
Îi mulțumesc în fiecare zi lui Dumnezeu că te 
iubesc, minunata mea soție, Mokhiniso. 

Chipul tău este cea mai frumoasa imagine pe 
care am văzut-o vreodată, râsul tău este cea 
mai frumoasă muzică pe care am auzit-o 
vreodată. Dragostea pentru tine este cel mai 
minunat lucru din viata mea. 

Era in Paris, primăvara: un oraş clădit pentru îndrăgostiţi într-un 
anotimp al iubirii. Şi, dintre toate cuplurile ce se plimbau la brat prin 
Jardin des Tuileries în acea după-amiază, în Vinerea Mare din 1939, 
nimeni nu era mai îndrăgostit decât tânăra înaltă și suplă, și bărbatul 
de lângă ea, care o privea cu aerul că nici măcar el nu înțelege cum 
de este atât de norocos. 

Briza timpurie de aprilie încă păstra ceva răcoare, iar fata se 
cuibări ceva mai aproape de umerii lui lati și isi ridică ochii spre 
iubitul ei, știind că el nu avea să reziste tentatiei de a o săruta, si la 
naiba cu privirile oricărui trecător dezaprobator! 

În altă parte a lumii, asocierea simultană a perfecțiunii feminine cu 
eleganța masculină ar fi putut fi respinsă ca fiind o atitudine trivială 
şi inutilă. Însă, în Paris, frumuseţea a fost întotdeauna privită ca un 
imperativ moral, iar bărbatul si femeia erau două specimene 
magnifice. Ea avea o siluetă care ar fi făcut oricare casă de modă de 
pe Rue Cambon sau Avenue Montaigne să tânjească după serviciile 
ei ca model, dacă nu se luptau deja s-o capete drept clienta, iar fata ei 
era la fel de frapantă. Încadrate de un păr negru bogat și strălucitor, 
trăsăturile ei indicau tărie de caracter. Maxilarul si pometii aveau o 
linie clară, bărbia îi era fermă, iar nasul, nicidecum cu vârful în vânt, 
desena o linie puternică. Însă oasele îi erau atât de fine și buzele atât 
de ademenitor de pline, încât îndepărtau orice sugestie de 
masculinitate. Şi ochii ei albaştri imensi, la fel de limpezi precum 
cerurile africane sub care se născuse, tiviti cu gene bogate și negre ce 
abia aveau nevoie de rimel, completau imaginea unei feminitati 
ravasitoare. 


El era o pereche potrivită pentru un asemenea model de 
perfecțiune. Spre încântarea ei, era cu un cap mai înalt decât ea, chiar 
si atunci cand ea purta tocuri. Orice trecatoare ar fi observat suvitele 
de un blond închis din părul sau pieptănat cu simplitate pe spate si 
stralucirea cinematografica a zambetului sau adorabil. Fiind in Paris, 
trecătoarea ar fi observat și faptul ca, în timp ce hainele lui erau 
obişnuite - o pereche de pantaloni de flanel gri antracit, o jachetă de 
stofă sport care îi tinea loc de sacou și o cămașă deschisă cu o eșarfă 
de mătase vârâtă în guler în loc de cravată - fiecare piesă era croită 
perfect, iar incaltamintea îi era perfect lustruită. 

Ceea ce aprecia tânăra de lângă el și altă femeie nu știa era faptul 
că ochii cenușii ai acestui bărbat erau ferestre către un suflet mult 
mai sensibil si grijuliu decât ar fi sugerat o impresie trecătoare. Ştia 
că, în vreme ce brațele îi erau puternice şi pline de mușchi, avea 
mâinile unui artist. Degetele sale lungi și elegante puteau desena 
orice lucru pe care i s-ar fi odihnit ochii sau se puteau plimba pe 
toată lungimea corpului ei, jucându-se cu fiecare bucăţică din ea și 
făcând-o să simtă o plăcere pe care nu şi-ar fi imaginat-o posibilă, ce 
putea fi depăşită numai de extazul pe care i-l stârnea cea mai 
încântătoare și puternică parte a lui. 

Într-adevăr, Saffron Courtney şi Gerhard von Meerbach păreau 
binecuvantati de toţi zeii, fiindcă erau la fel de bogaţi si plini de 
relaţii pe cât erau de placuti ochiului. Cineva ar fi trebuit să fie plin 
de răutate ca să-i invidieze pentru norocul lor. 

— Chiar ne-am întâlnit de numai trei luni? spuse Gerhard. Nu îmi 
pot închipui viaţa fără tine. Cum am putut să trăiesc douăzeci și 
șapte de ani fără să am habar că existi? Şi apoi... 

— Apoi am aterizat la picioarele tale, spuse Saffron şi chicoti. Cu 
capul în jos, într-o grămadă mare de zăpadă, îmbrăcată ca un bărbat. 

Când doi oameni sunt îndrăgostiți, puţine lucruri pe lume sunt 
atât de fascinante pentru ei ca iubirea lor. Gerhard și Saffron 
descopereau mereu moduri noi de a-și reaminti povestea primei lor 


întâlniri, ca niște copii care isi doresc să audă în fiecare seară aceeași 
poveste la culcare. 

Saffron pretinsese că era bărbat, ascunzandu-si feminitatea in 
haine voluminoase, hotărâtă să trăiască euforia de pe Cresta Run din 
St. Moritz, cu toate că respectiva cursă era exclusiv pentru bărbaţi. Se 
avântase în jos pe pista de gheaţă refuzând să încetinească și, în cele 
din urmă, fusese aruncată de pe sanie într-una dintre curbe, 
rostogolindu-se în zăpadă. Ochelarii de soare îi zburaseră cât colo și 
ochii ei îi aprinseseră sufletul lui Gerhard. 

— Ştiu, spuse el. Ti-am aruncat o singură privire si... bum! Am 
fost lovit de un milion de volti, știi, ca într-un film cu Frankenstein, 
când doctorul face să treacă toată electricitatea prin monstru. N-am 
mai cunoscut nimic de felul acesta. Într-adevăr, dragoste la prima 
vedere. Şi m-am gândit, cum se poate aşa ceva? Cum pot să simt asta 
pentru un bărbat? Și apoi, in timp ce te indepartai... 

— Mi-am legănat şoldurile. Ştiu, a trebuit să fac asta. Am simțit la 
fel ca tine si, pur şi simplu, a trebuit să-ți spun cumva. 

— Şi toate astea din cauză că erai atât de curajoasă şi... atât de 
incapatanata. 

Gerhard rase. 

— Atat de... Saffron! A trebuit sa te dai cu sania pe Cresta Run, cu 
toate ca stiai ca numai barbatilor le este permis. 

Saffron zambi. 

— Desigur! De ce trebuie ca numai voi, barbatii, sa aveti parte de 
toata distractia? 

Brusc, starea de spirit a lui Gerhard păru să se intunece, ca si cum 
un nor ar fi acoperit soarele. 

— Ah, biata Chessi. Încă mă simt vinovat faţă de ea... Aceea 
trebuia să fie seara... 

— Șșșt! 

Saffron îi puse un deget pe buze ca să-l facă să tacă. Francesca von 
Schândorf fusese cea mai bună prietenă a ei din școală. Ele două, 


Chessi si Saffy, erau o pereche interesantă: una o fată germană dulce 
și inteligentă, cealaltă un copil al Africii abia îmblânzit, recent ajunsă 
în Anglia după ce fusese crescută în munţii Kenyei. Nu o dată 
călătorise Saffron în Germania ca să stea cu familia Schondorf, 
privind cum se schimba o ţară în fata ochilor ei în timp ce naziștii 
remodelau o întreagă națiune după imaginea lor deformată. 

Pe când Saffron era studentă la Universitatea Oxford şi se afla în 
vacanţa de Crăciun la rudele ei din Scoţia, Chessi îi scrisese. Îi 
spunea că avea să fie în St. Moritz de revelion și că avea să dea o 
petrecere la o cabană; se aștepta ca bărbatul pe care îl iubea să o 
ceară de soţie. Saffron traversase Europa şi pentru că voia să fie cu 
prietena ei și să-i împărtăşească bucuria, şi pentru euforia de pe 
Cresta Run. Habar nu avea că acolo o aștepta iubirea vieţii ei si cu 
atât mai puţin că era vorba de bărbatul cu care Chessi se aștepta să 
se căsătorească. 

Însă dragostea este necruțătoare şi nu poate fi negată. 

— Tu si Chessi nu ati fost meniti să fiți împreună, spuse Saffron. 
Dacă ar fi fost așa, nu m-ai fi întâlnit pe mine şi, chiar dacă m-ai fi 
întâlnit, m-ai fi ajutat să mă ridic din zăpadă, m-ai fi scuturat şi ţi-ai 
fi văzut de drum. lar eu nu m-aș fi gândit la tine deloc. 

— Si apoi, când ne-am întâlnit din nou, la petrecerea din seara 
aceea...? 

— Atunci ne-ar fi luat o secundă să ne recunoaștem unul pe altul și 
am fi râs de ce s-a întâmplat, iar tu i-ai fi povestit lui Chessi 
întâmplarea și ar fi râs şi ea. Niciunul dintre noi n-ar fi luat-o cât de 
cât în serios, pentru că nu ar fi fost ceva demn de luat în seamă. Asta 
dacă i-ai fi fost sortit lui Chessi. Dar nu, tu mi-ai fost sortit mie. Şi... 
Oh! 

Saffron ţipă când o pala de vant îi fură pălăria de pe cap, și cei doi 
fugiră în jos pe Grande Allée, râzând ca niște copii in timp ce 
urmăreau bucata de pâslă cu flori galbene de mătase ce sălta 
îndepărtându-se. 


In restul după-amiezii rămaseră in aceeași stare de fericire. Se 
opriră în fata Turnului Eiffel ca să-și facă o poză la unul dintre 
fotografii de acolo. 

— Unde doreşte domnul să trimit fotografia? întrebă fotograful. 

— Stăm la Ritz. 

Bărbatul se uită la cuplul încântător şi zâmbi. 

— Desigur. 

Luară cina la localul La Tour d'Argent și priviră luminile bărcilor 
de pe râul Sena în vreme ce mâncau canard ă la presse un fel de 
mâncare foarte elaborat, pentru care restaurantul era renumit. După 
cum era obiceiul, proprietarul, monsieur Terail, le oferi niște cartoline 
numerotate care atestau faptul că mâncaseră acolo. 

După aceea, ametita într-un mod plăcut de coctailul de șampanie 
care precedase masa si de sticla de Cheval Blanc 1921, Saffron isi lăsă 
capul pe umărul lui Gerhard si îl tachina cu afecţiune. 

— Vreau sa dorm, murmura ea. Sunt prea obosita pentru 
harjoneli. 

Gerhard incuviinta, incruntandu-se exagerat de ganditor. 

— Hmm, cred că e o hotărâre inteleapta. Ai avut o zi lungă. Ar 
trebui să te odihnesti. Nu te deranjează dacă te duc la culcare şi apoi 
ies în oraș, nu-i asa? Am auzit că dansatoarele de la Folies Bergère 
sunt deosebit de frumoase anul acesta. 

— Fiară! se îmbufnă ea si îl palmui ușor. 

Se întoarseră în apartamentul lor, fără să acorde atenţie 
decoratiilor sale crem, bej și aurii. Trecura fără să se uite de două ori 
prin ușile înalte de sticlă, dincolo de care un balcon dădea înspre 
magnifica grădină Ritz şi spre oraşul din spatele acesteia. Avea să fie 
suficient timp dimineaţa să se cuibărească pe una dintre canapelele 
capitonate cu mătase sau să se bucure de priveliște. 

Saffron își aruncă pantofii, isi trase rochia peste cap şi o aruncă pe 
podea fără nici cea mai mică grijă pentru delicatul material de sifon. 
Îşi desfăcu sutienul și îşi dădu jos chiloţii frantuzesti, râzând în timp 


ce îi prinse pe vârful unui picior si îi făcu să zboare spre Gerhard. El 
îşi desfăcea cămașa cu o încetineală înnebunitoare, un nasture după 
altul, descoperindu-si treptat pieptul, acoperit de un păr auriu. Apoi 
ea îi văzu liniile mușchilor de pe abdomen. Gerhard se uită la ea, 
bucurându-se de privirea ei. Se opri, examinându-i fiecare 
centimetru de corp, iar ea simți cum se urca în ea căldura, începutul 
incendiului care o topea. 

Zâmbetul lui se mări. Stia ce efect avea asupra ei. Dar Saffron 
văzu, în timp ce el își desfăcea cureaua și își descheia primul nasture 
de la pantaloni, că si ea avea un efect la fel de puternic asupra lui. 
Gerhard își scoase pantalonii. 

Bravo, se gândi Saffron când văzu că îşi scosese mai înainte și 
sosetele. 

Si apoi se aseza peste ea si ajunse în ea, iar Saffron se simți 
împlinită de către el, de parca ar fi fost două jumătăţi ale unei 
singure ființe. Gemetele i se transformară în tipete si i se dărui 
complet, trup și suflet, bărbatului pe care îl iubea. 

Mai târziu, când terminaseră, iar Saffron stătea întinsă în brațele 
lui trecându-și încet degetele prin părul de pe pieptul lui, Gerhard 
spuse: 

— E ultima dată când putem să fim împreună, iubito... înainte să 
izbucnească furtuna. 

Saffron simţi un soc înghețat. Îşi înfășură mâinile în jurul lui de 
parcă l-ar fi putut forța să rămână cu ea. 

— Nu spune asta. 

— Fiihrer-ul nu se va opri la Austria si Cehoslovacia. Mai este si 


vechiul teritoriu prusac care a fost dat Poloniei. Il vrea înapoi. Va 


folosi ca scuză Danzig-ul, aşteaptă şi o să vezi!. 


— Să-l ia, atunci. Ce ne interesează pe noi? 
Gerhard ridică din umeri. 


— Nu ne intereseaza... dar Chamberlain si Daladier le-au promis 
polonezilor ca Marea Britanie si Franta le vor respecta granitele. 

— Asta nu-l va opri pe Hitler să facă ce vrea? 

— De ce l-ar opri? A scăpat basma curată de atâtea ori. Britanicii și 
francezii au dat înapoi de fiecare data. Se aşteaptă să fie la fel. 

— Dar ruşii? Nu o să le placă să vadă granița germană 
apropiindu-se de Uniunea Sovietică. 

— Nu ştiu... Dar iti pot spune un lucru: dragul meu frate Konrad 
se făleşte în stânga şi-n dreapta spunând oricui îl ascultă că întreaga 
lume se va cutremura din temelii. „O să-şi primească în mutră 
pumnul de fier al Reich-ului”, așa îi place lui să spună acum. După 
care îmi repetă să mă duc să-mi iau costumul de zbor pentru că o să 
am nevoie de el. 

— Dacă se întâmplă asta, şi el o să lupte? 

— Konrad? Nu, el nu. O să se întoarcă în Berlin, în siguranţă, să-l 
pune în fund pe generalul Heydrich, ca de obicei. 

Saffron nu se putu abtine să nu râdă, dar apoi se opri. 


— Nu-i nimic amuzant, nu-i asa? 

Se lăsă un moment de tăcere, după care ea adăugă: 

— Știu că e egoist din partea ta, acum, când toată lumea este pe 
cale să ia foc, dar nu mă pot gândi decât la un lucru: ce o să se aleagă 
de noi? 

— Pun la cale împreună cu Izzy o modalitate prin care să putem să 
ne trimitem scrisori. O să fie complicat și o să dureze o veşnicie ca 
scrisorile noastre să treacă dintr-o parte într-alta. Dar o să treacă, iti 
promit. 

— El osa fie în siguranţă? 

— Spune că o să fie bine. Şi-a petrecut ultimul război pe front; cum 
ar putea să fie în pericol stând de data asta în Elveţia? 

— Dar, dacă ar afla, ei ar putea să ajungă la el acolo, nu-i așa...? 


Saffron simti cum Gerhard incuviinta in timp ce spunea: 

— Ja, ar putea. Dar lui Izzy nu-i pasă. Spune ca este răsplata lui 
pentru mine pentru că l-am scos din Germania. 

Isidore Solomons devenise erou in Primul Razboi Mondial si i se 
acordase medalia Crucea Albastra, cea mai inalta distinctie germana. 
Se întorsese acasă la Miinchen si preluase afacerea tatălui său ca 
avocat al familiei Meerbach și cel mai de încredere sfătuitor al 
acesteia. 

Dar Solomons era evreu, iar Konrad von Meerbach era un nazist 
fanatic, a cărui pasiune pentru Adolf Hitler și pentru faptele acestuia 
cântărea cu mult mai mult decât orice respect pentru loialitate sau 
decenta. Il concediase pe Solomons fără să-l anunţe sau să-i ofere 
vreo compensație. 

Însă Gerhard era făcut din alt material decât fratele său. Rusinat de 
felul cum fusese tratat un asemenea angajat loial și prieten, îl 
convinsese pe Konrad să-i dea cinci mii de mărci germane din averea 
familiei spunându-i că voia să-şi cumpere o mașină sport Mercedes. 
În schimb, îi dăduse banii lui Isidore Solomons și, făcând asta, 
permisese întregii sale familii să fugă în siguranţă în Elveţia. 

La o zi după ce îl întâlnise pentru prima oară pe Gerhard, Saffron 
călătorise cu el la Zurich ca să-l întâlnească pe Solomons. Auzi 
povestea din gura avocatului, văzu respectul pe care i-l purta lui 
Gerhard comunitatea evreiască locală și descoperi prețul pe care 
Konrad, dezgustat de fratele său care tinea cu evreii, îl făcuse pe 
acesta să-l plătească pentru crima de a fi avut o conștiință. Saffron 
înţelese că avea de-a face cu cineva care făcea diferența dintre bine şi 
rău și care era dispus să acționeze în baza acestui lucru, oricare ar fi 
fost consecinţele. În inimă și în minte deopotrivă, a devenit sigură că 
alesese bărbatul potrivit si asta o făcuse să-l iubească și mai mult. 

— Îmi place de Izzy, spuse ea. E atât de frumos din partea lui să 
facă asta pentru noi. 


— Crede-mă, si lui îi place de tine. Tot spune că e datoria lui 
morală să ne ţină împreună: „Dacă nu fac asta, nu o să găseşti 
niciodată o femeie ca ea”. 

— Ei bine, asta e adevărat, nu o să găseşti. 

— Dar tu o să găseşti un alt bărbat ca mine? 

— Nu... niciodată. Îţi jur. O să fiu întotdeauna a ta. 

Făcură dragoste din nou... şi din nou tot restul weekend-ului de 
Paşte. Duminică seara, Saffron îl conduse pe Gerhard la Gare de 
l'Est, de unde luă expresul de noapte cu destinaţia Berlin. Reusi sa 
nu plângă până când trenul părăsi gara. Dar apoi lacrimile îi 
năvăliră în ochi în timp ce îi deveni imposibil să mai tina la distanță 
îngrozitorul adevăr. 

Dragostea ei pentru Gerhard von Meerbach abia începuse. Dar era 
posibil să nu-l mai vadă niciodată. Putea să spere la un timp în care 
ei să fie unul cu celălalt și să-și facă o viata împreună în pace. Putea 
să-și spună că dragostea lor va supraviețui si că visele lor vor deveni 
realitate si să încerce din toată inima să creadă asta. Dar după aceea 
o alta voce din ea întreba: Care e șansa ca asta să devină realitate? 


>o keo 


La mai puțin de cinci luni după aceea, la primele ore ale dimineții 
de vineri, 1 septembrie 1939, Hitler descatusa forțele naziste 
germane împotriva Poloniei. 

Două zile mai târziu, Marea Britanie declară război Germaniei. Iar 
măcelul, suferința si oroarea explodara peste tot în lume. 


Într-o altă luna aprilie, într-o altă ţară, la începutul unei seri de 
primăvară din 1942. Saffron Courtney purta o salopetă de serj largă 
şi neagră ce-i ascundea silueta. În tocul uneia dintre cizmele ei din 
piele tare avea ascuns un cuţit de luptă mic, iar nasturele de la 
buzunarul din stânga fata ascundea o pastilă de cianură. Se aplecă 
peste calea ferată și înfundă pachetul de un kilogram jumătate de 
explozibil în spaţiul dintre bază şi partea de sus a şinei. Pachetul, 
care cuprindea şase cartuşe de două sute de grame de Nobel 808, era 
la fel de maleabil ca o plastilină, astfel că Saffron putu să-l înfunde, 
lipindu-l de metal. Aerul nopţii era plin de mirosul puternic de 
migdale care emana din explozibilele pe bază de nitroglicerină. 
Întinse un fir de nitroceluloză în care fuseseră introduse douăzeci de 
grame de material explozibil. Odată ce fu mulțumită de poziţie, luă 
din rucsac o rolă de bandă adezivă kaki, rupse o bucată cu dinţii si 
infasura sina si explozibilul cu ea. Apoi rupse o a doua bucată si 
repetă procedura, așa că acum erau două benzi, la aproximativ trei 
degete una de alta, ținând în poziție bomba pe care o instalase. 

Se lăsă pe vine și privi şina de cale ferată în ambele direcții. Apoi 
privi interiorul sinei de fiecare parte. Era aproape ora nouă seara, 
dar la marginea nordică a unui imperiu nazist ce se întindea din 
adâncurile Desertului Sahara până dincolo de Cercul Arctic era inca 
suficientă lumină ca să vadă fără o lanternă. Saffron se incredinta că 
nu fusese observată. Timp de două secunde, se bucură de 
frumuseţea limpede si plină de pace a cerului nordic de seară, de 
albastrul său blând, brăzdat de nori în culori sidefate de gri perlat şi 
roz deschis. Respiră aerul înmiresmat de tufișurilor de orz sălbatic, 


ale carui curajoase flori galbene infloreau printre ultimele pete de 
zăpadă, prin încrengăturile de alge si prin sarea mării. 

Următorul lucru pe care îl scoase din rucsac fu un buton de metal, 
ce avea mai putin de cinci centimetri în diametru. Era atașat de o 
sârmă în forma unui U. Aceasta se potrivea pe sina în asa fel încât 
butonul să stea drept deasupra. Acest obiect era cunoscut în echipa 
de Operaţiuni Speciale din care făcea parte Saffron, ca „întrerupător 
de semnal de ceață” pentru că semăna cu capsulele de detonare mici, 
umplute cu explozibil, care erau puse pe căile ferate pentru a-i alerta 
pe mecanicii de locomotivă. Presiunea roţilor trenului pe aparat 
declanşa explozibilul care scotea un zgomot asemenea unei petarde 
puternice. Asta îi alerta pe mecanici că în fata lor se afla un pericol 
sau, atunci când era ceaţă, îi avertiza ca se apropiau de o gară şi că 
era timpul să încetinească. 

Niciun angajat al căilor ferate sau însoțitor de tren nu ar fi fost 
surprins să vadă acel buton pe sine si ar fi trebuit să se uite 
îndeaproape ca să-şi dea seama că Saffron fixase un fir scurt de 
detonare între buton și pachetul de explozibil. Când următorul tren 
avea să treacă peste întrerupătorul de semnal de ceață, detonatorul 
avea să declanșeze explozia în lant a firului, a nitrocelulozei si a 
încărcăturii principale de 808. Si urma să fie iadul pe pământ. 

Trenul transporta cinci sute de soldați Waffen-SS și urma să ajungă 
acolo în mai puţin de zece minute. Dacă încărcătura exploda, trenul 
avea să deraieze, ucigând sau rănind pe multi dintre oamenii aflați 
în el. Și, lucrul mai important, avea să distrugă şina şi să blocheze 
trecerea. Locul strâmt şi zidurile înalte de granit ce-l înconjurau 
creșteau timpul şi efortul necesare pentru a curăța si a repara linia, 
ceea ce urma să blocheze într-un mod semnificativ liniile germane de 
comunicaţie. 

— Acum ascultă aici, Courtney, îi spusese comandantul ei, 
locotenentul colonel J.T. Young, pe care toți îl numeau „Jimmy”, cu o 
săptămână mai devreme. Abilitatile tale lingvistice nu sunt chiar la 


nivelul unor operaţiuni sub acoperire de lungă durată. Cel putin, nu 
încă. Dar misiunea asta ar trebui să fie potrivită pentru tine. E o 
treabă simplă în doi paşi. Uită-te aici. 

Întinse o hartă pe masa ce domina una dintre laturile biroului său 
spartan. 

— O să iei o cursă Shetland, începu el. 

Vorbea despre flota de bărci de pescuit, pline de mitraliere 
ascunse, ce transportau agenţii pe Marea Nordului. 

— Te vor lăsa la intrarea în acest golf lung la ora 5:00, cu 
aproximativ o jumătate de oră înainte de răsărit. O să vaslesti spre 
est, în interiorul golfului. O să te ghidezi după busolă şi primele raze 
ale soarelui, asa că vasleste spre lumina si spre munții din depărtare 
Și n-ai cum să gresesti. 

— Nu vă îngrijorați, o să-mi găsesc drumul spre țărm. 

— Asa te vreau. Acum, locul de debarcare e golfuletul ăsta de 
aici... 

Young îi arătă un loc de pe hartă marcat cu „A”. 

— Este neocupat si cel mai apropiat post de observaţie al nemților 
este mult mai jos pe coastă, asa că ar trebui să poţi să intri 
neobservată. 

Îi înmână o fotografie aeriană alb-negru. 

— A fost făcută săptămâna trecută de brigăzile de recunoaștere ale 
Forţelor Aeriene Regale. O să-ți dea o idee despre cum arată locul. 
Lucrul esenţial pe care trebuie să-l faci în acest punct este să scapi de 
barca gonflabilă. Nu-i poţi lăsa pe nemți s-o observe si să te găsească. 
Ai două opţiuni. Prima: ia cuțitul, Inteap-o si scufund-o lângă mal. 
Împinge-o pe fundul apei. Desigur, doar dacă te asiguri că rămâne la 
fund, fiindcă nu vrem o prăpădită de barcă gonfiabilă doar pe 
jumătate umflată să plutească la mal, unde oricine ar putea-o vedea. 

— Firește, domnule locotenent. 

În vocea lui Saffron era o urmă de amuzament şi Young făcu o 
pauză si o fixă cu o privire dură si iscoditoare. Își petrecuse viata 


comandând, după cum spunea, unor „soldați ai dracului” si trebuia 
să se obișnuiască cu ideea că o proporție semnificativă din noii săi 
subordonați era reprezentată de tinere femei parfumate, cu pielea 
moale, care nu arătau și nu vorbeau ca un soldat obișnuit din 
armată, dar care se dovedeau, atunci când erau antrenate 
corespunzător, la fel de eficiente în misiunile lor. Ca să se deghizeze 
mai ușor, îşi tăiase părul scurt şi corpul ei drept şi zvelt avea o 
postură androgină, dar feminitatea-i atrăgătoare ieșea la iveală 
atunci când ochii albaștri îi zâmbeau. 

— Îmi pare rău, domnule, spuse Saffron. Dar nu am putut să nu- 
mi imaginez barcuta cea tristă şi dezumflată. Ati descris o imagine 
atât de vie. 

Young se încruntă sceptic, cu toate că Saffron ştia că era mai 
degrabă mulțumit de complimentul ei. Ştia şi că exteriorul său 
morocanos ascundea un bărbat cumsecade și inimos, care tinea mult 
la agenţii lui, chiar şi atunci când îi trimitea în misiuni din care era 
putin probabil să se întoarcă. 

— Ce încerc să spun, Courtney, este că o să ai nevoie de câteva 
pietre ca să scufunzi barca gonflabilă. Este imposibil pentru noi să 
stim dacă vei găsi pietre acolo, când o să ajungi, înţelegi? 

— Da, domnule. 

— A doua opţiune: o să vezi din fotografie că locul de debarcare e 
o plajă îngustă cu tot felul de tufe, nişte tufișuri sau orz sălbatic ce 
crește pe țărm. S-ar putea ca tufisurile să fie o ascunzătoare mai 
bună, după ce ai dezumflat barca. Depinde de tine să iei inițiativa și 
să decizi la locul faptei. 

— Înţeleg, domnule. 

— Bravo. Acum, după ce te vezi pe mal și ai scăpat de barcă, te 
deplasezi până în punctul B de aici. 

Lovi un loc de pe hartă cu degetul arătător. Punctul B se afla la 
sud-est de punctul A, la o distanță apropiată în interiorul 
continentului. 


— Sunt numai patru mile, dar nu trebuie sa te grabesti. Teren cu 
dealuri, nu sunt copaci sub care sa te adapostesti, cel mai important 
lucru este sa eviti să fii văzută si să nu fii rănită. Nu ajută deloc daca 
iti rupi vreun picior sau un brat, chestii de-astea. Ar trebui sa fie 
suficient timp cât să te odihnesti, sa mănânci si să te familiarizezi cu 
zona inainte sa treci la treaba. 

— Da, domnule locotenent. 

— Uita-te la calea ferata de aici. Uite cum urmeaza linia coastei cu 
câteva inaintari mai adânci în interiorul țărmului si cum trece peste 
dealurile care ajung la mare. Este singura linie de-a lungul coastei şi 
nu sunt drumuri importante, cu siguranţă niciunul care să permită 
libera trecere a camioanelor și a pieselor de artilerie, ca să nu mai 
vorbim de tancuri. Dacă putem să distrugem calea ferată, o să le 
îngreunăm serios inamicilor capacitatea de a reacționa la orice facem 
noi. N-o să fie în stare să-şi manevreze forțele sau să trimită întăriri. 

Saffron nu avea nevoie să întrebe ca să ştie la ce se referea „orice 
facem noi”. În loc de asta, întrebă: 

— Vreti să arunc în aer calea ferată, domnule? 

Acum era rândul lui Jimmy Young să se amuze. 

— Vorbesti de parca mă întrebi dacă mai vreau o felie de tort. Si 
răspunsul este da, domnişoară Courtney, aş vrea să arunci în aer 
calea ferată. De fapt, iti ordon să faci asta. 

Se uită înapoi la hartă. 

— Chiar aici, tocmai când va ajunge un tren plin cu cei mai buni 
soldaţi ai lui Herr Himmler, la aproximativ ora 22:00, în noaptea de 
15, peste exact o săptămână. 

Young îi dădu lui Saffron încă două fotografii de recunoaștere: una 
înfățișa locul dintre dealuri și peisajul înconjurător, cealaltă era o 
fotografie făcută de foarte aproape. Îi explică faptul că respectiva 
cale ferată era folosită atât pentru traficul civil, cât si pentru traficul 
militar. 


— Un tren de pasageri trece pe aici la aproximativ 20:45. Nu vrem 
sa-i trimitem pe lumea cealalta. Sunt civilii unei tari ocupate, nu 
vrem sa se gandeasca la noi ca la niste inamici. Asteapta sa treaca 
trenul asta inainte sa pui explozibilul pe linie. Cand trece trenul 
militar, rămâi suficient de aproape încât să te asiguri că încărcătura a 
fost detonată. Dacă a explodat, nu mai sta nicio clipă acolo ca să 
observi efectele. Aviatorii vor face asta dimineaţa și o să avem 
imaginile cu mult înainte ca tu să poţi să te întorci aici. Asteapta 
bubuitura și, după ce o auzi, fugi. Ai înțeles? 

— Dar dacă încărcătura nu explodează? 

— O să explodeze, pentru că aceste încărcături explodează 
întotdeauna dacă sunt asamblate și plasate corect, iar tu o să-ți faci 
treaba, nu-i aşa, Courtney? 

— Da, domnule. 

— Apoi trebuie să-ți focalizezi toată energia să ieși de acolo 
întreagă. Locul de unde vei fi preluată este la aproximativ două 
mile... aici. 

Young îi arătă un loc marcat cu „C” , câteva mile mai jos pe coastă 
fata de locul unde avea să debarce Saffron. Împreună, cele trei 
puncte A, B și C formau colțurile unui triunghi ascuțit. 

Peste harta de pe masă fu trecută o altă imagine alb-negru. Infatisa 
un golf flancat de două promotorii stâncoase și o plajă mică în capăt, 
cu o fâșie de pământ plată și plină de iarbă dincolo de ea. Într-o 
parte era o cărare printre stânci ce ducea spre o coborâre în trepte 
către un debarcader cu ieșire în golf. 

— Un membru al Rezistenței locale, într-o barca cu motor rapidă, 
o să acosteze la debarcader la 23:30. O să aştepte până la miezul 
nopții. Ai un interval de o jumătate de oră în care să fugi de acolo. 
Dacă ajungi la timp, o să te ia în larg spre un vapor de pescuit care o 
să te aducă acasă. Dacă, dintr-un oarecare motiv, întâlnirea este 
imposibilă si nu ai alte căi de supraviețuire, poți contacta Rezistenţa 
locală astfel: te duci la barul hotelului Armor - este în orașul cel mai 


apropiat - vorbeşti cu băiatul de la bar, spui: „A venit doamna 


J 


Andersen? Am un mesaj de la nepoata ei.” Barmanul va răspunde: 
„Te referi la Julie?” La care tu vei răspunde: „Nu, la cealaltă nepoată 
a ei, Karin.” De acolo, el va prelua iniţiativa. Dar, Courtney, o să fiu 
direct, trebuie să-i contactezi doar dacă nu ai chiar nicio alternativă. 
Nu vreau să riști să-i conduci pe nemți la oamenii noştri. 

Saffron incuviinta. Intelesese din clipa când se înrolase că viata ei 
era un bun dispensabil. Securitatea unei întregi rețele a Rezistenței 
era mult mai importantă decât supraviețuirea ei ca individ. 

Dar putea cel putin să-l facă pe inamic să plătească un pret piperat 
pentru moartea ei. Și acum venise momentul. Saffron verifică bomba 
și întrerupătorul pentru ultima oară. Mulțumită că totul era în 
ordine, se îndepărtă de şine şi merse cât putu de calm (pentru că 
nimic nu ar fi atras privirea unui trecător german sau n-ar fi 
provocat mai multă suspiciune decât cineva care ar alerga de-a 
lungul căii ferate) spre ieşirea din debleu. Apoi se uită de două ori în 
spate, dar de data asta în timp ce mergea pe o cărare ce urca pe o 
parte a dealului prin care fusese tăiată calea ferată până ajunse într- 
un loc aflat ceva mai jos de locul unde isi plasase bomba. Era 
suficient de aproape ca să aibă o perspectivă bună, fără să se afle în 
raza bombei sau a resturilor care ar fi zburat din explozie. 

Locul mai oferea încă două avantaje. Se afla pe partea dinspre 
mare a căii ferate, ceea ce-i ușura ieșirea. Şi era unul dintre puţinele 
locuri unde creșteau copaci, chiar la marginea văii săpate de mâna 
omului. Ascunsă între trunchiurile a doi pini, cu o căciulă de lână 
neagră pe cap şi cu fata acoperită de vopsea neagră de camuflaj, 
putea să observe împrejurimile cu un risc minim de a fi văzută de 
cineva aflat pe calea ferată. 

Apoi auzi voci vorbind în germană şi paşi apăsaţi: după cum se 
auzea, cel puţin o duzină de bărbaţi. Un fior îngheţat îi trecu prin 
stomac când realiză că veneau pe cărarea ce trecea pe lângă ea, la 
numai câțiva pași de locul unde se afla. 


Se indreptau direct spre ea. Si alergau. Foarte repede. 

Saffron îi mulțumi stelei ei norocoase pentru pinii care o 
ascundeau si pentru antrenamentul prin care învățase cum să se 
camufleze. Dar, oricât de bine s-ar fi ascuns, pe cer era o lumină 
cetoasa si gri, şi oricine s-ar fi uitat cu atenţie ar fi observat-o cu 
siguranţă. Şi mai rău, cu cât era mai mare distanţa de la ea la cărare, 
cu atât mai aproape se afla de marginea văii şi cu atât mai 
vulnerabilă pentru orice pereche de ochi iscoditori aflați dedesubt. 

În timp ce se cuibărea mai tare la baza unuia dintre trunchiuri, o 
asalta frica de a fi descoperită, în timp ce o hartuiau, ca lătratul si 
muscaturile unor ogari, o mulțime de întrebări: Oare știu că sunt aici? 
M-a trădat cineva? Dar cine? 

Germanii se apropiau. Vocile le erau mai clare, iar ea putea să 
înțeleagă ce spuneau. 

Dintr-o dată, înţelese. Soldaţi! Nu erau o patrulă plecată să o caute 
pe ea. Se aflau într-un antrenament, iar vocea era a comandantului 
lor, care striga: 

— Haideţi, băieţi! Nu fiți leneşi! Tineti ritmul acolo, în spate! 

Asta în acompaniamentul unui şir de voci care se plângeau și al 
unui soldat mai îndrăzneţ, sau pur și simplu disperat, care striga: 

— Pauză, domnule sergent! Murim aici! 

Saffron cunoștea sentimentul. In ultimele douăsprezece luni, 
participase la nenumărate antrenamente la orice oră din zi şi din 
noapte, si fiecare o dusese în pragul leşinului şi dincolo de el. Si, de 
fiecare dată, mesajul era același: „Eşti mai puternică decât crezi. Poti 
să mergi mai mult, să alergi mai mult decât crezi că este posibil, să 
ajungi în punctul unde ştii că o să mori dacă mai faci un pas... şi 
totuși să continui să alergi.” 


Îi părea aproape rău pentru alergători. Dar apoi își aduse aminte 
că erau inamicii şi că ar vâna-o fără milă la cel mai mic indiciu al 
prezenţei sale. 

Deveni conştientă de bătăile asurzitoare ale inimii și de respiraţia 
precipitată şi se strădui să se calmeze şi să-și elibereze mintea de 
panică. 

Erau aproape lângă ea, la mai puţin de douăzeci de pași distanţă... 
apoi de zece. 

Un iepure, speriat de apropierea oamenilor, ieşi din hatis în partea 
îndepărtată a cărării. Fugi peste pământul lipsit de vegetaţie, chiar 
prin fata picioarelor grăbite, încălțate cu cizme, si se îndreptă spre 
adăpostul de copaci din direcția lui Saffron. 

Probabil că bărbaţii îl văzuseră. Și îl urmăriseră din ochi până la 
pini. Ar fi putut acum să se uite direct spre ascunzătoarea lui 
Saffron. 

Însă după aceea iepurele se opri, prinzând mirosul unei alte ființe 
umane, şi o luă din nou la fugă înapoi pe cărare, iar Saffron auzi 
râsetele bărbaţilor în vreme ce urmăreau încercările disperate ale 
animalului de a scăpa. 

Trecură chiar pe lângă Saffron, iar ea îl auzi pe unul dintre soldaţi 
spunând: 

— N-as zice nu la o friptură de iepure pentru cină. 

Altul îi răspunse: 

— Mmm... cum făcea mama, cu fasole înmuiată peste noapte și cu 
mirodenii şi cu... 

Restul retetei se pierdu odata cu soldaţii care dispărură în jos pe 
cărare. Calmul serii cobori din nou, iar Saffron isi întoarse atenția 
către sinele de cale ferată. Ultimele urme de lumină dispăruseră de 
pe cer si era mai putin neliniştită decât se așteptase să fie. Faptul ca 
soldaţii nu o observaseră i se părea un semn de bun augur că totul 
avea să fie bine. Singura ei grijă era bomba, dar ştia că nu avea 
niciun motiv rational să se teamă. Asamblase și pozitionase corect 


mecanismul. Întrerupătorul de semnal de ceața era perfect 
corespunzător. Firul de detonare și materialul Nobel 808 erau 
ambele în perfectă stare. 

O să funcționeze, ştii că o să funcționeze. 

Trecu ceva vreme. Saffron se uită la ceas: 10:15. Se încruntă. Era un 
teritoriu ocupat de germani. lar trenurile germane nu întârziau 
niciodată. 

Unde-i drăcia aia? 

Si apoi, în depărtare, auzi fluierul locomotivei si, putin mai târziu, 
pufăitul locomotivei cu aburi și clinchetul roților de metal pe şine. 

Bomba era pe poziţie. 

Vedea trenul apropiindu-se de debleu, o umbră întunecată, 
vopsită în negru pentru a nu fi văzută de avioanele inamice. Saffron 
se gândi la toate datile când o luase tatăl? ei la vânătoare în Lusima, 
moșia familiei ei din munţii Kenyei. Urmărind apropierea trenului, 
simți aceeaşi surescitare şi anticipare pe care le simtise atunci, însă în 
starea ei exista şi o umbră melancolică. Se apropia moartea. Este 
adevărat, era o diferență între a omori o creatură nobilă și 
neîmblânzită și a elimina soldaţi care luptau pentru un dictator 
dornic să strivească lumea sub călcâiul cizmei. Dar erau oameni, 
erau tineri şi nu atât de diferiți de ceilalți care purtau uniforme 
britanice, canadiene sau americane. Saffron ştia că oamenii aflaţi la 
putere în Germania erau răi şi ticăloşi, dar știa şi că existau germani 
decenti, buni si departe de stereotipul nazistului plin de cruzime. 

Unul dintre ei era bărbatul pe care îl iubea. 

În acel tren se aflau sigur alti bărbaţi, care visau la alte fete care îi 
iubeau. lar acum, treaba ei era să omoare și să schilodească cât mai 
multi cu putință. 

În seara aceea, luna era aproape plină, însă stătuse ascunsă sub 
nori. Vălul dispăru şi, când intră în debleu, trenul apăru învăluit în 


lumina argintie a lunii. Avea o viteză bună, ceea ce însemna ca 
accidentul, atunci când avea să apară, avea să fie devastator. 

Saffron privi spre întrerupătorul de semnal de ceaţă. Avea mai 
putin de cinci centimetri în diametru, dar părea mare cât o farfurie. 

Inima îi tresaltă puţin atunci când conductorul se aplecă în afară 
ca să se uite pe linie. Întrerupătorul era atât de vizibil, chiar acolo pe 
șine. 

O să îl vadă. O să încetinească. 

Dar apoi omul isi retrase capul înapoi în cabină. 

Două secunde mai târziu, trenul trecu peste întrerupătorul de 
semnal de ceaţă. 

Totul decursese conform planului. 

Saffron se aruncă printre copaci cu mâinile la urechi, brusc 
îngrozită de măcelul de vieți umane pe care îl provocase, de valul de 
şoc care avea să o arunce cu siguranță în uitare. Zgomotele din capul 
ei erau atât de stridente încât o făceau sa halucineze, atât de intense 
încât auzea strigăte ascuțite, iar ea speră din toată inima că nu 
veneau din gura ei. Isi putea imagina scena de distrugere si vărsarea 
de sânge de dedesubt, din debleu, în momentul în care locomotiva 
deraiase de pe sine, iar vagoanele din spatele ei alunecaseră, se 
adunaseră si se loviseră unul de altul. Oamenii din tren fuseseră 
luați pe nepregătite, aruncați prin compartimente, izbiti de pereți, de 
uşi si de scaune, sau aruncați pe ferestre in granitul dur ce se înălța 
pe ambele parti ale căii ferate, cu oasele rupte si cu brațele schilodite. 

Vedea toate astea cu ochii minții. Însă orice gând legat de ce făcuse 
cedă cu rapiditate locul gândurilor despre pericolul iminent ce o 
păştea. Se concentră asupra terenului din faţa ei și o luă la fugă ca să- 
și salveze pielea. 


In zilele de dupa ce Jimmy Young o informase pe Saffron despre 
misiunea ei, ea se aplecase peste harti si fotografii pana cand 
invatase fiecare carare, fiecare camp, fiecare palc unde s-ar fi putut 
adaposti si fiecare intindere golasa de pamant dintre debleu si golful 
cu brațul format dintr-un debarcader, îndreptat către libertate. 
Alergând prin noapte, știa încotro se duce, așa ca nu fu luată prin 
surprindere de pământul reavăn, presărat cu gropi si găuri care i-ar 
fi putut scrânti cu siguranţă o gleznă ori rupe un picior, sau de 
ridicăturile nemiloase de stâncă care o pandeau sub mușchii si florile 
sălbatice. Era obișnuită cu un astfel de teren, fiecare agent era, iar 
picioarele i se adaptau instinctiv denivelărilor pământului pe care 
aterizau pașii ei. 

Străbătuse aproximativ o treime din drum; când foobligată să 
încetinească ca să ocolească un sat. Asta îi luă aproape cincisprezece 
minute, dar își luase o marjă de eroare când isi planificase traseul. 
Erau însă lucruri pe care nu le putea planifica, cum ar fi faptul că era 
cât pe ce să se împiedice de un cuplu: un soldat german si o localnica 
care se împreunau în spatele unui tufiș. 

Primul semnal pe care îl primi Saffron legat de prezenţa lor fu o 
voce de femeie care întrebă: 

— De ce te-ai oprit? 

Un bărbat îi răspunse: 

— Mi s-a părut că am auzit ceva. 

Saffron se lăsă la pământ. 

— Ar trebui să mă duc să mă uit, spuse soldatul. 

Cu toate că singurul lucru care o despartea de cei doi amanți erau 
frunzele tufisului. Saffron văzu o mână - atât de aproape încât mai ca 
ar fi putut-o atinge - care se întinse să ridice o pușcă. Își cobori mâna 
pe corp până în clipa când simţi mânerul cutitului ei de luptă 
Fairbairn-Sykes în teaca de pe coapsa ei. Cutitul avea un vârf ultra- 
ascuţit, care-l transforma într-un pumnal ucigător, însă marginile 


lamei erau la fel de tăioase si ar fi putut trece prin carne umană ca un 
cuţit de friptură printr-o bucată de file moale. 

Lui Saffron nu îi era teamă că o să fie împușcată. Fusese antrenată 
în tehnici de luptă mai dure decât şi-ar fi putut închipui un 
infanterist obişnuit. L-ar fi putut ucide pe acel soldat german înainte 
ca el să ştie că se afla acolo. Dar mai era și fata. Și ea ar fi trebuit 
eliminată, înainte să poată tipa. Saffron știa că fata ar fi prea şocată 
ca să scoată vreun sunet o secundă sau două, un timp mai mult 
decât suficient ca să se ocupe de ea. Însă una era să omori un inamic 
combatant şi alta să omori o femeie neinarmata, chiar dacă era 
colaborationista. Și, lăsând deoparte toate consideratiile morale, ar fi 
avut două cadavre de care să se descotorosească. 

Dacă soldatul s-ar fi uitat peste tufă, Saffron ar fi fost nevoită să 
lupte. Se încordă, pregătindu-se să sară asupra lui. Dar o auzi pe fată 
spunând: 

— Nu fii prostut. E doar un animal - o vulpe, un bursuc sau ceva. 

După care tonul i se schimbă, vocea îi deveni mai mieroasă și 
murmura: 

— Hai inapoi aici. Mi-e dor de tine... 

Saffron il vazu pe barbat oprindu-se. Vedea ca era impartit intre 
dorinta si datorie. 

— Chiar mi-a plăcut ce făceai, era atââât de bine, suspina fata. 

Pusca căzu la pământ Soldatul se întoarse la fata. Saffron se rugă 
ca el să fie un amant lamentabil și lipsit de grijă față de femeie. 
Mişcă-te. Fă ceai de făcut. Incheie-ti pantalonii şi pleacă! 

Dar tocmai acum trebuise să dea peste un Casanova în uniformă. 
Era un tip care punea inimă în ce făcea. Își îndreptă toată atenţia 
către partenera lui. Orice ar fi făcut acolo, funcționa, pentru că o 
aduse pe fată la un asemenea extaz încât fu nevoit să-i acopere gura 
cu palma ca s-o împiedice să tipe. Saffron simţi o mica intepatura de 
invidie. Trecuse mult timp de când simtise o asemenea plăcere. 


Trecura cinci minute, apoi zece. Saffron se gandi sa incerce sa fuga 
cata vreme iubitul avea inca pantalonii in vine, dar, daca ar mai fi 
auzit o miscare in tufa, ar fi fost obligat sa verifice ce era. 

Dar, în cele din urmă, pasiunea celor doi își atinse apogeul şi, spre 
surprinderea lui Saffron, fata fu cea care se ridică brusc în picioare, 
îşi trase pe ea lenjeria de corp şi spuse: 

— Ar fi mai bine să plec acum. Probabil că mama se întreabă unde 
am dispărut. 

Plecă, urmată de soldatul care o întreba: 

— Când pot să te vad din nou? 

Şi, în cele din urmă, Saffron putu să plece mai departe. 

Îşi spuse că avea suficient timp şi că nu voia să ajungă prea 
devreme şi să fie obligată să se adăpostească printre stânci până să 
ajungă omul din Rezistență cu barca. Luna era încă descoperită si era 
suficientă lumină ca să vadă încotro mergea. 

Saffron îşi recăpătă buna dispoziţie. Se simțea usurata. Misiunea ei 
fusese un succes, iar ea se afla la jumătate de milă de golf. Poate că 
avea să scape în cele din urmă cu treaba asta. Și atunci auzi un urlet. 
Pentru o clipă, fu aruncată într-o lume fantastică întunecată, plină cu 
vrăjitoare, lupi şi răutate, dar o clipă mai târziu își reveni din 
halucinatia ei înfierbântată şi realiză că era vorba de câini. 

Câinii de vânătoare fuseseră lăsaţi liberi din lesă, iar ea era ţinta 
lor. 

Saffron alergă în viteză, îndepărtându-se de drumul ce ar fi dus-o 
direct înspre golf. Ştia că era un rau la nu mai mult de trei sau patru 
sute de paşi în fata, pe care îl putea traversa ca să-i facă pe câini să-i 
piardă mirosul. Până să-l prindă ei din nou, ea ar fi putut ajunge în 
golf, să găsească barca și omul care o aştepta şi să fugă. 


Apa era mai mult zapada topita si rece ca gheata. Fugi in aval, 
alunecand pe pietrele ude, acoperite cu mușchi, ale râului, dar 
ținându-şi echilibrul și menţinând ritmul, chiar dacă se îndepărtase 
de ruta ei, fiindcă râul se vărsa în mare la o oarecare distanţă în nord 
fata de golf. Râul înainta pe lângă o viroagă ale cărei margini 
acoperite de tufe și copaci îi ofereau o oarecare protecție de câinii de 
vânătoare şi soldaţii germani care o urmăreau. În scurt timp avea să 
fie nevoită să iasă pe pământ şi să o ia către golf. Privi în sus. Cerul 
nopții era acoperit partial cu nori, dar niciunul nu părea să treacă 
peste lună, care rămânea complet descoperită, reflectându-și 
strălucirea pe pământ. 

Dacă voia să nu fie văzută, trebuia să găsească o ascunzătoare şi să 
stea acolo, caz în care ar pierde barca. Dar, ca să ajungă în golf la 
timp, trebuia să rişte să fie văzută. Singura ei speranță era viteza. 
Trebuia să creeze o diferență pe care urmăritorii ei să nu o poată 
acoperi şi să se roage ca omul din Rezistență să aibă forța s-o aştepte 
chiar dacă ar fi văzut că germanii erau pe urmele ei, și ca barca lui să 
fie suficient de rapidă ca să scape înainte ca armele inamicilor să-i 
ucidă pe amândoi. 

Continuă să alerge, luând-o pe drumul cu o singură bandă, abia 
cât să treacă o mașină, care șerpuia de-a lungul coastei, ducând spre 
fermele şi cabanele de pescuit din zonă. O miră că trecuseră doar 
câteva minute de când auzise lătratul câinilor, dar imediat după ce 
se gândi la asta îl auzi călătorind peste aerul nemișcat al nopţii, abia 
perceptibil prin fosnetul blând al mării ce se lovea de țărm. 

Mai repede! Hai, vacă leneşă ce eşti... aleargă mai repede! 

Acum Saffron înțelese de ce antrenamentele fuseseră atât de 
brutale și instructorii atât de nemiloși. O pregătiseră pentru 
asemenea momente, când viata ei depindea de capacitatea de a 
alerga cu o viteză tot mai mare, cu toate că plămânii ei urlau cerând 
îndurare, inima părea gata să explodeze şi mușchii picioarelor 


zvacneau de crampe in timp ce acidul lactic patrundea in ei trecand 
de bariera durerii si depasind-o. 

In fata ei, drumul o lua brusc spre dreapta intr-o ramificatie care 
cobora în josul dealului spre o casă mare, retrasă la câteva sute de 
paşi de golf, ferită de vânturile mării de nişte copaci pe care vreun 
proprietar mort demult trebuia să-i fi plantat drept paravan. Saffron 
plănuise să ocolească de departe proprietatea, dar acum era prea 
târziu pentru așa ceva. 

O luă la fugă la vale, după care părăsi drumeagul înainte să ajungă 
în fata casei. Aici dădu peste mai multe grămezi de stânci legate prin 
cărări construite artistic din dale, care ajungeau pe cea mai abruptă 
parte a dealului. Cândva, fusese un loc al plimbărilor civilizate și 
agreabile în după-amiezi blânde de vară. Acum, Saffron alerga să-și 
salveze viata printre stânci si tufişuri, sărind câte trei trepte, cu 
inamicii şi câinii lor pe urmele ei. leşi dintre stânci aproape la nivelul 
mării şi o luă pe o potecă primitivă care trecea printre straturile unei 
grădini de legume. 

Câinii erau mult mai aproape, iar Saffron putea auzi comenzile 
guturale ale stăpânilor lor. O rază de lumină din spatele ei îi atrase 
atenţia si, uitându-se înapoi, văzu cum se deschise fereastra unui 
dormitor de la etajul întâi şi siluetă cuiva care se uita afară. Dar după 
aceea fereastra se închise și lumina dispăru. Oricine ar fi fost acolo 
nu voia să se implice. 

Saffron ajunse la copacii de la capătul grădinii de legume, alergă 
peste o bucată de pământ fără vegetaţie si dădu peste un gard de 
sârmă ghimpată ridicat până la înălțimea pieptului, care delimita 
perimetrul proprietăţii. Se opri, gâfâind, gândindu-se dacă putea să-l 
sară. 

Se uită în ambele parti. Cam la zece pași se afla o poartă de metal 
care dădea înspre mare, închisă cu un lant. Alergă - până acolo, se 
catara pe poartă şi ateriză pe smocurile moi de iarbă de mare din 
partea cealaltă. 


Saffron putea acum să vada golful. larba se întindea pana la plajă, 
intocmai cum vazuse in fotografia aeriana de recunoastere. Privi in 
stanga spre stancile si treptele care coborau la debarcader. 

Nu era nicio barca. 

Dar apoi văzu o umbră ridicându-se de lângă linia debarcaderului. 
Era un bărbat care făcea semne către ea. Desigur. Trăsese barca în 
partea cealaltă, ca să nu fie văzută. 

Saffron prinse din nou viteză. Auzea câinii dincolo de gard, 
lătrând furioși, dar înţelese ca, până să apuce stăpânii lor să-i ajungă 
din urmă și să deschidă poarta, avea să fie prea târziu: va fi în barcă. 

O să reuşesc! 

În timp ce alerga, piciorul drept îi alunecă. Acolo unde ar fi trebuit 
să fie pământ solid sub iarbă, piciorul i se scufundă într-un mâl apos. 
Se smuci să se elibereze și realiză că ceea ce păruse din aer o 
întindere de iarbă era de fapt o mlaștină. Trebuia să existe o cărare 
prin ea până la țărm, dar o pierduse, şi singurul mod prin care o 
putea găsi din nou era să se îndrepte spre poartă şi să o ia de la 
capăt. 

Dar asta ar fi dus-o în braţele germanilor. 

Se zbătu disperată să meargă, dar înaintarea îi era dureros de 
înceată. Nu reuşea să ghicească dacă avea să calce pe pământ uscat, 
în noroi sau pe o stâncă dură și tăioasă. 

— Acolo! strigă bărbatul de la debarcader. 

Il văzu cum îi arăta spre stânga ei. Acolo trebuia să fie cărarea. 

Se întoarse si se năpusti înspre ea. 

— Haide! strigă bărbatul. 

Saffron auzi în spatele ei un foc de armă. Germanii trăseseră un foc 
în lanţul care ţinea poarta. Se auzi un amestec de strigăte şi lătraturi 
și huruitul unui motor pornit. 

Barcagiul strigă la ea disperat. 

— Repede, repede! 


Sunetul puternic al unei arme descarcate bubui cu ecou peste golf 
și exploda pe deasupra capului lui Saffron, aruncând o lumina alba 
orbitoare peste toată scena. 

Văzu chipul barbos al salvatorului ei, un om cu o sapca pe cap și 
cu un pulover de pescar. Apoi bărbatul se ascunse din nou în spatele 
debarcaderului şi, în următorul moment, barca se îndepărtă prin 
golf, îndreptându-se spre larg, iar ea fu nevoită să se arunce în 
ierburi, in mocirlă si în apa sărată în timp ce tacaneau armele si erau 
trase cartușe trasor în barcă. 

Focurile de arma încetară, cu toate că sunetul motorului ce 
dispărea în depărtare îi indică lui Saffron că omul din Rezistență 
scăpase. Se bucura. Nu voia să-i aibă moartea pe conștiință. 

Saffron se ridică în picioare. 

La nu mai mult de zece paşi distanţă, stăteau opt bărbaţi îmbrăcați 
în uniforme germane de armată, impermeabile, cu armele îndreptate 
către ea, în vreme ce câinii lor se miscau încoace și încolo mârâind 
furios si aruncând priviri lacome în direcția lui Saffron. 

Unul dintre soldaţi avea o insignă de locotenent cusută pe mânecă. 
Arătă spre Saffron şi le ordonă la doi dintre oamenii săi să o prindă, 
în timp ce restul soldaţilor îi acopereau. 

Saffron avea un cuțit si un pistol. Dacă ar fi putut să se miște, daca 
s-ar fi putut adăposti undeva sau dacă ar fi putut să-i surprindă cu 
ceva, ar fi încercat să lupte. Dar era blocată în noroi până la gambe, 
fără adăpost, şi ştia că inamicii erau înarmaţi cu automate MP40 - 
instructorul ei le numise Schmeissers - capabile să tragă 500 de focuri 
pe minut. Până să ajungă la arma ei, ar fi ciuruit-o. 

Se gândi că ar fi trebuit să facă o mișcare ca s-o omoare. În felul 
acesta, germanii nu ar fi putut s-o tortureze, iar ea nu ar fi dezvăluit 
putinul pe care îl ştia despre mişcarea de Rezistență. Dar ceva o opri. 
Nu era faptul că i-ar fi fost frică să moară, ci, mai degrabă, că refuza 
să se dea bătută. Câtă vreme era în viata, exista sansa să găsească un 


mod de a scăpa cu viata. Până atunci, nu se lăsase învinsă de nimeni 
și de nimic. 

Chiar și atunci când o prinseră mâinile soldaţilor, când o traseră 
din mlaștină si o târâră spre cărare, Saffron se agăța de speranţa ei. 
Încă nu m-au învins. 


5 66 C 
G 


Saffron fu dusă la casa cea mare, despre care ştia că fusese 
rechizitionata de SS-isti. 

— A fost ocupată pentru diverse operațiuni polițienești, îi spusese 
Jimmy Young. Criminalistica, Poliția Secretă si agenţia de informații 
a Partidului nazist. În practică, multe se suprapun, în special în 
teritoriile ocupate. Sunt toate la fel de neplăcute. 

Îi luară arma, cuțitul, geanta şi întreg conţinutul acesteia. O 
dezbrăcără și o lăsară așa timp de trei ore într-o celulă subterană 
neîncălzită, iluminată de un bec chior, fără mobilă și nimic altceva 
decât un vas de tinichea în care să se usureze. 

În uşă era o deschizătură prin care gardienii se puteau uita în 
cameră, acoperită de o placuta care putea fi deschisă sau închisă. 
Gardienii nu se sfiau s-o deschidă și să se uite la ea regulat. 

Saffron şedea sprijinită de zid, cu genunchii în braţe, ca să-și 
ascundă cumva goliciunea. Era trează de la ora trei dimineaţa. La un 
moment dat adormi, iar capul îi căzu pe genunchi. Câteva secunde 
mai târziu, un gardian intră, o ridică în picioare, o palmui si o tranti 
pe jos. O privi lung, lăsându-și ochii să-i cutreiere corpul, făcând-o 
cât de mult putea să se simtă vulnerabilă, expusă și lipsită de ajutor. 

Saffron știa că asta făcea parte din procesul care trebuia să-i 
slăbească voința. Privarea de somn constituia o formă fundamentală 
de tortură, iar anularea demnităţii şi a valorii personale era prima 
fază prin care îi era distrusă umanitatea. Ei bine, putea să reziste fără 


sa doarma. Fusese antrenata pentru asta. Si, chiar daca era blocata in 
groapa asta infernala, mintea îi era liberă să călătorească oriunde 
voia. 

Se întoarse înapoi la prima zi în care se prezentase la Norgeby 
House, un bloc modern de birouri anonime de pe Baker Street. 
Domnul Brown, figura misterioasă care o recrutase pe mama? lui 


Saffron în Marele Război“ în acelaşi fel în care o recrutase pe Saffron 
în al Doilea Război Mondial, o întâmpinase spunându-i: 

— M-am gândit că ti-ar plăcea să te intalnesti aici cu o persoană pe 
care o cunoşti. 

O conduse pe scări în sus, bătu la ușa simplă a unui birou, astepta 
să fie poftit şi o conduse înăuntru. 

Lui Saffron îi luă o secundă să realizeze cine era bărbatul în 
uniformă de ofițer, așezat la biroul din partea opusa uşii. Chiar si 
atunci, nu îi veni să creadă. 

— Domnule Amies? oftă ea. Dumneavoastră aici? 

Hardy Amies îi făcuse lui Saffron câteva dintre rochiile ei favorite 
înainte de război. 

— Căpitan Amies, dacă nu te deranjează, domnişoară Courtney, 
spuse el cu asprime. Sau „domnule“ pentru tine. 

— Oh... spuse Saffron, încă și mai derutată. Da, domnule, desigur. 

Amies se ridică, ocoli biroul, zâmbind, și îi întinse mâna. 

— Ce mai faci, Saffron? întrebă el, după care se uită la domnul 
Brown. 

— Domnișoara a fost una dintre clientele mele preferate. O siluetă 
perfectă. Ar fi putut să ia pe ea si un sac de iută şi să-l facă să arate ca 
o rochie de haute couture pariziană. 

— Diana Cooper mi-a spus cândva același lucru, incuviinta 
domnul Brown. Rareori am auzit-o să complimenteze atât de 
entuziast o altă femeie. Acum, dacă nu te deranjează, sunt aşteptat 
pe King Charles Street. Secretarul de Externe vrea să vorbim. Vă las 


sa vorbiti. La revedere, Amies, la revedere si tie, domnisoara 
Courtney. 

— Ce bătrân simpatic, remarcă Amies dupa ce plecă domnul 
Brown. 

Se sprijini de birou şi o indemna pe Saffron sa se aşeze pe unul 
dintre scaunele aflate în faţa lui. 

— Nimeni nu este sigur cu ce anume se ocupă, dar sunt puţine 
treburi în care să nu fie amestecat, şi aproape niciuna cât de cât 
importantă despre care să nu știe. Mă gândesc la el ca la un fel de 
Dumnezeu pe pământ, fiindcă necunoscute sunt căile lui. 

— L-am întâlnit la Oxford, spuse Saffron. Cu toate că am auzit de 
el înainte de asta. 

— A, da, în familia ta. A pomenit, într-adevăr, ceva vag. Acum, să 
o luăm pe rând... Presupun că domnul Brown s-a referit la această 
organizație prin mai multi termeni diferiți - Biroul de Cercetări si 
Servicii Internationale, Ministerul Războiului Neonorabil si asa mai 
departe... 

— A spus că numele real este Serviciul de Operaţiuni... 

Înainte ca Saffron să apuce să spună „Speciale”, Amies ridicase o 
mână şi pocni din degete: 

— Stop! Organizaţia asta nu există oficial pentru nimeni din afara 
acestei clădiri şi câteva persoane oficiale în Whitehall. Ne referim la 
noi înșine ca „Baker Street” Ne-am înțeles? 

— Da. 

Amies se uită la ea cu o privire pe care ea nu i-o mai văzuse. În 
locul unui couturier care își flatează clientul, era un ofițer ce îi arăta 
clar subordonatului său că nu erau de acelaşi rang. Îi luă o secundă 
să-și înțeleagă greşeala. 

— Da, domnule. 

— Aşa este mai bine... Acum, să fiu direct, îți lipsesc în acest 
moment abilităţile lingvistice care sunt considerate în mod obișnuit 
esenţiale pentru un viitor agent. Nu poți să operezi ca lumea într-o 


tara decât daca îi vorbeşti fluent limba. Am căutat întotdeauna 
recruți bilingvi şi apoi i-am instruit pentru a căpăta abilitățile 
necesare să supraviețuiască pe teren. Dar tu eşti destul de diferită, 
nu-i așa? 

Amies făcu o pauză, scrutând-o pe Saffron ca şi cum ar fi văzut în 
ea doar pe tânăra frumoasă care îi purtase rochiile cu atâta eleganţă. 

— Ai omorât deja un om. 

Saffron se obisnuise, deşi împotriva voinţei ei, cu curiozitatea 
morbidă pe care o provocau realizările ei pe timp de război altor 
oameni. Când începuse războiul în 1939, Saffron nu fusese interesată 
să vâslească relaxat pe râul Chervell de la Universitatea Oxford, 
când toți bărbaţii pe care îi cunoștea isi apărau tara. Era hotărâtă sa 
se implice, chiar dacă asta însemna doar să conducă o maşină sau un 
camion. 

— Chiar mai multi, răspunse ea. În perioada în care am servit ca 
șofer al generalului Wilson în Deșertul de Vest, o dată am fost 
urmăriți de o maşină plină cu soldaţi italieni. L-am împușcat pe 
șofer. Maşina s-a izbit de o stâncă şi, din câte știu eu, toţi soldaţii 
aflați în ea au murit şi ei. 

Era anul 1941 și Saffron era șoferul generalului armatei britanice 
Henry Maitland Wilson pe fronturile din Africa de Nord, Grecia și 
Palestina. Când Humber-ul său kaki de teren sfârșise prin a fi 
urmărit de o mașină italiană inamică, Saffron trăsese două focuri în 
capul șoferului cu pistolul ei Beretta 418. 

Făcu o pauză şi adăugă: 

— Şi l-am împușcat pe unchiul meu Francis. Era un trădător. A 
meritat-o. 

Se gândi la treaba aceea oribilă. Unchiul Francis Courtney 
devenise un om amar şi cinic. Îi trădase pe Saffron si pe tatăl ei, 
dându-i pe mâna germanilor, iar ei fuseseră la un pas de moarte. 
Saffron îi spusese lui Francis că știa ce făcuse; și, în lupta care 


urmase, îi trăsese un glonţ între ochi. Apoi pretinsese că fusese 
autoapărare. 

— As spune într-adevăr că asa e. Acum, dosarul tău arată că 
Wilson a recomandat să fii decorată pentru isprava din deşert. După 
care ai luat Medalia George... 

— Da, domnule. 

— ...pentru că ai apărat o navă comercială de atacurile unor 
avioane Stuka. Citesc declaraţia: „Când focul inamic a ucis soldaţii 
care operau una dintre bateriile Vickers ale navei, domnişoara 
Courtney, fără nicio preocupare pentru propria ei siguranță, a 
alergat la arme şi le-a operat în vreme ce nava era bombardată 
continuu. A atins şi a adus stricăciuni cel puţin unui avion inamic şi 
a rămas la post până când căpitanul i-a dat ordin să abandoneze 
nava. Apoi şi-a transportat într-un loc sigur tatăl rănit şi s-a asigurat 
că a fost luat de singura barcă de salvare care a supraviețuit 
scufundării. Chiar şi atunci, neînarmată, a stat în picioare și a ridicat 
pumnii sfidând un avion inamic ce zbura la joasă înălțime.” 


— Zambesti... Pot să întreb de ce? 

— Mi-am amintit doar privirea de pe faţa pilotului german. 

Și îmi amintesc şi cine era pilotul. 

— Ei bine, ai o poveste grozavă de spus. Ai grijă, nimic nu este mai 
neașteptat în cazul situaţiei tale decât este pentru mine. Se pare că 
amândoi am avut talente nedescoperite anterior. A mea pare să fie 
pentru operațiuni clandestine. Vorbesc franceză fluent, aşa că am 
intrat si am ieșit din Belgia de câteva ori în primul an de război. 

Chiar şi atunci, fără să i se spună nimic despre operaţiunile lui 
Amies, Saffron intelesese că „am intrat si am ieșit din Belgia” 
presupusese curaj şi îndemânare extraordinare. 

— Astăzi, munca mea consta în selectarea viitorilor agenți, 
supervizarea antrenamentului acestora şi pregătirea lor pentru 


campul de lupta. Spune-mi, ti-a explicat domnul Brown cum anume 
ne organizam aici? 

— Nu, domnule. 

— În cazul acesta, ar fi bine să-ţi arăt. După cum poate ai observat 
lumea forțelor armate se conduce după un sistem de inițiale. Baker 
Street nu face excepţie. De exemplu, oamenii care au putere peste 
soarta ta si a mea sunt cunoscuţi după inițialele care le ilustrează 
rangul: CD, D/R, A/CD, AD/E... lista este nesfarsita. Dar există un 
singur om al cărui nume trebuie să-l ai gravat în inimă, iar acel nume 
este Gubbins”. 

Saffron chicoti, presupunând că Amies făcea o glumă. 

— Cine este Gubbins? 

— Colonelul Colin Gubbins este un artilerist mic şi feroce, cu niște 
ochi albaștri incredibil de sfredelitori, al cărui grad este irelevant 
pentru că, de fapt, este Omul care Face Totul să se întâmple. Nu 
conduce încă complet Baker Street, dar cu siguranţă o va face într-o 
zi. Sfatul meu, domnişoară Courtney, este „Ai grijă cu Gubbins”. 
Nu-l scoate din sărite. Fă-l să se bucure de prezenţa ta. Viitorul tău 
ar putea să depindă de asta. 

— O să încerc, cu siguranţă. 

— Asa te vreau. Acum, sectorul operational din Baker Street este 
impartit in sectiuni, si fiecare este cunoscuta dupa o initiala, normal, 
care i se aplica si sefului ei. Poate fi din cauza ca acesti sefi se 
schimbă regulat, asa că e mai uşor să-ți aduci aminte o literă decât o 
serie nouă de nume noi. Secțiunea franceză este cunoscută ca F, de la 
Franţa, si la fel și şeful ei. Secţiunea olandeză și șeful ei sunt 
cunoscuţi ca N, de la Nederland. Acum ne aflăm în secțiunea ce 
acoperă Belgia și Luxemburgul, care este cunoscută ca T. Nu mă 
întreba de ce. Acum o să te întrebi de ce ai fost adusă în secțiunea T. 
Răspunsul stă parţial în faptul că noi doi ne cunoaştem, dar și pentru 


că educaţia ta te poate ajuta să dobândești abilitățile lingvistice 
specifice de care avem nevoie. 

— Cum așa? 

— Din cauză că jumătate din Belgia vorbește franceză si cealaltă 
jumătate flamandă, care este o variantă a neerlandezei. Ştiam deja că 
te-ai născut și ai crescut în Kenya, desigur, dar văd din dosarul tău 
că ai fost educată în Africa de Sud. 

— Da, domnule, la Roedean, în Johannesburg. 

— Ai prins ceva afrikaans cât ai stat acolo? 

— Putin. 

— Bine. Atunci știi că afrikaans este un dialect al neerlandezei. Așa 
că nu ar trebui să fie imposibil să-ţi îmbunătăţim flamanda. Asta ar 
însemna că te-am putea plasa în Flandra. Văd că mama ta avea 
origini germane si că ai petrecut putin timp in Germania înainte de 
război... 

— Așa este, domnule. Una dintre cele mai apropiate prietene de- 
ale mele era germană. Am fost de două ori în vizită la familia ei. 

— Presupun că nu ai învăţat limba deloc? 

— Ba da... pot vorbi germană la nivel de conversaţie. 

— E un început. Cea mai mare parte a muncii noastre pe Baker 
Street constă în a face legătura cu reţelele de Rezistență din diverse 
locuri, a le ajuta să crească furnizându-le echipament şi punându-le 
pe picioare. Dar, între timp, avem intenţia să ne asumăm şi un rol 
activ: sabotaj, asasinări, genul ăsta de lucruri. 

— Si mă aveți în vedere pentru aşa ceva? 

— Aşa mă gândeam. Între timp, ce-ar fi să te invit la cină în seara 
asta? La Dorchester se mănâncă în perioada asta cât se poate de bine 
și Malcolm McAlpine, care a construit locul, jură că rezistă la bombe. 

— Va mulțumesc, domnule, ar fi minunat, spuse Saffron. 

— Bine. Poţi să-mi spui Hardy cât suntem la cină, dar am o 
condiţie... 


Saffron isi aminti ca se simtise putin incomod. Tot ce avea legatura 
cu Serviciul de Operaţiuni Speciale era atât de misterios încât ezită 
să speculeze cu privire la ce anume se așteptau de la ea. 

— Care este aceea, domnule? întrebă ea. 

— Insist să porţi una dintre rochiile create de mine. 

— Ah, cred că aș putea să rezolv asta, domnule, îl asigură Saffron, 
încântată de ordinul lui. 

Se întorsese în apartamentul pe care îl cumpărase tatăl ei înainte 
de război, în Chesham Court, un bloc modern aflat într-una dintre 
cele mai elegante zone din Londra, la jumătatea drumului dintre 
Knightsbridge si Sloane Square. Cotrobăind prin garderoba ei, 
simţea că se uita la hainele unei alte femei: femeia care fusese înainte 
de război, cea care se îndrăgostise de Gerhard von Meerbach. 

În seara aceea din Londra, cu Amies, Saffron se gândise la Gerhard 
în timp ce își alegea o rochie de seară de mătase albastru-închis, 
întocmai cum se gândea acum la Gerhard, prabusita în celula rece si 
întunecoasă. 

Nu! Nu face asta! se înfurie ea pe ea însăși. Doare prea mult! 
Gandeste-te la rochia aia, la seara aceea cu Hardy, la nimic altceva. 

Amies crease rochia din postura de designer şef al casei Lachasse. 
Matasea era atât de frumoasă, croiala atât de elegantă, încât obliga 
orice femeie care ar fi vrut s-o poarte să se străduiască să se ridice la 
standardele înalte pe care le impunea. Înainte să o îmbrace, Saffron 
se străduise să se fardeze într-un fel care fusese normal cândva, dar 
care în timpul războiului dispăruse din viaţa ei. 

Dezbrăcată şi îngrozitor de expusă, străduindu-se să se oprească 
din tremurat, cu trupul lipit de podeaua rece şi udă de beton, Saffron 
retrăi fiecare moment plăcut şi fiecare rasfat legat de pregătirile din 
acea seară. În imaginaţia ei, stătea întinsă în cada de baie, privindu-si 
pielea care se înroşea ușor în apa parfumată cam prea caldă. Se 
stersese si se dăduse cu lotiuni, bucurându-se de senzaţia pe care i-o 
dădeau degetele ei care întindeau amestecurile alunecoase si 


cremoase pe pielea ei moale și fină. Își luase pe ea halatul de satin, se 
dusese în dressing şi îşi pusese cea mai frumoasă lenjerie şi ciorapi 
de mătase. 

Conta atât de mult ca părul si machiajul să-i fie desavarsite si ca 
toate detaliile legate de bijuteriile ei, de încălțăminte, haine, mănuși 
și pălărie să se potrivească între ele, să fie perfecte pentru ea și 
pentru ocazia respectivă. Se simțea ca un recrut nou care își 
pregăteşte întreaga uniformă pentru a fi inspectată de ochiul tăios și 
neiertător ai sergentului major. Aceste tușe delicate erau uniforma ei, 
iar Dorchester avea să fie locul de paradă. 

Înainte să plece din apartament, Saffron se examinase în oglinda în 
mărime naturală. Ştia că oamenii o găsesc frumoasă, pentru că așa i 
se spusese toată viata. Dar nu exista vanitate în privirea ei. Nu avea 
intenţia de a se felicita pe ea însăşi, ci de a remarca toate greșelile, 
defectele şi imperfectiunile. De exemplu, mâinile ei își petrecuseră o 
mare parte din anul precedent ţinând volanul mașinii de serviciu a 
lui Jumbo Wilson. Ca șofer, îi era din când în cand si mecanic. O 
femeie care era gata oricând să schimbe un cauciuc, să înlocuiască o 
bujie sau să improvizeze o curea dintr-un ciorap de mătase nu-și 
putea pierde vremea cu unghii lungi vopsite sau cu manichiura, în 
special atunci când lucra în praful și murdăria Desertului de Vest. 

Saffron isi întinse degetele în fata, privindu-şi dosul mâinilor si 
apoi întorcându-le ca să-şi privească palmele. Făcuse tot ce putea ca 
să-și îndepărteze pielea moartă cu o pilă de unghii și să-şi acopere 
unghiile scurte şi crăpate cu ojă, dar tot oftă pentru sine: Arată oribil. 

Se încruntase și văzând felul cum îi atârna rochia. Nu fusese 
niciodată plinuta, dar războiul părea să o fi făcut si mai slabă, pentru 
că rochia îi era putin prea larga pe talie si pe coapse. Niciun om 
normal n-ar fi observat, dar Hardy avea să observe asta într-o clipă. 

Şi fireşte că observase. 

— Arati absolut răvăşitor, draga mea, spusese el când se întâlniră 
în holul de la Dorchester. 


Îşi deschisese gura să vorbească din nou, dar apoi dăduse din cap: 

— Maine dimineaţă ar trebui să-mi dai rochia aia s-o stramteze 
una dintre croitoresele mele pe talie și pe coapse. 

— Mai aveţi croitorese? Cu războiul și toate astea... 

Amies zâmbise. 

— O, da. Încă fac colecţii. Dar mă tem că doar pentru doamne 
americance. 

— Şi cum rămâne cu noi, aici, în Anglia? De ce nu putem să 
cumpărăm rochii de la dumneavoastră? 

— Pentru că nu platesti în dolari, draga mea. Tara are nevoie 
disperată de ei ca să-i plătească Americii pentru mâncare şi 
aparatură militară. Oficiul de Comerț ne-a comandat lui Norman 
Hartnell şi mie să creăm rochii șic care pot fi trimise în America. De 
fapt, deseori fac schițe când lucrez pe Baker Street. Mă ajută să 
gândesc. 

În timp ce se îndreptau către restaurantul hotelului, Amies 
continuase: 

— Acum o să-ți spun despre Baker Street ceva care are o 
importanţă deosebită pentru tine. Suntem organizația cea mai 
sălbatică și mai nelegiuită pe care o posedă această ţară. Treaba 
noastră este să jucăm murdar, să facem rău inamicului pe orice cale 
posibilă şi să ignorăm toate regulile. De aceea Oficiul de Război, 
care e mai cinstit, ne dispretuieste. $i totuși, împotriva acestui lucru, 
sau poate din cauza lui, Baker Street are mai multe femei care fac 
lucruri interesante decât orice altă ramură a serviciilor. 

— Când am fost la biroul dumneavoastră, nu am văzut prea multe 
fete de vârsta mea. 

— Sunt peste tot: creaturi inteligente, tinere și nemiloase. Gubbins 
pariază pe ele. Şi totuși... 

Amies se oprise, la câțiva pași de ușa restaurantului, se dăduse 
înapoi şi o privise pe Saffron ca un cunoscător în fata unei opere de 


arta. 

— Nu exista nicio femeie in Baker Street sau in toata Londra mai 
minunată ca tine în seara asta. 

Acum, în celula din subsol, Saffron își strângea genunchii în braţe, 
încercând cu disperare să-şi liniştească clantanitul dinţilor. Dar 
zâmbi aducându-și aminte cât de bine fusese să se simtă din nou 
feminină, răsfăţată și admirată după toate lunile de muncă, de război 
și de moarte. Amies comandase şampanie și îi povestise o istorioară 
amuzantă despre propriul său antrenament ca ofițer. 

— După cum iti poţi imagina, draga mea, nu se prea aşteptau ca 
un fătălău de croitor, care era departe de idealul de agent secret 
masiv, puternic și bărbătos, să reziste la antrenament. Dar sunt 
mândru să spun că l-am trecut cu calificative excelente. Când m-au 
primit în Baker Street, mi-am văzut dosarul. 

Amies îşi ridicase fruntea ca un actor shakespearian, gata să 
rostească un solilocviu, și recitase: 

— „Acest ofițer este, atât fizic, cât şi mental, mult mai puternic 
decât o sugerează aparenţa lui mai degrabă prețioasă.” 

Saffron chicotise. 

— Ştiu, exclamase Amies cu o voce foarte afectată. Trebuie să spun 
că am fost profund jignit. Sincer, draga... Pretios? Eu! 

Asteptase ca Saffron să se oprească din râs pentru a se întoarce la 
recitalul său. 

— „Are o minte ascuţită și este extrem de perspicace.” Nu am avut 
nicio obiectie la asta, după cum iti poți închipui. Oricum, concluzia 
era așa: „Singurul sau handicap constă în manierele si înfățișarea sa 
afectată...” 

Se uitase la Saffron. 

— Ştiu, draga mea, de ce a trebuit să fie atât de sălbatic cel care a 
făcut referatul? Dar era o schimbare simpatică la final: ,,...dar acestea 
tind să se atenueze”. Ei bine, cred că exact asta se întâmpla. Un lucru 


pe care un creator de moda il intelege foarte bine este notiunea de 
comme il faut. In armată trebuie să fii măcelar si asta e tot. 


>o kge 


Saffron se cufundă mai adânc în amintirea acelei seri fericite. După 
cină, Amies o dusese la dans la Embassy Club pe Bond Street isi 
aminti ca prin vis, între trezie si somn, cat de minunat se simtise sa 
fie la brat cu Hardy Amies, purtând minunata ei rochie de mătase si 
dansând foxtrot, ştiind că nu trebuia să se îngrijoreze dacă ar fi făcut 
o mişcare nepotrivită, pentru că el nu i-ar fi cerut mai mult de un 
dans si de un sărut inocent. 

Usa de la celula ei se deschise cu zgomot. Intra o femeie marunta, 
cu o figură ascuțită, care purta o salopetă bărbătească, cu o centură 
peste talia groasă, si care aruncă o mână de zdrente murdare la 
picioarele lui Saffron. 

— Pune astea pe tine! latra ea. 

Saffron se întinse dupa zdrente, care se dovedira a fi o rochie 
grosolană de iuta cenușie. În partea din față avea pete maro. 

— Pete de sânge, spuse femeia. Nu ies la spălat. 

Saffron isi trase rochia peste cap si isi vari brațele prin mânecile 
scurte. Materialul era aspru pe pielea ei. Asta e cea mai mică problemă, 
se gândi ea. 

Femeia se întoarse spre coridorul care trecea pe lângă celulă si 
strigă: 

— Prizoniera este pregătită! 

Intrară doi soldați. Unul dintre ei îi înmână femeii o bucată de 
țesătură neagră, pe care aceasta și-o înfundă la brâu. După care îi 
dădu o pereche de catuse. 

— Mâinile! ordonă ea. 


Saffron îşi întinse braţele, cu încheieturile mâinilor apropiate, si nu 
opuse nicio rezistență. De acum înainte scopul ei era să fie cât de 
pasivă si de tăcută putea: să nu le dea inamicilor absolut nimic. 

Femeia scoase bucata de material negru de la brâu. Saffron văzu că 
era o glugă si în următoarea clipă simți cum îi era trasă peste cap, 
acoperindu-i fata şi lăsând-o fără vedere. 

Simti cum femeia o prinse de umeri și cum o întoarse spre usa. 

— Mergi! 

Saffron făcu câţiva pași înainte, ferindu-se ca să nu lovească un zid 
sau cadrul unei uși. 

— Stop! La stânga! Mergi! 

Comenzile continuară în vreme ce Saffron fu condusă afară din 
subsolul casei în aerul rece. Simti pietrele reci sub picioarele 
desculte, apoi fragmente dureroase de pietriș si pe urmă o bucată 
lungă de gazon îngheţat. Vântul tăios îi trecea prin rochie, de parcă 
ar fi fost în continuare goală. Nu avusese parte de mâncare sau apă 
de multe ore și, oricât încerca să rămână alertă din punct de vedere 
mental, era ametita din pricina epuizării. 

Se opriră. Saffron auzi cum se descuie și se deschise o ușă de 
metal. Fu împinsă înainte în vreme ce usa era închisă și încuiată in 
urma ei. O aruncară pe un scaun de lemn, încheieturile îi fură 
eliberate de cătuşe, dar apoi legate strâns de brațele scaunului. De 
asemenea, îi legară gleznele de picioarele scaunului. Apoi cineva îi 
scoase gluga. 

Saffron deschise ochii, dar imediat fu orbită de o lumină puternică 
îndreptată spre ea. 

— Deschide ochii, lătră o voce. Tine ochii deschiși. Dacă îi închizi, 
o să fii lovită. 

Saffron nu reuși să se abțină. Instinctul se dovedi mai puternic. 
Închise din nou ochii. 

Cineva o pâlmui. 


Se forță să-și tind ochii deschisi și să se uite spre sursa luminii. În 
spatele acesteia, putea să întrezărească o siluetă în umbră. Vorbea în 
engleză, cu o răutate rece si calmă. 

— Ah, deci... Permite-mi să mă prezint. Mă numesc Stark. Sunt 
ofițer în Geheime Staatspolizei sau Poliţia Secretă. Probabil o cunoşti in 
forma abreviată: Gestapo. Viaţa ta este în mâinile mele. Eu decid 
dacă trăieşti sau mori. Eu hotărăsc dacă te tin trează sau te las să 
dormi. Te înfometez sau te hrănesc. Te tratez bine sau te torturez în 
moduri pe care nu ti le-ai putut niciodată imagina nici în cele mai 
întunecate coşmaruri ale tale. Nu ai putere, nu ai control asupra 
sorții tale... Cu o excepţie. Dacă accepti să cooperezi, nu o să fii 
liberă, pentru că nu o să mai fii niciodată liberă. Dar o să poţi să 
trăieşti ceva mai mult şi, mai presus de toate, o să scapi de chinurile 
care iti vor fi provocate daca nu vorbeşti. 

Saffron isi păstră fata lipsită de orice expresie. Până acum, lumina 
o orbise astfel încât abia mai putea discerne dacă avea ochii deschiși 
sau închiși. 

— Trebuie să înţelegi următorul lucru: nu ai drepturi, nu eşti 
protejată de Convenţia de la Geneva sau conform altor reguli de 
război. Nu esti un soldat în uniformă. Esti un spion, un sabotor si un 
criminal. Din cauza ta au murit multi oameni buni. Sufletele lor urlă 
după răzbunare. Fii sigură că o să-i răzbun. Să începem. Cum te 
cheamă? 

Saffron se gândi la instructorul ei, sergentul Greenwood - un 
londonez mic, slab ca o scândură, dar teribil de dur, crescut pe 
străzile din estul Londrei - și la ce le spusese celor pe care îi antrena. 

— Vă puteți şterge la fund cu numele, cu rangul si cu numărul de 
serie. Nu aveţi rang şi nici număr de serie pentru că nu sunteți în 
armată și nu aveți niciun nume, pentru că acoperirea voastră în 
misiune e o persoană care nici măcar nu există. Asa că n-aveţi ce să le 
spuneți nenorocitilor de nemţălăi, nu-i aşa? Așa că tineti-va gura 
închisă și nu le spuneţi nimic. 


Ramase tacuta. Stark repeta intrebarea. 

— Cum te cheamă? 

Ea nu raspunse. 

De data asta primi o lovitură în plex, cu toată forța de care era in 
stare un bărbat. Pumnul îi scoase lui Saffron aerul din plămâni şi o 
lăsă cu o senzaţie de greață, căutându-și respiraţia si răpusă de 
durere. 

Saffron îşi repetă în minte zicala preferată a sergentului 
Greenwood: Durerea nu-ți poate face rău. Sau, cum spunea el: 
„durerea nu-ţi face 'nic”. 

Raționamentul său era demn de un profesor de filosofie: 

— Acu’... un glonț poa’ să te rănească. Poa’ să te omoare. O 
baionetă în mate te poate nenoroci. Dar durerea, ce poa’ să facă ea? 
Durerea nu-i decât în minte. E o senzaţie. Asta-i tot ce e. Nu-ţi face 
‘nic... Vreau să spun, dacă eşti prins de un nenorocit de nazist 
sângeros care-ţi smulge toate unghiile, una dupa alta. E dureros. La 
dracu’ da. Dar te omoară? Normal că nu. A murit cineva că i s-au 
smuls unghiile? Nimeni, aia e. Și asta tre’ să vă amintiţi, da? Naziștii 
ăștia nu vor să te omoare, nu-i asa? Nu atâta vreme cât cred că pot 
obţine ceva de la tine. Asa că, atâta vreme cât nu le spuneți nimic - si 
vreau să spun ab-so-lut ni-mic - care-i lucru'cel mai rău care pot vă 
vi-l facă? Să vă tortureze, asta-i, şi acum, împreună: „Durerea... nu-ți 
face... nic” 

Saffron nu le spuse nimic. 

Stark îi puse aceleași întrebări din nou şi din nou: 

— Cum te cheamă? 

— Cum se numeşte comandantul tău? 

— Unde vă este baza? 

— Care iti erau instrucţiunile legate de contactarea mișcării de 
Rezistență? 

— Cine sunt agenţii tăi din zona asta? 

Dar ofițerul nu primi niciun singur răspuns. 


Oamenii lui o lovira pe Saffron cu pumnii si cu palmele până cand 
fata ei ajunse brazdata de tăieturi si umflată, iar corpul ei, de la 
vintre până sub sâni, era o masa vinetie, plină de vânătăi, însă ea tot 
nu spuse nimic. 

În cameră intrară doi soldaţi și unul dintre ei îi dădu jos gluga. 
Brusc, începu să cadă pe spate pentru că îi împinseseră scaunul de 
care era legată, dar, înainte să-şi spargă capul de podeaua de ciment, 
o mână o prinse de ceafă si evita impactul. Îi veni să plângă de 
usurare. Câteva secunde mai târziu, îi turnara peste fata apă rece ca 
gheaţa, iar ea intră în panică, pentru că începea să se înece. Înainte să 
lesine, scaunul îi fu adus la poziția normală, iar ea vomită copios, 
icni și înghiți şi mai multă apa când încercă să tragă putin aer prin 
gluga udă. O aruncară din nou pe podea şi îi intră din nou apă prin 
nări și prin gură, până când toate simţurile îi dădură de veste că era 
pe punctul de a muri. Se gândi la dr. Maguire, un alt instructor, mai 
blând decât sergentul Greenwood, care îi explicase că instinctul de 
supraviețuire este cea mai profundă forță dintr-o creatură vie. 
Corpul nu vrea să moară. Trimite semnale de alarmă în momentul în 
care există posibilitatea de a se întâmpla așa ceva. Însă acele semnale 
sunt trimise cu mult înaintea morţii, pentru a-i oferi minţii timp să 
organizeze o reacţie la ameninţarea la care este supusă. Cheia este să 
ai încredere în capacitatea de a rămâne viu si să nu fii indus în eroare 
de semnalele de alarmă. 

Saffron leșină de mai multe ori. Dar o ridicau de fiecare dată si isi 
recăpăta cunoştinţa. 

Şi tot nu spuse nimic. 

Viaţa ei ajunse redusă la un ciclu simplu si nemilos. Stark si inca 
un bărbat, Neuer, o interogau pe rând. Între aceste reprize, era dusă 
înapoi în celula ei. Atât celula, cât și camera de interogare erau fără 
ferestre, cu toate că luminile erau întotdeauna aprinse. Când era 
dusă la interogatoriu și înapoi, avea gluga peste ochi. În curând, nu 
mai ştiu dacă era zi sau noapte, sau cât timp trecuse. 


O hraneau din cand in cand, nu era sigura cat de des. Mancarea, 
daca putea fi numită așa, era întotdeauna aceeași: un blid cu un terci 
subţire cu o bucată de zgârci care, îşi imagina ea, trebuia să provină 
de la un animal oarecare, cu toate că nu era unul pe care să-l mai fi 
consumat înainte. Mai primea si o portie mică de pâine neagră si 
râncedă de secară. 

Când reuși să urineze în bolul de tinichea, constată că era cu 
sânge. Şi nu o lăsau să doarmă nici măcar pentru o clipă. Era ametita 
de oboseală, halucinand între vis si trezie, ceea ce o făcea să nu mai 
facă distincţie între cosmarurile din capul ei și cele din lumea reală. 
Mintea şi simţurile începeau să o ia razna și tocmai această 
dezintegrare mentală treptată era cea care îi distrugea voința de a 
rezista. 

— Încearcă să rezisti timp de cel putin douăzeci si patru de ore, îi 
spusese doctorul Maguire. Asta le va da oamenilor noştri șansa să 
scape sau să-și acopere urmele. Dacă reusesti patruzeci si opt de ore, 
asta le creşte enorm șansele să nu fie descoperiți, dar stim că iti 
cerem îngrozitor de mult încearcă pur și simplu să reziști cât poţi tu 
mai mult. Fiecare duce cât poate. 

Saffron încercase să reziste cât mai mult. Încercase atât de tare. Dar 
acum, când o târau spre camera de interogare ținând-o de subsuori, 
fiindcă abia mai putea să se tina pe picioare, si cu atât mai putin sa 
meargă, ştia că era la limită, încă o bătaie și ar fi început să 
vorbească. Şi nu ar fi fost din cauza loviturilor, ci pentru că avea 
nevoie să doarmă... chiar dacă ar fi fost somnul cel veșnic. 

O înșfăcară de păr și o trântiră pe scaun. Îi legară mâinile si 
picioarele. 


Deschise ochii catre lumina orbitoare, abia mai fiind in stare sa-si 
mai tina capul drept. 

Stark isi puse întrebările. 

Pentru ultima oară, Saffron il sfida. Apoi puterea o părăsi. Ochii i 
se închiseră... Bărbia îi căzu în piept. 

Si după aceea veni un moment în care îşi dădu seama că funiile de 
la încheieturi și glezne îi erau dezlegate. Deschise ochii pe jumătate 
și văzu o mana care tinea o cană cu ceai cald. 

O voce care vorbea în engleză - semăna cu a sergentului 
Greenwood - spuse: 

— Uite aici, dragă. Dă-o pe gât. O meriti. 

Privi înainte și lumina nu mai era, nici vreun ofițer Gestapo numit 
Stark care să stea în spatele ei; în schimb, îl văzu pe Jimmy Young, 
care stătea în picioare, iar din vocea lui răzbătu o emoție adevărată 
atunci când spuse: 

— Pentru numele lui Dumnezeu, Courtney, asta a fost cea mai 
curajoasă faptă pe care am văzut-o vreodată. Aproape șaptezeci și 
două de ore. Nimeni nu a mai rezistat atât de mult. 

— Imi pare rau, domnisoara, spuse Greenwood. Doar ca sa stii, nu 
mi-a placut sa fac asta... Nimanui nu i-a placut. Dar a trebuit, vezi, 
pentru ca nenorocitii de naziști să nu poată niciodată să scoată ceva 
de la tine. 

Îi zâmbi plin de compatimire. 

— La naiba, draga mea, oi fi tu bogată ca regina din Saba si 
elegantă ca o vedetă, dar ești al dracului de dură. Mi-e milă dinainte 
de bietul neamt care ar încerca să te facă să vorbeşti. 

Privi împrejur. 

— Haideţi, băieţi, urale pentru domnisoara Courtney. Hip-hip... 

Dar când primul „ura” răsună cu ecou în jurul camerei, Saffron se 


prabusi pe podea. 


>o krao 


Soarele era aproape la orizont şi o briză rece, de primăvară 
timpurie, sufla peste rampa aeroportului Tempelhof din Berlin în 
timp ce doctorul Walther Hartmann urca cele câteva trepte până la 
uşa avionului de transport Junkers Ju 52. Se opri şi atinse fuzelajul 
avionului Ju 52. Îi fusese întotdeauna teamă să zboare cu avionul si 
acum, că petrecuse mai mult timp ca niciodată în aer, isi dezvoltase 
superstitia de a atinge orice avion in care urca, precum un călăreț 
care isi mângâie calul pe care urmează sa il incalece. 

Hartmann avea patruzeci si patru de ani. Nu era un individ 
impozant, avea o înălțime medie şi o fata care fusese întotdeauna 
ștearsă, chiar si în tinerețe. Adaosul unei mustati minimale, într-o 
formă ce-i făcea onoare Fiihrer-ului, nu schimbase acest fapt. Purta 
nişte ochelari rotunzi, cu rame de baga si, cand își dădu jos pălăria ca 
să intre în avion, i se văzu creştetul aproape chel. Dar, chiar dacă nu 
avea de partea lui o înfăţişare plăcută, Hartmann se putea lăuda cu 
oarecare putere. Pentru că era Secretar de Stat în Ministerul 
Teritoriilor Ocupate si îi raporta direct Ministrului, Alfred 
Rosenberg. Serviciul îl ducea peste tot pe unde erau teritorii nou 
ocupate pe care Reich-ul le cucerise datorită invaziei Uniunii 
Sovietice. Distanţa pe care trebuia s-o acopere, combinată cu slujba 
sa, erau raţiuni suficiente ca Hartmann să călătorească în cele mai 
bune condiţii. 

Fu întâmpinat de un însoțitor de zbor în uniformă, care îl conduse 
până la locul său. Un avion Ju 52 standard își transporta pasagerii în 
opt rânduri de câte două locuri, separate de un culoar central. Însă 
acest avion fusese modificat ca să fie utilizat de oficiali 
guvernamentali, chiar si de cei mai importanți. La intrarea în partea 
din spate a cabinei, Hartmann descoperi două canapele tapitate cu 
piele roşie, poziționate pe lungime, una în fata celeilalte. Insotitorul 


de zbor il conduse pe Hartmann in următoarea zona a cabinei, sala 
de conferinţe, în care patru fotolii înalte de piele erau aranjate în 
grupuri de câte două - unul pe direcţia de zbor şi celălalt în direcţia 
opusă - cu o masă între ele. Insotitorul de zbor îi oferi lui Hartmann 
unul dintre locurile aflate pe direcţia de zbor. Vedea în fata o usa 
care ducea la a treia zonă a cabinei, unde era un fotoliu mai mare și 
mai luxos asemănător cu cel în care tocmai se asezase, îndreptat spre 
coada avionului. Acela era într-adevăr un fotoliu potrivit pentru 
Fiihrer, iar pe Hartmann îl uimi faptul că omul pe care îl venera, 
căruia îi dedicase întreaga lui viata, ar fi putut călători chiar in acest 
avion. 

Gândul îl entuziasmă, însă fu copleșit de tensiunea nervoasă pe 
care i-o stârnea inevitabil intrarea într-un avion. Hartmann se opri 
pentru o clipă ca să respire încet și adânc de câteva ori, în felul în 
care se calma de obicei. Se gândi la ziua pe care o avea în fata. 

Avea să călătorească o mie de kilometri de la Berlin la Rivne, 
capitala administrativă a Reichskommissariat-ului din Ucraina, după 
cum fusese redenumită jumătatea sudică a teritoriului rus ocupat de 
naziști. Călătoria avea să dureze în jur de șapte ore, cu o oprire 
pentru realimentare. Sarcina lui la sosire era să se întâlnească cu 
Reichskommissar Erich Koch, stăpânul acestui domeniu vast, şi cu mai 
multi subordonați regionali ai acestuia, cu oficiali locali ai Reichsbahn 
- căile ferate de stat - si superiori atât din SS, cât şi din Wehrmacht’. 
Programul lor avea în vedere pașii concreti necesari pentru a 
implementa o politică de protocol intitulată Wannsee Protocol’. 
Aceasta era o problemă importantă și sensibilă, foarte importantă 
pentru Fiihrer, şi necesita coordonare la cele mai înalte niveluri civile 
și militare. 

Hartmann incuviinta scurt când insotitorul de zbor îl întrebă daca 
dorește o cană de cafea înainte de decolare. Își aşeză servieta pe 
masa din fata lui, o deschise si scoase un plic subțire pe care scria 


Streng Geheim, sau Ultra Secret. Continea doua documente. Primul 
era o copie a Protocolului, iar al doilea un comentariu detaliat al 
acestuia, pregătit de colegul său, doctorul Georg Leibbrandt, care 
fusese prezent la conferința organizată cu trei luni mai devreme, în 
20 ianuarie 1942, unde fusese discutată și adoptată politica 
respectivă. Hartmann cunoștea deja fiecare detaliu al protocolului și 
toate observaţiile lui Leibbrandt. Dar era bine să treacă din nou prin 
ele. Nimic mai reconfortant decât să te duci la o întâlnire cu 
certitudinea că știi mai mult despre subiectul în cauza decât oricine 
altcineva. 

Hartmann luă servieta de pe masa şi 0 aseza la picioare, începu să 
se uite peste titlurile paragrafelor legate de problema administrativă 
pentru care Protocolul propunea o soluţie definitivă. Aproape că o 
putea recita pe de rost, fiindcă o citise de atâtea ori şi oricum 
lucrurile erau foarte clar stabilite acolo. Limbajul era sec, birocratic: 


Problema legată de emigrație a fost, mai târziu, nu doar o problemă germană, ci şi una de 
care au fost obligate să se ocupe autoritățile țărilor spre care a fost direcționat valul de 
emigranți. 


Era opt dimineața. Hartmann lucrase până târziu noaptea 
precedentă. Ochii începură să i se împăienjenească în timp ce 
continua să citească: 


Dificultăţile financiare, cum ar fi cererile diverselor guverne străine ca emigranții să 
prezinte sume mai mari de bani în momentul sosirii, lipsa spațiului de transport, restricțiile 
tot mai mari la permisele de intrare în tard sau anularea acestora au crescut într-un mod fără 
precedent dificultățile legate de emigrație. 


Hartmann se întinse după cafeaua pe care i-o asezase pe masă 
insotitorul de zbor, servită într-o cana cu farfurioara din cel mai fin 
porțelan. Voise cafeaua fără zahăr şi lapte, şi dădu pe gat dintr-odata 
băutura fierbinte şi amară. Era pe punctul de a se întoarce la textul 
Protocolului, când atenţia îi fu distrasă de sosirea unui alt pasager. 
Hartmann se încruntă. Fusese asigurat că nu va fi deloc deranjat în 


timpul zborului. Aruncă o privire in lungul compartimentului, 
întrebându-se cine avea atâta influenţă încât să se urce într-un avion 
rezervat Ministerului. 

Nou-venitul era atât de înalt încât era nevoit să meargă înclinat pe 
culoar ca să nu dea cu capul de tavan. Când se aplecă, părul blond îi 
căzu peste sprâncene, iar el și-l dădu înapoi pe spate. Purta o 
uniformă Luftwaffe? si, dacă Hartmann isi amintea corect, avea grad 
de Hauptmann, sau căpitan, ceea ce însemna probabil că era 
comandantul unei escadrile de aproximativ o duzină de avioane. Pe 
jachetă avea şi o Cruce de Fier, Clasa întâi, mai multe decoraţii, 
insigna de pilot şi insigna de Atac Terestru. Acestea sugerau un 
serviciu deosebit, chiar dacă nu excepţional, adus Patriei. Dar ultima 
decorație care-i atrase privirea lui Hartmann, cusuta pe mâneca 
dreaptă a pilotului necunoscut, schimba totul. Era Crucea Germană 
de Aur, oferită pentru acte repetate de curaj, dar numai celor care 
aveau deja Crucea de Fier, Clasa întâi. 

Hartmann înţelese prezenţa bărbatului la bordul avionului. Era un 
erou al Forțelor Aeriene. Avionul Ju 52 era pilotat de personal 
Luftwaffe. Erau acolo ca să îl ducă oriunde voia să meargă. 

Hartmann se întoarse la cititul documentelor. 

Nou-venitul ocupă celălalt loc orientat spre direcția de zbor, lângă 
Hartmann, cu un spaţiu de culoar de mai puţin de un metru între ei. 

— Bună dimineaţa, spuse el, ridicând vocea ca să fie auzit când 
porniră motoarele. 

Şi-i zâmbi lui Hartmann. 

Hartmann se uită la el. Avea un chip foarte frumos, dar în jurul 
ochilor gri avea riduri adânci, era încercănat şi trăsăturile elegante îi 
erau încordate. În acele zile, Hartmann vedea peste tot oboseala pe 
fețele oamenilor. Privea si acum figura unui luptător care trăia cu 
prea mult stres si prea putin somn, aflat de luni de zile în luptă. 


— Bună ziua, răspunse Hartmann. Permiteti-ma sa mă prezint 
Sunt doctor Walther Hartmann si am onoarea să fiu Secretar de Stat 
în Ministerul Teritoriilor Ocupate. 

Apoi Hartmann isi permise o mică frivolitate. 

— Cum este expresia din zilele noastre?... v-aţi urcat la ocazie in 
avionul destinat zborului meu. 

Pilotul râse politicos. 

— Vă rog sa mă iertati că am fost atât de necivilizat, spuse el. 

Avea un accent bavarez, însă rafinat, chiar aristocratic. 

— Cum de m-am gândit să mă urc la bordul avionului 
dumneavoastră fără să mă prezint? 

Îi întinse mâna. 

— Gerhard von Meerbach, la dispoziția dumneavoastră. Sunt 
căpitan de escadrilă în Luftwaffe. Dar presupun că v-aţi dat deja 
seama de asta. 


Gerhard nu se gândise niciodată la el ca la un războinic. Era de 
profesie arhitect. Voia sa construiasca, nu sa distruga. Visul sau 
fusese acela de a folosi puterea imperiului industrial Meerbach 
pentru a cladi case ieftine si usor de ridicat, pentru ca mahalalele sa 
devina o poveste din trecut si pentru ca toata lumea din societatea 
germana sa poata trai in locuinte curate, moderne si functionale. 

Dar totul se schimbase după ce îi ajutase pe membrii familiei 
Solomons să fugă în Elveţia. SS-iștii descoperiseră ce făcuse și, în 
ambianța febrilă a Germaniei începutului anilor treizeci, în care noul 
regim nazist schimba nu doar legile ţării, ci întregul ei cadru moral, 
s-a considerat că era o încălcare a legii ceea ce făcuse Gerhard. Pe 
atunci, fratele său mai mare, Konrad, avansase în ierarhia SS și 
devenise asistentul personal al SS-Gruppenfiihrer-ului, Reinhard 
Heydrich, unul dintre cei mai puternici oameni din Reich. 

Konrad nu simtise niciodată dragoste frateasca fata de Gerhard. 
Ar fi fost fericit să-l vadă aruncat în lagărul de concentrare Dachau, 
care tocmai fusese deschis. În cele din urmă, totuși, Heydrich însuși 
trăsese concluzia că, dacă punea lucrurile în balanţă, era mai mult de 
pierdut decât de câștigat din aruncarea în închisoare a lui Gerhard, 
descendent al uneia dintre dinastiile industriale cele mai 
proeminente din Reich. În schimb, îi dăduse o pedeapsă ceva mai 
subtilă. 

Gerhard, declarase Heydrich, avea să devină un bun cetățean al 
Reich-ului. Fusese trimis să lucreze pentru Albert Speer, arhitectul 
personal al Fiihrer-ului, ca să ajute la planificarea clădirilor 
impunătoare din Germania, noul oraș ce avea să fie construit pe 


locul unde se afla Berlinul, pe care Adolf Hitler îl vedea ca fiind 
capitala Reich-ului său imperial. 

Gerhard fusese avertizat ca nici la lucru, nici în timpul lui liber, în 
discuţiile cu cunoscutii lui, să nu devieze vreodată de la ideologia 
nazistă. Dacă își exprima o opinie, trebuia să fie în absolută 
conformitate cu vederile partidului. Cand își ridica braţul si striga 
„Heil Hitler”. Trebuia să o facă cu un entuziasm sincer, pentru ca 
toată lumea să-l vadă. 

— Iti vreau sufletul, spusese Heydrich. 

Apoi, ca să se asigure că a fost înțeles, detalie lucrurile, ca să fie cât 
mai clar cu putinţă: 

— Dacă mă sfidezi în orice fel, o să fii trimis la Dachau. Mai mult, 
toți prietenii tăi, foștii tăi colegi, femeile pe care le-ai iubit - oricine a 
avut de-a face cu tine - o să se trezească verificați până în pânzele 
albe de către Gestapo. O să fie arestați şi interogati. Proprietăţile lor 
o să fie perchezitionate. Şi, dacă oamenii mei găsesc ceva, oricât ar fi 
de mărunt, care sugerează că aceste persoane ar fi împotriva 
regimului, o să te însoţească în lagărul de concentrare. 

Gerhard și-ar fi riscat cu dragă inimă propria viata ca să-și 
respecte principiile, dar nu putea condamna împreună cu el atât de 
multi oameni. Se fortase să joace un rol pe care îl detesta. Însă nu era 
totul pierdut, pentru că Heydrich îi ceruse un ultim semn vizibil care 
să confirme statutul de „nazist bun” al lui Gerhard. Îi ordonase să-și 
facă în vara aceea programul de antrenament ca rezervist Luftwaffe 
pentru ca, atunci când avea să vină vremea războiului, să fie pregătit 
să-și dea viata pentru al Treilea Reich. 

Ordinul fusese tot o parte din pedeapsă. Dar, din clipa în care luă 
în mâini maneta unui planor de antrenament, Gerhard se 
îndrăgostise de minunile zborului. În înaltul cerului, singur în 
carlingă, se simţea liber de toate verigile ce-l legau de pământ. Acolo, 
jos, trăia o minciună. Sus, era cu adevărat el însuși. Fără să ştie, 


Heydrich îi înmânase lui Gerhard von Meerbach un dar care avea 
să-i schimbe viata. 

Gerhard avea un talent natural pentru pilotaj. Toţi anii pe care şi-i 
petrecuse ca pilot înainte de război îl pregătiseră pentru luptă. 
Intelegea ce putea obţine de la avionul său. Abia dacă avea nevoie de 
instrumentarul de zbor, pentru că putea să simtă cum anume 
reacționa un avion, cât mai putea să ofere și care îi erau limitările. Şi, 
cu toate că dispretuia nazismul cu fiecare fibră a făpturii sale si îl ura 
încă şi mai mult de fiecare dată când trebuia să salute cu „Heil 
Hitler”, Gerhard isi iubea tara, Germania care existase înainte de 
Hitler si care avea să fie după ce auto-intitulatul Führer nu mai avea 
să fie altceva decât o notă în cărţile de istorie. 

Aceea era Germania pentru care lupta el şi, ca pilot de război, 
putea să-şi păstreze iluzia că era angajat într-o luptă onestă, un 
bărbat împotriva altuia, în ultimul ecou slab al unei tradiții vechi al 
onoarei militare. Natura ocupaţiei de pilot de război însemna că 
trebuia să lupte la maximul abilităților sale doar ca să 
supraviețuiască. Nu existau adăposturi, ziduri după care să te 
ascunzi sau transee în care să sari. Gerhard lupta zburând. $i, mai 
presus de toate, supravietuia. leşise neatins din asediul Poloniei din 
1939, din invazia Franţei și din bătălia cu Marea Britanie din 1940, 
din luptele în Balcani și în Grecia din primăvara lui 1941 și din 
Operaţiunea Barbarossa, invazia Rusiei, care urmase. 

După ce Gerhard si camarazii săi escortaseră flotele de 
bombardiere care loviseră aerodroamele FAR din sudul Angliei, 
îndreptându-și apoi atenţia asupra Londrei, dăduseră de piloţi la fel 
de bine pregătiți ca şi ei, zburând pe aparate care erau, din anumite 
puncte de vedere, superioare propriilor lor avioane Bf 109 
Messerschmitt. Dar oriunde altundeva se bucuraseră de o 
superioritate aeriană aproape totală. Şi în acele prime luni din Rusia, 
misiunile lor nu arătau deloc ca o luptă împotriva unor egali, ci mai 
degrabă ca și când ar fi împuşcat niște peşti înotând într-un butoi. 


Rusii aveau avioane ingrozitoare, tactici nepotrivite si, lucrul cel 
mai socant pentru soldatii Luftwaffe, multi dintre pilotii lor erau 
femei. Foloseau un tip de avion de luptă greu, numit Sturmovik”, ca 
să-și susțină trupele de la sol. Era cunoscut drept „tancul zburător” 
pentru cât era de încărcat cu muniţie, iar tunurile sale de 23 de mm 
erau la fel de puternice ca artileria antiaeriană. Din cauza aceasta, 
Sturmovik era ucigător pentru soldaţii germani de la sol, dar singura 
armă de care dispunea pentru a se apăra de un atac din aer era o 
singură mitralieră care opera în partea din spate a carlingii. 

Sovieticii își țineau avioanele Sturmovik ca pe bombardiere, într-o 
formaţie pe care nu o puteau părăsi. Dacă erau atacate, zburau 
ordonat în continuare drept înainte, oricât de aproape se înființa un 
avion de luptă Luftwaffe. Ca să le străpungă armura, Gerhard şi 
colegii săi piloți erau nevoiţi să tragă de foarte aproape. Dar ştiau că 
nu era aproape niciun risc să fii lovit dacă te apropiai şi singurul 
pericol când distrugeai un Sturmovik era că explozia arunca în aer 
bucăţi ascuţite de oțel din armura nituită în toate direcţiile: acestea 
au dus la prăbușirea mai multor piloţi germani şi au distrus mai 
multe avioane Messerschmitt decât au făcut-o vreodată toate 
gloanţele. Într-una dintre aceste lupte, Gerhard pierdu un avion din 
cauza schijelor produse de un Sturmovik, dar se retrase nevătămat și 
ateriză în spatele liniilor de front. În afară de asta, nu se alese cu 
nicio rană în vreme ce dobora tot mai multe avioane inamice; avea 
mai mult de patruzeci de avioane inamice prăbușite în luptă aeriană 
și tot atâtea distruse la sol. Demult renuntase să-i mai pese de toate 
aceste lucruri. Ucidea doar ca să poată să trăiască. Accepta medalie 
după medalie și promovare după promovare pentru că ajutau la 
șlefuirea reputației sale. 

lar lui Gerhard îi păsa de reputaţia sa. Zambea pentru fotografii în 
fata corespondentilor de război şi se întorcea in patria natală pentru 
apariții publice, unde era tratat ca un star de cinema. Cu cât era 


văzut mai mult ca războinicul nazist perfect, cu atât mai ușor era sa 
îşi ascundă adevăratele intenții. 

Într-o zi, nu ştia cum şi când, avea să găsească o cale să pună capăt 
tiraniei lui Hitler şi să ajute la distrugerea Reich-ul nazist. 

Așa că, în timp ce Gerhard îi zâmbea cu amabilitate pasagerului pe 
care îl însoțea, prin minte îi trecea o idee periculoasă. Secretar de Stat 
Hartmann, vreau să vorbeşti. Trebuie să-mi spui secretele tale. 

— Sunteţi stresat? întrebă Gerhard, văzând încheieturile albite ale 
mâinilor lui Hartmann, strânse pe braţele scaunului lui înțeleg. Și eu 
îmi petrec toată viaţa în avioane, dar mă întreb uneori cum se face că 
o maşinărie care conţine mii de kilograme de metal şi lemn si 
combustibil poate zbura. Dar zboară. 

Hartmann incuviinta. Frica lui era foarte evidentă. Gerhard îl privi 
în timp ce pilotul decola, luându-și zborul pe cerul prusac. 
Motoarele turate ridicau avionul Junkers sus în aer, dar nu era un 
avion de luptă. Pilotul trebuia să se străduie să câştige altitudine şi 
exista întotdeauna acel moment cand chiar şi pasagerii 
experimentați se întrebau dacă efortul avea să fie cu succes. 

Hartmann aşteptă pana când pilotul micsora unghiul de zbor si 
reduse activitatea motoarelor suficient încât conversaţia să devină 
posibilă. 

— O să ne ridicăm la o înălțime de croazieră de aproximativ patru 
mii de metri, poate ceva mai mult, îi spuse Gerhard, ca pe un fapt 
divers, învârtind încet cuțitul în rană. E distanță mare până jos, nu-i 
asa? Dar avioanele nu se prabusesc din cer fără un motiv bun. Când 
pilotez într-o misiune de luptă, mă poate dobori un nenorocit de 
rusnac. Dar vă asigur că nimeni nu o să tragă în noi între Berlin şi 


Rivne. Zburam tot drumul deasupra propriului nostru teritoriu. Nu 
există posibilitatea de a ne întâlni cu avioane inamice. Deloc. 

Se uită iscoditor înspre Hartmann. 

— Ma credeţi, nu-i asa, Herr Doktor? 

Hartmann incuviinta. 

— Excelent! Acest Junkers este un avion bun si puternic. O sa 
reziste la conditii dure. Dar ar putea fi prins intr-un uragan sau intr- 
o furtună ori într-un nor atât de dens încât pilotul nu poate vedea 
încotro se îndreaptă si ar putea să intre într-un munte. Totuși, am 
verificat prognoza meteo şi o să avem cer senin, vânturi ușoare și 
vizibilitate perfectă tot drumul până la Rivne. Este linistitor, nu-i 
aşa? 

— Presupun, răspunse Hartmann. 

Plicul cu ștampila Ultra Secret era perfect vizibil pe masă. 

— Ar putea să cedeze un motor. Asta este extrem de puţin 
probabil, în special dacă a fost produs de către familia mea, dar s-ar 
putea întâmpla. 

Hartmann ridică din sprâncene. 

— Familia dumneavoastră? Vreti să spuneți că sunteți... 

— Din familia Meerbach? Da, bunicul meu a fondat compania și 
fratele meu mai mare, Konrad, conte de Meerbach, este în continuare 
preşedintele board-ului, atunci când nu isi vede de atributiunile sale 
în Schutzstaffel”. S-ar putea să vă fi întâlnit cu el în Berlin. Este unul 
dintre subalternii cei mai de încredere ai Obergruppenfiihrer-ului 
Heydrich. 

= IN ais Dle 

Hartmann avea privirea unui om care intelesese dintr-o dată că se 
afla în prezenţa unuia cu o putere mai mare decât a sa. 

— Dar, desigur, am auzit de el... și întotdeauna în termenii cei mai 
elogioşi. 


— Fratele meu este intr-adevar un om admirabil si un membru al 
Partidului National Socialist extrem de loial. Sunt sigur ca el, mai 
mult decât oricine altcineva, ar vrea să vă asigure ca acest avion bun, 
de fabricație germană, poate ușor zbura cu două motoare în loc de 
trei. Dar dacă cedează două motoare? Ei, atunci nu ar mai zbura atât 
de uşor, dar tot ar putea să ajungă la cel mai apropiat aerodrom. Dar 
dacă cedează toate cele trei motoare? În aproape zece ani de zboruri, 
n-am auzit niciodată să fi cedat trei motoare dintr-o dată, din motive 
pur mecanice. Dar nu vă îngrijoraţi, un avion aflat la altitudine mare 
poate plana mult înainte să atingă solul. Sunt sigur că pilotul ar găsi 
o bucată de drum unde să ne aducă înapoi la sol. Si, dacă nu se simte 
în stare, l-aş ajuta cu plăcere. Mi s-a întâmplat să rămân fără 
combustibil după o misiune îndepărtată și să folosesc o autostradă 
ca pistă de aterizare. Am făcut asta o dată în Grecia. Am aterizat în 
fata unei coloane de Panzers care avansau spre Atena. Ofiţerul lor 
comandant a fost foarte supărat că le blocam calea. Foarte amuzant! 

Hartmann râse nervos. 

— Ştiu exact care este lucrul ce va poate face să vă simtiti mai bine, 
spuse Gerhard. 

Îi făcu semn insotitorului de zbor să se apropie. 

— Fii băiat de treabă și fă-ne la amândoi o cafea tare, bună si 
dulce, si pune în fiecare cană o portie sănătoasă de schnapps. 

Insotitorul de zbor zâmbi. 

— Sigur, domnule! 

— Bravo. 

Hartmann încercă să protesteze. 

— Asta vă va ajuta, vă promit, îl asigură Gerhard. Am zburat în 
aproape trei sute de misiuni de luptă și cred că cel puţin jumătate 
dintre ele au început cu o cană de cafea cu schnapps pe care am dat- 
o pe gât. Toţi facem asta. Te ajută să-ți începi ziua, primul lucru 
dintr-o dimineaţă rece, si iti tine de cald în aer. E al naibii de greu să 
pilotezi un 109 la mare altitudine. 


Cand sosira cafelele, Gerhard isi ridica ceasca: 

— Un toast - pentru Führer si pentru victorie. 

Gerhard îi făcu semn insotitorului de zbor să mai aducă două 
cafele. Apoi propuse un alt toast: 

— Moarte evreilor, bolșevicilor și tuturor inamicilor Reich-ului! 

Hartmann se văzu obligat să participe la toast şi bău cafeaua. 
Gerhard nu se simţea deloc ametit de alcool. Ca orice alt soldat 
german care luptase pe frontul rusesc, băuse un ocean de vodcă, 
fumase o mulțime de ţigări și inghitise nenumărate tablete de 
Pervitin, pastilele cu metamfetamină pe care toți si le doreau pentru 
abilitatea acestora de a reduce oboseala, de a crește vitalitatea și de a 
induce o senzaţie de curaj sălbatic. Corpul său era atât de obișnuit ca 
un narcotic sau altul să-i curgă prin vene, încât trebuia să ia o doză 
mare ca să aibă vreun efect asupra sa, însă Hartmann era un 
funcționar cuminte. Evident, nu era un băutor. Două doze sănătoase 
de schnapps la prima oră dimineaţa aveau să-l facă să lase garda jos 
și să-şi dezlege limba. 

— Deci, ceva aduce la Reichkommissariat-ul din Ucraina? întrebă 
Gerhard. În mod evident, este vorba de o problemă delicată, după 
cum pot să vad pe plicul pe care îl aveţi în fata. Permiteti-mi să 
ghicesc: munca dumneavoastră are de-a face cu eliminarea evreilor? 

Hartmann se uită la Gerhard. Își miji ochii. 

— Ce va face să spuneți asta? 

Gerhard zâmbi în timp ce dădea din umeri. 

— Mă simt obligat să păstrez secretul anumitor lucruri... dar am 
legături cu multi oameni în poziţii înalte, dupa cum știți, si ma misc 
în anumite cercuri, iar unul este dedicat conversatiilor interesante 
despre chestiuni secrete. 

Adevărul era mult mai prozaic. Gerhard se întorsese în Germania 
ca să-şi ia o permisie mult întârziată într-o perioadă în care nu prea 
era acțiune pe câmpul de luptă. Câtă vreme se aflase acolo, primise 
Steaua Germană şi duse la îndeplinire câteva activităţi promoţionale 


pentru băieții de propaganda din Berlin. Apoi coborâse în sud, in 
Bavaria, ca să ia parte la o întâlnire din cadrul Uzinei de Motoare 
Meerbach, la care era în continuare acționar și membru în consiliul 
de conducere, chiar dacă avea o parte mai mică şi o influență mai 
redusă decât Konrad. 

După întâlnire, cei doi fraţi luaseră cina împreună în salonul privat 
al companiei. Konrad, care era mai agresiv și mai plin de ură atunci 
când era beat, dăduse pe gât o cantitate mare de vin. Gerhard îl 
provocase mai departe, spunând povești despre unele lupte aeriene 
și despre misiunile de atac la sol pentru care își primise cel mai 
recent premiu pentru curaj. Știa că lui Konrad avea să îi fie ciudă 
dacă i se reamintea de contrastul dintre linia de front pe care activa 
Gerhard și propria sa muncă de război, care era în cea mai mare 
parte dusă la îndeplinire din spatele unui birou. 

— Crezi că îi prostesti pe toţi, nu-i asa, cu faptele astea ale tale de 
pilot exceptional? suierase Konrad. Ei, pe mine nu mă prostesti. Ştiu 
că eşti comunist şi că te dai după evrei. Asta ai fost dintotdeauna și 
nu te-ai schimbat, știu asta. 

— Dacă sunt comunist, de ce mi-am ucis atâția camarazi ruși? La 
dracu’, mi-am mânjit mâinile de sânge până la coate. 

— Nu-mi pasă câţi rusnaci ai doborât, în ochii mei esti tot un 
trădător mizerabil. 

— Spune-i asta lui Goebbels. El crede că sunt un erou. Scrie peste 
tot în ziarele de săptămâna asta. 

— Știu eu mai bine... 

Gerhard știa ce voia să spună. Trecuse aproape un an de când 
primise o scrisoare prin mijloacele sale obișnuite. Dar, în loc să 
conțină un mesaj plin de iubire de la Saffron, scrisoarea îl informase 
că iubita lui fusese ucisă într-un raid aerian. Fusese devastat si îi 
pierise orice dorință de a trăi până în clipa în care, din pură 
întâmplare, aflase, fără nicio umbră de îndoială, că Saffron era încă 
in viata. 


Nu fusese dificil sa-si dea seama ce se intamplase. Desi Konrad era 
căsătorit cu o altă femeie, şi-o făcuse amantă pe Francesca von 
Schândorf. Pe Gerhard îl întrista foarte tare să descopere că o 
umpluse pe Chessi cu atâta ură încât alesese să-și bată joc de el. În 
străfundul inimii, era o femeie mult mai bună de atât. Dar, chiar 
dacă era dispusă să i se ofere lui Konrad ca un fel de formă perversă 
de răzbunare, îi spusese cu siguranţă că fratele său se îndrăgostise de 
o englezoaică. Era o informaţie care putea să facă foarte mult rău. 
Gerhard era sigur că fratele său actionase în virtutea acestei 
informații și că găsise o modalitate de a intercepta scrisorile lui 
Saffron. 

Oricum, de atunci Gerhard fusese atent să nu mai transmită niciun 
indiciu că era conștient de faptul că Saffron trăia. Konrad nu putea 
să dezvăluie că el era autorul falselor rapoarte legate de moartea ei 
(Gerhard presupunea că şi Saffron primise unul în legătură cu el). 
Acestea fuseseră actele private de răzbunare ale lui Konrad, ţinute 
ascunse chiar şi de Heydrich, care încetase de multă vreme să se mai 
preocupe de subiectul Gerhard von Meerbach şi care nu dorea ca 
subalternii săi să se gândească la altceva decât la îndatoririle lor 
oficiale. 

Gerhard nu mușcă momeala lui Konrad, așa că peste masa lor se 
lăsă tăcerea. Mancau snitel vienez din vițel crescut pe propria lor 
moșie, cu piure de cartofi cu mult unt, varză murată și praz, toate de 
la fermele lor. În Germania aflată în război, acesta era un festin 
dincolo de cele mai sălbatice visuri ale celor mai multi cetățeni ai 
Reich-ului, cărora le-ar fi scurs balele de poftă dacă l-ar fi văzut pe 
Konrad înfundându-și în gură o furculita plină de carne cu cartofi și 
curatand-o după aceea cu o inghititura de vin La Tache 1929, unul 
dintre cele mai bune vinuri roșii din lume. 

Konrad isi ridică furculita şi o îndreptă spre Gerhard. 

— Nu ştii nimic, absolut nimic despre ce este cu adevărat acest 
Reich si despre ce o să devină. In timp ce tu te afli acolo, în noroiul, 


in zapada si in rahatul din Rusia, eu sunt in Berlin, acolo unde se afla 
puterea, şi schimb destinele oamenilor. Şi am o veste pentru tine, 
fratioare. Nu va trebui sa te îngrijorezi pentru toți prietenii tăi evrei 
în viitor, nu va mai trebui să cheltuiești banii familiei pentru 
animalele alea cu nas coroiat, și știi de ce? Pentru că nu o să mai fie 
niciunul! 

— Ce vrei să spui? întrebase Gerhard, cu toate că se temea că știa 
răspunsul. 

— Pentru că o să fie toți morţi, până la ultimul! declară triumfător 
Konrad. Înainte să se termine războiul, o să omorăm toți evreii din 
Europa, Rusia şi nordul Africii. 

— Credeam că o să-i scoateţi din Reich. Să le dati un teritoriu al 
lor. 

— Asta a fost planul initial, dar nu o să funcționeze. Costa prea 
mult să-i mutăm, și apoi, unde să-i punem pe toţi? Ştii despre câți 
jidani vorbim? 

— N-am nicio idee. 

— Hai, ghiceşte. 

Gerhard nu spuse nimic. 

— Unsprezece milioane! Atâţia trebuie să procesăm. Apropo, 
acesta este termenul oficial: „procesăm”. 

— Asta au făcut anul trecut la Babi Yar? Au „procesat”? 

Konrad își mesteca friptura cu îngândurarea exagerată a unui om 
beat. 

— Asta este o întrebare foarte interesantă, fratioare, într-adevăr 
foarte interesantă. De ce ai pomenit de Babi Yar? 

— În septembrie, am zburat peste o prăpastie, chiar la ieşirea din 
Kiev, în timp ce mă întorceam dintr-o misiune. Cred că am văzut 
cum impuscau oameni. Când am aterizat, m-am uitat pe o hartă si 
am văzut numele locului. Apoi am întrebat şi mi s-a spus că au fost 
adunaţi evreii din tot orașul, dar că niciunul nu știa de ce. Am întors 
avionul şi m-am uitat mai bine. Am văzut cum îi impuscau, Konrad. 


Bărbaţi despuiati si femei despuiate, toți insirati lângă o groapă 
imensă, cu bărbaţi cu arme în spatele lor. Erau împușcați, cădeau in 
groapă, apoi erau aliniati alții... Asta a fost Babi Yar. 

— Ei bine, acolo ai asistat la o adevărată performanţă. Dacă îmi 
amintesc corect... da, sunt destul de sigur că au fost omorâți în jur 
de 35.000 în două zile. O treabă bună, făcută de oameni buni si 
dedicați... 

Gerhard era atât de uluit încât nu găsi puterea să obiecteze. Mintea 
îi era ametita de numărul de oameni uciși... și în numai două zile! 

Reusi să spună: 

— Atunci, au mai fost și alte episoade ca Babi Yar? Și alte treburi 
bune făcute de oamenii ăștia buni şi dedicați ai tăi? 

— O, da, multe altele. Nu chiar la aceeași scară, ci mai multe 
acţiuni mai mici. Câteva sute eliminați aici, câteva mii acolo, se 
adună. Dar este prea încet, asta e problema. Și prea mulţi dintre 
oamenii noștri sunt slabi. Îi asigurăm că fac o treabă importantă, că 
lumea este un loc mai bun și mai sănătos dacă eliminăm virusul 
evreiesc. Dar execuțiile nu le fac bine la moral și sunt scumpe. Ca 
metodă, este nevoie de prea multi oameni si de prea multe gloanţe. 
Nu este suficient de eficientă. 

— O faci să pară ca o problemă de pe liniile tale de producţie. 

— De fapt, da, seamănă mult cu aşa ceva. Şi, la fel ca în industrie, 
și în această muncă avem nevoie să găsim soluţii la problemele 
noastre. Si acum am găsit-o: soluția finală la chestiunea evreiască. Ştii, 
este gaselnita lui Heydrich. Omul este un geniu, o inspiraţie pentru 
noi toţi. El a gândit întreaga schemă. 

— Și care este soluţia finală? 

— Este planul prin care îi ucidem pe toţi cei unsprezece milioane 
de evrei. Este un adevărat exemplu de pregătire, logistică, transport, 
procesare şi eliminare. Nu o să-ți spun cum anume o să fie realizat. 
Întreaga schemă este secretă. Dacă mă întrebi pe mine, este o 


tragedie. Una dintre cele mai marete infaptuiri din istoria umanitatii 
si, totusi, nu poate fi inregistrata pentru posteritate. 

— De ce nu? De ce să nu fie instiintata lumea in legătură cu 
realizarea asta? De ce sa va fie rusine de asa ceva? 

— Nu este o problema de rusine, ci de intelegere. Prea multi 
oameni din întreaga lume au fost indusi în eroare să îi accepte pe 
evrei și chiar să îi valorizeze. Nu înţeleg nevoia eradicarii. 

— Vrei să spui că ar obiecta la uciderea a unsprezece milioane de 
bărbaţi și femei? Cerule mare! De ce ar face cineva așa ceva? 

Konrad se zgâi la Gerhard. 

— Razi de mine, fratioare? Chestionezi voinţa Fiihrer-ului nostru? 
Esti suficient de nebun incat sa sugerezi ca este gresit ce facem? 

— Nu sugerez nimic. Voi o tineti secret. Mi-ai spus ca esti 
ingrijorat despre ce va spune lumea. Mie mi se pare ca voi sunteti cei 
care aveti indoieli. 

Konrad făcu două-trei încercări sa nege logica lui Gerhard, dar era 
prea beat, iar argumentele lui se pierdură într-o bolboroseală 
incoerentă. La scurtă vreme după aceea, Gerhard se ridică de la 
masă şi plecă înapoi la Berlin, cu capul învârtindu-i-se de ororile pe 
care tocmai i le spusese fratele său. Acum era într-un avion cu un tip 
de la Ministerul Teritoriilor Ocupate, care se îndrepta spre Rivne 
pentru a purta discuții la nivel înalt despre o problemă ultrasecreta. 
Într-un război erau multe secrete, dar Gerhard avea sentimentul că 
știa despre ce era vorba în hârtiile din faţa lui. 

Se aplecă peste culoar în așa fel încât capul să i se apropie de cel al 
lui Hartmann şi-l întrebă în soapta: 

— Spuneti-mi deci, aşa, ca de la bărbat la bărbat, ce părere aveți în 
legătură cu soluţia finală pentru problema evreiască? 

Primul gand al doctorului Hartmann fu urmatorul: E un fel de test? 
Dar, dacă ar fi fost asa, pentru ce era testat? Ar fi trebuit să-și 


dovedească discretia refuzând să spună vreun cuvânt despre 


rezultatul Conferinţei Wannsee!? 


sau ar fi trebuit să-și demonstreze 
loialitatea afirmandu-si sprijinul pentru planurile pe care Heydrich 
și subalternul său, Adolf Eichmann, le prezentaseră în fata unui 
public uluit? Poate că von Meerbach nu ascundea nimic. Poate că era 
într-adevăr un erou plin de decoraţii care aparţinea uneia dintre cele 
mai bogate, mai bine conectate și mai loiale familii pro naziste din 
Reich şi care se întâmpla să-l flateze pe un funcționar ministerial 
cerându-i părerea. 

Hartmann trase aer în piept. 

— Cred că soluţia finală este o încercare extraordinară, de 
importanţă vitală și sunt onorat să joc un rol minor, însă, din 
anumite puncte de vedere, semnificativ, în punerea sa în aplicare, 
răspunse el. 

Von Meerbach incuviinta. 

— Daca permiteti teritoriilor ocupate sa-si joace din plin rolul in 
operaţiune, atunci sunt sigur că sunteți, într-adevăr, daca imi 
permiteti să vorbesc ca un inginer, o rotita vitală în întreaga 
mașinărie. 

— Mulţumesc, domnule căpitan, cu siguranţă o să mă străduiesc 
să fac întocmai. 

— Un singur aspect mă intrigă. Am fost martor al, hm, operațiunii 
de procesare de la Babi Yar din septembrie anul trecut, când 
escadrila mea isi avea baza acolo. În acel caz, s-a folosit metoda de 
împuşcare tradițională, dar presupun că s-au găsit soluţii noi pentru 
această operaţiune. 

— O, da. Am terminat construirea unui număr de instalaţii ce 
transformă procesul pe care unii l-ar putea numi muncă manuală 


intr-o forma industriala care nu necesita, in mare parte, niciun fel de 
personal; adica scoatem din ecuatie factorul uman. 

— Îmi imaginez că trebuie să fie mult mai eficient. 

— Este. 

— Și e și mai uman, adăugă von Meerbach. Vreau să spun, în ceea 
ce priveşte reducerea poverii pe care o simt cei cărora li s-a cerut 
înainte să facă toată munca. 

— Din câte am înţeles, Reichsführer Himmler a fost profund afectat 
de povara pusă pe umerii oamenilor săi din SS și ai personalului 
auxiliar care i-a asistat. 

Von Meerbach incuviinta gânditor. 

— Asta spune multe despre Reichsfiihrer. Ştiu ca fratele meu îl 
admiră foarte mult. 

— Şi pe bună dreptate. 

Hartmann era mulțumit de direcţia în care se îndrepta conversaţia. 
Simtea că se acoperise în fata oricărei posibilități ca discuția să fi fost 
întoarsă împotriva lui. De fapt, nu oferise niciun detaliu operațional 
specific. Cu toate astea, își afișa entuziasmul pentru metodă și 
răspunsese la întrebările căpitanului de escadrilă von Meerbach. Așa 
că decise să fie mai îndrăzneţ. 

— Aș putea să vă întreb, domnule căpitan, dacă vi se cere să vă 
intoarceti imediat înapoi la unitate? 

Von Meerbach ridică din umeri. 

— Probabil că ar trebui să mă întorc. Nu-mi place să mă gândesc 
ce pun la cale oamenii mei în absența mea. 

Hartmann decise că, în acel punct, un hohot de râs era o reacţie 
potrivită. 

— Dar nu sunt așteptat oficial la post decât peste două zile, 
continuă von Meerbach. Mi-am alocat câteva zile pentru călătoria 
din Berlin înapoi pe front. Însă, mulțumită acestui zbor, am câștigat 
foarte mult timp. De ce mă întrebaţi? 


— Se întâmplă că știu că o să aibă loc o demonstraţie practică 
mâine într-un sat de lângă Rivne. Una dintre noile noastre unități 
mobile va fi pornită. Aţi dori să mă însoțiți și să asistați? 

— Va mulțumesc, Herr Doktor. Aş aprecia o asemenea 
oportunitate. 

— In acest caz, o să aranjez să fiți adăugat pe lista de inspecţie. O 
să vă ofer mai multe detalii odată ce o să ajungem în Rivne. Până 
atunci, vă rog să mă scuzati. Am mult de lucru și trebuie să termin. 

Von Meerbach îi dărui unul dintre zâmbetele sale de star de 
cinema. 

— Dragă domnule Hartmann, fireşte, vă rog să nu vă simtiti 
deranjat de prezenţa mea. 


Fusese într-adevăr un intrerupator de semnal de ceață, declanşat 
de roţile unei locomotive cu aburi. Dar restul încărcăturii pe care 
Saffron o puse pe şine era compusă dintr-un pachet mare de argilă 
de modelat. Iar trenul de la Fort William la Mallaig care trebuia oprit 
nu era plin cu soldați Waffen-SS care călătoreau prin Europa 
ocupată, ci era, de fapt, gol. 

Tot astfel, soldaţii care trecuseră în fugă pe lângă ascun- zătoarea 
lui Saffron de deasupra debleului erau colegii ei de pe Baker Street, 
îmbrăcaţi în uniforme germane, iar cuplul pe lângă care a trebuit să 
treacă fără să fie observată era format dintr-un soldat și o localnică. 
Nu aveau nici cea mai mică idee că fuseseră priviţi în timp ce făceau 
dragoste, fiindcă Saffron trecuse discret în raportul ei peste aceste 
activități, nevrând să-i bage pe vreunul dintre ei în necaz. 

Casa de pe malul mării pe lângă care trecuse în fugă Saffron în 
drumul ei spre debarcader, unde se presupunea că o aştepta omul 
din Rezistență, era, de fapt, Arisaig House, pe coasta de vest a 
Scoției, la o scurtă distanţă cu feribotul de insulele Eigg, Rum si 
Skye. Aici se afla sediul operaţiunilor de antrenament ale filierei 
Baker Street din nordul Scoției. În apropiere, se aflau câteva case de 
tara, împrăştiate printr-un peisaj minunat cu lacuri, dealuri și plaje 
sălbatice şi goale. Fuseseră rechizitionate pentru cazare si 
antrenament atât pentru agenţii britanici din Baker Street, cât si 
pentru cei din Britania, Cehoslovacia, Norvegia sau din alte tari 
europene aflate acum sub control nazist. 

Stâncăria şi grădina peste care alergase, copacii, gardul, până și 
poteca plină de buruieni dintre grădină şi plajă, unde călcase greşit 
și se împotmolise în noroi, erau toate ale proprietății Arisaig House. 


Si la fel erau si cele doua casute de caramida la care se ajungea pe o 
carare de pe pajistea care fusese 0 pasune pentru vite, construite ca 
sa fie folosite de personalul de pe Baker Street: una pentru 
depozitarea munitiilor, cealaltă pentru antrenamente de rezistenţă la 
interogatorii. 

Saffron fusese cazată în Garramore, o casă de vânătoare victoriană 
aflată la trei mile spre nord de Arisaig, la o oarecare distanță de 
nisipurile îngheţate ale plajei Camusdarach. Însă, după cele trei zile 
de interogatoriu brutal, starea ei fu considerată suficient de gravă 
încât să fie cazată într-o încăpere din casa principală, unde doctorul 
Maguire o putea supraveghea. Nu părea să aibă nevoie de vreun 
tratament urgent, ceea ce ar fi fost imposibil, întrucât cel mai 
apropiat spital se afla la treizeci şi cinci de mile depărtare, în Fort 
William. Totuși, exista o posibilitate să fi suferit sângerări interne si, 
chiar dacă nu patise asta, câteva zile de odihnă şi recuperare erau cu 
siguranţă potrivite. 

După chinurile suferite în pivniţă şi în camera de interogare, noile 
condiții de cazare ale lui Saffron erau mai pe gustul ei. Arisaig 
House fusese ridicată în 1863 ca o casă de vânătoare, construită 
pentru un industriaș bogat din Midlands la o scară mai mare decât 
Garramore sau orice altă proprietate locală. Rămăsese neschimbată 
timp de şaptezeci de ani până când un incendiu provocase atâtea 
stricăciuni încât interiorul casei trebuise reconstruit. Munca fusese 
dusă la îndeplinire la cele mai înalte standarde din 1930. 
Dormitoarele principale aveau fiecare băile lor luxoase. Era peste tot 
electricitate, alimentată de la generatoarele casei, de vreme ce 
rețeaua electrică nu ajunsese în acel colt îndepărtat al Scoției. 
Sistemul de încălzire centrală făcea ca Arisaig să fie imună la frigul 
care, după cum descoperise Saffron spre amuzamentul ei prima oară 
când ajunsese în Marea Britanie, încă domnea până şi în cele mai 
impunătoare case din tara. 


I se daduse un dormitor pe unul dintre colturile de la primul etaj, 
cu ferestre pe doua laturi. Ferestrele din partea opusa patului 
ofereau o vedere spre mare, peste o mică grădină de trandafiri, care, 
împreună cu pajiştile și copacii, i-ar fi oferit săptămâni întregi 
inspiraţie unui pictor. Fereastra din partea dreaptă a patului și o alta, 
din baie, dădeau într-o curte mică, în care se desfășura o activitate 
constantă a personalului si a recrutilor de pe Baker Street, care își 
vedeau neobositi de treburile lor. 

Patul era mare și extrem de confortabil. Cada din baie era adâncă 
Și i se spusese să facă lungi băi în apă caldă, ca să-și relaxeze mușchii 
maltratati. Și mâncarea era excelentă, pentru că erau alocate ratii mai 
bune Școlilor de Antrenamente Speciale, după cum erau numite 
formal Arisaig si clădirile înconjurătoare, iar grădina mare de 
legume de lângă casă si căprioarele, potârnichile, somonul si fructele 
de mare din împrejurimi ofereau o varietate splendidă de 
ingrediente proaspete delicioase. 

Pe Saffron încă o dureau fata și trupul, iar brutalitatea 
tratamentului de care avusese parte se relua în cosmaruri ce o 
trezeau de câteva ori pe noapte, cu pulsul luând-o razna, cu corpul 
ud de transpiratie si cu ochii larg deschisi de groază. Dar se aștepta 
ca asta să facă parte din munca pentru care se oferise voluntar. 
Putina odihnă liniştită într-un lux de vis era un bonus neașteptat, iar 
ea era hotărâtă să se bucure din plin de el. 

Starea 1 se îmbunătăţi în a doua dimineaţă, când infirmiera care se 
ocupa de ea intră în cameră cu o tavă cu ceai, câțiva biscuiţi de casă 
și un teanc mare de scrisori și vederi de la ceilalți membri de pe 
Baker Street, care o felicitau pentru reușita ei și îi doreau o 
recuperare rapidă. Unul dintre mesaje părea să vină de și mai 
departe. 

Scrisoarea avea în antet o svastică în relief, înconjurată de o 
coroană de lauri, sub care era tipărită adresa Cancelariei Reich de pe 
Wilhelmstrasse 77, Berlin-Mitte. Cuvintele de mai jos erau scrise de 


mână cu o caligrafie ascuţită şi dreaptă pe care o lume întreaga 
învățase să o recunoască. 


Dragă Frăulein Courtney, 

te rog pentru engleza mea proastă scuzele acceptă. Însă gloriosul meu destin cere mie 
scrisoarea asta să-ți scriu, atât de impresionat sunt de rezistența prelungită la interogatoriu (si 
în engleză este un singur cuvânt, nu-i asa? ?). 

Prietenii mei Herr Goring şi Herr Himmler sunt amândoi de acord. Trebuie să spun, 
dragul de Himmi e asa un om amuzant, o să-ți placă când o să-l cunoşti. Dacă nu, o să ordon 
să fii împuşcată. 

Si doctorul Goebbels este nebun după tine. Mă roagă să te asigur că nu e adevărat ce spune 
cântecul că „nu are coaie”. Spune că are două şi că sunt mari şi foarte păroase. 

Și eu am două. Nu unul, asta e o minciună sfruntată. Trebuie să mă fac clar înțeles. 

De asemenea, Eva iti trimite dragostea ei, deşi crize de furie multe face pentru că toată 
lumea spune că eşti mai atrăgătoare decât ea. (Sunt de acord. Dar să nu-i spui Evei). 

Complimente, 

Adolf Hitler 


Saffron intelese imediat ca hartia cu antet era autentica si ca nici 
măcar Fiihrer-ul însuşi n-ar fi putut să spună că nu fusese mâna lui 
cea care scrisese scrisoarea. Însă identitatea autorului ieşea in 
evidenţă în litere mici pe spatele scrisorii: „După cum a fost dictată 
Falsificatorului”. 

Saffron râse. Falsificatorul, după cum era cunoscut peste tot, era 
un omulet ciudat care îi învăța pe agenți secretele întunecate ale 
înşelăciunii, ale spionajului si ale falsificării. Era întotdeauna 
îmbrăcat impecabil şi cumva slugarnic, ca un manager de hotel prea 
atent sau ca un asistent de vânzări dintr-un magazin elegant de 
haine pentru bărbaţi. Însă devenise curând clar că avea o minte 
fermă, un ochi atent și un ciudat simţ al umorului. Din acel punct de 
vedere, aparenţa sa blajină era încă o modalitate prin care îi înşela pe 
oameni. Toată lumea presupunea că era un fost infractor, specializat 
în fraude sau escrocherii, cu toate că nimeni nu îndrăznise să-l 
întrebe în fata. 

Oricum și-ar fi dobândit abilităţile, Falsificatorul era un artizan 
remarcabil. Venea întotdeauna la cursuri cu o servietă plină cu mai 


multe sticle de cerneală de diverse culori şi origini, împreună cu o 
selecție vastă de stilouri, creioane, tipuri de ceară de sigiliu, cutitase 
și radiere. Cu acestea, isi învăța elevii cum să falsifice semnături, 
cum să creeze documente „oficiale” credibile în așa fel încât chiar și 
cel mai neîndemânatic să fie în stare să creeze, să spunem, un permis 
de trecere suficient de bun încât să înșele un controlor ocupat dintr- 
un tren vechi și prost iluminat și să modifice hârtii originale în 
avantajul lui. Invatau si cum să scoată o scrisoare dintr-un plic, să o 
citească şi să o pună înapoi fără să lase niciun fel de urmă. 

Falsificatorul convingea membrii fiecărui grup nou de cadeți că le 
merita atenţia învățând să imite perfect scrisul de mână al fiecăruia 
într-o săptămână de la prima lecţie. De fapt, după ce citise scrisoarea 
semnată Hitler, Saffron se întrebă dacă nu cumva Falsificatorul le 
scrisese și pe celelalte. 

Spre satisfacția ei, următoarele minute îi dovediră că toate celelalte 
semnături de la finalul mesajelor erau autentice. Ultimul mesaj era 
de la cadetii cehi, din Traigh House. Cehii erau foarte placuti de 
ceilalți agenţi de pe Baker Street şi de oamenii locului pentru 
determinarea lor de a-și elibera tara de cotropitorii nazişti și pentru 
veselia lor. O singură privire aruncată peste comentariile nebunesti 
și peste desenele stridente scrijelite pe cartea poștală a cehilor fu de 
ajuns să o convingă pe Saffron că nici măcar Falsificatorul nu ar fi 
putut inventa o asemenea exuberanta. 

Simtindu-se încurajată de aceste gânduri bune, Saffron decise că ar 
fi o idee bună dacă ar ajunge la zi cu unele dintre studiile sale. 
Ceruse să i se aducă din biblioteca din Arisaig House două cărți. 
Acestea se intitulau: In-All Fighting de W. E. Fairbairn și Shooting to 
Live, tot de Fairbairn, însă împreună cu un anumit E.A. Skyes. Din 
multe puncte de vedere, cărțile aveau același ton general ca orice 
manual de instrucțiuni produs de autori englezi pentru bărbații si 
femeile din tara lor. 


Cartile ofereau un set de instructiuni inteligente, acompaniate de 
ilustraţii clare si scrise într-un stil care lăsa să se ghicească un autor 
cu experienţă, aflat într-o poziție de autoritate. Daca ar fi cerut un 
manual practic de îngrijire la domiciliu sau un ghid pentru plantarea 
spaţiilor verzi, Saffron s-ar fi întâlnit cu același stil şi ton. Însă aceste 
două cărți erau foarte diferite. Erau inspirate de experienţele pe care 
acești doi bărbaţi le avuseseră ca polițiști în lupta cu bande din 
Shanghai, cel mai periculos oraş din lume în anii douăzeci si treizeci. 
Erau cele mai bune ghiduri scrise vreodată pe tema autoapărării şi a 
uciderii unui oponent într-un mod cât mai eficient posibil. Autorii 
erau instructorii principali de la Arisaig în trasul cu arma si lupta 
corp la corp sau, după cum preferau să o numească, „ucidere în 
linişte” Mai mult decât oricine altcineva din organizația Baker Street, 
Fairbairn si Skyes erau responsabili cu transformarea viitorilor 
agenţi din civili inocenți în asasini antrenați. 

Nu se poate spune că aceste cărți aveau o temă amuzantă, dar 
aveau aspecte deloc sumbre, chiar dacă umorul nu era întotdeauna 
intenționat. 

Saffron citi primele secțiuni din All-In Fighting. Acestea îl învățau 
pe cititor cum să lovească cu muchia palmei, cu cizma și genunchiul 
și cum să scape dintr-o varietate de imobilizări, inclusiv dacă era 
strangulat sau imobilizat de inamic. Apoi observă ceva. 

Se duse înapoi la începutul cărții şi, dând paginile, căută același 
cuvânt, numărând pentru sine însăși şi chicotind în timp ce făcea 
asta. Absorbită, nici nu observă că ușa se deschise şi că înăuntru 
intrară doi bărbaţi: erau chiar Fairbairn şi Skyes. 

La prima vedere, nu erau deloc candidaţi evidenti la titlul de cei 
mai duri și mai periculoşi asasini din lume. Erau amândoi scunzi și 
cu ochelari, cu vârste spre șaizeci de ani. Păreau mai degrabă o 
pereche de vicari ai Bisericii Anglicane sau niște comedianti de 
cabaret ieşiţi la pensie. Skyes avea un zâmbet prietenos, cu gropite, si 
doar dacă te uitai la el mai atent îi vedeai incapatanarea de buldog a 


maxilarelor şi grosimea gâtului. Fairbairn era cunoscut in general ca 
„Şmecherul din Shanghai”. Avea o fata mai prelungă si mai îngustă 
decât Skyes, cu riduri adânci care îi defineau obrajii supti. Cele mai 
proeminente trăsături ale sale erau un nas care fusese spart de atât 
de multe ori încât medicii renuntasera să-l mai repare și o cicatrice 
care se întindea de la bărbie, de-a lungul liniei maxilarului, până la 
baza urechii stângi. 

Skyes își duse mâna la gură şi tusi. 

Saffron privi în sus si imaginea instructorilor, aflați amândoi în 
uniforme de luptă, cu gradele de căpitan pe umăr, o făcu să se simtă 
de parcă ar fi fost din nou în internatul şcolii Roedean!S, prinsă 
citind sub pătură de pedagoga care făcea de gardă. 

— Ah, bună ziua, domnule... bună ziua, căpitane Fairbairn. 

Se strădui să-şi depăşească surpriza și se ridică în capul oaselor în 
pat. 

— Ce frumos din partea dumneavoastră să veniți să mă vedeți. 
Tocmai citeam cartea căpitanului Fairbairn. 

— Pari să o găsești destul de amuzantă, domnişoară Courtney, 
observă sec Skyes. Trebuie să spun că nu a fost intenționat. 

— Îmi pare rău, spuse ea. Mă distram socotind de câte ori este 
sfătuit cititorul să-şi bage genunchiul în testiculele oponentului sau 
să le apuce. Am numărat de șapte sau opt ori în primele pagini, 
împreună cu câteva ilustrații foarte descriptive. 

Skyes se încruntă de parcă aceasta ar fi fost o glumă pe care nu o 
mai auzise niciodată. 

— Ei bine, presupun că o femeie poate considera chestia asta mai 
distractivă decât un bărbat. Majoritatea tipilor se crispează numai 
când se gândesc la așa ceva. 

Până în acel moment, Fairbairn nu spusese nici măcar două 
cuvinte. Acum, însă, simți nevoia să vorbească. 


— Femeile sunt luptatori mai buni, daca le antrenezi cum se 
cuvine. 

— De ce spuneți asta, domnule? întrebă Saffron. 

Fairbairn se lansă în ceea ce era pentru el un monolog lung: 

— Unu: femeile acceptă instrucțiunile mai bine decât bărbaţii. 
Bărbaţii cred întotdeauna că ei ştiu mai bine, cred că ştiu deja cum să 
lupte. O prostie. Doi: femeile sunt mai nemiloase decât bărbaţii, nu 
au scrupule. Trei: femeile nu joacă crichet. N-au capul plin cu prostii 
despre cum să lupte onorabil, cum să joace după reguli sau cum să-i 
dea adversarului o șansă. Când este un război în desfăşurare, 
onoarea nu-i bună la nimic, orice ar spune idiotii ăia de la Oficiul de 
Război. 

Printre superiori, exista părerea că felul cum erau învăţaţi să lupte 
agenţii SOE" era neonorabil. Această opinie irita de fiecare dată pe 
oricine de pe Baker Street. Saffron era de partea lui Fairbairn. Ideea 
că lupta era un fel de joc, jucat după regulile unor gentlemeni, i se 
părea absurdă. 

— Trebuie să înțeleagă toată lumea că, atunci când ai de-a face cu 
un inamic nemilos care și-a exprimat intenţia de a şterge de pe fata 
pământului această națiune, nu mai există loc de scrupule sau 
retineri în legătură cu metodele folosite pentru a-l opri, spuse ea, 
recitând cuvintele din introducerea la All-In Fighting. Vedeţi, 
domnule, sunt atât de mult de acord cu dumneavoastră, încât am 
invatat-o pe de rost. 

Fairbairn incuviinta. 

— Aicrescut in Africa, nu-i asa? 

— Da, domnule. 

— Esti obisnuita sa vezi violenta naturii. 

— Da, domnule. 

— Indraznesc să spun ca bastinasii de acolo nu dau înapoi când 
lupta. 


— Nu mai lupta atat de mult cat obisnuiau sa lupte sau atat de 
mult cât ar vrea, spuse Saffron. Nu îi lăsam noi. Am crescut aproape 
de o populaţie de masai, domnule. Sunt oameni minunati. Manyoro, 
șeful tribului local, a fost sergentul de pluton al tatălui meu în Kings 
African Rifles. Ştie cum să lupte în stilul nostru. 

Skyes aplaudă mulțumit. 

— Fairbairn, eu cred că s-ar descurca de minune în Shanghai. 
Oricine din Triadă ar înţelege perfect atitudinea asta. 

Fairbairn incuviinta. 

— Fara mila, fara jumatati de masura. Singura dezonoare este sa fii 
infrant, sa fugi, sa arati slabiciune. 

Saffron incuviinta la randul ei. 

— Manyoro ar fi de acord cu dumneavoastră, domnule. Masaii 
sunt crescuti sa se lupte cu leii doar cu un scut si o sulita. Tata spune 
că sunt cei mai curajoși oameni de pe pământ. 

Fairbairn incuviinta, gânditor, dupa care spuse: 

— Am auzit de povestea de la Cairo. Cu unchiul tău care lucra ca 
spion pentru germani... am auzit că a trebuit să te ocupi de el. L-ai 
ucis, ai făcut să pară că a fost autoapărare. 

Unchiul Francis o luase razna și, cu toate că era din familie, se 
lăsase cu vărsare de sânge. 

Saffron oftă, întrebându-se când avea să fie în stare să scape de 
amintirea faptei violente pe care o comisese. Când războiul asta oribil 
se va termina, cred. Păstrându-şi o expresie neutră, spuse: 

— Da, domnule. 

— Bună treabă. Demonstrează ce spuneam despre femei, ce zici, 
Skyes? 

— Da! Ceea ce m-a şocat a fost că treaba a fost făcută fără niciun 
pic de antrenament. Îmi dau seama de ce te-ai adaptat pe Baker 
Street cum nu se poate mai bine, domnișoară Courtney. 

— Nu sunt sigură că majoritatea fetelor ar lua asta drept un 
compliment, domnule. Sugerează mai degrabă că am o înclinație 


naturală spre crimă. 

— Exact, spuse Fairbairn. Tocmai ce căutăm. Trebuie să câştigăm 
războiul. 

— Nu mai există loc de scrupule sau retineri, spuse Saffron. 

Fairbairn incuviinta cu un semn din cap; nu mai era nevoie sa 
vorbească. 

— Văd că ai şi manualul nostru pentru folosirea armelor de foc, 
observă Skyes. 

— Da, domnule. 

— Ei, sunt sigur că nu ai nevoie de mine să-ți spun că esti un 
trăgător de primă mână. Îndrăznesc să spun că ai făcut de ruşine 
destui băieți la vânătoarea de potarnichi. 

— Câţiva, domnule. 

— Mai mulţi, sunt sigur. Dar nu uita că este o diferență mare între 
a îndrepta o armă cu alice spre o pasăre care nu poate trage în tine si 
a fi într-o luptă directă cu un oponent înarmat. 

— Da, domnule. 

— Nu are rost să stai prea mult sa tintesti; nu e timp de asa ceva. 

Skyes si Fairbairn își învățau elevii două reguli fundamentale. 
Prima: loveste-ti întotdeauna oponentul cu palma deschisă, în loc să- 
ti foloseşti pumnul. A doua: trage întotdeauna cât se poate de 
repede, urmandu-ti instinctul. 

— Înţeleg, domnule, îl asigură Saffron. Mă uit pur şi simplu la 
ţintă, am încredere că mâna o să-mi urmeze ochiul și trag de două 
ori. 

— Da, lovitura dublă. 

— Nu e nevoie să-i dai lecţii, Skyes. Fata a dovedit deja că poate, 
spuse Fairbairn. 

— Ai dreptate, bătrâne. Oricum, trebuie să mergem... 

Skyes era pe punctul să plece, când se opri o clipă. 

— Fairbairn, aș spune ca nu ne-am dezvăluit motivul vizitei 
Saffron zâmbi. 


— Aveţi nevoie de un motiv? Este plăcut să am pur şi simplu 
vizitatori. 

— Ai făcut treabă bună, spuse repede Fairbairn. Asta am vrut să-ți 
spunem. A fost o treabă a naibii de bună. 

— Căpitanul Fairbairn se referă la felul cum ai rezistat la 
interogatoriu, spuse Skyes. Am fost amândoi impresionați și am vrut 
să ştii asta. 

— Mulţumesc... mulțumesc foarte mult. 

— Şi grăbeşte-te să te faci bine. Avem ceva interesant pentru 
săptămâna viitoare. 

— Abatorul, spuse Fairbairn. 

— Este o versiune nouă a casei de ucidere? 

Fairbairn și Skyes creaseră un loc special de trageri lângă Arisaig. 
Era compus din clădirea modificată a unei ferme, plină de figuri care 
apăreau si dispăreau în semi-întuneric, provocându-i pe cei ce se 
antrenau să ucidă soldaţi inamici în timp ce apărau civili nevinovați. 

— Nu, este un abator adevărat, în Fort William, explică Skyes. Îl 
folosim ca să demonstrăm senzaţia pe care o ai când înjunghii un 
trup. 

— Imediat dupa ce este ucis animalul. Cald încă. Să-ţi înfigi cuțitul 
în el, spuse Fairbairn. 

— O să descoperi că nu se compară defel cu injunghierea unui 
manechin de paie. Tendoanele cărnii par să se prindă de lamă. Poate 
fi surprinzător de dificil să scoţi cuțitul. 

— Singurul mod de a învăţa... N-ai înjunghiat pe nimeni, nu-i 
asa? 

— Nu, domnule! protesta Saffron. Nu sunt pe de-a-ntregul 
ucigasa. 

— O să fii, spuse căpitanul Fairbairn. 


Gerhard își luase o camera într-un hotel de lângă gara mare din 
Rivne. Zidurile clădirii purtau încă urme de gloanţe de la luptele din 
vara precedentă. Jumătate din sticlele geamurilor de la camera lui 
erau înlocuite cu carton. Tapetul era atât de uzat şi de șters încât abia 
i se mai vedea modelul și singura decoratiune era un portret al lui 
Hitler. Atârna în mijlocul unei zone de tapet mai putin uzată care, se 
gândi Gerhard, trebuia să fi fost locul unei fotografii mai mari, 
probabil una cu ţarul, cu Lenin, cu Stalin sau cu toți trei. Nu era apa 
caldă cu care să se poată spăla, si nici mâncare. Dar găsi totuşi ceva 
de mâncat în sala de mese a ofiţerilor de la sediul local Luftwaffe, 
unde rezolvă și cu un zbor până la grupul său de aviație. 

— Avem nişte recruți care ni se alătură mâine pe la prânz, spuse 
adjunctul de la sediu. Realimentăm avionul. Le dăm băieţilor ceva 
de mâncare şi un loc unde să se ușureze, după care îi trimitem la voi. 
Urcă. O să-i cunoşti pe drum. 

Gerhard incuviinta. 

— Îmi lipsesc câţiva oameni în escadrilă. 

— Atunci îi poţi alege pe cei care au o sansa să devină piloți buni. 

— Sau măcar o să-i remarc pe cei care nu o să reușească niciodată. 

— Da, nu are rost să ne pierdem timpul cu ei. 

Gerhard se duse înapoi la camera sa de hotel rece și incon- 
fortabilă, gândindu-se pe drum ca, asa cum în copilăria sa băieții 
știau care anume din clasă avea să fie agresat, tot astfel existau în 
forțele aeriene şi recruți care parcă emanau presentimentul unei 
morți iminente. Fireşte, orice pilot putea fi doborât oricând, dar în 
privinţa unora puteai spune că nu e vorba de risc, ci de o certitudine. 
Și, totuși, eu par să supraviețuiesc, orice ar fi, se gândi el, în timp ce se 


întindea îmbrăcat în pat, ştiind că numai un nebun şi-ar expune 
trupul descoperit plosnitelor ce misunau pe sub asternut. Probabil din 
cauză că trebuie să supraviețuiesc. 

Îşi deschise buzunarul de la piept de la jacheta uniformei şi scoase 
un plic uzat, murdar si pătat, din care scoase o fotografie aproape la 
fel de ştearsă ca tapetul de pe zidurile din jurul său. Il infatisa pe 
Gerhard, brat la brat cu Saffron Courtney, în fata Turnului Eiffel. 
Data la care fusese facuta fotografia - 7 aprilie 1939 - era imprimata 
in coltul din dreapta. Gerhard nu avea nevoie sa vada imaginea. Era 
de ajuns să o tina în mână ca să-și amintească toate detaliile. 

Gerhard își aminti lumina ce strălucea în frumoșii ochi albaștri ai 
lui Saffron, iradierea veselă a zâmbetului ei, briza care-i smulsese 
pălăria de pe cap în timp ce se plimbau prin Jardins des Tuileries și 
sunetul râsului lor când alergaseră după ea. Îşi aminti moliciunea 
îmbătătoare a buzelor ei şi căldura gurii ei când o săruta. Își aminti 
netezimea pielii ei în timp ce-și plimba mâinile pe rotunjimile pline 
ale sânilor, pe spatele ei, pe şolduri, pe coapse; nuanţa dulce și 
trandafirie a parfumului din spatele urechilor ei si nota de mosc 
bogată şi excitantă a mirosului ei de femeie. Își aminti extazul 
sălbatic din clipele în care se iubiseră, epuizarea fericită de după 
aceea şi viteza incredibilă cu care păreau să-şi recapete puterea şi să 
o facă din nou. 

Dar, cu toate deliciile senzuale pe care o femeie atât de frumoasă și 
de îndrăgostită ca Saffron le putea oferi, ceea ce-i păstra cel mai 
proaspăt amintirea în mintea lui era caracterul ei: plin de vervă, 
neînfricat, dedicat tuturor lucrurilor în care ea credea. Amândoi 
știuseră că avea să vină războiul. Aveau fără îndoială să fie despărțiți 
de prăpastia dintre ţările lor. Dar Saffron nu permisese războiului, 
nici măcar certitudinii că ea si Gerhard aveau să-și pună viata în 
serviciul ţărilor lor, să-i slăbească loialitatea absolută pentru 
dragostea lor. Orice s-ar fi întâmplat, oricât de departe ar fi fost 


aruncaţi de furtunile războiului, ea jurase că, la final, avea să se 
întoarcă la el. 

Din cauza uneltirilor lui Konrad, a interceptării scrisorilor lor şi a 
stirii false legate de moartea ei, Gerhard crezuse la un moment dat ca 
ea murise. Și apoi, într-o zi din primăvara anului 1941, aceste rafale 
de vant capricioase si rele îi împinseseră atât de aproape încât 
fuseseră cât pe ce să se omoare unul pe altul. În timp ce Grecia cădea 
în mâinile germanilor si ultimele trupe aliate isi luau talpasita pe 
Marea Egee pe orice vas puteau găsi, escadrila lui Gerhard escortase 
bombardierele Stukas, cărora li se ordonase să scufunde o navă 
comercială aparent inofensivă, a cărei distrugere fusese comandată 
de către cele mai înalte autorităţi din Berlin. 

Gerhard se asigurase din partea lui că ordinul era dus la 
îndeplinire, fără să fie conştient că nava aparţinea flotei Courtney 
Trading sau că Saffron și tatăl ei se aflau pe ea. 

În timp ce zbura peste navă, bombardând mitralierele, Gerhard o 
văzuse pe Saffron. Nu putea să creadă că era adevărat: cum ar fi 
putut să fie acolo? Era moartă. Dar gloantele care îi atinseră avionul 
erau suficient de adevărate. În ciuda stricăciunilor, avionul 
Messerschmitt rămăsese în aer. Nava fusese trimisă pe fundul mării 
întunecate, întocmai cum fusese ordinul. Dar Saffron supravietuise, 
iar el o văzuse, stând în picioare mândră şi sfidătoare în singura 
barcă de salvare, fără îndoială reală şi vie. Zburase peste barcă, 
suficient de jos şi de aproape încât, atunci când retrăsese capota 
carlingii, îl văzuse si ea. Îi făcuse cu mâna si putea să jure că ea îi 
zâmbise. 

Amândoi știau adevărul. Că erau amândoi în viata. Și acum, tot 
ceea ce făcea era în virtutea acelui lucru şi cu speranţa că, atunci 
când acest război avea să fie încheiat, putea să stea în fata ei știind ca 
procedase bine și că era demn să îi fie bărbat. 


>o krao 


— Capitane de escadrilă von Meerbach, permiteti-mi să vi-l 
prezint pe SS-Obergruppenführer-ul Friedrich Jeckeln, spuse 
Hartmann, în timp ce membrii grupului de inspecție se adunau în 
curtea din față a clădirii sediului nazist din Rivne. 

— Heil Hitler! salută Gerhard, un salut perfect cu mâna întinsa. 

Cum se cuvenea pentru un ofițer superior, Jeckeln dădu din cap si 
ii întoarse un salut si mai formal. 

— Dupa cum puteti vedea, capitanul von Meerbach este un pilot 
de vânătoare cu multe decoraţii. A fost prea modest ca să-și relateze 
singur performantele, dar am facut niste investigatii si am fost 
informat ca a doborat patruzeci si sase de avioane inamice in lupta 
aeriană şi a distrus altele cincizeci si trei la sol. Mai are unul si ajunge 
la o sută! 

— Felicitări, căpitane, asta este într-adevăr impresionant, spuse 
Jeckeln. 

Era un bărbat îndesat, de aproape cincizeci de ani, care se uita la 
lume cu o pereche de ochi iscoditori sub sprâncenele coborâte și 
stufoase. 

— Va multumesc, domnule. 

— Ştiam că domnul căpitan von Meerbach ar fi în special onorat sa 
vă cunoască pentru că a asistat la o parte din operațiunea Babi Yar. 

Încruntarea lui Jeckeln se adânci, iar privirea îi deveni suspicioasă. 

— As putea să vă întreb cum ati făcut asta, domnule căpitan? 

— Escadrila mea isi avea sediul la periferia orașului Kiev. 
Întorcându-mă dintr-o misiune, am zburat peste prăpastie si am 
observat operațiunea. Am fost uimit de ce vedeam. 

—  Obergruppenfiihrer-ul Jeckeln are meritul de a fi conceput 
procedura prin care evreii din orice zonă sunt adunaţi, transportați 
la un loc pregătit şi procesati în cea mai eficientă manieră posibilă, 


explica Hartmann. Pe intinsul teritoriilor ocupate este cunoscut ca 
Sistemul Jeckeln, sau „împachetarea sardină”, după maniera in care 
sunt aranjați evreii după ce au fost... 

— Procesati? se oferi Gerhard. 

— Bine. 

— Atunci se pare că eu trebuie să fiu cel care să vă felicite. 
Performanţa dumneavoastră este mai mare decât neînsemnatele 
mele eforturi. 

Înainte ca Jeckeln să poată răspunde, un bărbat scund care purta 
un impermeabil şi o șapcă de ofițer aparu şi strigă: 

— Hai să vedem duba de gazare. 

Era Reichskommissar-ul Erich Koch. Avea o putere civilă totală 
asupra unui imperiu personal care se întindea de la apele răcoroase 
ale Mării Baltice până la coastele Mării Negre din Ucraina. Îi 
conduse înainte pe lângă mai multe Mercedesuri ale personalului și 
pe lângă o autosenila Hanomag dotată cu o pereche de MG-34 şi cu 
zece infanteriști care aveau să-i escorteze. Koch se opri în fata unei 
masini care părea o dubă comercială mare. În spatele cabinei 
șoferului se găsea un compartiment de marfă, suficient de înalt încât 
să poată sta înăuntru un om, cu numele fabricantului vopsit cu litere 
mari de tipar pe ambele laterale. 

Lângă dubă stătea un bărbat îmbrăcat într-o salopetă de lucru, 
jucându-se nervos cu sapca pe care o tinea in fata lui. Când îi văzu 
pe demnitari că se apropiau, deveni atent. 

— Domnilor, acesta este Herr Schmidt, spuse doctorul Hartmann. 
Este șofer la Oficiul de securitate centrală a Reich-ului din Berlin şi a 
condus vehiculul tot drumul până aici - nu-i așa, Schmidt? 

— Da, domnule, spuse Schmidt, dând din cap plin de deferenta. 

— Așa, deci, te rog fii bun şi explică-ne cum funcționează această 
dubă. 

— Da, domnule. 

Schmidt se încruntă şi începu: 


— Ideea acestei dube i-a venit generalului Nebe, insusi seful 
Poliţiei Criminalistice. Într-o seară, s-a îmbătat - nu spun poveşti, 
domnilor, chiar generalul ne-a spus cum a fost. Deci, își parchează 
mașina în garaj şi adoarme fără să stingă motorul. Se trezeşte tusind 
și scuipând și simțindu-se foarte rău. Se gândește: „Aș fi putut sa 
mor în mașina asta. De ce să nu ne folosim de gazele de eșapament 
de la un camion ca să scăpăm de oamenii de care nu mai avem 
nevoie?” Îi pune pe oamenii de știință de la Biroul Central de 
Securitate la lucru, ei le dau planurile băieților de la atelier și asta-i 
tot Pot să vă arăt domnilor? 

Koch incuviinta, asa că Schmidt conduse echipa de inspecţie în 
spatele dubei. Arătă cu mâna: 

— Gazele care ies pe acolo o să sufoce o persoană imediat. 
Monoxidul de carbon face asta, intelegeti? 

Până aici, Koch fusese în stare să înţeleagă știința din spatele 
fenomenului, iar Schmidt îndreptă atenţia audienței sale spre o cutie 
de metal ataşată de o parte a dubei. 

— Aici se află un furtun de șaizeci de milimetri. ÎI iau si îl fixez la 
capătul ţevii de eșapament... intră frumos si ușor. Acum, priviți sub 
dubă. 

Gerhard făcu la fel ca ceilalți, care se lăsară pe vine, aplecându-și 
capul într-o parte ca sa vadă sub dubă. Schmidt indică spre o ţeavă 
scurtă de metal, ce ieşea în jos din podeaua dubei, în zona destinată 
mărfurilor. 

— Vedeţi acea țeavă? Unul dintre capete este branşat la o gaură 
din podeaua dubei. Odată ce se închid uşile de la spate, devine 
etanșă. Cei dinăuntru nu respiră nimic altceva decât gaze de 
eșapament, monoxid de carbon otrăvitor, şi curând nu mai respiră 
deloc. 

— Iti multumesc, Schmidt, asta e tot, spuse Hartmann. Deci, 
mergem la locul de testare? Presupun ca totul va fi gata pregatit 
cand vom ajunge noi acolo? 


Se uită la Jockeln, care incuviinta. 

— Subiectii pentru testare au fost adunati noaptea trecuta. Au fost 
tinuti sub paza intr-un hambar. Saptezeci de evrei, dupa cum ati 
cerut, jumătate bărbaţi, jumătate femei, cu vârste cuprinse între zece 
și şaptezeci si cinci de ani. Au fost dezbracati si li s-a luat orice lucru 
de valoare, inclusiv dinţii de aur, înainte de sosirea noastră. 

Cu fiecare cuvânt spus, oroarea la care avea să asiste îi devenea lui 
Gerhard tot mai evidentă. Își scormoni prin minte căutând o soluție 
prin care să saboteze duba de gazare sau să le strige un avertisment 
evreilor care aveau să fie urcați în ea. Dar ştia că, în timp ce câteva 
gesturi nobile puteau aduce o salvare de moment în conştiinţa lui în 
secundele de dinainte să fie împușcat, nu avea să facă nimic care să 
modifice soarta bărbaților, a femeilor și a copiilor care urmau să fie 
sacrificați. 

Trebuie să văd asta, îşi spuse. Trebuie să rabd să văd. Trebuie să-mi port 
partea mea de vină pentru răul pe care il face tara mea. 

Maşinile personalului, urmate de autosenila, o porniră de-a lungul 
peisajului de tara pustiu și indiferent. În câteva luni de zile, aici avea 
să fie o mare aurie de grâu, dar pentru moment era un sol negru și 
lipsit de orice vegetație, care se întindea cât de departe puteai vedea 
cu ochii. Trecuse putin mai mult de o oră, când mașinile o cotira de 
pe drumul principal și ajunseră într-un sat unde erau căsuțe mici 
construite din bârne şi acoperite cu stuf, casele de locuit tradiționale 
ale ţărănimii ruse. 

Convoiul se opri în fata unei alte clădiri fără ferestre și mai mare 
decât celelalte. Lângă ea erau parcate două camioane acoperite cu 
prelate şi, lângă ele, aproximativ o duzină de bărbaţi, îmbrăcaţi în 
haine de camuflaj Waffen-SS, vorbeau și fumau. Gerhard îl văzu pe 
un ofițer tânăr agitându-se să-i aranjeze înainte ca importantii 
pasageri să coboare din mașini. 

Soldaţii SS se ainiară în două rânduri bine organizate şi rămaseră 
pe loc repaus până în clipa când Gauleiter Koch cobori din mașină, 


moment în care luară poziţie de drepți. Jeckeln se duse la ofițerul 
tânăr, care părea să fie un locotenent, schimbă salutul Heil Hitler și 
vorbiră scurt. 

Jeckeln se întoarse la grupul de observatori și i se adresă lui Koch: 

— Herr Gauleiter, am onoarea să vă informăm că putem începe. 

— În cazul acesta, să-i dăm drumul, spuse Koch. 

Soarele strălucea si nu era niciun nor pe cer, dar vântul din nord 
era îngheţat şi pământul de sub picioarele lui Gerhard se simţea 
întărit de frig. Temperatura negativă nu era singurul motiv pentru 
care Gerhard își strânse mai tare haina gri, în vreme ce aştepta să se 
desfăşoare evenimentele zilei. Simtea un frig care îl cuprindea din 
interior, o oroare care se adânci în momentul în care se deschiseră 
ușile hambarului. 

Se auzi o comandă dură: 

— Misca! Misca! Repede! 

Primii evrei iesira la lumina, clipind si tremurand. 

Schmidt pusese duba de gazare pe pozitie, cu partea din spate 
către hambar. leşi din cabina șoferului, ocoli vehiculul, deschise uşile 
duble din spate și trase de o scară de metal care ducea înăuntru. 
Scoase furtunul din dubă, îi potrivi un capăt în ţeava de eșapament 
și dispăru sub dubă împreună cu celălalt capăt. 

Soldaţii îi mânau pe evrei, fortandu-i să alerge prin urlete, palme 
și lovituri cu bice și bâte, mârâind ca niște câini în jurul unei turme 
de oi. Şirul de oameni goi trecu pe lângă Gerhard, suficient de 
aproape încât să le poată simţi mirosul de transpiratie, excremente si 
frica. Prinse câteva imagini ale unor indivizi, ca niște cadre 
individuale de pe o rolă de film: o femeie ținându-și aproape fiul 
îngrozit care plângea, încercând să-l liniștească, desi trebuia să ştie 
că erau amândoi pe cale de a fi omorâţi; un bătrân cu gura plină de 
sânge (Gerhard crezuse inițial că fusese lovit, și apoi realiză, 
Dumnezeule, i-au smuls dinții de aur din gură); femei care îşi puneau 
mâinile peste sâni sau palmele peste zona pubiană în încercarea de 


a-şi apăra pudoarea; barbati de vârstă mijlocie care poate fuseseră 
cândva doctori sau avocaţi (o realizare bruscă: Acesta ar fi putut să fie 
Izzy Solomons). Un tânăr de vreo treizeci de ani se opri, se întoarse cu 
faţa către unul dintre soldaţii SS, care trebuie să fi fost de aceeași 
vârstă cu el. Ridică pumnul, strigă o insultă si scuipă pe pământ. 
Soldatul îl lovi pe evreu în fata cu patul puștii, trântindu-l la pământ. 
Un al doilea SS-ist alergă la locul faptei și își ajută camaradul să-l 
ridice de braţe pe tânăr, să-l tragă în duba de gazare și să-l arunce 
acolo. Partea din spate a dubei de gazare se umplu. 

— Încap toți? întrebă Hartmann, pentru că mai erau încă o duzină 
și ceva de evrei care ieşeau din hambar. 

Jeckeln incuviinta. 

— Șaptezeci este încărcătura standard pentru un vehicul de 
această mărime. 

Schmidt iesise de sub dubă. Afirmă plin de autoritate: 

— În dubele mai mici, cum sunt Opel sau Renault, pot să încapă 
numai cincizeci. Dar într-un Saurer mare ca acesta, sau un Magirus, 
intră ușor șaptezeci, dacă sunt indesati bine. 

Gerhard isi păstră o expresie impasibilă pe fata, fiindcă asta era tot 
ce putea face ca să se abţină să nu strige: „În numele Cerului, opriti- 
vă!”. Îşi dorea să șteargă cu un pumn rânjetul stupid de pe fata lui 
Schmidt. Cum putea bufonul acela să vorbească despre evrei 
„îndesaţi bine”, când auzea strigăte disperate de ajutor răzbătând 
din interiorul dubei în timp ce oamenii erau ingramaditi unii peste 
alții si calcati în picioare? 

Gerhard se strădui sa pară indiferent și să continue să-şi joace 
rolul de ofițer necruţător al forțelor aeriene, un nazist dedicat cauzei, 
pentru care soluția finală era realizarea ultimă a Fiihrer-ului pe care il 
adula. 

Dacă nu pot să fac nimic să opresc asta, as putea cel putin să nu mă uit 
în altă parte? 


Cat de mult își dorea sa fie las si să-și închidă ochii si urechile în 
fata adevarului. 

Nu... uită-te. Ascultă. Adu-ti aminte totul, până la ultimul detaliu al 
acestei orori şi apoi, când o să vină momentul, fii pregătit să o mărturiseşti 
pe de-a-ntregul si să accepti orice pedeapsă vei primi pentru că ai permis sa 
se întâmple aşa ceva. 

Fu nevoie de patru bărbaţi SS ca să închidă uşile dubei şi apoi să le 
blocheze cu o bară ca să nu poată fi împinse şi deschise din interior. 

— Domnilor, suntem gata să începem? întrebă Schmidt. 

— Ar trebui să ne dăm în spate? întrebă Koch. 

— O, nu, domnule. Duba este complet etansa. Nu ies gaze afară si 
nu intră aer proaspăt înăuntru. Asta e frumusețea: o treabă cu 
adevărat germană. 

— Atunci începe. 

Schmidt ocoli până la cabină, intră şi porni motorul. 

O scurtă perioadă de timp, nu se întâmplă nimic. Furtunul din 
jurul ţevii de eșapament scoase sunetul pe care l-ar fi scos normal, 
împreună cu fumul respectiv. 

— Funcţionează adecvat? întrebă Hermann. 

— Aşteptaţi, răspunse Jeckeln. 

Apoi auziră prin pereţii de metal ai dubei sunetele slabe ale 
oamenilor care tuseau. Tusea se transformă în blesteme, în strigăte 
de panică, in rugaminti de a fi lăsaţi afară. Urmară loviturile de 
pumni si picioare în lateralele dubei în timp ce oamenii dinăuntru se 
luptau să scape. Zgomotul crescu până la un maxim de angoasă și 
disperare umană, asemănându-se cu niște bătăi și urlete cacofonice 
venite din cele mai mari adâncuri ale iadului. 

Se stinse tot mai mult până când nu mai rămase decât bătaia slabă 
a unei mâini umane în metal, un ultim oftat, iar apoi căzu o tăcere 
mai rea decât vociferările înfiorătoare ce o precedaseră, pentru că era 
liniştea unor vieţi şterse, respirație încremenită. 


— Cred ca am face bine sa deschidem usile sa vedem ce s-a 
intamplat, spuse Hartmann, intr-o incercare de a-si pastra un ton 
firesc, tradat insa de paloarea pielii. 

Acum ştii cum sună moartea, atunci când stai chiar lângă ea, se gândi 
Gerhard, cu acel dispreț pe care îl simțeau luptătorii pentru 
lăudăroşenia celor pe lângă care nu trecuse niciodată un glonţ. 

— Aşteptaţi, spuse Jeckeln. 

Apoi privi înspre Koch si adăugă, plin de deferenta: 

— Sunt informat din surse de încredere că, în acest moment, 
subiecții se află în stare de inconstienta, dar moartea nu apare decât 
peste unul sau două minute. Oamenii noștri așteaptă întotdeauna 
cinci minute înainte de a stinge motorul şi încă cinci înainte de a 
deschide uşile. Ca să fim siguri. 

— Înţeleg, spuse Koch. Spune-le oamenilor că pot să fumeze o 
țigară cât aşteptăm. Domnilor, cred că ni s-au pregătit cafea si 
biscuiţi. Acum este un moment la fel de bun ca oricare altul. Ne 
asigurăm astfel că nu ne petrecem aici mai mult timp decât este 
necesar. 

Un subaltern de-al lui Koch deschise portbagajul unei mașini și 
scoase o masă pliantă, un termos mare cu cafea, lapte, zahăr, biscuiţi 
și câteva căni de metal. Gerhard luă cafeaua care îi fusese oferită, o 
bau dintr-o inghititura, fara ca lichidul fierbinte să reușească totuși 
să-i alunge frigul din oase, și își aprinse o ţigară. Mâna îi tremura 
când își aprinse bricheta și când apropie flacăra de tutun. 

— Te rog, domnule căpitan, ia un biscuit, sunt deliciosi. Brutarul 
nostru e un om cu talent remarcabil. Din păcate, însă, este evreu, asa 
că trebuie să ne bucurăm de talentele lui cât mai e timp. 

Koch şi Jeckeln fură singurii membri din brigada de inspecţie care 
se atinseră de biscuiţi. 

— Poate că ar trebui să le permitem soldaţilor să împartă între ei 
restul, sugeră Jeckeln. E bine pentru moralul lor. 


Koch se gandi pentru o secunda. Gerhard stia ca era genul de om 
care nu ar fi simtit niciodata nevoia sa arate consideratie unui 
subaltern. Dar, de vreme ce sugestia fusese adusa in discutie, pana si 
Koch simtea ca un aer de generozitate regala i-ar fi adus mai multe 
avantaje decât răutatea. Incuviinta scurt. 

— Da... dar spune-le să-i mănânce repede. 

Gauleiter-ul nu avea de ce să se îngrijoreze. Soldaţii SS mâncară cu 
poftă. Farfuria fu golită în câteva secunde. 

Jeckeln se uită la ceas. Trecuseră zece minute. Privi către tânărul 
ofițer SS. 

— Incepeti. 

Se dădură ordine. Doi bărbaţi își puseră măști de gaze, se duseră 
în spatele dubei, dădură la o parte bara așezată transversal peste uși 
și le deschiseră. Se uitară înăuntru și apoi se dădură înapoi, de parcă 
ar fi fost loviți drept în fata de imaginea ce îi întâmpina. Unul dintre 
ei se îndepărtă împleticindu-se, se îndepărtă, apoi îşi smulse masca 
de pe fata și vomita pe pământul înghețat. 

Gerhard aşteptă ca vântul să împrăștie gazul, după care îi privi pe 
Hartmann, Jeckeln si Koch. Stia că niciunul dintre ei nu voia să se 
uite în dubă. Dar trebuie. Trebuie să vadă ce au făcut. 

Îşi aruncă ţigara pe pământ şi o stinse cu călcâiul. Se îndreptă si 
spuse: 

— Ei bine, domnilor, ce-ar fi să inspectăm daunele? 

Gerhard era mai tânăr decât ceilalţi trei bărbaţi. Dar era un erou de 
război, cu Crucea de Fier pe piept; o purta intenţionat și își lăsase 
desfacuti nasturii de la guler ca să o arate si niciunul dintre ceilalți 
trei nu-şi permitea să fie întrecut de el; nu în fata soldaţilor SS care se 
uitau. 

— Daca insistati, spuse Jeckeln. 

Gerhard ştia că, pentru el, asta era doar o nouă zi la serviciu. 
Reacţia lui Koch şi a lui Hartmann erau cele pe care voia să le vadă. 


Gerhard îi conduse spre duba de gazare. Se simţea încrezător in 
capacitatea lui de a rezista în fața oricărei orori care avea să-i 
întâlnească ochii. Fusese în război aproape trei ani. Văzuse 
rămășițele arse și mutilate ale celor care fuseseră cândva camarazii 
săi, sau chiar prietenii săi, arşi în avioane prabusite. Le privise pe 
femeile care pilotau avioanele Sturmovik încercând şi nereuşind să 
scape din carlingi în timp ce se prăbușeau spre moarte, zgâriind 
sticla cu mâinile, cum făcuseră evreii care loveau marginile dubei. În 
timpul sălbaticei ierni ruse din care abia ieșeau, văzuse oameni 
prinși în zăpadă și gheaţă. Gerhard văzuse rămășițele trupurilor 
torturate ale soldaților germani după ce terminaseră cu ei partizanii 
ruşi, și simtise mirosul de carne umană arsă în satele şterse de pe 
fata pământului în semn de răzbunare. 

Dar nimic din toate acestea nu îl pregătise pentru imaginea din 
interiorul dubei de gazare. Prima oară îl lovi mirosul, putoarea 
copleșitoare de sânge și urină și vomă și excremente umane 
revărsate pe podeaua dubei, înconjurând cadavrele ca un sos 
puturos ce se revarsă dintr-o friptură. În câteva locuri, văzu smocuri 
de păr și dinţi falşi din mijlocul pastei fetide. Evreii captivi isi 
smulseseră părul, își aruncaseră protezele în nebunia care îi 
cuprinsese în ultimele lor momente de existență pământească. 

Când auzise că gazul era calea prin care soluția finală avea să 
îndepărteze raportul direct şi cheltuielile legate de împușcarea 
individuală a milioane de ființe umane, existase o parte din el care se 
agatase de speranţa - pe de-a-ntregul absurdă, acum realiza asta - că 
avea să fie o moarte mai putin teribilă pentru victime. Nu ar fi putut 
să greşească mai mult. Cel puţin, un glonţ în ceafă era mai rapid. Dar 
Doamna cu Coasa nu se grăbea în dubele de gazare. Se juca o vreme 
cu victimele ei. Le dădea timp să lovească în pereți cu pumnii, sa se 
agate unele de altele si să urle acolo, în cel mai de jos punct al 
neputinței în vreme ce se străduiau să găsească o cale de scăpare, să- 
Și curme agonia. 


Multe dintre cadavrele goale aveau zgarieturi adanci pe corpuri si 
brate. Unele erau atat de sfartecate, incat ranile pareau mai degraba 
facute de animale salbatice decat de barbati si femei. Gerhard vazu o 
femeie bătrână ai cărei ochi erau ieşiţi din orbite; o fetiţă al cărei cap 
atârna într-un unghi nefiresc pentru că îi fusese rupt gâtul; doi 
bărbaţi care muriseră cu mâinile inclestate unul pe gâtul celuilalt; un 
bărbat şi o femeie care muriseră strâns imbratisati; si fete 
contorsionate, ale căror guri ce rânjeau şi ochi holbati fără viata 
aveau să-i bântuie cosmarurile, Gerhard ştia, pentru totdeauna. 

Gerhard îl văzu pe Koch înghițind greu, străduindu-se să nu 
reacționeze cum o făcuse soldatul SS. Ochii lui Hartmann deveniră 
sticloşi, apoi omul leşină şi se prăbuși. Doi dintre subalternii tineri ai 
lui Koch îl adusera în simtiri și-l cărară la una dintre mașini. Gerhard 
rămase pe poziţii, străduindu-se să privească și să înregistreze, de 
parcă ar fi fost o cameră de filmat care se derula în mintea lui, 
documentând fiecare scenă pe care o vedea. 

În timp ce îl urmă pe Jeckeln la mașină, îl surprinse un alt gând: 
Am pierdut-o pentru totdeauna pe Saffron. 

Era pătat, vinovat de această crimă bestială prin simplul fapt că se 
asociase cu membrii acestui grup, o crimă care era doar o parte 
infimă din mult mai marea ofensă adusă umanităţii întregi. Orice ar 
fi făcut să ispășească pentru păcatul său si pentru acela al oamenilor 
săi, nu putea fi mântuit. Şi nici nu putea cere, și cu atât mai puţin să 
aştepte de la ea să-l iubească. S-ar fi distrus pe ea însăși în încercarea 
de a-l mântui. 

Ca majoritatea bavarezilor, Gerhard fusese crescut în credința 
catolică. Era incapabil să creadă în Dumnezeu, însă ritualurile 
bisericii aveau o putere mare peste imaginaţia și conștiința lui. O 
parte din el păstra o urmă de credinţă în conceptul confesiunii și al 
iertării... dar nu pentru asta. 

Acesta era un păcat ce se dovedise, în cel mai literal sens, de 
neiertat. Și nici nu putea cere nimănui să îl împărtășească cu el sau 


să fie pătat de către cunoaşterea lui. 

Conducând mașina personalului peste terenul nesfârșit și neutru, 
se întoarse la primul său gând. Nu mai putea să fie din nou cu 
Saffron Courtney, oricât de mult ar fi iubit-o sau oricât de mult l-ar fi 
iubit ea pe el. Acea speranţă era dusă pentru totdeauna. 

Pentru Gerhard nu mai conta dacă trăia sau murea, pentru că ce 
valoare mai avea o viata ce fusese vaduvita de dragoste? 

Moartea lui nu mai era importantă. Conta doar felul cum se 
petrecea. 

Trebuie să fac ceva, oricât de mic, ca să încerc să îndrept acest lucru. 
Dacă urmează să mor, măcar să mor făcând ceva bun, ceva care să merite. 

Trebuie să mor făcând ceva ce contează. 


Konrad von Meerbach isi trecu o batista de matase peste frunte, 
ştergându-și transpiratia. În Lisabona era o după-amiază târzie si 
călduroasă de primăvară, iar dealurile pe care era construit orașul se 
dovedeau neașteptat de obositoare. Din cea mai fragedă copilărie, 
fusese un băiat solid și bine făcut, dar își petrecuse o mare parte din 
război în spatele unui birou. Acum mușchii i se transformau în 
grăsime, cureaua și gulerul erau mai strânse, iar exerciţiul fizic era 
mai mult un chin decât o plăcere. 

Oficial, von Meerbach venise în Portugalia, care era neutră, să 
discute despre wolframit: zăcământul din care era extras tungstenul. 
Tungstenul era dur şi rezistent la căldură. Asta îl făcea util pentru 
mai multe lucruri, inclusiv pentru ce îl apreciau cel mai mult atât 
germanii, cât si Aliaţii: ca vârf ai proiectilelor de penetrare, cum ar fi 
obuzele şi gloantele. Se ajunsese la un compromis prin care 
Portugalia furniza tungsten ambelor tabere în schimbul acceptării 
neutralității şi al evitării unei invazii. 

Însă Adolf Hitler nu voia să facă un compromis. Voia tot 
tungstenul pe care îl puteau produce portughezii. Ca ofițer superior 
SS care era şi un industriaş important, Konrad von Meerbach fusese 
considerat omul ideal să trateze cu Salazar, prim-ministrul 
Portugaliei, şi cu miniştrii acestuia. Von Meerbach avusese câteva 
întâlniri cu Salazar în cursul cărora explicase cu autoritate că era în 
interesul Portugaliei să mulțumească Germania, care avea să învingă 
pe toate fronturile, și să renunţe la alianța cu britanicii înfrânți. 
Salazar refuzase cu încăpățânare. Acum von Meerbach se ocupa de 
propriile sale interese private. 


Heinrich Himmler îi spusese lui von Meerbach să-și ia câteva zile 
libere câtă vreme se afla în străinătate. 

— Relaxeaza-te, stai la soare, incarca-ti bateriile. O meriti, îi 
spusese SS Reichsfiihrer-ul. 

Apoi adăugă: 

— Poate încerci să pescuiesti putin. Aud că se pescuieste bine în 
Portugalia. 

Von Meerbach spera într-adevăr să prindă ceva, dar într-un cazino 
sau un bordel, unde ar fi putut să-și satisfacă pofta nesăţioasă si 
constantă de dominație şi înjosire. 

Von Meerbach se bucura de rarele momente când putea să fie 
singur, într-un oraș străin dintr-o tara neutră, departe de tumultul 
războiului si de dezamăgirea provocată de soția lui, a cărei 
indiferență faţă de nevoile sale îi trezea furie. În acea după-amiază 
pierduse din plin jucând în cazinouri, dar găsise o prostituată care, 
pentru un pret adecvat, era dispusă să-i satisfacă cele mai întunecate 
nevoi. 

Von Meerbach se opri aproape de vârful unei străzi pietruite si 
abrupte, isi trase sufletul si se şterse pe fata. Intră în clădirea mare si 
veche în care se cazase, al cărui aer de grandoare trecută sugera că 
fusese cândva reşedinţa unui aristocrat, si urcă pe scara scartaitoare 
de lemn până la ultimul etaj. 

În bucătărie, von Meerbach isi făcu o cană de cafea neagră si tare 
pe care o luă afară pe balcon. Vederea era magnifica. Putea să vadă 
departe, peste Mar de Palha, întinderea de apă în care se vărsa râul 
Tagus înainte de a ajunge în mare. O clipă, von Meerbach închise 
ochii, doar ca să simtă soarele pe fata, după cum îi poruncise 
comandantul. Apoi îi deschise și se bucură de priveliștea oraşului, 
minunându-se că nu vedea barajele aeriene, tunurile sau clădirile 
arse care desfigurau toate orașele germane importante. Pe râu, în 
depărtare, treceau feriboturi care duceau pasagerii de pe un mal pe 


celălalt, în vreme ce vapoarele de marfă soseau şi plecau de la docuri 
sub ochiul scrutător al echipajului unei fregate portugheze. 

Reveria lui sub razele soarelui începu să se întunece pe măsură ce 
îşi amintea de răni vechi ce i se deschideau în minte ca niște cratere 
ce distrug un peisaj idilic. Familia Courtney. Lua foarte în serios ura 
pe care o purta celor din această familie. Fără să vrea, se concentră 
asupra celor pe care îi detesta. 

Centaine Courtney - vârsta: patruzeci și doi de ani; data nașterii: 
ziua de Anul Nou, 1900; reședința principală: moșia Weltevreden, 
Cape Town, Africa de Sud. Deţinătoare a minei de diamante H’ani. 
Singurul ei copil, Shasa Courtney, cu vârsta douăzeci și patru de ani, 
îşi pierduse un ochi în anul precedent ca pilot de vânătoare pentru 
Forţele Aeriene Sud-Africane în Somaliland. 

Von Meerbach sorbi din cafea, savurând gustul puternic de boabe 
proaspăt măcinate, la fel de dulce ca planurile de răzbunare care-i 
făceau sângele să circule mai iute prin vene. 

Centaine era verişoara lui Leon Courtney - vârsta: cincizeci și 
patru de ani; data naşterii: 6 august 1887; reşedinţa principală: moşia 
Lusima, valea Wanjohi, Kenya. Actionar majoritar la Courtney 
Trading Company, cu sediul în Cairo, Egipt. Singurul copil, Saffron 
Courtney, vârsta: douăzeci și doi de ani. Servise până recent ca şofer 
pentru Henry Maitland Wilson, general al armatei britanice, pe 
fronturile din nordul Africii, Grecia si Palestina. Nu se știa unde era 
în prezent, cu toate că Von Meerbach credea că se întorsese în Marea 
Britanie. 

Familia Courtney nu reprezenta niciun interes pentru Reich, cu 
toate că, atunci când războiul avea să fie câştigat si lumea reordonată 
în asa fel încât să-l mulțumească pe Führer, nu avea să mai fie loc 
pentru parazitii Imperiului Britanic, iar toate proprietățile lor aveau 
să fie confiscate. 

Însă, pentru von Meerbach, asta nu avea să fie îndeajuns. Nu avea 
nevoie de banii familiei Courtney. Era foarte bogat. Dar cunoscuse 


pierderea: ramasese fara tata pe vremea cand avea doar zece ani. 
Tatăl lui murise în Africa. lar ucigașul său era Leon Courtney. Von 
Meerbach făcu o grimasă când își aminti cum tatăl său fusese forțat 
să se paraşuteze din zepelin şi avusese ghinionul să fie prins în 
crengile unor copaci înainte de a ajunge la sol. Leon îl găsise acolo, 
zbătându-se ca un peste prins in fir, şi îl impuscase cu sânge rece în 
piept, fără nicio secundă de remușcare. Complicele bastardului 
ucigaş fusese amanta tatălui său, o femeie care își spunea Eva von 
Wellberg; era, de fapt, spion britanic, pe numele ei adevărat Eva 
Barry. Se îndrăgostise de Courtney, fugise cu el si îi făcuse o fiică. 

Von Meerbach privi în gol, cu ochii ingustati, si, la gândul 
distrugerii pe care avea s-o provoace, simți in corp un fior de 
plăcere. Sub croiala impecabilă a costumului său se ascundea un 
ucigaş si un tortionar nemilos. Nu avea să se lase până când Leon 
Courtney nu avea să plătească pentru ce îi făcuse familiei sale. Voia 
ca acesta să moară încet și în chinuri, și se pricepea de minune să 
tortureze un om până la agonie. În timp ce avea să moară, umplând 
aerul cu strigăte si cersind îndurare, Leon Courtney avea să afle că 
fiica lui iubită, lumina ochilor lui, murise înaintea lui si suferise la fel 
de mult. 

Von Meerbach simţi un tremur aproape erotic la gândul detaliilor 
planului său de răzbunare. 

Saffron presupusese că două-trei nopți de somn bun si o zi 
petrecută în pat erau de ajuns ca să o pună din nou pe picioare. Dar 
chinurile pe care le îndurase în timpul interogatoriului insemnasera 
mai mult decât credea. La trei zile după finalul calvarului, se simțea 
încă moale ca o cârpă si, cu toate că umflaturile de pe chip începeau 
să se retragă, vânătăile de pe fata si de pe corp erau tot acolo. Nu 


avea oase rupte, așa că nu avea să fie o convalescenta lungă, dar 
deocamdată arăta destul de rău. 

Era aproape amiază, dar moţăia, cu exemplarul din Shooting to Live 
pe pat, când fu trezită de o bătaie în ușă şi o voce de bărbat întrebă: 

— Ma scuzati, domnisoara...? 

Saffron reusi sa scoata un geamat de incuviintare. Se intoarse cu 
fata către usa și văzu pe cineva care vârâse capul înăuntru. 

— Vă deranjează dacă intru? 

Saffron se trezi în timp ce îi trecură prin minte, unul după altul, 
trei gânduri. 


Are accent american. 
O, Doamne, e frumos. 
Şi apoi, Arăt îngrozitor! 


Îşi trecu mâinile prin păr ca să-l facă să nu mai arate ca un ghem 
de fire încurcate și fără viaţă şi răspunse: 

— Pot să vă întreb cine sunteţi? 

Bărbatul intră în cameră. Avea un pas relaxat şi ușor. Purta o 
uniformă kaki deschis și avea picioarele lungi, coapsele subțiri și 
umerii lati. Zâmbetul care i se întindea acum pe fata avea un farmec 
încrezător şi aproape obraznic. 

— Bună, spuse el, iar Saffron ar fi putut jura că inima începuse să-i 
bată mai repede, cu toate că se nu miscase deloc. 

Se întreba dacă putea să găsească o scuză să fugă până în baie şi să 
facă ceva ca să nu mai arate ca un boxer care tocmai pierduse lupta 
cea mare, când americanul spuse: 

— Locotenent Daniel P. Doherty, Marina Militară Americană, la 
dispoziţia dumneavoastră. Prietenii îmi spun Danny. Unii dintre 
băieţii de aici par să prefere să mă strige Danny Boy. Singura 
persoană care îmi spune Daniel este mama. 


Nu o să mă auzi spunându-i Danny Boy, se gândi Saffron. Nu mă las 
aşa uşor. Şi, în plus, inima mea îi aparține lui Gerhard, chiar dacă a trecut 
atât de mult timp de când ne-am îndrăgostit unul de altul, iar acest război 
îmi sfasie sufletul. 

— Mulţumesc, locotenent Doherty, spuse ea, sperând că reuşise 
să-și menţină sub control vocea si expresia feţei. A fost o prezentare 
completă. Mă numesc Saffron Courtney. Prietenii îmi spun Saffy. În 
civil, nu am niciun rang. Sunt „domnişoară”. 

Doherty văzu scaunul simplu de lemn pe care stăteau majoritatea 
vizitatorilor şi întrebă: 

— Pot sa mă asez? 

Înainte ca Saffron să poată răspunde, întoarse scaunul cu spătarul 
către Saffron. Îl încălecă, își rezemă braţele pe partea de sus a 
spătarului, îşi sprijini barbia pe unul dintre pumni şi se uită la ea. 

Avea niște ochi minunati, observa Saffron, atât de închişi la 
culoare încât erau aproape negri. Dar aveau o privire caldă și 
binevoitoare, şi Saffron abia într-un târziu reuși să-şi ferească ochii. 
Îl auzea vorbind, dar cu greu se adună să înțeleagă ce-i spunea. 

— Sunt mai mare în rang, domnişoară Courtney, dar eşti cu un 
pas înaintea mea, pentru că ai obţinut o medalie pentru curaj. 
Medalia George, am dreptate? 

— Da... spuse ea, concentrându-se pe orice altceva decât ochii lui. 
De unde ştii? 

— Ei bine, ţi-a mers vestea pe aici. Eu am ajuns când erai încă in 
subsol, interogată în stil Gestapo. Am auzit că erai acolo de o zi. 
Oricum, doi dintre instructorii tăi m-au dus la hotelul Morar, au 
spus că organizaţia are o cameră acolo. 

— În unele nopţi este mai degrabă un fel de grădină zoologică 
privată, răspunse Saffron. 

Doherty râse. 

— Ei bine, toate animalele vorbeau despre tine. Cineva a pus pariu 
cât de mult o să reziști. Nimeni nu trecuse de treizeci și șase de ore. 


Le-am spus: ,,La naiba, eu cred ca rezista patruzeci si opt”. Am fost 
cel mai aproape, asa că am câștigat. 

— Care a fost miza? 

— Sapte lire, nouă șilingi si şase penny. 

Saffron incuviinta, impresionată de suma pe care o câștigase. 

— Felicitări. Eşti un om bogat. 

— Ştiu. M-am gândit că trebuie să-ți mulțumesc. 

— Cu plăcere. Ce altceva au mai spus animalele despre mine? 

— A, ştii, că ai venit din Africa si că tatăl tău e deţinătorul unui 
imperiu economic şi că ești... 

Se opri, ca un om care văzuse o mină pe care era cât pe ce să calce. 

— Că sunt ce? întrebă Saffron. 

Doherty încercă să evite răspunsul. 

— A, nimic... 

— Haide, locotenent Doherty, nu scapi asa uşor. Voiai să spui 
ceva. 

Doherty oftă. 

— La naiba cu gura mea mare de irlandez... că eşti frumoasă. 
Acesta era cuvântul: frumoasă. 

Lui Saffron îi plăcuse schimbul de replici care aduceau a flirt. 
Doherty o înveselise mai mult decât orice alt vizitator. Acum starea 
de bună dispoziție i se sparse ca un balon, iar ea se simți brusc pe 
punctul de a plânge. Inghiti în sec şi murmură: 

— A, înţeleg... după care ai venit aici şi m-ai văzut cum sunt. 

Doherty se înclină cu o privire de îngrijorare pe fata şi, cu un ton 
mult mai bland si mai putin înfipt, spuse: 

— Hei... hei... te rog, domnişoară Courtney, nu spune asta. În 
primul rând, nu am venit aici ca să mă uit la tine. Şi, în al doilea 
rând, chiar dacă acesta ar fi fost motivul pentru care am venit, crede- 
mă, domnişoară Courtney, nu ar fi fost degeaba. Sigur, ai fost 
tăbăcită puţin, dar, la naiba, arăţi ca un star de cinema dat naibii din 
punctul meu de vedere. 


Cuvintele lui sunau sincer, dar lui Saffron nu-i venea sa creada ca 
era adevarat. 

— Serios? 

— Da, domnisoara. 

Doherty se lăsă înapoi pe spate si dădu drumul unui fluierat lung 
în vreme ce o examina cu o apreciere evidentă. 

— Dacă David O. Selznick te-ar fi văzut, ar fi spus: „La dracu' cu 
Vivien Leigh, ea este Scarlett O'Hara a noastră! 

Saffron râse. 

— Ştiu că nu vorbeşti serios, dar a fost foarte drăguţ din partea ta. 

Aerul jucăuş de pe faţa lui Doheny fu înlocuit de o expresie 
serioasă. 

— Să ştii un lucru despre mine, domnişoară Courtney Dacă spun 
ceva, chiar cred ce spun. 

— Asta e ceva neobișnuit. 

— Mie îmi spui? Sunt în Anglia de câteva luni şi știi, aici oamenii 
nu spun ce cred, sau nu cred ce spun. Uneori vor să spună exact 
opusul. Mi-a luat ceva vreme să-mi dau seama că, dacă un englez 
spune: „Băiete, trebuie neapărat să luăm prânzul împreună nu vrea 
să mănânce ceva sau să bea două beri cu tine. Vrea să nu te mai vadă 
niciodată câtă vreme trăiește. 

Saffron râse. 

— Asta e foarte adevărat! 

— Dar eu sunt american. Dacă spun că vreau să te văd, înseamnă 
că vreau să te văd. Și, dacă nu vreau, ar fi mai bine să dispari 
dracului din faţa mea. 

— Ei bine, cu mine esti în siguranţă, locotenente. Eu sunt născută 
și crescută în Africa și suntem la fel ca voi, americanii. Acolo de unde 
vin eu, oamenii spun ce gândesc. 

— Mă bucur să aud că este cineva aici care gândeşte la fel. 

Saffron se relaxă puţin. 


— Asa ca, spune-mi, locotenent Doherty, de unde esti si ce te-a 
adus tot drumul asta pana la Arisaig House? 

— Cred că o să încep cu a doua întrebare, fiindcă presupune un 
răspuns mai scurt. Sunt aici pentru că există la Washington indivizi 
care sunt foarte curiosi despre toată treaba asta de pe Baker Street si 
se întreabă: „Poate ar trebui să facem si noi o asemenea organizaţie?” 
Câţiva dintre noi am venit aici, ştii, să ne facem o idee, poate ne 
învârtim şi noi de-așa ceva. 

— A, vorbe de gangster... zâmbi Saffron. Ar trebui să vorbeşti cu 
căpitanul Fairbairn. Este un mare admirator al lui Al Capone. Crede 
că putem învăța multe despre folosirea eficientă a unei arme 
automate de la Capone si gaşca lui. 

Fu randul lui Doherty sa zambeasca. 

— Da! Vreau să spun ca Fairbairn si amicul lui... cum îl cheamă? 

— Skyes. 

— Da, el. la spune, nu fac o pereche pe cinste? Arată ca doi 
bătrânei cumsecade, dar să fiu al naibii dacă ăștia nu cunosc mai 
multe moduri de a ucide oameni decât oricine de pe fata 
pământului. 

— Înţeleg că ești în același domeniu? 

— Nu încă... 

Doherty ridica din umeri. 

— Pana la urma, o sa fiu. 

Saffron incuviinta. 

— În regulă, nu te mai întreb. Ştiu cum se procedează. Dar cum 
este de unde vii? Povesteste-mi putin despre asta. 

— O... cat timp ai? 

— Hmm, să vedem... Nu pare să am vreo întâlnire în viitorul 
apropiat. 

— Eu mă văd peste jumătate de oră cu niște tipi din teritoriile 
ocupate - cred că sunt norvegieni si cehi - aşa că o să-ți spun pe scurt. 

Te rog, nu! se gândi Saffron. Te rog, ia-ti tot timpul din lume. 


— Deci... m-am născut şi am crescut la o fermă de vite de lângă un 
orășel numit Thermopolis, în minunatul stat Wyoming. 

— Deci esti un cowboy autentic! 

— Presupun. 

— Cum ai ajuns în Marină? 

— M-am înrolat în 35. Vremurile erau grele, cu adevărat grele... 
știi, Marea Criză si toate alea. Sunt cel mai mic din patru fraţi și eram 
în ultimul an de liceu, nu aveam nicio idee ce să fac. Tot ce știam era 
că la fermă nu era de lucru, n-aveam cum să fac bani acolo. Într-o zi 
a trecut prin oraş un ofițer care recruta pentru Marina Statelor Unite. 
A spus că Marina este cel mai bun lucru inventat până acum pentru 
un tânăr care vrea să vadă lumea, să învețe si să aibă un salariu bun 
și trei mese pe zi în timp ce face asta. M-am gândit, ce am de 
pierdut? 

— Casa, familia? 

— Nu le-am pierdut. Sunt încă acolo. Dar am învăţat la Annapolis 
- Academia noastră Navală. Am prins o slujbă foarte bună. Am fost 
în California, in Hawaii, acum in Anglia si Scotia... iar haleala a fost 
si ea destul de buna. Cel putin pana am ajuns in Anglia. 

— Ti-e dor vreodata de casa? 

— Sigur, uneori... Tie? 

Saffron incuviinta si spuse: 

— O sa ti se para foarte nepoliticos din partea mea daca te intreb 
unde este Wyoming? 

— Nu... şi o să-ți răspund, daca îmi spui unde este Cehoslovacia. 

Bună întrebare... Saffron își închise ochii, își imagină o hartă a 
Europei şi spuse: 

— Până în clipa în care Herr Hitler a călcat-o în picioare şi a 
transformat-o în Protectoratul Boemiei si al Moraviei, Cehoslovacia 
era la est de Germania, chiar sub-Polonia... Şi, înainte să întrebi, 
Polonia este, sau a fost, la est de Germania, chiar deasupra 
Cehoslovaciei 


Saffron se lasa cu spatele pe perne, multumita atat de cunostintele 
de geografie, cat si de vorbele ei de duh. 

— Prea bine, atunci, domnişoară, esti chiar deşteaptă... Wyoming 
este aproape in partea de vest a Satelor Unite, aproape de granita de 
nord. Daca mai mergi in nord ajungi in Montana, si apoi la granita 
cu Canada... Stii unde este Canada, nu-i asa? 

Saffron se incrunta si se prefacu gânditoare înainte să răspundă: 

— Mm, asa cred... mai mult sau mai putin. 

Pentru o secunda, Doherty ezita. 

Ha! Este ingrijorat ca poate nu am glumit! 

El continua: 

— Oricum, Muntii Stancosi trec chiar prin Wyoming. Acolo de 
unde vin eu, sunt dealuri sau asa ceva, chiar la baza lantului Big 
Horn. Doamne, aş vrea să am cuvinte sa pot să-l descriu... Este cam 
ca în Scoţia, presupun, cu excepţia faptului că aici plouă într-o zi cât 
acolo într-un an. Şi este un loc mai sălbatic și mult mai cald - cel 
putin vara - şi cam la o mie două sute de mile de mare. Am crescut la 
ferma Blue Creek, la douăzeci de mile distanţă de oraș. Are aproape 
două mii de acri, iar pentru mine este... ei bine, este cel mai frumos 
loc din lume. 

Saffron înțelegea ce simţea el. 

— Povesteste-mi despre fermă. 

— O, cu ce să încep? Da, știu... cu cerul... Cumva, acolo cerul este 
mai mare. Pământul familiei mele se află la vreo două mii de metri 
deasupra nivelului mării. Aerul este atât de curat şi de proaspăt. 
Sunt locuri din munţi de unde poţi vedea împrejurimile în toate 
direcţiile, fără clădiri sau oameni cât vezi cu ochii. 

Acasă la e la fel ca în Lusima, se gândi Saffron. Cerul, altitudinea, 
peisajele care se întind la infinit. Lusima, una dintre cele mai mari 
proprietăți din estul Africii, numită în onoarea unei vindecătoare și 
vizionare mistice, era un tărâm magic unde ea era prinţesa și unde se 
simțea fericită, senină, ocrotită, dincolo de orice închipuire. 


— Dacă stai pe terasa din fata de la ferma noastră, cea mai 
apropiată casă este la șapte mile depărtare, continuă Doherty. 
Probabil crezi că distanţele astea mari înseamnă singurătate, însă 
avem toată natura să ne țină companie. Sunt niște stânci unde le 
place vulturilor aurii să-și facă cuiburile. Îi vezi cum zboară în înaltul 
cerului, privind în jos spre pământ, ştii, în căutarea următoarei mese. 
Noaptea auzi chemarea bufnitelor mari. Spune-mi, ai fost vreodată 
la vânătoare? 

— Vrei să spui, la vânătoare de vulpi? 

— Nu, la vânătoare cu pușca, ştii, păsări, căprioare, de-astea. 

— Le-am făcut pe amândouă, îi spuse Saffron. Am fost la 
vânătoare cu ogari şi am împușcat fazani, potârnichi, rate sălbatice, 
de fapt, animale de toate felurile. 

— Eşti bună la treaba asta? 

— Hmm... cum să răspund? Urăsc obiceiul britanic al falsei 
modestii şi cred că oamenii trebuie să spună adevărul, dar am fost 
învățată și să nu mă laud singură. 

Doherty se scarpină în spatele uneia dintre urechi. 

— Okay-y-y, asta a fost ca si când am ascultat un mesaj codificat, 
dar, dacă am înţeles bine, ce spui tu este că ești foarte bună la călărit 
si la tras cu pușca, dar, fiind o tânără modestă si de bun simţ, nu iti 
place să spui asta... desi nu îţi place nici să o treci sub tăcere. 

Saffron zâmbi. 

— Foarte bine, locotenente. Esti în mod vădit un criptograf 
înnăscut. 

— Am înțeles bine? 

— La fix, admise Saffron, încântată de faptul că el o intelesese atât 
de bine. Am primit primul ponei când abia invatasem să merg. Îmi 
închipui că și la tine a fost la fel. 

— Da, incuviinta Doherty. 

— Dragul de tata nu a avut fii, asa că m-a învățat pe mine tot ce i- 
ar fi învăţat pe ei. M-a învăţat să trag cu pusca de când aveam șase 


sau sapte ani. 

— Si pe mine. 

Saffron trecu la atac. ÎI privi pe Doherty în ochi si spuse: 

— Ar trebui sa ne luăm la întrecere într-o zi... Ar trebui să știi, 
locotenent Doherty, că sunt foarte competitivă. 

El o privi la rândul său direct şi spuse: 

— Chiar și împotriva bărbaţilor? 

— Mai ales împotriva bărbaţilor. 

— O să tin minte asta. S-ar putea să te provoc cândva. 

— Până atunci, spune-mi mai multe despre ferma ta. 

— Se numeşte Blue Creek pentru că este binecuvântată cu un râu, 
dar pământul este roşu. Avem multe pășuni pentru vite și vreo 
treizeci de acri de fânețe, iar pe lângă râu găseşti plopi de apă si 
sălcii și sus pe dealuri sunt păduri de pini si ienupăr. 

— Ce animale sălbatice sunt pe acolo? 

— Să mă gândesc... elani, cerbi, căprioare cu coada albă, antilope - 
cu siguranță nu ducem lipsă de carne de vânat sau de piei de cerb. 
Ştii, din vreme în vreme apar şi reni pe acolo. Acum, dacă ai atâta 
pradă, ai si prădătorii care o vânează, sunt pume, lincsi, lupi, coioti. 
A, şi urşi, era să uit. Când eram mic, mergeam să culeg merisoare si 
coacăze care creșteau în sălbăticie pe malurile râului. Trebuia să fiu 
tot timpul cu ochii în patru, să nu dau pe-acoio de vreun un urs 
brun. Le plac fructele de pădure zemoase. 

— Sună într-adevăr a sălbăticie. 

— O, chiar asa era. Pe la noi obișnuia să treacă diligenta. Dar 
indienii Shoshoni şi strămoșii lor trăiau pe malurile râului cu mii de 
ani înainte ca omul alb să ajungă acolo. Când eram mic, au venit 
câţiva arheologi din Laramie, de la Universitatea din Wyoming. Au 
început să sape, căutând semne de viață preistorică şi, la naiba, au 
găsit situri antice și morminte marcate cu stânci aşezate în cerc. Le- 
au spus alor mei că rămășițele datează de zece mii de ani sau mai 
mult. Avem câțiva băieţi care lucrează la ferma noastră si care au 


sange de indieni Shoshoni in ei. Spun ca inca pot vedea spirite si 
căpcăuni şi Fantoma Apei care bântuie pe lângă izvoare si râuri. Ha, 
presupun că îi crezi destul de nebuni. 

Saffron dădu din cap. 

— Deloc. Am crescut printre triburi africane... Concepţia lor 
despre lume este ca a indienilor voştri. Văd mai multe decât vedem 
noi. 

— Ei bine, la naiba, spuse Doherty. Călăreşti, tragi cu pusca, 
înţelegi cum gândesc băştinașii. Trebuie să recunosc, nu mă 
aşteptam la asta. Majoritatea englezoaicelor se uită la mine de parcă 
as fi un cowboy tâmpit, ieșit dintr-un film. 

— Ei bine, fata asta kenyana din fata ta ştie cum te simți. Şi e 
ciudat, am crescut în părți diferite ale lumii, dar atât de multe lucruri 
pe care le-ai spus despre ferma ta sunt la fel de adevărate și în cazul 
proprietăţii noastre. Suntem undeva la înălțimi, sub un cer imens, cu 
pământ roșu şi animale sălbatice... Deşi îndrăznesc să spun că la voi 
nu sunt prea multi elefanţi, zebre sau girafe. 

— O, au fost, dar le-am împușcat eu pe toate. 

În timp ce Saffron râdea, Doherty se uită la ceas. 

— Ia uite cât s-a făcut ceasul! Mă așteaptă cehii si norvegienii. OK, 
deci Cehoslovacia este la est de Germania și, da, la sud de Polonia. 
Acum, unde este Norvegia? 

— La jumătatea distanţei dintre aici şi Rusia, o fâșie de pământ 
lungă şi subţire, se întinde de-a lungul Atlanticului de Nord, de la 
Marea Baltică până la Oceanul Arctic. 

— Am înţeles. Ne vedem mai târziu! 

Si apoi plecă. Saffron se întinse din nou în pat. Se simțea brusc 
mult mai bine. 

Trecusera câteva săptămâni de la încercarea prin care trecuse, și 
Saffron își revenise complet. Între timp, misiunea de investigare a lui 
Danny Doherty în Arisaig părea să se lungească. Îi jura lui Saffron că 
era doar muncă. 

— Am primit noi ordine. Șefii mei nu vor să fiu doar martor la 
antrenamente. Vor să le fac, să am o idee clară asupra felului cum 
funcţionează. 

Saffron obișnuia deseori să alerge pe dealurile lipsite de vegetaţie 
împreună cu americanul cel înalt şi sprinten, trăgea împreună cu el 
în cutii de conserve întinse pe frânghii trase pe scripeti ori se 
aruncau în apele întunecate și îngheţate ale lacului Morar, cea mai 
adâncă şi, era convinsă, cea mai înspăimântătoare apă din toate 
Insulele Britanice. 

Tăria americanului, spiritul lui atletic și capacitatea de a-și nimeri 
ținta nu o mirau. La ce altceva se putea aștepta de la un cowboy 
adevărat, în carne şi oase? Ceea ce o impresiona cu adevărat la el era 
inteligența ascuțită pe care o păstra ascunsă sub aparența 
neseriozitatii. Nu era doar faptul că strălucea în timpul cursurilor. 
Aborda imediat orice treabă pe care trebuia să o facă si reușea să-i 
facă pe ceilalți să lucreze cu el asa cum voia fără ca ei să realizeze ca 
prelua conducerea, ceea ce sugera o minte perspicace și intuitivă. 

Unul dintre instructorii lor era un tânăr absolvent de Oxford, pe 
nume Gavin Maxwell. Mama lui era fiica ducelui de 
Northumberland, iar tatăl său era baron cu domeniul pe coasta sud- 
vestică, în partea cea mai îndepărtată a Scoției. Maxwell era un izvor 
nesecat de cunoștințe despre Scotia si viata ei sălbatică. 

— Are peste trei sute de metri adâncime, îi spusese lui Saffron într- 
o dimineaţă în timp ce stăteau pe malul lacului, înconjurați de apă, 
de dealurile masive și de cerul care arăta ca o vastă fotografie alb- 
negru, atât de lipsit de culoare era peisajul. Se spune că la fund este 
un monstru care îl face pe cel din Loch Ness să arate prin comparație 
ca o biata plevusca. 


Din acea clipa, Saffron isi dadu seama ca nu putea sa scape de 
imaginea mentală a unei creaturi marine preistorice uriașe care 
pândea în adâncimile întunecate ca ale râului Styx. Era copleșită de 
genul de frică stupidă și iraţională căreia - presupusese întotdeauna - 
îi picau pradă alte femei, mai slabe, însă niciodată ea. 

Dar Danny avea în minte alte preocupări, mai practice. 

— Se arată vreodată soarele aici? întrebă el odată, în timp ce erau 
conduși la exerciţiile fizice într-o dimineață înnorată, cu ploaia 
lovindu-i orizontal în fata, adusă de un vânt îngheţat venit de pe 
mare. 

În timp ce îşi ştergea apa care-i curgea din păr şi din ochi, părea în 
mod clar un om căruia îi lipseau căldura, soarele și aerul uscat din 
Wyoming. 

— Foarte rar, răspunsese Maxwell. Şi, când se întâmplă, se declară 
sărbătoare națională. 


5 66 C 
7 


Danny fusese încartiruit în Arisaig House, în vreme ce Saffron se 
întorsese la locuinţa ei din Garramore. Orele de antrenament erau 
lungi şi dificile, asa că le rămâneau putin timp si energie de 
consumat cu socializarea, şi orice petrecere care avea loc se desfășura 
într-o cameră din spate a hotelului Morar. Această clădire modestă 
dispunea de singurul bar onorabil pe o rază de mile întregi, dar în 
serile din timpul săptămânii se închidea la ora nouă, oră la care 
cadetii de pe Baker Street abia isi terminau ziua de lucru, iar 
duminicile nu era deschis. 

Dându-și seama că oamenii lui aveau nevoie să se mai relaxeze 
după orele de antrenamente grele, Jimmy Young o convinsese pe 
proprietăreasa hotelului, Mary Macdonald, să facă aranjamente 
speciale pentru angajaţii și cadetii de pe Baker Street si să tina în 


acea încăpere o cantitate de whisky si bere suficientă pentru a 
readuce viata in mintile si picioarele obosite ale acestora. Politia 
locală fu de acord să închidă ochii la ce se întâmpla în incinta 
hotelului, lucruri oricum neînsemnate, minore în comparaţie cu 
impuscaturile, luptele şi exploziile care aveau loc ziua. Hotelul 
Morar deveni locul unde viitorii agenţi secreti se duceau să se 
distreze. 

Într-o după-amiază de la sfârșitul lunii mai, Danny luă o mașină 
din garajul de la Arisaig House și se duse la Garramore, unde 
întrebă de Saffron. 

Ea apăru la uşă cu un zâmbet care sugera că era surprinsă să-l 
vadă, dar într-un mod plăcut. 

— la uite cine-a venit, locotenentul Doherty din Marina Statelor 
Unite! spuse ea. Esti în inspecție? 

El zâmbi trist cu o jumătate de gură. 

— Tocmai mi-am primit ordinele de plecare. Vor sa mă întorc în 
Londra, să-mi scriu raportul. 

De pe faţa lui Saffron dispăru imediat bucuria. 

— Când pleci? 

— Mâine dimineaţă, la prima oră. 

— O... 

Saffron fu alarmată de surpriza extrem de neplăcută a veștii, ca o 
lovitură fizică în stomac: un sentiment de șoc, de dezamăgire și, 
realiză ea, de pierdere. 

— O să-mi fie dor de tine, spuse ea fără să vadă vreun motiv de a 
se preface. 

— Da, și mie... 

Danny părea mohorât, dar se învioră imediat. 

— Oricum, de vreme ce asta-i ultima mea noapte aici, mă întrebam 
dacă ai fi de acord să bei un pahar cu mine la hotel, în semn de 
rămas bun. 

Ea zâmbi. 


— Ar fi minunat. Dar... 

Se uita in jos la uniforma ei kaki murdara. 

— Sunt inca in costumul de lupta si cu cizme de armata. Poate ar 
trebui sa ma schimb. 

— Nu, e bine asa cum esti. Si stiu cat va ia voua, fetelor, sa va 
îmbrăcaţi seara. Să mergem. 

Trecură de porţile de la Garramore House şi o luară pe aleea 
îngustă ce dădea în drumul care avea să-i ducă la Morar. O rază de 
lumină orbitoare străfulgeră brusc mașina și îl făcu pe Danny să 
frâneze tare. 

Îşi puse mâna streaşină la ochi. 

— Ei, uită-te la asta, murmură el. Să fiu al naibii dacă nu e cer 
albastru acolo. 

— S-ar putea ca în seara aceasta să fie un apus frumos, dar nu o să- 
l vedem de pe drum, spuse Saffron. Ar trebui să fim jos, pe mal. 
Camusdarach e doar la câteva minute distanță. Să ne oprim acolo în 
drum spre Morar. Nu o să dureze decât un minut să ne uităm la cer. 
Si ştii cum este lahotel. Oamenii stau acolo o jumătate de noapte, 
deci ne vedem cu ei, cu siguranţă. 

— Sună bine. 

Danny coti spre micul oraș de coastă Camusdarach, aflat la o 
jumătate de milă depărtare. Cunosteau plaja, pentru că era unul 
dintre locurile unde instructorii lor îi aduceau pentru exercițiile de 
înot la distanță în mare care reprezentau unul dintre cele mai 
dureroase aspecte ale pregătirii lor. Pentru cadetii de pe Baker Street, 
cuvintele „plaja Camusdarach” însemnau o senzaţie de tremur 
convulsiv, de plămâni sufocându-se; le asociau cu apa sărată 
înghițită din belșug si cu chinul membrelor epuizate, vinetii de frig. 

Nu era un loc fericit, însă era cel mai bun loc pe care Saffron si 
Danny puteau să-l găsească. El parcă mașina la marginea drumului 
ce trecea prin sat şi apoi o luară pe jos prin peisajul de la marginea 
mării, atât de tipic pentru regiunea respectivă: copaci singuratici, 


bătuți de vant, presărau o câmpie nisipoasă ţinută locului de 
smocuri de iarbă, de buruieni si tufișuri ici şi colo, cu pârâuri ce se 
scurgeau in mare. Departe în fata, un rând de dune înalte le bloca 
drumul spre plajă și îi împiedica să vadă apusul. 

Se plimbau în tăcere, când Danny spuse: 

— Asteapta o clipă, vreau să-ți arăt ceva... 

Purta o jachetă maronie de piele. Îşi deschise buzunarul de la 
piept, scoase portmoneul şi luă din el o fotografie. 

— Ea e Meg. E iubita mea, cred... 

Saffron se încruntă, nefiind sigură pe motivele care îl făcuseră pe 
el ca tocmai acum să-i destăinuie că avea o iubită. 

— Crezi? întrebă ea. 

— Nu suntem logodiţi, ea e la mii de mile distanţă, în Washington 
DC, și suntem în plin război. S-ar putea întâmpla orice, nu-i aşa? 

Se dă la mine? se întrebă ea. Sau poate că adusese vorba de iubita 
lui ca nu cumva să se întâmple ceva între ei. Se forță să nu tragă 
concluzii pripite. 

— Unde v-aţi întâlnit? întrebă ea după ce începuseră să meargă 
din nou. 

— În Russell Senate Office Building, la o aruncătură de bat de 
Capitolin. Lucram la Pentagon. Ea era secretara unui senator 
implicat în Comitetul Senatului pentru Marină. Într-o zi m-am dus la 
sediul lor cu un comision din partea șefului meu, iar ea era acolo. M- 
am uitat la ea şi m-am gândit „Trebuie să găsesc o modalitate s-o 
invit pe fata asta la o întâlnire.” 

— Nu mă surprinde, este drăguță. Crezi că o să te căsătoreşti cu 
ea? 

— Bună întrebare. Dacă japonezii n-ar fi bombardat Pearl Harbour 
și dacă ar fi pace şi dacă aș locui în DC... 

Saffron suspină ca să-l oprească. 

— Uită de „dacă”. De ce n-ai cerut-o? 


— Nu a fost timp. Dupa Pearl Harbour, America a trebuit sa se 
pregateasca de razboi aproape peste noapte. Lucram continuu, si 
Meg la fel. Asa facea toata lumea. Pe neasteptate, am fost trimis intr- 


o organizaţie numită Biroul de Coordonare a Informației"... 

— Ha! 

Danny se uita intrebator la Saffron. 

— Nu sunt amuzante numele pe care le dau organizatiilor ca a 
noastra? Noi am inceput sub numele Biroul de Cercetari Inter- 
Servicii. 

— Ei bine, o să primim curând o altă denumire si o organizare 
complet nouă. Ăsta e unul dintre motivele pentru care sunt aici. 
Şeful meu, Bill Donovan, este foarte impresionat de voi. A venit aici 
anul trecut doar ca să arunce o privire. Acum suntem implicați în 
asta cu adevărat, vrea să înveţe tot ce poate despre cum operati voi. 

— Deci o să te întorci înapoi la Washington ca să dai raportul. 
Apoi tu şi Meg vă puteţi căsători. 

— Poate. Sau poate o să-mi spună: „Trimite doar un raport scris si 
stai în Anglia.” Sau poate o să primesc un ordin să-mi misc fundul 
până în Long Beach, în California, pentru că am fost repartizat pe o 
navă de război care navighează în Pacific. Uite, adevărul este că 
niciunul dintre noi nu știe ce naiba o să se întâmple cu noi. Aș putea 
să mor într-o explozie în Londra. Meg s-ar putea îndrăgosti de un alt 
tip. Pun pariu că la Capitol Hill este o coadă de băieți care aşteaptă 
să-și încerce norocul. 

— O să te aştepte, spuse Saffron fără să se gândească, mirându-se 
ea însăși de viteza și siguranța răspunsului. 

— Chiar? Crezi? 

— Da. 

Danny era pe punctul de a o întreba de ce credea asta, dar se opri. 
Nu era nevoie; prin felul în care vorbise, Saffron îi răspunsese deja la 
întrebare. 


— De ce mi-ai povestit de Meg? intreba ea. 

— La naiba, nu stiu. 

Danny privi in departare, evitand s-o priveasca in ochi, in timp ce 
incerca sa-si limpezeasca gandurile. 

— Cred ca speram sa aflu ceva mai multe despre tine si m-am 
gandit ca, daca spun cinstit despre mine, atunci poate... 

— ...ca as povesti si eu cum stau lucrurile cu mine? 

— Cred ca da. 

O privi din nou. 

— N-am fost prea destept, nu-i asa? Esti fata care a rezistat trei zile 
in fata Gestapo-ului. De ce mi-ai vorbi mie? 

Ea se uită la el 

— Poti sa intrebi. 

— Hmm... de unde să încep? OK, nu porţi verighetă. E o moda pe 
Baker Street? Vreau să spun, dacă ai fi un civil obişnuit... 

— Dacă, dacă, dacă... nu din nou! spuse ea zâmbind, ca el să ştie 
că îl tachina. 

— Da, da... dar ştii ce vreau să spun. 

— Nu, nu sunt căsătorită. Şi nu sunt logodită. 

— Uau! Ia uite, fata asta vorbeşte! 

— Ei, haide, asta mă face o persoană groaznică. 

— Nu am vrut să sune aşa 

Aproape ajunseră la linia dunelor, suficient de aproape încât să 
intre în umbra pe care o lăsau pe nisip. Acum era rândul lui Saffron 
să se oprească din mers. Voia întreaga atenţie a lui Danny şi aşteptă 
până când acesta se opri de tot, uitându-se la ea, înainte să spună: 

— Uită de Baker Street. Uită de toate prostiile alea cu agenţi 
secreti. Gandeste-te la mine ca la o fată care a ieșit la plimbare pe o 
plajă cu bărbatul pe care... cu un bărbat care îi este prieten drag. Am 
fost învățată să fac tot felul de lucruri la care majoritatea fetelor nu s- 
ar gândi nici într-un milion de ani. Dar nu sunt diferită de ele. Îmi 


place să port haine frumoase si să dansez toată noaptea. Iar iubirea 
contează pentru mine mai mult decât orice altceva. 

— Ai fost vreodată îndrăgostită... vreau să spun, îndrăgostită cu 
adevărat? întrebă Danny. 

Răspunsul ei veni instantaneu. 

— Da. 

— Eu nu ştiu daca am fost. 

— Nici măcar de Meg? 

— Nu ştiu. Vreau să spun, e cea mai drăguță fata pe care am 
văzut-o vreodată. Si sunt sigur că ar fi cea mai bună soţie la care ar 
putea vreodată un bărbat să spere. Și chiar o plac, nu mă înţelege 
greșit. Dar... dacă sunt îndrăgostit de ea? Cum poți sa fii sigur de 
așa ceva? 

— Eşti sigur atunci când nu trebuie să te gândeşti ce să răspunzi. 
Dragostea iti umple inima si sufletul și fiecare părticică din corp. Ştii 
că ai face orice, absolut orice, ca să ai parte şi numai de un minut 
împreună cu persoana respectivă. 

Danny suspină. 

— Uau... îl invidiez pe tipul care te face să te simţi asa. Când ai 
vorbit despre asta, te-ai luminat la fata. Erai o altă persoană. Cine e? 

Ce îi spui? Simplu. Urmezi regulile de pe Baker Street. Pastreaza-ti 
acoperirea cât mai aproape de adevăr cu putință. 

— Este pilot de vânătoare, spuse Saffron. 

— Impresionant. Din Forţele Speciale, nu-i așa? 

— Nu chiar. Este... 

Își căută cuvântul care să exprime adevărul, dar fără să se dea de 
gol. 

— ...in altă parte a globului. Nu ne-am mai întâlnit de când a 
început războiul... 

Saffron zâmbi trist. 

— A zburat odată deasupra mea, cam acum un an, şi ne-am făcut 
cu mâna unul altuia, dar... am... ei bine, este mai ușor să-mi spun că 


nu o să mai fim împreună până când nu se termină războiul ăsta 
bestial. Nu are rost să sperăm. 

— Cum îl cheamă? 

— Gerry... cu G. 

Asta este suficient de aproape de Gerhard. 

— Asta-i o usurare. Jerry cu un J ar fi complet altceva. Ai o 
fotografie cu tipul ăsta? Daca tot ţi-am arătat-o pe iubita mea... 

Saffron se gândi o clipă la cerere şi consideră că ar fi fost ciudat să 
refuze. Își vâră mâna în tasca de pânză care o insotise de când 
începuse războiul, scoase portmoneul și luă din el singurul lucru 
care îi amintea de Gerhard von Meerbach: fotografia cu ei doi în fata 
Turnului Eiffel. 

— Uite. Asta a fost în Paris, aprilie 39. 

— Frumos băiat, nu-i așa? 

— Nu te îngrijora, asa spun toate prietenele lui Meg când ea le 
arată poze cu tine, spuse Saffron si, cu toate că intentionase să o 
spună pe un ton nepăsător, nu reuși să ascundă faptul că asta credea. 

Vedea că și Danny observase asta. 

— Pun pariu că băieţii din escadrila lui Gerry îi tot cer poze cu 
iubita lui care arată ca un star de cinema, răspunse el și, chiar dacă 
zâmbetul său arăta că glumeste, o privea direct în ochi. 

— Nu mai spune prostiile astea... 

— la spune, pun poze cu femei frumoase pe avioanele lor? Poate 
că Gerry te-a afişat pe capota motorului şi a scris dedesubt: „Saffy 
cea Sexy”. 

El îşi puse o mână in sold, şi-o duse pe cealaltă la ceafă si se 
îndreptă de spate ca un fotomodel. 

— Ti-arat eu tie! 

Facu un pas spre el, dar Danny o lua la fuga in sus pe duna, 
râzând. Ea fugi dupa el, dar americanul era mai rapid si nu reuși să-l 
ajunga inainte ca el sa ajunga pe varful dunei si sa dispara in jos, pe 
partea cealaltă. Oricât de bună îi era condiţia fizică, panta era 


aproape verticala, iar nisipul era moale si lunecos sub picioare, asa 
ca inima ii batea tare cand ajunse sus. Privi imprejur, asteptandu-se 
să-l vada pe Danny uitându-se la ea, provocand-o să-l urmărească 
din nou. Dar, cand il vazu, el era nemiscat, cu spatele la ea, privind 
spre mare. Își trase sufletul, își dădu la o parte părul de pe fata si 
privi in aceeasi directie. $i atunci vazu de ce el isi pierduse interesul 
pentru jocul lor prostesc. 

Soarele era aproape de orizont, stralucind intre insulele Rum si 
Skye, transformându-le în niște contururi neclare violet si gri. Apa 
dintre țărm şi insule arăta ca un satin negru, presărată cu miliarde de 
paiete aurii şi argintii în care strălucea lumina soarelui. Nisipul de 
pe plajă, glorios de alb la amiază, avea acum culoarea palidă a 
coralilor, unde fiecare cotitură a pârâiașelor era marcată prin linii 
unduite de umbre adânci si gri. 

Dar cea mai minunată priveliște dintre toate era oferită de cer. 
Saffron nu-și putea imagina cum ar putea vreun pictor sau vreun 
fotograf să infatiseze felul cum miezul orbitor al soarelui părea să 
ardă prin desișul norilor înalți, transformându-i în clocotitoare mingi 
de foc de culoarea aurului alb. Apusul trimitea în ambele părți 
nuanţe vii de trandafiriu, magenta, violet, roz si un purpuriu adânc, 
imperial, care se pierdeau în culoarea gri-albastru a norilor. 

Rămase în picioare, abia îndrăznind să respire, încercând să-și 
întipărească în minte pentru totdeauna această viziune maiestuoasă. 
Si apoi simţi pe fata aroma brizei marine şi ascultă murmurul bland 
al mării liniștite care se întindea pe plajă si tipetele ocazionale ale 
unui pescarus din depărtare. 

Când se uită din nou la Danny, văzu că el se întorsese şi o privea 
fix. Nu era o privire obișnuită, era o privire atât de intensă încât o 
putea simţi, iar corpul ei îi răspunse, ca o floare care se deschide în 
fata soarelui. El îi făcu un semn din cap, invitând-o să i se alăture. Ea 
se duse până în partea cealaltă a dunei, fără să se grăbească, să salte 


sau să chicoteasca, cum ar fi facut cu putin timp în urmă, ci pasind 
încet, deliberat, abia luându-și ochii dintr-ai lui. 

Ajunse lângă el, Danny isi deschise braţele, iar ea se cuibări acolo 
până când corpul ei îl atinse pe al lui. Atunci el isi strânse brațele in 
jurul ei. 

Trecuse atât de mult timp de când simtise imbratisarea puternică 
și sigură a unui bărbat. Corpul i se inmuie in timp ce îi dispărea 
încordarea și rezistența. Faţa i se sprijinea de pieptul lui, iar ea îi 
simți mirosul ușor de transpiratie de la alergarea pe dune. Pieptul i 
se ridica şi i se lăsa, de parcă alerga încă, cu toate că amândoi erau 
nemiscati. Îi simţi sexul întărit apăsându-i corpul şi o invadă o 
căldură plăcută. 

Ochii lui erau atât de intunecati în lumina serii, iar ea isi ridică 
mâinile cu care il îmbrăţișase, îi atinse fata și simţi cu vârfurile 
degetelor asprimea obrazului neras. 

Apoi simți cum o ridică, iar ea rămase pe vârfuri si isi Inalta capul 
în timp ce el își pleca fata către a ei. Ochii li se întâlniră, buzele li se 
întâlniră, iar Saffron fu ametita de intensitatea şi pasiunea sărutului 
lui. 

Se întoarseră la mașină de mână, mergând aproape unul altul, 
oprindu-se din vreme în vreme ca să se sărute, abia spunându-și câte 
un cuvânt. Drumul până la hotelul Morar dură doar câteva minute, 
și si acelea trecură în liniște, cu toate că Danny conducea cu o 
singură mână, lăsându-și cealaltă mână să alunece de pe schimbător 
pe coapsa lui Saffron, făcând-o să se înfioare de câte ori o atingea. 

Simtea o vină teribilă, dar nicio rușine pentru ce se întâmplase 
între ei. Inima ei fusese trezită de sărutul lui ca o prinţesă de basm 
dintr-un somn adânc. Cum putea să fie greşit așa ceva? Își petrecuse 


atât de mult timp fără să-şi permită să se lase excitata de un alt 
barbat, incat asta devenise un mod de a trai. 

Acum apăruse Danny. Stia că o să plece curând. Existau puţine 
șanse ca ei doi să se mai întâlnească. Era doar un bărbat frumos, 
atrăgător şi fermecător, care o făcuse să se simtă mai bine decât se 
simtise de multă vreme. Nu ar fi putut vreodată să-i fie un adevărat 
rival lui Gerhard. Dar dacă Danny s-ar fi întors la ea? Era posibil să 
iubeşti doi bărbaţi, atât de diferiți, cu o pasiune egală şi fără să 
ajungi cu inima frântă? 

Parcară lângă hotel. 

El isi înclină fata spre a ei, nu pentru un sărut, ci ca să-l privească 
atent. 

— Am ruj peste tot? 

Saffron se uită la el prin semiîntunericul din maşină. 

— Din câte pot vedea, nu. 

Îşi verifică propria fata în oglinda retrovizoare. Părul îi era răvăşit 
si ar fi trebuit să se dea cu ruj din nou. În timp ce făcea asta, se gândi; 
Celelalte fete o să ştie că am făcut ceva. O să vadă asta pe mine. Ah, şi ce 
dacă? N-au decât să vadă! 

Intrară în hotel, și de acolo în bar, care era oficial închis pe timpul 
nopţii. Mary Macdonald curăța mesele din încăpere. Saffron zâmbi 
ca pentru sine când o văzu pe proprietăreasa hotelului ridicându-și 
privirea, văzându-l pe Danny şi, fără să gândească, aranjându-se 
putin: își ascunse o suvita rebelă în spatele urechii si isi aranjă 
pliurile rochiei. Are același efect asupra tuturor! 

Pe deasupra, toți localnicii si cei de pe Baker Street ştiau că Mary 
Macdonald îl adora pe locotenentul Danny Doherty. 

Într-o seară, la câteva zile după ce ajunsese la Arisaig, vizitând 
hotelul Morar şi înțelegând cât de importantă era proprietăreasa 
pentru operaţiunea de antrenamente, Danny intrase în bar. 
Localnicii încă erau acolo, band, iar el isi făcuse drum prin cameră, 
în stilul lui de John Wayne, se aplecase peste tejghea, isi împinsese 


pe ceafa sapca de marinar si, cu cel mai frumos zambet de cowboy, 
vorbise taraganat: 

— ’Seara, doamnă M. 

Ea rosise ca o scolarita. 

— Ce pot sa-ti aduc, locotenente? intrebase ea. 

— Nimic, doamnă, mulțumesc frumos. Astăzi eu va aduc ceva 
dumneavoastră. M-am gândit că ati făcut atât de multe pentru băieții 
de la Arisaig, încât meritati un semn de apreciere americană. 
Poftiti... 

Danny purta o jachetă de piele maronie. Baga mâna în ea şi scoase 
ceva pe care îl puse pe tejghea, în fata doamnei Macdonald. Ea scăpă 
un suspin de mirare, pentru că era un pachet de ciorapi de nylon 
adevăraţi. Auzise despre acest miracol modern, desigur, asa cum 
auzise orice femeie din Marea Britanie. Dar nu mai văzuse niciodată 
asa ceva. Şi acum iată-i acolo si, de parcă asta nu ar fi fost de ajuns, 
Danny scoase si două tablete de ciocolată Hershey, pe care le puse 
lângă ciorapi. Într-o tara pe jumătate înfometată de rationalizarea 
alimentelor, ciocolata era un simbol al unui adevărat rasfat. 

— Mulţumesc, locotenente, oftă doamna Macdonald. 

— Nu, doamnă, eu vă mulțumesc. Nu știm ce ne-am face fără 
dumneavoastră. 

De atunci înainte, Mary Macdonald venerase pământul pe care 
călca Danny Doherty. Nimic nu era suficient de bun pentru el, iar 
fața i se lumină când el intră înăuntru. Dar apoi Danny se încruntă 
derutat când privi prin usa deschisă a camerei amenajate ca bar 
pentru cei de pe Baker Street și văzu întuneric şi liniște. 

— Unde e toată lumea? întrebă el. 

— O, au plecat toţi, răspunse ea. Una dintre tinerele din Cehia a 
venit şi a spus că au primit veşti bune și că dau o petrecere la Traigh 
ca să sărbătorească. Acolo îi găsiți pe toți. 

Danny se gândi o secundă. 


— Mi-ar placea sa stau aici cu dumneavoastra, doamna M, dar 
chiar trebuie sa-i vad pe toti si sa-mi iau la revedere. 

— La revedere? 

— Da, plec mâine dimineaţă. 

Dezamăgirea de pe fata doamnei Macdonald se dovedi la fel de 
acută ca aceea de pe fata lui Saffron atunci când aflase știrea. 

Danny îi luă mâna lui Mary Macdonald, de parcă era pe punctul 
să o ceară de soție, si spuse: 

— Nu vă pot mulțumi îndeajuns, doamnă M. O să-mi amintesc de 
acest loc şi de ospitalitatea dumneavoastră câtă vreme o să trăiesc. 
Şi, când războiul ăsta afurisit o să se încheie, jur că o să mă întorc aici 
și o să deschidem împreună o sticlă din cel mai bun scotch şi o să 
vorbim despre timpurile de demult. Ne-am înţeles? 

— O, locotenente Doherty... 

Doamna Macdonald își șterse o lacrimă. 

— Poftiti, doamnă, spuse el întânzându-i o batistă curată. Un mic 
dar de despărțire pentru dumneavoastră. Nu mai am ciorapi, dar 
mi-a mai rămas una dintr-astea. 

Îi dădu încă o tabletă de ciocolată. 

— Fiţi bună şi tineti-o numai pentru dumneavoastră. Am auzit ca 
pe ultima ati impartit-o cu clienţii. 

— Mi-a parut egoist sa nu fac asa. 

— E foarte frumos din partea dumneavoastră, dar insist. Asta este 
numai pentru dumneavoastră. Promiteti? 

— Promit. 

— Excelent. Acum, ar fi bine ca eu și domnişoara Courtney să o 
luăm din loc, așa că vă las... 

Danny o conduse pe Saffron spre ușă, urmați de doamna 
Macdonald. Înainte să pășească afară, el se întoarse şi spuse: 

— O să mă întorc, promit. 

O luară de-a lungul coastei, dincolo de Camusdarach, până la 
Traigh House, o casă modestă de familie, văruită în alb, aşezată pe o 


faleza, langa un teren de golf de noua gauri pe care niciun cadet de 
pe Baker Street nu-și găsise timp să joace. Masini, motociclete, 
biciclete si un camion de armată stăteau împrăștiate pe marginea 
drumului. Danny trase pe dreapta la marginea liniei, ieşi din mașină 
si îi deschise portiera lui Saffron. 

Când ieși din mașină, el închise ușa și o luă în braţe. 

— Vreau să știi ce cred despre tine... esti uluitoare, frumoasă, 
inteligentă... Ah, eşti pur și simplu o femeie dată naibii 

Nu zâmbi, nu se prefăcu că vorbea lejer, iar sinceritatea sa o făcu 
pe Saffron să se gândească că era cel mai frumos compliment dintre 
multele complimente pe care i le făcuse. 

— Iti mulțumesc, spuse ea si îl sărută ușor pe buze. 

— Dacă lucrurile ar fi fost diferite... cine știe? Poate am fi avut 
șansa, Ştii... pentru ceva măreț. 

—  Dacă-uri si poate-uri, spuse ea. Să fim pur si simplu 
recunoscători pentru ce am avut. 

— Un ultim sărut? întrebă eL Să-mi amintesc de tine după... 

Ea incuviinta, iar el o strânse mai tare în braţe și o sărută, iar 
sărutul continuă mult, pentru că niciunul dintre ei nu voia să se 
desprindă. În cele din urmă, Saffron se forţă să se retragă, pentru că 
știa bine că altfel ar fi fost în stare să meargă până la capăt, iar asta, 
îşi spuse, fără să se convingă pe deplin, nu ar fi fost o idee bună. 

— Acum chiar ai ruj pe fata, spuse ea. Uite, dă-mi batista ta. 

Saffron îi şterse obrazul lui Danny. 

— OK, spuse ea, să mergem să vedem de ce erau cehii atât de 
fericiți. 

Şi descoperiră că răspunsul merita într-adevăr să fie sărbătorit. 

Sosiseră veşti din Praga. Doi cehi care lucrau pentru britanici îl 
prinseseră în ambuscadă pe Reinhard Heydrich, guvernatorul 
Boemiei și Moraviei, în timp ce acesta era condus în Mercedes-Benz- 
ul său decapotabil de la locuinţa sa de la ţară la biroul din Praga. 


Heydrich fusese ranit de schijele unei grenade aruncata de agenti. Se 
spunea ca era intr-o conditie critica. 

— Am lovit si noi, declară un cadet ceh entuziasmat, agitând o 
sticlă de whisky în aer. Nenorocitii ăia de naziști nu mai sunt în 
siguranţă. l-am pus pe fugă! 


5 66 C 
G 


Konrad von Meerbach auzi stiri despre atac imediat ce vestile 
ajunseră în Berlin. Era devastat, infricosat, copleșit de o disperare pe 
care nu o mai simtise de când aflase că îi murise tatăl. Il iubise si îl 
adorase pe Heydrich ca pe un erou, un surogat de tata, iar adoratia 
pura si neprefăcută pe care o simțea pentru el era mai puternică 
decât ce simțea pentru soția sau pentru amanta lui. 

Îşi rezervă un loc în avionul care îl ducea pe Karl Gebhart, 
doctorul personal al lui Himmler, să-l îngrijească pe Heydrich la 
spitalul Bulovka. Von Meerbach abia dacă părăsi rezerva șefului sau 
sau coridorul din proximitatea acesteia. Lui Heydrich îi fusese 
scoasă splina printr-o serie de operații. Apoi se făcuse tot posibilul să 
se repare fisurile din coaste, rănile din diafragmă si plamanul stâng. 
I se făcuseră transfuzii masive de sânge. 

Pentru o vreme, tratamentul păru să aibă succes. Heydrich făcuse 
febră, însă temperatura i se întoarse treptat până aproape de normal. 
După câteva zile, Himmler însuşi ajunse acolo, iar von Meerbach îl 
conduse în camera lui Heydrich. Stătea în capul oaselor în pat, 
povestind. 

— După cum știți, domnilor, tata compunea muzică de operă, 
spuse Heydrich. M-am gândit la ceva ce a scris el. 

Fredona o melodie si canta: 

— Lumea este doar o flasneta la care Dumnezeu cântă pentru El însuși. 
Trebuie să dansăm cu toții pe melodia care se cântă. 


— Sunt sigur ca piesa se va dovedi vesela, spuse Himmler, cu un 
zambet ce nu se intinse pana la ochii mici, cu privire sticloasa, din 
spatele ochelarilor rotunzi, cu rame de metal. 

— Da, domnule, spuse von Meerbach, incercand sa-si ascunda 
disperarea umilitoare pe care o simţea. 

Se întoarse către Heydrich şi spuse: 

— O să te faci bine în scurtă vreme, sunt sigur de asta. Ai 
constituția unui taur şi curajul unui leu. 

Din păcate, nu exista constituție pe pământ, nici măcar aceea a 
proverbialului taur, suficient de puternică încât sa feca fata toxinei 
otrăvitoare derivate din bacteria Clostridium botulinum şi codificată 
simplu „X” care fusese dezvoltată la Porton Down Laboratory şi 
adăugată în ingredientele grenadelor inventate de Cecil Clarke. 

În acea noapte, Heydrich intră în comă şi nu se mai trezi. Pe 4 
iunie, la opt zile după atacul de la intersecţia Holesovice, Reinhard 
Heydrich muri. 

Von Meerbach se întoarse în Berlin pentru funeraliile de stat 
luxoase, difuzate în direct la radio în întregul Reich și în toate 
Teritoriile Ocupate. Era în doliu și, în durerea lui, se întoarse spre 
singura trăsătură ce nu-l părăsise niciodată: dorința lui de a face 
oamenii să sufere. 

Lumea îi furase și tatăl, și eroul. Acum Konrad von Meerbach avea 
să se răzbune. 

Ascultând funeraliile în timp ce erau transmise pe difuzoarele de 
pe aerodromul său, Gerhard avu o reacţie foarte diferită. Pentru el, 
acest atac reușit asupra uneia dintre cele mai proeminente figuri ale 
întregii ierarhii naziste era mai degrabă un semn de speranţă, decât 
unul de disperare. 

În cele din urmă, dacă doi oameni l-au putut ucide pe Reinhard 
Heydrich, de ce n-ar putea alții să-l omoare pe Adolf Hitler? 

— De ce zâmbești? îl întrebă Berti Schrumpp pe Gerhard, 
trezindu-l pe acesta din reveria lui. O înmormântare nu e prilej de 


ras. 

— Nu, ai dreptate... imi era mintea la un milion de kilometri 
departare. 

— Te gandeai la femei, nu-i asa, batrane? 

— Băiete, mă cunosti prea bine. Acum, să mergem să găsim o sticlă 
de schnapps. Ar trebui să bem un pahar în memoria lui Heydrich, 
nu crezi? 

— Desigur! 

Și, se gândi Gerhard, în onoarea minunatei veşti că a murit. 

Saffron se duse de la Arisaig la aerodromul Ringwood, de lângă 
Manchester, unde se antrena ca parasutist, pentru a putea fi lansată 
direct in teritoriul inamic. Se indrepta catre scoala SOE din Beaulieu 
Palace House, Hampshire. Din clipa in care ajunse, i se spuse clar ca 
genul de nebunii care ar fi fost trecute sub tacere in salbaticia din 
muntii Scotiei nu aveau sa fie acceptate nici macar pentru o secunda 
la Beaulieu. 

Agentii in antrenamente erau tratati ca niste elevi de internat si 
aveau reguli stricte la care trebuiau să se supună. Erau plasati în case 
sub supervizarea unui comandat si li se interzicea să părăsească baza 
neinsotiti, în afara cazului în care li s-ar fi ordonat să facă asta. Nu 
aveau să dezvăluie niciodată că fuseseră la această școală și nici să-și 
recunoască vreun coleg dacă s-ar fi întâlnit din nou în orice context 
diferit de cel de acolo. Lui Saffron i se spuse că trebuia să-și predea 
lista de cheltuieli, împreună cu orice armă, aparat de fotografiat sau 
caiet de notițe pe care îl avea, ca si orice sumă mai mare de 5 £ și 
orice obiect personal de valoare. Toate scrisorile care ieșeau trebuiau 
predate cu plicul deschis comandantului casei pentru a fi verificate. 

Saffron îi spuse unui coleg: 


— Pana si cenzura este cenzurata. 

Asta pentru ca nu era voie sa te referi la ea in scrisori. Se puteau 
trimite telegrame - care să fi fost, desigur, cenzurate înainte - doar in 
caz de extremă urgenţă. În cadrul Beaulieu sau în localitate nu erau 
permise telefoanele... 

— ...localitate pe care oricum nu o putem vizita, pentru că nu ni se 
permite să părăsim incinta. 

După ce au fost privaţi de aproape toate libertăţile, cadetilor li s-a 
spus, fără ironie: 

— Scopul acestei organizaţii este acela de a organiza acte 
subversive. 

La Arisaig, lui Saffron îi fuseseră oferite însușirile de bază pentru a 
fi un agent: abilitatea de a se apăra şi de a-și omori inamicii; de a 
sabota; de a falsifica documente; de a rămâne trează zile la rând; si, 
desigur, de a rezista la un interogatoriu. 

Scopul acestei școli era sa le ofere ei si colegilor ei o înţelegere a 
contextului în care trebuiau puse în acțiune aceste talente noi. Cartea 
lor de bază era manualul SOE, How to Be an Agent în Occupied 
Europe!€. Instructorii lor îl foloseau pentru a-i învăţa arta recrutării si 
a gestionării grupurilor de luptători din Rezistență. Saffron invata 
cum să acţioneze odată infiltrată pe teritoriile inamice și fu instruită 
din nou și din nou în elementele-cheie legate de acoperire, 
informaţii, alertă, abilitatea de a nu atrage atenţia, discreție, 
disciplină şi planificare pentru cazuri de urgenţă. Fu învățată să 
evite orice detaliu care ar fi putut să facă să fie descoperită, de la 
utilizarea unui singur cuvânt în engleză până la o bucăţică de hârtie 
înfundată într-un buzunar sau în fundul rucsacului și uitată acolo, 
gata să fie găsită de către inamic. 

Pe măsură ce se desfășura cursul, invata că existau considerații 
politice si practice pentru planificarea si executarea misiunilor, a 
comunicaţiilor cu Londra sau a menţinerii unei unităţi între indivizi 


și grupurile din Rezistenţa locală. Uneori, limitările libertăţilor sale 
aproape că o înnebuneau de frustrare pe Saffron, care murea de 
plictiseală în fata orelor nesfârşite din sala de clasă. 

Abia când se încheie cursul și se reîntoarse în Londra își dădu 
Saffron seama cât de privilegiată era. Niciunei femei din istorie nu i 
se dăduse vreodată genul de educaţie pe care o primiseră ea și alți 
cadeti femei din SOE. Nu era doar faptul că Baker Street crea un nou 
tip de agent, care avea la dispoziţie abilități şi tehnologii noi, ci și 
faptul că femeile aveau parte de aceleași antrenamente ca bărbații. 

Dacă pot să supraviețuiesc acestui război blestemat, nu o să existe nimic 
ce să nu pot să fac, îşi spuse ea când cobori din tren la Waterloo. 

Era o experienţă ciudată să-i privească pe bărbaţii mai mari si mai 
puternici care defilau pe peroane în uniformele lor diverse şi să ştie 
că puţini dintre ei, sau poate niciunul, ar fi putut spera s-o învingă 
într-o luptă corp la corp sau într-un conflict armat. Dar asta învățase 
în Scoţia. Beaulieu îi oferise încrederea de a da ordine într-un mod 
decisiv și cu siguranţă de sine. În așa fel încât oamenii să o asculte 
instinctiv. 

Când se întoarse la apartamentul ei din Knightsbridge, o 
întâmpinară o grămadă de scrisori. Facturile trebuiau plătite chiar și 
pe timp de război. Dar nu chiar în clipa aceea, se gândi Saffron, 
asezand plicurile maronii deoparte. Vazu un plic acoperit de timbre 
kenyene, îl deschise și găsi înăuntru o minunată scrisoare de la 
mama ei vitregă, Harriet, ce descria pe multe pagini recuperarea 
tatălui ei după rănile la picior căpătate atunci când se scufundase 
Steaua din Khartoum. 


Nu mai trebuie să-ți spun ca toată vorbăria aia despre un scaun cu rotile pentru el s-a 
dovedit un nonsens total, scria Harriet. Pur şi simplu a refuzat să ia ideea în considerare. 
Chiar a fost nevoie de o oarecare muncă de convingere ca să folosească un baston, până şi 
atunci când insista să se plimbe pe pământurile domeniului. Trebuie să spun, era mai uşor cu 
el când a trebuit să stea la pat. Cel putin ştiam unde este! 


Saffron râse gândindu-se cum tatăl ei isi informa medicii, soția și 
pe oricine altcineva care încerca să-i sugereze altfel, că nu va lăsa un 
lucru neînsemnat, cum era faptul că piciorul îi fusese sfârtecat pe 
jumătate, să-l oprească din a face ceea ce voia. Din acel punct de 
vedere, membrilor familiei Courtney li se potrivea zicătoarea: „cum 
e tata, e şi fata” Apoi văzu un alt plic, cu un scris pe care nu-l 
recunoștea. Dar intuiţia îi spuse lui Saffron cine îl trimisese chiar 
înainte de a vedea numele în partea de sus a paginii. Și faptul că 
mesajul trebuise să fie trimis, în loc să fie livrat personal, putea să 
însemne un singur lucru. A plecat din tard... iar eu n-am fost acolo. Se 
întări şi citi: 

Dragă Saffron, 

Am încercat să te găsesc sau să te sun, dar nimeni nu mi-a spus unde te afli. Toată lumea 
credea că e secret sau aşa ceva! 

Oricum, trebuie să mă îmbarc. Ne organizam propria şcoală de antrenament şi Bill 
Donovan vrea să vin înapoi. Adevărul este că aş prefera să actionez decât să predau, dar dacă 
asta vrea Uncle Sam, presupun că nu mă pot împotrivi. 

Mi-aş fi dorit să te văd din nou. Parcă am lăsat ceva neterminat. Dar ceva îmi spune că 


acest război va mai dura o vreme, asa că poate o să ne mai întâlnim. Cum ne spune cântecul: 


meee +, 
„Nu ştiu unde, nu ştiu când." 


Între timp, nu mă uita, Saffy. Eu cu siguranță n-am să te uit. 
Al tău, 
Danny Boy 


Saffron citi scrisoarea şi plânse pentru că şi ei îi părea că lucrurile 
au rămas neterminate. Dar, oricât de mult i-ar fi plăcut să-l vadă din 
nou pe Danny și ca ei doi să fie împreună în Londra, acest lucru i-ar 
fi complicat viata în mai multe feluri. Simtea cum se rupe în două. 
Sufletul ei era împreună cu Gerhard; voia să-i dea totul, dar oare el 
măcar mai era in viata? Il văzuse în acea zi în avion; el îi făcuse cu 
mâna. Sigur o mai iubea încă? Oricât de mult își dorea inima ei să fie 
îndrăgostită şi oricât de mult îi tânjea corpul după atingerea unui 
bărbat, mintea îi spunea că o aventură romantică era un lux pe care 
nu şi-l putea permite. 


Barbatii puteau sa astepte. Ea isi terminase antrenamentele. Acum 
era timpul sa se intoarca inapoi la razboi. 

A doua zi dimineața, când intră în Norgeby House, Saffron se 
simți plină de energie si pregătită pentru acțiune. Împreună cu alte 
agente de pe Baker Street, fu oficial înregistrată în Divizia de 
Infirmiere Voluntare de Prim Ajutor cu un grad echivalent cu acela 
de locotenent. Urcând treptele si mergând pe coridorul lung ce 
ducea la birourile secțiunii T, simți că se întorcea acasă. Celelalte 
femei pe care le întâlni în timpul petrecut pe Baker Street o 
întâmpinară zâmbind prietenos. Bărbații o salutară cu veselie și chiar 
se facura câteva glume pe seama abilității ei de a rezista la tortura. 
Vestile legate de interogatoriul pe care-l indurase ajunseseră de la 
Arisaig până în sud. 

— A, bună, Saffron, spuse secretara lui Hardy Amies. Intră. Eşti 
aşteptată. 

Intră în biroul şefului ei si văzu imediat că cele trei grade de pe 
epoletii aflați pe umărul căpitanului fuseseră înlocuite cu o cruce 
roşie de aur. Acum era maiorul Amies. 

— Felicitări, domnule, spuse Saffron. 

Amies dădu din cap. 

— Mulţumesc, draga mea. Acum asaza-te, bea o ceasca de ceai si 
hai să decidem ce să facem cu tine. 

Saffron se lăsă în scaun, aplecându-se înainte la fel de 
nerăbdătoare ca un câine care smuceşte de lesă, dorind să audă 
lucrul la care spera mai mult decât la orice altceva si pe care îl 
aștepta încrezătoare: o misiune în Europa. 

Amies, care părea să fi devenit mai înfumurat și mai serios de 
când fusese promovat, făcu o pauză în timp ce examina un număr de 


documente batute la masina, despre care Saffron realiza ca trebuiau 
sa fie rapoartele despre ea. Zambi pentru sine amintindu-si cum 
statea in biroul tatalui ei din Lusima, asteptand in timp ce el citea 
rapoartele si rezultatele examenelor ei de la scoala. Dar acum nu 
simțea deloc incordarea pe care o simtise atunci așteptând sa audă 
verdictul. Știa deja cât de performantă fusese la diversele sale 
cursuri. Cu siguranţă, putea să fie un singur rezultat. 

— Desigur că le-am mai citit şi înainte pe toate, remarcă Amies, 
punând hârtiile la loc pe birou. Voiam să mă asigur că sunt într- 
adevăr atât de bune pe cât îmi aminteam. Remarcabil, sunt chiar mai 
bune. Te-ai descurcat splendid, Saffron. 

— Multumesc, domnule. 

— Nu e nevoie să-mi multumesti. Ţi-ai câștigat peste măsură orice 
compliment pe care ti l-aş putea face. Ai atras atenţia tuturor, 
Saffron. Până şi generalul de brigadă Gubbins a întrebat de tine. A 
spus că trebuie să mă asigur că obținem ce este mai bun dintr-o 
tânără cu perspective atât de deosebite. 

— De-abia aştept, domnule. Vreau să fiu utilă. 

— Aşa o să fie... dar nu acum. 

Lui Saffron nu-i veni să creadă. Spunea cumva Amies că nu avea 
să i se dea o misiune? 

— De ce nu? se răsti ea, atât de șocată încât nu reuși să-și atenueze 
indignarea din voce. 

— Pentru că nu vreau să te trimit la moarte, răspunse Amies. Şi 
cred că, dacă te-aș trimite acum pe teren, ai fi ucisă ori capturată, sau 
amândouă, la mai puţin de o săptămână după ce ajungi pe pământ 
belgian. 

— Nu înţeleg... Ce am făcut greșit? 

— Nimic, domnişoară Courtney. Nu ai greşit cu absolut nimic. 
Dar niciuna dintre remarcabilele tale realizări nu poate ascunde 
faptul că tot nu ai trece încă drept belgiană, şi nici măcar drept sud 
africană cu rădăcini flamande. 


Saffron luptă să-și controleze valul de mânie furioasă ce creștea in 
ea. Nu i-ar fi folosit la nimic să-și piardă controlul în acest moment 

— Sunt convinsă că aș putea face asta, domnule. Am toate 
abilitățile de teren necesare. 

— In regulă, atunci, imagineaza-ti că ne aflăm într-un tren care 
merge, să spunem, de la Louvain la Anvers. Eu intru în 
compartiment şi, văzând o fată drăguță, mă asez în mod firesc în fata 
ei. Port o uniformă de SS-Hauptsturmfiihrer, sau căpitan. Încep să 
vorbesc cu tine în flamandă. Nu poți să refuzi să vorbeşti cu mine. 
Spun: „Am o permisie de două zile și mi-ar plăcea să merg într-un 
loc cu adevărat special, departe de locurile umblate. Ce îmi 
recomandati?” Te rog să-mi dai răspunsul la întrebare, descriind un 
loc din nordul Belgiei într-o flamandă colocvială, cu familiaritatea 
cuiva care cunoaște si iubeşte acel loc. 

Saffron deschise gura, realiză că nu știa ce să spună sau cum să o 
facă şi se mai gândi putin. 

— Pareti derutată, domnişoară... 

Amies vorbise în flamandă. Făcu o pauză, așa cum ar fi făcut un 
bărbat care se aștepta de la o femeie să-i spună numele ei. 

— Cour... începu Saffron fără să se gândească, luată prin 
surprindere de ce spusese Amies. 

— Imi pare rău, nu v-am auzit bine. Spuneati Kor... cumva? 
întrebă Amies. 

Saffron îşi stoarse creierii căutând un nume cu sonoritate 
neerlandeză sau flamandă. 

— Korpman, spuse, cu toate că cel mai apropiat nume de acesta pe 
care îl auzise vreodată era al unui doctor Koopman, care se îngrijea 
de fetele bolnave din Johannesburg. 


— Ah, deci, Mevrouw! Korpman, credeți că sunt prea îndrăzneț 
dacă v-as întreba care vă este numele mic? 


Amies imprumuta cererii sale aparent politicoase, umbra de 
amenințare pe care trebuia sa o conţină orice întrebare pusă de un 
ofițer SS. 

— Eva, răspunse ea. 

— Ei bine, atunci, Eva Korpman, eu mă numesc Eberhard Miesel, 
iar prietenii îmi spun Hardy. Şi realizez, că am fost cât se poate de 
nepoliticos. Erai pe punctul de a mă sfătui cu privire la permisia 
mea, unde ar trebui să mi-o petrec. Te rog, începe... 

Saffron dădu din cap. 

— Nu pot, spuse ea, abia șoptit. 

Îi dispăruse toată încrederea, de parcă n-ar fi fost niciodată acolo. 

— Nu te îngrijora, îi răspunse Amies, de data aceasta în engleză. 
Faptul că nu ai putut susține conversaţia asta nu spune nimic despre 
tine. Este doar revelarea marii tale slăbiciuni. Încă nu poţi gândi ca o 
tânără flamandă din coloniile sud-africane, și cu atât mai puţin ca o 
belgiană. Flamanda ta este bună, dar nu cu adevărat fluentă. Trebuie 
să-ți petreci mai mult timp cu belgieni, să vorbeşti cu ei, să înveți 
despre ţara lor, să afli lucrurile care îi animă. 

— Cum să fac asta, domnule, fără să mă duc în Belgia? 

— Simplu, draga mea... va veni Belgia la tine. 

Saffron îl privi întrebătoare. 

— M-am gândit la toată povestea asta şi știu cum să te aduc într-o 
formă adecvată din punct de vedere operaţional. 

— Chiar ştiţi, domnule? întrebă Saffron, simțind un prim fior vag 
de speranță. O, mi-ar plăcea foarte mult asta. 

El deschise o tabacheră neagră şi lăcuită aflată pe biroul său, 
scoase o țigară, o aprinse şi pufăi înainte să continue: 

— Ce iti propun este să te alături echipei mele din secțiunea T. O 
să te numesc pe postul de legătură cu comunitatea belgienilor exilați 
din Londra. Trebuie să ajungi în Eaton Square. Guvernul belgian din 
exil îşi are sediul acolo. Dacă stau să mă gândesc, nu cumva ai un 
apartament în apropiere? 


— Ba da, domnule, in Chesham Court, e foarte aproape. 

— Excelent. O să descoperi că, la fel ca majoritatea guvernelor de 
pretutindeni, belgienii sunt macinati de dispute, rivalități și gelozii 
ieftine. S-au opus unul altuia când aveau de guvernat Belgia, iar 
acum nici măcar asta nu mai au ca să-i distragă. Nu contează, sunt 
convins că se vor uni în admiraţia pe care ţi-o vor purta si, cu cat 
Baker Street se poate implica mai mult în diferitele guverne care si- 
au găsit un sediu în Londra, cu atât este mai bine pentru noi. 
Desigur, scopul întregului exercițiu pentru tine este să vorbeşti tot 
timpul flamandă, în afara cazului în care te întâlneşti cu cineva care 
insistă să vorbească în franceză. 

— Sunt încântată să vorbesc flamandă toată ziua, domnule, dar am 
o franceză de scolarita. 

— Ei bine, e un început bun. Sunt sigur că o s-o înveți imediat, 
odată ce ești nevoită să o faci. Cred că munca o să ți se pară 
interesantă, iar experienţa vieţii belgiene de nepretuit. Învață să-i 
cunoşti ca oameni, Saffron. Încearcă să te prinzi de detaliile din 
vieţile lor: ce le place să mănânce, muzica preferată, cărțile pe care le 
citesc, poveştile pe care le spun. 

— Şi locurile pe care le-ar recomanda pentru o permisie de 
weekend? 

— In special, spuse Amies cu un zâmbet. Si mai poţi face ceva, 
spuse el, stingandu-si ţigara. 

— Da, domnule? 

— Avem ceea ce s-ar putea numi o dispută politică intensă cu 
belgienii, în special cu băieții lor de la Sûreté de I'Etat!?. 

— Acesta este Serviciul de Informaţii de Stat, nu-i așa? întrebă 
Saffron. 

— Exact. Treaba este ca devin deranjati de munca pe care o facem 
noi acolo. 

— Într-adevăr, domnule? Am crezut că merge bine. 


— O, da... din perspectiva noastra. Am deraiat trenuri, am sabotat 
o mulțime de avioane germane, am detonat linii de cale ferată, 
vapoare, centrale electrice, si chiar am lichidat un ofițer Gestapo și 
pe câţiva dintre colaboratorii lui belgieni. Asta e o problemă. 

— Nu reușesc să vă urmăresc, domnule. Cu siguranţă, belgienii ar 
trebui să fie mulțumiți că lovim în oamenii care le ocupă tara. 

— Este o presupunere rezonabilă, Courtney, dar mă tem că nu una 
corectă. Belgienii nu văd cu ochi buni activităţile noastre şi insistă că 
trebuie să aibă dreptul să le aprobe şi, dacă așa consideră, să aibă 
drept de veto asupra operațiunilor noastre. Au un argument valabil 
când spun că oamenii lor sunt cei care suferă dacă germanii se 
răzbună după operaţiunile noastre. Dar nu cred că aceasta este 
principala lor problemă. Cele două lucruri de care le pasă sunt, 
primul, că nu suportă să vadă cum îşi pierd autoritatea, văzându-ne 
pe noi în control, și al doilea, că nu vor să producem stricăciuni 
industriei belgiene, rețelei de transporturi sau oricărui alt sector. 

Îşi ridică sprâncenele. 

— Sincer, la felul cum se poartă în continuare, ai zice că e tara lor. 

Saffron râse. 

— Presupun că este... dar nu atâta timp cât sunt germanii la 
conducere. Și nu se pot aștepta să fie singurii oameni din Europa 
care să rămână neatinși. La urma urmei, suntem în război. 

— Suntem, si dacă îi poți convinge să înţeleagă asta pe iubiții 
noștri aliați belgieni, o să faci un mare serviciu cauzei Aliaților. 
Acum, am o şedinţă informativă pe care trebuie să o tin peste treizeci 
de minute. Trimitem trei agenţi în Belgia pe o ambarcatiune de 
lansat torpile. Trebuie să discut operaţiunea cu ei. Sugerez să-ţi iei 
notițe, să te familiarizezi cu planurile și să-i cunosti pe agenţi. Nu se 
știe niciodată, s-ar putea să lucrezi umăr la umăr cu ei mai repede 
decât crezi. 


>o krao 


Amies îi schitase lui Saffron noul ei mod de viata de parcă i-ar fi 
schițat modelul pentru o rochie nouă. Acum ținea de ea ca acest 
model să devină real. Se apucă de treabă cu energia care o 
caracteriza. În câteva săptămâni, devenise o figură familiară la sediul 
guvernului belgian, ca si în barurile, în restaurantele si cafenelele 
unde mergeau sa se relaxeze miniştrii, persoanele oficiale si angajații 
lor tineri. 

Pe Saffron o ajuta faptul că era tânără, femeie si atrăgătoare, si era 
deseori invitată să petreacă timp cu politicieni mai în vârstă care nu 
ar fi arătat niciun interes unui bărbat de vârsta ei. Într-o seară se afla 
într-un bar cu ministrul de Externe belgian si cu seful Securității, 
întrebându-se dacă ceilalți clienți realizau importanța celor doi 
domni străini care sedeau într-un colt al salonului, când ministrul 
spuse: 

— Spune-mi, domnişoară Courtney, de ce sunt colegii tăi atât de 
hotărâți să-mi lase țara în ruine? 

— Nu sunt sigură că înțeleg la ce va referiți, domnule, răspunse 
Saffron, care era foarte mulțumită să constate că belgienii abordau 
subiectul pe care Amies dorise să-l discute ea. 

— Ce vrea să spună domnul ministru, întrerupse seful Securității, 
este că sabotorii care lucrează după ordinele britanice distrug 
proprietățile din țara noastră. 

— Sunt sigură, domnule, că nu cunosc detaliile vreunei operațiuni. 

Zâmbi dulce: 

— Asta e treabă de bărbati, nu credeți? 

Înainte ca vreunul dintre ei să apuce să răspundă la întrebare, 
Saffron vorbi din nou: 

— Dar îmi imaginez că orice operațiune este îndreptată către 
germani, cu intenția de a le face rău si de a ne ajuta să câştigăm 


razboiul, pentru ca Belgia sa fie din nou libera. 

— Poate asa este, spuse ministrul. Dar nu vrem sa ne intoarcem 
înapoi in tara noastră și s-o găsim transformată într-un maldăr de 
moloz. 

— Hmm... cântări Saffron. Sunt curioasă ce ar spune londonezii 
din acest bar. Ei au trecut prin Blitgkrieg*®. Gândiţi-vă la toate 
distrugerile teribile pe care le-au văzut. Şi-au petrecut noapte după 
noapte în adăposturi, întrebându-se dacă locuinţele sau chiar străzile 
lor o să mai fie acolo când o să iasă afară. Sunt sigură că fiecare om 
de aici cunoaşte cel putin o persoană care a murit sau care a fost 
mutilată, probabil o persoană pe care o iubește. Ati putea să vă uitaţi 
în ochii lor si să le spuneți că Belgia refuză să-și facă datoria? 

Ministrul de Externe nu se aşteptase ia acei răspuns. 

— Vrei să spui că belgienii ar fi lași? 

— O, nu, domnule, deloc, nici nu-mi trece prin minte să spun aşa 
ceva. Dimpotrivă, sunt sigură că belgienii sunt la fel de curajoși ca 
britanicii si la fel de hotărâți să-i bată pe germani. Sunt sigură că ar fi 
gata să facă şi sacrificii. 

— Au făcut, spuse şeful Securităţii. Şi-au sacrificat libertatea. 

— Atunci trebuie să facem ce putem ca s-o recâştigăm pentru ei, 
orice ar însemna asta, spuse Saffron. Îmi pare rău dacă ceea ce spun 
suna nepoliticos. Nu am crescut în Anglia. Sunt din Kenya și, acolo 
unde trăiesc eu, suntem înconjurați de animale sălbatice. Unele 
dintre ele sunt foarte periculoase. Şi, dacă există un lucru pe care l- 
am învăţat de la tata, acela este că, atunci când un leu prinde gustul 
cărnii de om, nu are rost sa te feresti din calea lui: trebuie să-l omori. 
Trebuie să-l ucizi, să termini cu el pentru totdeauna. 

— Şi asta propui să le facem cu les Boches?1, domnişoară? 

— Sper să îmi fac datoria, domnule. 

Şeful Securităţii încuviință gânditor. 

— Dar dacă asta este - cum i-ai spus tu - treabă de bărbați? 


— Dacă asta mi se ordonă să fac, domnule, atunci o să mă supun 


ordinelor mele cât de bine pot. 


2 în eforturile tale. Între timp, te pot 


— Îţi doresc bonne chance? 
invita la cină? Mi-am petrecut putin timp în Congo, când eram tânăr. 


Mi-ar plăcea să vorbesc cu cineva din Africa... 

Trei zile mai târziu, Saffron fu chemată în biroul lui Amies. 

— Faci senzaţie printre prietenii noştri belgieni, spuse el. 

— Sper că fac impresie bună, domnule. 

— Cu siguranţă esti eficientă. Pare că ţi-ai prezentat argumentul 
referitor la operaţiunile de sabotaj de pe teritoriul lor cu oarecare 
forţă. 

— Ei au deschis subiectul, domnule, și știu cât de mult înseamnă 
pentru noi. Sper că nu am jignit pe nimeni. 

— Se poate să fi atins cel puţin orgoliul unui ministru belgian, dar 
asta nu-i va fece decât bine. Partea cea mai importantă este că știu 
cum ne raportăm noi la asta si, din ce înțeleg eu, i-ai facut să se 
gândească la faptul că nu este înțelept să le spună britanicilor că nu 
vor să vadă nicio daună în Belgia. 

— Am fost foarte tentată să spun: „Dacă aşa credeţi, poate că ar 
trebui să vă lăsăm pe mâna germanilor”. 

— Mă bucur că nu ai spus asta, Courtney... Este o situaţie 
complicată. 


— M-am inrosit, Masha? își întrebă Yulia Sokolova cea mai buna 
prietenă, Maria Tomaseva, in timp ce stăteau întinse pe un petec de 
iarba intr-una dintre gradinile publice ingrijite atent de pe malul 
vestic al raului Volga: doua fete de saptesprezece ani din Stalingrad, 
facand plaja intr-o frumoasa dimineata de duminica de august. 

Maria mardi, se ridică într-un cot şi examina spatele gol al Yuliei. 

— Nu, Yuliusca, esti bine. Acum lasă-mă sa dorm, sunt atât de 
obosita. Stii ca am fost in schimbul de noapte. 

Yulia întoarse capul, isi dădu la o parte nişte suvite de par blond 
ca spicul de pe ochii albastri ca sa se poata uita la Maria si intreba: 

— Stii in ce data e azi? 

— Oh... oftă Maria, scuturandu-si capul în fata refuzului de a fi 
lasata sa se odihneasca. 

Era la fel de blonda si avea ochii la fel de albastri ca Yulia. 
Oamenii spuneau deseori că arătau mai mult a surori decât a 
prietene. Îşi frecă ochii. 

— Douăzeci si trei. De ce? 

După care isi dădu seama. 

— O... iarăşi. 

— Nu spune „iarăși”. Mai sunt trei zile până la onomastica mamei 
si eu tot nu știu ce cadou să-i iau. Ştii cât de mult înseamnă pentru 
ea. 

— O, ştiu, draga mea, știu... 

Înainte ca Maria să-și poată termina propoziția, zumzetul tăcut al 
orașului fu despicat de urletul unei sirene antiaeriene. Fetele săriră 
în picioare. Se încurcară în curele şi nasturi în timp ce se îmbrăcau, 
apoi isi băgară prosoapele, cărțile şi sticlele de apă în genţi. 


O secunda mai tarziu, auzira primele explozii in departare. Se 
uitară in direcția sunetului si, spre groaza lor, vazura că cerul era 
acoperit de avioane avansând către ele în grupuri organizate, la fel 
de ordonat ca niște gărzi ce mărşăluiesc. 

— Bombardiere, strigă Yulia. Bombardiere fasciste. 

Fetele privira în sus uluite si îngrozite în timp ce apăreau tot mai 
multe avioane germane. Exploziile deveniră mult mai puternice, iar 
pământul începu să se cutremure. Maria o prinse pe Yulia de brat si 
strigă cât putu de tare: 

— Repede, la tunuri! 


oe kge 


Gerhard zbura la o altitudine de două mii de metri. Escadrila îi era 
desfăşurată de jur împrejur în trei rânduri de câte patru avioane. 
Erau doar un element din vasta flotă de aparate de zbor, mai mult de 
o mie două sute, care zburaseră spre est peste stepe în această primă 


zi din campania de bombardamente pe care Generaloberst’ Wolfram 
Baron von Richthofen, comandantul Flotei a 4-a Aeriene, o lansa 
împotriva Stalingradului**. 

Gerhard avea o hartă mentală a orașului pe care urmau să îl atace. 
Se gândea la el ca la un șarpe imens, întinzându-se pe douăsprezece 
kilometri pe o rută întortocheată, pe malul vestic al fluviului Volga. 
Spre nord, unde era capul sarpelui, se întindea un cartier industrial 
în jurul a patru fabrici imense, fiecare înconjurată de locuinţele 
muncitorilor. Centrul orașului era în burta sarpelui, o desfășurare 
moderna de birouri, magazine și blocuri de apartamente, cu 
bulevarde late şi impunătoare. Spre sud se întindea mai departe o 
coadă lungă de case de lemn păraginite în care trăiau foarte mulți 
ruşi, majoritatea barăci pe un singur nivel, ale căror aparenţă si 
structură abia dacă se schimbaseră în ultimele două sute de ani. 


In centrul oraşului trona un imens depozit de grâu, ca un 
afloriment imens ieșind din mijlocul unei câmpii pline de iarbă. 
Primul val de avioane Luftwaffe îl folosise drept reper, ghidandu-i 
spre ţintele lor pe măsură ce se apropiau de Stalingrad. Nu 
avuseseră parte aproape de nicio opoziție, însă trei ani de acțiune 
aproape continuă îl invatasera pe Gerhard felul cum neglijenta era, 
în astfel de momente, cel mai mare pericol. 

Gerhard porni radioul și le reaminti oamenilor săi: 

— Fiţi atenţi. Nu se știe niciodată cu rusnacii ăştia. Ar putea fi o 
capcană. 

— Dacă se ascund, probabil că au o vopsea magică, răspunse Berti 
Schrumpp. E vizibilitate perfectă şi nu se vede niciun rus nicăieri. 
Poate că s-au dat bătuţi. 

Fostul copilot al lui Gerhard fusese promovat la comanda a trei 
dintre avioanele escadrilei. Era si bufonul oficial al escadrilei. Niciun 
alt om nu ar fi scăpat basma curată dacă ar fi vorbit așa cu 
comandatul. 

— Fiţi oricum cu ochii în patru, insistă Gerhard. Nu vă relaxaţi. 
Asa se moare cu ușurință. 

Privi în depărtare, mijindu-și ochii în timp ce se străduia să vadă 
spre est. În fata, cerul era întunecat, cu albastrul pătat de negru și gri. 

— Par să se vadă nori de furtună la orizont, spuse el. E destul loc 
acolo ca să se ascundă rusnacii. 

Vocea lui Gerhard era aspră, dar cu greu îl putea învinui pe Berti. 
În ultimele două luni, tancurile Wehrmacht avansaseră drept prin 
Ucraina şi apoi în Crimeea și Caucaz, încetinind numai atunci când 
mașinile cu combustibil nu puteau să tina pasul cu ele. Milioanelor 
de soldați ruşi capturați sau uciși, care încercaseră să facă fata 
invaziei pământului lor natal, li se adăugaseră nenumărate alte 
victime din populaţia civilă. Acum Fihrer-ul și generalii săi erau 
siguri că Armata Roșie nu mai avea alte rezerve. 

Apoi Gerhard auzi în cască vocea lui Berti, surprinsă. 


— Dumnezeule mare... uitati-va la asta! 

Întunecimea de pe cer nu venea de la nori de furtună, ci de la 
patura neagra si groasa de fum care plutea deasupra Stalingradului. 

Orasul tocmai fusese lovit de primul val de bombardiere. Gerhard 
il escorta pe al doilea, urmat de al treilea si al patrulea. Si aceasta era 
doar prima din trei zile de atacuri masive. 

Stalingrad era pe punctul de a fi sters de pe harta, cu oamenii si 
clădirile sale măturate de pe suprafața pământului. Gerhard nu-și 
putea închipui cum ar fi putut supraviețui ceva acolo jos. Și după ce 
Stalingradul avea să dispară, cât de mult mai putea să mai reziste 
Rusia? 

— Acesta este sfârșitul, spuse Berti, de parcă ar fi urmat gândurile 
lui Gerhard. E clar că rusnacii nu mai pot rezista mult la aşa ceva. 

Majoritatea bărbaţilor ajunşi la vârsta la care puteau lupta 
plecaseră pe front, aşa că femeile şi copiii din Stalingrad fuseseră 
chemaţi să se pregătească pentru lupta care urma să vină. În acea 
primăvară, Yulia și Maria participaseră la o întâlnire a 
Komsomolului lor, sau Liga Tinerilor Comunisti, când un oficial din 
partid venise să li se adreseze. Stătea în fata lor în uniforma de luptă, 
înalt şi frumos, cu pieptul acoperit de medalii și cu mâneca stângă a 
jachetei goală, împăturită şi prinsă cu un ac pe umăr. 

— Tovarase, începu el. Tinere mândre, crescute în slava lui Lenin, 
din Stalingrad. 

Acele cuvinte le emotionasera pe fete. Să te gândeşti ca un 
asemenea erou le considera tovarasele sale! 

— Am doar o întrebare pentru voi... Vreti să vă aparati patria? 

— Da! chiuise o singură fată. 

După care celelalte i se alaturasera: 


— Da, da, da! 

In acea seară, Yulia, Maria si grupul lor de prietene apropiate se 
înscriseseră toate să-și facă datoria la bateriile antiaeriene ale 
orașului. Nu aveau habar în ce se băgau: nu știau cu ce arme aveau 
să tragă sau cum trebuiau manevrate. 

Invatara curând. 

Fetele lucrau la fabrica de tractoare din Stalingrad, ale căror linii 
de producţie scoteau pe bandă rulantă tancuri în loc de mașini 
agricole. Între schimburi, erau antrenate si instruite, zi si noapte, 
cum să opereze un tun antiaerian 52-K. Yulia, care avea un ochi ager 
și o minte rapidă şi matematică, fu desemnată ca trăgător. Maria, 
care era mai înaltă si cu umerii mai lati, era parte din lanţul uman cu 
care erau transportate proiectilele grele de la depozitul de muniţie la 
armă. 

Acum, la mai puţin de două luni de zile de când văzuseră pentru 
prima oară un tun antiaerian, trăgeau cu acesta pline de furie. 
Bateria lor era poziționată într-un loc dedicat armelor din perimetrul 
nord-vestic al fabricii de tractoare. Imensul complex era una dintre 
tintele-cheie ale fasciştilor și atacurile desfășurate asupra acestuia 
erau fără milă. 

Avioanele Stuka se prăbușeau aproape vertical din înaltul cerului 
ca nişte corbi negri si furioși năpustindu-se dupa pradă, cu o 
asemenea viteză încât tunurile grele de 85 de mm nu le puteau 
urmări. Urletele lor prevestitoare o înspăimântaseră pe Yulia la fel 
de mult ca impactul bombelor. Între timp, bombardierele mai grele 
treceau rând după rând, cu mare zgomot, peste oraș. 

O clipă mai târziu, bombele ieșeau de sub fuzelaj și cădeau tot mai 
rapid, pe măsură ce forța de gravitație devenea mai puternică. Erau 
rafale de explozii pe pământ, la fel de copleșitoare ca urletul 
avioanelor Stuka de la începutul zilei, însă acum Yulia nu se mai 
gândea la nimic în afară de avioanele din vizorul ei, la înălțimea si 
cursul lor şi la cum puteau fi doborâte. 


Era cu totul o scânteie de revoltă, ca un gândac ce se agita printre 
resturile celui mai feroce atac aerian pe care îl văzuse vreodată maica 
Rusia. 

Între timp, Maria se transformase într-o mașinărie umană, 
angrenată în aceeaşi rutină, ridicând din nou și din nou proiectilele 
care erau cărate de către lanțul uman. La început, frica îi dăduse 
energie, dar, pe măsură ce era copleșită de teroare, devenise tot mai 
vulnerabilă la epuizare. Mai târziu, se simţi de parcă se separase de 
corpul ei. Mintea îi era altundeva, în vreme ce mușchii și 
încheieturile brațelor și picioarelor strigau de durere; oboseala 
dispăruse, iar moartea însăși ar fi putut foarte bine să fie o altă stare 
de spirit. 

Oră după oră, se umplu tot mai tare de fum și praf. Fetele își 
puseră baticuri peste gură şi nas ca să respire mai ușor. Erau atât de 
pline de transpiratie şi murdărie încât semănau cu niște mineri 
dintr-o mină de cărbune din fundul pământului. În scurtele pauze 
dintre valurile de bombardiere, li se dădea să bea apă şi să mănânce 
pâine neagră. Abia după ce terminară de consumat aceste provizii 
sărace observară cât de uscate le deveniseră gurile sau cum foamea 
le strângea stomacurile goale. 

Ofițerul lor era un locotenent tânăr, pe nume Morisov, cu putin 
mai în vârstă decât ele. Striga incurajari spre echipajele aflate sub 
comanda sa atunci când armele trăgeau bine și repede şi urla 
înjurături când încetineau. La un moment dat, la începutul după- 
amiezii, aduse o sticlă de vodcă să o împartă între fete și pastile 
stimulatoare despre care le spuse că le vor aduce energie proaspătă 
ȘI curaj. 

Pilulele functionara. Când începu următorul atac, fetele pornira cu 
o voinţă reînnoită. Totul era mai rapid, de la mișcarea ţevii la 
transportarea proiectilelor. Apoi văzură un pericol nou: avioane de 
luptă germane, un roi întreg, desprinzându-se din formaţie și 
repezindu-se către ele. 

Pilotilor de vânătoare nu le plăceau misiunile de atac la sol. 
Pământul era inamicul lor: să cadă în picaj era împotriva tuturor 
instinctelor lor. La înălțimi, puteau să se eschiveze, să se desprindă 
sau să se învârtă fara sa pateasca nimic. Dar un atac la sol implica un 
curs direct spre ţintă, fără să se ferească de rafalele armelor de 
dedesubt, toate îndreptate în direcţia lor. 

Escadrilei lui Gerhard i se ordonase să protejeze bombardierele pe 
care le escortau. Din aer nu era niciun pericol: cu toate 
avertismentele pe care le primise, nu era niciun avion rusesc pe cerul 
de deasupra Stalingradului. Însă jos, multe dintre bateriile 
antiaeriene supravietuisera atacurilor avioanelor Stuka si ținta lor 
devenea tot mai bună. Din cer cădea un bombardier după altul. 
Datoria lui era clară. 

Escadrila sa zbura peste cartierul industrial, către nordul orașului. 
Văzu un grup de tunuri într-unul dintre complexele imense ale 
fabricii. Aerul de deasupra era întunecat de ciupercile de fum negre 
ale bombelor care explodau. 

Gerhard vorbi la radio: 

— Pregatiti-va pentru atacul la sol. Tintele sunt armele de lângă 
fabrică, la ora două, jos. Atac în formaţie de patru, esalonul stâng. 

Cele douăsprezece avioane se rearanjară în trei linii diagonale, 
fiecare cu comandantul de zbor în poziția din dreapta. 

— Gata? întrebă Gerhard. 

Astepta mai putin de cinci secunde ca să primească un răspuns 
pozitiv, apoi urlă strigătul german de luptă: ,,Horido!”*°, după care 
se înclină puternic în dreapta, desprinzându-se de celelalte avioane 
și căzând în picaj către infernul de flăcări în care se transformase 
Stalingradul. 


Avioanele Messerschmitt căzură in picaj aproape cinci mii de metri 
din înaltul cerului până aproape ajunseră să zgârie acoperișurile 
celor mai înalte clădiri din Stalingrad. Apoi Gerhard își îndreptă 
avionul. Își luă ca reper silueta bombardată a fabricii, își ajusta foarte 
putin cursul si se îndreptă către tunuri. 

Văzu pe sub aripi ruinele pe care le produseseră bombardierele: 
peisajul unui oraş plin de cratere, clădiri dezgolite si drumuri 
blocate. Fiecare crater oferea unui soldat un loc sub care să se 
adăpostească. Trecu pe lângă o altă fabrică, mai mică, care trebuia să 
fi fost construită din sticlă şi metal. Sticla nu mai era, dar stâlpii de 
metal, grinzile, lonjeroanele şi cadrele ferestrelor erau prabusite intr- 
o mare de bucăţi de metal îndoit, contorsionat şi îmbinat. 

Niciun om nu s-arputea catara pe ruinele astea, se gândi el. Niciun tanc 
nu ar putea trece prin ele. Craterele şi clădirile distruse erau ca un 
spaţiu de asalt în interiorul căruia s-ar fi putut ascunde oricati 
apărători. 

Cerule, dacă nu am distrus Stalingradul? Dacă l-am transformat într-un 
teritoriu de necucerit? 

Gerhard aproape ajunsese la baterie. Tunurile fuseseră scoase la 
iveală, astfel că trăgeau direct către avioanele de luptă ce se apropiau 
de ele, ca niște tunuri care ar bombarda cavaleria de atac. Era 
suficient de aproape încât să vadă cine trăgea în avioane. Erau femei. 

Piloții Luftwaffe fuseseră de multă vreme obisnuati să atace 
avioane de luptă rusești operate de piloţi şi trăgători care erau femei. 
Cu toate astea, să ucidă femei li se părea un gest respingător şi 
nefiresc. Toate instinctele le spuneau că războiul este treabă de 
bărbaţi, că rolul femeilor era să creeze viața, nu să ucidă şi să fie 
ucise. Dar frontul rusesc nu avea timp pentru sentimente. Era un 
abator brutal și implacabil în care erai fie măcelarul, fie cel măcelărit. 

Gerhard isi inclesta maxilarele şi îşi lăsă deoparte scrupulele. 
Avionul său era înarmat cu trei tunuri MG/FF care trăgeau runde de 
20 de mm puternic explozive, care puteau să spintece un avion 


inamic. Tunurile anti-aeriene stationare si echipajele lor neprotejate 
erau ținte mult mai ușoare. Gerhard apăsă pe trăgaci si văzu trei linii 
create de impactul explozibililor pe pământ în faţa lui, ca niște ace de 
cusut ce intră printr-o țesătură îndreptându-se direct către cea mai 
apropiată armă. 

Fetele tipau, dar Yulia nu putea sa le audă din cauza bubuitului 
tunurilor germane si al zgomotului motoarelor aeriene aflate atât de 
aproape deasupra capului ei, încât simțea că ar putea întinde mâna 
şi atinge partea de dedesubt a avioanelor de vânătoare care făceau 
ravagii atât de mari în zona tunurilor. 

Văzu o fată sfâșiată în două, cu picioarele desprinse de trunchi de 
forța obuzelor. O alta fu smulsa de la pământ si aruncată într-un zid 
la cinci metri în spatele ei. Dezastrul din jurul ei era mai mare decât 
orice provocaseră avioanele Stuka. 

Yulia isi păstră calmul. Ştia că va avea timp doar pentru un foc si 
era hotărâtă sa-si nimerească ținta. Fascistii trebuiau să plătească 
pentru invazia lor ucigaşă. Astepta pana când ţeava tunului fu 
complet ridicată si văzu în vizor unul dintre avioanele din fruntea 
formației fasciste. 

Trase. 

Proiectilul ei distruse avionul care se avânta înspre ea. Yulia se 
aruncă la pământ în timp ce rămășițele arzande ale acestuia îi 
zburara peste cap si se izbira de o laterală a fabricii. Ramase întinsă 
acolo in timp ce restul avioanelor isi încheiară runda. 

Apoi, la fel de repede cum sosiseră, avioanele germane dispărură, 
iar sunetul asurzitor al atacului lor fu înlocuit de tăcerea ciudată 
întreruptă doar de urletele si gemetele răniților. Yulia privi împrejur 
dupa Maria, cu frica crescându-i în stomac din cauză că nu reușea 


să-şi vadă prietena prin fumul, praful, gunoaiele si trupurile 
prăbușite. Apoi, din ceață, apăru o figură. Părul blond îi era 
murdărit de sângele care îi cursese pe frunte și pe jumătate din fata. 

— Maria, strigă Yulia, şi fugi la prietena ei, care mergea împleticit, 
cu o privire stinsă pe fata. 

Pielea feţei îi era lividă sub sânge și praful care-o acoperea. Yulia 
fugi la Maria și o luă în braţe. Se uită la capul ei și, cu delicateţe, îi 
dădu la o parte părul, scoțând la iveală o tăietură adâncă în creștetul 
capului. La prima vedere, părea o rană serioasă, dar Yulia isi dădu 
seama că osul de sub rană nu era spart. Maria era năucită, dar avea 
să supraviețuiască. 

Yulia auzi vocea lui Morisov. 

— Voi două, intoarceti-va la post. 

Tânărul locotenent aduna supravietuitoarele, asamblandu-le în 
echipe care să-şi reia locul la cele două tunuri rămase. 

— Prietena mea este rănită, tovarăşe locotenent. Are nevoie de 
tratament medical. 

— Are grijă un infirmier de răniţi, răspunse Morisov. Se ocupă 
prima oară de cazurile mai serioase. Se va ocupa de prietena ta când 
îi vine rândul. Dar, deocamdată, poate să meargă. Deci poate să 
lupte. 

Se duse la Yulia şi îi întinse încă una dintre pastilele sale magice. 

— Dă-i asta. 

Fetele se întoarseră la tunul lor, încercând să nu se uite la 
cadavrele împrăștiate în calea lor. Maria îşi luă locul în rând. Yulia 
aşteptă până când ţeava tunului fu ridicată din nou şi privi înspre 
cer. Mai puţin de două minute mai târziu, deasupra capului lor 
apăru un alt val de bombardiere și bătălia începu din nou. 

Cand se întoarseră la Tazi, piloții isi prezentară raportul si se 
indreptara catre sala de mese sa bea in memoria pilotului care fusese 
doborat in atacul asupra tunurilor antiaeriene. Berti Schrumpp facea 
tot ce putea ca sa invioreze atmosfera. 

— Cerule, rusnacii ăia fac umbră pământului degeaba, spuse el 
Femeile lor luptă mai bine decât ei. 

— Poate că sunt mai inteligenţi decât credeți, domnule, replică un 
pilot cadet abia sosit, pe nume Otto Braun. Îşi pun femeile să facă 
toate treburile murdare. 

— Te-a incoltit aici, Berti, spuse Gerhard. 

— A, trebuie să fie înțelepciunea tinereţii, cedă Schrumpp. 

— Atunci nu e niciun motiv de îngrijorare, bătrâne. Asta nu va 
rezista mult pe aici. 

— Adevărat, spuse Berti. Ascultă-mă pe mine, Braun, băiete, în 
curând o să te transformi într-un bătrân prost si beat, la fel ca noi 
ceilalți... Asta, daca eşti norocos. 

Plecase si cel din urmă bombardier. Soarele coborâse pe cer. Yulia 
şi Maria stăteau întinse lângă tunul antiaerian împreună cu 
tovarasele lor supraviețuitoare, nemiscate, abia conştiente, aparent la 
fel de lipsite de viata precum cadavrele imprastiate peste tot pe 
asfaltul din jurul lor. 

Morisov şedea pe zidul scund care înconjura amplasamentul, cu 
capul lăsat în piept, abia reușind să-şi țină ochii deschişi. Simtea o 
vibrație în pământ. Nu era socul distinct al unei bombe care exploda, 
cât un tremur persistent. Apoi auzi zgomotul, o combinație între un 
huruit jos de motor si bătaia metalică a sinelor de metal care, chiar si 
pentru un soldat inca la fel de necopt ca iarba primaverii, putea 
insemna un singur lucru. 


Tancuri. 

Şi se apropiau. 

Morisov auzi un zgomot de arme de foc si de grenade de mână. 

Se întinse să-şi ia casca, după care alergă la tun, urlând: 

— Tancuri! Tancuri! 

Fetele se ridicară în picioare, neștiind prea bine ce să facă în 
continuare. Fuseseră antrenate să tragă cu arma lor în avioane. Nu 
aveau nicio idee cum să distrugă vehicule armate. 

Însă Morisov era un băiat suficient de deștept, chiar dacă iesise din 
Academia Militară de abia trei săptămâni. Ştia că tunurile de 85 de 
mm pe care le comanda erau, în esenţă, aceleași arme care erau 
montate pe turelele tancurilor T-34, cele mai temute vehicule ale 
Armatei Roșii. Tancurile T-34 puteau să doboare orice blindat adus 
de germani pe câmpul de luptă. Arma asta putea sigur să facă acelaşi 
lucru. 

— Coborati ţeava! le strigă el fetelor. Pregatiti-va să trageţi la 
nivelul solului! 

Bateria fusese asamblata la colțul unei intersecţii. De unde stăteau 
fetele, aveau în fata un drum și două străzi pe laterale. 

În timp ce ţeava lui 52-K cobora încet, ca un ac de ceasornic ce 
trece de la ora douăsprezece la ora trei, Morisov examină intersecția. 
Multe dintre clădirile din jur fuseseră lovite de bombe. Unele erau în 
flăcări, altele distruse, altele găurite. Molozul, în grămezi de 
cărămidă si beton de mărimea unor bolovani mari, împânzea strada. 

Tânărul ofițer auzi în spatele lui strigăte și pași care se apropiau 
alergând: era un grup de soldaţi ai Armatei roșii. Unul dintre ei se 
grăbi spre amplasament. 

Morisov văzu că bărbatul care alerga era un căpitan. Îi făcu semn. 

— Vin de acolo! strigă căpitanul, arătând spre drumul din faţa lor. 
Trebuie să distrugeti întăririle inamicului. Vieţile noastre depind de 
asta. 


Înainte ca Morisov să înţeleagă ordinul, căpitanul o luă la fuga 
prin intersecție. Ajunse la oamenii lui și îi îndreptă către germanii 
care soseau. 

Sunetul bătăliei crescu de jur împrejur. Yulia se obişnui cu senzația 
de a privi prin vizorul tunului în noua direcție. Pentru prima oară în 
ultimele ore, îi era frică. Era izbită de o nouă teamă, aceea că ar putea 
să facă pe ea în fata prietenelor sale, ceea ce ar fi umplut-o de rușine. 
Privi în jurul ei şi nu văzu decât fete murdare și ochi ingroziti. Yulia 
nu era singură. Tuturor le era groază. 

Zgomotul ritmic al șenilelor si huruitul se apropiau. In timp ce 
bătălia îi împresura, strada din fata se umplu ca de o ceaţă de praf si 
praf de pușcă. Apoi apărură soldaţi ruși, alergând pe drum în jos, 
luând poziţii noi, ascunzându-se după canturile uşilor, sub grămezi 
de moloz, oriunde puteau să găsească adăpost. 

În timp ce sunetul tancurilor deveni si mai asurzitor, din ceața 
murdară apăru o ţeavă lungă și subţire, urmată de silueta lată, 
turtită si brutal de geometrică a unui tanc Panzer IV, si apoi inca 
două în fiecare parte, puţin în spatele lui, avansând în formaţie de 
săgeată. 

Infanteria germană, cu căştile lor din metal dur, venea în spatele 
blindatelor. Soldaţii din Armata Roşie aruncau în tancuri grenade de 
mână, însă exploziile nu le puteau opri din înaintarea care continua 
ca un val lent, distrugător şi de neoprit. În spatele turelelor erau 
tunuri montate pe corpul tancurilor. Trăgeau într-o parte și într-alta 
la orice semn de viata. 

Două bătrâne îngrozite se ascundeau în spatele unei uși. Una 
dintre ele ţinea în poală un copil mic. Yulia văzu o mitralieră 
îndreptată spre ele. O văzu cum se opri o clipă si apoi auzi tacanitul 
puternic al ţevii în timp ce seceră femeile si copilul dintr-o singură 
mișcare. 

La începutul zilei, care părea să fi fost cu o viata în urmă, Yulia ar 
fi izbucnit în lacrimi în fata unei asemenea grozăvii. Acum furia îi 


intari nervii si, privind prin vizor si ochind, striga: 

— Foc! 

Proiectilul izbi o clădire din spatele tancului care reactiona ca un 
imens animal de metal ce își căuta sursa noii ameninţări. Turela se 
întoarse de la stânga la dreapta, câutându-și ţinta. 

— Încărcaţi! strigă Morisov. Mai repede! Mai repede! 

Comandantul tancului din interiorul Panzer-ului IV găsi ceea ce 
căuta. Arma i se fixă asupra amplasamentului tunului antiaerian. 

Yulia se simţi de parcă arma ar fi fost îndreptată direct spre ea, ca 
un ochi gol. 

Se uită la ea. Știa că inamicul avea să tragă în orice moment, dar, 
cu toate că nu dură mai mult de o fracțiune de secundă, se opri, își 
asigură ţinta și strigă din nou: 

— Foc! 

Se auzi o explozie instantanee în momentul în care tancul fu 
distrus. Arma inamicului fu aproape smulsă din turela care izbucni 
în flăcări. Oamenii se zbăteau să iasă din ea, încercând să scape, dar 
ieșeau direct în calea gloantelor trase de soldaţii ruși din fata lor. 

Un alt tun din baterie lovise și ei un tanc german, dar lovitura se 
dovedi razantă. Morisov văzu şi strigă: 

— Spre stânga! Trageti în tancul ăla! 

Fetele se apucară de lucru, învârtind cu repeziciune manetele ce 
învârteau tunul. Se concentrau pe bătălia din fata lor. Cand se uită 
prin vizor, ceva îi intră Yuliei în ochi. Nu era mai mult decât o 
fărâmă de praf, dar o împiedică să vadă bine. 

Îşi lua mâna de pe vizor şi își şterse ochiul. 

Şi atunci îl văzu. Germanii trimiseseră încă un tanc, pe un flanc 
adiacent. Se apropia neobservat de pe una dintre străzile laterale. 

Yulia văzu ţeava îndreptându-se către ea, aşa cum făcuse și 
cealaltă ţeavă. Dar nu avea cum să reacționeze. Nu puteau să-și 
întoarcă tunul să-i facă fata. 

Nu era timp să fugă. 


O să murim cu toții. 
Tancul trase. Lovi în plin. Yulia, Maria, Morisov şi restul 
echipajului tunurilor aeriene își aflară moartea într-o clipită. 


Bătălia de la Stalingrad? abia începuse. 


Pe măsură ce treceau săptămânile, lui Saffron nu numai că i se 
imbunatatira abilităţile lingvistice în flamandă și franceză, dar se 
familiariza din ce în ce mai mult cu detaliile vieţii belgiene. Începea 
să se simtă tot mai sigură ca, dacă s-ar găsi în fata unui ofiţer SS într- 
un compartiment de tren, ar fi fost în stare să poarte o conversaţie 
care să-l facă să se gândească la ea mai mult ca la o femeie pe care ar 
vrea s-o impresioneze şi s-o seducă, decât ca la un agent pe care să-l 
aresteze, să-l interogheze şi să-l împuște. 

— Astea sunt veşti excelente, spuse Amies când ea îi mărturisi 
aceste lucruri. Cu cât poţi face un bărbat să gândească mai mult cu 
boasele, nu cu mintea, cu atât mai mult vei fi în siguranţă. 

— Dar dacă trebuie să-i dau ce vor boasele? 

— Tot e mai bine decât un interogatoriu Gestapo. Acum, te rog să 
mă scuzi, am doi agenţi care așteaptă să-mi dea raportul. 

— Da, domnule, răspunse Saffron, ascunzându-şi cu greu 
dezamăgirea că nu avea să meargă cu el. 

O dată, Amies îi permisese lui Saffron accesul în încăperea de 
pregătire a misiunilor Baker Street. Avea pereţii acoperiți cu hărți, 
fotografii de recunoaştere, imagini ale contactelor din Rezistență si 
ale unor ţinte germane, si orice alte documente ce ar fi fost necesare 
pentru o misiune. Ca măsură de securitate, pentru că se făceau toate 
eforturile ca fiecare operaţiune a secției să fie ținută secretă, se 
puteau trage storuri peste materialul legat de o ţară, atunci când 
erau instruiți agenţii unei alte tari. 

În mijlocul camerei era o masă mare unde se puteau întinde hărți 
sau așeza machete la scară mare cu zonele țintă. Aceste modele erau 
extraordinar de precise si reprezentau cu claritate fiecare deal, râu, 


drum, cale ferată, clădire importantă sau orice detaliu din peisaj, 
până la ultimul copac, astfel încât oricine s-ar fi îmbarcat într-o 
misiune de sabotaj știa cum era zona ţintă. Machetele erau construite 
din cutii mari de lemn. 

— Dacă fac un instructaj, stau aici, îi spusese Amies, sprijinindu-se 
cu un picior pe marginea cutiei. Apoi folosesc asta. 

Ridică un bat lung și ascuţit care semăna cu un tac de biliard. 

— Ca să indic elementele cheie pe care trebuie să le tina minte 
agenții. 

— Sunteţi sigur că nu pot să asist la instructaje, domnule? încercă 
Saffron. N-aş vorbi fără rost și cred că aș putea să am o contribuţie 
folositoare. 

— Nu am nicio îndoială în legătură cu asta, răspunse Amies. Eu as 
merge mai departe. Din perspectiva mea, ai fi ideală să te ocupi de 
agenți, atât în misiunile de pregătire, cât si pe teren. 

— Atunci... 

Amies termină propoziția pentru ea: 

— ...de ce nu faci asta în loc să-i lingusesti pe belgieni şi să faci 
tururi prin facilitățile noastre pentru antrenamente? 

— Da, domnule. 

— Cadet Courtney, există o regulă de fier în Baker Street. Odată ce 
oricine, inclusiv eu, știe despre strategia generală a unei secțiuni 
naționale, despre statusul ei curent, sau numele agenţilor, fie de pe 
teren, fie pregătiți pentru misiuni, acelei persoane i se interzice să 
meargă ea însăși în misiuni. Este prea riscant. Dacă ar fi prinsă, ar 
putea să ne expună întreaga rețea din tara respectivă. Intelegi asta, 
nu-i asa? 

— Da, domnule. 

— Dar sunt dispus sa te las sa alegi. Daca vrei sa vii si sa lucrezi 
aici pe durata războiului, as fi bucuros să-ţi ofer un post. Ai fi extrem 
de competentă, ai face o munca vitală pentru câștigarea războiului si 
ai avansa rapid în grad. 


— Nu vreau sa-mi las antrenamentul nefolosit. Si as simti ca as 
fugi de lupta. 

— Prostii. Antrenamentul tau ti-ar fi de un ajutor imens sa intelegi 
munca pe care o fac agentii nostri si standardele la care trebuie sa 
ajunga. Cat despre fugit, draga mea fata, te-ai expus deja la mai mult 
pericol decât are orice femeie datoria s-o facă. Nimeni nu s-ar gândi 
să-ți reproseze asta. Suntem criticati necontenit pentru că ne folosim 
femeile ca agenţi, nu pentru că nu le lăsăm să stea acasă. 

— Da, domnule. 

— Asa că ai această opţiune, caz în care prezenţa ta la instructaje si 
la multe alte întâlniri ar fi, sunt sigur, nu numai posibilă, dar şi de 
folos. Sau poţi să continui să te pregatesti să pleci ca agent. Dar, în 
acest caz, sala de întâlniri si orice contact cu agenţii activi sunt 
verboten”. Alegerea iti aparţine. 

— Vreau să fiu agent, domnule, răspunse Saffron fără ezitare. 

— Atunci data viitoare când vezi camera asta va fi atunci când 
discutăm misiunea ta. 


oe keo 


Saffron se intoarse la rolul sau de element de legatura cu guvernul 
belgian din exil. Cu fiecare zi care trecea, era tot mai prinsa in lumea 
stranie si ireală a oamenilor ce se dădeau drept adevărații 
conducători ai unei națiuni aflată sub dominaţia unei alte puteri, mai 
mari. Descoperi că miniștrii şi oficialii belgieni erau dispuși să-i 
spună totul despre politica şi istoria naţiunii lor, însă surse mai bune 
pentru detaliile de care vorbise Amies, legate de viata de zi cu zi în 
tara pe care o lăsaseră în urmă, erau femeile care lucrau pentru 
guvernul din exil. 

Acestea îi spuseră cum să se poarte în public ca să arate ca toate 
celelalte, cum să-și aranjeze părul sau cum să vorbească la fel ca ele 


cu vânzătoarele din magazine sau de la piaţă. Îi cunoşteau pe actorii 
si pe cantaretii de jazz despre care trebuia sa stie, cartile si ziarele pe 
care ar trebui sa le citească. Și cunoșteau semnele care le-ar fi facut 
alte femei să creadă că era ceva suspect în legătură cu ea. Într-o lume 
în care fiecare om putea fi un colaborator dornic să o trădeze, astfel 
de indicii ar fi putut să o coste viata. 

Şi pe Baker Street cea mai bună sursă de informare a lui Saffron 
era reprezentată de femei. Nu exista nicio frântură de informație 
despre viețile personale ale celor de pe Baker Street care să nu-și 
găsească în cele din urmă calea în reţeaua de inteligenţă feminină. La 
fel se întâmpla în cazul nesfârșitelor intrigi politice dintre Baker 
Street și agenţiile rivale britanice și americane, care erau, din 
anumite puncte de vedere, ameninţări mai mari la adresa 
supraviețuirii instituţiei de pe Baker Street decât Gestapo-ul. 

Saffron află totul despre confruntările dintre departamentele 
serviciilor de informaţii britanice de la Margaret Jackson, o tânără 
frumoasă cu ochi căprui, în vârstă de douăzeci şi cinci de ani, 
secretara lui Gubbins, mâna sa dreaptă de care acesta nu se putea 
dispensa. Margaret și Saffron își petrecuseră o vreme într-o 
negociere fără cuvinte, însă înțeleasă de amândouă, legată de relaţia 
lor personală. Erau amândouă tinere și frumoase și atrăgeau o 
cantitate semnificativă de atenţie masculină, dar amândouă arătau 
clar că, deşi nu le deranja să fie admirate, nu erau disponibile. 

Puteau să fie rivale sau cele mai bune prietene. Fiecare dintre ele 
îşi făcuse griji că cealaltă ar putea să fie manipulatoare, nedemnă de 
încredere sau afurisită. Când își dăduseră seama că nu era cazul şi că 
amândouă erau la fel de sincere, deveniră prietene intime. 

Într-o duminică din octombrie 1942, Saffron o invită pe Margaret 
la prânz acasă la ea, în apartamentul din Chesham Court. Trecu 
peste neajunsul de a fi fără speranţă în bucătărie folosindu-se de 
serviciile unui spărgător de coduri de douăzeci si doi de ani, pe 
nume Leo Marks, renumit pentru două lucruri. Primul era abilitatea 


sa neobisnuita de a descifra mesaje codificate intr-un mod imposibil 
de către agenţii de pe teren - un talent pentru care toți îi erau 
recunoscători, pentru că reprezenta un risc imens să trimiti un mesaj 
de două ori, știind că germanii dispuneau peste tot de metode de 
receptionare a semnalelor si a direcțiilor acestora. 

Al doilea dar al acestui băiat genial era că putea să procure 
alimente grozave, care nu erau disponibile pe cartelă. Pretindea că 
acest lucru era posibil pentru că era nepotul lui Sir Simon Marks, 
proprietarul magazinului Marks and Spencer. Adevărul era că locuia 
încă cu părinţii săi, un librar respectabil şi soția acestuia, care 
dispuneau de cele mai bune contacte de pe piaţa neagră din Londra. 

Saffron reuși să o servească pe Margaret Jackson cu o selecţie 
ilegală, însă splendidă, de friptură rece de vită, şuncă, pui fript cu 
salată verde, urmate de cele mai onctuoase tarte cu cremă pe care le 
gustaseră vreuna dintre ele în ultimii ani. Pentru nişte femei care se 
hrăneau în mod obişnuit cu alimentele frugale care se găseau în 
vreme de război, acesta era un adevărat festin regal. 

După aceea, in timp ce se relaxau în fata unor cești cu cea mai 
bună cafea pe care o gustase Saffron de când părăsise Orientul 
Mijlociu, Margaret spuse: 

— Acum, că ne-am împrietenit, poate ar trebui să te informez în 
legătură cu modul în care funcţionează cu adevărat Ministerul 
Războiului Neonorabil’®. 

— O, da, te rog, răspunse Saffron. 

— O să încep de sus, cu generalul de brigadă Gubbins. 

— Iti place de el, nu-i asa? 

Margaret isi duse mana la fata, simtind cum rosea. 

— O, Doamne, este foarte evident? 

— Doar ca lucrezi din greu pentru el. Oricat de tarziu plec de la 
munca, daca ma uit in sus la ultimul etaj, lumina de la biroul tau este 
intotdeauna aprinsa. 


— Nu este pentru ca imi place de el in felul acela, daca intelegi ce 
vreau să spun. Este căsătorit. Dar îl admir foarte mult pe general si 
trebuie sa fiu acolo pentru ca si el lucreaza atat de mult. Vezi tu, asta 
se intampla datorita agentilor. Simte ca trebuie sa se asigure ca 
facem tot ce putem ca să-i ajutăm. Nu pot să-l dezamagesc. 

— Totuși, este foarte dur, nu-i așa? Nu m-am întâlnit cu el decât 
de vreo două ori, dar felul în care se uită la cineva cu ochii ăia 
albaştri si reci... de parcă poate să-ți vadă până în suflet. Nu mi-ar 
plăcea să-l supăr! 

— Poate fi destul de dur, știu, fu de acord Margaret, dar cel mai 
dur este cu el însuși. Și nu ai idee cât de mult timp își petrece din 
timpul său ca să nu fie desființată organizaţia din Baker Street 

— Chiar? Credeam că Churchill ne iubeşte. Nu a spus el că ar 
trebui să „dăm foc Europei”? 

— Prim-ministrul ne susţine, dar toată ziua aude destule voci care 
îi spun să scape de noi. 

Saffron dădu din cap afirmativ. 

— Ei bine, ştiu că băieţilor de la Oficiul de Război nu le place de 
noi. Consideră că nu jucăm cinstit. 

— Da, dar ei nu sunt cei mai răi. Problema reală este C... 

— A... nenorocitii de pe Broadway, spuse Saffron. 

Asa cum prezisese Amies, isi petrecuse suficient timp pe Baker 
Street ca să se obisnuiasca cu revărsarea nesfarsita de iniţiale. Dar 
probabil că C era cea mai secretă dintre toate. Se referea la Serviciul 


Secret de informaţii, sau SIS”? 


„ cunoscut în lumea întreagă mai bine 
sub numele de MI6. Însă, pentru cei implicaţi în spionaj şi sabotaj, 
era cunoscut sub inițiala C, pentru că era litera cu care şeful acesteia 
îşi semna toate scrisorile și rapoartele. Iar birourile organizaţiei se 
aflau pe o stradă numită Broadway, nu departe de House of 


Parliament. 


— Așa, continuă ea, de ce vor afurisitii ăștia să scape de noi? Nu 
suntem cu totii de aceeasi parte a baricadei? 

Margaret rase. 

— Am renuntat de multa vreme la speranta asta! Se poarta ca niste 
scolari. Din punctul lor de vedere, ei s-au ocupat de spionaj inaintea 
noastră si nu înțeleg de ce ar trebui sa fim lăsaţi sa le stricăm 
distractia. 

— Dar noi ne ocupam cu ceva diferit, nu? intreba Saffron. Noi ne 
trimitem agentii sa ajute grupurile din Rezistenta si ca sa comita acte 
de sabotaj. Este un alt fel de a lupta, la jumătatea drumului dintre 
spioni şi soldați obişnuiţi. 

— Sunt perfect de acord. Însă cei din C au în spatele lor toată 


puterea Ministerului de Afaceri Externe?” 


și se străduiesc să-i 
convingă pe prim-ministrul că își iroseste resursele şi că nu facem 
nimic ca lumea. Acesta este unul dintre motivele pentru care 
generalul vrea să se asigure că toate operaţiunile noastre decurg 
bine. Nu-şi poate permite eşecuri. 

Margaret făcu o pauză. Ceva o tulbura. 

— Mai vrei cafea? întrebă Saffron. 

Margaret incuviinta. 

— Multumesc. 

Saffron isi lăsă prietena sa ia o inghititura din cafea, după care o 
intreba: 

— Ce s-a intamplat? Vad ca te nelinisteste ceva. Pot sa fac ceva sa 
te ajut? 

— Este foarte drăguţ din partea ta, dar nu... nu este nimic ce am 
putea face vreuna din noi. 

Uneori, cea mai eficientă formă de interogare este să nu spui 
nimic. Era o după-amiază minunată, suficient de caldă încât să poți 
lăsa geamurile deschise pe jumătate, iar Saffron îşi bea cafeaua și se 
bucura de lumina soarelui de toamnă, care se revărsa în salon. 


Asculta masinile de afara, vocile copiilor care povesteau in timp ce 
treceau pe lângă fereastră. I se părea ca simţea ceva în aer, o aroma 
delicioasă, cu o undă de fum. Când se duse la fereastră şi se uită jos 
pe stradă, văzu în colțul lui Chesham Square primul vânzător de 
castane coapte din anul acela. 

Margaret spuse: 

— Dacă iti spun ceva ce n-ar trebui, îmi promiti, pe onoarea ta, să 
nu mai spui nimănui? 

— Desigur... dar nu trebuie să-mi spui, dacă o să ai remușcări 
pentru asta. 

Margaret oftă. 

— O port în mine ca o povară pe umeri de săptămâni întregi. 

— Ce este? întrebă Saffron. 

— Cred că e ceva în neregulă... pe teren, vreau să spun. Nu pot să 
spun unde... 

— Desigur că nu, înţeleg. 

— Dar... ei bine... s-ar putea să fie o problemă serioasă într-o ţară 
anume. Este genul de problemă la care au sperat oamenii din C. 

— Vrei să spui, ca să-i ajute să obţină ceea ce doresc? 

— Da. Dacă este așa de rău cum pare, ar putea să fie sfârșitul 
pentru noi toți. O să închidă Baker Street pentru totdeauna. 


Era începutul lunii noiembrie, la mai bine de trei luni de cand 
începuse Campania de la Stalingrad, iar oraşul devenise un iad plin 
de bombe, proiectile şi rachete Katiușa care urlau; un infern de 
flăcări si fum înecăcios; o mașinărie de tocat carne umană. Sute de 
mii de oameni ajunseseră în bătălie, unde cadavrele noi zăceau peste 
rămășițele putrezite ale cadavrelor mai vechi, însă ruşii tot mai 
rezistau într-o ultimă zonă a oraşului, pe malul vestic al râului 
Volga. Câtă vreme îşi păstrau acea poziţie, puteau fi aprovizionati și 
intariti de pe malul îndepărtat, din est, care era încă în mâinile 
sovieticilor. Armata Rosie putea să continue să alimenteze iadul cu 
gloanţe, proiectile și oameni, iar măcelul trebuia să se desfăşoare în 
continuare. 

În escadrilele avioanelor de vânătoare, uzura isi spunea cuvântul. 
În fiecare zi, avioanele de vânătoare aflate sub comanda lui Gerhard 
păreau să înfrunte tot mai multe avioane sovietice, iar greutatea 
numerelor devenea copleșitoare. Escadrila lui Gerhard se 
injumatatise de la doisprezece piloți la şase - printre multi alții, 
tânărul Otto Braun fusese de multă vreme spulberat în aer - și 
adesea nu erau suficiente avioane funcţionale sau combustibil 
pentru misiuni. 

Gerhard isi petrecuse dimineața in hangarele din Pitomnik, 
aerodromul aflat la douăzeci de kilometri vest de Stalingrad, care îi 
servise drept bază încă de la mijlocul lui septembrie. Inspectând la 
milimetru avioanele rămase ale escadrilei, împreună cu doi membri 
superiori ai echipajului de la sol. Vizibilitatea aproape inexistentă, 
provocată de o ceață groasă și îngheţată, tinuse avioanele germane și 
ruse la sol încă de la răsărit. Dar mai târziu exista șansa unei 


operaţiuni, așa că voia să se asigure ca unele dintre aparatele sale 
erau gata de zbor. 

Când îşi termină treaba, se îndreptă spre sala de mese a ofițerilor. 
Fiihrer-ul ţinea o cuvântare difuzată la radio, şi Doamne ferește să nu 
fie ascultat de militari. Gerhard nu avea altă opțiune decât să asculte 
lătratul unui om pe care ajunsese să-l considere un ucigaş maniac, 
dar nu avea de gând să treacă prin acel chin fără ajutorul unui pahar 
mare de băutură. 

În timp ce înainta pe aerodrom, ceața se ridicase, dar tot nu se 
vedea mai nimic nici măcar la zece metri în fata lui. Brusc, din ceață 
apăru o altă figură, un ofiţer cu pardesiul strâns în jurul lui, cu capul 
în jos, aparent neatent la lucrurile din jurul său. 

— Ai grijă! strigă Gerhard. 

Omul se opri foarte aproape de Gerhard. Pardesiul îi era 
îngrozitor de murdar și rupt, ca haina unui cerşetor, dar epoletii de 
pe umăr erau de maior, același grad ca al lui Gerhard. Își ridică 
fruntea aratandu-si fata palidă și ochii goi, inrositi şi aproape stinsi 
pe care îi avea acum orice infanterist german. 

— Scuze, spuse el. Mă numesc Werth... Maior Andreas Werth. 

— Maior Gerhard von Meerbach. 

I se făcu milă de camaradul său ofițer. 

— Dacă nu te deranjează ca spun asta, Werth, arăţi de parcă ti-ar 
prinde bine o masă zdravănă. Și ceva de băut. Plănuiesc să am parte 
de amândouă în timp ce îl ascult pe Fiihrer cum ne binecuvântează 
cu înțelepciunea lui. Pot să te invit să mă insotesti? 

— O masă zdravănă... ce e aia? 

Gerhard zâmbi. 

— O tradiţie veche și demodată. S-ar putea să-ți placă. 

— Atunci, cum as putea să refuz? Iti mulțumesc, von Meerbach. Al 
naibii de frumos din partea ta. 

Pitomnik era punctul de unde erau trimiși cu avionul răniții grav 
din Stalingrad. Nu se mirară când se întâlniră în drum spre sala de 


mese a ofițerilor cu un medic militar care se prezentă ca fiind 
medicul personalului, Klaus Preuss. Gradul său era echivalent cu al 
unui căpitan Luftwaffe, ceea ce, în termeni militari, îl punea în 
inferioritate în fata lor. Dar un doctor are întotdeauna un anume 
statut, si Preuss părea să aibă și mai mare nevoie de o masă bună 
decât Werth. Gerhard îl luă cu ei. 

Meniul zilei consta într-o fiertură dintr-o carne greu de definit, din 
care cea mai mare parte părea să fie grăsime, os sau cartilaj, 
împreună cu napi fierti si pâine neagră. Cei doi militari infulecara 
această masă neapetisantă de parcă ar fi fost cel mai bun fel de 
mâncare. Când Gerhard oferi fiecăruia câte o sticlă dintr-o bere 
germană adevărată, cu care să-și clătească gâtlejul, aceştia aproape 
că lăcrimară de recunoștință. 

— Doamne, voi, băieţii din Luftwaffe, vă descurcati bine, declară 
Werth după ce își șterse farfuria şi isi goli sticla. 

— Fiindcă supraveghem avioanele cu provizii, observă Gerhard. 

— Asta-i clar. Trebuie să vă mai vizitez. 

— Monsieur este întotdeauna bine primit. 

— Ah... oftă Werth. Nu-mi aduce aminte de Franţa. Lupte ușoare, 
vreme însorită, mâncare excelentă şi femei primitoare... Ce timpuri 
bune. 

Înainte ca vreunul dintre ei să mai poată să spună vreun cuvânt, în 
sistemul de difuzoare se auzi o fanfară, iar o voce declară: 

— Achtung! Achtung! Urmează să vorbească Fiihrer-ul. 

Se lăsă tăcerea. Singura voce din încăpere era aceea a lui Adolf 
Hitler. 

Gerhard abia îi acordă atenţie până în clipa în care, pe la jumătatea 
discursului, auzi cuvintele: 

— Am vrut să vin pe Volga, într-un anume loc, într-un anume 
oraş. 

Acum el, împreună cu toți ceilalți bărbaţi din Pitomnik, din 
Stalingradul cucerit și din întinderea vastă de pe Frontul de Est, se 


aplecară ceva mai aproape de difuzoare in timp ce Fiihrer-ul lor 
continua pe un ton obișnuit, relaxat. 

— Poartă din întâmplare numele lui Stalin însuși, dar să nu credeți 
că am vrut să-l cucerim din acest motiv. De fapt, ar putea să aibă 
orice alt nume. Acolo se afla un terminal gigantic; am vrut să-l 
cucerim. Și, știți, acum ne aparţine; au mai rămas doar câteva locuri 
în care rușii mai rezistă. 

Hitler chicoti nepăsător în timp ce adăugă: 

— O să le înfrângem cu câteva unități mici de atac. Nu vreau să fie 
un al doilea Verdun?! 

Contrastul dintre tonul glumet al cuvântării si realitatea amară a 
Bătăliei de la Stalingrad era grotesc. Gerhard îi aruncă o privire lui 
Werth, care isi ridicase ochii în tavan și isi musca buza luptând 
împotriva nevoii de a striga ceva către vocea de la radio. 

Werth îi surprinse privirea lui Gerhard si dădu din cap cu o 
neîncredere tăcută. Apoi se apropie de Gerhard şi îi sopti: 

— Crezi că ştie? Are cea mai vagă idee? 

Gerhard se uită la el și spuse: 

— Spune-mi, dintre „da” şi „nu”, care crezi că ar fi cel mai rău 
răspuns? 


5 66 c 
~ 


La finalul cuvantarii, Gerhard se întoarse către invitații săi. 

— Domnilor, vă pot oferi ceva de băut? 

Acceptara amândoi. Gerhard era pe punctul să-i întrebe ce isi 
doresc, când îl văzu pe Berti Schrumpp venind spre ei cu o sticlă de 
vodcă într-o mână si patru pahare cu picior prinse între degete, în 
cealaltă. 

Gerhard zâmbi. 


— A, se pare că unul dintre chelneri ne-a anticipat nevoile. 


— Ardatati insetati, explică Schrumpp, dându-le paharele si 
umplandu-le apoi pana la buza de sus cu vodca. Cred ca a fost o 
cuvantare excelenta, spuse el. Mi-a placut in special referirea la 
folosirea unor, cum era, „unități mici de atac”? Îndrăznesc să spun 
că ştii totul despre asta, nu-i așa, Herr Maior? 

Tăcerea căzu din nou în vreme ce Werth se gândea cum să 
răspundă. Răspunsul adecvat din punct de vedere politic ar fi fost să 
fie de acord că, la fel ca întotdeauna, Fiihrer-ul estimase perfect 
situația strategică și că era sigur că urma victoria. Însă, în loc de asta, 
Werth răspunse: 

— E destul de ciudat, am condus genul ăsta de unități de atac 
acum două zile, într-un asalt împotriva afurisitei de fabrici Octombrie 
Roșu. Era un grup compact, aproximativ treizeci și cinci de bărbați, 
în total. A fost un întreg batalion de opt sute de oameni, dar dacă 
Fuhrer-ul vrea unități mai mici, suntem gata să ne supunem. 

Bine spus, se gândi Gerhard. l-ar fi dificil oricui să dovedească ca 
exista lipsă de loialitate în acele cuvinte. Dar cu toţii ştiau ce voia să 
spună Werth. 

Se simţi dator să răspundă la fel. 

— Vreau să ştii că noi, băieții care zboară, cum ne spuneți, ne 
facem treaba. Fiecare dintre escadrilele noastre a avut douăzeci de 
avioane. Acum au cel mult șase, uneori doar două sau trei, și cred că 
se strecoară mai uşor. Nu esti de acord, Schrumpp? 

— Ba da. Desi nu cred că ne atingem potenţialul maxim până când 
nu executăm zboruri individuale, câte unul pe rând. 

Preuss scutură din cap cu o expresie atât de îndurerată încât, 
pentru o clipă, Gerhard crezu că era pe punctul să obiecteze la tonul 
cu care vorbiseră. Dar apoi, doctorul spuse: 

— Imi pare rău si îmi este cumva ruşine să mărturisesc că mesajul 
Fuhrer-ului nu a ajuns până în spitalele de campanie. Unităţile 
noastre devin tot mai mari. Sosesc tot timpul și mai mulți oameni. 
Trebuie să săpăm gropi pe marginile transeelor ca să facem loc celor 


care sosesc. Ma tem ca daca ar vedea asta conducatorii nostri si-ar 
face o impresie foarte proasta despre noi. 

— Nu te ingrijora, îl asigură Schrumpp. Nu o să spunem nimănui. 
Uite, mai bea putin. 

— Cum este pe front? îl întrebă Gerhard pe Werth. Desigur, pot să 
văd din aer, dar... 

Werth luă o dușcă, apoi spuse: 

— leri dimineață am primit ceva de mâncare si o gură de apă când 
era încă întuneric. Apoi am atacat în zori. Ne aflam printre 
rămășițele unei clădiri din fabrică. Rusnacii erau într-o altă 
dărâmătură, cam la treizeci de metri distanță. Ne-a luat toată 
dimineaţa să ajungem până la poziţiile ruse. Ne ţineau la respect cu 
o pereche de mitraliere grele. Când am ajuns acolo, nu erau decât 
vreo zece, am reușit să-i punem pe fugă şi le-am luat armele și 
munitia. Dar, înainte să ne putem asigura poziţia, au contraatacat in 
număr mai mare. Până s-a lăsat întunericul, eram înapoi de unde 
porniserăm. Doar că acum eram cu douăzeci de oameni mai putin. O 
unitate de atac și mai mică. Nouă au fost uciși. Trei erau atât de rău 
răniți, încât nu i-am mai putut căra înapoi la locul de unde am 
atacat. 

— I-au luat rușii? întrebă Gerhard, apoi se simți ca un idiot când 
Werth se uită la el cu niște ochi reci, lipsiți de emoție, şi spuse: 

— Nu-i lăsăm niciodată pe ruși să ne ia răniții. 

Nimeni nu trebui să întrebe ce anume însemna asta. Werth era 
genul de ofițer care insista să facă lucrurile cele mai grele cu mâna 
lui; probabil el însuși îi împușcase. 

— Oricum, spuse el, luându-și privirea de la Gerhard, alți cinci au 
fost răniți suficient de serios încât să nu mai poată lupta, dar am 
reușit să-i scoatem de acolo. Astăzi nu atacăm, slavă Domnului, așa 
că am venit să mă asigur că sunt urcați într-un avion. Până acum n- 
am avut noroc. 


— Ceata aproape s-a ridicat, spuse Gerhard. Ar trebui sa zburam 
curând. Dacă îmi spui care sunt oamenii tai, o să fac ce pot să ma 
asigur că sunt îngrijiţi. 

Werth incuviinta şi se strădui să schiteze un zâmbet. 

— Iti mulțumesc, domnule maior, aș aprecia foarte mult ajutorul. 

— Între timp, se amestecă în discuţie Schrumpp, am primit un 
raport meteo azi dimineață de la meteorologii Luftwaffe. Vine un 
front rece din zona arctică. Va ajunge în următoarele două sau trei 
zile. În mai puţin de o săptămână, Volga va fi complet îngheţată. 

— Şi o să înceapă o altă iarnă rusească, spuse Werth. 

— Într-adevăr, incuviinté Schrumpp. Si câţi dintre noi vor mai fi 
aici sa vada primavara? 

Se uita imprejur la cei trei barbati. 

— Mai vrea cineva vodcă? 


Saffron se afla la Norgeby House, dactilografiindu-si cel mai 
recent raport cu privire la activitatile si opiniile guvernului belgian 
din exil, cand Margaret Jackson aparu langa biroul ei. 

— Generalul vrea sa te vada. 

— Pe mine? 

Saffron isi scormoni creierii în căutarea unei ofense pe care ar fi 
putut s-o comită si care sa fi fost suficient de serioasă încât să solicite 
intervenţia şefului Operatiunilor. 

— O, Doamne, i-am ofensat în vreun fel pe belgieni? 

— Nu, nimic de felul ăsta, este... 

Margaret făcu o pauză în timp ce încerca să găsească un 
compromis între dorința firească de a-i spune prietenei ei ce se 
întâmpla și nevoia mai mare de păstrare a secretului, care fusese 
întipărită în mintea fiecărui angajat de pe Baker Street în timp ce 
urcau scările care duceau la etajul superior, unde își aveau birourile 
Gubbins si alti ofițeri superiori, adauga: 

— Este o chestiune operațională. Ceva care are de-a face cu, știi tu, 
lucrul acela despre care am discutat... în apartamentul tău. 

Dura o secundă până mesajul deveni clar. Apoi Saffron isi aminti 
conversaţia din timpul prânzului de duminică despre un eşec în 
operaţiunile agenţilor de pe Baker Street ceva atât de grav încât ar fi 
putut însemna sfârşitul organizaţiei lor. 

— A, da, spuse ea. 

Margaret tot nu-i spusese încă lui Saffron natura specifică a 
problemelor. Dar credea că prietena ei era pe punctul să afle singură. 
Un minut mai târziu, se aflau la ușa biroului generalului de brigadă 
Gubbins. 


— Intra! strigă o voce dinăuntru. 

O conduse pe Saffron in birou si rosti: 

— A venit cadetul Courtney, domnule, dupa cum ati cerut. 

Cum stătea în spatele lui Margaret, perspectiva lui Saffron era 
partial blocată, asa ca nu reuși să-l vadă mai bine pe generalul 
Gubbins decat dupa ce pleca prietena ei. Omul statea aplecat asupra 
unui document de pe biroul sau si isi ridicase ochii care-o fixau de 
sub sprâncenele groase si stufoase. Își dădu seama într-o clipă că era 
un tip care adulmeca instantaneu orice minciună, orice scuză sau 
idee proastă. 

Saffron luă poziție de drepţi, pentru că, în compania acestui om, 
poziția pe loc repaus nu era posibilă decât dacă el ar fi permis-o. 
Avea obiceiul, întipărit în ea în copilăria petrecută în Africa, de a 
judeca bărbaţii în termeni animalieri, separând puţinii masculi 
dominanti de membrii inferiori ai haitei, mult mai numeroşi; pe cei 
puternici, de cei vulnerabili; pe cei în formă și plini de forță, de cei 
slabi si cu sănătate șubredă. Chiar dacă era așezat, Saffron observa că 
Gubbins nu era un bărbat înalt. Era sigură că desculta ar fi fost cu 
vreo zece centimetri mai înaltă decât el şi că l-ar fi privit de sus dacă 
ar fi fost pe tocuri. Dar statura lui scundă era irelevantă, pentru că 
omul radia un aer de energie, tărie mentală, voinţă copleşitoare si un 
simţ natural de a conduce. 

Nu-i de mirare că Margaret e atât de impresionată de el, se gândi ea. Îl 
văzu cu colțul ochiului pe Hardy Amies aşezat pe un scaun simplu 
de lemn, împreună cu un bărbat mai tânăr - Saffron îşi dădu seama 
că cel de lângă el era Leo Marks. La fel ca ea, aşteptau ca Gubbins să 
înceapă conversaţia. 

Acesta continua să se uite la Saffron, bătând cu vârfurile degetelor 
în masă în timp ce făcea asta. Era obișnuită cu bărbaţi care o priveau 
din cap până în picioare, dar în examinarea lui Gubbins nu era nimic 
sexual; o cântărea din alte puncte de vedere. 

Îi arătă al treilea scaun de lemn din încăpere și ordonă: 


— Stai jos. 

Saffron facu dupa cum i se spuse. Gubbins spuse: 

— Buna ziua, Courtney. 

— Buna ziua, domnule, raspunse ea. 

— Înainte să continuăm, să fie un lucru clar. O să discutăm o 
misiune extrem, de secretă si foarte periculoasă. Iti ordon, prin 
urmare, să nu discuti nimic din ce se spune la această întâlnire cu 
niciun om care nu a fost aici, în afara cazului în care ţi se ordonă 
anume să faci asta. Ai înţeles? 

— Da, domnule. 

— Bine... Acum, deși stă în puterea mea să-ți cer discreţie, nu am 
dreptul, ca ofițer militar, să-ți ordon tie, o persoană civilă, să 
întreprinzi operaţiuni riscante pe teren inamic sau oriunde 
altundeva. Mai mult, multi oameni cumsecade ar considera că este 
greșit din partea unui bărbat ca mine să pun cu bună știință si în 
mod deliberat o femeie în pericolul de a-și pierde viaţa. Așa că nu 
pot să te oblig să accepti această operațiune si nici nu ti se va imputa 
dacă o refuzi. 

— Nu am s-o refuz, domnule, spuse Saffron. Ştiam în ce mă bag 
când am venit pe Baker Street. Am fost antrenată să duc la bun 
sfârșit o misiune şi sunt nerăbdătoare să am ocazia să-mi folosesc 
cunoştinţele. 

Gubbins incuviinta. 

— Foarte bine atunci, am să-ți explic scopul nostru de astăzi. 
Încercăm să răspundem la o întrebare care ar putea avea implicaţii 
serioase pentru munca noastră din Ţările de Jos si, prin extensie, din 
Europa ocupată. Ne temem - nu putem să fim siguri, însă ne temem - 
că am putea să ne confruntăm cu o breșă serioasă în securitate, în 
Olanda. Desi este o speculație, este posibil să existe o situație 
similară în Belgia. O să remarci că nu sunt astăzi cu noi nici șeful 
secției belgiene, nici şeful secţiei olandeze. Deşi nu-mi convine 
situația, trebuie să încep operaţiunea fără știrea ofițerilor care sunt 


cei mai afectati de aceasta criza. Este pentru propria lor protectie. Pot 
sa imi imaginez circumstante in care ar fi bine pentru ei sa poata 
nega ca stiu ceva despre operatiunea pe care urmeaza s-o detaliez, 
spunand adevarul cand fac asta. 

Gubbins făcu o pauză de parca ar fi vrut să-i dea lui Saffron timp 
sa inteleaga ce spusese inainte sa continue. 

— Pe scurt, teama noastră este că germanii ne-au spart codurile 
radio. Dacă este așa, e posibil să fi aflat de toate operaţiunile noastre 
din acest an. E posibil să ne fi capturat multi agenţi. Și se poate să-l fi 
întors cel putin pe unul dintre ei si să-l folosească ca agent dublu 
împotriva noastră. 

Saffron înţelese acum de ce Margaret era atât de supărată. Dacă 
germanii actionasera ca niște papusari, folosind agenţi britanici 
împotriva Londrei, atunci era un dezastru. Și, dacă cei din MI6 voiau 
să desființeze SOE, acest lucru le-ar fi oferit din plin o justificare. 

— Sunt sigur că-l cunosti pe Marks, spuse Gubbins. 

— Da, domnule. 

Saffron se uita la Leo Marks, care-i zambi rautacios. La fel ca 
Gubbins, era un barbat scund si cu ochi patrunzatori, plin de 
energie, iar asta îi dădea un aer impunător. Totuşi, Marks era mai 
tânăr decât Saffron, abia trecut douăzeci și doi de ani, și era un fel de 
geniu copilăros, aproape nebun. In mod intuitiv, era expert în 
decodarea unui semnal acustic abia perceptibil și traducerea într-un 
text englez care să aibă sens. 

Abilitatea sa neobișnuită de a decripta coduri era privită cu uimire 
de agenţii de pe Baker Street, care știau ce făcea Marks, fără să aibă 
nici cea mai vagă idee cum. Lucru şi mai remarcabil, îşi ducea la 
îndeplinire miracolele asistat de o echipă de femei care erau în cea 
mai mare parte mai tinere decât el. Aproape niciuna nu avea 
pregătirea matematică formală considerată esenţială pentru 
criptografie de înalt nivel. Le antrenase cu succes să asculte mesajele 


din nou si din nou, incercand un cifru dupa altul, pana cand literele 
amestecate isi scoteau la iveala intelesul ascuns. 

— Ai face bine să-i explici teoria ta cadetului Courtney, spuse 
Gubbins. 

Probabil din cauză că mintea îi era ocupată cu lucruri mai 
importante sau pentru că lucra atât de repede încât îi era greu să 
respecte un intelect mai putin înzestrat, Marks se străduia din greu 
să adopte o atitudine respectuoasă când se afla în compania ofițerilor 
superiori. 

— Sigur că aș putea să explic faptele, domnule. Și, desigur, ce 
deduc din ele. Așa ca, Saffron - pot să-ți spun asa? 

— Dacă pe domnul general Gubbins nu-l deranjează... răspunse 
ea, uitându-se la bărbatul cu o fata impasibilă din spatele biroului. 

— Spune-i cum vrei, omule. Numai pune-o în temă. 

— Foarte bine. Înţeleg că ai avut parte de antrenamentul complet 
pentru a deveni agent. 

— Da. 

— Atunci știi cum am folosit întotdeauna un cod care combină un 
text dintr-un anumit poem cu o formulă numerică ca să convertim 
textul în cod. Atât agentul, cât și persoana care îi decriptează mesajul 
cunosc poezia și cifrele. Nimeni altcineva nu le cunoaște. Si fiecare 
agent lucrează cu un poem diferit ca să-și genereze codul său 
specific astfel încât, chiar dacă un agent este descoperit, ceilalți 
rămân protejați. 

— Înţeleg principiul, spuse Saffron. Si am fost învățată cum să-l 
aplic. 

— Atunci poate că ești sau nu ești conştientă că acest cod are un 
punct vulnerabil clar. Funcţionează bine până în clipa în care cineva, 
să spunem un ofițer din Gestapo sau Abwehr, descoperă ce poem 
foloseşte agentul. Dacă acea persoană știe un minimum de 
criptografie sau are acces la spărgători de coduri antrenați, atunci 
codul poate fi spart cu destul de mare ușurință. Mai rău, odată ce 


codul este spart, inamicul îl poate folosi ca să transmită mesaje 
înapoi la noi. 

Saffron se încruntă. 

— Dar asta nu ar trebui să fie posibil. Am fost învăţaţi cum să 
folosim măsuri de securitate - la începutul mesajelor şi în text - 
tocmai pentru a împiedica pe oricine încearcă să se dea drept unul 
dintre noi. 

— Da, asa e. Dar cei mai multi agenţi nu le folosesc. Şi, chiar si 
atunci cand le folosesc sau încearcă să ne avertizeze integrandu-si 
greșit mesajele de verificare, aceste mesaje sunt ignorate de proşti 
care nu sunt atenți sau nu vor să creadă în ceea ce se află în fata 
ochilor lor. 

Gubbins se uită la el dezaprobator. 

— Ajunge, Marks. Nu poţi fi sigur că asta e ceea ce se întâmplă. 

— Dimpotrivă, domnule. Sunt cât se poate de sigur. În orice caz, 
acum avem ceea ce consider a fi o dovadă. După cum ştii, toți agenții 
operează dupa un „program”: orele fixe la care să trimită şi să 
primească mesaje. Ei bine, există un agent ale cărui ore au fost toate, 
din perspectiva mea, sub control german. Ne aflăm aici acum pentru 
că aceste suspiciuni au ajuns să fie împărtășite la o scară mai mare. 

— Și deocamdată sunt doar suspiciuni, spuse Gubbins. Rămâi la 
fapte. 

— Foarte bine, domnule. Howells a fost de serviciu pentru ultima 
oră programată a acestui agent. A avut impresia, de fapt chiar 
suspiciunea, că ceva nu era chiar în regulă. 

— Ce l-a făcut să creadă asta? 

— Codul era perfect, fără nicio greșeală. Vezi tu, Saffron, treaba cu 
agenţii este că aceștia operează în condiţii de anxietate extremă, tot 
timpul cu teama să nu fie descoperiți. Ajung întotdeauna să facă 
greșeli. Asta în afara cazului când sunt liniștiți, pentru că nu se află 
în pericol... pentru că sunt germani. Când ora programată era spre 
final, lui Howells i-a venit o idee. Germanii isi încheie de obicei toate 


semnalele cu două litere ,HH” de la salutul „Heil Hitler” Şi imediat 
ce unul spune „Heil Hitler”, tipul căruia i s-a adresat este obligat să 
răspundă la fel. Howells a semnat cu „HH” si imediat a primit 
răspunsul „HH” . Nu agentul era cel care opera radioul. Era un 
german. 

— O... spuse Saffron. 

— L-am instruit pe agentul respectiv în urmă cu mai putin de 
patru săptămâni. La scurtă vreme după aceea a fost parasutat 
deasupra Olandei şi a început să transmită o săptămână mai târziu. 
Dacă toate comunicațiile sale au venit, de fapt, din biroul lui Herr 
Giskes, omul de bază al Abwehr’? în Haga, asta sugerează că agentul 
a fost prins imediat ce a ajuns sau imediat după aceea. 

— Vrei să spui că ştiau că avea să vină? întrebă Saffron. 

— Da, asta sugeram. Ceea ce nu poate să însemne decât unul sau 
două lucruri. Fie aici, în secțiunea olandeză, există un agent dublu 
care le spune germanilor tot ce punem la cale, ceea ce nu cred, în 
ciuda lipsei mele de încredere aproape totală în spiritul sau 
imaginaţia unora dintre ofițerii în chestiune. 

Marks îi aruncă o privire lui Gubbins și, înainte ca generalul să 
apuce să-l apostrofeze, adăugă: 

— Îmi cer scuze, domnule, uneori nu mă pot abtine. 

După care continuă: 

— Sau, mai degrabă, germanii ştiau pentru că primeau în Olanda 
toate mesajele legate de aterizare, loc dată, oră... de fapt, toate 
detaliile operaţiunii. 

— Deci au capturat si au întors și alti agenţi înainte. 

— Sunt sigur de asta. Chiar dacă alții nu sunt. 

Gubbins oftă. 

— Marks, ţi-am mai spus, in această organizaţie este loc pentru 
excentricitati, dar nu pentru insubordonare. Sunt conștient de 


abilităţile si valoarea ta. Dar indulgenta mea are limite. Ai grijă cum 
vorbesti. 

— Da, domnule. Dar stiti ca am dreptate, domnule. Poate ca nu o 
spuneti, dar stiu ca sunteti de acord cu mine. 

— Sunt de acord cu faptul că există întrebări cărora trebuie să le 
răspundem, cedă Gubbins. De aceea, Courtney, vreau ca tu, sub 
supravegherea maiorului Amies, să încerci să găsești aceste 
răspunsuri. Dacă Marks are dreptate, trimiterea ta în Olanda ar 
putea să implice un risc enorm. De asemenea, ar fi lipsit de 
înțelepciune să folosim canalele de comunicare obișnuite ca să 
primim mesajele de la tine. 

— Dacă nu cumva vrei să te întâlneşti la punctul de aterizare cu o 
trupă de tipi fioroşi cu capatanile acoperite de căşti, care miros a 
varză murată, întrerupse Marks. 

Gubbins ignoră remarca și continuă: 

— Așa că vei fi parașutată în Belgia pe neașteptate, fără să-i 
informăm pe cei din Rezistență înainte. Maiorul Amies iti va da 
detaliile de contact ale unor membri din Rezistenţa belgiană în care 
are o încredere absolută. Sub nicio formă nu o să-ţi notezi aceste 
detalii, cum fac atâţia agenţi. Când începe o misiune, un agent nu ar 
trebui să aibă nicio foaie de hârtie cu el. 

— Nu, domnule. 

— După ce stabilești contactul, evaluezi cât de bine poți situaţia 
curentă din Belgia. Îi comunici situaţia maiorului Amies. Apoi mergi 
în Olanda. Odată ajunsă acolo, vei duce o muncă similară de 
evaluare, pornind de la premisa că nu trebuie să ai încredere în nicio 
persoană pe care o cunoşti sau pe care încerci să o cunosti. Ti se vor 
da detalii de contact pentru Olanda, la fel ca pentru Belgia, dar 
trebuie să le tratezi cu suspiciune. Observă indivizii și contextele lor, 
atât profesionale, cât și domestice. Nu stabili niciun contact decât 
dacă ești convinsă că sunt de încredere. 

— Așa o să fac, domnule. 


Acum Amies vorbi pentru prima oară. 

— Nu uita, Courtney, este la fel de important pentru noi să fim 
conştienţi de orice dubiu vei avea în legătură cu agenţii noștri sau 
contactele noastre locale cum este să ştim în cine putem avea 
încredere. Asa că tine-ma la curent în ambele privinţe. 

Gubbins incuviinta, după care spuse: 

— Dacă ajungi la concluzia că rețeaua noastră a fost compromisa, 
atunci trebuie să încerci să afli ce s-a întâmplat cu agenţii noștri, cu 
cât mai multe detalii cu putință. Trebuie să stim câţi dintre ei au 
prins germanii şi ce fac cu ei. 

Gubbins făcu o pauză, știind că se apropia de cea mai importantă 
dintre cererile sale, înainte să spună: 

— Singurii oameni din Olanda care au toate informaţiile pe care le 
vrem noi sunt ofițerii superiori din Abwehr şi, mai presus de toți, 
Herr Giskes. Ca adversar, am foarte mare respect pentru Giskes. Nu 
e o caricatură de agresor nazist. Este un ofițer de spionaj inteligent şi 
nemilos, care probabil că râde acum de noi. Trebuie să-ţi spun, 
Courtney, mi-ar face o foarte mare plăcere să-i şterg zâmbetul ăla de 
pe fata. 

— Atunci ar fi bine să mă apropii de el, spuse Saffron. 

— Dacă poţi, da. Intră în mișcarea pronazistă din Belgia. Găseşte o 
scuză să treci în Olanda. După care află ce Dumnezeu știe Giskes 
despre noi şi agenţii nostri. 

— Da, domnule. 

Gubbins se uită la Leo Marks care se foia pe scaun ca un școlar 
inteligent, disperat să prindă momentul de a arăta cât de multe ştie. 

— Mai vrei să adaugi ceva, Marks? 

— Doar că nu trebuie să te îngrijorezi că va fi nevoie să înveţi un 
poem, Saffron. Am o metodă de codare mult mai bună. Una pe care 
germanii n-o pot sparge... Dacă domnul general Gubbins îmi va 
permite s-o aplic, desigur. 


Privirea pe care Gubbins i-o aruncă lui Marks îi spuse lui Saffron 
că aceasta fusese una dintre problemele dintre cei doi bărbați. 

— De asta ne vom ocupa altă dată, spuse generalul. Prioritatea 
este ca tu, Amies, s-o instruiesti pe Courtney în legătură cu diversele 
grupări pronaziste şi să construiți un plan de atac. Spune-mi ce crezi 
la sfârşitul săptămânii. 

— Da, domnule. 

— Bine. Acum, dacă mă scuzati, cadet Courtney şi domnule 
Marks, sunt câteva lucruri pe care trebuie să le discut cu maiorul 
Amies în privat. Margaret vă poate conduce. 


oe keee 


Gubbins astepta pana cand usa se inchise in spatele lui Saffron si 
al lui Leo, mai aşteptă câteva secunde pentru ca ei să se îndepărteze 
prin biroul spaţios unde lucrau Margaret și celelalte secretare, după 
care îl întrebă pe Amies: 

— Crezi că e în stare de treaba asta? 

— Sincer, domnule, nu sunt sigur ca există cineva pe Baker Street 
care să poată ducă la bun sfârşit ceea ce cerem noi. 

— Spui că ar trebui să abandonăm misiunea? 

— Nu, este prea importantă. Și, ca să fiu direct, merită să riscăm 
viața unui singur agent. 

— Ceea ce ne duce la întrebarea mea: este agentul potrivit? 

Amies ridică pe jumătate din umeri, îşi strânse buzele în semn de 
concentrare şi răspunse: 

— Fluenta lingvistică a cadetului Courtney s-a îmbunătățit mult si 
nu am avut niciodată o femeie cu abilitățile ei de luptă. 

— Misiunea aceasta nu solicită neapărat această calitate. 

— Ar putea s-o solicite, domnule, dacă lucrurile devin complicate. 
Dar este mai mult decât atât. Fata asta are un cap limpede. Unii l-ar 


putea numi rece. As plati bani buni ca s-o vad band cincisprezece 
ture de tarie cu Herr Giskes. El ar putea sa descopere ca si-a gasit 
nasul. 

— Ar fi frumos să-l vedem cum isi primește pedeapsa pe care-o 
merită, fu de acord Gubbins. 

— Şi apoi mai este avantajul ei: puterea seducţiei. Oricine preia 
această misiune trebuie să convingă câțiva indivizi afurisiti să vrea 
să-i ajute. Trebuie să identifice pe cineva din cealaltă parte care 
posedă informații cruciale despre agenţii noștri și apoi să-l vrăjească 
ca să i le spună. Am în minte puţini agenţi, de ambele sexe, mai bine 
pregătiți decât Saffron Courtney să facă asta. 

Gubbins făcu o grimasă. 

— De-a dreptul oribil, nu-i așa, felul cum trebuie să gândești în 
slujba asta? Iata-ne pe amândoi, de acord că merită sa riscăm viata 
unei tinere femei pentru a obţine informaţia pe care o vrem, şi acum 
spui că va trebui să se prostitueze în timp ce face asta. 

— Presupun că da. Îmi cer scuze, domnule, m-am exprimat prost. 

— Poate... dar sunt de acord cu tine. S-ar putea ca Courtney să fie 
nevoită să seducă un bărbat, iar ea are capacitatea de a o face. Sunt 
convins că este cel mai bun agent pe care îl avem pentru această 
misiune. Dar vreau să-i dau șansa să lupte. N-o să-i dau undă verde 
decât dacă sunt sigur că am ajuns la cel mai bun plan si la cea mai 
mare sansa de succes. E clar? 

— Da, domnule, spuse Amies. 

Dar, părăsind încăperea, își dădu seama că era neliniștit. Voia să 
vină cu un plan care să-l mulțumească pe generalul Gubbins. Ştia că 
si Saffron ar vrea asta. Însă o parte din el spera că nu va reuşi, fie si 
numai ca să prevină momentul oribil când trebuia să o trimită într-o 
misiune care, conform oricărui calcul rational, însemna moarte 
sigură. 


>o krao 


In acea seară, cand isi termină lucrul, Saffron luă un exemplar din 


Evening Standard? de la un vânzător de ziare de pe Baker Street. 
Prima pagină era plină cu ştiri din nordul Africii. Generalul 
Montgomery adusese prima victorie majoră a armatei britanice din 
război, învingându-i pe generalul Rommel si elita lui Afrika Korps la 
El Alamein. Acum trupele americane aterizaseră pe coasta 
Atlanticului din nordul Africii. Atacau forțele lui Rommel din spate, 
în timp ce Armata a 8-a a lui Montgomery se lupta cu ei pe front. 

Cu o zi mai devreme, Winston Churchill spusese țării întregi că, 
după toți anii de greutăți si înfrângeri, „raza luminoasă a victoriei” 
se vedea în sfârșit în fata lor. „Acesta nu este sfârşitul” declarase 
prim-ministrul. „Nu este nici măcar începutul sfârșitului. Dar este, 
probabil, sfârșitul începutului”54. 

O lacrimă apăru în ochii lui Saffron atunci când se gândi la 
Gerhard. Dacă in fata lor se afla o victorie, atunci un popor întreg 
avea să fie înfrânt, si avea să urmeze si mai multă moarte, cruzime si 
ură. Cum ar putea el să supraviețuiască? 

Gerhard avea să fie distrus în acel val de răzbunare. Însă iubirea 
lor trecea dincolo de viata cotidiană, de mizerie si maldăre de moloz; 
era o legătură spirituală, cu siguranţă nu avea cum să moară. Inghiti 
în sec și începu să plângă, întorcându-se ca să-şi ascundă lacrimile 
de trecători și de propria ei îndoială. 

Saffron stătea într-o stație de autobuz, cu pardesiul închis până 
sus, cu gulerul ridicat împotriva frigului și a burnitei, ascultând 
zarva veselă din jurul ei. Ce contrast era între încrederea voioasă a 
londonezilor și fețele sumbre şi minţile nelinistite ale superiorilor ei 
din Norgeby House. 

Cei şase oameni care aşteptau în stație se apropiară de marginea 
trotuarului atunci când din întunericul tulbure apăru un autobuz 


care avea luminile din interior stinse pentru camuflaj, in vreme ce 
din faruri abia daca se vedea o unda slaba de lumina. Era nr. 74, 
autobuzul ei, iar Saffron se urcă în spate, îi dădu conductorului o 
monedă de trei pennnysi spuse: 

— Un bilet până la Knightsbridge, vă rog. 

Conductorul perforă bucata de hârtie și i-o dădu lui Saffron. 

— Fruntea sus, dragă. S-ar putea să nu se întâmple niciodată. Ai 
grijă la trepte, spuse, întinzându-se să sune din clopotelul care îi 
spunea șoferului să pornească. 

Stătea pe platforma deschisă ca un tenor de operă, pregatindu-si 
aria măreaţă, și, cu o voce care ajunse în fiecare coltisor din 
autobuzul supraetajat, strigă: 

— Toată lumea la bord în autobuzul şaptezeci şi patru, care merge 
până în Benghazi, via Mersa Matruh, Sidi Barhani şi Tobruk... 

Pasagerii râseră, pentru că numele acelor locuri obscure de pe 
harta nord-africană le deveniseră la fel de familiare ca orice oraș 
britanic în ultimii doi ani. Fronturile se modificaseră încontinuu în 
desert, în timp ce locurile trecuseră de sub o dominație sub alta. Însă 
acum, curentul se schimbase pentru totdeauna. 

Cineva, aflat cu câteva locuri în fata lui Saffron, strigă: 

— Trei urale pentru Monty! 

lar ea se trezi că se alătură grupului la fel de bucuroasă ca restul 
oamenilor în timp ce fiecărui „hip-hip” i se răspundea cu un şi mai 
puternic ,,Ura!” 

Însă, după ce starea generală se calmă, mintea lui Saffron se 
întoarse la ceva ce o intrigase în timpul întâlnirilor ei cu Gubbins şi 
Amies, un aspect al planului lor care ei i se părea a fi fără sens. 

Acasă, se tot gândi la asta în timp ce își pregătea o omletă din praf 
de ou și brânză, urmată de o felie de pâine cu cel mai mare lux pe 
care și-l permitea: gem de zmeură făcut de verișoara ei, Marjorie 
Ballantyne, din fructe crescute în grădina înconjurată de ziduri a 
casei sale din Scottish Borders. 


Însă doar mai târziu in noaptea aceea, în timp ce stătea întinsă in 
pat, citind cea mai recentă carte a Agathei Christie, îi apăru soluţia, 
perfect formată în mintea ei, cu aceeași plăcere pe care ar fi avut-o 
dacă și-ar fi dat seama de identitatea criminalului. 

În dimineaţa următoare se înfăţișă în biroul lui Hardy Amies şi îi 
ceru câteva minute din timpul lui. 

— Sigur că da, spuse el. Ce pot să fac pentru tine? 

— Este despre planul legat de Ţările de Jos, domnule. Ceva în 
legătură cu el m-a intrigat ieri seară. 

— Nu sunt surprins. Este o schemă riscantă. Ce anume? 

— Da, domnule, mă gândeam la modalitatea prin care urmează să 
mă prezint în fata fascistilor locali. Să presupunem că apar la 
birourile partidului lor și mă prezint ca o tânără care vrea să-și 
aducă contribuţia la planul national-socialist... 

Amies se lăsă pe spate si se uită la ea prin fumul de ţigară. 

— Daaa... 

— Nu s-ar întreba de ce mi-a luat atâta timp? Vreau să spun, 
războiul durează deja de peste trei ani, iar germanii au fost în Belgia 
în aproape tot acest timp. Ce am făcut până acum? 

— Ei bine, sunt sigur că putem inventa o poveste. Te-ai îngrijit de 
o rudă în vârstă sau ai văzut de afacerea familiei în absența 
bărbaţilor, care au fost plecaţi să lupte în diviziile belgiene ale 
Waffen SS, la fel de inflacarati ca tine. Ceva de genul ăsta. 

— Şi eu m-am gândit la asta. După care mi-am dat seama că până 
și nazistul cel mai îngust la minte ar putea fi putin suspicios și s-ar 
gândi să-mi verifice familia. Trebuie măcar să am acte care să-mi 
susțină povestea. 


— Văd care este problema. Sunt sigur că putem găsi o soluție, 
chiar dacă nu am timp pentru asta acum. 

— Nu vă îngrijoraţi, domnule. Nu este nevoie. Ca să fiu 
convingătoare... 

Ezită o clipă ca să obţină un efect dramatic. 

— ...trebuie să ajung în Belgia cu ajutorul germanilor. De fapt, sub 
protecţia lor. 

Asta îl uimi pe Amies. Își stinse ţigara, se înclină înainte, se 
încruntă la Saffron şi spuse: 

— Vorbesti serios când spui că o să te folosesti de germani ca sa 
intri în Europa ocupată? 

— Da, domnule... dar înainte de asta va trebui să merg în Africa. 

— Şi cum propui să faci toate astea? 

— Nu vă pot spune încă, domnule, nu exact. Dar mă străduiesc sa 
pun la cale un plan... 

Două minute mai târziu, Saffron mergea pe coridor, când îl văzu 
pe Leo Marks drept în fata ei. 

— Leo! Leo! strigă ea. Asteapta! 

Lui Marks i se luminară ochii de veselie în timp ce ea se grăbi către 
el, 

— Trebuia să se întâmple, spuse el. In sfârșit te-ai îndrăgostit de 
mine. Știam că în cele din urmă așa o să fie. 

— E din cauza alimentelor minunate pe care mi le aduci, gânguri 
Saffron, intrând în jocul lui. În ziua de azi, calea spre inima unei fete 
chiar este prin stomacul ei. 

— Ce pot să spun? Orice ca să-mi ating scopul... Acum, înainte să 
începem să ne planificăm luna de miere, ce pot să fac pentru tine? 


— Mă întrebam... să presupunem ca as vrea să-i trimit un mesaj 
ministrului de Interne sud-african din Pretoria; cum aș face asta? 

— Depinde ce spune mesajul. Dacă are un conţinut sensibil, va 
trebui să-l trimit în codul standard al Ministerului Afacerilor Externe 
la Înaltul Comandament din Pretoria, iar cineva l-ar decoda apoi si 
ar preda textul, preferabil scris de mână, destinatarului. Pe de altă 
parte, dacă nu este o problemă strategică de interes pentru Berlin, ai 
putea trimite o telegramă. 

Saffron îi spuse lui Leo la ce se gândea. El reflectă o clipă, dupa 
care spuse: 

— O telegramă este bine. Germanii au lucruri mai bune la care să 
se gândească decât politica locală din Africa de Sud. 

— Mulţumesc. 

— Cu plăcere. Apropo, mama va dori să ştie, te-ai gândit la o dată 
pentru nuntă? 

Două zile mai târziu, Saftron intră într-un bar din Trafalgar Square 
aflat la o aruncătură de bat de South Africa House. Privi împrejur si 
văzu un bărbat roșcat si cu mustață, rumen la fata, care îi făcea cu 
mâna de la o masă din colț. Până ajunse la el, acesta se ridicase în 
picioare si o aştepta cu mâna întinsă. 

— Bună, spuse el. Eddie McGilvray. Tu trebuie să fii Saffron 
Courtney, nu-i aşa? 

— Exact. 

— Ai prieteni puternici, domnișoară Courtney. Ministrul de 
Interne însuşi, domnul Malcomess, mi-a spus să-ți răspund la orice 
m-ai întreba. O să fac tot ce pot. 

— Mulţumesc. 


— lar mana dreapta a ministrului, domnul Courtney, mi-a trimis 
un mesaj separat. Zicea, citez: „Ai grijă cu Saffron Courtney. Dura ca 
un rinocer, rea ca o mamba furioasă." 

McGilvray astepta ca Saffron sa se linisteasca din ras, dupa care 
remarca: 

— Sa inteleg ca iti este ruda. 

— Ma tem ca da. 

— Bine, atunci, iti pot lua ceva de baut inainte sa ne apucam de 
lucru? 

— Gin şi apă tonică, te rog. 

— Imediat. 

McGilvray se duse la bar în vreme ce Saffron isi petrecu câteva 
momente plăcute contemplând felul cum putea să se răzbune pe 
vărul ei. Eddie se întoarse cu băuturile, se aşeză şi spuse: 

— Deci ai vrea să ştii despre fasciștii noștri sud-africani. 

— Da, te rog. 

— Pot să te întreb cât de bine cunoşti Africa de Sud si istoria ei? 

— Rezonabil. Am crescut în Kenya, dar am mers la școală pentru 
câțiva ani în Jo'burg* si mi-am vizitat verișorii în Cape Town. 

— Deci ştii că teritoriul Africii de Sud a fost colonizat de olandezi 
și apoi de britanici. 

— Desigur. Olandezii au devenit afrikaneri“€. Au luptat împotriva 
englezilor în războaiele burilor si multi dintre ei încă ne urăsc până 
astăzi. Despre asta am vrut să vorbim. 

— Fi bine, nu toți afrikanerii îi urăsc pe rooineks®”... 

McGilvray o punea la încercare. 

— Asta înseamnă ,,taranoi”, răspunse Saffron. Este numele lor 
pentru noi. Şi știu că unii afrikaneri susțin împăcarea cu Imperiul 
Britanic - unul este prim-ministrul Smuts. Ou Bas este un prieten și 
un erou pentru familia mea. 

Zâmbi. 


— Jar asta inseamna ,,fostul sef”. 

McGilvray zambi. 

— Am inteles, domnisoara Courtney. Stii cum sta treaba. Deci cum 
pot sa te ajut? 

— Spune-mi despre elementele fasciste din comunitatea 
afrikanerilor. Știu că există. Ştiu că împărtășesc cu naziștii multe 
dintre opiniile legate de superioritatea rasei albe. Dar trebuie să ştiu 
cine sunt. 

— Pot să întreb de ce? 

— Poti... dar nu am cum să-ți răspund. 

— De ce? 

Saffron ridică neutru din umeri. 

McGilvray bau puțină bere, își șterse spuma de pe mustață si 
începu: 

— Există două direcţii în aripa de dreapta a politicii afrika-nerilor: 
cea convențională și cea extremă. Aripa convenţională se găseşte în 
Partidul Naţional. Baietilor astora nu le plac englezii, refuză sa 
accepte ideea de drepturi egale pentru negri și nu vor ca Africa de 
Sud să lupte împreună cu Imperiul Britanic în războiul împotriva lui 
Hitler. Dar, în cea mai mare parte, opoziţia lor este o problemă de 
legitimă neînțelegere politică. Nu implică niciun fel de act subversiv 
sau de trădare și sunt liberi să facă și să spună ce doresc. Nu votez 
pentru Partidul National, dar am colegi care fac asta. E o tara liberă. 

Dacă esti alb, se gândi Saffron. 

— Dar extremistii? întrebă ea. 

— Ai pus punctul pe i. Exista un partid nazist in Africa de Sud. 
Numele sau complet este Miscarea National Socialista a Arienilor 
Sud-Africani*®. 

— Deci isi arata de la bun inceput pozitia fata de evrei. 

— Da. Si au destui prieteni in Partidul National, pana in cele mai 
înalte cercuri. Dar, în ceea ce priveşte amenințarea, nu reprezintă cel 


mai semnificativ grup fascist. Onoarea aceasta este rezervata unei 
gloate numite Ossewabrandwag. Să-i numim „OB” ca să fie mai 
simplu, ce zici? Aceștia îl susțin activ pe Hitler si vor ca el să câştige 
războiul. Hitler le-a întors complimentul. Din ce știm noi, germanii 
au trimis cel putin un agent în Africa de Sud si suntem siguri că a 
fost ajutat de OB. 

— Povesteste-mi despre ei, spuse ea. 

— Conducătorul lor este un bărbat numit Johannes van Rensburg - 
Hans pentru prieteni. Înainte de război a făcut studii de avocatură şi 
a lucrat în guvern ca Secretar la Justiţie. A călătorit în Germania cu 
probleme guvernamentale, unde a fost prezentat tuturor celor 
suspusi: Goring, Himmler și chiar lui Hitler însuși. A fost tentat cu 
totul de toată povestea asta. A ieșit din Partidul Naţional, s-a aciuat 
în OB şi s-a catarat până în vârful ierarhiei. Dar Hans al nostru e o 
vulpe bătrână, nu-i asa? Nu face cu mâinile lui munca murdară. Lasă 
asta pe seama celor mai infierbantati din partid. Îşi spun Stormjaers, 
sau trupele de asalt, şi au făcut tot felul de chestii urâte. Au pornit 
revolte in Jo’burg, au atacat oameni în uniformă şi i-au numit 
trădători. Au comis numeroase acte de sabotaj, au distrus căi ferate, 
au dărâmat reţele electrice, au tăiat liniile de telefon... 

Saffron se abtinu să-i spună lui McGilvray că fusese antrenată să 
facă astfel de lucruri, când el adăugă: 

— l-am adunat pe cei mai răi şi pe cei care le gândeau misiunile și 
i-am băgat într-o pușcărie. Este un loc din Free State numit 
Koffiefontein. Dacă vrei un loc drăguţ unde să mergi în vacanţă, nu 
ti l-aş recomanda. 

— Sună fascinant, spuse Saffron. Acum, un ultim lucru... ce cred 
despre femei? 

Leo Marks nu apăruse cu bunatati proaspete de pe piaţa neagră, 
asa că a doua zi, cand Saffron se întâlni cu Amies, aceștia fură nevoiţi 
să se descurce cu sandviciuri insipide cu pastă de peşte și câte o 
ceașcă de ceai. 

Amies mușcă o data din sandviciul său, se strâmbă si se întinse 
după o ţigară, murmurând: 

— Oh! Are un gust scârbos. Și mirosul... nu există un mod 
politicos de a-l descrie. 

Saffron râse. 

— Nu trebuie să vă îngrijorați pentru sensibilitatea mea delicată 
de domnişoară, domnule. 

— Da, dar cum rămâne cu a mea? 

Amies trase adânc din țigară, dădu fumul afară încet și oftă. 

— Aşa, acum e mai bine. 

Mai trase o dată, isi stinse ţigara, își îndreptă atenţia asupra lui 
Saffron şi întrebă: 

— Îmi spui, te rog, cum intentionezi să intri în Teritoriile Ocupate 
cu ajutorul celui de Al Treilea Reich? 

— Cheia stă în povestea mea de acoperire. Ca să fiu onestă, nu 
sunt sigură că as putea să trec drept o belgiană get-beget, chiar si 
după tot acest timp pe care l-am petrecut printre ei aici. Dar dacă aș 
fi o tânără sud-africană, a cărei familie are legături cu partea 
flamandă din Belgia? 

— Da, asta ar explica orice necunoastere a realitatilor locale... și s- 
ar putea să ti se pară mai ușor accentul afrikaans decât cel flamand. 

— În plus, ar explica unde am fost în ultimii ani. Inchipuiti-va O 
tânără care apare la o întâlnire fascistă din Ţările de Jos. Să 
presupunem că poate dovedi că este o adeptă pasionată a mișcării 
pronaziste din Africa de Sud, are scrisori de prezentare de la oamenii 
din conducere, fotografii cu ei, genul ăsta de lucruri. Ca să nu mai 
vorbim de un certificat de naştere și un pașaport sud-africane, și, în 
plus, un paşaport belgian. 


— Si chiar crezi că poţi să pui mana pe toate astea? 

— S-ar putea să fie nevoie să mă ajutați cu pașaportul sud-african, 
dar cu restul cred că mă pot descurca. Dar ar fi de folos dacă m-aș 
duce în Africa de Sud să le iau pe toate. Şi, dacă aș face asta, aş putea 
să plec in Europa de acolo. Introducem si scoatem agenţi prin 
Lisabona, nu-i asa? 

Amies nu spuse nimic, dar gestul abia vizibil din umeri fu 
singurul lucru de care avea Saffron nevoie. 

— Trebuie să ştiu cum o să pui mâna pe acest material. Trebuie sa 
mă asigur că nu va reprezenta o bresa în securitate. 

— O să lucrez cu ministrul de Interne. Este... 

Iubitul verișoarei tatălui meu si toată lumea din Cape Town ştie asta... 

— ...un prieten de familie. Mâna sa dreaptă este vărul meu, Shasa 
Courtney. Deja mi-au făcut legătura cu cineva din înaltul 
Comandament sud-african ca să mă informeze în legătură cu OB. Și 
nu, nu le-am spus de ce am vrut să știu. 

Amies își mai aprinse o ţigară și vorbi gânditor: 

— Cred că planul tău are multe parti bune. Cred si că există o mie 
de motive diferite pentru care s-ar putea să meargă oribil de prost, 
dar asa este cazul cu fiecare operațiune pe care încercăm s-o ducem 
la îndeplinire. Însă, orice am face, nu trebuie să-ți fluturi genele si să 
le ceri bărbaţilor favoruri. Trebuie să treacă totul prin canalele 
adecvate. Astfel este acoperit spatele fiecăruia. Şi, ca toate acestea să 
se întâmple, Gubbins trebuie să ne dea aprobarea. Nu o să facă asta 
decât dacă organizăm totul perfect. Așa că să presupunem că apari 
în Lisabona. Să mai presupunem că totul merge ca pe roate. Te 
prezinti la Consulatul German si ei iti cred povestea. La scurta 
vreme după aceea, ajungi cu bine în Belgia. Dacă iti joci cărţile bine, 
nu o să fii nevoită să-i cauţi tu pe naziștii locali. O să vină ei înaintea 
ta la aeroport cu o fanfară şi un covor roşu. Întrebarea este: pe care 
belgieni nazişti vrem să-i întâlneşti? Ai vreo idee despre acest 
subiect? Pari să fi rezolvat tot restul. 


Saffron dadu din cap stanjenita. 

— Ma tem ca nu, domnule. Belgienii din Eaton Square nu spun 
prea multe despre fasciștii de acasă. Am mai prins câte o înjurătură 
șoptită la adresa unui trădător sau altul care se poartă oribil, dar nu 
este un subiect pe care să-l discute deschis cu mine. 

— Nu mă miră. Nu le convine să recunoască faptul că unii dintre 
compatrioţii lor i-au primit pe germani ca pe nişte frați demult 
pierduţi. 

— Îndrăznesc să spun că aici nu ar fi fost chiar așa. 

— Sunt sigur că ar fi. 

— Ce ar trebui să ştiu şi nu mi-au spus oamenii din Eaton Square? 

— Ca de obicei în Belgia avem două lucruri din fiecare categorie: 
un partid fascist francez și unul flamand. Ca fată sud-africană, o să ai 
o afinitate naturală pentru flamanzi, așa că să ne concentrăm asupra 
lor. 

În timp ce Amies prezenta situaţia din Belgia, paralelele cu Africa 
de Sud deveniră clare. Exista si acolo un partid conventional, Viaams 
National Verbond, sau VNV, şi mai multe organizații extremiste. 

Amies explică: 

— Doi dintre cei mai înalți membri VNV au părăsit partidul și au 
întemeiat versiunea flamandă a SS. Au aceleași uniforme, ierarhii și 
obiceiuri urâte ca nemții, şi duc bucuroşi la îndeplinire toată munca 
murdară pe care vrea să le-o dea Himmler. Una dintre treburile lor 
preferate este pregătirea evreilor pentru exil în est. Si mai este o 
trupă numită DeVlag, întemeiată de SS. Nu sunt un partid politic per 
se, dar se află într-o rivalitate dură cu ceilalți fascisti belgieni, fie si 
numai ca să vadă care dintre ei îi pot lingusi cu mai multă asiduitate 
pe germani. Realizezi că și tu o să fii nevoită să faci asta? 

— Da, domnule. 

— Dar realizezi ce înseamnă? Dacă intri în treaba asta, trebuie să 
fie din toată inima. De acum înainte o să te convingi pe tine insati ca 
tii la ideile national-socialiste şi la tot ceea ce reprezintă ele. O să stai 


in fata nazistilor si o sa fii de acord din toata inima cu fiecare cuvant 
rău sau plin de ură pe care il spun. Şi dupa aceea o să le răspunzi 
exprimandu-ti gândurile proprii si mai pline de ură. Asta le va 
câștiga încrederea... și fără asta nu ai nicio șansă. 

— Ştiu cât de mult contează, domnule. Orice trebuie să fac sau să 
spun merită. 

Amies isi îndulci tonul. 

— Faci un lucru curajos, Saffron. Acum să ne gândim la identitatea 
ta falsă. Nu o să treci niciodată de autoritățile germane dacă o să ai 
documente belgiene emise de guvernul din exil, așa că cei de pe 
Eaton Square vor trebui să ne dea un paşaport în alb sau tipul de 
pașaport emis înainte de război. Ca să-ți oferim cât mai realist cu 
putinţă o identitate falsă, acest pașaport ar trebui să poarte numele și 
data de naștere a unei femei sud-africane adevărate, cam de vârsta 
ta, cu un certificat de naștere autentic. 

— Nu aș putea să fur identitatea unei alte fete, domnule. Dacă ar 
obiecta? 

— Nu va obiecta. Trebuie să găsim o persoană care are ghinionul 
să fie moartă. Dacă și părinţii ei sunt decedați, cu atât mai bine. 

Îşi frecă mâinile plin de energie. 

— Bine atunci, nu e timp de pierdut. Am face bine să ne apucăm 
de treabă. 


— Rezista, Berti, rezista! striga Gerhard. Sunt mai putin de cinci 
kilometri... poti sa faci asta. 

Gerhard privi în jos la avionul Messerschmitt lovit, care scotea o 
dara de fum negru si uleios în timp cădea impleticit spre 
pământurile acoperite cu zăpadă dinspre Pitomnik. 

Schrumpp nu răspunse. Se străduia cu puterea care-i mai 
rămăsese să nu lase avionul să i se izbească de solul îngheţat şi tare 
ca piatra care se afla acum la aproximativ o sută de metri sub el. Era 
grav rănit. Salva de foc de la mitraliera grea ce străpunsese partea 
inferioară a fuzelajului îi rănise piciorul drept. 

— Am o zgârietură uşoară, murmurase Schrumpp, dar Gerhard 
nici nu voia să se gândească cum arăta rana. 

Fuseseră plecaţi într-o misiune de atac la sol, o încercare inutilă de 
a apăra ultimele rămăşiţe ale unei divizii de blindate ce încerca să 
ţină in loc o întreagă armată rusă fără să dispună de artilerie, de 
suport armat sau măcar de muniţie. Trecuseră două luni de când 
sovieticii abordaseră o mișcare pe două fronturi care ravasise forțele 
româneşti, maghiare si italiene dispuse la nord şi la sud de 
Stalingrad. Rușii avuseseră nevoie de numai câteva zile să înconjoare 
orașul, prinzând în capcană Armata a Vl-a în ceea ce soldații 
numeau der Kessel: Cazanul. 

Fiihrer-ul refuzase să-i permită comandatului german al armatei, 
generalul Paulus, sa se retragă. Ei și piloții Luftwaffe care îi 
susțineau fuseseră lăsaţi să lupte, să flămânzească şi să moară acolo. 
Toată luna decembrie, rușii se jucaseră cu prada lor rămasă fără 
apărare. Stalin adunase șapte armate în jurul orașului și nu se 
grăbea, ştiind că fiecare zi care trecea îi lăsa pe germani tot mai 


flamanzi, mai infrigurati si mai disperati decat fusesera vreodata, 
lipsiti de arme, de combustibil si de munitie. Orasul insusi nu fusese 
niciodata cucerit pe de-a-ntregul. Cu toate acestea, macelul nemilos 
continuase in timp ce ruinele clădirilor dărâmate sau aruncate în aer 
deveneau câmpuri de luptă, adunandu-si propriile victime în timp 
ce liniile frontului deveneau tot mai neclare, iar deznodământul se 
apropia, la fel de inexorabil ca moartea. 

Şi apoi, în 9 ianuarie 1943, un baraj imens de bombe de artilerie 
care explodau si de rachete Katiușa anuntasera începutul asaltului 
rusesc final. Putinii soldați Wehrmacht care mai erau în stare să tragă 
cu arma făcuseră tot posibilul să reziste, însă lupta devenise la fel de 
jalnică pe cât era de disperată. 

Din moment ce supravietuise, Gerhard se trezi promovat la rangul 
de Oberstleutnant, sau locotenent-colonel. Practic, avea sub comandă 
un grup întreg, de avioane, chiar dacă acesta nu însuma mai mult de 
o duzină de avioane de vânătoare peticite provenind din nişte 
escadrile care nu mai existau. În acel grup, el și Schrumpp, devenit 
acum oficial căpitanul uneia dintre acele escadrile non-existente, 
erau ultimii supraviețuitori ai celor care zburaseră deasupra Poloniei 
în septembrie 1939. Niciunul dintre ei nu-și mai aducea aminte când 
anume avusese parte de o masă cât de cât hrănitoare sau de o noapte 
întreagă de somn. Erau nerasi, cu ochii roşii, niște umbre emaciate 
ale celor care fuseseră mai demult Cu toate astea, supravietuisera. 

Până acum. 

Aerodromul intrase în câmpul lor vizual. Pistele erau ciuruite și 
pline de gropi de la proiectile și cratere de bombe. Pe laterala uneia 
se desfăşura un cimitir imens de vechituri, plin de resturile 
tancurilor germane, ale camioanelor, ale dubelor și ale armelor 
distruse în luptă. Printre ele erau aruncate avioane, cu sutele, 
doborâte de neîncetatele atacuri ruse. Acolo se aflau două cadavre 
de metal care le făceau pe toate celelalte să pară neînsemnate, o 
pereche de Focke-Wulf Condor gigantice, cu patru motoare, mândria 


flotei Luftwaffe. Unul avea partea din spate ruptă. Celuilalt îi lipsea 
o aripă. Şi, de fiecare dată când Gerhard zbura pe deasupra lor, 
acestea îi apăreau tot mai mult ca niște simboluri ale iminentei 
prăbușiri germane. 

Dar asta nu era nimic în comparație cu dezordinea de pe celelalte 
trei laturi ale aerodromului. În fiecare zi, când vremea nu era atât de 
rea încât să tina toate avioanele la sol, soldaţii răniţi, cel mult două 
sute, reușeau să urce la bordul unuia dintre bombardierele Heinkel 
folosite pentru a-i transporta înapoi la spitalul de campanie care se 
afla pe teritoriul deţinut de germani. Avionul trebuia să treacă de 
mitralierele ruse antiaeriene și apoi oamenii se rugau ca acestea să 
nu fie dublate de avioane de vânătoare inamice înainte să poată să 
ajungă la destinaţie. Astfel, exista o șansă de scăpare, iar aerodromul 
devenise un magnet pentru răniții din Stalingrad, care veneau 
schiopatand, târându-se sau carati de alţii. Purtau pe fete paloarea ca 
de ceară a frigului si a malnutritiei. Dacă le degerasera obrajii, buzele 
și nasurile, fețele li se invineteau, de parcă corpurile lor care abia mai 
trăiau începeau deja să intre în putrefacție. În multe cazuri, asta se 
întâmpla, fiindcă nu existau medicamente care să trateze rănile 
cangrenate, nici alte bandaje decât fâșiile rupte din uniformele 
morților. 

Aceşti soldați fantomă formaseră un campament la Pitomnik. De 
fiecare dată când ateriza un bombardier sau un avion de transport, 
răniții care erau capabili să se deplaseze - sau cei care se prefăceau că 
ar fi răniți - treceau peste gardurile doborâte, prin hangare și zonele 
de dispersie, și se îndreptau spre pista unde urma să se oprească 
avionul. Plutoane de poliţie militară, Feldgendarmerie, cunoscuţi sub 
numele de „câini în lanţuri” datorită scuturilor mici de metal pe care 
le purtau atașate de lanţuri în jurul gâtului, fuseseră trimise să 
controleze oamenii. Își duceau la îndeplinire sarcina cu amenințări, 
pumni şi lovituri cu patul pustii și, atunci când presiunea oamenilor 
disperaţi ameninţa să invadeze avionul, cu focuri de armă. 


Gerhard văzu ca tocmai in acel moment avea loc o încăierare. Un 
avion de transport Junkers 52 era oprit pe pista adiacentă, 
pregatindu-se de decolare. Dar avea usile deschise si oamenii se 
urcau in timp ce poliţia militară tinea la respect hoarda de răniți. 

— Berti, vezi avionul ala? spuse Gerhard prin radio. O sa te urcam 
in acei avion. Iti jur. O să te scot din groapa asta de gunoi. Dar 
trebuie să aterizezi. E un ordin! 

Gerhard îl auzi pe Berti răspunzându-i în cască: 

— Jawohl, mein Fiihrer.°? 

lar Gerhard zâmbi, pentru ca, dacă prietenul său mai avea inca 
simțul umorului, mai avea poate suficientă viata în el încât să 
aterizeze. 

Trebuia s-o facă singur pentru că nu erau echipaje de urgenţă și 
pompieri care să-l asiste la sol. Acele zile trecuseră demult. Era 
fiecare pe cont propriu. 

— Asta o să facem, spuse Gerhard. 

Era esenţial ca Schrumpp să creadă că mai era încă speranţă. 

— În primul rând, o să aterizezi. O să vin în spatele tău. Dacă o să 
aterizezi greșit, o să intru direct în avionul tău şi o să murim 
amândoi. Dar nu o să gresesti. O să aterizezi. O să aterizez și eu. O sa 
vin și o să te scot din avion şi o să-i ordon pilotului să te primească la 
bord. El o să spună imediat „Da, Herr Obersleutnant!” Şi el, şi eu o să 
urlăm la oricine ne poate auzi și o să fii dus cu avionul şi o să ajungi 
imediat la spital cu câteva infirmiere dragute care să se îngrijească de 
tine, şi o să te gândeşti cât de bine ai ajuns în comparaţie cu bietul 
tău prieten care este încă blocat în Stalingrad. Ai înțeles? 

Nu primi niciun răspuns. Pista de aterizare se apropia. Avionul lui 
Schrumpp aproape că atingea aripile şi cozile avioanelor dărâmate 
care ieșeau din ruine. 

— Poate că ar trebui să începi coborând trenul de aterizare, 
bătrâne. Asta ajută întotdeauna, sugeră Gerhard. 


Spre uimirea lui, rotile din avionul 109 al lui Schrumpp incepura 
sa coboare. Dar pamantul se apropia, iar ele erau inca in pozitie 
orizontala. 

Pentru numele lui Dumnezeu, coboara-le! 

Gerhard încercă să rămână calm. Trebuia sa fie cu capul pe umeri 
dacă urma să aterizeze suficient de aproape de Schrumpp încât să fie 
în stare să-l salveze fără să fie prins în resturile unei aterizări ratate. 

Dura câteva secunde până când avionul 109 îşi cobori roțile, însă 
timpul păru să alerge în două direcţii simultan: coborârea trenului 
de aterizare încetinise, în vreme ce pământul se apropia de ambele 
avioane Messerschmitt cu o viteză de zece ori mai mare decât cea 
normală. 

Si apoi, acestea două deveniră una în clipa în care roțile avionului 
lui Schrumpp ajunseră jos şi, o secundă mai târziu, atinseră 
pământul. Gerhard văzu cum avionul încetini, rămânând totuși 
drept în vreme ce ateriza în siaj, şi îşi dădu seama că asta îl făcea să 
aibă o viteză mult mai mare decât dacă ar fi aterizat normal. Se grăbi 
să ajungă în spatele avionului lui Schrumpp, astfel încât elicea lui 
aproape îi atingea coada, apoi, ca un şofer de curse care face o 
manevră de depășire, reuși să treacă pe lângă el fără ca aripile să li se 
lovească. 

Nu îl interesa decât să oprească avionul si să deschidă turela de 
deasupra capului său. Gerhard își desfăcu centura, se catara afară pe 
aripă, sări jos si o lua la fugă. Erau vreo cincizeci de metri de asfalt 
între avionul său și al lui Schrumpp. 

Vedea limbi de foc care ieșeau de sub capota motorului și lingeau 
fuzelajul. Abia dacă mai era combustibil în rezervoare, dar era 
suficient încât să aprindă un foc care să cuprindă tot avionul 

Gerhard ajunse la avionul 109, epuizat de oboseală si foame, chiar 
dacă distanţa era scurtă. Se folosi de toată puterea ca să se urce pe 
aripă şi să deschidă turela. În carlingă, Schrumpp era prăbușit peste 
comenzi. Aterizarea îi luase ultimul strop de energie din el. 


Gerhard privi in jos sub panoul de control la piciorul ranit al lui 
Schrumpp si inghiti in sec in fata a ceea ce vazu. Mai jos de fluierul 
piciorului, nu mai erau decat pielea si osul. Trebuia amputat. 

Probabil nu va mai zbura niciodată, se gândi Gerhard. Și apoi: 
Norocosul. 

Dar Schrumpp avea să moară dacă nu i se făcea amputarea. Din 
picior sângele îi ieşea în valuri, făcând o baltă pe podeaua carlingii. 

— Să te scoatem de aici, spuse Gerhard, eliberându-l pe Schrumpp 
din centură. 

Se aplecă în carlingă, între spatele prietenului său şi spătarul 
scaunului, si reuși să-şi bage mâinile pe sub braţele lui Schrumpp, isi 
încordă picioarele și trase cât de tare putu. Schrumpp nu se urni. 

Simtea căldură în laterala piciorului drept. Flăcările se apropiau. 
Văzu cu coada ochiului o mulțime de oameni care veneau spre el. Se 
uită împrejur si văzu o hoardă de răniți. Alungati de lângă Junkers, 
îşi căutau alt mijloc de scăpare. Nu conta că avioanele Messerschmitt 
aveau un singur loc și nu aveau combustibil în rezervoare. În ochii 
acelor oameni disperaţi reprezentau calea spre ieșirea din iad. 

— Hai, Berti, nu pot să fac asta singur. Mă auzi? 

Auzi un geamăt slab şi-l văzu dând din cap. 

— Bine, atunci, la trei, împinge cu piciorul bun. Unu... doi... trei! 

Din Schrumpp ieşi un geamăt oribil. Crescu până la un urlet înalt 
de durere în timp ce Gerhard reuși să-l tragă afară din carlingă, cu 
piciorul zdrobit zgâriind marginea carlingii. Înainte să-l lase pe 
aripă, Gerhard se dădu jos de pe aripă pe sol şi își trase prietenul 
după el. Greutatea lui Schrumpp îl îngenunche pe Gerhard și, în 
momentul în care se ridică, mulțimea de răniți cu ochii stinsi îi 
înconjurase deja avionul, luptându-se să ajungă în carlingă, în vreme 
ce alte cadavre vii se târau spre al doilea avion. 

Gerhard se ridică în picioare, se uită la mulțime, își scoase 
revolverul de serviciu prins la brâu și trase două focuri pe deasupra 
capetelor lor. Pentru câteva secunde, îi opri pe oamenii care înaintau 


- suficient cât să-l ia pe Schrumpp in spate si s-o pornească in 
directia turnului de control. 

Vazu alti trei oameni repezind-se catre el. Pentru o clipa, Gerhard 
crezu că trebuia să-l lase jos pe Schrumpp și să se lupte cu ei. Apoi 
realiză că erau membri ai echipajului de la sol, oameni de treabă ce 
lucraseră zi şi noapte ca să-i asiste pe el si pe alti piloți. 

— Sunteţi bine, domnule? întrebă unul dintre ei. 

— Cea patit Herr Hauptmann Schrumpp, domnule? 

— Avionul sau a fost lovit. Are nevoie de un garou la picior, rapid. 
Folosiţi o banda de la harnașament, orice poate fi legat strâns. Apoi 
duceti-l la Ju 52 si spuneţi-i pilotului că nu decolează până nu-i spun 
eu să facă asta. Aţi înțeles? 

— Da, domnule! 

— Bine. O să ajung acolo într-un minut. Trebuie să-i dau lui 
Hauptmann Schrumpp ceva pentru drum. 

Gerhard fugi pe aerodrom la clădirile adunate în jurul turnului de 
control. Într-una era infirmeria unde lucrase ofiţerul lor medical 
până când, într-o zi, un avion Heinkel plecase si, putin mai târziu, 
piloţii descoperiră că doctorul lor se urcase la bord. Totuşi, dulapul 
său de medicamente era acolo şi cum pilotau avioanele de transport, 
cei din Luftwaffe aveau ceva rezerve. Gerhard deschise dulapul şi 
scoase câteva fiole de opiu și cât de multe bandaje putu să înfunde în 
buzunarele pantalonilor şi în jacheta de zbor. Văzu o pereche de 
cârje pe podea și le luă. Apoi alergă în sala de mese a ofițerilor. Era la 
fel de murdară și de haotică ca tot restul Cazanului, dar mai era 
acolo o jumătate de ladă de vodcă, si Gerhard luă o sticlă. 

Fugi la Junkers. Își deschise jacheta de zbor din piele ca să scoată 
la iveală uniforma de dedesubt, cu gradele şi decoraţiile. Schrumpp 
era întins pe jos în spatele fuzelajului avionului Ju 52, cu piciorul 
legat strâns sub genunchi. 

— De ce nu e la bord? întrebă Gerhard. 


— Din cauza pilotului, domnule, raspunse unul dintre membrii 
echipajului de la sol. Spune ca nu poate sa ia decat raniti care pot sa 
meargă. Este un ordin de la Înaltul Comandament, domnule. Nu-l 
poate încălca. 

— Ei bine, atunci trebuie să-l punem pe Hauptmann Schrumpp pe 
picioare, nu-i așa? 

Gerhard pescui dintr-un buzunar fiolele de opiu. 

— Face-i o injecție cu două dintr-astea în picior si puneti-i-le pe 
celelalte în buzunare. Turnati-i cât de multă vodcă puteţi pe gat. 
Infasurati-i bandajele astea în jurul piciorului. Incercati să-l faceţi să 
meargă în cârje. Vreau să stea în picioare lângă uşa avionului în mai 
putin de două minute. Acum! 

În timp ce oamenii îi urmau ordinele, Gerhard ieşi de sub avionul 
Junkers si se duse la ușă. Sperase că pilotul va trece cu vederea 
ordinele in fata unui alt pilot rănit, dar înțelegea de ce refuzase sa 
facă asta. Un bărbat pe targă ocupa la fel de mult loc ca patru bărbaţi 
care stăteau în picioare. De asemenea, era greu de crezut că avea să 
se vindece suficient cât să poată să lupte din nou. Evacuarea fusese 
restricționată la răniții care puteau merge pe picioarele lor. 

Gerhard ajunse la uşa avionului. Acolo stătea un soldat din poliția 
militară, cu o fata împietrită și cu o mitralieră în mână, blocând 
accesul. 

Se auzi un sunet mecanic puternic. Motoarele porneau. 

— Aveţi bilet de trecere, domnule? întrebă polițistul militar, fiind 
nevoit să urle ca să se facă auzit când motoarele se treziră la viaţă. 

— Nu, strigă Gerhard. Dar nu intentionez să urc in acest avion. 
Trebuie doar să vorbesc cu pilotul. Lasă-mă să urc. Dacă nu cobor, 
poți să ma impusti. 

Omul se încruntă, nefiind sigur cum să răspundă. 

— Iti reamintesc că sunt locotenent colonel. 

Soldatul se gândi la urmările nesocotirii ordinelor unui colonel și 
se dădu într-o parte. 


Gerhard se catara în avion, isi făcu drum printre rândurile de 
răniți până la ușa cabinei și o deschise. 

Pilotul se întoarse și începuse deja să strige: 

— Ce dracu’ se... 

În acel moment, văzu că se adresa unui ofițer superior din 
propriul său departament şi se opri. 

— Îmi pare rau, Herr Oberstleutnant, nu am ştiut că... 

Gerhard incuviinta grăbit Nu era rău daca pustiul ăsta - mai erau 
încă urme de acnee pe fata proaspăt bărbierită a băiatului - se simțea 
intimidat de prezenţa lui. 

— Înţeleg că ai refuzat să primeşti în avion un ofițer Luftwaffe. 

— Da, domnule, dar... 

Gerhard ridică mâna să-l oprească. 

— Niciun „dar”. Înţeleg regula. Doar răniții care pot merge. De 
aceea, Hauptmann Schrumpp, un pilot de performanţă care a luptat 
pentru Reich încă din prima zi a acestui război, va intra în avion pe 
propriile sale picioare. Şi tu o să-l iei de aici. Poţi să fii sigur că o să 
sun la biroul generalului von Richtofen ca să mă asigur că a ajuns în 
siguranţă. Intelegi? 

— Dar, domnule... 

— Niciun „dar”. Hauptmann Schrumpp zboară la bordul acestui 
avion sau o să mă asigur, înainte să cadă acest oraș, că fiecare om din 
Luftwaffe, de la Goring însuși în jos, o să știe că ai întors spatele unui 
coleg ofițer când avea nevoie de tine. Așa că te întreb pentru ultima 
oară: pot să-l urc pe Hauptmann Schrumpp la bord? 

— Da, Herr Oberstleutnant. 

— Bravo, băiete. Am știut că o să înţelegi. 

În timp ce polițiștii militari deschiseră focul asupra răniților care 
se luptau ca să se urce la bord, Gerhard îl urcă pe Schrumpp, care 
era ţinut de fiecare parte de unul dintre membrii echipajului de la 
sol, la bordul avionului. Odată ajuns, avea să rămână în picioare pur 
și simplu fiindcă era înghesuit de trupurile celorlalți. 


Gerhard se asigura ca echipajul de zbor care supraveghea cabina 
stia ca trebuia sa se ingrijeasca de unul de-al lor. Schrumpp era abia 
conştient, salvat de la durere de o ceaţă de opiu si alcool. Gerhard îl 
bătu pe umăr. 

— Adio, prietene. Să zbori în siguranţă... Și succes la infirmiere. 

În clipa în care Gerhard sări înapoi pe asfalt, ușa avionului Junkers 
i se închise in spate, opritorile fuseseră trase de sub roti, iar avionul 
începu să se deplaseze pe pistă. 

Gerhard îi privi cum se ridica pe cerul gri si fără soare şi văzu 
salvele de proiectile antiaeriene împânzind aerul din jurul lui în timp 
ce își croia drum în sus. 

Avionul Junkers trecu de baraj fără nicio zgârietură. Zbură pe 
deasupra teritoriului inamic fără întrerupere si ateriză în siguranţă la 
Salsk, un aerodrom aflat la vest de Tatsinskaya, care capitulase în 
fața Armatei Roșii în ajunul Crăciunului. 

În 12 ianuarie, noaptea târziu, operatorul radio Luftwaffe din 
Pitomnik primi un mesaj. Căpitanul de escadrilă Schrumpp 
supravietuise zborului din Stalingrad si fusese operat. Piciorul drept 
îi fusese amputat sub genunchi, dar supravietuise operaţiei. 

Însă Gerhard era blocat în Stalingrad. Si acolo calvarul urma să se 
inrautateasca. 

În dimineața zilei de 16 ianuarie, rusii înaintaseră atât de mult în 
Kessel că erau pe punctul de a captura Pitomnik-ul. Lui Gerhard si 
colegilor săi piloți li se ordonară să zboare pe un alt aerodrom, 
Gumrak, care era cu douăsprezece kilometri mai aproape de oraşul 
însuşi. Facura călătoria în câteva minute, cu toate că aterizarea fu 
complicată când aflara că nimeni nu fusese anunțat de sosirea lor, 
astfel că aerodromul era încă acoperit de un strat gros de zăpadă. 


In castile lui Gerhard se auzi vocea unui pilot tanar: 

— Ce o să facem, domnule? Nu vedem pista. 

— Aterizati, firește. Nu avem unde altundeva să mergem. 

Nu conta unde aterizau. Frigul făcuse fiecare centimetru de 
pământ tare ca betonul și era doar o chestie de noroc să nu sfârșească 
într-unul dintre craterele făcute de bombele rusești și de proiectilele 
de artilerie. 

Gerhard nu mai zburase niciodată spre Gumrak, astfel că nu-i 
cunoştea dimensiunile. Făcu un cerc deasupra câmpului ca să-l 
măsoare, apoi se folosi de poziția turnului şi a hangarelor - toate 
aproape în întregime distruse - ca să ghicească care anume era 
orientarea posibilă a pistei principale. Apoi își conduse oamenii într- 
acolo. Doi dintre piloții mai putin experimentați întâmpinară 
probleme în a-și controla avionul pe pământul alunecos, dar 
supravietuira neatinși împreună cu aparatele lor de zbor. 

Însă pentru echipajele de la sol, mersul pe şoseaua distrusă cu 
camioane pline de echipament și provizii, care ar fi durat puţin în 
mod normal, deveni o coborâre de trei ore într-un iad înghețat. 

Drumul era plin de soldaţi care se retrăgeau, epuizați, inghetati, cu 
ochii goi şi mâinile și picioarele infasurate cu bandaje făcute din 
pături vechi şi din uniformele soldaţilor morți. Unităţile de care 
aparținuseră cândva acești soldați fuseseră toate dezintegrate: 
infanteriști, ingineri, grenadieri, tunari si operatori de tancuri, 
soldaţi obișnuiți și soldaţi SS deopotrivă erau amestecați într-o masa 
unitară, amorfă si amestecată de umanitate înfrântă și zdrobită. 
Mulţi dintre ei își aruncaseră armele: nu mai avea niciun sens să le 
care mai departe, pentru că rămăseseră de multă vreme fără muniţie. 

În timp ce încercau să-şi facă loc printre ei, camioanele se văzură 
asediate de soldaţi disperaţi să se catare la bord. Epuizati și aduși la 
limită, soldaţii se rugau să fie luaţi cu camionul sau implorau să li se 
dea combustibil cu care să-și alimenteze propriile vehicule 
abandonate. Când cererile le erau refuzate, recurgeau la ameninţări 


și apoi la asalturi care trebuiau respinse cu pumni, cu lovituri cu 
patul pustii şi ciocane sau cricuri pe care mecanicii le foloseau drept 
arme. 

Atacurile nu durau niciodată mult. Bărbaţii care se urcau pe 
camioane aveau puțină putere și se prabuseau în scurt timp în 
zăpada murdară, pătată cu sânge. 

Iar aceștia erau oamenii care erau în putere și sănătoşi. 

Pentru răniți sau bolnavi, situaţia era incomparabil mai proastă. 
Cei a căror condiţie presupunea că nu puteau fi deplasati, erau lăsaţi 
în plata Domnului în Pitomnik. O mână de doctori și de infirmieri 
rămăseseră în spate să se ocupe de pacienţii lor, cu toate că ştiau că 
aveau să-i împuște pe toți odată cu sosirea ruşilor. 

Toţi cei ce puteau merge o luară spre Gumrak, sprijiniți de umerii 
camarazilor, în cârje sau întinși pe sănii improvizate trase de soldați 
care abia dacă erau mai puternici decât bărbaţii pe care îi duceau în 
spatele lor. 

Stalingrad devenise un experiment vast de descoperire a unor noi 
modalități de a muri. Cu o săptămână mai devreme, un lot de 
provizii de carne tocată se aflase la bordul unuia dintre puţinele 
zboruri care reușiseră cu succes să paraşuteze provizii pentru 
Armata a 6-a. La sfatul nutritionistilor de top ai Wehrmacht-ului, 
carnea tocată fusese îmbogăţită cu grăsime suplimentară ca să le 
ofere mai multă energie celor care o mâncau. 

Dar, după ce conservele fură deschise și conţinutul consumat de 
soldaţii înfometați, oamenii începură să cadă ca mustele. Trupurile 
lor mult timp înfometate nu puteau digera grăsimea. Încercarea de 
a-i hrăni mai bine duse, de fapt, la moartea lor. 

Soldaţii care supravietuisera tuturor atacurilor din partea rușilor, a 
vremii şi a propriului lor Înalt Comandament se treziră într-un mars 
al morții pe parcursul căruia fiecare metru îşi revendica tot mai 
multe victime. Oamenii rămâneau nemiscati acolo unde cădeau si 
mureau. Trecerea lor era marcată de paduchii cu care erau infestati 


toți cei din armată. În clipa în care sângele nu mai era cald, insectele 
săreau din părul si din hainele fostei lor gazde în căutarea unor 
corpuri noi și vii pe care să le colonizeze. Ciorile zburau în cârduri 
de pe stinghiile lor pe ţevile tăcute ale armelor, pe tancurile arse sau 
pe bordeiele pe jumătate dărâmate ale țăranilor care lucraseră 
cândva pământul, se îngrămădeau pe cadavrele reci și le ciuguleau 
ochii din orbite înainte de a putea să se întărească ca niște globuri de 
gheaţă. 

— Asta nu a fost cea mai rea parte, domnule, îi spuse șeful 
echipajului lui Gerhard când ajunseră la aerodrom. La o jumătate de 
kilometru de porţile aerodromului este un lagăr. Au acolo ruși 
capturați încă de când a pătruns aici armata noastră în august: două 
mii. Când am trecut pe acolo, erau sute care se înghesuiau în gard, 
întinzând mâinile prin ei ca niște cersetori. Jur in fata lui Dumnezeu, 
domnule, că grupul nostru este destul de înfometat, dar rușii... erau 
nişte schelete. Cineva de pe drum a spus că șeful lagărului a uitat să 
le comande ratii. Se spune că nu au mai primit mâncare dinainte de 
Crăciun, aşa că au început să se mănânce unii pe alții. 

Gerhard nu ştiu ce să răspundă. Trecuse de momentul când încă 
mai putea reacționa la suferință, compasiunea i se terminase precum 
combustibilul din camioanele și mașinile și motocidetele abandonate 
ce împânzeau peisajul Stalingradului. 

— Hm, spuse el cu un glas lipsit de orice inflexiune, când şeful de 
echipaj termină. 

Cei doi bărbaţi stăteau unul in fata celuilalt, prea epuizați ca să ştie 
ce să facă, şi atunci Gerhard spuse: 

— Crezi că ăsta e cel mai rău lucru? Spitalul de aici face ca 
abatorul din Pitomnik să arate ca un sanatoriu elveţian elegant. 


— Vor mai scapa unii de acolo, domnule? 

— Dumnezeu stie, eu... 

Înainte să poată să-și termine propoziţia, Gerhard fu întrerupt de 
unul dintre piloţii săi care venea în fugă către el, spunând: 

— Domnule, domnule, sunteţi aşteptat în camera de control. 

Pilotul ajunse lângă Gerhard, îi zâmbi trist și spuse: 

— Nu sunt sigur, domnule, dar cred că scăpăm de aici. 

— E adevărat? Ni s-a transmis să părăsim frontul din Stalingrad? 
întrebă Gerhard când ajunse la cortul care fusese folosit drept centru 
de control al aerodromului încă de când fusese scos din funcțiune 
turnul de control. 

Comandantul staţiei incuviinta. 

— Se pare că von Richtofen a decis că ordinul de a sta în picioare 
și de a lupta până la ultimul om nu se aplică personalului Luftwaffe. 
— Noi nu stăm în picioare si luptăm, spuse Gerhard. Noi zburăm. 

— Acesta a fost şi argumentul lui von Richtofen. Von Manstein“ a 
încercat să treacă peste el, dar l-a sunat pe Goring şi a primit de la el 
ordinul de a se retrage. Trebuie să plecați cât de curând posibil 

— Unde? 

— Bună întrebare. Salsk a fost recucerit ieri. 

— Ce? întrebă Gerhard, gândindu-se la Berti Schrumpp. Ruşii 
atacă si acolo? 

— Ataca peste tot. 

— Dar ai nostri au plecat toti la timp? 

— Cred ca da, spuse comandantul statiei. 

— Slava Domnului, murmura Gerhard. 

— Ultima oara cand am auzit, toata lumea era relocata intr-un loc 
numit Zverevo, langa Shakhti. Daca ma intrebi pe mine, ar trebui sa 
va indreptati către Taganrog. Acolo isi are comandamentul von 
Manstein, si există un culoar de zbor, așa că ar trebui să fiți in 
siguranţă acolo. 


— Si daca nu suntem? 

— Atunci ce conteaza? Razboiul va fi ca si incheiat. 

Gerhard incuviinta si intreba: 

— Dar echipajul de la sol? Nu-i las in urma. 

— Ne retragem cu ultima cursă. Scoala de Aviaţie din Stalingrad. 
Trebuie sa vina astazi dupa ei doua avioane Ju 52. O sa plec cu ei. 

— Atunci va urez noroc. 

— Si dumneavoastra, Herr Oberstleutnant. 

Avioanele Messerschmitt isi umplură la maxim rezervoarele 
probabil cu ultimul combustibil pe care il avea de oferit Stalingradul, 
fiindcă aveau nevoie de fiecare picătură ca să-i ducă mai mult de 
cinci sute de kilometri în sud-vest până la Taganrog. Decolară din 
nou la amiază si, când se desprinseră roţile de pe pista şi piloţii 
traseră de manete ca să se ridice cât de mult puteau ca să evite 
tunurile de pe tancurile ruse, văzură sub ei primele rânduri lungi de 
soldați ai Armatei Roșii, marsaluind rând după rând spre latura 
vestică a aerodromului. 

Când ajunseră în Taganrog, Gerhard se duse să afle stiri despre 
Berti. Însă, având în vedere că pierderea Stalingradului era la doar 
câteva zile distanță si ruşii fortau să deschidă jumătatea sudică a 
Frontului estic, nimănui nu-i păsa de soarta unui singur pilot. Fără 
un grup de avioane de luptă pe care să le comande, se trezi fără 
ocupație pentru prima oară în mai bine de trei ani, în vreme ce 
funcționarii de la Grupul 4 de Aviație încercau să-i găsească o slujbă 
nouă. 

Trecuse aproape o lună, Stalingradul fusese recâștigat de ruși si 
fiecare soldat din Armata a 6-a fusese fie ucis, fie capturat, înainte ca 
Gerhard să primească un mesaj care spunea că un secretar de la 


birourile regionale Luftwaffe din Poltava sunase in legatura cu 
informaţia pe care o ceruse Gerhard. Omul avea gradul de caporal. 
Se semnase Undetfeldwebel Gotz. 

— Bună ziua, Herr Oberstleutnant, intonă vocea lui Gotz, punând în 
fiecare silabă atitudinea birocratică de plictis, încăpățânare şi ușor 
resentiment, atunci când Gerhard prinse la telefon departamentul 
corect din Poltava. Înţeleg că întrebaţi în legătură cu unul dintre 
ofițerii dumneavoastră, căpitanul de escadrilă Albert Schrumpp. 

— Aşa este, caporal. A fost rănit în data de 9 ianuarie, a fost 
transportat cu avionul din Pitomnik în Salsk, unde i-au fost tratate 
rănile. Vreau să știu cum se simte acum. Ultima oară când am auzit 
de el, operaţia reușise. 

La celălalt capăt al liniei se făcu tăcere, apoi se auzi un mormăit, 
iar Götz răspunse: 

— Aici nu zice asta, Herr Oberstleutnant. 

— Ce vrei să spui? 

— Conform înregistrărilor noastre, şi nu am niciun motiv să mă 
îndoiesc de ele, căpitanul de escadrilă Schrumpp a murit în 
dimineaţa zilei de 10 ianuarie. Au fost complicații. 

— Ce vrei să spui prin complicaţii? Ti-am spus, operaţia a reușit. 

Gerhard ridicase tonul de parcă le-ar fi putut porunci propriilor 
cuvinte să fie adevărate. 

— Ei bine, domnule, nu știu. Dar știu că decesul a fost confirmat, 
familia căpitanului de escadrilă a fost notificată, cu toate că procesul 
durează în acest moment mai mult decât de obicei. Sunt multe morți 
de care trebuie să ne ocupăm. 

— Nu-mi pasă de asta! strigă Gerhard. Eu... 

Tăcu, incapabil să spună cuvintele. Vreau ca Berti să fie în viață. 

— Incercati să vedeţi partea pozitivă, domnule, spuse Götz, cu o 
voce putin mai umană. A fost destul timp pentru ca prietenul 
dumneavoastră să fie îngropat înainte să ajungă rușii. Se odihnește 
în pace, ceea ce este mai mult decât se poate spune despre mulți 


germani buni. lar ruşii nu l-au capturat viu. E un adevărat noroc, 
domnule, din câte am auzit. 

Gerhard oftă. 

— Îmi cer scuze dacă te-am repezit, caporal. Ai dreptate, este un 
noroc. Iti mulţumesc pentru ajutor. 

Gerhard conduse până la un bar din Taganrog, unde se adunaseră 
cândva soldaţii forțelor Wehrmacht ca să-și sărbătorească triumful. 
Astăzi nu mai căutau altceva decât o pauză scurtă de la iadul de pe 
Frontul de Est. Își luă o sticlă de schnapps şi se aşeză ca s-o bea în 
onoarea lui Berti. 

— Pentru tine, vechiul meu prieten, spuse el, ridicând paharul și 
dându-l pe gât dintr-o singură inghititura. 

Tocmai îşi turna o altă băutură, când un ofițer tânăr, un căpitan, se 
apropie de el. Bărbatul se apropie de scaunul de bar al lui Gerhard şi 
rămase acolo cu o atitudine ostilă, nesigur pe picioarele sale, cu fata 
roșie și transpirată, evident beat. 

— Herr Oberst, spuse el. E adevărat că ai fost la Stalingrad? 

Gerhard îl privi cu ochii mijiti. 

— Nu acum, căpitane. Sunt în doliu după un prieten apropiat. 

Bărbatul se apropie si mai mult, astfel încât Gerhard putea simți 
mirosul de alcool din respirația imputita. 

— Am spus, ai... fost... la... Stalingrad? 

— Da, am fost. Acum pleacă. 

— Şi ai fugit... tu şi ceilalți lași din Luftwaffe. 

— Iti dau o ultimă șansă. Pleacă... acum. 

— Ce, nu așa ati făcut? Ati fugit, aviatori poponari de căcat... si ati 
lăsat o armată de germani buni să moară. Ati dezertat... Ati încălcat 
un ordin de-al Fiihrer-ului... 

Un alt ofițer se grăbi într-acolo si îl prinse pe căpitan de mânecă. 

— Haide, Hansi, lasă-l în pace pe domnul colonel. 

Căpitanul îl împinse deoparte. Era plin de furie şi ochii îi ieşiseră 
din orbite când urlă la Gerhard: 


— Si acum s-au dus toţi! Toţi oamenii ăia viteji! Si tu i-ai părăsit... 
laş nenorocit ce ești! 

— Vă rog, Herr Oberstleutnant, se ruga de el al doilea soldat. Nu e 
în toate minţile. Fratele lui a fost la Stalingrad şi a fost luat prizonier 
de rusnaci. 

Gerhard isi turnă inca un pahar de schnapps, îl dădu pe gât, apoi 
se ridică de pe scaun, îl privi pe căpitan în ochi și spuse: 

— Să te ia dracu’... si să-l ia dracu” si pe nenorocitul tau de Führer. 
Am fost la Stalingrad de la primul raid de bombardamente din 23 
august până la ultimul zbor din Gumrak, atunci când rușii erau atât 
de aproape încât îi puteam vedea cum ajung pe aerodrom în timp ce 
noi plecam. Am văzut totul, căcat nenorocit ce ești. Am văzut o 
armată întreagă şi pe majoritatea oamenilor mei murind... și pentru 
ce? 

Privi împrejurul lui prin bar, provocându-i pe cei de acolo să-i 
răspundă. 

— Pentru ce? Nici măcar n-am capturat orașul cu totul. N-am 
căpătat control asupra râului, deşi ăsta era scopul întregului efort, 
nu-i asa? Vreau să spun, asta a spus omul nostru, stand în siguranţă 
într-o berărie din Mtinchen. 

Bărbaţii se uitară unii la alţii. Vorbele lui Gerhard reflectau 
gândurile pe care multi dintre ei le impartaseau. Dar, în numele 
Domnului, ce îl apucase să le spună cu voce tare? 

Lui Gerhard nu-i mai păsa de nimic. 

— Totul a fost degeaba. Nu s-a ajuns la nimic, în afară de faptul că 
a transformat oamenii în niște sălbatici în zdrente, aproape nebuni 
de foame... răniții rămași fără pansamente, fără morfină... bărbaţii 
care încă puteau să lupte aruncându-şi armele pentru că nu mai 
aveau gloanţe. Așa că... te cheamă Hansi, nu-i asa? 

Căpitanul incuviinta. 

— Ei bine, Hansi, nu știu cum arăta fratele tau ultima oară cand l- 
ai văzut. Dar pot să te asigur că acum nu l-ai recunoaşte. Pun pariu 


că nu s-ar recunoaște nici el însuşi. Și iti mai spun ceva: ar fi putut sa 
trimită toate avioanele din Luftwaffe la Stalingrad şi n-ar fi fost nici 
cea mai mică diferență. Asa că nu da vina pe mine. Dă vina pe 
nebunul care a refuzat să dea ordinul de retragere şi pe generalii 
care nu l-au înfruntat. Am fost acolo o sută patruzeci și șase de zile. 
Le-am numărat. Și am participat la o sută șaptezeci și trei de atacuri. 
Mi-am făcut datoria si asa au făcut și oamenii mei. Să nu indraznesti 
să dai vina pe mine. 

În interiorul barului se lăsă tăcerea. Era ca si când toată lumea 
aștepta Gestapo-ul sau SD-ul sau chiar poliția militară să apară în 
mijlocul lor și să-l târască afară pe colonel pentru cuvintele lui, care 
dovedeau trădare. Dar nu veni nimeni. Şi nimeni nu fu arestat. 

În schimb, Gerhard isi ridică sticla, i-o puse în braţe lui Hansi si 
spuse: 

— Uite, bea pentru amărâtul de frate-tău. 

Se îndreptă către ușă în vreme ce oamenii i se fereau din cale, de 
parcă le-ar fi fost frică să fie văzuţi oriunde în apropierea lui. Acum 
că se calmase, Gerhard se gândea mai clar la ce spusese. Erau 
suficienți oameni a căror încredere în Führer era neştirbită. 
Dimpotrivă, se simțeau şi mai dornici să-i stea alături acum când 
lucrurile mergeau rău. Asta era dovada devotiunii lor. Dar chiar si 
așa, avea să vorbească cineva despre ce văzuse şi auzise? Uitându-se 
la bărbaţii din jurul său, ştia la ce se gândeau. 

Era un ofițer superior, acoperit cu medalii. Poate că spusese 
lucruri pe care nu ar fi trebuit să le spună. Dar cineva se putea trezi 
că are probleme pentru că raportase asta. Oamenii se întrebau de ce 
să se implice, dacă nu erau obligați? 

Gerhard era aproape de uşă. Pe punctul să iasă în stradă. Credea 
că scăpase. Atunci, un bărbat înalt şi slab, îmbrăcat cu o uniformă 
imaculată şi călcată, cu grade de colonel plin pe umeri, se ridică de la 
locul său, de la o masă din apropiere. 


— Doar o vorbă, daca nu vă deranjează, Oberstleutnant, spuse el, 
abia ridicându-și vocea. 

Gerhard se opri și aşteptă pana când colonelul ajunse lângă el. 

— Numele dumneavoastră, vă rog, spuse colonelul. 

— Oberstleutnant Gerhard von Meerbach. 

— Unitatea? 

— Asta e greu de spus, domnule. Grupul de avioane de vânătoare 
pe care l-am condus nu mai există. Sunt într-un ataşament temporar, 
unde aştept un post nou. 

— Inteleg. 

— Daca trebuie sa dati de mine, sunt sigur ca cei de la birourile 
generalului von Richtofen o să poată să vă ajute. Pot să întreb cine 
sunteţi, domnule? 

Colonelul îi ignoră întrebarea. În schimb, răspunse: 

— Nu este ultima oară când o să auziti de acest incident, 
Oberstleutnant. Vă asigur. 

Bărbaţii care se uitau la confruntarea de lângă ușa barului își 
întoarseră privirile către băuturile lor. Nimeni nu-l privi pe Gerhard 
când acesta plecă. Nimeni nu-i căută privirea colonelului când acesta 
se întoarse la masă. Multumira lui Dumnezeu că nu ei fuseseră cei 
care să deschidă gura așa cum o făcuse ofițerul Luftwaffe. Şi îl 
compătimiră pentru că fusese atât de nesăbuit. 


Saffron călători spre Africa de Sud cu un „Winston Specialt!”, 


după cum erau cunoscute navele care duceau trupe în sud de-a 
lungul coastei de vest a Africii pentru campaniile din deșert şi din 
Orientul Îndepărtat. Într-o dimineaţă orbitoare si fierbinte de la 
mijlocul lui ianuarie 1943, ajunse în Cape Town și fu întâmpinată la 
baza pasarelei de verişoara ei, Centaine Courtney. 

Multi soldaţi care călătoriseră cu aceeași navă si al căror drum 
fusese înviorat de prezența unei tinere frumoase la bord, se 
adunaseră lângă balustradă să privească în timp ce andocau sub 
profilul masiv al Table Mountain. 

— La naiba, ia uite, sunt două, remarcă unul dintre ei fluierând a 
apreciere pe când cele două verișoare se imbratisau la baza pasarelei. 

Centaine avea patruzeci și trei de ani, fiind născută în prima zi a 
secolului XX, dar își purta anii spectaculos de bine. Era la fel de 
zveltă cum fusese prima dată când călcase pe pământ african, cu mai 
bine de un sfert de veac mai devreme. Părul negru şi ondulat era 
bogat si strălucitor şi abia dacă i se vedeau câteva riduri fine sub 
ochii ei intunecati, imenși şi strălucitori. 

— Arati minunat, ca întotdeauna, verișoară Centaine, spuse 
Saffron. 

— Ca si tine, draga mea. Însă cred că ar trebui să nu-mi mai spui 
verișoară Centaine. Nu mai eşti o copilă și mă face să mă simt mai 
putin verișoară si mai mult ca o matusa care a rămas domnişoară 
bătrână. 

Saffron râse. 

— Nimeni nu te-ar confunda cu o matusa bătrână. 


Se dusera la mașina lui Centaine, o decapotabilă splendidă, 
vopsită în albastru închis, cu linii unduitoare și aerodinamice și cu o 
tapiterie de piele bej. Centaine își permitea un șofer, dar îi plăcea să 
conducă ea, în afara cazurilor când avea un motiv bun să nu facă 
asta. Cele două femei aşezară valizele lui Saffron în portbagaj, apoi 
Centaine se aseza în spatele volanului, iar Saffron urcă pe locul de 
lângă ea. Motorul porni cu un murmur adânc și huruitor. 

— Mmm... oftă plină de apreciere Saffron. Este o maşină 
splendidă, Centaine. Ce este? 

— Un Cadillac seria 62. Mi-a fost adus din America. 

— E minunat. Îmi place sunetul motorului. Pun pariu că e 
incredibil de puternic... 

Saffron observă privirea întrebătoare a verișoarei sale. 

— Scuze! Cu asta te alegi dacă lucrezi un an ca şofer. Încep să te 
intereseze lucrurile de felul ăsta. 

— Dacă îmi amintesc bine toate documentele vânzătorului, e un 
motor în V-8 de o sută treizeci şi cinci de cai putere. Iti e de folos 
informația asta? 

— Da, mulțumesc, spuse Saffron. 

Îşi dădu seama că era nevoie de un subiect de conversaţie mai 
interesant. 

— Spune-mi totul despre Tara. E de-o frumuseţe divină? Shasa 
cred că e înnebunit după ea. 

În timp ce conducea maşina pe drumul ce ducea spre poienile cu 
vegetaţie luxuriantă și viile de pe domeniul ei din Weltevreden, 
Centaine zâmbi aproape melancolic si spuse: 

— Ştii, îmi aduc aminte de Tara când era o fetiță cu o pălărie de 
paie pe cap, împodobită cu panglici dragute și fugind către tatăl ei, 
ținându-şi fusta ridicată ca să nu se împiedice de ea şi chiuind din 
toată inima de entuziasm. 

Saffron nu spuse nimic. Suna de parcă ar fi trebuit să fie o amintire 
fericită, dar în vocea verişoarei sale, destul de la suprafață, era 


tristeţe. Apoi Centaine se inveseli spunând: 

— Dar acum Tara a crescut. Este frumoasă, desigur. Ochi gri 
minunati și o fata perfectă si ovală, ca o Madonă pictată de Rafael, si 
o siluetă înaltă și zveltă ca a ta. Dar este si minunată ca persoană. Ar 
fi foarte ușor să profiti de căsătoria cu cineva de familie bună. Ştii, să 
insiști pentru tot ce e mai bun, să-ți tii soțul cât mai bine în mână, 
cerându-i mai mult mai mult mai mult. 

— Dar Tara nu e asa? 

— Nu, e chiar opusul. Își petrece jumătate din timp în Cape Flats, 
unde sunt mahalalele cele mai sărace, înființând cantine și clinici 
pentru săraci. Orice altă fată şi-ar cheltui banii de la Shasa pe rochii 
și draperii noi. Ea îi risipeşte pe toți în eforturile ei caritabile. 

— Cât de minunat, spuse din toată inima Saffron. Mă face să mă 
simt prost că nu fac mai mult. 

— Faci destul... dar altfel. Și toate felurile sunt la fel de 
importante. 

— Sper. Câştigarea războiului trebuie să semnifice mai mult decât 
învingerea lui Hitler. Trebuie să facem ceva mai bine decât înainte, 
pentru toată lumea. Dar oricum... spune-mi despre Tara. 

— Şi-a păstrat numele de fată. Copiii vor purta toți numele 
Courtney, dar ea este în continuare Tara Malcomess. 

— Ce modern! Sunt uimită că poate face atâta muncă de caritate 
de vreme ce are un copil mic. Îl lasă cu o doică? 

— Putin mai mult acum că Sean nu mai este atât de ușor de 
transportat. Însă când era bebeluș, mergea prin mahalale cu el la 
piept. Toate femeile îl iubeau. N-ai văzut un bebeluș mai iubit decât 
el. 

Acum ieşeau din oraș. 

— M-am gândit să te duc pe ruta mai spectaculoasă, spuse 
Centaine, luând-o pe un drum care serpuia pe versanţii Table 
Mountain. 


Saffron fu cuprinsă de un adânc sentiment cald de mulțumire, 
lăsând grijile lumii în urmă cand intrară într-o pădure de eucalipti 
albaştri, cu trunchiurile lor înalte acoperite de scoarță de un gri 
palid, care se cojea, înălțându-se în jurul lor și împânzind drumul cu 
umbrele răcoroase și întunecate ale coroanelor lor înguste de frunziș 
veşnic verde. 

În timp ce ea stătea cu ochii închiși, Centaine o întrebă: 

— Deci, dragă Saffron, ce te aduce cu adevărat în Africa de Sud? 

Brusc hi din nou trează. 

— Îmi pare rău, dar nu pot să-ţi spun. 

— Haide, suntem în familie. Ştii că pot să păstrez un secret. 

— Mă tem că nu e nicio diferență dacă suntem în familie. Scopul 
unui secret este să fie secret fata de toată lumea. 

— Chiar si fata de Centaine, scumpa ta mătușă domnişoară 
bătrână? o linguși verişoara ei. 

— Chiar si fata de tine, spuse Saffron, intrigată de schimbarea de 
ton. 

— Esti sigură? 

— Cred că ar trebui să știi că rezist destul de bine la interogatorii. 
Chiar nu o să vorbesc. 

— La naiba! 

Centaine lovi volanul cu palma. 

— Băiatul ăla afurisit! 

Centaine era o învingătoare, iar Saffron era amuzată s-o vadă 
măcar o dată în tabăra celor învinși. 

— Presupun că te referi la Shasa, spuse ea. 

— Da. Vulpoiul a pariat cu mine că nu o să vorbeşti și eu, ca o 
proastă, am acceptat. 

— Care a fost miza? 

Centaine pufni îmbufnată. 

— Cel care pierde trebuie să spună: „Îmi cer scuze. Tu ai avut 
dreptate şi eu am greșit.” 


— Ups. Asta o să doară. 

— În plus, în fata tuturor, la cină, adăugă Centaine. 

— La naiba, sunt aproape tentată să-ți spun, ca să te scutesc de 
pedeapsă. 

— O, ai face asta? Ce fată dulce şi dragă eşti! Eu... 

— Nu, nu pot. Dar am fost un pic tentată. 

— Ah, esti la fel de rea ca el. 

— O, nu. Nu aș putea să fiu atât de rea! zâmbi Saffron, știind foarte 
bine că ocupa o poziție importantă pe lista oamenilor pe care 
Centaine Courtney îi iubea cel mai mult, o listă în care Shasa ocupa 
primul loc. 

Se apropiată de poarta domeniului si trecură pe sub frontonul 
ornamentat, decorat cu o friză cu nimfe care dansau, acoperite cu 
ciorchini de struguri, deasupra cărora era înscris: WELTEVREDEN 
1790. 

— Foarte mulțumit, murmură Saffron, traducând numele. Perfect. 

Odată cu cele din urmă raze aurii ale soarelui care apunea, trecură 
cu maşina printre vii dincolo de terenul de polo, unde ea şi Shasa își 
puseseră pentru prima oară unul altuia curajul la încercare, 
întrecându-se „pe viata şi pe moarte”, cum se zice - cu poneii în 
galop, până în ultima clipă, când Shasa se trăsese deoparte, 
renunțând. Chiar și atunci, la numai treisprezece ani, Saffron ştiuse 
că el făcuse asta doar ca să n-o rănească. Nu s-ar fi dat niciodată 
bătută în faţa unui băiat. 

Îşi dădu seama dintr-o dată că trecuseră aproape zece ani de la 
prima lor întâlnire. Părea acum o viaţă şi, cu toate astea, Wehevreden 
era acelaşi paradis ca mai înainte. Casa principală, construită în stilul 
unui castel franțuzesc, era la fel de frumoasă şi de impunătoare ca 
întotdeauna. Si acolo, la usa, era Shasa însuși, acum un bărbat în 
toată firea, cu o bandă neagră peste un ochi, dar altminteri la fel cum 
îl ştia. 


Banda il face sa arate mai degraba fermecator, se gandi Saffron si apoi, 
aproape înainte ca Centaine să oprească maşina, sari de pe locul 
pasagerului, la fel de entuziasmată ca la treisprezece ani: 

— Shasa! exclamă ea, aruncându-se în braţele lui. 

El o prinse, o imbratisa, o sărută, după care se uită la ea: 

— Deci, văd că nu ai crescut deloc, spuse el. Aceeaşi pustoaica 
nesuferită. 

— În timp ce tu ești acum un bătrân dărâmat, răspunse ea. Îmi 
place banda asta care-ţi acoperă ochiul. Mai ai nevoie de un papagal 
și un picior de lemn. 

— În numele Cerului, spuse Centaine cu severitate maternă, deși 
inima îi exploda de bucurie văzând cum reveneau cei doi verişori la 
vechea lor relaţie. 

Erau amândoi lipsiţi de unul dintre părinţi şi se aveau ca frații, 
ceea ce includea dreptul de a se tachina fără milă unul pe altul. 

— Shasa, dragul meu, unde-ti sunt manierele? adauga Centaine. 
Nu crezi ca ar trebui sa le faci cunostinta? 

— A da... Saffron, ea e sotia mea, Tara Malcomess. Si, Tara, ea e 
verisoara mea, Saffron Courtney. 

Tara nu era deloc genul care să se streseze ușor, dar iminenta 
sosire a lui Saffron Courtney o făcuse să simtă fiori de teamă în 
stomac. Auzise atât de multe despre acest model de frumusețe, 
inteligenţă și curaj. Cum putea să-i facă fata? Și cum putea sa nu 
simtă că îl dezamăgea pe Shasa prin faptul că era atât de inferioară 
verișoarei sale? 

Dar apoi văzu vârtejul de braţe și picioare si par în vânt 
aruncându-se din mașină și strigând cât putea de tare și se gândi: O, 
e o fată perfect normală, exact ca mine. Şi când îi auzi pe cei doi 


tachinându-se asa cum o făceau, își dădu seama ca Shasa vedea în 
Saffron doar o soră iubită şi afurisită, şi că nici nu i-ar fi trecut prin 
cap s-o compare pe Tara cu ea. 

Când îi fu prezentată lui Saffron, Tara o sărută pe amândoi obrajii 
și o imbratisa uşor si, spre încântarea ei, descoperi că si Saffron îi 
răspundea la imbratisare. 

Saffron spuse: 

— Centaine mi-a spus ca esti superba si avea dreptate. Esti mult, 
mult prea frumoasa pentru Shasa! 

Râdeau amândouă, iar Saffron îi dădu braţul şi, mergând spre 
casă, spuse: 

— Mor de curiozitate să-ți cunosc băiatul. Deştept din partea ta să 
faci un moștenitor Courtney de la prima strigare. Asta o să te facă 
populară! Şi Centaine a zis că faci o muncă incredibilă în Cape Flats. 
Trebuie să-mi spui totul despre asta. 

În spatele lor, Shasa strigă: 

— Asteptati-ma. 

Era pe punctul sa se grabeasca sa le ajunga pe cele doua tinere, 
cand Centaine il prinse de brat si spuse: 

— Asteapta. Lasa-le. Sotia ta si verisoara ta sunt amandoua niste 
femele alfa. Daca se imprietenesc, vor fi centrul de putere al acestei 
familii în deceniile care urmează. Dar, dacă se vor dusmani, vai si 
amar de noi toți. 

Shasa se încruntă. 

— Nu par să se dusmaneasca. Par că se înțeleg splendid. 

— Da, asa este. Nu ar fi putut să înceapă mai bine. Asa că lasă-le în 
pace să-şi formeze singure relația. 

— Ei bine, tu ştii cel mai bine, mamă... sau așa să fie? 

Pe fata lui Shasa apăru un rânjet în timp ce se gândea la ceva. 

— Nu ai spus nimic despre pariul nostru. Ceea ce înseamnă că am 
câștigat. Recunoaste - am câștigat! 

Centaine se împotrivi, dar reuși să spună: 


— Da... ai castigat. Nu a spus nimic. 

— Dacă te consoleaza cu ceva, Saffron si ai ei nu mi-au spus nici 
mie sau lui Blaine ceva. O sa fac tot ce pot sa aflu mai multe dupa 
cina. Dar nu spera prea mult. 

Saffron nu şi-ar fi putut dori o mai bună verişoară prin alianţă. 
Intelegeau amândouă avantajele şi neplacerile provocate de faptul că 
erau mai înalte decât majoritatea celorlalte femei, şi chiar decât unii 
bărbaţi, însă arătau suficient de diferit ca să nu încapă între ele nicio 
rivalitate. Tara era inteligentă, competentă și incredibil de eficientă. 
Îşi organiza casa si viata soțului, a copilului ei și a săracilor din Cape 
Town cu o abilitate care i-ar fi adus un succes instantaneu pe Baker 
Street. 

— Comandantului meu i-ar plăcea de tine, îi spuse Saffron lui 
Tara. Este omul cel mai nemilos, mai hotărât și mai muncitor pe care 
îl vei întâlni vreodată, însă crede cu putere în femei. Cu cât sunt mai 
inteligente şi mai ocupate, cu atât mai mult îi place de ele. Esti, exact 
genul lui. Ai organiza totul imediat. 

— Iti mulțumesc, îi spuse Tara, strălucind de plăcere. 

— Vorbesc serios. Apropo, nu sunt foarte sigură cum ar trebui să 
spun asta, dar ce anume se întâmplă între Centaine și tatăl tău? 
Vreau să zic, ce trebuie să spun? 

Tara chicoti. 

— E complicat, nu-i aşa? Cel mai simplu e să spui că sunt amândoi 
îndrăgostiți nebunește şi au fost aşa de ani și ani de zile. Toată lumea 
știe că sunt un cuplu și, de vreme ce sunt amândoi fără obligaţii și 
adulți, nu văd nici cea mai mică problemă în legătură cu asta. Însă 
trebuie sa fie discreti in public, pentru că el este ministru 
guvernamental si nu ar fi bine să-i ofenseze pe votanti. 


— Eu nu am de gand sa fiu ofensata, asa ca este in regula. 

Când sosi Blaine Malcomess, Saffron își dădu imediat de ce se 
îndrăgostise Centaine de el. Blaine era înalt, cu trăsături dure şi cu 
acel aer nedefinit, însă categoric, al unui bărbat a cărui putere morală 
o egalează pe cea fizică. În tinereţe fusese un bun jucător de polo şi 
un soldat de excepţie care primise Crucea Militară în Primul Război 
Mondial. Acum, la cincizeci de ani, arăta încă foarte bine, dar trecuse 
de la viața unui om de acţiune la solemnitatea unui om de stat. 

— la să te vad. Saffron, spuse el, lăsându-se pe spate și 
examinând-o admirativ. Parcă mai ieri erai elevă la Roedean si acum 
ești o femeie de lume absolut fermecătoare. Cum zboară timpul, nu-i 
aşa? 

Putin mai târziu, înainte ca gongul să sune pentru cină, o trase pe 
Saffron deoparte şi spuse: 

— Uite, nu vreau să fac o scena de fata cu toată lumea. Presupun 
că nu ti-ar plăcea asta. Dar vreau să știi că suntem al naibii de 
mândri de tine. Am vorbit azi cu Ou Baas. M-a rugat să-ți transmit 
deosebita sa apreciere. Spune că ești o onoare pentru numele 
Courtney. 

— O, spuse Saffron, care fu mirată la gândul că Smuts ar fi putut 
fie si numai să se gândească la ea, şi cu atât mai putin să-l transmită 
un asemenea compliment. Eu... nu ştiu ce să spun. 

— Nu trebuie să spui nimic, o asigură Blaine. 

Ridică tonul si anunţă: 

— Am onoarea de a-mi conduce musafira la cină... Eşti gata? 
întrebă el. 

Saffron incuviinta. 

— Atunci să mergem. Şi vorbesc serios... al naibii de mândri. 

În Africa de Sud mâncarea nu era pe cartelă, iar cina pe care o 
pregăti Centaine pentru sosirea lui Saffron la Weltevreden era un 
festin. Începură cu o spumă făcută din peşte cumpărat în acea 
dimineață de la piață, la câteva ore după ce fusese pescuit, împreună 
cu o salată de verdeturi proaspete culese din grădina domeniului. 
Felul principal era friptură de vita, cu toate garniturile. Bucati groase 
de carne, încă roz si sângerii în partea din mijloc, erau servite cu 
pâinici Yorkshire, crocante la exterior si moi în mijloc, împreună cu 
cartofi, mazăre si morcovi la cuptor ce proveneau din aceleaşi 
straturi ca salata. 

Saffron nu avea retineri. Nu-si făcu nicio grijă pentru silueta ei si 
se infrupta din toate cu poftă, ca o bestie hamesita. 

Când terminară felul principal si masa fu curățată, în camera fu 
adusă o tartă magnifica de piersici si zmeură, aşezată în centrul 
mesei, pentru ca toată lumea să admire extravaganta bezelei, a 
stratului gros de frişcă si a fructelor proaspete. Ascuns în interiorul 
acesteia, ca un rasfat special pentru o refugiată britanică infometata, 
era un strat consistent de înghețată de vanilie de casă. 

Toate felurile erau însoțite de vinuri locale, făcute din struguri 
crescuți la Weltevreden sau în alte podgorii dimprejur, iar rasfatul 
final se dovedi a fi o cafea kenyană tare. 

Shasa se amuză privind-o Saffron, care isi goli ceasca de cafea si îi 
spuse unui servitor care se apropie cu un vas de argint, oferindu-se 
să i-o umple: 

— O, da, vă rog. 

— Cred că nu ai zis nici măcar un cuvânt toată cina, în afară de 
„Vă rog” sau „mulțumesc”, spuse el, cu cel mai simpatic ton de 
tachinare afectuoasă în voce. 


— Ah, îmi cer scuze. Am fost teribil de nepoliticoasă? 

— Deloc, draga mea, o asigură Centaine. i-a plăcut în mod 
evident masa, si ce gazdă sau bucătar s-ar putea vreodată simți 
ofensat de asta? Biata de tine! E foarte proastă mâncarea pe cartelă 
din Anglia? 

— Ei bine, nu e ca şi când am muri de foame, spuse Saffron. 
Problema este mai degrabă că primim doar cât să supravietuim și 
găseşti ceva bun de mâncare doar pe piaţa neagră. Deci doar uneori 
avem parte de bunatati. Dar nimic de felul acestei cine. Ştiţi, cred că 
a fost cea mai bună masă pe care am mâncat-o în toată viata mea! 

— În cazul acesta, spuse Blaine, am face bine să te lăsăm să o 
digeri. Saffron, voiam să sugerez ca eu, tu și Shasa să discutăm 
putin, doar să trecem peste câteva lucruri. Dar, dacă mă gândesc 
bine, nu văd motivul pentru care să stric o seară încântătoare. Draga 
mea, putem să-ţi ocupăm biroul pentru o întâlnire mâine dimineață? 

— Desigur, răspunse Centaine. 

— Excelent. Saffron, as putea să te conving să bei un strop de 
brandy? Stii, este exceptional pentru digestie. 

— Mă scuzati, domnule, interveni Shasa. Cred că am neglijat un 
aspect. Astăzi am câștigat un pariu. Acum vreau să-mi primesc 
câștigul... complet. 

Centaine oftă teatral. 

— Trebuie? 

— Complet, repetă Shasa. 

— Dacă insişti... 

Centaine își trase scaunul înapoi. Se ridică, îşi îndreptă umerii, își 
ridică bărbia şi spuse: 

— Dragă Shasa, îmi cer scuze. Tu ai avut dreptate, şi eu... 

Lăsă tăcerea să cadă peste masă, astfel încât ceilalți patru se treziră 
aplecându-se înainte din dorinţa de a auzi cuvintele fatale. și când 
acestea sosiră, nicio mare actriță nu le-ar fi putut rosti cu mai multă 
intensitate sau mândrie sfidătoare decât Centaine: 


— Am gresit. 

Blaine sari in picioare. 

— Bravo! Minunat spus! 

Toţi ochii se întoarseră spre Shasa, care se ridică si merse drept la 
mama lui, care se așezase din nou. 

Se înclină înaintea ei, la fel de serios de parcă ar fi făcut-o înaintea 
unui suveran. 

— Mulţumesc, mama. Este marea mea onoare să-ți accept cele mai 
gratioase scuze. 

Blaine incuviinta. 

— Ai vorbit ca un gentleman. Onoarea a fost satisfăcută de ambele 
parti. Si acum chiar aş vrea un strop din brandy-ul ăla. 

Saffron se simțea lipsită de greutate, de parcă gravitația ar fi fost 
anulată, de parcă ar fi plutit în adâncurile oceanului. Ẹi apoi se trezi 
în aer, cu brațele întinse, rostogolindu-se si făcând tumbe cu 
inocenta unui copil. Un avion de vânătoare se pravali în picaj înspre 
ea, cu ragetul său gutural si asurzitor, cu capota carlingii deschisă. 
Era Gerhard, care îi făcea cu mâna. Apoi se află lângă ea, tinand-o 
atât de strâns încât i se tăie respiraţia și crezu că o să leşine, dar el o 
tinu în siguranţă, cu capul sus, si o sărută cu atât de multă tandrete 
încât respiratiile lor deveniră una. Nu mai cunoscuse niciodată atâta 
fericire. 

Saffron se trezi din cel mai bun somn de care își putea aminti. Se 
întinse după tasca de pânză de sub pat şi scoase fotografia cu ea si 
Gerhard din fata Turnului Eiffel. Camasa lui era descheiată, iar ea 
aproape că putea să simtă luciul senzual al esarfei lui de mătase între 
degete. El zambea radios și nevinovat, iar ea isi dori să sărute acei 
ochi care îi luminau lumea si îi aprindeau inima. Simti junghiul 


pierderii pe care amintirea o aduce întotdeauna si, brusc, Gerhard 
deveni de neatins, o pată dizolvându-se pe cer, intrând și ieşind din 
norii intunecosi. Își şterse o lacrimă. 

Jos, mâncă bine un mic dejun englezesc și bău două căni de cafea, 
după care se duse la întâlnirea cu Blaine și Shasa plină de o hotărâre 
nouă. 

Blaine se aseza pe locul de onoare în spatele biroului lui Centaine. 
Când intră, Saffron îl văzu dând la o parte o vază plină cu un 
aranjament frumos de flori proaspăt tăiate, cu încruntarea 
dezaprobatoare a cuiva care nu era obişnuit ca munca să-i fie 
deranjată de asemenea podoabe. Shasa era așezat pe un alt scaun. 

— Bună dimineața, Saffron, spuse el când o văzu. Ia un loc pe 
undeva. Trebuie să prind un avion spre Jo’burg, asa că să trecem 
direct la treabă. Presupun că ai datele tinerei pe care ți le-am trimis. 

— Da... Marlize Marais... Biata fată, răspunse Saffy. Trista ei 
poveste de viață a ajuns la noi în siguranță. Avem un paşaport 
belgian pe numele ei, datat retroactiv pe 1937. În versiunea mea, 
Marlize a crescut în Jo’burg, asa că trebuie sa fie stampilat din nou si 
datat retroactiv la Consulatul General Belgian de acolo. Se pare că 
acest consul este un anti-nazist pasionat. O să se asigure că se 
rezolvă tot, după care o să uite că s-a întâmplat vreodată. 

— De ce ai nevoie de la noi, de aici? 

— Trebuie să ajung cât pot de aproape de oamenii-cheie din 
Ossewabrandwag si trebuie să obțin o dovadă fizică a acestui lucru, 
ceva ce ar convinge un tert că persoana din fata lui este o fascistă 
înfocată. 

— Hmm... 


Blaine se gandi putin la problema, dupa care se uita din nou la 
Saffron, nu ca un prieten de familie devotat si afectuos, ci ca un om 
implicat intr-o problema serioasa. 

— Uite, inteleg nevoia de securitate. O respect, si daca as fi 
individul asta, Gubbins, care pretinde ca ti-e sef... 

— Chiar este, il asigura Saffron. 

— Atunci sunt sigur ca ar fi multumit sa stie ca lucrezi ca la carte. 
Dar nu are rost sa ai reguli dacă acestea îngreunează o operațiune 
eficientă. O să te ajutăm cât de mult putem. Dar nu putem să facem 
asta dacă nu avem mai multe date. 

Saffron incuviinta. 

— Înţeleg asta. Știu, ştiu că mă pot baza pe voi amândoi să faceți 
ceea ce trebuie. Dar trebuie să decid unde să trag linia... 

— Înţeleg. 

— Bine, atunci. O să spun atât... Din raţiuni pe care nu le pot 
dezvălui, plănuiesc să intru în mediile partidelor politice pronaziste 
din Flandra şi apoi, prin ele, în mediile din Olanda. Totuși, înainte 
de asta, o să mă prezint ca Marlize Marais germanilor din Lisabona, 
spunându-le ca vin din Africa de Sud și că vreau să merg în Ţările de 
Jos. 

— Doamne, asta e o mare îndrăzneală, chiar și după standardele 
tale! spuse Shasa. 

— Poate, dar cred că va fi mai ușor să-i conving pe germani că 
sunt Marlize dacă apar la Consulatul lor din Lisabona spunând că 
sunt dornică să mă alătur cauzei lor. 

— O să fie ceva nou pentru nemți să aibă pe cineva care să vrea să 
călătorească în direcţia lor, spuse Blaine. Lisabona este plină până la 
refuz de oameni care încearcă să scape de ei. Nu sunt prea multi care 
să meargă contra curentului. Ştii, s-ar putea să fie mulțumiți să te 
vadă. 

— Asta sper. Dar cheia este că ei trebuie să creadă în existenţa lui 
Marlize Marais, o tânără născută si crescută in Africa de Sud, dar cu 


o mama flamandă, acum decedată. Marlize şi-a pierdut ambii 
părinţi. Din diverse motive, îi învinuieşte pe britanici și evrei că i-au 
rănit părinţii, provocându-le moartea. Asta a dus-o spre politica 
fascistă din Africa de Sud. Acum vrea să-și aducă aportul la cauza 
nazistă și a Olandei Mari călătorind în ţara de baștină a mamei sale 
și lucrând în organizaţiile feminine ale partidelor fasciste. Ca să-i 
întăresc referintele, vreau să am scrisori, fotografii si aşa mai 
departe, legând-o în mod clar de oamenii de aici de care ştiu naziștii. 
Ideal ar fi să am o fotografie cu mine pe lângă vreun barosan fascist 
bine-cunoscut şi o scrisoare de la el, cu antet, în care să spună ce 
bună mädchen” nazistă sunt. 

— Este o mică problemă în faptul că multi dintre aceşti barosani 
sunt acum în închisoare, spuse Blaine. Presupun că McGilvray ţi-a 
spus despre Koffiefontein. 

— Da. 

— Mai este ceva, domnule, întrerupse Shasa. Se poate ca Saffy să 
fie în stare să convingă un german sau un belgian că este o tânără 
afrikaner, dar nu sunt sigur că ar putea induce în eroare un 
afrikaner. 

— Lucrez la asta, îl asigură Saffron. Voiam să spun că ar fi de mare 
ajutor dacă am vorbi în afrikaans în timp ce discutăm despre asta. 

— Așa e, spuse Shasa și trecu pe afrikaans, fiindcă, era fluent în 
amândouă, ca majoritatea sud-africanilor. Nu e vorba de ce spui, ci 
de cum te porți. Nu ai tocmai atitudinea potrivită. Esti prea 
independentă, prea sofisticată. 

— Si prea nemăritată, adăugă Blaine. Genul de fată care crede în 
ideile pe care pedalează acești oameni crede și că prima ei datorie 
pentru cauza fascistă este să se mărite şi să aibă cât mai mulți 
bebeluşi arieni cu putinţă. Să stea acasă si să aibă de grijă de ei în 
timp ce bărbatul ei se duce la întâlniri. 


— Hmm... Dar dacă mi-ar plăcea să am copii, dar bărbatul meu ar 
fi închis în Koffiefontein? Asta m-ar face și mai mult să-i urăsc pe 
britanici. As putea să spun că lupt în felul meu pentru că el nu a 
putut lupta în felul lui. 

— Asta ar putea să prindă, acceptă Blaine. 

— Dar, din nou, domnule, numai cu germanii, observă Shasa. Sunt 
în închisoare aproximativ opt sute de membri din diverse grupuri 
subversive. Asta nu e foarte mult. Cu siguranţă, nu ar fi greu pentru 
cineva de aici să verifice dacă bărbatul tău există. Am făcut tot ce am 
putut să ne asigurăm că niciunul dintre gardienii de la Koffiefontein 
nu se află de aceeași parte a baricadei cu cei închiși, dar as fi uimit 
dacă nu ne-au scăpat unul sau doi. 

— Dar germanilor le-ar fi greu să verifice, nu-i aşa? spuse Blaine. 
Sau, de fapt, ar putea, dar ar însemna multă bătaie de cap să verifice 
o femeie care aparent nu reprezintă o ameninţare. 

— Nu există niciun motiv să nu am două versiuni diferite ale 
poveștii: una pentru aici și una când ajung în Europa, observă Saffy. 

— De ce n-ar putea Saffron să le scrie câtorva dintre oamenii din 
vârf din OB care sunt închiși in Koffiefontein - știți, indivizi ca 
Vorster, Erasmus și van den Berg? întrebă Shasa. Le-ar putea trimite 
o scrisoare spunându-le cât de mult îi admiră, poate le pune în plic şi 
o fotografie la care să se gândească atunci când sunt singuri în pat 
noaptea. Dacă ar avea scrisori de la ei, cu semnături și tot ce trebuie, 
ăsta ar fi un început. 

— Dacă aș avea acces la mostre de scris si la hârtia potrivită - 
vreau să spun foi albe - ar fi de mare ajutor. Aș putea să fac multe 
lucruri cu asta. Si am înţeles de la McGilvray că încă sunt oameni din 
OB pe care nu i-ati închis. 

— Sunt destui. Am bagat in inchisoare numai indivizi care fie au 
participat, fie au susținut în mod activ acte criminale și subversive. 
Nu am arestat pe nimeni doar pentru că a spus că nu le place de noi. 


— Ceea ce ne duce la Johannes van Rensburg. Am inteles corect ca 
el este omul cel mai sus plasat? 

Blaine incuviinta. 

— Participa la evenimente sociale? intreba Saffron. Nu vreau sa 
spun întâlniri de partid, ci la evenimente mai putin formale, unde s- 
ar putea intalni din intamplare cu cineva. 

— Sunt sigur că da, însă nu am acces la agenda lui. 

— Nu te ingrijora, Saffy, spuse Shasa. Avem oameni plasati foarte 
aproape de liderii OB, in închisoare si în afara ei. Nu ar trebui să fie 
greu să aflăm ce pune la cale van Rensburg. 

— Aș putea să mă întâlnesc cu unul dintre oamenii voştri? Cred că 
ar putea să fie folositor. Chiar şi două ore de discuţii cu cineva care 
înţelege felul cum operează OB-ul si alte organizaţii asemenea, felul 
cum vorbesc între ei, limbajul pe care îl folosesc... toate lucrurile 
astea mi-ar spune mai mult decât orice informaţii din dosare. 

— Nu pot să-ţi permit să te întâlneşti cu agenţii noștri afiati sub 
acoperire, spuse Blaine. Avem şi noi proceduri de securitate şi nu-mi 
pot asuma nici măcar riscul de a le compromite acoperirea. Dar te 
pot pune în legătură cu oameni - jurnaliști, universitari şi așa mai 
departe - care te pot ajuta. Spune-mi. Ce ai studiat la Oxford? 

— Filosofie, politică şi economie. 

— Perfect. Poţi spune că lucrezi la o teză academică despre 
politicile fasciste din Africa de Sud. Iti putem oferi si fişiere ale unor 
susținători și simpatizanți importanţi ai OB, cu toate ca va trebui sa 
vii la biroul meu din Jo'burg ca să le citeşti, pentru că nu pot fi 
scoase din clădire. Ce-ar mai fi? 

— Marlize o să aibă nevoie de un pașaport sud-african, desigur, 
pentru că are cetățenie dublă, şi un certificat de naștere. A, și îmi 
puteți recomanda un fotograf? Dacă urmează să trimit niște scrisori 
dulci unor prizonieri privaţi de sex, ar trebui să fac treaba asta cum 
se cuvine. 


SS-Hauptsturmfiihrer Dietrich Horst era un tânăr ofițer ambițios. 
Cu toate ca detinea doar rangul echivalent celui de capitan, era 
foarte dornic să avanseze până pe cele mai înalte culmi ale 
organizației SS, de fapt, la fel de sus ca omul la a cărui usa era pe 
punctul de a bate. Horst isi făcu curaj. Nu era în niciun fel 
responsabil pentru ştirile pe care le aducea, dar trăia într-o lume în 
care vechea zicală „împușcă-l pe mesager” putea să se adeverească la 
propriu. Nu avea alternativă. Era ofițerul de serviciu, iar 
Brigadefiihrer“3 Konrad von Meerbach era omul care dădea ordine. 

Horst bătu la ușă. 

— Intră! lătră vocea dinăuntru. 

Horst intră. Se crispă în sinea lui. Von Meerbach arăta mai roşu la 
fata decât de obicei, o congestie provocată de alcool si de furie. 

— Ce este? întrebă el. 

— Am un raport din Taganrog, domnule. Un incident într-un bar. 
E vorba de un discurs trădător, care il insultă pe Führer. 

— Şi ce dracu’ mă deranjezi cu maruntisuri dintr-astea? De ce nu 
s-au ocupat acolo și atunci de el? 

Pe Horst îl strângea gulerul. 

— Din două motive, domnule, în primul rând, pentru că singurul 
martor dornic să vorbească este proprietarul barului, un ucrainean. E 
un informator bun. 

— Erau alți germani acolo la momentul incidentului? 

— Da, domnule. 

— Atunci pune mâna pe ei, ia declaraţii şi spune-le că ar face bine 
să descrie ce au văzut si au auzit sau o să aibă parte de aceeași 
pedeapsă ca trădătorul. 


— Da, domnule... dar este... 

Horst simti cum transpira abundent sub brat. 

— Mai este ceva. Omul care a rostit respectivele cuvinte este, ah... 
Oberstleutnant Luftwaffe Gerhard von Meerbach, domnule... Fratele 
dumneavoastra. 

— Știu cine este fratele meu, Hauptsturmfiihrer. Nu sunt un 
complet imbecil. Dar nu reusesc sa inteleg de ce ma informezi in 
legătură cu acest incident... 

— Ei bine, domnule, cei din Taganrog si de aici au crezut ca ar 
trebui sa vi se spună pentru că... ah... 

— Pentru că aș vrea să-i fac fratelui meu o favoare? Asta sugerezi? 

— Nu aș spune asta, domnule. 

— Dar ai gândit-o. În mod evident, tu și ceilalți va imaginati că 
sunt genul de sentimental cu inimă bună care își pune familia 
înaintea datoriei. Asta e? 

— Nu am gândit nimic, Brigadeführer, am făcut ce mi s-a comandat 
de către... 

— De ajuns! Nu mai vreau să aud alte scuze sau explicaţii. Ce a 
spus fratele meu? 

— Încă nu avem o stenogramă, domnule. Germana proprietarului 
este departe de a fi perfectă şi, la momentul când s-a întâmplat asta, 
se afla în biroul său din spatele barului. Dar crede că a auzit - şi jură 
că barmanul său i-a confirmat - că Oberstleutnant von Meerbach l-a 
descris pe Fiihrer ca fiind... 

Horst făcu o pauză. Îl şoca și îl îngrozea să spună următoarele 
cuvinte, cu toate că nu erau ale sale. 

— L-a descris pe Führer ca fiind un „nenorocit”. A sugerat ca 
Fiihrer-ul a minţit în legătură cu ce s-a întâmplat la Stalingrad şi a 
pus sub semnul întrebării sănătatea mintală a Fiihrer-ului. 

— Cum anume? 

— Proprietarul nu era sigur, dar crede că fratele dum... 
Oberstleutnant von Meerbach l-a numit pe Fiihrer o persoană maniacă 


sau nebuna. Ceva de genul acesta... 

— Ceva de genul asta... dar nu poate fi sigur, pentru ca este un 
imbecil de ucrainean smiorcait si retardat, iar tu nu ai niciun martor 
autentic german. 

— Nu este vorba despre mine, este vorba despre Taganrog. 

— Ştiu despre ce e vorba! urlă von Meerbach, dând cu pumnul in 
birou. E vorba despre o adunătură de ofițeri incompetenti şi lași care 
nu au reușit să-și facă treaba și să investigheze un incident legat de 
un discurs trădător pentru că le-a fost frică că s-ar putea să obiectez. 
Nu ești de acord, Horst? 

— Da, domnule. 

— Si acum, pentru că nu au făcut nimic, toți oamenii care au fost 
atunci în bar sunt acum înapoi la unităţile lor şi nu o să fim în stare 
să-i găsim fără să periem toată zona de război a Grupului de Armate 
Sud! 

Pumnul lui von Meerbach lovi din nou biroul. 

— În mijlocul iernii rusesti!... Cu nenorocitii de rusnaci care atacă 
de-a lungul întregii... linii... de front? 

Horst clipea la fiecare lovitură din pumn a Brigadefiihrer-ului. 

— Sunt de acord, domnule, că efortul necesar ar fi considerabil, 
spuse el, încercând să-l linisteasca. 

— Ar fi disproporționat cu natura acuzațiilor, spuse von 
Meerbach. Pe de altă parte, ar fi o greşeală din partea mea. Oamenii 
ar putea să creadă că urmăresc să mă răzbun pe fratele meu sau că îi 
port pică. 

Horst îşi dădu seama că era mai bine să nu comenteze la asta. 
Întrebă: 

— Deci, cum ati dori să actionam, domnule? 

Von Meerbach se lăsă pe spătarul scaunului ca să se gândească la 
întrebare, apoi răspunse: 

— Pune-i pe oamenii nostri din Taganrog să anunţe toți ofițerii SD 
și din Gestapo din Reichskornmissariat-ul Ucraina că Oberleutnant von 


Meerbach trebuie privit ca o amenințare potenţială la adresa Reich- 
ului. Asigură-te că este supravegheat. Notează orice activitate 
suspicioasă sau opinie improprie, cu mărturii ale persoanelor de 
fata. Fă-i un dosar fratelui meu. Are o istorie lungă de acțiuni ostile 
la adresa statului. In cele din urmă va face o greșeală. Si apoi, 
Horst... 

— Da, domnule? 

— Apoi o să-l prindem. 

— "Neaţa, Vorster, spuse gardianul dându-i scrisoarea. Pare să fie 
ziua ta norocoasă, băiete. Marlize te-a adăugat pe lista ei. Neghioaba 
asta crede că eşti general. 

Imediat, ceilalți bărbaţi care dormeau în paturile din apropierea 
lui Balthazar Johannes Vorster, prizonierul nr. 2229/42 din Baraca 48 
a Penitenciarului Koffiefontein, se adunara în jurul lui. Se impinsera 
și se înghesuiră ca să vadă, mai bine plicul mare şi roz, cu adresa 
notată cu un scris de mână rotund si feminin, parfumat cu un intens 
parfum de trandafiri, pe care Vorster îl ţinea în mână. Plicul fusese 
deja deschis și conținutul examinat de cenzorii închisorii. Era trimis 
de o tânără pe nume Marlize Marais, pe care fiecare bărbat din 
baracă şi din celelalte barăci din apropiere, o ştiau ca Mooi Marlize, 
„mooi” fiind cuvântul afrikaans pentru „frumoasă”. Pentru că aceasta 
era a treia scrisoare pe care o trimitea cuiva din închisoare. Părea să 
fi pornit de una singură o campanie de ridicare a moralului 
deținuților. 

Vorster nu lăsă să se vadă niciun semn de entuziasm. Ca avocat de 
vază în rândurile politicienilor afrikaneri, atât legitimi, cât si 
revoluționari, se bucurase de un început strălucit în carieră. La 
douăzeci de ani, fusese adjunctul preşedintelui Curţii Supreme sud- 


africane si in cativa ani pusese bazele a doua firme de avocatura, 
înainte ca dedicarea sa cauzei Afrikanerilor să-i depăşească ambitiile 
legale. Alăturându-se organizaţiei Ossewabrandwag încă de la 
început, obținuse în cadrul acesteia rangul de general, cu toate că 
susținea că nu avusese niciun amestec în multiplele acte de sabotaj 
sau criminale duse la îndeplinire de trupele de asalt Stormjaear ale 
OB. 

Vorster era un bărbat masiv, cu un piept impunător. Avea părul 
negru şi drept, pieptănat pe spate pe fruntea înaltă, la baza căreia, ca 
nişte tufișuri pe o stâncă, explodau nişte sprâncene negre și groase. 
Avea o fata plină, ochii pătrunzători, iar expresia obişnuită a feţei era 
aspră. Cu toate astea, era încă un bărbat tânăr, care abia îşi 
sărbătorise a treizeci şi șaptea aniversare cu două luni mai devreme, 
așa că nu-și putu reţine curiozitatea în timp ce deschidea scrisoarea. 

Scoase fotografia mare alb-negru dinăuntru. Ca şi în celelalte două 
poze pe care le trimisese celor închiși, Mooi Marlize făcea 
gimnastică, un exercițiu bun și sănătos, potrivit pentru o tânără 
fascistă în floarea vârstei de reproducere. Purta același costum pe 
care îl văzuseră cu toţii la stiri, al tinerelor fasciste care topaiau în 
paşi de dans pentru cameramanii lui Herr Goebbels: o tunică scurtă, 
albă şi strânsă în partea de sus, dar evazată pe şolduri ca să formeze 
sugestia unei fuste care flutura peste un sort alb de gimnastică. 

Şi Goebbels era conștient de atracţia costumului de sport: era 
virginal, evocând activități sportive sănătoase - dar flagrant de 
sexualizat. Marlize prinsese ideea, pentru că fusese fotografiată 
afară, într-o zi de vară, zâmbind fericită, cu picioarele desfăcute, 
ținând deasupra capului un cerc mare. Bărbaţii dornici de sex din 
închisoare aveau parte de imaginea unor sani pe care brațele ei 
ridicate îi făceau și mai obraznici. Își puteau plimba ochii până în 
partea de sus a picioarelor ei lungi, goale și bronzate de soare și, 
pentru că fusta i se ridicase destul de mult, puteau stărui cu ochii 
asupra imaginii locului dintre picioarele ei, unde șortul din bumbac 


alb i se lipea de sex, urmând faldul cărnii. Era ca şi cum ar fi putut s- 
o atingă şi să-și plimbe un deget pe toată lungimea deschizăturii 
îmbietoare dintre labiile sale. 

— O, Isuse, oftă un bărbat. 

Se întoarse, ignoră privirea furioasă a lui Vorster şi alergă ca un 
iepure speriat, disperat să fie primul din singura cabină de toaletă a 
barăcii. Voia să obțină maximum de plăcere din imaginea lui Mooi 
Marlize câtă vreme aceasta îi era proaspătă în minte. 

Vorster le permise deținuților să-și dea fotografia de la unul la 
altul, pentru ca fiecare bărbat să-şi poată bucura ochii. Oricât de 
mult îi displăcea asta, era suficient de realist încât să ştie că le făcea 
bine la moral. Când fotografia se întoarse la ei, o puse înapoi în plic, 
păstrând-o ca s-o contemple în singurătate mai târziu. Își întoarse 
atenţia la scrisoare. 


Dragă domnule general Vorster, 

sper că nu vă supăraţi că le-am scris celorlalți înainte. Dar m-am gândit la minunatele 
Jocuri Olimpice din Berlin. Medalia de aur a fost întotdeauna ultima oferită. Dintre toți eroii 
închişi de britanici, dumneavoastră sunteți cel mai important. Aşa că vă ofer poziția care are 
parte de cea mai mare onoare!! 

Știu că e o nebunie! Sunt doar o fată obişnuită, iar dumneavoastră sunteți unul dintre cei 
mai mareti si mai importanți bărbaţi din toată Africa de Sud. Ce drept am să vă scriu? Cum as 
putea să mă aştept să-mi acordati vreo atenţie mie, o ființă atât de neînsemnată? Nu mă aştept 
să-mi raspundeti! Dar vă scriu oricum, pentru că vreau să ştiţi că nu sunteți uitat. 

Curajul şi suferința dumneavoastră mă inspiră. Si eu cred că Africa de Sud aparține 


oamenilor care au construit națiunea noastră. Străbunii tatălui meu au fost Voortrekkers*# 
Străbunicul meu a luptat sub comanda lui Pretorius la Blood River. Ce drept au negrii si 
evreii si britanicii să ne ia ceea ce am creat noi, afrikanerii creştini albi? 

Știu că este datoria mea să fiu mamă, ca să pot creşte şi mai mulți tineri puternici care să-i 
apere pe oamenii noştri. Războiul şi politica sunt treaba bărbaţilor! Dar când bărbaţii sunt 
închişi, femeile trebuie să rămână în locul lor. Aşa că vreau să-mi aduc contribuția la cauza 
noastră, înainte de a mă deda îndatoririlor de soție şi mamă. 

Mama mea, care a murit când aveam şaisprezece ani, era flamandă. Obişnuia să-mi spună 
despre legătura dintre toate popoarele vorbitoare de neerlandeză şi despre înrudirea apropiată 
dintre olandezi și verişorii noştri germani. Nu ştiu cum, dar vreau să ajut la întărirea acestei 


legături, pentru că toți credem în aceleaşi lucruri şi avem aceleaşi idealuri. 


Între timp, nu pot decât să spun cuvintele din Die Stem- 


O să răspundem chemarii tale 
O să iti oferim ce ceri 

O să trăim, o să murim. 

Noi pentru tine, Africa de Sud. 


Sper că poate v-am înveselit puțin. Vă trimit cele mai bune gânduri şi mă rog pentru 
eliberarea voastră. 

Cu sinceritate, 

Marlize Marais 


Vorster citi textul cu detașarea unui avocat. Ce concluzii putea sa 
tragă din probele pe care le avea înaintea sa? Era clar atât din felul 
cum arăta, cât și din calitatea limbii afrikaans în care era scrisă, că 
era scrisoarea unei tinere cu o educaţie modestă. Nu era nicidecum 
proastă, dar nici intelectuală, nici sofisticată. Vorster consideră că 
acestea reprezentau puncte în favoarea ei. O tânără sănătoasă şi 
atrăgătoare, cu mult bun simţ și înțelegere a adevăratului ei scop, era 
întotdeauna de preferat unei doamne prea educate, crescută în puf, 
nevrotică și decadentă, cu un cap era plin de idei pe care nu avea 
cum să le înțeleagă. 

Cu siguranţă, si domnişoara Marais avea idei care i se învârteau în 
cap. Visul ei de a-i uni pe olandezi împotriva inamicilor lor britanici 
era de-a dreptul absurd, venind de la o fată afrikaner necunoscută. 
De parcă ar fi fost o Ioana d'Arc sud-africană. Dar principiul era 
unul corect şi potrivit cu genul de lucruri pe care le auzeai din gurile 
bărbaţilor superiori din ierarhia OB. Vorster se întrebă pentru o clipă 
dacă această fată ar fi putut avea legături familiale cu mișcarea. 
Faptul că i se adresa cu „domnule general Vorster” sugera asta. 
Gradul său OB fusese menţionat în ziarele care scriseseră despre 
arestarea lui ca o modalitate de a o justifica. Ea observase si isi 
amintise, ceea ce sugera că se identifica puternic cu cauza. 

În afara cazului în care toate astea nu erau decât o farsă ori chiar o 
capcană. Încerca cineva din guvernul Smuts să-l înșele ca să scoată la 
iveală credințe și asocieri pe care până atunci le tinuse cu grijă 


ascunse? Sau încercau să-l provoace să scrie ceva ce ar fi putut fi 
folosit ca să-i amenințe căsnicia sau chiar să-l lase vulnerabil în fata 
unui potenţial șantaj? Vorster se îndoi că vreuna dintre cele două 
posibilități ar fi fost realistă. Smuts era un trădător nenorocit, un 
comandant bur care-și trădase propriul popor făcând pace cu 
englezii. Dusese chiar o campanie ca engleza să fie singura limbă 
oficială din Africa de Sud. Dar şi el studiase avocatura. Credea că 
lucrurile trebuie făcute corect. Cât despre ingamfatii ăia de la 
Ministerul de Interne, Malcomess și ajutorul lui cu un singur ochi, 
Courtney, aceștia nu ar avea niciodată viclenia sau imaginația să 
pună la cale o capcană. Ar considera-o sub demnitatea lor. 

Luând în calcul toate aspectele, Vorster trase concluzia că 
scrisoarea era autentică. Se simţi dator să-i scrie un răspuns scurt și 
sobru domnișoarei Marais. Nu făcu nicio menţiune în legătură cu 
aspectul ei fizic, de vreme ce ar fi fost si lipsit de înţelepciune si 
necuviincios. Vorster avu grijă să evite expresii directe de susținere a 
nazismului sau a războiului pornit de germani, de vreme ce asta i-ar 
fi atras cenzura. Îi mulțumi pentru susţinere, o felicită pentru felul în 
care aprecia ce era cel mai bine pentru tara şi poporul pe care le 
iubeau și îi ură succes în eforturile ei de a aduce unitate și înțelegere 
reciprocă vorbitorilor de neerlandeză din Europa şi Africa, 
mentionandu-i pe germani doar în cel mai general si trecător mod. 
Permise ca fotografia lui Mooi Marlize să fie prinsă în ţinte pe unul 
dintre pereţii barăcii, spre beneficiul oamenilor săi, dar el abia dacă 
se uita la ea. 

B.J. Vorster visa să fie dictatorul unui stat afrikaner mono- partit. 
Avea lucruri mult mai mari la care să se gândească decât soarta unei 
tinere. 

Saffron se cocota pe marginea biroului lui Shasa, in biroul sau de 
la Ministerul de Interne, in timp ce citea cu voce tare scrisoarea de la 
Vorster. 

— „Îți împărtăşesc credința in supremaţia rasei albe creştine, 
legătura comună dintre popoarele vorbitoare de neerlandeză, și 
afinitatea naturală si rasială dintre acestea și populaţia germanică. Iti 
urez succes în încercările tale de a promova această cauză 
onorabilă...” Sincer, o să-mi placă tare mult să fac asta. 

— Cred că ai tras lozul cel mare cu asta, Saffy, fu de acord Shasa. 
O scrisoare scrisă de mână de la marea speranţă a fascismului 
afrikaner, scrisă pe o foaie de hârtie ieftină, din închisoare, si trimisă 
din Penitenciarul Koffiefontein - și îi mai si menţionează anume pe 
olandezi. Sincer, nu cred că ai fi putut acționa mai bine. O să le placă 
tuturor naziștilor tăi flamanzi şi olandezi. Te vor primi la pieptul lor 
ca pe un copil demult pierdut. 

— Mă scuteste de deranjul de a produce eu însămi falsul. 

Shasa râse. 

— Doamne, Saffy, este vreun truc murdar pe care să nu-l cunosti? 

— Nu ţi-am spus nici jumătate, răspunse ea veselă, gândindu-se: 
Dragă Shasa, nu ţi-am spus nici măcar un sfert. 

— Atunci Serviciul de Operaţiuni Speciale te-a antrenat bine. 

Ochii lui Saffron se măriră, îi pică faţa, iar Shasa, cu un muget de 
triumf, strigă: 

— Ar trebui să vezi ce privire ai! 

— Cum... cum ai știut... sunt sigură că eu nu am... 

— Nu, ai fost foarte buna. Ai rămas perfect disciplinată. Eu si 
Blaine am fost impresionați... sincer, chiar am fost. 

— Atunci...? 

— Ou Bas nu este doar membru al Cabinetului Imperial de Război 
și maresal în armata britanică, ci a fost şi prieten si coleg apropiat al 
domnului Churchill timp de treizeci de ani. Și o să fii bucuroasă să 
afli că Winston te vede cu ochi buni. Şi pe Gubbins îl pretuieste. A 


mers vorba ca daca Gubbins a vrut sa te ajutam, atunci Winnie insusi 
a văzut gestul ca pe o mare favoare. Smuts l-a sunat pe Blaine si i-a 
spus: „Daţi-i agentului orice are nevoie.” Avem ordine să cheltuim 
oricât trebuie pentru tine... la propriu. 

Shasa organiză un traseu, planificat până la ultimul detaliu, care să 
o ducă pe Saffron, sub identitatea lui Marlize, de la Cape Town la 
Walvis Bay, pe coasta atlantică din sud-vestul Africii, cu un permis 
de călătorie. Avea să pretindă că mergea acolo ca să aibă grijă de 
bunica ei aflată pe patul de moarte. 

— Desigur că nu ai nevoie de un permis ca să mergi oriunde în 
Africa de Sud sau în colonia Africa de Sud-Vest*®, dar nemții nu știu 
asta şi probabil nu te-ar crede, spuse Shasa. Am aranjat o legătură cu 
un crucișător cu destinaţia Luanda, in Angola Portugheză“, ca să te 
ia la bord ca pasager comercial. De acolo, poţi să iei un vas care 
merge la Lisabona. O să fii acolo până la sfârşitul lunii. 

— Asta e minunat, iti mulțumesc mult! spuse Saffron aplecandu-se 
peste birou și sărutându-l pe obraz pe Shasa. Ce văr minunat ești, 
spuse ea înainte de a se retrage. E prea mult să te întreb despre actele 
de identitate ale lui Marlize? 

— Deloc, răspunse Shasa. 

Scormoni printr-o grămadă de foi dintr-o tavă de pe birou și 
scoase un plic mare, pe care i-l dădu lui Saffron. 

— Deschide-l... O să găseşti în el certificatul de naştere al lui 
Marlize Christien Marais, autentic si care rezistă la orice 
investigaţie... până când se gândeşte cineva să întrebe dacă nu 
cumva există si un certificat de deces. Pe lângă asta, mai ai un 
paşaport sud-african autentic pe numele ei, dar cu fotografia ta, și un 
paşaport belgian aproape autentic, emis de consulatul lor sud- 
african. Asa că, încheie Shasa, ai aproape tot ce-ţi trebuie. 

— Mai este doar van Rensburg. 


— A, da, spuse Shasa, cu zâmbetul unuia care şi-a păstrat in 
mânecă o ultimă ştire buna. Cred că am reuşit să-ţi obţinem exact 
lucrul de care ai nevoie. Facultatea de Drept a Universităţii din 
Pretoria organizează o serată dansantă pentru foştii ei absolvenţi. Se 
întâmplă să se împlinească douăzeci de ani de când şi-a luat van 
Rensburg acolo diploma de master, aşa că a acceptat invitaţia. 

Shasa trase unul dintre sertarele biroului său și scoase o invitație 
albă, acoperită cu un scris ruginiu în relief. 

— Asta-i invitaţia ta de oaspete la Facultatea de Drept. Da, dragă 
Cenusareasa, o să mergi la bal! 


oe keo 


Cateva zile mai tarziu, Saffron se afla in holul principal al 
Universităţii din Pretoria. Camera plină de oameni răsuna de 
zumzetul domol al orgoliului masculin si, din vreme in vreme, de 
registrul mai înalt al vocilor aprobatoare feminine. La scurtă vreme 
după ce se tinu ultimul toast de după cină, când formaţia se pregătea 
să cânte primul dans, Saffron îl luă în vizor pe Johannes van 
Rensburg. Ca un vânător ce-și ochește ţinta, se duse spre el de-a 
lungul încăperii în care se tinea banchetul. Purta o rochie neagră de 
seară, cu umerii goi, ce-i punea în valoare farmecul într-o manieră 
care le făcu pe multe invitate mai în vârstă şi mai conservatoare să 
șuiere dezaprobator, cu toate că însoțitorii lor nu păreau să-i 
găsească defecte. Pentru Saffron, aceasta era în sine o misiune la 
scară redusă și o repetiție pentru provocările mai serioase care aveau 
să vină. Pentru prima dată în viaţa ei, juca un rol şi voia s-o facă cum 
se cuvine. 

Soţia lui van Rensburg dispăruse, împreună cu alte două femei de 
la masa lor. Cele trei aveau să fie plecate o vreme, se gândi Saffron, 
în timp ce stăteau la coadă la toaletă, o foloseau, își refăceau 


machiajul si isi continuau bârfele. Van Rensburg stătea singur, 
fumând o ţigară și luând încet inghitituri dintr-un pahar de brandy. 
Arăta ca un bărbat care se bucură de singurătatea sa temporară. 

Îmi pare rău, amice. Mă tem că s-a încheiat cu pacea şi liniştea pentru 
tine. 

— Scuză-mă, începu Saffron cu vocea tăioasă și înaltă pe care orice 
sudafrican o putea recunoaște ca a unei femei privilegiate din 
comunitatea britanică a țării. Esti van Rensburg? 

Van Rensburg închise pentru o secundă ochii, de parcă l-ar fi rugat 
pe Dumnezeu să-i dea putere. Apoi îşi puse paharul pe masă, își 
stinse ţigara si se ridică în picioare, pentru că nu se cuvenea să 
rămână așezat în prezența unei femei. 

— Johannes van Rensburg, la dispoziția dumneavoastră, doamnă, 
spuse el vorbind în engleză cu un accent afrikaner dens. 

Avea cam patruzeci şi cinci de ani, era destul de înalt și își ținea 
capul sus, cu un aer plin de importanţă. 

— Pot să întreb cui am plăcerea să mă adresez? 

— Petronella Fordyce, spuse ea, rânjind cât putu de stupid. 

— Bună seara, domnişoară Fordyce, dar vă rog, nu sunt sigur de 
ce, ah, m-ati binecuvântat cu prezența dumneavoastră. 

— O, la naiba! Scuze, desigur, ce proastă sunt, ar fi trebuit să 
explic. E bine, e foarte simplu. Cred că eşti pe felie... cu opiniile tale, 
vreau să spun. 

Van Rensburg o privi cu o încruntare reținută. 

— Şi care ar fi acele opinii? 

— Despre superioritatea rasială și toate alea. 

Saffron își aplecă conspirativ fruntea înspre van Rensburg si 
spuse: 

— Uite, fireşte că vreau să câștigăm războiul si asa mai departe. 
Nu-s eu o trădătoare... 

— Desigur că nu. 

— Dar Herr Hitler are idei foarte sănătoase despre rasă. 


— Sunt de acord. Acum câţiva ani am studiat în Germania şi am 
avut posibilitatea să observ lucrurile de acolo în mod nemijlocit. 
Cred că efectele national-socialismului au fost coplesitor de pozitive. 

— Ei bine, are dreptate cu evreii. Un popor groaznic. Dar desigur, 
pentru noi, cei din Africa de Sud, problema reală o reprezintă negrii. 
Nu putem să-i lăsăm să voteze sau să fie educați la aceleași școli ca 
noi sau să trăiască în case ca ale noastre, nu-i aşa? 

— Din perspectiva mea, nu. 

— Ar fi un dezastru. N-ar şti cum să conducă o ţară. Trebuie să 
avem o Africa de Sud albă. E singura cale. 

— Este foarte perspicace din partea ta, domnişoară Fordyce. 

— Ah, mulțumesc! Toţi prietenii mei din Sandown o să fie extrem 
de impresionați de părerea ta despre mine! 

— Sandown, zici? spuse van Rensburg. Este un colt de lume foarte 
frumos. Case mari, multi bani, grajduri si padocuri peste tot Cum vi 
se spune, „bogătaşii cu blănuri si bălegar”? 

Vorbi într-un mod care se dorise relaxat, dar Saffron percepu 
resentimentul şi ura suprimată din vocea sa. Totuși, o ignoră şi spuse 
cu o voce ascuţită: 

— Personal, nu suport mirosul de balegă de cal, dar îmi place o 
haină nouă de blană! 

În timp ce van Rensburg zâmbea condescendent, Saffron se 
încruntă, cum ar face o persoană stupidă care încearcă să dea 
impresia că se gândește. 

— Uite, înţeleg foarte bine că vorbeşti în numele oamenilor tăi, dar 
sunt destui dintre noi, de partea noastră - britanici, vreau să spun - 
care își doresc ca unii dintre conducătorii noștri să vorbească așa ca 
tine. De fapt, cred că eşti oarecum un erou. 

— Mulţumesc... 

Pe fata lui van Rensburg se ivi o privire ceva mai mulțumită, 
pentru că puţini bărbaţi de vârstă mijlocie pot rezista in fata 
complimentelor unei femei tinere şi frumoase. 


— Uite, ştiu că e o mare îndrăzneală din partea mea, dar as putea 
să te rog să-mi dai un autograf pe invitație? Ar fi într-adevăr o 
amintire splendidă. 

— Desigur. 

Saffron îi dădu invitaţia, cu fata neimprimata în sus, iar van 
Rensburg o semnă. Făcu o pauză, tinandu-si stiloul deasupra 
suprafeței albe și goale înainte de a mai adăuga câteva cuvinte. 
„Dumnezeul meu, poporul meu, pământul meu, Africa mea de Sud”%, 
motto-ul Ossewabrandwag. 

— Acum, dacă mă scuzati, spuse van Rensburg, a fost o plăcere sa 
vă cunosc. 

Îi întinse mâna și, în timp ce ea i-o strângea, zâmbind larg, se 
declanşa flash-ul unui aparat de fotografiat. Ea se întoarse să se uite 
la fotograf, zâmbind în continuare, iar acesta mai făcu o poză înainte 
de a dispărea în mulțime ca să le facă poze și altor petrecareti. Toţi 
erau fericiți să pozeze pentru că toată lumea știa că fotografiile aveau 
să fie puse în vânzare ca suvenir de la această ocazie deosebită. 


oe keo 


— Cine era femeia care se dadea la tine, Hans - cea imbracata ca o 
tarfa? il intreba Louise van Rensburg pe sotul ei, cand se intoarse la 
masa. 

— Oenglezoaica, spuse el, sperând ca tonul indiferent să-l salveze. 
A spus că e interesată în opiniile mele politice. 

— Ha! pufni soţia lui. Târfe aia poate fi interesată de multe lucruri, 
dar iti spun eu că politica nu este unul dintre ele. 

— Ja... s-ar putea foarte bine să ai dreptate, răspunse van 
Rensburg. lartă-mă, draga mea, dar cred că l-am văzut acolo pe 
Charl du Preez. Vreau să vorbesc ceva cu el. În particular. 


Louise van Rensburg se aseza, multumita ca vorbele sale isi 
atinseseră ţinta, în timp ce Johannes se duse către un domn înalt si 
cărunt, care îl întâmpină cu un zâmbet larg şi cu o strângere 
călduroasă de mână. Văzu cât de repede se schimbă expresia 
celuilalt bărbat atunci când Hans începu să vorbească cu el despre 
englezoaică și zâmbi mulțumită. Acum o să afli ce se întâmplă cu 
vulpitele care încearcă să se amestece în căsnicia mea, se gândi ea. 

Un chelner alunecă printre mese cu o tavă de argint plină de 
pahare cu brandy. 

— Cognac, doamnă? întrebă el. 

— Ja, răspunse Louise. Unul mare, te rog. 

În cealaltă parte a camerei, Charl du Preez, care avea rangul de 
comisar adjunct în Poliția Africii de Sud, dădea din cap în timp ce 
van Rensburg isi încheia relatarea evenimentelor recente. 

— Esti un bărbat norocos, Hans, sa ai o soţie care are grijă de tine 
asa cum face Louise. Cred ca are dreptate. Simt ca e ceva dubios aici. 
Cineva a încercat cumva să ajungă la tine. Ar putea fi șantaj, ar putea 
fi doar intriga politica. Pozele cu tine si fata asta... 

— Nici nu am stiut ca urmau sa fie facute... 

— Ah, ascultă, ştiu că nu ai facut nimic greşit, dar amândoi ne 
dăm seama cum ar putea lăsa o impresie proastă. Dar nu te îngrijora. 
Suntem prieteni vechi şi, mai important, gândim la fel lucrurile care 
contează. Las-o în seama mea, bine? Până la sfârșitul serii, o să am 
răspunsuri pentru tine. 

— Mulţumesc, Charl, n-am să uit asta. 

Charl du Preez aranjase ca mai multi dintre oamenii săi să rămână 
puţin peste program ca să se ocupe de trafic şi de parcări şi să stea la 
intrări, pe post de uşieri. Unul dintre ei, un sergent pe nume Dawie 


Visser, statea la usa de intrare in sala unde se tinea banchetul. Era in 
slujba de cincisprezece ani si, lucrul cel mai important, sustinea cu 
tarie politicile nationaliste, sau chiar OB. 

Judecand dupa roseata fetei si mai ales dupa concentrarea cu care 
lua pozitie de drepti cand se apropiau ofiterii superiori, era clar ca 
Visser consumase multe dintre băuturile alcoolice oferite la 
eveniment. Dar era un tip masiv, puternic şi experimentat. De Preez 
era sigur că putea să tina la băutură ca un bărbat. 

— Hey, Visser, vino aici, ordonă el. 

— Vin, baas*?, raspunse Dawie Visser. 

— Ai văzut în ultimele minute o tânără care a plecat de aici: înaltă, 
zveltă, părul negru, ochi albaștri, rochie neagră... cam dezvelită în 
partea de sus, dacă înţelegi ce vreau să spun. 

Visser rânji. 

— O, ja, am văzut-o, da. Cam slabă pentru gustul meu, dar e clar o 
mică hoer”... am mirosit-o eu. 

— Vreau să te apropii suficient de mult încât s-o mirosi din nou. 
Prietenul tău Piet Momberg mai este de serviciu în parcare? 

— Ja, ar trebui să fie. 

— Atunci o să știe cu ce mașină a plecat. la-l şi du-te dupa ea... 
Femeia asta a spus că se numeşte Fordyce şi că locuiește în 
Sandown, așa că o să fie pe drumul care duce la Jo'burg. 

Du Preez îl privi pe Visser drept în ochi. 

— Ai înțeles? Nu ești prea beat ca să-ţi faci treaba? 

— Nu eu, baas... Niciodată. 

— Atunci prinde-o pe femeie. Știu că pune la cale ceva rău. Află ce 
joc face şi raportează-mi - direct mie. 

— Este neoficial? 

— Absolut. 

— Nu vă deranjează dacă mergem înarmaţi... ca măsură de auto- 
protecție? 


— Orice ai nevoie, Visser. Numai sa rezolvi. 

Era trecut de miezul nopţii și drumul către Johannesburg era 
pustiu atunci când Saffron văzu farurile în oglinda retrovizoare a 
mașinii. Nu se gândi că era ceva, dar apoi farurile se apropiară până 
în punctul în care se văzu nevoită să-şi întoarcă privirea din oglinda 
retrovizoare ca să se ferească de strălucirea lor. 

Acceleră, sperând să se îndepărteze de lumina orbitoare, dar 
maşina din spatele ei se tinu pe urmele ei. Nu era un şofer oarecare 
care conducea în mijlocul nopţii. Cineva o urmărea. 

Saffron acceleră din nou. Shasa îi împrumutase un Ford Perfect 
dintr-o colecție de vehicule confiscate în timpul investigațiilor 
criminale care erau folosite în cadrul operațiunilor sub acoperire. Era 
un vehicul solid şi confortabil, care i se potrivea unei femei bogate 
lipsite de ocupaţie. Dar nu era o maşină de curse și, oricât de tare 
apăsa pe acceleraţia din podea, nu mergea mai repede de nouăzeci 
de kilometri la oră. 

Maşina din spatele ei se apropie, după care se mută pe cealaltă 
bandă până ajunse în dreptul ei. Rămase lângă Saffron, potrivindu-si 
viteza cu a ei, fie că accelera, fie că încetinea. Pe ușa pasagerului scria 
„POLIŢIA” şi pe geam se uita la ea un bărbat în uniformă, studiind- 
o, în timp ce un alt poliţist de lângă el conducea mașina. 

Omul o privea cumva ostil. Încerca s-o intimideze şi, pentru o 
secundă, reuși. Saffron simți o împunsătură de frică. Îşi impuse să fie 
tare. Revino-ti, fată! Ai văzut lucruri mult mai urâte decât ăsta. 

Apoi mașina poliției dispăru si, când se uită în oglindă, farurile 
erau din nou în spatele ei. Frica îi fu înlocuită de ușurare. V-aţi 
distrat, nu-i asa? V-aţi plictisit să vă zgaiti la o femeie singură? 


Farurile din spatele ei se apropiata din nou, insotite de luminile 
albastre de pe capota masinii de politie. Sirena se auzi scurt, iar 
farurile clipira repetat 

Saffron nu avu de ales. Incetini și trase pe marginea drumului. 

Maşina de poliţie se opri în spatele lui Saffron. Cei doi polițiști 
iesira şi se îndreptară către ea. Se uită în oglinda retrovizoare. Erau 
niște bărbaţi voinici, se vedeau doar ca niște siluete masive luminate 
din spate de farurile mașinii lor. Dar era de ajuns ca ea să vadă că 
erau amândoi înarmați; unul cu un pistol, celălalt cu o pușcă cu 
două țevi prinsă în banduliera. 

Cei din poliţia sud-africana nu deţineau arme în timpul misiunilor 
obișnuite. Oricine i-ar fi trimis pe cei doi, era clar că acţiona ilegal. 

Saffron își luă ochii din oglindă, ca să vadă mai bine. Auzi pașii 
polițiștilor, unul pe asfaltul din dreapta ei, celălalt pe pământul 
pietros din partea cu uşa pasagerului. 

Bărbatul din partea aceea ocoli capota maşinii și rămase în picioare 
la aproximativ trei metri în fata ei. Acesta era cel cu puşca. O ridică 
la umăr şi o îndreptă către ea. Nu spuse nimic. Amenințarea era 
evidentă: încearcă să pleci si o să te impusc în cap. 

Auzi un sunet violent și metalic atunci când celălalt poliţist îi bătu 
în geamul lateral cu vârful ţevii de la pistol. Făcu din ţeavă câteva 
cercuri în aer. 

— Coboară geamul, îi ordonă el. 

Ea se supuse. Polițistul se aplecă spre maşină. Avea un gat gros, cu 
o fata carnoasa, iar sprâncenele îi erau transpirate. 

— Arată-mi permisul, ordonă el, iar mirosul intepator de alcool, 
de fum de ţigară si de halitoza*! o lovi ca un atac de gaz. 

— Nu-l am la mine, spuse Saffron, blestemându-se pentru lipsa de 
minutiozitate. 

Nu se gandise sa-si mentina identitatea de Petronella Fordyce mai 
mult decat timpul de care avusese nevoie ca sa obtina semnatura lui 


van Rensburg pe bucata de hartie si fata lui inaintea fotografului de 
la petrecere, care era unul dintre oamenii lui Shasa. Trebuia sa joace 
la cacealma. 

— Îmi pare nespus de rău, vorbi ea tărăgănat, alunecând în 
accentul de bogatasa răsfăţată al Petronellei. Trebuie să-l fi lăsat în 
altă geantă. 

— lesi din mașină. Şi nu încerca nicio prostie, ai înţeles? 

El vorbea engleză, dar accentul îi era afrikaner. Saffron cunoştea 
genul. Dacă nu fusese crescut la o fermă, părinţii lui cu siguranță 
fuseseră. Nu-i iubea deloc pe britanici si cu atât mai putin pe rooinek- 
ii bogaţi, care-şi făceau banii din pământul clanului său. 

— Ascultati, domnule ofițer, protestă Saffron. Soţul meu este un 
prieten apropiat al comisarului dumneavoastră si vă pot asigura 
că... 

— Taci, târfă mincinoasă, urlă polițistul. Nu te juca cu noi. 

Saffron făcu un pas spre poliţist. 

— Hei, am spus fără prostii! strigă el ridicându-și arma până când 
ţeava fu îndreptată către pieptul lui Saffron, la mai putin de un 
metru de ea. Mâinile sus! 

Saffron isi ridică mâinile. Până acum, totul mergea perfect. 

— Te acopăr eu, Dawie! strigă celălalt poliţist, apropiindu-se chiar 
prin fata maşinii 

— Nu te îngrijora, Piet, spuse Dawie. Pot să mă ocup de curva asta 
sin... 

Saffron îi privise ochii. Pentru o fracțiune de secundă, Dawie nu se 
putuse abtine să nu privească spre camaradul lui. Era un gest 
profund natural. 

— ...gur, murmură Saffron, terminându-i propoziţia în timp ce-și 
trecea brațul drept peste încheietura dreaptă a lui Dawie, împingând 
arma şi întorcânduși corpul spre stânga ca să se ferească din bătaia 
focului si trăgându-l în felul acesta pe Dawie între ea si Piet. 


Pistolul se declansa. Glontul zbura pe langa Saffron si lovi masina 
din spatele ei, in timp ce ea isi duse mana stanga la pistol si il prinse 
ferm. 

Cilindrul, inca fierbinte de la explozie, era acum intre degetul ei 
mare și degetul arătător. Celelalte degete îi erau infasurate în jurul 
locului ce găzduia trăgaciul. Bratul drept îi era încă în jurul 
articulației politistului, iar unghiile ei ascuţite intrau în pielea lui. 

Dawie tipa blesteme incoerente. Colegul său, Piet, striga: 

— Osa trag! O să trag! 

Erau amândoi beti. Saffron nu se putea baza pe ei să se comporte 
rațional. 

După ce puse mâna pe armă, instinctul ei, perfecționat de orele de 
antrenament la Arisaig, îi spunea să-şi lovească între picioare 
oponentul cu genunchiul. Dar rochia lungă de seară făcea gestul 
imposibil, aşa că Saffron improviză şi își ridică piciorul cu pantof cu 
toc şi lovi cât de tare putu în laba piciorului lui Dawie. 

Acesta urlă de durere. Se aplecă înainte, cu fata la Saffron și cu 
spatele către colegul său. Cum mâna de pe pistol i se relaxă, Saffron 
smulse arma din mâna lui Dawie. 

Piet văzu că Saffron era acum înarmată. 

Sărind într-un picior, Dawie se îndreptă de spate, inter- punându- 
se între Saffron și Piet. 

În același moment, Piet trase. 

Lovitura plină a unui glonţ de calibrul 12, de la distanță apropiată, 
îi sfârtecă spatele lui Dawie, împingându-l în fata. 

Saffron se aruncă într-o parte în timp ce corpul bărbatului se 
prăbușea precum un copac tăiat. Ea făcu tot posibilul să cadă şi să se 
rostogolească perfect, în timp ce Piet trase o altă rafală spre locul 
unde fusese ea. Rată. 

Până când se ridică înapoi în picioare, ţinând pistolul, Piet 
aruncase arma, căzuse în genunchi și acum se smiorcaia: 


— Dawie, boetie>?... Imi pare rau... Îmi pare rău... 

Saffron se duse la el. 

— Ridică-te. 

El ridică capul, o văzu stând deasupra lui cu arma colegului său 
îndreptată spre fata lui și dădu drumul unui suvoi scurt si taios de 
înjurături. 

Saffron îl pocni cu ţeava armei peste tâmplă. 

Piet urlă de durere şi se ghemui cu mâinile pe cap ca să se 
protejeze. 

— Ridică-te, îi ordonă Saffron, dându-se un pas înapoi ca el să nu 
o poată ajunge, dar cu pistolul încă îndreptat spre polițistul umilit. 

Arma era un revolver Webley Mark VI, armă standard pentru 
trupele britanice și din Commonwealth în timpul Primului Război 
Mondial, cu şase cartuşe de 0.455. Saffron era obișnuită cu ea din 
timpul antrenamentelor cu arme mici. O simţea plăcut de familiară 
în mână. 

Piet se ridică în picioare, ținându-se de cap. 

— Ai catuse? întrebă ea. 

E] incuviinta. 

— Pune-ti catusele... Fa-o! 

Piet începu să tragă de catuse cu degete neîndemânatice. 

Chiar atunci, aerul nopţii răsună de un geamăt aproape 
neomenesc. Împuşcătura nu fusese fatală. 

— Dawie! strigă Piet şi făcu un pas către el. 

Saffron trase un foc de pușcă în pământ, la câţiva centimetri în fata 
lui. 

— Pune-ti catusele, repetă ea. 

— Are nevoie de ajutor, curva fără inimă ce esti! 

— Nu-l putem ajuta. Pune-ti cătușele și o să sun pe cineva care 
poate. 


Piet se uită la ea furios, mai murmura o înjurătură, dar se supuse 
comenzii. 

— Acum du-te, încet și ușor, în spatele mașinii tale. 

Asta însemna să treacă pe lângă Dawie. Acesta fusese împușcat în 
spate, unde o gaură adâncă scotea la iveală o imagine oribilă de 
carne sfârtecată, oase aschiate şi sânge care pulsa. Dawie gemu din 
nou, de data aceasta mai moale, iar picioarele îi zvâcniră slab. 

— O, Isuse, spuse Piet, apoi se apleca si vomita, murdărindu-se pe 
cămaşă, pe pantaloni şi pe pantofi. 

— Continuă să mergi, spuse Saffron, abia privind la rănit. 

Ajunseră la maşina poliţiei. 

— Asteapta, ordonă Saffron. 

Tinandu-si ochii pe Piet, își trecu arma in mâna stângă, se apleca 
in masina si lua cheile, care erau inca in contact. Piet nu incercase sa 
fugă. Îi venea să vomite din nou. 

— Misca, îi spuse ea. 

Se duseră către partea din spate a mașinii. 

— Deschide portbagajul. 

El trase de mâner si se dădu înapoi atunci când ea deschise capota. 

— Intră. 

Piet era pe punctul de a protesta, dar se răzgândi. Intră în 
portbagaj si se ghemui în poziţie fetală. 

Saffron trânti capota, apoi o încuie. Şterse bine cheile de rochie, 
după care le dădu drumul pe jos, lângă mașină. 

Curăţă arma si, ținând-o de cilindru, cu materialul rochiei între 
degetele ei și metal, o puse în mâna lui Dawie, după care îi strânse 
degetele în jurul mânerului. 

Acum nu mai dădea semne de viata. Nu mai era nimic de făcut 
pentru el. Dacă nu era mort, avea să fie în curând. 

Saffron se aplecă din nou în maşină şi stinse farurile. Deschise 
torpedoul. Înăuntru era o bucată de piele moale. Şterse fiecare 


suprafata pe care ar fi putut s-o atinga si puse la loc bucata de piele 
in torpedoul pe care il inchise cu dosul mainii. 
Apoi se duse la mașină, se urcă si plecă. 

Saffron își petrecu noaptea în casa familiei Courtney în apropiere 
de Jo’burg. Când ajunse, Shasa o aștepta. Promisese să rămână treaz 
până când se va întoarce din Pretoria, ca să se asigure că ea era bine. 

Din clipa în care o văzu pe Saffron, înţelese din expresia de pe fata 
ei că ceva mersese prost. 

— Ce s-a întâmplat? 

— Am fost descoperită. Nu ştiu cum, dar van Rensburg trebuie sa 
fi ghicit că se petrece ceva ciudat. Are prieteni în poliţie? 

— Aproape sigur. Foarte sus. De ce? 

Saffron îi povesti ce se întâmplase, nelăsând nimic pe dinafară, 
spunând unde avea să fie descoperită arma de foc cu amprentele lui 
Piet peste tot pe ea. 

— Deci cadavrul e acolo, arma crimei e acolo şi ucigașul e în 
portbagaj, spuse Shasa, vrând să fie sigur că înțelege corect detaliile 
esenţiale. 

— Erau acolo cam acum o jumătate de oră. Ce crezi că ar trebui să 
facem? 

— Să ne gândim putin... A intenţionat omul ăsta, Piet, să-l ucidă 
pe celălalt polițist? 

— Nu... tintea înspre mine. 

— Deci a fost un accident, în cel mai rău caz omucidere. Ceea ce 
înseamnă că o putem îngropa cu conștiința curată. 

— Cum planuiesti să facem asta? 

— Simplu... Undeva sus în ierarhia Poliţiei sud africane se află un 
ofițer superior care nu vrea să se ştie că a trimis un om la moarte ca 


să-i facă o favoare prietenului său dr. Van Rensburg. De acord? 

— Din ce alt motiv să mă fi urmărit cei doi poliţişti? 

— Exact... Și undeva sus în Ministerul Justiţiei se află un ministru 
și ginerele său care nu vor să investigheze nimeni prea îndeaproape 
de ce a fost prezentă o femeie cu o identitate falsă la un eveniment 
universitar, încercând să intre în vorbă cu acelaşi van Rensburg. 

— Asta e adevărat. 

— De asemenea, avem și un ofițer de poliție care nu vrea ca lumea 
să știe că şi-a împușcat propriul coleg în timp ce se afla beat la 
datorie. 

— Ca să nu mai menţionăm faptul că el şi colegul său au fost 
amândoi învinşi de o femeie... 

— Corect... Acum, nu este bine să împiedicăm sau să pervertim 
actul justiţiei. De fapt, e o crimă. Dar a fost o împușcare accidentală. 
Nimeni altcineva n-a fost rănit, şi singura persoană care ar putea să 
depună plângere ești tu... 

— Și nu am nicio intenţie să fac asta. 

— Eu zic să-i organizăm lui Dawie o înmormântare cu fanfară, 
după cum i se cuvine unui om împuşcat la datorie de hoţii pe care i- 
a prins în timpul unei nelegiuiri. Pe Piet îl trimitem la Koffiefontein. 
Asta îl va ţine deoparte şi nu se va plânge dacă dispar misterios toate 
celelalte acuzaţii împotriva lui. Aflam cine a dat ordinele poliţiştilor 
si îi sugeram că ar fi o idee bună să se retragă pe motive de sănătate, 
cu o pensie întreagă, normal. Și uite-aşa - nu s-a întâmplat nimic. 

Saffron îi zâmbi vărului ei. 

— Şi oamenii spun că eu sunt cea cu sânge rece și calculată... 

Shasa îi întoarse un rânjet de pirat. 

— Prostii! Esti cea mai adorabilă creatură din lume. Dar esti o 
Courtney... şi știi cum suntem noi. 

— Pungasi şi ticăloși, până la ultimul. 

— Am rezolvat partea mea. Dar tu? 


— Este timpul să-mi fac o ieşire discretă. O să iau primul tren spre 
Cape Town mâine dimineaţă. Asta mă va duce acolo luni la amiază. 
Am toate lucrurile lui Marlize Marais la Weltevreden. Le iau si o să 
încerc să mă îmbarc în Walvis Bay înainte de căderea nopții. 

— Sunt sigur că te aşteaptă un căpitan de vas în Cape Town. Și nu 
te duce acasă la mama. Probabil cel mai bine este să nu o implici si 
pe ea. O să mă asigur că lucrurile tale vor fi strânse şi trimise la 
vapor. 

— Mulţumesc, Shasa, esti un drăguţ. 

— Așteaptă! spuse el gândindu-se brusc la ceva. Dar fotografile 
făcute în seara asta? Nu o să ai nevoie de ele? 

— Trimite-le la poşta din Walvis Bay. O să le iau de acolo. Acum, 
pot să-ţi mai cer un ultim favor? 

— Desigur, orice ai nevoie. 

— Există o maşină de scris în casa asta? Trebuie să dactilografiez o 
scrisoare semnată de van Rensburg. O va ajuta mult pe Marlize. 


Ofiterul care fusese prezent la discursul anti-hitierist al lui 
Gerhard si care îi notase numele pentru a-l folosi ulterior era 
colonelul Heinrich von Sickert. A doua zi isi suna un vechi camarad 
de scoala din Flota Aeriană a 4-a, si îi puse întrebări despre Gerhard. 
Câteva zile mai târziu, prietenul îl sună înapoi ca să-i spună ce 
aflase. 

Von Sickert nu considera mediul familial al lui Gerhard la fel de 
impresionant cum s-ar gândi unii. Pentru el, conte cu descendență 
prusacă aristocratică, cei din neamul von Meerbach erau nou-sositi 
în lumea bogăției si a privilegiilor sociale. Însă dosarul de război al 
lui Gerhard era impecabil și perfect pentru scopurile lui von Sickert. 
Se decise să caute mai mult în Berlin si München. 

La începutul lui martie, avu șansa să-şi împărtăşească 
descoperirile cu o persoană care gândea la fel ca el. 

După lunile decembrie și ianuarie, care se dovedisera 
dezastruoase, norocul se întoarse într-un mod neaşteptat de partea 
Wehrmacht-ului. În sud, feldmaresalui Erich von Manstein 
supraveghease o serie de asalturi armate, executate cu vigoarea 
blitzkrieg-ului, prin care fusese recucerită o mare parte din teritoriul 
capturat de ruşi după Bătălia de la Stalingrad. Acum von Manstein 
pregătea o campanie nouă, iar Fiihrer-ul zburase în regiunea 
ucraineană Zaporijjia ca să-și aducă aportul a ceea ce el considera 
geniul său militar la faza următoare a operaţiunilor. 

Într-o dispoziție mai bună, ofițerii prezenţi aveau mai mult timp să 
socializeze. Asta îi permise lui von Sickert să discute cu un alt 
prieten vechi, un ofițer numit Kleinhof de la Centru. Se înarmară cu 


schnapps si ţigări si găsiră două fotolii aşezate într-un colt din 
camera de primire. 

— Cred că am găsit un recrut, spuse el. Un ofițer numit Gerhard 
von Meerbach. 

— Unul din familia von Meerbach, care deţine uzinele de 
motoare? întrebă Kleinhof. 

— Da, fratele mai mic al capului familiei din acest moment. 

— Te referi la porcul ăla gras de Konrad? Eşti sigur că omul tău e 
de partea noastră? Fratele lui mai mare e un SS-ist inveterat. A fost 
lingăul şef al lui Heydrich şi acum isi freacă teasta groasă de spatele 
lui Himmler. 

— Am informații că fraţii nu au fost niciodată apropiaţi. Tânărul 
Gerhard nu a arătat niciodată entuziasm pentru Partid. A fost 
student la arhitectură, mai degrabă tipul boem de stânga. Dar apoi s- 
a întâmplat ceva, nimeni nu este sigur ce, brusc Gerhard a intrat în 
Partid și s-a angajat la biroul de arhitectură al lui Speer. 

— Nu ar fi putut să ia slujba fără o aprobare oficială. 

— Chiar așa. Cu toate astea, mulţi au avut impresia că aderenţa la 
nazism era de fațadă, spuse von Sickert. Au presupus că fratele lui, 
Konrad, insistase în această direcție pentru binele afacerii familiale. 

Kleinhof incuviinta. 

— Toată lumea se gândea la asta. Companiile care produc oțel 
Krupp şi Thyssen și toți prietenii lor s-au dat pe lângă naziști. Nimic 
surprinzător: statul era cel mai mare client al lor. 

— Deci este posibil ca von Meerbach să fi fost sincer în credințele 
lui până când a văzut ce s-a întâmplat aici în Rusia. 

— Dumnezeu ştie că asta este de ajuns ca să-ți schimbe părerea. 

— A fost la Stalingrad, chiar în timpul campaniei. Von Richtofen 
nu şi-a luat ultimele avioane de acolo decât la mijlocul lui ianuarie. 

— Ar trebui să se considere norocos că a supraviețuit. 

— Ei bine, tocmai asta e. S-a întâmplat să fiu într-un bar din 
Taganrog cam acum o lună. Von Meerbach era acolo. Înţeleg că 


aflase recent ca un prieten care îi fusese copilot murise in urma 
rănilor primite la Stalingrad. Un infanterist nebun s-a luat de el si l-a 
facut las. 

— As biciui pe oricine mi-ar spune mie asa ceva. 

— Von Meerbach nu a facut asta. Dar l-a executat din câteva 
cuvinte, te asigur. 

Von Sickert povesti tot ce spusese Gerhard, cat de incet putu. Nu 
era o idee huna să se audă ce vorbea, cu Fiihrer-ul în aceeaşi clădire. 

— Eşti sigur că nu a vorbit doar băutura din el? întrebă Kleinhof. 

— Nu, nu asta a fost. 

Von Sickert dădu din cap. 

— M-am gândit la posibilitatea asta. Dar, în primul rând, von 
Meerbach nu era atât de beat. Poate putin ametit, si era furios că era 
insultat. Dar știa ce spune. Iti dădeai seama după felul cum se uita 
împrejur, aproape provocând pe oricine să nu fie de acord cu el. 

— Și au reacționat? 

— Doar niște murmure. 

— Stii, și asta spune ceva. 

— De acord. Dar impresia pe care mi-a făcut-o von Meerbach a 
fost aceea a unui om care spunea lucruri la care se gândea de ceva 
vreme, fără să-i pese de consecinţe. 

— Dacă asta e adevărat, spuse Kleinhof, atunci sunt de acord că 
merită urmărit. Să-ţi spun ceva: când mă întorc de la comandament, 
vorbesc cu Henning von Tresckow”? şi o să vedem dacă nu putem să 
facem cumva să-i aducem pe el și pe tipul ăsta, von Meerbach, în 
același loc, în același timp. Henning își va da seama curând dacă este 
un potenţial aliat. 

— Ar fi folositor, în scopuri de propagandă, dacă nu pentru 
altceva, măcar să avem de partea noastră un om ca el. Oamenilor le 
plac piloţii de vânătoare. 


— Şi, daca il eliminăm pe fratele mai mare, el ar putea si sa 
îndrepte resursele afacerii sale înspre noi. 

— Transmite-i salutările mele lui Henning când îl vezi, spuse von 
Sickert, în timp ce se ridicau în picioare. Și Fridei. 

— Desigur, îl asigură Kleinhof. 

Privi împrejur și dădu din cap înainte să remarce: 

— Ciudat, nu-i aşa, să vorbim asa când e atât de aproape. 

— Da, fu de acord von Sickert. M-am întrebat de ce nu-i scap pe 
toți de o problemă şi nu rezolv totul aici şi acum. 

Kleinhof îi întoarse un zâmbet pierdut. 

— Toata lumea se întreabă asta, iar el ştie. De aceea ne iau armele 
înainte să ne apropiem de el. 

— Cu siguranţă, nu ar fi greu să strecori una înăuntru. 

— Calmează-te, Heini. O să se întâmple. Avem multe de planificat. 
Dar iti promit că la sfârșit omul va primi ceea ce merită. 


>o ktoe 


Într-un birou din Consulatul Reich-ului aflat în centrul Lisabonei, 
un bărbat stătea în spatele unui birou în partea îndepărtată a 
încăperii, scriind ceva într-un carnetel. Isi ridica ochii, avand stiloul 
inca in mana dreapta, si se uita la infatisarea femeii asezate in fata 
lui. 

Era îmbrăcată sărăcăcios si părea să aibă nevoie de o masă caldă, o 
baie şi un somn bun. Era totuși destul de frumoasă, cu picioare lungi 
și ochi frapant de albaştri. Bărbatul se întoarse la munca lui. 

După câteva momente, înaltul funcționar se opri din scris. Se uită 
direct la femeie. Era un bărbat îndesat, cu un aer dur si sceptic. 

— Cum vă numiţi? spuse el. 

— Marlize Marais, răspunse femeia. 

— Eu sunt Consulul general adjunct Schăfer. 


Femeia nu credea ca Schafer era consul. Ce esti? se gândi ea. 
Abwehr? SD? Gestapo? Ceva murdar, asta e sigur. 

— Ma aflu într-o situaţie neobișnuită, continua Schafer. Ne 
ocupăm toată ziua cu evrei, degenerati şi criminali care caută sa 
scape de justiția din Reich venind aici, în Lisabona, şi umplând 
străzile de mizerie in timp ce aşteaptă o cale să scape. Dar iată o 
tânără fermecătoare, care merge în direcţie inversă. Nu caută altceva 
decât șansa de a intra în Teritoriile Ocupate ale Reich-ului. 

— Așa este, domnule Consul adjunct. Vreau să-mi fac datoria. 

Schăfer ridică din umeri. 

— Fotografia asta. Este clar că femeia din poză eşti tu. Omul cu 
care eşti aici este Johannes van Rensburg, liderul Ossewabrandwag? 

— Da, este van Rensburg, spuse ea. 

Schafer incuviinta. Se uită din nou în ochii femeii, fixând-o. 

— Aici sunt două scrisori. Una are semnătura lui van Rensburg. 
Cealaltă se presupune că e din partea unui membru din conducerea 
OB pe nume Vorster, cu scrisul său de mână. Trebuie să cred că sunt 
autentice? 

— Da, domnule. Îi admir pe cei doi. 

— Britanicii sunt nebuni, spuse Schafer. De ce le permit deținuților 
să scrie scrisori? 

— Sunt slabi. De aceea vor pierde, spuse ea. 

Schăfer se lăsa pe spate în scaunul său şi își puse picioarele pe 
birou. Avea să se joace cu ea de-a șoarecele şi pisica. În fata aerului 
său dominator şi a liniei crude a rânjetului care i se târa pe figură, ea 
simți repulsie. l-ar fi plăcut să-i frângă gâtul. 

Trebuia să uite aceste gânduri. Apartineau lui Saffron Courtney, 
dar ea era Marlize Marais. Viaţa ei putea depinde de felul cum îşi 
juca acel rol. 

— Cum de îl cunosti pe van Rensburg? 

Saffron ramase cat mai aproape de adevar cu putinta. 


— Nu l-am cunoscut propriu-zis. Nu ne întâlniserăm înainte de 
seara aceea. Dar cred că este un om minunat, care înțelege de ce are 
nevoie tara noastră și de ce nu poate reuși niciodată atâta vreme cât 
negrii și evreii au ceva de spus în direcţia asta. Am auzit că se duce 
la o petrecere la Tukkies, aşa că am rugat un prieten să mă ia cu el. 
Am vrut să-l salut pe dr. Van Rensburg, dar eram prea speriată să o 
fac. Apoi mi-am spus să nu fiu prostuta și l-am abordat. Am vorbit 
putin, după care a apărut un om. Făcea fotografii invitaţilor. Ne-a 
făcut și nouă o fotografie. 

— Tukkies, da? Asta e porecla Universităţii din Pretoria, dacă nu 
greşesc. 

— Asa este. 

— Se întâmplă să fii studentă acolo? 

— Nu... Ar fi trebuit să fiu, dar nu m-am putut duce. 

— De ce nu? 

— Pentru că tata a pierdut toți banii. Mizerabilii de evrei i-au luat 
afacerea, până la ultimul penny. Ne-am pierdut casa, mașina... totul. 

— Afacerea tatălui tău, continuă el, ce este? 

— O firmă de uniforme școlare în Jo’burg. Uniformele tuturor 
copiilor bogaţi care merg la şcolile private de acolo. 

— Şi tu ai trăit în Johannesburg? 

— Da. 

— Cu alti afrikaneri în jurul tău - familia ta, vecinii, și aşa mai 
departe? 

— Da. 

— Şi atunci de ce disting un accent clar englezesc în vocea ta? 

Saffron anticipase că îi va pune cineva această întrebare, cu toate 
că se aștepta s-o audă înainte să ajungă în Flandra sau Olanda. Era 
pregătită. 

— Tata m-a trimis la Roedean - aţi auzit de ea? 

— Nu. Presupun că e o școală scumpă privată. 


— Este un liceu pentru fete britanice de familie buna. Ani de zile, 
tata le-a servit pe mamele care isi trimiteau fetele la Roedean. A visat 
ca, daca munceste suficient de mult, poate sa-si trimita propria fiica 
acolo. Credea ca olandezii si britanicii se pot impaca. A vrut ca fiica 
lui sa aiba parte de ce puteau oferi britanicii mai bun, sa devina la fel 
de buna ca ei. 

— Noi, germanii, suntem deja mai buni decat oricare dintre ei, 
suiera Schafer. 

Saffron dadu din cap intristata. 

— Papa a facut ce a putut mai bine. Si, dupa ce a lucrat pana la 
epuizare ani de zile, a facut suficienti bani incat sa ma poata trimite 
acolo, ca sa invat să am grijă de mine si să vorbesc „like a lady”- 
întotdeauna a spus-o așa, în engleză. lar eu m-am străduit cât am 
putut, pentru că ştiam cât de mult conta pentru Papa. Am încercat să 
vorbesc ca o doamnă... și nu a ajutat la nimic. Fetele se uitau la mine 
de sus. Eram fiica unui vânzător. „O bură murdară”, asa îmi 
spuneau. Și apoi tata a pierdut totul, iar eu a trebuit să părăsesc 
școala, tocmai în ultimul an, pentru că el nu a mai putut plăti taxele. 
Nu m-au lăsat să rămân pentru examenele finale. Așa că, da, am 
rămas cu această amintire a trecutului meu dată de felul cum 
vorbesc. Dar credeti-ma: îi urăsc pe britanici și mai mult pentru ca 
mi-au luat propria voce. 

— Ai compasiunea mea, Fraulein Marais, spuse Schafer. Cum și-a 
pierdut tatăl tău afacerea? 

— V-am spus, i-au luat-o evreii. 

— Ce evrei? Cum? 

Saffron clătină din cap de parcă ar fi încercat să scape de o 
amintire amară și umilitoare. 

— Tata a vrut să-şi extindă afacerea. Plănuia să cumpere 
magazinul de lângă magazinul nostru din Jo’burg si să facă un 
singur magazin mare. Şi voia să deschidă o sucursală în Cape Town. 
Așa că, în 1938, a împrumutat bani de la un om de afaceri evreu pe 


nume Solomons. A cumpărat magazinul de alături. Avea planurile 
făcute. A angajat constructori. Au început munca... și apoi Solomons 
și-a cerut împrumutul înapoi. Tata a trebuit să-i plătească toţi banii 
înapoi, dar firește că îi folosise ca să cumpere proprietatea, să 
plătească arhitecţii şi constructorii. Nu îi mai rămăsese decât 
aproximativ un sfert... Pentru că tata nu i-a putut plăti, Solomons i-a 
luat magazinul. L-a facut pe nepotul lui manager... Nenorocitii, 
viclenii și lacomii de evrei. 

Schăfer se încruntă. 

— De ce şi-a cerut banii înainte de termen? 

— Scuza de care s-a folosit a fost că vine războiul şi că riscul de a 
împrumuta este prea mare. 

— În 1938? Cum de ştia atunci că urmează să vină un război? 

— Nu știu. Poate că evreii ştiu lucrurile astea pentru că ei înșiși 
pornesc războaie. Dar nu contează. Asta a fost doar o scuză. 
Solomons l-a vârât intenţionat pe tata în datorii ca să-i poată prelua 
afacerea. Papa l-a considerat prieten. Dar un evreu nu iti este 
niciodată prieten. Nu se gândeşte decât la el și la rasa lui. Așa că 
acum are magazinul nostru. Papa este mort şi tot ce vreau să fac eu 
este să contribui la lupta contra evreilor. 

Schăfer stătea încremenit, nemișcat, ca o statuie; nu lăsa nimic la 
iveală. Continuă s-o privească pe Saffron, cu ochii ca niște ace ce-i 
intrau până adânc în suflet. Si apoi, de parcă ar fi apăsat pe un 
comutator, spuse: 

— Bravo! şi aplaudă încet de trei ori. Bine spus, Fraulein. 

Saffron nu era sigură că reușise. 

— Fräulein Marais, uite-ti actele... 

Saffron realiza ca trecuse testul. Era in drum spre Belgia si parea ca 
Schafer era atât de impresionat de povestea ei încât o trimitea direct 
acolo. 

Intrase în mediile lor. Acum își putea începe misiunea. Dar, în 
mintea ei, își ceru scuze lui Isidore Solomons. Îmi pare rău, Izzy. Ti-am 


folosit numele ca să-i prostesc pe naziștii ăştia. Am spus minciuni despre 
tine şi despre oamenii tăi. Dar iti jur, prietene, nu va fi în van. 


>o kge 


La abia o săptămână după ce ajunsese în Lisabona, Saffron coborî 
din tren în gara St. Peter din Ghent, în Belgia, si isi începu misiunea 
printre cei mai abjecti colaboratori si simpatizanți nazişti din Țările 
de Jos. 

Ca să-și joace rolul într-un mod convingător, se trezi fortata, asa 
cum o avertizase Hardy Amies că se va întâmpla, să adopte aparența 
credinței într-o ideologie si moralitate pe care le găsea respingătoare. 
Nu era vorba doar să repete idioteniile de psihopat pe care le debita 
Adolf Hitler ca si cum ar fi fost produsul celei mai mărețe minți pe 
care o văzuse vreodată această lume. Insemna să se bucure când 
vedea un membru VNV™ beat si cu fata congestionată, îmbrăcat 
într-o uniformă cu camasa neagră, urcandu-se pe o masă dintr-un 
bar din Ghent plin cu simpatizanți nazişti si spunând: 

— l-am ajutat pe SS să adune azi o sută cincizeci de jidani si să-i 
trimită în tabăra de tranzit din Mechelen. În curând, o să fie prinși 
toți sobolanii, iar în Belgia nu vor mai fi evrei! 

Insemna să râdă când cineva il întreba: 

— Apuca să prindă următorul tren? 

Iar omul în cămașă neagră răspundea: 

— O, da, şi o să aibă parte de companie destulă în călătorie. O să 
fie impachetati ca nişte sardine! 

În primele sale luni în Belgia, ajunse până în mijlocul ierarhiei 
partidului VNV. Ideea că cineva venise tocmai din Africa de Sud ca 
să fie alături de ei părea să-l încânte pe conducătorul partidului 
Hendrik Elias și pe amicii lui. Cu toată fanfaronada lor, păreau 
conştienţi că politica lor era încă respingătoare pentru majoritatea 


lumii din afara si chiar pentru multi oameni din propria lor tara. 
Orice gest de prietenie sau solidaritate era binevenit, și când venea 
din partea unei tinere atrăgătoare, era primit cu atât mai călduros. 

Elias se considera un intelectual eminent. Era un bărbat de 
patruzeci de ani, cu fata rotunda si ochelari, care se lăuda cu studiile 
sale de filosofie și drept la universitățile din Louvain, Paris și Bonn. 

— Am două doctorate din trei tari, deci vă dati seama ca sunt 
deschis la minte şi că am călătorit destul, râdea el, surprins de 
propria sa vorbă de duh. 

Saffron se prefăcea amuzată de glumele lui. Se decise ca Marlize să 
fie suficient de inteligentă încât să-l intereseze pe Elias, dar nu într- 
atât încât să fie o ameninţare pentru el. Afișa un interes pentru 
politică şi pentru rolul organizaţiei VNV în guvernarea Belgiei sub 
ocupație germană, în timp ce-i lăuda opiniile lui Elias si îi era 
recunoscătoare pentru analizele sale. Era foarte vehementă când 
discuta despre englezi și despre viziunea lor arogantă şi ipocrită 
asupra lumii. 

— Vorbesc despre democraţie și libertate, dar sunt nişte mincinoși 
nenorociti! exclamă ea. Merg peste tot prin lume și cuceresc ţările 
altora, jefuindu-i de averile lor. Uitaţi-vă la Africa de Sud! Oamenii 
din poporul meu au găsit aur şi diamante în propriul lor pământ. 
Britanicii au pornit război să le ia minele. Așa sunt peste tot... peste 
tot! 

La două săptămâni după izbucnirea ei, Elias o trase pe Saffron 
deoparte și îi spuse: 

— M-am gândit la părerea ta despre britanici... 

— O! Sper că nu am spus prea mult. 

Saffron isi lăsă capul în jos plină de rușine. 

— Nu trebuia să vorbesc așa. 

— Prostii, draga mea. Cred că ai vorbit bine. Chiar mi s-a 
întâmplat să discut alaltăieri cu generalul van Falkenhausen... 

Saffron îl privi cu ochii plini de mirare. 


— Cu insusi guvernatorul militar al Belgiei? 

— Chiar cu el, spuse Elias, strălucind de mândrie. l-am povestit 
despre opiniile tale despre britanici şi generalul mi-a spus - şi acestea 
sunt cuvintele pe care le-a folosit - „Poţi să-i spui lui Fraulein Marais 
că britanicilor nu li se va permite să-și ducă la îndeplinire planurile 
în Belgia. Tot trimit oameni aici ca să lucreze cu elemente subversive 
ȘI... - 

Elias făcu o pauză înainte de a-și spune poanta. 

— „noi îi prindem mereu!” Asa. Cum iti place asta? 

— Minunat, spuse Saffron. Cum fac asta? 

— Are informatori. Unul anume este foarte important. 

— Cine e el? 

— O, nu pot să-ți spun şi, în afară de asta, de ce Dumnezeu ai vrea 
să știi asemenea nimicuri? râse Elias. 

Saffron observă că acesta nu negase sexul informatorului şi că 
zâmbetul lui Elias dispăruse. Schimbă repede subiectul. 

— Nu ştiu cum să spun... se entuziasmă Saffron, desi simţea mai 
degrabă nevoia să plângă. Sunt atât de recunoscătoare şi de onorată 
de faptul că ai vorbit cu domnul general despre mine. Și că m-a 
considerat demnă să-mi trimită un mesaj personal... Nu știu ce să 
spun. 

Lăsă să-i curgă o lacrimă pe obraz. 

— Îmi pare rău, dar sunt copleșită... 

— Fireşte că esti emotionata, este normal, spuse Elias, asezandu-si 
părinteşte braţul pe umerii lui Saffron și trăgând-o aproape de el. 

O tinu acolo atât timp cât se cuvenea în limitele decentei, și inca 
putin înainte să-i dea drumul. 

Când Saffron îşi şterse lacrima, Elias spuse: 

— Pe mine, cuvintele tale m-au afectat într-un alt fel. Poate ai auzit 
de Liga Naţional Socialistă a Femeilor din Germania. Face o treabă 
excelentă încurajând femeile din Germania să lase deoparte orice 
dorință prostească de a intra în lumea bărbaţilor și predicând 


virtutea de a sta acasa ca sotii si mame. Nu exista chemare mai mare. 
Viitorul rasei ariene depinde de darul noilor vieţi şi al sângelui cel 
nou, pe care numai mamele îl pot oferi. Femeile joacă un rol vital 
educându-și copiii să aibă valori national-socialiste adevărate. Sunt 
sigur că eşti de acord. 

— O, da, domnule. 

— Mi se pare că, din poziţia de femeie care are un dar de a-și 
exprima vederile politice într-un mod simplu si emotionant, pe care 
femeile îl pot înţelege, ai fi persoana ideală pentru a înființa o 
asemenea organizație aici, în Flandra. 

— Nu pot să mă gândesc la o onoare mai mare, spuse Saffron. 

— Bine, atunci te poţi apuca imediat de treabă. Si, după ce iti 
termini treaba, trebuie să te mariti si să devii o mama excelentă. 

Îi zâmbi smechereste si o privi pentru un timp prea îndelungat. 

Saffron se apucă de lucru. În următoarele săptămâni și luni scrise 
articole entuziaste pentru ziarul controlat de partid, De Schelde, 
explicând de ce national-socialismul era atât de benefic pentru femei. 
Vorbi în adunări mici cu femei în oraşele din toată Flandra şi, spre 
consternarea ei, se dovedi eficientă în convertirea unor noi persoane 
pentru cauza pronazistă. 

În fiecare seară, se întorcea la locuinţa ei, aflată în casa unei femei 
de vârstă mijlocie, Mevrouw? Akkerman, care era o cunoscută 
susținătoare a VNV. Camera ei era sărăcăcioasă şi aproape 
permanent în umbră, pentru că singura ei fereastră dădea spre o 
stradă pietruită şi strâmtă, nu mai lată decât o alee, cu clădiri de 
două și trei etaje pe toată lungimea ei. 

Noaptea, Saffron stătea întinsă în pat, asculta sunetul 
bombardierelor deasupra capului, în drumul lor spre Germania, și se 


ruga ca artileria antiaeriană ale cărei proiectile le auzea explodand în 
depărtare să nu-și atingă ţinta. 

Când se gândea la echipajele bombardierelor, ale căror vieți ar fi 
putut fi secerate în orice moment de un proiectil care să le 
prăbușească pe pământ într-un sicriu de foc și metal, nu putea să nu 
se gândească la Gerhard. Oricât de mult încerca să-și spună că nu-i 
făceau bine aceste gânduri, pentru că nu putea să-l ajute cu nimic, 
era imposibil să nu se întrebe dacă Gerhard mai era încă în viaţă, 
unde era sau ce făcea. Spera că se afla încă în Grecia, într-un război 
uşor, fără lupte serioase și ocupat doar să flirteze cu fetele de acolo. 
Oricum, numai să nu fie în Rusia. De acolo nu avea să se mai 
întoarcă acasă. 

De câte ori mergea într-un alt colt al Flandrei ca să recruteze 
pentru cauza fascistă si mai multe femei amăgite, Saffron încerca să 
contacteze orice agenți sau grupuri din Rezistență despre care Amies 
credea că ar fi putut acționa în zonă. Dar se părea că pretențiile lui 
von Falkenhausen de victorie împotriva SOE nu erau o laudă goală, 
pentru că, în rânduri repetate, nu găsi nimic. Doar când se aventură 
în partea din Belgia unde se vorbea franceză si vizită oraşul Liège, 
avu ceva noroc. 

Câțiva studenți si profesori de la Universitatea din Bruxelles, 
conduşi de un absolvent de inginerie pe nume Jean Burgers, se 
organizaseră ca o echipă de sabotori sub numele grandios de Grupul 
General de Sabotaj al Belgiei?®, pe care din fericire îl prescurtau ca 
Grupul G. De vreme ce multi dintre ei aveau o bază științifică sau 
tehnică, aveau o oarecare expertiză în ceea ce făceau si se 
specializară în scoaterea din funcțiune a rețelelor electrice, de la 
cabluri si stâlpi de curent la centrale electrice. Intreruperile de curent 


electric pe care le provocau erau localizate si, in sine, de dimensiuni 
mici. Dar de fiecare data cand se lua curentul într-o baracă 
Wehrmacht, sau se oprea linia de producţie a unei fabrici belgiene, 
oamenilor și cuceritorilor lor li se reamintea că mai erau încă oameni 
dispuși să opună rezistenţă. 

Cele două baze principale ale Grupului G. erau la Bruxelles și 
Liege. SOE ajutase la crearea lor şi îi susținea pe Burgers și pe 
oamenii lui cu aparate de radio, explozivi şi alte echipamente, cât și 
cu sume mari de bani. 

— Am fost informat că s-ar putea să vii să mă vezi, spuse Burgers 
când se întâlniră să ia prânzul într-un loc numit Cafe Royal 
Standard. 

Acoperirea lor, dacă ar fi întrebat cineva, era că ai lui erau prieteni 
cu familia mamei lui Marlize Marais. 

— Mi s-a spus că ești foarte capabilă. 

— Am fost pregătită bine. 

— Și acum ne trezim în nebunia asta. 

Scutură din cap. 

— Ce poţi face? Trebuie să grăbim procesul schimbărilor, nu crezi? 

— Da. Numai asa putem să ne întoarcem de unde am început. 

— Şi, între timp, suntem obligaţi să vorbim codificat de teamă să 
nu ne audă monștrii. La naiba. 

Burgers îi zâmbi. Avea douăzeci și cinci de ani, arăta bine, avea 
principii şi era curajos. Tinerii din jurul său erau plini de vitalitate și 
bună dispoziţie. 

Nu le e ruşine, ca tuturor celorlalți din Belgia, se gândi Saffron. 
Rezistenţa le-a dat viata. I-a eliberat. 

Burgers se aplecă peste masă, de parcă ar fi vrut să flirteze cu ea. 
Ea îi urmă jocul, chicotind şi apropiindu-si capul peste masa. 

— Avem un radio și un operator bun. De fapt, este aici, acum, dacă 
iti este de folos. 

— Da, ar fi într-adevăr foarte util, răspunse ea. 


Se lăsă pe spate cu o expresie de șoc pe fata si spuse: 

— Ce fel de fată crezi ca sunt? suficient de tare pentru ca tinerii de 
la masa de lângă ei s-o audă şi să-i adreseze lui Burgers câteva 
glume. 

— Dar te iert, adăugă ea, aruncându-i o privire sfioasă care deveni 
subiectul şi mai multor bârfe printre cei care deveniseră acum o 
audienţă captivă. 

— Cred că ar trebui să continuăm conversaţia afară, spuse 
Burgers, ridicându-se. 

Zâmbi spre ceilalți şi adăugă: 

— Între patru ochi. 

Se duse la bar să achite nota. Saffron privi în timp ce Burgers 
vorbea cu un bărbat pântecos si rumen, cu o mustață răsucită - 
proprietarul, presupuse ea. Proprietarul râse la ceva ce spuse el, apoi 
ridică o cârpă de vase și o aruncă în joacă spre el, în timp ce acesta se 
întorcea la Saffron, care aștepta lângă ușă. 

— Voi doi pareti vechi prieteni, spuse ea. 

— Te referi la Claude? Vin aici de ani de zile; e un om bun. 

leşiră pe trotuar. Cafeneaua era la colțul unui bloc care dădea spre 
un bulevard aglomerat şi o stradă laterală îngustă, putin mai lată 
decât o alee. Burgers o conduse pe Saffron după colt, indepartandu- 
se de mulțimea de oameni spre un loc ferit, de parca chiar voia să o 
seducă. 

— Claude ne ajută în orice fel poate. 

În spatele cafenelei era un zid înalt, cu o poartă solidă de lemn 
încastrată în el. Burgers se opri lângă poartă şi bătu de două ori 
repede, după care de încă două ori. Poarta se deschise și Burgers o 
pofti pe Saffron să intre. 

Claude îi aştepta înăuntru. Zâmbetul îi dispăruse, iar fata îi era 
crispată de încordare. Salutul său nu fu mai mult de o incuviintare 
din cap şi un mormăit: 

— Aici, înăuntru. 


Într-un colt al curţii era o magazie mică de cărămidă. Înăuntru era 
întuneric. Saffron reuşi să distingă rafturi pe care erau așezate 
conserve, sticle și saci cu legume - toate proviziile de care ar avea 
nevoie un local aglomerat. În timp ce ochii i se adaptară să vadă în 
semiintuneric, Saffron își dădu seama că rafturile de metal din 
partea îndepărtată a magaziei, departe de ușă, nu erau așezate lângă 
zid. În spatele lor era un loc mic, de unde se vedea o lumină slabă. 

— Prietenul tău este acolo, spuse Claude şi părăsi magazia. 

Nu voia să vadă ce aveau să facă mai departe. 

Burgers o conduse grăbit pe Saffron în locul respectiv, iluminat de 
o singură veioză de birou, lăsată mult peste o masă pe care era o 
valiză deschisă mică, din piele maronie, în care se vedea un aparat 
de radio legat la un aparat Morse. Din aparat ieşea o sârmă spre o 
fereastră mică din zidul aflat în spatele mesei şi care trecea printr-o 
crăpătură a cantului. Aceea era antena. 

Acolo stătea așezat un alt tânăr cam de vârsta lor, care îi aştepta. 

— Nu vă fac cunoștință, spuse Burgers. Este mai sigur asa. 

— Bine. 

Saffron se uită la operatorul radio. 

— Pot să stau în locul tău, te rog? 

— Sigur. 

Acesta se ridică, iar Saffron îi luă locul. Își scoase geanta de mână 
și scoase un carnet negru. Dacă l-ar fi examinat cineva, ar fi 
descoperit că tot ce scrisese ea înăuntru era legat de VNV. Rupse o 
foaie de hârtie şi o puse pe masa din faţa ei. Apoi îşi băgă din nou 
mâna în geantă. In ea, avea un fund dublu. Il ridică si scoase de 
acolo un pătrat de mătase de mărimea unei batiste. Era acoperit cu 
șiruri de cifre. 

Operatorul radio îl privi cu curiozitate. Nu rezistă să nu întrebe: 

— Ce este? 

— Un mod nou de codificare a mesajelor. Nu poate fi spart. 


Tesatura imprimată era inovaţia pe care Leo Marks promisese să i- 
o ofere lui Saffron. Era un „tabel cu o singură utilizare”. O metodă 
pe care o crease ca să-i oprească pe germani din a le mai decoda 
mesajele din partea SOE sau de a trimite mesaje false înapoi. 
Continea un complex sistem numeric de codificare cu o cheie unică 
pentru fiecare mesaj. Singura copie a tabelului se afla în Norgeby 
House. 

Saffron îşi începu mesajul cu apelul secret care o identifica și cu un 
set de numere care indicau ce tabel folosea. Apoi începu să codifice 
următorul mesaj: 


PE POZIŢII CU VNV. AM ÎNCREDEREA LUI ELIAS. AM STABILIT CONTACTUL 
CU GP. G. NICIUN SEMN DE LA PRIETENII DE PE BAKER ST. MI S-A SPUS CĂ 
TOŢI AU FOST INTERCEPTATI, CAPTURATI. DAR NU AM DOVADĂ. MAI CAUT 
AICI ȘI ÎN OLANDA. 


Codificarea era complicată şi îi luă lui Saffron peste zece minute 
să-și convertească textul în cod. Acum urma partea periculoasă. 
Operatorul radio trebuia să bată mesajul în codul Morse cât putea de 
repede, înainte ca germanii să poată detecta transmisia și sursa 
acesteia. Munca lui era foarte grea de data aceasta pentru că lucra cu 
litere amestecate fără sens si fiecare trebuia trimisă corect. 

Se uită la Burgers si spuse: 

— Dacă m-ati putea lăsa singur... 

Burgers o conduse pe Saffron înapoi în secțiunea mai mare a 
magaziei. 

— Chiar trebuie? sopti ea. 

— Da, așa lucrează întotdeauna. 

— De unde știi că o să-l transmită corect? 

— Pentru că e obsedat de radiouri de la vârsta de zece ani. Nu face 
greșeli. 

— Sper ca nu. 


Burgers își mai aprinse o ţigară. Îi oferi pachetul lui Saffron, dar ea 
dădu din cap. El spuse: 

— Ceva important cu mesajul ăsta? Veşti bune? 

— Nu sunt vești... asta e problema. Ascultă, trebuie să fii atent. Să 
nu ai încredere în nimeni care iti spune că e din Londra decât dacă ti 
s-a spus să-l cauţi tu și esti sigur, fără niciun dubiu, că nu a fost 
trimis de germani. 

Burgers oftă. 

— Doamne... sună de parcă ar câştiga les boches?’. 

— Nu ştiu... nu sigur. Dar acesta este doar o mică parte din 
război. Uită-te împrejur şi o să vezi că războiul merge în avantajul 
nostru. Nu te îngrijora. O să fii liber. 

— Sper... 

Tacanitul aparatului Morse se opri, se auziră mișcări și valiza care 
fu închisă. Operatorul radio ieşi ținând în mână ceea ce părea să fie o 
valiză normală, destul de ponosită. 

— Ai fost rapid, spuse Saffron. 

El ridică din umeri. 

— A durat două minute să trimit treizeci și cinci de cuvinte. 
Obisnuiam să fiu mai rapid de atât. Ar trebui să plecăm. 

— O clipă, spuse Saffron. Poţi să dai foc la asta cu ţigara ta? îl 
întrebă ea pe Burgers dându-i tabelul cu o singură utilizare. 

Cand el apropie vârful tigarii de materialul care începu să ardă 
aproape imediat, ea se uita la rafturile si la obiectele nefolositoare 
din magazie până găsi ceea ce căuta: o conservă goală. O ridică şi o 
tinu pentru ca Burgers să poată da drumul materialului în flăcări 
înăuntru. Așteptară până când se transformă în cenușă pe fundul 
conservei. Burgers isi stinse ţigara peste el. Acum conserva era o 
scrumieră improvizată. Nu ar fi atras atenţia nimănui. 

— Bine, putem pleca, spuse Saffron. 

Se întoarse să plece, dar Burgers se întinse și o prinse de brat. 


— Uite, m-am gandit, spuse el. Nu este treaba noastra sa-i ajutam 
pe agenti. Noi suntem aici ca sa facem acte de sabotaj. Dar suntem 
de aceeași parte a baricadei, tu si cu mine, și, daca o să pot sa te ajut 
din nou, aşa o să fac. Vin aici în majoritatea zilelor dupa munca, în 
jur de ora cinci după-amiaza, asa mă poți găsi. Sau intreaba-l pe 
Claude. Va şti cum să facă să ajungă un mesaj la mine. 

— Iti mulţumesc, spuse Saffron. Ştii că ai putea să-ți risti viata 
pentru mine? 

— Şi tu iti risti viata pentru noi. Ce om aș fi dacă ti-as întoarce 
spatele? 

leşiră din magazie. 

— Ne mai vedem, spuse Burgers mergând prin curte spre poarta 
de lemn. 

Înainte ca ea să poată răspunde, trecuse de poartă şi se îndrepta 
către stradă împreună cu operatorul de radio, mergând cât de 
repede puteau fără s-o ia la fugă. 

Saffron o luă în partea opusă. O jumătate de minut mai târziu, 
mergând pe o stradă din apropiere, trecu pe lângă o dubă de mobilă, 
oprită pe marginea drumului. Nu-i acordă nicio atenţie. 

În interiorul acesteia, un tehnician de radio german îşi dădu jos 
castile prin care ascultase semnalul al cărui volum îi spunea cât de 
mult se apropiau de sursa semnalului pe care îl detectaseră cu cinci 
minute mai devreme. 

— Nu e bine, spuse el. S-a dus. 

Ofiţerul Gestapo îmbrăcat în haine civile care stătea rezemat de un 
perete al dubei murmură în șoaptă o înjurătură. 

— La naiba! Am crezut că l-am prins de data asta. Eşti sigur că a 
fost Otto? 

— J-as recunoaște stilul oriunde. Nimeni nu e la fel de rapid si de 
precis ca el. Treaba asta e la fel de ușor de recunoscut ca o amprentă. 

— Ciudat... nu ştim cine e Otto sau cum arată el. Dar putem să-i 
detectăm stilul dintr-un cod Morse. Să sperăm că o să putem cândva 


sa punem o fata peste toate punctele si liniile alea. 
— O, vom face asta, domnule, nu va faceti griji. Ne apropiem. Nu 
ne mai poate scapa pentru multa vreme. 

În dimineaţa următoare, când se duse la lucru la birourile VNV, 
Saffron fu întâmpinată de Hendrik Elias, care strălucea tot: 

— Am vești excelente, domnişoară Marais. Am fost invitaţi sa 
luăm parte la o conferință a partidelor politice din Ţările de Jos - 
adică partidele legale. O să aibă loc la Haga, la Binnenhof, sediul 
administrației germane. 

— Ce interesant! răspunse Saffron. Care este tema conferinței? 

— Să se discute rolul Ţărilor de Jos în noua Europă ce se va forma 
după război. Prietenii noştri germani o să pregătească evenimentul şi 
am fost asigurat că o să ne informeze în legătură cu ultimele opinii 
din Berlin pe tema Marii Olande şi a formării de legături dintre 
popoarele flamand, olandez şi german. 

— Cât de fascinant... Este o mare onoare, dr. Elias, să fii onorat în 
acest fel. Sunt sigură că nimeni nu merită asta mai mult decât 
dumneata. 

Elias își scoase pieptul în afară si isi ridică bărbia ca să adopte o 
poziţie de om de stat. 

— E frumos din partea ta, domnişoară Marais. Mă simt foarte 
recunoscător pentru faptul că sunt considerat demn de a primi o 
invitaţie ce vine, am putea spune, de la nivelurile cele mai înalte. Dar 
nu sunt singurul onorat. Mi s-a permis să aduc cu mine, ca adjuncti, 
opt persoane oficiale din partid. Aș fi încântat dacă ai putea să te 
numeri printre ele. Trebuie să ne aducem aminte că şi femeile fac 
parte din viitorul nostru, iar tu ar trebui să-ți reprezinti sexul la 
Haga cu aceeași pricepere cu care o faci în Flandra. 


Saffron lăsă să-i scape un suspin de mirare si isi ridică mâna la 
gura, de parcă ar fi fost copleşită de o asemenea favoare. 

— Iti mulțumesc, dr. Elias. Înseamnă atât de mult pentru mine, 
încât nu pot pune în cuvinte. Nu o să te dezamăgesc, îţi jur. 

— Sunt sigur că nu o s-o faci, draga mea. Fii tu insati, fermecătoare 
ca de obicei, lasă-i pe bărbaţi să vorbească, iar germanii își vor face o 
opinie foarte favorabilă despre tine şi astfel partidul însuși va avea 
de câștigat. 

— O să fac tot ce pot. Şi n-aş îndrăzni să intervin între discuţiile 
dintre bărbați. 

— Bine spus. Acum, am o întâlnire în biroul meu. Fii drăguță si 
adu-mi o ceasca de cafea. 

— Cu placere. 

Marlize Marais se duse să-i facă șefului ei o cafea, știind cum îi 
plăcea, pentru că i-o mai făcuse de multe ori până atunci. Când i-o 
aduse, ceilalți doi bărbaţi din camera deciseră că si ei ar dori cafea, 
așa că le făcu și lor. 

— Esti foarte veselă în dimineaţa asta, domnişoară Marais, spuse 
unul dintre vizitatorii lui Elias, când aceasta îi dădu cafeaua. 

— l-am dat veşti bune, explică Elias. Şi o să le împărtășesc şi cu voi 
într-o clipă. Asta ar fi tot, draga mea. Acum poți să pleci. 

Saffron zâmbi si plecă. Era într-adevăr la fel de fericită cum 
sugerase acel bărbat. Prea multi agenţi SOE văzuseră interioarele 
diverselor sedii naziste când fuseseră luaţi prizonieri. lar ea avea să 
intre ca invitat. 

Luară trenul pentru Haga într-un vagon ale cărui compartimente 
fuseseră rezervate pentru participantit belgieni la conferinţă. 


Este ca o excursie școlară, se gândi Saffron. Bărbaţii din facțiunile 
fasciste chiar se purtau ca niște şcolărițe răutăcioase. Erau oameni 
care se cunoșteau de ani de zile, greu de deosebit unul fata de 
celălalt pentru ochiul unui străin și, cu toate astea, despărțiți de 
rivalități amare și de ambiţii care însemnau totul pentru ei și nimic 
pentru oricine altcineva. 

Grupurile diferite se aranjară anume în compartimente separate, 
fără să facă vreo încercare de a se amesteca. Această separare 
persistă până când trenul ajunse în Haga, unde își organizase 
birourile Arthur Seyss-Inquart, bărbatul pe care Hitler îl numise 
conducător al Reichskommissariat Niederlande, cum era cunoscută 
Olanda. Dar din clipa în care puseră piciorul pe peron, întâmpinați 
de germanii care veniseră să-i ducă la conferință, vizitatorii 
descoperiră că facțiunile lor nu prezentau niciun interes în Olanda. 
Erau flamanzi şi erau fascisti. Nimeni nu dădea doi bani pe 
subtilitati. 

Fura condusi la un autobuz mic si dusi nu prea departe, pana la 
hotelul situat intr-o piata apropiata de Binnenhof. Trecura pe sub un 
afiş mare de pânză agăţat deasupra străzii, pe care scria: V - Victorie! 
Germania câștigă pe toate fronturile pentru Europa. Văzu un magazin 
pustiit cu Steaua lui David vopsită în alb pe geam si cu inscripția 
„Evrei nenorociti” mâzgălită lângă ea. O mama se grăbea, cu capul 
în jos, aplecându-se peste cei trei copii pe care îi mâna pe stradă. 
Aveau cu toţii stele galbene cusute pe haine. 

Unul dintre bărbaţii VNV lăsă jos fereastra de lângă scaunul său și 
strigă: 

— Venim după voi, jidani mici ce sunteţi! şi se aseza la loc în timp 
ce ceilalți râdeau și îl bateau pe spate. 

Când ajunseră la hotel, Saffron rămase în picioare pe trotuarul de 
lângă autobuz, așteptând să-i fie dată jos valiza si uitându-se prin 
piață. De-a lungul perimetrului său fuseseră instalate pe stâlpi 


placute de de lemn albe. Pe toate scria acelasi lucru: Voor Joden 
verboden. Interzis evreilor. 

Singura activitate de pe agenda lor din acea zi fu o sesiune de 
„familiarizare” una cu alta a delegatiilor din Flandra și Olanda. Fura 
conduși la Binnenhof, un complex de clădiri în centrul căruia era 
ridicată o clădire a cărei fațadă ar fi putut fi decupata dintr-o 
catedrală gotică medievală, cu o ferestră magnifică în formă de 
trandafir înconjurată de alte vitralii. Două turnuri subțiri şi rotunde, 
cu acoperișuri înalte și ascuţite, flancau intrarea principală și pe 
fiecare turn era ancorat un steag nazist, cu cercul alb și svastica 
neagră în centru. Aici, în inima democraţiei și a independenței 
olandeze, se afla un simbol clar care arăta cum stăteau lucrurile 
acum. 

Naţional-socialiștii olandezi aşteptau în holul principal sosirea 
fraților lor flamanzi. Fusese pregătit un bufet cu sandviciuri, hering 
marinat, brânză autohtonă și pateuri, iar lângă mesele cu bere şi vin 
stăteau în picioare chelneri îmbrăcaţi în jachete albe. Saffron realiza 
că era singura femeie din încăpere. Bărbaţii o ignorau în timp ce se 
salutau sau se băteau cu palma pe spate. Conducătorul Mişcării 
Naţional-Socialiste Olandeze urcă pe un podium din capătul 
încăperii și tinu un discurs lung, plin de lingușeli la adresa 
Partidului Nazist şi de insulte împotriva inamicilor acestuia. Saffron 
îl găsi dezgustator, dar ştia că Marlize Marais trebuia să-l aprecieze, 
asa că aplaudă din toată inima de câte ori avu posibilitatea. 

Ca să nu fie depășit, Hendrik Elias răspunse cu un discurs ale 
cărui insulte erau ceva mai putin respingătoare, dar care se dovedi si 
mai oribil. Din nou, Marlize manifestă mult entuziasm. 

Evenimentul părea să se încheie, când unul dintre germanii 
prezenţi se îndreptă către Saffron. Avea peste doi metri înălțime. lar 
jacheta uniformei de ofițer SS se întindea să pocneasca peste umerii 
și spatele său lat. Avea pielea deschisă la culoare, părul blond 
deschis (până și sprâncenele și genele îi erau atât de palide încât erau 


aproape invizibile) si ochi mici, albastri. Avea fata rotunda si buzele 
atât de pline încât, atunci cand se apropie de Saffron, gura îi părea 
bosumflată. Ea văzu că uniforma lui purta însemnele unui 
Hauptsturmführer, echivalentul unui capitan de armată. 

Se opri în fata ei, pocni din călcâie şi spuse: 

— Bună seara, frăulein. Permite-ti să mă prezint. Mă numesc 
Schroder... Karsten Schroder. 

— Marlize Marais, raspunse Saffron. 

— Încântat, spuse Schroder. 

Îi luă mâna și se aplecă să i-o sărute, deşi, spre uşurarea lui 
Saffron, gura lui scârboasă nu-i atinse pielea. 

Se îndreptă din nou, își aruncă privirea peste adunare și remarcă: 

— Acesta nu-i deloc cel mai amuzant mod pentru o femeie 
frumoasă de a-și petrece seara de sâmbătă. 

— Dimpotrivă, discursurile m-au fascinat şi m-au umplut de 
inspiraţie, răspunse Saffron considerând că era mai important să-și 
arate interesul pronazist decât să răspundă eforturilor lui de a flirta 
cu ea. 

Schroder zâmbi. 

— Atunci vă laud pentru judecata dumneavoastră si pentru 
înțelegerea politică de care dati dovadă. Acum, mă tem că nu pot sa 
stau să vorbim. Trebuie să mă ocup de alte probleme. Pot să vă 
întreb, o să fiți de fata la ședințele de mâine? 

— Da. 

— Foarte bine. Sper ca atunci să avem ocazia să discutăm mai 
mult... şi nu numai despre politică. 


oo __——+o- 


Marlize era o crestina devotata. Saffron se duse la biserica in 
dimineața următoare, îmbrăcată cu ce avea mai bun pentru ziua de 


duminică, - o rochie ieftină de vara, din bumbac si un cardigan 
albastru deschis. Purta mănuși albe de bumbac, iar părul îi era 
acoperit cu o pălărie de paie, prinsă cu un ac. Orice fată cumsecade 
din Biserica Reformată ştia pe de rost prima epistolă a Sf. Pavel către 
Corinteni: „lar orice femeie care se roagă sau prooroceşte cu capul 
neacoperit isi necinstește capul”, aşa că ea purta întotdeauna o 
pălărie sau o eșarfă atunci când intra în casa Domnului. 

După aceea, se duse la Ridderzaal, împreună cu ceilalți delegaţi 
flamanzi. În faţa podiumului fuseseră aliniate scaune. În program 
erau alte discursuri. Primul fu ţinut de un funcţionar din 
administrația germană pe nume Gruber. Era un om activ, mic şi 
subțire, al cărui zel nazist era atât de mare încât purta o mustață 
scurtă care îl făcea să arate ca un actor, sau ca un comediant care îl 
imita pe Adolf Hitler. Nicio undă de inteligenţă sau simţ al umorului 
nu trecea de seriozitatea de fier a discursului său. 

Heil Hitler! începu el. Cuvântarea pe care o s-o ţin la acest 
simpozion se intitulează Cum să construim o Europă nouă: Ţările de Jos 
şi rolul lor în Marele Reich German. Va descrie dezvoltarea ideii 
Marelui Reich German ca un produs al geniului Fiihrer-ului ce va fi 
pus în practică în mod inevitabil ca o entitate politică și teritorială 
care va fi cea mai mare dintre puterile lumii. 

Îşi tinu prelegerea cu multe detalii mai bine de o jumătate de oră, 
după care răspunse la întrebări alte patruzeci de minute. Saffron nu 
spuse nimic. Treaba lui Marlize Marais era să se străduie să înțeleagă 
ce discutau bărbaţii - Hendrik Elias îi promisese să-i explice orice i s- 
ar fi părut prea complicat - și apoi să traducă totul în termenii simpli 
și aproape copilaresti pe care-i puteau înțelege femeile cu care lucra 
ea. 

Saffron luă notițe detaliate. Era satisfăcută că fiecare cuvânt pe 
care îl scria le oferea celor de pe Baker Street si mai multe informații. 
Dar ce o mira cel mai mult era cât de diferit se simțea acum, 
ascultându-l pe Gruber, în comparaţie cu felul în care s-ar fi simţit cu 


un an mai devreme. Atunci, descrierea eficientei si puterii germane 
pe care o facea acesta ar fi umplut-o de teama si chiar de disperare. 
Acum, dupa ce soarta razboiului se schimbase, suna ca o fantezie 
absurda, un basm dement pe care il acceptau toti barbatii din 
încăpere, şi care nu avea nicio bază in realitate. 

După-amiaza, Schroder, ofițerul SS care i se prezentase lui Saffron 
în seara precedentă la Binnenhof, urcă și el pe podium. Tema lui era: 
Rezolvarea problemei evreieşti în Olanda. 

Discursul lui Schroder nu era nici fantezie, nici basm. Era un 
coșmar adevărat. 

— Olandezii au manifestat ocazional tentativa deranjantă de a face 
gesturi inutile de rezistență, spuse el. Câţiva politicieni au fost uciși 
de asasini comunişti. Muncitorii au organizat greve. De astfel de 
evenimente trebuie să ne ocupăm. Nu ne-a fost teamă să lichidăm 
grupuri mari de ostatici ca mod de a le reaminti oamenilor că 
Rezistenţa e o prostie. Dar vă pot asigura pe toți, domnilor - 
Schroder făcu o pauză şi privi spre Saffron - şi, desigur, 
doamnelor... că acțiunile Rezistenței nu ne-au împiedicat în niciun 
fel misiunea sacră de a curăța Europa de mizeria influenţei evreieşti. 

Schroder isi plimbă ochii albaștri și strălucitori peste încăpere. Îşi 
trecu limba peste buzele pline, când ochii lui o întâlniră din nou pe 
Saffron, un gest a cărui intenție obscenă, deși nu era evidentă pentru 
altcineva, îi era foarte clară ei. Privi din nou peste încăpere în timp ce 
vorbea lent, cu emfază: 

— Mulțumită eforturilor nelimitate ale SS şi ale aliaţilor nostri 
olandezi, vă pot informa acum că în niciun Teritoriu Ocupat din 
vestul Europei camarazii noștri nu au avut un asemenea succes în a-i 
detecta, prelua si reloca pe evrei. Nicăieri! 

Aplauzele răsunară mai tare decât oricând altcândva în acea zi. 
Doi sau trei dintre delegaţi se ridicară în picioare ca să-și sublinieze 
entuziasmul. Schroder dădu din cap, iar un zâmbet prin care se 
felicita pe el însuși i se răspândi peste trăsăturile feţei. 


— Cand Reichskommissariat Niederlande a fost creat in 1940, între 
graniţele sale erau aproximativ o sută patruzeci de mii de nenorociti 
de evrei. Acum, acel număr a fost redus sub cincizeci de mii. 

Pe fata lui Schroder se întipări o privire plină de hotărâre, expresia 
unui general care își pregătește trupele pentru bătălie. Vocea îi 
cobori. 

— Vă spun că, în următoarele optsprezece luni, adică până la 
sfârşitul anului 1944, cu foarte mici excepţii, toți evreii din 
Reichskommissariat Niederlande o sa fie transportaţi în afara ţării 
pentru a fi relocați în est. În Olanda nu vor mai fi evrei! 

Saffron se forță să se ridice în picioare si să aplaude, pentru că 
altminteri ar fi fost singura persoană din încăpere care nu făcea asta. 

Schroder dădu din cap, acceptând cu grație aplauzele pe care le 
primea pentru realizarea sa. Lăsa putin timp să se calmeze agitația si 
să se așeze lumea la loc pe scaune înainte de a adăuga partea cea mai 
puternică. 

— Și pot să spun, pentru că suntem între prieteni, că niciunul 
dintre voi nu trebuie să se teama că evreii vor ocupa pământuri care 
ar trebui să aparțină celor din neamul arian care îl merită. Şi nu o să 
ia mâncare de la gurile arienilor. Relocările evreilor vor fi de scurtă 
durată. 

În timp ce bărbaţii din jurul ei râdeau, iar ea zâmbi nesigură, de 
parcă nu ar fi fost chiar în stare să înțeleagă gluma, Saffron încercă să 
se obișnuiască cu ce spusese Schroder. Sugera că evreii din Olanda 
erau luaţi și duși departe pentru a fi ucişi. Si, dacă acesta era cazul, 
atunci asa se întâmpla cu toți ceilalți evrei care erau înghesuiți în 
trenurile din Belgia și din restul Europei naziste. 

Dar trebuie să fie milioane de evrei în Europa, se gândi ea. Chiar 
încearcă să-i ucidă pe taţi? Nici măcar naziştii nu ar putea să fie atât de 
monstruosi... sau ar putea? 


>o krao 


Când se încheie programul zilei respective, membrii superiori ai 
fiecărui partid fură invitați să cineze cu Gruber, Schröder şi cu 
ceilalți vorbitori. În timp ce se pregăteau să plece, Schröder se 
apropie de Saffron. 

— Ah, Fräulein, spuse, cu un zâmbet fals. Cât de plăcut să te revăd. 

— Asemenea, Hauptsturmführer Schröder. 

— Nu e nicio nevoie să fii atât de ceremonioasă. Te rog, spune-mi 
Karsten. In ultimă instanță, programul oficial s-a încheiat si acum 
putem să ne relaxăm. Mă întreb daca ai vrea sa ne insotesti la cină. 
Îndrăznesc să spun că e posibil să ți se pară destul de plictisitor să fii 
într-o încăpere cu o duzină de bătrâni... 

— Eşti departe de a fi bătrân, Karsten, spuse Saffron, fortandu-se 
să fie fermecătoare, fiindcă Schröder încă îi putea fi de folos. 

— De aceea o sa mă plictisesc si eu în seara asta. Asta în afara 
cazului in care ne insotesti. Sunt sigur că prezența ta va fi binevenită 
de toată lumea. 

Marlize ar fi încântată de această ofertă, își reaminti Saffron. 

— O, da, mulțumesc... Vreau să spun, eşti sigur că este în regulă? 

— Desigur. 

— Dar nu sunt îmbrăcată pentru cină. 

— Ei! Nu este o întrunire în înalta societate. Ai putea să porţi pe 
tine si un sac vechi de cartofi, si tot ai arăta ca Marlene Dietrich. 

Saffron chicoti. 

— A fost un compliment foarte drăguţ. 

— E plăcerea mea. Vrei să mă insotesti la restaurant? Am maşina 
afară. 

— Ar fi minunat, dar... 

Saffron se înclină către Schröder si îi şopti: 


— Nu cred că meneer” Elias ar fi bucuros. Cred că ar prefera să 
merg cu el. 

— A, inteleg. Deci asa este treaba? 

— Nu! Nu e deloc asa. Desi cred că și-ar dori să fie... 

— Ah, exclamă Schroder. 

Isi apropie capul de al ei si sopti: 

— Deci va trebui sa fim discreti, nu-i asa? 

Îşi puse mâna pe fundul lui Saffron, o ciupi încet, după care îi 
trase o palmă jucausa. 

— Atunci ne vedem la cină, Fraulein, spuse Schroder, de parca nu 
s-ar fi întâmplat nimic. 

Se îndepărtă, lăsând-o pe Saffron cu senzaţia că era neajutorată și 
înjosită. 

Revino-ti! îşi spuse ea. Esti un agent antrenat. Esti mai puternică de 
atât! 

Dar, în același timp, era o tânără de douăzeci şi trei de ani, care 
tocmai fusese pipăită de un bărbat mult mai mare și mai puternic. O 
tratase de parcă ar fi fost o bucată de carne. 

Saffron fusese învățată cât de important era să rămână calmă în 
situații presante. Se forță să-şi lase deoparte sentimentele de ruşine și 
vulnerabilitate. 

În cealaltă parte a camerei, Schroder vorbea cu Elias. Saffron li se 
alătură. 

— Ah, Marlize, spuse Elias când se apropie ea. Hauptsturm-fiihrer 
mi-a spus că o să ne insotesti la cină. 

Ea zâmbi. 

— Da, a fost atât de drăguţ încât să mă invite... asta, dacă nu te 
deranjează, desigur. 

— Draga mea fată, de ce aş obiecte să am parte de compania ta la 
cină? 

Saffron se uită la Schroder când spuse: 


— Ma bucur atât de mult. Sunt încântată să am sansa să fiu cu voi. 

— Excelent, excelent... spuse Elias, indepartand-o pe Saffron de 
Schroder şi conducând-o înspre grupul VNV. 

Saffron se uită înapoi peste umăr. Schroder isi linse buzele, 
întocmai cum făcuse mai devreme. Saffron îi întâlni privirea înainte 
de a-și întoarce capul. Era parte din treaba ei să cultive o relaţie care 
ar fi putut să-i ofere informaţii cu privire la activitatea SS din 
Olanda. Dar, în mintea ei, se gândea: Asta a fost ultima dată când m-ai 
prins nepregatita, Herr Schroder. Şi dacă o mai faci, o să te fac să regreti. 

Saffron si ceilalți invitaţi au fost conduși la un restaurant dintr-un 
subsol din Plaats, o piaţă triunghiulară, aproape de Binnenhof. Era 
cel putin câte un bărbat în uniformă germană la fiecare masă si nu 
era greu să înţelegi de ce. Locul era aranjat în stilul unei berării 
bavareze, cu ziduri și bolți văruite, două rânduri lungi de mese de 
lemn si chelnerite îmbrăcate cu bluze ţărăneşti decoltate, cu părul 
împletit în coadă și cu fustele ample atingând scaunele oaspeţilor 
când treceau pe lângă aceștia. 

În grupul de la simpozion erau paisprezece oameni, așa că 
fuseseră unite mai multe mese ca să se facă loc pentru toți. Nu era 
necesar să comande mâncare pentru că, după câteva minute, 
chelneritele apărură cu platouri cu cârnaţi afumati atât de indesati cu 
carne de porc, vițel si bacon încât păreau a fi era pe punctul să crape 
ca haina pe un om gras. 

— Sunt preparati chiar aici, cu amestecul nostru secret de 
condimente, îi asigură pe oaspeți proprietarul, care se asigura 
personal că totul era pe placul dr. Gruber. Îi afumăm noi înșine cu 
un lemn ales special pentru calităţile sale aromatice. 


Rookwurst-ii erau serviti pe un pat de stamppot: cartofi piure cu 
mult unt si lapte olandez cremos, amestecati cu ceapa si varza. Si 
erau pahare cu bere Heinekken rece si inspumata, facuta la doar 
douăzeci de kilometri distanță, în Rotterdam, gata sa fie băută 
împreună cu mâncarea. Mâncarea satioasa și berea din plin îi umplu 
repede pe bărbaţi cu buna-dispozitie. 

Schroder era în forma. Insistase ca Saffron să fie așezată lângă el, 
ceea ce îl făcuse pe Elias să se arunce pe scaunul din cealaltă parte a 
ei. Mare parte din cină se simţi ca un spectator la un meci de tenis, 
intorcandu-si capul dintr-o parte în cealaltă, în timp ce fiecare bărbat 
încerca să-i întreacă pe ceilalți în inteligenţă şi replici, în germană, 
pentru că vorbeau limba conducătorilor. 

Nici măcar Marlize n-ar fi impresionată de ăştia doi, îşi spuse Saffron. 
Deși cred că s-ar fi simţit obligată să arate de parcă ar fi fost dată pe spate 
de ce spun. 

Încurajat de ce presupunea că sunt semne ale unui entuziasm de 
fetișcană, Schroder continuă să vorbească pe tema triumfului 
inevitabil al armatei germane. 

— Nu te lăsa derutată de așa-numitele retrageri ale noastre de pe 
Frontul de Est, îi spuse el. Ştiu din surse sigure de la prieteni din 
Berlin - oameni aflați în poziţia să cunoască faptele - că Fiihrer-ul nu 
face altceva decât să se joace cu gloatele bolşevice. În curând, o să-i 
trimitem pe rusnaci în iad. 

— Marlize consideră sigură victoria din Est, spuse Elias, dorind sa 
demonstreze că o cunoştea mai bine pe femeia pentru care se 
întreceau. Ce o interesează pe ea este distrugerea englezilor. 

— Chiar asa? întrebă Schroder cu un clipit plin de înţelegere. 

Saffron incuviinta. 

— Da... fireşte ca îi dispretuiesc pe bolșevici, nici măcar nu-i 
consider oameni. Dar îi urăsc pe englezi pentru ce i-au făcut 
poporului meu şi pentru cum m-au tratat. 


— Ar trebui s-o auzi cum îi înfierează pe englezi, spuse Elias. Te 
pot asigura, Schroder, că Marlize a noastră are un creieras inteligent 
în spatele acelei fete dragute. 

— O, te rog, Herr Elias, nu mă tachina! chicoti Saffron. 

Se întoarse către Schroder si spuse: 

— Exagerează. Sunt o fată simplă, absolut obișnuită. 

Elias se uită fix la Saffron, după care isi întoarse privirea spre 
Schroder, care avea pe fata un ranjet lasciv. 

— Ba nu exagerez, spuse Elias, uitând de servilismul obișnuit pe 
care îl afișa în fata germanilor. Poate că sunteţi pe primul loc în 
Olanda cât priveşte prinderea evreilor. Dar noi, aici în Belgia, știm 
cum să prindem spionii. 

Schroder îndepărtă plictisit replica dintr-o mișcare a mâinii. 

— Îmi felicit colegii pentru succesul lor, spuse el. Dar noi, în 
Olanda, suntem în avantaj și în privința spionilor, nu numai a 
evreilor. Corpul de Poliţie al Securităţii SS, care lucrează împreună 
cu maiorul Giskes din Abwehr, a arestat până acum cincizeci de 
agenți trimiși de britanici în Reichskommissariat Niederlande. Aproape 
toți au fost prinşi când aterizau, pentru că bufonii ăia din Londra 
habar n-aveau că așa-zișii partizani din Olanda, cu care erau în 
contact, erau operatorii noștri radio. Am pus mâna pe cantități mari 
de arme, explozivi, echipamente radio şi bani. Avem planul lor 
complet de organizare a forțelor de Rezistență în Olanda. Stim 
fiecare detaliu legat de recrutare, antrenament, acţiune și personal. 
Pe scurt, ştim totul. E o victorie totală. Ce crezi despre asta, draga 
mea Marlize? 

— E... este uluitor. 

Saffron era atat de ingrozita de ceea ce auzise incat abia putea sa 
vorbească, dar se rugă ca privirea ei stupefiată și bâlbâiala sa fie 
luate drept expresii ale uluirii. 

— N-as fi crezut să aud ceva atât de incredibil. Cum ati facut asta? 

Schroder chicoti. 


— Ei bine, asta ar însemna să-ţi spun secrete profesionale... dar să 
stii de la mine ca a trecut mult timp de cand filiera olandeza a ceea 
ce numesc britanicii SOE a trimis un mesaj pe care noi să nu-l fi citit 
și la care să nu fi răspuns noi înșine. 

— Vă... vă felicit din toată inima, spuse Elias, scrâșnind din dinți. 

Schroder incuviinta scurt din cap, apoi adauga: 

— Vorbind de britanici, detinem în acest moment trei dintre 
ultimele lor cadouri pentru noi în pivnițele de sub Binnenhof. De 
fapt, ne aşteptăm să incheiem interogatoriul cu ei în seara asta. 

Se uită la ceas. 

— Este aproape ora nouă. Trebuie să plec. 

Schroder se uită la Saffron. 

— Poate ti-ar placea sa ma insotesti, Fraulein Marais. Desigur ca nu 
iti pot permite să participi la interogatoriu. Dar poţi arunca o privire 
la prizonierii din celule. Poti să te amuzi văzând ce amarati au trimis 
ca spioni și sabotori nebunii ăia din Londra. 

— Nu sunt sigur... începu Elias. 

Dar Saffron spuse: 

— Mulţumesc, Karsten, mi-ar plăcea foarte mult. 

— Excelent, răspunse Schroder. Nu te ingrijora, Elias. Colega ta va 
fi în siguranţă cu mine. 

Schröder aşteptă în timp ce Saffron se duse la toaletă. Reapăru cu 
fata si părul rearanjate si purtând pălărie și mănuși. leşiră afară in 
lumina tarzie a serii. Strazile erau goale, aerul era cald si nemiscat, 
iar pana de curent insemna ca nu se vedea niciunde nicio lumina. 

Schroder îi oferi brațul lui Saffron. Cand îl luă, fata îi spuse: 

— E atât de liniște. Suntem în mijlocul unei capitale şi arată ca un 
oraș-fantomă. 


Se întreba de ce Schröder nu era acompaniat de un bodyguard. 

— Ştiu, spuse Schroder cu vocea joasă şi guturală. Avem tot locul 
numai pentru noi, fără să ne deranjeze nimeni. 

Plaats avea clădiri pe două dintre laturile sale, dar a treia, care era 
cu fața spre Binnenhof, era deschisă. Saffron privi peste lacul 
cunoscut sub numele de Hofvijver, spre vechile clădiri ale 
Parlamentului ce se ridicau pe malul îndepărtat, acolo unde zidurile 
înalte și acoperișurile înclinate se topeau într-o masă nedefinită gri- 
violet în apusul care se adâncea. 

De la capătul lacului Hofvijver până la cel mai apropiat colț al 
Binnenhof era putin de mers. Dar Schroder o conduse într-o altă 
direcţie, spre un bulevard cu copaci care se întindea pe malul lung al 
lacului din partea opusă fațadei clădirii Binnenhof. 

— Din păcate, celulele se află la capătul celălalt al clădirii, explică 
el. Dar sper că plimbarea va fi una plăcută. 

Continuară să meargă în tăcere. În timp ce păşeau pe lângă copaci, 
senzația izolării de restul lumii deveni și mai pronunţată. Saffron 
începu să se simtă neliniștită, iar asta nu avea nimic de-a face cu 
faptul că era un agent SOE sub acoperire aflat într-un teritoriu ostil. 
Era frica primitivă a unei femei care era condusă undeva, în 
întuneric, de către un bărbat masiv și probabil periculos. Observă că, 
deși isi tinea capul nemișcat, Schröder își tot arunca ochii dintr-o 
parte în cealaltă, de parcă ar fi verificat sa nu fie urmăriţi. Asta putea 
fi o precauţie de bază: era o ţintă pentru asasinii din Rezistență. Un 
om decent nu ar fi făcut gestul respectiv atât de evident de teamă să 
nu o sperie pe femeia de lângă el. 

Dar instinctul îi spunea lui Saffron că motivaţia lui Schroder era 
foarte diferită: Se asigură că nu este nimeni în zonă. Nu vrea martori. 

Se simţi dintr-o dată infricosata. Ştia cum să se apere în cazul unui 
atac din partea unui oponent mai voinic decât ea. Îl putea învinge pe 
Schroder. Dar Marlize Marais nu putea să facă asta. Saffron fie 
accepta faptul că misiunea ei cerea să-l lase pe Schroder să facă cu ea 


tot ce voia - si era evident ce insemna asta - fie il oprea, caz in care isi 
distrugea acoperirea. 

Se simţea neajutorată în fata acestei dileme. Nu te gândi la asta, isi 
spuse. Concentrează-te pe ce ai de făcut. Fii Marlize. Ce ar simți ea? 

Asta era uşor. Ar fi foarte stresată. Ar vrea să spună ceva, orice, ca 
să spargă tăcerea. 

— Povesteste-mi despre spionii pe care îi interoghezi, îl rugă 
Saffron. 

— De ce întrebi? 

De data aceasta, în vocea lui era o nota de prudenţă frizând 
suspiciunea. 

— Vreau să știu mai multe despre tine, despre ce faci. 

Schroder râse. 

— Ai avut dreptate. Esti o fată simplă. Dar chiar și o fată simplă își 
are rostul ei. Vino... 

O prinse de încheietură, ţinând-o strâns, şi o conduse spre un 
copac mare, al cărui trunchi era abia vizibil prin umbra adâncă a 
crengilor de deasupra. Se strecurară pe sub coroană și, când ajunseră 
la trunchiul copacului, Schroder o răsuci pe Saffron si o lipi cu 
spatele de trunchi. Ea simţi cum o zgâria scoarța aspră prin 
materialul rochiei ușoare de vară. 

Schréder nu pierdu timpul cu detalii. Își lăsă greutatea peste 
corpul lui Saffron. Își cobori mâna dreaptă, îi ridică fusta și îi desfăcu 
coapsele goale. Cu mâna stângă o smuci de păr în asa fel încât fata ei 
fu ridicată spre a lui. Își înclină capul, îşi lipi buzele de ale ei şi îşi 
vari forțat limba, ca un tipar gros si alunecos, în adâncurile gurii ei. 

Fii Marlize! îşi spuse ea. Fii Marlize! 

Saffron încercă să-şi ferească capul de Schroder, dar el o strânse si 
mai tare de păr, făcând-o să ofteze de durere. Smuci din coapse 
încercând să scape de mâna lui care o freca între picioare. Degetele 
lui se jucau cu ea prin materialul chilotului. Îi auzea în ureche 


respiraţia fierbinte şi puternică. El ragai, iar ea simți în nări un damf 
de bere stătută și țigări. 

Schroder isi retrase mâna si, pentru o clipă, Saffron crezu că 
terminase cu ea. O agresase, își demonstrase superioritatea, o 
umilise: în asta găsea plăcerea un om ca Schroder. Dar isi dădu 
seama că el își desfăcea cureaua si slitul, își dădea jos pantalonii si 
chiloţii. Abia începuse. 

Din acel moment, ea nu-și mai jucă rolul. Era o luptă pentru 
supraviețuire. Ca să-şi scoată pantalonii, Schroder reduse presiunea 
cu care o apăsa pe Saffron în partea de jos a corpului. 

Asta fu greşeala lui. 

Făcu ce o invatasera Fairbairn și Skyes la Arisaig și, cu genunchiul, 
lovi cu toată puterea în testiculele expuse ale lui Schroder. Acesta 
gemu de durere, îi dădu drumul la păr si, în timp ce se ghemuia în 
fata, ea continuă cu următoarea mișcare într-o secvență pe care o 
practicase de nenumărate ori si, tintind în întuneric dupa cum îi 
spuneau intuiţia şi instinctul. Il Iovi în partea stângă a fălcii cu baza 
palmei drepte în timp ce el îşi lăsa capul în jos. 

Lovitura îi întoarse capul, proiectându-l violent în sus și într-o 
parte şi dezechilibrându-l. În timp ce cădea aproape inconștient la 
pământ, Saffron îl lovi asa cum fuseseră învățați toți cadetii de la 
Arisaig: nu cu degetele de la picioare, de parcă ar fi lovit o minge de 
fotbal și nici măcar cu o singură izbitură în jos. Sări, în schimb, cu 
ambele picioare într-o „lovitură bronco”, tintindu-i cavitatea toracică 
și îndreptându-şi picioarele înainte să lovească pentru ca tocurile cu 
vârf de metal ale pantofilor ei să-i izbească diafragma. 

Cartea lui Fairbairn All-In Fighting oferea o explicaţie matematică a 
forței exercitate asupra corpului adversarului de lovitura cu 
picioarele a atacantului aplicată pe o zonă nu mai mare decât 
secțiunea unui bat de cort. Lovise așa într-un gazon moale si văzuse 
ce groapă adâncă făcuseră tocurile ei. 


Efectul asupra lui Schroder se dovedi devastator. Aerul îi fu scos 
din corp în timp ce jumătate dintre coaste îi intrară în piept. Se 
zbatea pe pământ ca un peşte afară din apă, chinuindu-se să respire. 

Saffron se aseza pe pieptul lui, tintuindu-i braţele cu genunchii. 

— Aşa, așa, murmură ea încet. Ştiu... te dor boasele, te dor matele, 
te doare gâtul şi bietul tău creieras s-a trântit dintr-o parte într-alta 
prin teasta ta ca o minge de ping-pong într-o găleată. Nu contează, o 
să fac durerea să dispară. 

Saffron îşi duse mâna la pălărie si trase afară acul lung de oţel care 
o ţinea pe cap. Se aplecă înainte, recunoscătoare că o rază infimă din 
lumina lunii trecuse prin frunzișul copacului, dându-i posibilitatea 
să-și pună vârful acului în colțul interior al ochiului stâng al lui 
Schroder. 

Ochiul se holba alarmat. Schroder incerca sa strige un protest, dar 
nu reusi mai mult decat un galgait fara cuvinte. Saffron se uita la el 
și zambi. 

— O, lucrurile pe care le-am invatat, sopti ea. 

Îşi puse mâna stângă peste gura lui Schröder, pentru cazul în care 
și-ar fi putut recupera puterea de a vorbi. Trebuia să fie cât se poate 
de atentă. 

Împinse acul cu mâna dreaptă în orbita lui Schréder, cu o presiune 
egală si constantă, în timp ce vârful ascuţit ajunse la fisura orbitală 
superioară din spatele orbitei, prin care trecea spre creier un grup de 
nervi. Vârful zgârie osul o dată, de două ori... după care intră în 
masa de ţesut cerebral şi vase de sânge. Ţinând cu putere capătul 
acului, îl trase înainte și înapoi în așa fel încât să provoace stricăciuni 
maxime în interior înainte să-l scoată. 

Inima lui Schroder mai batea încă, dar era ca şi mort. Sângerarea 
internă din creier avea să-l termine, chiar dacă nu murea din cauza 
celorlalte răni. 

Trupul lui Saffron arunca o umbră neagră în lumina lunii peste 
forma gri închis a omului pe care îl ucisese. Se lăsă pe spate ca să se 


uite mai bine. Avea o excelentă vedere pe timp de noapte, suficient 
de pătrunzătoare încât să vadă sângele izvorând ca o lacrimă neagră 
din rana din ochiul său. Se ridică şi se duse spre locul unde căzuse 
geanta de pe braţul ei în primele secunde ale asaltului lui Schroder. 
Înăuntru se afla o batistă de bumbac. O folosi ca să șteargă sângele. 
Dacă își făcuse treaba cum se cuvine, rana abia avea să fie vizibilă. 
Ar fi durat până la examenul post-mortem pentru ca cineva să-şi dea 
seama cum fusese ucis, iar până atunci ea avea să fie plecată demult. 

Se uită împrejur. Nu se vedea nimeni. Usurata, își întoarse atenţia 
spre Schroder, din care viata se scurgea. Avea pantalonii coborati 
spre genunchi şi organele genitale expuse. Trupul îi era prăbuşit pe 
pământ. Chiar și în întunecimea aproape totală, arăta ca un bărbat 
care murise încercând să violeze pe cineva. Victima sa ar fi putut să 
spună că a fost un act făcut în auto-apărare, dar tot ea ar fi singurul 
suspect. 

Mai bine să fac ceva în legătură cu asta. 

Saffron făcu o grimasă plină de dezgust în timp ce îi trase la loc 
lenjeria lui Schroder si îi închise slitul. Pentru ea, asta era mai 
respingător decât fusese să-l omoare. 

Dar, în cele din urmă, sunt o ucigașă. De aceea s-a interesat de mine 
domnul Brown. De aceea m-au primit cei din SOE. Acesta este darul meu. 

ÎI luă pe Schröder de subsuori si reuși să-i tragă corpul masiv spre 
copac până îl puse în şezut, cu spatele și capul sprijinite de trunchi. 
Pământul era uscat şi tare, ceea ce avea să limiteze urmele de corp 
târât pe jos, dar Saffron îşi folosi mâinile și picioarele să netezească 
pământul și să acopere orice urmă făcuse. 

Îi luă lui Schröder tigarile și bricheta din buzunarul de la piept al 
jachetei. 

Nu trebuie să las ruj pe țigară... Dar sigur gura lui grasă şi scârboasă l-a 
șters pe tot. 

Ca să fie sigură, apăsă cât putu de putin cu buzele în timp ce 
aprindea ţigara, trase doar cât să o aprindă ca lumea şi apoi o puse 


intre degetele de la mana dreapta a lui Schroder. Puse bricheta si 
pachetul de ţigări înapoi in buzunarul lui. 

Acum era un bărbat care se oprise sub un copac ca să fumeze o 
țigară. Si, deşi capul îi atârna într-o parte, iar el nu se mișca, chiar 
dacă părea a fi mort - mai ales dacă pare mort - niciun cetățean olandez 
nu avea să se apropie de un bărbat în uniformă SS. Era nevoie de un 
alt german ca să tragă alarma, şi spera ca asta să nu se întâmple până 
dimineaţa. 

Undeva în depărtare, o biserică bătu jumătatea de ceas. Era doar 
nouă și jumătate. Rămâneau cel puţin şapte ore până la primele 
semne ale răsăritului. Se gândi la cei trei agenţi britanici din 
pivnițele de sub Binnenhof si dacă nu cumva ar fi trebuit să încerce 
să-i salveze. Dar putea foarte bine s-o sfârșească cu un glonț in cap. 
Era o joacă de copil să fure o bicicletă și, chiar dacă şi-ar fi luat timp 
ca să evite patrulele germane şi blocajele rutiere, putea să fie aproape 
de granița belgiană până dimineaţa. Dar apoi ce urma? 

Saffron dădu din cap. Nu așa trebuia să facă. Exista o opţiune mai 
bună. Era nevoie de mult noroc, de o minte limpede şi de nervi 
puternici. Dar era cea mai rapidă şi mai sigură cale să iasă din 
Olanda. Însă mai înainte trebuia să se întoarcă la hotel. 

— Colegii dumneavoastră se află în hol, domnisoara, dacă doriți 
să stati cu ei, îi spuse portarul de noapte atunci cand intră. 

Elias si încă vreo şase amici de-ai săi stăteau în fotolii aşezate în 
cerc într-un nor de fum de ţigară, cu pahare lângă ei şi cu câteva 
sticle de brandy așezate pe masa din mijlocul lor. 

— Aha! Domnisoara Marais, cat de drăguţ din partea ta să ni te 
alături, spuse Elias. Deci... spune-ne despre spionii britanici. 

Stânjenită, Saffron se uită în jos înainte să recunoască: 


— Nui-am vazut. 

— A... serios? 

Elias nu-si putea ascunde triumful din voce. 

— Nu-mi spune că dragutul ăla de Hauptsturmfiihrer Schroder a 
încercat sa te păcălească cumva. Ce s-a întâmplat? 

— Ei bine, ne-am plimbat mult pe lângă lac și am vorbit puţin. Nu 
mi s-a mai părut aşa de grăbit cum spusese. Și apoi... apoi... a 
încercat să mă sărute, mărturisi ea, rusinata, în mijlocul strigătelor 
batjocoritoare ale bărbaţilor. A trebuit să-l împing şi după aceea am 
spus: „Nu, nu sunt genul acela de fată”. Iar el a zis că, în cazul ăsta, 
dacă nu-i dau ce vrea, nici el nu o să-mi arate nimic. 

— Mi se pare rezonabil, remarcă unul dintre bărbaţii VNV, spre 
aprobarea şi râsul celorlalți. 

— Ei bine, mie nu mi s-a părut rezonabil. A fost oribil. M-a făcut să 
mă simt murdară. Pentru că nu sunt genul ăla de fată... 

Saffron se uită la ei cu niște ochi rugători: 

— Chiar nu sunt. 

— Lasă, draga mea, sunt sigur că ești foarte virtuoasă, spuse Elias. 
Dar să ştii că e numai vina ta. l-ai tot spus pe nume... 

Elias se întoarse către bărbaţii din jurul său: 

— Da, Karsten încoace, Karsten încolo, spuse el. 

Se întoarse către Saffron. 

— Nu ar trebui să fii surprinsă dacă a crezut că îl ademenesti. 

— Dar nu am vrut să-i spun pe nume! se plânse Saffron. El mi-a 
spus să-i zic asa... Un ofițer SS mi-a spus cum să vorbesc cu el - ce ar 
fi trebuit să fac? 

Elias incuviinta cu un aer de înțelepciune. 

— Ei bine, dacă pui problema asa, pot să înţeleg că ar fi greșit să 
nu actionezi în concordanţă cu dorințele SS... Sper, spre binele tau, 
că nu l-ai ofensat prea tare respingându-i avansurile. 

Saffron dădu din cap. 


— Nu cred. Probabil și-a închipuit că glumeam. l-am spus că ma 
întorc la hotel şi el a râs de mine, ceea ce m-a deranjat. A spus: „Nu 
poți învinui un bărbat pentru că a încercat.” Apoi el a luat-o într-o 
direcție, eu am plecat într-alta și am venit aici. 

— „Nu poţi învinui un bărbat pentru că a încercat”, repetă un alt 
bărbat, chicotind în sinea lui. Îmi place. 

— E un bărbat bun Schroder ăsta, îi tinu isonul altcineva. 

— Dacă nu vă deranjează, mă duc la culcare, spuse Saffron, 
coborându-şi ochii. 

Când urcă, Saffron își rupse în bucăţi batista, o aruncă în vasul de 
toaletă şi trase apa. Îşi verifică hainele si pantofii în căutarea urmelor 
de sânge. Manusile îi erau pline de pământ, fiindcă acoperise urmele 
lăsate de Schroder, aşa că si le spălă în chiuvetă împreună cu lenjeria 
și le agata deasupra căzii să se usuce. 

Se vari în pat si se strădui cu disperare să adoarmă. Ultimul lucru 
pe care îl dorea era să pară epuizată de dimineaţă. La urma urmei, 
era o femeie nevinovată care nu avea de ce să se teamă. 

Luni dimineaţa la ora unu şi jumătate, inspectorul şef Rutger De 
Vries se afla în biroul lui SS-Brigadefiihrer Hans Rauter, șeful SS şi al 
Poliţiei din Olanda Ocupată, şi se pregătea să facă o scurtă trecere în 
revistă a primelor ceasuri ale investigației morții lui SS- 
Hauptsturmführer Karsten Schroder. Ştia că Rauter își datora poziţia 
mai mult devotiunii sale pentru nazism decât muncii în poliție. Dar 
ceilalți doi bărbaţi prezenți la întâlnire erau mai demni de respectul 
profesional al lui De Vries. 

Kommissar Wilhelm Lidtke era şeful Brigăzii anti-crimă din 
Berlin, care era de multă vreme considerată cea mai bună unitate 
criminalistică din lume. Dezvoltarea științelor medico-legale ca 


unealta in munca detectivistica fusese deosebit de importanta. Langa 
Ludtke se afla medicul legist al politiei berlineze, dr. Waldemar 
Weimann. Cu mai putin de doi ani mai devreme, il ajutase pe Ludtke 
să-l identifice și să-l prindă pe Paul Ogorzow, infamul „criminal de 
pe S-Bahn”, care omorâse opt femei şi violase multe altele într-un 
interval doi ani. Trimiterea de către germani cu avionul din Berlin a 
celor doi profesioniști faimoși la mai puţin de opt ore după ce 
cadavrul fusese raportat la poliția din Haga arăta cât de în serios 
luau moartea unui membru SS. 

De Vries îşi petrecuse douăzeci de ani în poliția din Haga, lucrând 
în cea mai mare parte în departamentul de criminalistică. Părul îi 
incaruntise și era epuizat de alcool și de prea multe nopţi târzii, iar 
ochii lui incercdnati văzuseră prea multe dintre căile infinite prin 
care fiinţele umane se rănesc una pe alta. Însă acest caz avea câteva 
caracteristici neobișnuite. Dacă ar fi avut şansa, i-ar fi plăcut să le 
discute cu Liidtke la un pahar de băutură. Dar asta putea să aștepte. 
Deocamdată, doar faptele contau. 

— Cadavrul a fost observat prima dată la aproximativ şapte și 
jumătate în această dimineață de doi angajaţi ai primăriei care 
curatau de gunoi zona de lângă Hofvijver. De fapt, domnilor, daca 
veniţi la fereastră, o să aveţi o vedere excelentă asupra lacului si a 
aleii cu copaci din spatele lui, unde a avut loc crima. Dacă priviţi 
către malul îndepărtat, putin spre stânga, o să vedeţi cei doi ofițeri 
de poliție care păzesc scena crimei. 

Cei doi berlinezi făcură după cum le sugerase De Vries. Când se 
îndepărtară de la fereastră, acesta continuă. 

— La prima vedere, bărbaţii au presupus ca Schroder dormea. Au 
văzut că purta uniformă SS şi nu au vrut să-l deranjeze. Doar o oră 
mai târziu, când au trecut din nou prin același loc, iar el se afla încă 
acolo, în aceeași poziție, au devenit suspicioşi. Unul dintre bărbaţi a 
rămas acolo, iar celălalt s-a dus la cea mai apropiată cabină telefonică 


si si-a sunat seful. Acesta a contactat politia. La ora noua, eram 
prezenti la locul crimei. 

— A fost in vreun fel modificata scena crimei inainte de sosirea 
voastra? intreba Ludtke. La urma urmei, era luni dimineata, si multi 
oameni mergeau la munca. 

— Nu credem asta. Angajaţii primăriei ne-au spus clar că au ţinut 
trecătorii la distanţă. 

— Să sperăm. Continuă... 

— Portofelul lui Schröder şi actele erau încă la el, asa că l-am putut 
identifica imediat. 

— Niciun semn că ar fi fost jefuit? întrebă Ludtke. 

— Nu. Erau bani în portofel. Avea încă ceasul, bricheta, arma - de 
fapt, tot ce ar fi vrut sa ia un hot. 

— În ce stare era corpul? 

— O să ajung imediat si acolo, dacă îmi permiteti, doctore, spuse 
De Vries. Dar înainte de asta o să spun şirul evenimentelor. 
Mulțumită asistenţei lui Brigadeführer Rauter şi a oamenilor acestuia, 
am aflat că Schroder a participat la un simpozion cu politicieni 
national-socialisti din Ţările de Jos. A cinat cu ofițerii superiori 
delegaţi la un restaurant din Plaats care are o clientelă predominant 
germană şi a plecat de acolo la aproximativ ora douăzeci şi unu cu o 
tânără. Marlize Marais, care făcea parte din delegaţia Uniunii 
Nationale Flamande. Delegații au plecat din hotel si se îndreptau 
spre Belgia, dar am reușit să-i interceptăm și să le punem câteva 
întrebări în gară, înainte să se urce în tren. Domnișoara Marais era 
printre ei. Ne-a spus că a plecat cu Schroder pentru că acesta se 
oferise să-i arate trei spioni britanici care erau ținuți aici, în 
Binnenhof, pentru interogatoriu. 

— Trebuie să spun că mi se pare aproape imposibil să cred asta, 
spuse Rauter. Cât se poate de neobişnuit. 

— Povestea ei a fost confirmată de liderul VNV, Hendrik Elias, 


care a stat la masă lângă Schroder si Marais si a luat parte la 


conversație. A confirmat că au discutat despre eforturile încununate 
cu succes de a prinde spioni si sabotori britanici în Belgia. Schroder a 
insistat că lupta împotriva acestor intruși a fost și mai eficientă în 
Olanda. Şi a vrut să demonstreze asta. 

— Asta tot nu e o scuză pentru comportamentul lui. 

— Orice bărbat care ar vedea-o pe domnisoara Marais ar înţelege 
de ce a vrut s-o impresioneze. Este neobișnuit de atrăgătoare. 

— A fost ultima persoană care l-a văzut pe Schroder în viață? 
întrebă Ludtke. 

— Da, ultima despre care știm. 

— Aşa, şi care e povestea ei? 

— Spune ca Schroder s-a decis s-o ducă pe calea mai lungă, 
ocolind lacul. Ea a început să se îngrijoreze cu privire la intenţiile lui. 
Evident, a încercat să o sărute. Ea i-a spus că nu e genul acela de fată 
și l-a împins. El a spus că, dacă asta era atitudinea ei, categoric nu 
avea să-i arate spionii. Ea s-a întors la hotel, pe Plein, și atunci a fost 
ultima oară când l-a văzut. 

— Nu s-a uitat să vadă încotro a luat-o el? 

— A spus destul de clar că nu avea nicio dorință să-l mai vadă 
vreodată. 

— Un astfel de comportament nu este ce se aşteaptă de la un ofițer 
SS, spuse Rauter. Poate să susţină cineva povestea acestei femei? 

— Nu există martori de care să ştim... 

— În afara cazului în care criminalul lui Schröder pândea de 
undeva din umbră, observă Ltidtke. 

— Chiar aşa... Dar câţiva bărbaţi care erau la hotel când s-a întors 
domnisoara Marais au confirmat toţi că le-a spus ce s-a întâmplat. 
Cei mai multi dintre ei păreau să creadă că ea și-a căutat-o singură. 
Elias, in special, a mustrat-o, zicând că îi spusese lui Schroder pe 
numele mic, Karsten, în timpul cinei. A admis însă că le-a spus 
tuturor de la hotel că el îi ordonase să-i spună asa si că ea nu s-a 
simţit în stare să nu-l asculte. Puterea uniformei... 


— Ce stim despre Marais? 

— Are o origine neobișnuită. Pare sa aibă naţionalitate sud- 
africana, cu toate ca are un pasaport belgian... 

— Autentic? 

— Da. Este afrikaner şi, spune ea, se opune cu tărie britanicilor, cu 
care poporul ei a fost în război, intermitent, în ultima sută de ani. A 
ajuns în Lisabona anul acesta și i s-au pus întrebări la Consulatul 
german. Stabilindu-i buna credinţă, i-au oferit permis de călătorie 
pentru Belgia, unde a fost activă în cadrul organizației VNV în 
ultimele luni. Elias a confirmat că ea a pus bazele organizației de 
femei a partidului. A spus că a muncit mult si că face o treabă 
excelentă. 

— Cum se compară ca mărime cu Schroder? întrebă Weimann. 

— Este o femeie înaltă, de cel puţin un metru șaptezeci, poate 
chiar unu șaptezeci şi cinci. Dar este subțire. Aș spune cincizeci si 
cinci, poate șaizeci de kilograme. Pe de altă parte, Schroder era un 
bărbat foarte masiv: înălțimea unu nouăzeci, greutatea cel puţin o 
sută de kilograme. 

— Deci nu l-ar fi putut învinge. 

De Vries zâmbi. 

— Sunt sigur, domnilor, că ati văzut suficiente crime improbabile 
la viata voastră încât să nu luaţi nimic de bun. As spune că e putin 
probabil. Marais nu avea pe ea nicio urmă de luptă fizică. Nicio 
vânătaie, nicio rană de apărare, nicio zgârietură pe pumni... 

— Din ce spui, Schroder ar fi parat orice lovitură i-ar fi dat ea, 
spuse Liidtke. 

— Exact. Şi pot şi să confirm că am examinat-o şi că nu era niciun 
semn de activitate sexuală recentă. Orice s-ar fi întâmplat între ea şi 
Schroder, nu a trecut dincolo de un sărut. 

— Unde este acum? 

— Îmi imaginez că în Ghent. Nu am avut motive să o reținem pe 
ea sau pe vreunul dintre colegii ei. 


— De ce dracu’ nu? 

Pentru că fie este nevinovată, se gândi De Vries, fie chiar l-a ucis pe 
nemernic, caz în care sunt bucuros să-i ofer un avans fata de ceilalți. Dar n- 
am să iti spun asta. 

Ridică din umeri. 

— Nu există nicio dovadă care să sugereze că a făcut ceva greșit. 

— De ce dracu' ai nevoie de dovezi, omule? explodă Rauter. 
Aresteaz-o și caută afurisitele de dovezi după aceea. 

— Mă tem, domnule, că multora dintre noi, cei mai în vârstă, le 
vine greu să se adapteze la noile... metode, spuse Ludtke. Din 
păcate, obiceiurile vechi mor greu. Vorbesc din experiență personală. 

— Mulţumesc, spuse De Vries. 

— Ei bine, să sperăm că nu ai lăsat o ucigasa să scape, spuse 
Rauter. I-ai luat informaţiile despre adresă, locul unde lucrează si 
toate celelalte detalii de contact relevante? 

— Desigur. 

Rauter mormăi furios și încă nesatisfăcut. 

— Mă scuzati, domnule, pot să mai fac o observaţie? întrebă De 
Vries. 

Astepta încuviințarea lui Rauter, după care spuse. 

— Sunt sigur că sunteți de acord, Herr Brigadeführer, că un ofiţer SS 
bine antrenat, având o excelentă condiţie fizică, nu ar putea să fie 
învins de o femeie cu jumătate din greutatea lui. Superioritatea lui 
fata de femeia aia, Marais, a reprezentat un factor semnificativ in 
deliberările mele. 

Rauter nu spuse nimic. Nu prea avea cum să contrazică respectiva 
observaţie. 

— Ma scuzati, interveni dr. Weimann. Acum ne puteți spune 
despre starea victimei? 

— Da, doctore, răspunse De Vries, bucuros să schimbe subiectul. 
Trebuie să spun că e greu să-ți dai seama ce l-a ucis pe Schröder. 
Cand am aflat că o să veniți, medicul nostru legist a dus la 


îndeplinire o examinare obișnuită, fără să miște corpul în vreun fel. 
A găsit vânătăi ușoare în jurul bărbiei, o dâră mică de sânge sub 
ochiul stâng şi ceva semne ale unei posibile răni în colțul interior al 
ochiului, aproape de nas. Părea să aibă vânătăi semnificative pe 
piept, suficiente cât să-i rupă câteva coaste, dar puţin probabil ca 
asta să-l fi omorât. Pe lângă asta, nicio rană de la o armă de foc, 
niciun semn de injunghiere si nicio rană de apărare. Schroder a fost 
găsit sprijinit de un copac, cu o ţigară între degete. Nu pare să fi fost 
învins într-o luptă... şi nu avem nicio idee cum a fost doborât. 

— Hmm... cât de interesant, murmură Weimann. 

SS Brigadeführer se uită la detectivul berlinez și la medicul legist. 

— Ei bine, domnilor, spuse el, acum știți de ce v-am chemat 

Saffron se gândi la Gerhard si isi imagină trupul sau carbonizat, 
întins printre resturile distruse și arse ale avionului. Se gândi la ziua 
când murise mama ei si la imaginea ei întinsă pe o masă dintr-o sala 
mică a clubului de lângă terenul de polo din Kenya, în timp ce un 
doctor încerca să-i țină membrele care se zbateau și sângele de la 
sarcina pierdută îi umplea fusta de pete stacojii. Se gândi cât de 
departe era de casă si cât de singură era pe acest pământ ostil... orice 
ar fi făcut-o să plângă în continuare. 

— Imi pare rău, suspină ea, in timp ce Elias încerca s-o liniștească 
cumva, nereuşind să-și ascundă iritarea legată de neplăcerile pe care 
le provoca ea. Dar a fost atât de îngrozitor. Prima oară bărbatul ăla 
care a făcut ce a făcut... apoi să aflu că a murit... apoi să-mi pună 
poliția întrebări... E prea mult! 

— Linisteste-te, murmura Elias. Sunt sigur că o să uiţi curând de 
asta. 


— Nu! Știu că nu o sa uit! Nu mi s-a mai întâmplat nimic de felul 
ăsta. Sunt o fată cuminte... chiar sunt! 

Elias oftă frustrat. 

— Da, da, sigur că esti. Poate că ar trebui să-ţi iei o zi sau două 
liber de la muncă... 

— Dar ai nevoie de mine să bat la mașina de scris notițele de la 
congres. 

— Sunt sigur că pot să aștepte. 

Elias isi aruncă privirea împrejur, căutând să mai spună ceva care 
i-ar fi putut-o lua de pe cap pe femeia asta plângăcioasă pentru o zi 
sau două. 

— Ai rude la care ai putea să stai până când te simți putin mai 
bine? 

Saffron încercă în mod evident să se calmeze suficient cât să-şi 
șteargă suvoiul de lacrimi și să-şi sufle nasul cu o batistă. Privi în sus 
spre Elias, sperând că faţa îi arăta tot atât de fierbinte, roşie și 
desfigurată precum simţea ea că e, şi spuse: 

— Am o matusa mai îndepărtată. Mama mi-a dat ultima adresă pe 
care o avea de la ea. Era chiar la marginea orașului Anvers, cred... 
sunt sigură că o am în carnetul de adrese pe undeva. 

— Perfect! spuse Elias. O să ajungem curând în Anvers. Ce-ar fi să 
cobori acolo si să te duci să-ţi cauţi mătușa... 

— Dar nu mă așteaptă. 

— Atunci va fi o surpriză pentru ea. Va fi încântată să te 
găzduiască câteva zile. Poti să te întorci la Ghent când te simți ceva 
mai bine. Cum ti se pare? 

Mi se pare că ai spus exact ce am sperat, se gândi Saffron. 

— Nu ştiu... ezită ea, ştiind că ar fi fost fatal să pară prea dornică 
să accepte oferta lui Elias. Nu vreau să-i fac greutăți. 

— Nu te îngrijora. Va fi fericită să audă de la tine toate noutățile 
despre Africa de Sud. Poate îi spui despre munca ta la partid. Asta o 
va impresiona. 


— Daca esti sigur ca pot lipsi... 

— Du-te. 

— Mulţumesc, Elias. Esti un om bun şi grijuliu. O să lucrez de 
două ori mai mult când mă întorc ca să recuperez timpul pierdut. 

Elias o bătu peste umăr încurajând-o, după care se lăsă înapoi pe 
spate, pe locul său. Era epuizat de ieșirea asta emoțională și neliniștit 
de vestea morţii lui Schroder, iar acum era ușurat ca nu trebuia să 
asiste la istericalele fetei tot drumul până în Ghent. 

Când trenul opri în gară, Saffron căută cea mai apropiată farmacie 
si își cumpără vopsea pentru păr si o foarfeca. Se întoarse în gară și 
isi cumpără un bilet pentru primul tren spre Liege. Avea putin timp 
înainte să plece trenul, aşa că se duse la cofetărie și isi cumpără o 
ceașcă de cafea şi ceva ce se numea rulou cu brânză, dar care se 
dovedi a fi o bucată foarte subţire de cauciuc galben într-o chiflă 
greu de digerat care avea un gust suspicios de rumeguș. Își umplu 
stomacul cu ea, așteptând să se poată urca în trenul ei, care pornea la 
timp. 

Era puţin după ora doisprezece jumătate. 

Când ceasul din gară era pe punctul să bată ora două jumătate, 
trenul din Anvers ajunse în Liege. Lui Saffron îi luă cincisprezece 
minute să ajungă la Café Royal Standard. Înăuntru erau doi bărbați 
în salopete albastre, terminandu-si într-un colt paharele cu brandy. 
O chelnerita stătea aplecată peste tejgheaua de zinc a barului, citind 
un ziar. 

Saffron se apropie, își lăsă jos geanta și întrebă: 

— Claude este aici? 

Chelnerita privi în sus şi o examina pe nou-venita cu o căutătură 
sceptică în ochi. 


— Cine intreaba? 

— Spune-i că e o prietenă de-a domnului Burgers. Ne-am întâlnit 
de curând. 

— Dacă spui tu. 

Chelnerita se ridică afişând in mod exagerat efortul de a o face si 
dispăru printre ușile din spatele barului. Se întoarse după mai putin 
de un minut 

— E acolo, spuse ea, făcând semn din cap către ușa deschisă. 
Repede! 

Saffron se duse în biroul din spatele barului, unde Claude își 
vedea de afacerea lui. 

— Te rog să nu mă consideri nepoliticos, domnişoară, dar speram 
să nu te mai văd niciodată. Înţeleg că vrei să-l vezi pe Jean Burgers? 

— Da. 

— Ai dat de necaz? 

— Da. 

— În ce fel? Cred că am dreptul să ştiu. 

Saffron nu văzu niciun motiv să mintă. Era uimită că scăpase din 
Haga. Nu era decât o problemă de timp până când poliţia olandeză 
și stăpânii ei germani aveau să-şi dea seama ce s-a întâmplat și să 
înceapă s-o vâneze. 

— Un ofițer SS a încercat să mă violeze. 

— Dar eşti aici, aparent teafără, deci nu a reușit. 

Claude isi răsuci mustata continuându-și raționamentul. 

— Şi tu ai nevoie de ajutor, nu el. Ce ai făcut? 

— L-am omorât. 

Saffron spuse cuvintele cu un ton plat și neutru, iar reacția lui 
Claude fu la fel de discretă. 

— Merde”, mormăi el. Ei bine, atunci te felicit. Lumea este mai 
bună, sunt sigur, dacă a murit nenorocitul ăla. Dar sunt şi îngrijorat. 


Nu vreau ca furia lor sa fie indreptata spre mine sau spre familia 
mea. 

— Înţeleg. Trebuie să iau legătura cu Burgers si apoi o să plec 
pentru totdeauna. Poti să-i dai de ştire că sunt aici, te rog? 

— Mă tem că nu destul de repede pentru ce ai tu nevoie. Dar va 
veni în după-amiaza asta, ca de obicei. 

— A spus că vine aici în jur de ora cinci. 

— Așa este. 

— Pot să stau până atunci? 

Claude isi răsuci mustata din nou. 

— Poţi să stai până la cinci și jumătate. Dacă nu vine până atunci, 
si vreau să spun exact până atunci, trebuie să pleci. Dacă apar nemții, 
o să neg că te cunosc. Nu sunt un erou. Dacă mă torturează, o să 
vorbesc. Sau dacă îmi ameninţă familia. 

Ridică din umeri. 

— Eşti o fată curajoasă. Te admir. Dar soţia si copiii mei sunt mai 
importanți. 

— Înţeleg, spuse Saffron. Câtă vreme sunt aici, pot folosi o baie? O 
să dureze ceva timp. 

— De ce, ai pântecăraie? 

Saffron zâmbi. 

— Nu, trebuie să-mi schimb înfățișarea. 

— Ah, înţeleg. Ar fi cel mai bine să folosesti baia familiei. Este în 
apartamentul nostru, la etaj. Urmează-mă. 

Câteva minute mai târziu, Saffron stătea în fata oglinzii de la baie, 
goală de la brâu în sus, ţinând în mână foarfecă pe care tocmai o 
cumpărase. Își desfăcuse părul, care atârna în valuri negre si 
strălucitoare ce-i cădeau pe umeri şi pe spate, își trecu degetele prin 
el si scutură din cap ca să-şi simtă coama pe pielea goală. 

Apoi spuse: 

— Ei bine. 


După care își ridică mana dreaptă, se uită înapoi in oglindă si 
începu să taie. 


oek Geo 


Hendrik Elias nu se întoarse direct acasă sau la birourile VNV 
când ajunse înapoi in Ghent. În schimb, el si încă doi dintre asociații 
sai se duseră să ia prânzul. Aveau de discutat probleme importante 
de partid, iar el avea nevoie de o băutură tare după ce avusese de-a 
face cu poliția care le amânase plecarea cu mai bine de o oră, urmată 
de lamentarile fetei aleia. Marais, tot drumul de la Haga la Anvers. 

— Asta se întâmplă când li se permite femeilor să intre în politică, 
spusese un alt membru VNV atunci când conversatia se mută asupra 
lui Schröder. Sunt incapabile să-și controleze emoțiile, îi distrag pe 
bărbaţi de la probleme mai importante și provoacă tensiuni sexuale 
care nu-şi au locul în munca noastră. Trebuie să scăpăm de ea. Insist! 

Cel de al doilea coleg al lui Elias abordă un ton mai liniștit. 

— Domnişoara Marais pare o fată decentă și sunt sigur că a făcut 
treabă bună cu grupurile de femei. Dar, să fim sinceri, sunt 
irelevante, cel mult un spectacol. Și prezenţa ei ne face mai mult rău 
decât bine. Nu e bine ca oamenii să ne vadă opriți de poliţie la gară. 
Chiar dacă nu am greşit cu nimic, impresia proastă rămâne. Intelegi 
asta, bătrâne. 

Elias incuviinta. 

— Nu pot să vă contrazic, domnilor. Evenimentele din ultimele 
două zile au fost cât se poate de regretabile și am motive întemeiate 
să o rog pe domnisoara Marais să plece. Dar nu este nevoie să luăm 
o decizie imediată. Am trimis-o pe domnisoara Marais la Anvers 
pentru câteva zile. Va asigur că o să rezolv situaţia până se întoarce. 

Elias le oferise colegilor săi suficiente incredintari să-i facă să tacă 
pentru moment. Era aproape patru după-amiaza când se întoarse la 


birou, unde isi găsi secretara într-o stare de agitaţie. 

— Este... este cineva care vă așteaptă în birou - un german. Pare 
nerăbdător să vă vorbească. Asteapta de ceva vreme. 

O singură privire aruncată omului îi spuse lui Elias că era un ofițer 
Gestapo. După trei ani de ocupaţie, învățase sa le recunoască 
indiciile: costumul la fel de curat și de bine călcat ca o uniformă, 
părul tuns mai scurt la ceafă si în parti, și mai presus de orice aerul 
de siguranță care venea din faptul că ştiau că puterea lor era 
absolută. Acest ofițer l-ar fi putut aresta, interoga, tortura și arunca 
într-un lagăr de concentrare fără să aibă nevoie de vreun sistem legal 
convenţional. 

Ofiţerul Gestapo se ridică în picioare când Elias intră în cameră. 
Avea o înălțime medie, era subţire şi avea ochii gri, ascunşi în spatele 
unor ochelari cu rame rotunzi. 

— Bună ziua, Herr Elias, spuse el. Mă numesc Feirstein. Sunt ofițer 
in Geheime Staatzpolizei. Vă rog, luaţi loc. 

Elias se trezi spunând mulțumesc, de parcă ar fi fost un gest de 
bunăvoință faptul că i se permitea să se așeze în propriul său birou. 

— Cum pot să vă ajut? întrebă el. 

— Unde este angajata dumneavoastră, Marlize Marais? Nu este 
aici, iar gazda ei, Frau Akkerman, nu a vazut-o de cand a plecat de 
acasă sâmbătă dimineaţa, ca sa vă însoțească la Haga. Ce s-a 
întâmplat cu ea? 

— Ah... 

Elias simți o intepatura de frică. Cu toate ca nu greşise cu nimic, se 
simţea vinovat. 

— Nu știu... exact. 

— De ce spuneți asta? 

— Nu s-a întors cu noi în Ghent. 

— De ce? 

— Nu era în apele ei. Ca să fiu direct cu dumneavoastră, Feirstein, 
era într-o stare isterică. Pun asta pe seama întâlnirii ei cu ofițerul SS 


Schroder si apoi a intrebarilor politiei de azi-dimineata. Plangea si 
facea scene. Stiti cum este cand femeile devin isterice... 

Elias spera la o manifestare de simpatie ca între bărbaţi, dar 
Feirstein rămase impasibil. 

— Continuă, spuse germanul. 

— l-am sugerat să-și ia putin timp liber. Mi-a spus că avea o rudă, 
o mătușă îndepărtată, daca îmi amintesc bine, care trăieşte lângă 
Anvers. 

— V-a dat numele acestei mătuși sau o adresă? 

— Ei... nu, ma tem ca nu. 

— Nu l-aţi cerut aceste detalii? 

— Nu m-am gândit. M-am bucurat să scap de ea. 

— A coborât din tren la Anvers? 

— Da. 

— Şi n-aţi văzut în asta nimic suspect? 

Elias se încruntă. 

— Nu... de ce aș fi văzut? 

— Pentru că un om este mort, iar Fraulein Marais este ultima 
persoană care l-a văzut în viață. Asta în sine este de ajuns ca să 
trezească suspiciuni. Dar când inventează un motiv să se dea jos din 
tren și să dispară - ăsta vi se pare a fi comportamentul unei persoane 
inocente? 

— Cum adică, inventează un motiv. Femeia era isterică. Am văzut-o 
cu ochii mei. 

— Şi sunteți sigur că plângea cu adevărat? 

— Părea... 

Elias se opri în mijlocul propoziției. 

— O Doamne... nu cumva sugerati... Ne-a prostit în tot timpul 
ăsta? 

Fairstein nu spuse nimic. Privirea lui plină de dispreţ era de ajuns. 
Se duse la telefonul de pe biroul lui Elias, formă numărul 


operatorului si îi spuse acestuia numărul cu care voia sa fie pus în 
legătură. 

— Niciunul dintre idiotii din VNV nu ştie unde este femeia asta, 
Marais. A coborât din tren în Anvers, pretinzând că vrea să-și 
viziteze o rudă care trăiește în apropiere. Nu, nu a dat un nume sau 
o adresă. Ascultă cu atenţie, nu vreau ca oamenii noștri din Olanda 
să creadă că nu ne descurcăm cu treburile noastre aici în Belgia. 
Pune-i pe toți cei din Anvers să lucreze la cazul ăsta. Incepeti de la 
gară. Vorbiti cu oricine ar fi putut s-o vada pe Marais. Are douăzeci 
şi trei de ani. Înălţimea, un metru șaptezeci și trei, constituție zveltă. 
Are ochi albaștri, părul lung şi negru, bogat și strălucitor, se pare că 
e frapant. Asteapta... 

Feirstein se uită la Elias și întrebă ce haine purta Marais, după care 
îi dădu descrierea hainelor şi a valizei ei bărbatului de la celălalt 
capăt al liniei. 

— Du-te la Anvers şi spune-le să se miște rapid. Pot să trag de 
timp cu Olanda vreo două ore, dar Rauter îi presează. Am nevoie să 
pot să le spun ceva. Două ore maxim, numai atât pot aştepta. 

Feirstein puse telefonul jos si se îndreptă spre ușă fără niciun 
cuvânt. Doar după ce o deschise şi era pe cale să plece, se întoarse 
către Elias şi îi spuse: 

— Ne mai vedem. 

Biroul de Poliție al Securității din Anvers isi puse toți oamenii 
disponibili s-o caute pe Marlize Marais. Gara fu inundată de 
Gestapo, poliție criminalistică si personal SS în uniformă, gata sa 
vorbească cu angajații gării, vânzătorii din magazine, chelneritele 
din cofetărie si vânzătorii de flori si ziare. Pana la ora cinci si 


jumătate, aflaseră ca suspecta coborâse din trenul de la Haga, 
cumparase un bilet pentru Liege si plecase cu urmatorul tren. 

Era un interval de zece, cincisprezece minute intre momentul cand 
o servise pe Saffron vanzatorul de bilete si acela când chelnerita îi 
adusese mâncarea si băutura. Asta părea ciudat, fiindcă dura cel 
mult două minute să mergi dintr-un loc într-altul. Dar ofițerul care 
puse cap la cap toate probele concluzionă că discrepanta era cel mai 
simplu explicată prin faptul că unul dintre martori spusese un timp 
greșit. În orice caz, nu era important. Stabiliseră că Marais nu mai 
era în Anvers. 

Acum era problema altcuiva. 

Cu putin timp înainte de ora cinci, Rauter, De Vries, Lüdtke si 
Weimann se intalnira din nou în morga poliției, si de data asta 
Weimann fu cel care vorbi 

— O să vă descriu rănile în ordinea în care cred că au fost 
provocate. Să ne uităm prima oară la zona genitală a victimei. Am 
ras zona pubiană ca să puteți vedea vânătăile de deasupra organelor 
genitale, care sunt urmarea unei lovituri, cel mai probabil, cu 
genunchiul. Un bărbat lovit în zona vulnerabilă se apleacă în față în 
mod instinctiv. Capul îi coboară, lăsându-i fata expusă. Observati 
contuziile din partea stângă a fălcii, aproape de obraz. Nu sunt 
foarte pronunțate, sugerând că lovitura nu a fost un pumn, ci dată cu 
palma sau cu baza palmei. 

Efectul unei asemenea lovituri este dramatic. Rasuceste capul si 
provoacă rupturi la nivelul ligamentelor. Întorcându-se, capul trage 
corpul după el, asa încât până si un om masiv poate fi doborât la 
pământ. Iar prăbuşirea la pământ face să se zdruncine creierul în 
teasta. Asta ameteste victima. 


Tot ce am descris pana acum a durat câteva secunde: cinci, poate, 
cel mult zece. Victima a fost luată pe nepregătite. Nu a apucat să 
lovească deloc: nu se văd urme de lovituri pe încheieturile degetelor. 
Acum e la pământ, întins pe spate și vine a treia lovitură. Priviţi la 
partea de sus a pieptului. Observati cele două răni evidente, una 
lângă alta. Două obiecte identice au lovit acest bărbat simultan. 
Spune-mi, inspector-sef De Vries, când i-ai pus întrebări lui Fraulein 
Marais, ce încălțăminte purta? 

De Vries închise ochii, ca să-şi formeze în minte o imagine a 
femeii, şi spuse: 

— Cred că o pereche de pantofi comozi cu șireturi, absolut 
obișnuiți. 

— Şi in timp ce mergea tacaneau cu vârful și călcâiul pe 
pardoseală? 

— Cred că da. Nu am considerat că este relevant. Toţi pantofii au 
flecuri de metal. Oamenii poartă astfel de pantofi ca să prevină 
uzura tălpilor. 

— Chiar asa. Și este păcat că nu ai în posesia ta acei pantofi, pentru 
că dacă i-ai avea, bănuiala mea este că tocurile s-ar potrivi cu urmele 
de pe pieptul victimei. 

— O „lovitură bronco” spuse Rauter, folosind expresia 
englezească. 

— Îmi pare rău, domnule, ce vreţi să spuneţi? întrebă De Vries. 

— După cum am aflat din interogarea agenţilor inamici, o 
„lovitură bronco” este un termen britanic pentru o lovitură executată 
cu amândouă picioarele, din săritură, pe care o recomandă în luptele 
corp la corp manualul pentru antrenarea agenţilor. E mult mai 
eficientă decât o singură lovitură cu vârful pantofului. Acelaşi 
manual le arată agenţilor care se antrenează și cum să atace un 
bărbat prima oară lovindu-l în testicule şi apoi în maxilar cu baza 
palmei, așa cum a descris dr. Weimann. 


— Vreti sa spuneti ca domnisoara Marais este agent britanic? 
întrebă Ludtke. 

— Da... dar asta este imposibil. Schroder a spus adevarul. Avem 
control asupra tuturor comunicatiilor dintre Londra si Olanda. Nu ar 
fi putut parasuta un agent in Olanda fara ca noi sa stim. 

— Poate ca asta explica de ce au trimis-o in Africa de Sud si apoi in 
Portugalia, de unde ne-au lăsat s-o aducem în Belgia, fără ca nimeni 
din Ţările de Jos să știe că vine. Bănuiala mea este că Marais, sau 
oricine ar fi ea, a fost trimisă să afle ce s-a întâmplat cu agenții 
precedenţi. Şi acum știe atât situația din Belgia, cât şi pe cea din 
Olanda, din spusele ofițerilor germani. 

Faţa lui Rauter deveni palidă. 

— Dumnezeule... cum au putut să fie atât de proşti? Trebuie s-o 
oprim. 

Weimann tusi ca să atragă atenţia celorlalți bărbați. 

— Înainte să faceţi asta, domnule, ar trebui să mai știți un lucru. 
Niciuna dintre rănile pe care le-am descris până acum nu au fost 
fatale. Schroder ar fi fost grav rănit, dar şi-ar fi revenit complet. Dar 
Marais nu putea să lase să se întâmple una ca asta. A luat un ac de 
pălărie sau o brosa cu un ac lung și i l-a înfipt în colțul ochiului în 
timp ce Schroder stătea întins fără cunoștință la pământ. Apoi l-a 
împins prin spatele osului orbital în creier, unde a învârtit vârful 
acului ca să provoace cât mai multe leziuni interne în creier. 

SS-Hauptsturmfilhrer Schroder a murit de hemoragie cerebrală. Și a 
murit încet, ceea ce explică celălalt mister al acestui caz, din 
perspectiva unui medic legist. Corpul a fost pus cu atenţie sub un 
copac, rezemat de trunchi, ca lumea să creadă că era un bărbat care 
dormea. Dar victima era încă vie când s-a întâmplat asta: sângele îi 
circula în sistem. Vă asigur că ar fi arătat foarte diferit înăuntru dacă 
ar fi fost mort când a fost mutat. 

Dar cum ar fi putut criminalul să mute și apoi să aranjeze un 
bărbat puternic, mare și voinic, care era încă in viata? Răspunsul: 


pentru ca era pe moarte si nu avea puterea sa se opuna. Cine a facut 
aceasta crima este un luptator foarte bine antrenat, capabil de actiuni 
violente si apoi de a ucide pe cineva lent si calculat. Apoi ucigasul a 
acoperit urmele, castigand timp ca sa scape. 

— Nu o să scape, Herr Doktor, aveţi cuvântul meu, spuse Rauter. 
Într-o oră, fiecare ofiţer SS şi toată poliția locală din Ţările de Jos o s- 
o caute pe Marlize Marais. 

— Spune-le să fie atenţi, spuse Kommissar Ludtke. Am avut de-a 
face cu multi criminali în viata mea. Dar puţini au fost atât de 
periculoși. 

Saffron zambi când ochii lui Jean Burgers se măriră fără să-i vină 
să creadă. 

— Ce părere ai? întrebă ea cochet, înclinându-și capul într-o parte 
și apoi în cealaltă. 

Părul ei lung si negru era acum blond şi tuns bob. 

— Sincer, nu te-as fi recunoscut. Daca ai fi stat așezată în cafenea 
când am intrat, aş fi trecut pe lângă tine. 

— Bine. Mi-am schimbat si hainele de azi dimineață. 

— Aşa... Claude mi-a spus ce ai făcut. Crezi că nemții ştiu că tu l- 
ai omorât pe omul ăla? 

— Trebuie să presupunem asta. 

— Atunci trebuie să presupunem și că o să te caute ca nebunii. 
Primul lucru care trebuie făcut este să te scoatem din Liege. O să fie 
blocaje rutiere pe fiecare drum de la ieşirea din oraș, așa că trebuie să 
trecem de ele pe jos. Odată ce suntem dincolo, o să fac rost de o 
mașină și o să putem să traversăm tara. 

— Germanii nu o să supravegheze drumurile din afara orașului? 


— Nu pe toate. Sunt prea multe. Nu te ingrijora, stiu toate 
drumurile din tara. 

— Dar unde o să mergem? 

— Operatorul de radio pe care l-ai cunoscut... 

— Cel pe care nu mi l-ai prezentat? 

— Da... Se numește Andre Deforge. Părinţii lui au o fermă la 
aproximativ patruzeci de kilometri de aici, între Malmedy şi Spa. Ca 
si noi, îi urăsc pe germani. O să ne lase să te ascundem acolo pentru 
câteva zile, dar nu mai mult. Ar fi prea periculos. Intelegi, ei nu te-ar 
trăda niciodată. Dar, daca un vecin aude masini care sosesc noaptea, 
sau oameni necunoscuți pe camp... Este foarte trist, dar multi sunt 
dispuşi să-i ajute pe cei din Gestapo. Își închipuie că o să le meargă 
mai bine dacă fac asta. 

— Andre o să poată să-și aducă și stația radio? Trebuie să iau 
legătura cu Londra. 

— Nu... asta ar fi prea periculos. Cum am spus, era nebun după 
radiouri din copilărie. Mai are încă tot echipamentul vechi ascuns 
într-un hambar. Eşti gata să pleci? 

— Da, dar trebuie să scap de valiză. 

— Dă-mi-o mie. Claude are un cazan în pivniţă. Îi face toată apa 
caldă pentru cafenea si apartament și căldură pe timp de iarnă. 

Saffron i-o înmână. 

— Eşti sigură că ai luat de aici toate lucrurile de care ai nevoie? 

— Da, sunt toate în geantă. 

— Atunci îi dau asta acum lui Claude. Până la cină, va fi scrum. 

In clipa in care primi stiri din Anvers, Feirstein isi contacta 
omologul din Liege, inspectorul Fritz Krankl, îi explică situaţia si îi 


spuse ca localizarea si prinderea lui Marlize Marais era acum 
prioritatea numărul unu. 

— Este suspecta principală în cazul Schroder? întrebă Krankl. 

— Nu ştiu sigur. Dar spune mai departe că este un ucigas în 
libertate. Asta îi va speria pe oameni şi îi va face dornici s-o dea de 
gol. 

— Asta are sens. Dar am lucrat cu Karsten Schroder in Mainz 
înainte de război. Era un munte de om. Și, pe lângă asta, un adevărat 
nemernic. Era întotdeauna mai dispus să-și folosească pumnii decât 
creierul. Greu de crezut că l-ar fi putut ucide o femeie. 

— Orice bărbat poate fi ucis dacă lasă garda jos. Tot ce contează 
este că am pierdut pe unul de-ai nostri şi că femeia asta este singurul 
suspect. S-o găsim întâi și să ne ocupăm de detalii după aceea. 

— Nu te îngrijora, Feirstein, oamenii mei se străduiesc din greu. O 
s-o găsim pe femeia asta, poţi să fii sigur. 

Se hotari să-l contacteze imediat pe supraveghetorul care se ocupa 
de Prosper Dezitter, „omul cu degetul tăiat”, informatorul șef nazist 
din Belgia. 

Când părăsiră Café Royal Standard, pe lângă ei trecu un Mercedes 
negru cu difuzoare montate pe capotă. O voce metalică si dura 
anunța: „Achtung! Achtung!® În orașul dumneavoastră se află un 
criminal fugar. Este o femeie tânără. Este înaltă, are părul negru si 
ochii albaştri. Ultima oară când a fost văzută purta o rochie albastru 
închis si o haină maro si avea o valiză. Este căutată pentru uciderea 
unui ofițer german. Dacă o vedeți, anunțați imediat autoritățile. Cu 
cât este prinsă mai repede, cu atât mai bine va fi pentru toată 
lumea... Achtung! Achtung!” 


Saffron se infiora toata cand Mercedesul trecu si vocea din 
difuzoare se pierdu in depărtare. Il strânse mai tare de brat pe Jean 
Burgers in timp ce mergeau pe drum in aceeasi directie in care o 
luase și mașina cu difuzoare. Lui Saffron i se părea că fiecare pereche 
de ochi de pe stradă se uită la ea si că oamenii puteau vedea prin 
deghizarea ei jalnică. 

Trecură pe lângă un grup de muncitori care stăteau în faţa unui 
bar, cu pahare de bere în mână, și unul dintre ei urlă: 

— Fruntea sus, blondino! 

Tar altul strigă: 

— Te fac eu fericită dacă nu te face el! 

Şi, în timp ce râsul și fluierăturile încetau, Saffron își dădu seama 
că aspectul de femeie ușuratică se datora părului ei de un blond 
strident. 

Burgers nu le acordă nicio atenţie. Încerca să meargă cât putea mai 
repede fără să atragă atenţia spre ei. 

— Trebuie să trecem dincolo de râu, spuse el. Dacă nu reușim, nu 
ajungem nicăieri. 

Grăbiră pasul, alergând chiar pe câteva stradute laterale tacute și 
părăsite de pe malul râului Meuse. În partea îndepărtată a râului, 
aproape de apă, era o cărare lată, iar Burgers o conduse pe ea. O 
luară la dreapta. In fata lor, la doar câteva sute de metri depărtare, se 
întindeau peste râu cele trei arcuri de fier forjat ale unui pod vechi. 
În fata acestuia erau parcate două camioane germane de armată. 
Soldaţii descărcau stâlpi, plăci, saci cu nisip și role de sârmă 
ghimpată dintr-un camion sub supervizarea unui ofițer. Saffron 
observă o pereche de polițiști în civil, fie detectivi, fie din Gestapo, 
verificându-i pe oamenii care treceau pe lângă ei. 

— Un blocaj rutier, sopti Burgers. 

— Lasă-l în seama mea, răspunse Saffron. 

Erau aproape de pod. O parte a drumului fusese blocată, iar 
soldaţii instalau o barieră de-a curmezișul celeilalte. Urma să mai 


treacă un minut sau două până cand bariera să fie complet 
operațională. 

Saffron văzu o femeie cu părul negru, a cărei haină semăna cu cea 
pe care o purtase ea. Unul dintre bărbaţii în civil o oprise, îi cerea 
actele. Femeia cotrobăia prin poşetă, speriată de moarte. 

Celălalt poliţist se uită spre ei. Saffron îi zâmbi cochet, după care 
strigă către soldaţii din apropiere: 

— Bună, băieți! 

Soldaţii se opriră din ce făceau și îi recompensară atenţia cu 
zâmbete largi și câteva fluierături, până când sergentul de serviciu 
strigă la ei să se întoarcă la lucru. 

Până să se întâmple asta, Saffron și Burgers ajunseră pe pod. 

— Ar fi trebuit să mă fac blondă acum multi ani, glumi ea. Nu am 
avut idee ce pierd. 

El isi tinea ochii fixati pe drumul din fata. Podul se afla în locul în 
care râul Ourthe se vărsa în Meuse. Între cele două râuri era o fâșie 
îngustă de pământ şi un al patrulea arc continua podul peste Ourthe. 
Numai după ce coborâră de pe pod pe malul îndepărtat din partea 
cealaltă își permise Burgers să se relaxeze. 

Întâmpinară și alte blocaje rutiere în drumul lor spre ieșirea din 
oraș, îndreptându-se spre sud-est. La un moment dat, trebuiră să se 
catare pe un burlan din spatele unui magazin care-și încheiase 
programul pentru ziua respectivă și apoi să se urce pe acoperișurile 
clădirilor din apropierea acestuia ca să ocolească germanii de 
dedesubt. În alt caz, se strecurară prin grădinile unor vile victoriene 
de la marginea orașului. 

— Cred că de aici înainte drumul va fi liber, spuse Burgers. Nici 
măcar germanii nu pot să închidă fiecare drum din Belgia. 

Făcu o grimasă. 

— Acum trebuie să fur o maşină. Nu-mi place asta. Nu vreau să 
deposedez un cetăţean cinstit de ceva ce deține. 


Saffron nu-l contrazise. Îi datora viata ei acestui om. Nu era drept 
să-l critice că-şi făcea scrupule. Merseră cam un kilometru pe un 
drum de ţară şi ajunseră într-un sat cu o piaţă, împrejurul căreia se 
aflau o biserică, o cafenea, câteva magazine, case si o mairie - 
primărie. 

În mairie era aprins un bec. În fata ei era parcat un Renault mare. 

— Probabil că primarul lucrează până târziu în seara asta, spuse 
el. lată-i mașina. E a lui, pentru că, uite, e un semn care spune că 
spaţiul este rezervat Primarul este, prin definiție, colaborator, pentru 
că nu poți să detii o funcţie publică fără să ai aprobare de la les 
Boches. Asa că nu mă simt prost dacă îi iau mașina. Dau o lovitură în 
numele libertăţii. 

Saffron îl bătu pe spate. 

— Bine spus. Vrei să sparg eu mașina în locul tău? 

— Poţi să faci asta? 

— Pot. 

— Sunt impresionat. Dar nu este nevoie. Nu este încuiată. Cine ar 
fi atât de nebun încât să ia mașina primarului? Şi, înainte să întrebi, 
sunt capabil să pornesc motorul. 

Într-adevăr, uşile se deschiseră fără să fie forțate. Burgers se 
întinse în spatele bordului, smulse două fire și le atinse una de alta 
ca să declanșeze circuitul electric de pornire a maşinii 

— Superb! se bucură el. Să mergem. 

Era încă lumină când ajunseră la ferma unde locuiau părinţii lui 
Andre, Luc și Julie Deforge. O primiră pe Saffron fără ezitare. 
Burgers plecă la scurtă vreme după aceea. Plănuia să conducă mare 
parte din drum înapoi spre Liege, să lase maşina la câțiva kilometri 
de satul de unde o luase iniţial și apoi să ia un autobuz până în oraș. 


— Maine o sa ma intorc cu André si 0 sa contactam Londra. Pana 
atunci, au revoir!. 

Julie aduse o scară şi o propti în dreptul deschizăturii care ducea 
în podul casei. Urcă pe scară, ţinând in mână un lampas cu ulei, iar 
Saffron urcă şi ea după ce îi întinse lui Julie păturile, asternuturile si 
pernele pe care le aduseseră. Intră într-un loc întunecos și prăfuit 
care părea un spaţiu de depozitare pentru lucrurile nefolosite pe care 
le adună orice familie. Saffron văzu un cal de lemn vechi și, într-un 
colţ, o pereche de biciclete pentru copii. În altă parte, văzu un teanc 
de rame goale de fotografii, un cuier, componentele ruginite ale unui 
cadru vechi de pat de fier, si nişte lăzi de ceai stivuite aproape până 
la tavan pe zidul din fata. 

Julie pusese lămpașul pe o masă mică de lemn. Saffron presupuse 
că aveau să facă patul pe care îl văzuse. În schimb, Julie se duse prin 
pod până lângă lăzile stivuite, isi puse mâinile pe ele și împinse. 
Spre mirarea lui Saffron, acestea alunecară ușor pe podea într-un 
grup compact. Observă că acestea fuseseră aranjate într-o formă 
triunghiulară aparent aleatorie, ca un fel de piramidă în trepte. O 
parte se potrivea exact cu unghiul acoperişului aşa încât lăzile 
puteau să alunece pe toată lungimea zidului lateral. În locul unde 
fuseseră acestea se afla o ușă. 

— Asta e minunat! exclamă ea. 

Julie zâmbi. 

— Fratele mai mare al lui Andre, Henri, a făcut asta. Băiatul ăsta a 
putut întotdeauna să facă orice-i trecea prin cap. A găsit lăzile, apoi 
le-a prins împreună şi înăuntru, unde nu pot fi văzute, le-a pus roti, 
cum sunt cele de la mobile. El și Andre aveau locul lor secret unde se 
puteau ascunde de toată lumea. 

Fata lui Julie se înăspri, iar ea scuipă pe podea. 

— Les boches, nenorocitii, l-au luat să lucreze în fabricile lor. Ne-au 
transformat bărbaţii în sclavi. După ce-și termină studiile, o să-l ia si 
pe Andre. Ah... ce putem să facem noi? Nu? Vino. 


O pofti pe Saffron într-o încăpere mica, luminată de stelele de 
afară. 

— Nu se vede de jos. Are hornul in fata. Acum, uite aici... 

Marginea grămezii de lăzi ieșea în cadrul ușii. Saffron văzu un 
mâner de lemn, cu fața spre cameră. Julie îl apucă şi trase cuferele 
înapoi, acoperind spaţiul intrării. După care închise ușa. 

— Alors... acum suntem ascunse. 

Pe podea se aflau patru saltele, o oală de noapte goală și un ziar 
vechi. Saffron îl ridică și văzu că avea data de 14 martie 1942. Pe 
prima pagină era o poză cu Hitler, căruia cineva îi desenase negi, 
coarne de draci si dinți negri. 

— Nu ești primul musafir din micul nostru hotel, spuse Julie. Anul 
trecut, aici au fost patru dintre piloţii voştri. Le-am oferit adăpost 
până au venit cei din Rezistență să-i ia. Cred că există o ruta secretă 
către Spania. Poate că ai putea să pleci tot pe acolo. 

— Da... 

— Vino cu mine, cherie. 

Julie trecu prin aceeași rutină, în sens invers, cu ușa şi lăzile. 
Câteva secunde mai târziu, se aflau înapoi în pod şi nu se mai vedea 
absolut niciun semn de cameră secretă. 

— Să coborâm, spuse Julie, luând-o înainte pe scară în jos. Nu o să 
ne vadă nimeni... si o sa culegem niște flori ca să-ți facem camera 
mai puţin tristă. Am făcut o mâncare din carne de porc și mere să 
avem pentru cină eu şi Luc. O să luăm niște păstăi și cartofi din 
grădina de legume si o să fie mai mult decât suficient pentru toți trei. 

— Vă rog să nu vă luaţi de la gură mâncarea din cauza mea. Ştiu 
cât de greu este pentru fermieri, cu germanii care cer totul pentru ei. 

— Ei, pufni cu dispreţ Julie în timp ce coborau la parterul casei. 
Sunt ca lăcustele. Dacă am rămâne doar cu ce ne permit ei, am muri 
de foame. Dar nu suntem atât de proști pe cât își închipuie ei. Ştiai că 
porcii și puii sunt animale de pădure? Alors... când ştim că vin les 
boches, dăm drumul la câţiva porci şi la vreo şase pui în natură. Au 

parte de o mică vacanţă printre copaci. Apoi se întorc în cocină şi în 
cotet, iar prietenii lor nu mai sunt acolo. Asa că avem carne şi ouă, și 
nici măcar germanii n-au cum să ne ia grădinile care ne dau legume 
și fructe. 

Saffron o ajută pe Julie să adune un coș de provizii pentru cină și 
puțină mazăre dulce să aibă in camera. Mancara foarte bine și baura 
cidru făcut din merele de la fermă. 

Deveni clar că Burgers nu-i spusese familiei Deforge de ce avea 
Saffron nevoie de ajutorul lor; îl ştiau de când era copil, iar 
încrederea lor în el era absolută. Totuși, Saffron considera că ei 
meritau să ştie adevărul si le spuse clar că nu avea să le poarte pica 
dacă prezenţa ei era un risc prea mare pentru siguranța lor. Dar, 
când auziră ce patise, soții Deforge se dovediră uniţi în dorința de a 
o sprijini. 

Luc isi scoase pipa din gură, îi îndreptă coada înspre Saffron si 
împunse ușor aerul cu ea, asigurând-o pe un ton apăsat: 

— Dacă un bărbat încearcă să violeze o femeie, atunci merită să 
moară. La fel, un bărbat, dacă li se alătură nenorocitilor de SS-isti, 
atunci iar merită să moară. Şi dacă este și SS-ist, şi violator... 

Luc se lăsă pe spate, fără să simtă nevoia să-şi termine propoziţia. 
Se întoarse spre soţia lui. 

— Adu-ne niște cognac, draga mea - sticla cea bună. Vreau să bem 
un pahar pentru fata asta curajoasă. 

În acea noapte, Saffron se aşeză pe una dintre saltelele din camera 
secretă, ținându-şi capul în mâini. În faţa ei se afla un ziar vechi, cu 
Hitler zgâindu-se la ea, iar mazgaliturile de pe trăsăturile lui nu 
reușeau să-i ascundă intenţiile criminale din ochi. Data acelui ziar 
era la doi ani si unsprezece luni după zi de Vinerea Mare din 1939, în 


Paris, când ea şi Gerhard stătuseră unul în braţele celuilalt, un 
moment de beatitudine când însuşi timpul se oprise. Îi era dor de 
atingerea lui atât de tare încât golul dinăuntrul ei o durea. Avea în 
mână fotografia cu ei lângă Turnul Eiffel, acum puţin ştearsă. Se 
întrebă dacă el mai avea braţele acelea puternice, mâinile delicate, 
mintea clară și luminoasă, sau dacă nu cumva sufletul îi fusese 
desfigurat, însemnat cu cicatrici sau chiar distrus; se întrebă dacă 
înşelase moartea. Nu putea nicicum să renunţe la speranţă. 

În seara următoare, Burgers se întoarse, adus pe locul din spate al 
motocicletei lui André. 

— Les boches au înnebunit, îi spuse lui Saffron când se întâlniră în 
bucătăria casei. Ştii femeia aia, biata de ea, pe care am văzut-o ieri 
seară pe pod, cu cei de la Gestapo? Orice femeie care este mai înaltă 
de un metru șaizeci și are părul negru sau saten închis este oprită. 
Oferă recompense oricui are informații si amenință cu moartea pe 
oricine te-ar ajuta. Stiu de un informator extrem de periculos, 
cunoscut sub numele de Prosper Dezitter... 

Burgers ezită, îngrijorat de o grimasă bruscă de pe fața lui Saffron. 

— Ce s-a întâmplat? 

— leri după-amiază, când am ajuns la cafenea, acolo erau doi 
bărbați... şi o chelneriță pe care nu am mai văzut-o înainte. Ei ar 
putea să mă identifice. Si asta ar fi rău pentru Claude. 

— Cei doi bărbați purtau salopete de muncitori? 

— Da. 

— Iar chelnerita avea aerul unei femei căreia nu-i pasă de munca 
ei si care nu vrea decât sa-si citească revista? 

Saffron râse. 

— De unde ai ştiut? 


— Pentru ca barbatii sunt Pierre si Marco. Sunt in cafenea in 
fiecare după-amiază si sunt comuniști pătimași. N-ar trada pe 
nimeni naziștilor. lar chelnerita era Madeleine, fiica lui Claude. Este 
adevărat că ea și tatăl ei se ceartă de nu-ţi vine să crezi, dar altfel se 
iubesc foarte mult. Esti în siguranță dacă e vorba de ea. O să ţi-l 
descriu pe Prosper Dezitter: tenul închis la culoare, părul negru, înalt 
cam de un metru nouăzeci. Are porecla: l'homme au doigt coupé. Pe 
amanta lui o cheamă Florie Dings - nici ea nu este de încredere. 

— André, să mergem să vedem ce-ti face aparatura radio. A fost 
închisă în hambarul ăla timp de trei ani. Sper că n-a fost roasă de 
sobolani. 

In timp ce mergeau spre hambar, Burgers spuse: 

— Te-ai gandit cum sa scapi? Putem sa-ti aranjam niste acte false si 
permise de călătorie, dar trebuie să fiu sincer: calitatea lor nu este 
perfectă şi, la felul cum te caută germanii... nu cred că ai putea să 
ajungi în Spania sau chiar în Elveţia fără să fii prinsă. 

— Sunt de acord, spuse Saffron. M-am gândit la asta. Trebuie să 
mă întorc la Londra. Am prea multe informaţii pentru câteva mesaje 
radio. Trebuie să le comunic direct. Dar, dacă încerc să scap pe cale 
terestră, o să dureze luni de zile până mă întorc în Anglia. Şi aş pune 
pe drum prea multe vieţi în pericol. Trebuie să ies pe calea aerului. 

— Există posibilitatea asta? 

— Există o escadrilă specială care zboară tot timpul în Franţa și 
din Franţa. Nu vin aici, în Ţările de Jos. Dar unde ne aflăm pare să 
fie o zonă rurală; poate că ar putea zbura aici. Dar ar fi vreun loc 
sigur unde să aterizeze? 

Burgers strigă: 


— Hei, André, ce s-a ales de terenul de la La Sauviniere? Stii, cel 
de pe care obișnuiau avioanele mici să decoleze? Il folosesc cei din 
Luftwaffe? 

— Nu, din cate stiu eu, raspunse André. 

Vocea îi era putin înfundată, pentru că partea de sus a corpului si 
capul îi erau bagate sub capota dubei vechi cu care familia Deforge 
isi ducea produsele la piaţă înainte ca germanii să înlăture aceasta 
posibilitate luând totul pentru ei înşiși. 

— Desigur, nimănui de pe aici nu-i este permis să zboare. Probabil 
că acum e o păşune de vaci. 

Andre ridică diferite componente din compartimentul motorului 
și le aseza pe pământ se întinse, isi şterse fruntea cu dosul palmei si 
spuse: 

— Dar e pe drumul de la Spa la Francorchamps. Nici pe departe 
locul ideal pentru o întâlnire secretă. 

— Da, dar este un spaţiu imens, cântări Burgers. Şi sunt sigur că 
unele parti ale drumului sunt ascunse de copaci. 

Andre se gândi, dupa care incuviinta. 

— Și eu cred. 

— Uite, îi spuse Burgers lui Saffron. Acum ai un aerodrom. 

O oră mai târziu, Andre îşi reasamblă staţia veche de radio și o 
potrivi pe frecvenţa folosită ca să apeleze Londra. Între timp, Saffron 
și Burgers studiară o hartă locală, oferită de domnul Deforge. Isi 
compuse si isi codifica mesajul si era pregatita sa il trimita. Conform 
codurilor care o identificau pe Saffron si tabelului pe care ea îi 
folosea, acesta spunea: 


NE TEMEM DE CE E MAI RĂU ÎN OLANDA. EXPUNERE COMPLETĂ. AM 
INFORMAŢII VITALE. SUNT URMĂRITĂ DE GERMANI. L-AM UCIS PE 
OFIȚERUL SS SCHRODER. AM PIERDUT ACOPERIREA. SOLICIT SALVARE 
AERIANĂ IMEDIATĂ. SUGEREZ TERENUL LA SAUVINIERE, LA 4 KM DE SPA, 
LÂNGĂ DRUMUL N62 SPRE FRANCOPCHAMPS. ROG RASPUNDETI DESEARA. 
22:00 GMT. 


— Mai putin de două minute, spuse André cand termina de 
transmis. Sunt tot mai bun la asta. 

Transmisia fu preluată de un operator al Funk-Horchdienst, 
serviciul german de interceptare radio, dar nu fură în stare să obțină 
mai mult decât o fixare generală a sursei: estul Belgiei, la mică 
distanță de granița cu Reich-ul. Nu era o zonă de unde să mai fi 
detectat schimburi radio cu Londra. Când le fu înmânat textul, 
criptografii observară că structurile de litere nu erau similare cu 
metoda standard de codificare britanică. Un membru al echipei isi 
aduse aminte că văzuse ceva asemănător cu două săptămâni mai 
devreme. Dar nu era timp să spargă codul. Führer-ul ordonase recent 
ca tot personalul care se ocupa cu transmisiile radio si criptografia sa 
se dedice schimburilor radio ruseşti. Biroul central al armatei era pe 
cale să fie implicat pe frontul rusesc în cea mai mare acțiune ofensivă 
de la Barbarossa, iar asta era tot ce conta. 


— Ce crezi despre asta? întrebă Gubbins, ținând în mână o copie a 
mesajului lui Saffron. Este autentic? 

— Codificarea este perfectă, replică Leo Marks. Și mai este ceva: 
fetele noastre au recunoscut stilul tipului care comunica cu noi din 
Grupul G. Asta leagă mesajul de ce ne-a spus Courtney în primul ei 
mesaj. 

— Următoarea întrebare: Amies, avem vreo informatie pe care s-o 
coroborăm cu povestea asta că germanii o urmăresc pe Courtney? 


— Da, domnule, am verificat cu cei de la Semnale“? si se vorbeşte 
mult despre o spioană britanică urmărită pentru uciderea unui ofițer 
SS: trafic radio între unitățile germane din Olanda și Belgia şi 
transmisii radio care ordonă populaţiei civile să coopereze. Nu s-a 
spus nimic că ar fi fost arestată. Nemţii ar fi vrut să ştie toată lumea 
dacă și-ar fi prins prada. 

— E logic. N, ce-i cu tipul ăsta, Schroder? 

Şeful secţiunii olandeze tocmai aflase că, fără știrea lui, avusese loc 
o operaţiune în zona pe care o gestiona el. Fusese foarte deranjat de 
aceste veşti. Dar nu avea sens să facă scandal. Autocompătimirea nu 
era o emoție pentru care să aibă timp Gubbins. 

— Este sau a fost un individ extrem de ticălos, chiar și după 
standardele SS, spuse N. A condus execuţii în cel putin două situații 
când ostaticii au fost omorâţi în semn de răzbunare pentru actele 
Rezistenței olandeze. L-am considera o pierdere semni-ficativă 
pentru SS în Olanda. 

— Să înțeleg că suntem de acord că acest mesaj a fost într-adevăr 
trimis de cadetul Courtney, că l-a ucis pe Schroder și că acum se află 
în mare pericol? 

Nevăzând niciun semn de împotrivire, Gubbins continuă: 

— Acum, cu privire la informaţiile pe care le-a adunat. Cum ti se 
pare, Amies? Trebuie să spun că ideea că a avut conversații 
particulare cu guvernatorul general al Belgiei mi se pare putin cam 
trasă de păr. 

— Adevărat, dar l-a numit pe colonelul Scholtz ca sursă a ei pentru 
știrea că agenţii noștri au fost prinşi. Vă spun sincer, nu-i știam 
numele. Din câte ştiam eu, aripa locală Abwehr era condusă de un 
individ numit Servaes, colonelul Servaes. Dar mi s-a confirmat că ea 
are dreptate. Scholtz este noua persoană în funcție. Mai important, 
domnule, nu cred că Saffron Courtney este genul de persoană care să 
fantazeze si care să inventeze informaţii ca să pară mai valoroasă sau 


mai importantă. Persoanele care fac asta se tem că sunt 
neimportante. Ma indoiesc ca fata asta s-a simtit vreodata in viata ei 
neimportanta. 

— Tind sa fiu de acord cu tine, spuse Gubbins. Mai mult, daca a 
aflat ce am vrut să știm despre rețeaua noastră din Țările de Jos, 
chiar si dacă sunt veşti proaste - de fapt, in special dacă sunt veşti 
proaste, trebuie sa stim tot ce are să ne spună. Amies, tu ai trimis-o si 
e treaba ta. Iti dau misiunea s-o scoţi de acolo. Trimite-i un mesaj. 
Cât de scurt poţi. Spune-i că o să mergem după ea mâine noapte. O 
să primească instrucțiuni la ora 21:00 GMT. 

— Mâine? Cei din F.A.R. o să aibă câte ceva de spus despre asta. E 
din scurt pentru ei. 

— Atunci cel mai bine să se apuce imediat de treabă. Sună-i pe cei 
de la Tempsford. Explică-le importanța agentului si de ce e 
neapărată nevoie să se grăbească. Dacă au nevoie de fotografii de 
recunoaștere, o să aibă nevoie de un avion care să zboare la prima 
oră a dimineții. 

— Da, domnule, spuse Amies și se uită spre Gubbins. Pot să 
vorbesc direct, domnule? 

— Dă-i drumul. 

— După cum ştiţi, am cea mai bună părere despre cadetul 
Courtney şi nu am niciun dubiu cu privire la însemnătatea 
informaţiei pe care o deţine. Dar mă simt obligat să remarc, ca avocat 
al diavolului, că această operaţiune prezintă un risc major. Dacă 
lucrurile merg prost, inamicii noștri de la Whitehall n-o să ezite să 
folosească eșecul împotriva noastră. 

— Ştiu asta, domnule maior. Dar iti pun o întrebare: dacă ai fi în 
locul meu, ai da ordine pentru această misiune? 

— Fără nicio ezitare. Există un risc să o pierdem pe Courtney dacă 
încercăm să o extragem. Dar este aproape o certitudine că o pierdem 
dacă nu facem asta. 

— Atunci e mai bine să mergem după ea şi s-o extragem, nu-i așa? 

Feirstein nu era un ofițer superior în Gestapo, dar circumstanțele îi 
aruncaseră cazul Schröder/Marais în poală, iar el avea ambiția si 
inițiativa de a prelua controlul asupra lui. Asambla fragmente de 
probe ca pe nişte părți ale unui mozaic. Nu le corelase pe toate ca să- 
şi facă o impresie de ansamblu. Dar era sigur că nu avea să treacă 
mult timp până când totul avea să devină clar. 

Fragmentul nr. 1: Marais luase trenul spre Liège. Fusese văzută 
părăsind gara şi mergând prin oraş, însă destinația ei era 
necunoscută. 

Fragmentul nr. 2: În aceeași seară, o maşină Renault fusese furată 
dintr-un sat din afara orașului. Fusese recuperată în dimineața 
următoare, dar proprietarul acesteia, un primar local care se 
dovedise dornic să coopereze cu autorităţile germane, confirmase, 
atât din kilometraj, cât şi din rezervorul de combustibil, că fusese 
condusă aproximativ 100 de kilometri de când o văzuse el ultima 
oară. 

Fragmentul nr. 3: Un mecanic care lucra în schimb de noapte își 
adusese aminte că văzuse un Renault negru trecând prin satul 
Cornemont, la douăzeci de kilometri sud-est de locul de unde fusese 
furată mașina. 

Fragmentul nr. 4: O staţie radio de ascultare interceptase un mesaj, 
trimis în seara următoare, din zona ce se potrivea cu aria acoperită 
de Renault. Mesajul nu fusese decodificat, în parte din cauza că 
personalul de la criptografie avea alte priorităţi, si în parte pentru că 
respectivul cod nu se potrivea cu nimic din ce mai văzuseră până 
atunci. 

Ipoteza: o persoană sau mai multe persoane cunoscute o ajutaseră 
pe suspecta Marais să iasă din Liege, o ascunseseră la tara şi apoi îi 


contactasera sefii din Londra. Acum problema era s-o gaseasca. 

Feirstein dădu două seturi de ordine. Primul set sublinia 
importanţa de a păstra vigilenta în toate gările si în toate trenurile 
care treceau granița dintre Belgia şi Franţa. Nu trebuia, sub nicio 
formă, ca lui Marais sau oricui i se asemăna să i se permită să 
părăsească tara. 

Odată prinsă în interiorul granițelor belgiene, cel de-al doilea 
imperativ era s-o localizeze. Membrii personalului din Gestapo 
fuseseră instruiți să intre în legătură cu sutele de belgieni care trăiau 
într-o zona de la sud de Liege, un arc creat între oraș şi graniţa cu 
Reich-ul, care se oferiseră voluntari să ofere informaţii poliției 
secrete. Apoi trebuiau să-i interogheze cu privire la mișcări suspecte, 
la existenţa oricui ar fi putut să fie implicat în acţiuni subversive sau 
de Rezistență şi, în special, cu privire la existenţa oricui ar fi posedat 
o stație radio capabilă să trimită mesaje în Londra. 

Fritz Krankl era un coleg, un camarad si, într-o oarecare măsură, 
un prieten de-al lui Feirstein. Însă fusese antrenat să opereze într-o 
lume care - sub ordinele stricte ale Führer-ului - decurgea după 
principii darwiniste brute. Nazistii nu credeau în Dumnezeu, dar 
aveau în schimb o încredere profundă în supraviețuirea celor mai 
puternici. Un serviciu era asmutit împotriva altuia, unitățile din 
cadrul serviciilor se luptau pentru a obține cele mai bune rezultate, 
iar oamenii erau într-o stare de conflict constant, chiar și cu prietenii 
lor. 

Krankl nu vedea niciun motiv pentru care să-l ajute pe Feirstein. 
Fireşte că spioana Marais trebuia prinsă. Dar pentru Krankl era mai 
bine ca el să fie cel care s-o prindă si ar fi fost un act de adevărată 
nebunie să-i dea lui Feirstein uneltele cu care acesta să reușească. Se 


credea că suspecta se ascundea într-o zonă din Belgia care cădea sub 
controlul biroului poliției secrete din Liege, din care făcea parte 
Gestapo-ul. Krankl era ofițerul căruia i se dăduse cazul. Asa că el 
avea să fie cel care s-o aresteze pe femeie. 

Avea un avantaj. Prosper se făcuse folositor. Era o femeie, nevasta 
unui țăran, pe nume Fabienne Moreau, care locuia lângă orașul Spa. 
Din câte ştia cercul ei larg de prietene, ea era un suflet minunat, 
încântător şi plin de bunătate, căruia îi puteau împărtăşi toate 
secretele lor. Dar doamna Moreau ascundea resentimente secrete. 
Soţul ei era un betiv. Era convinsă că se culca cu femei din partea 
locului. Celelalte femei din grupul ei o priveau ca pe o sfântă pentru 
că îi rămăsese loială bărbatului ei neisprăvit. Însă ea fierbea de ură în 
fata modului condescendent în care o priveau ele şi a felului în care 
o inselau si îi furau putina plăcere care îi mai rămăsese în dormitor. 
Gândul că soțul ei se culca cu aceste femei o înfuria și o dezgusta, 
umplând-o de gânduri de trădare. Și, când Gestapo-ul îi oferi şansa 
de a se răzbuna pe femeile din comunitate, Fabienne Moreau se 
grăbise să profite de ea. Însă informaţia ei era valoroasă, iar femeia 
era hotărâtă să o ofere la cel mai bun pret. 

Ofițerul din Gestapo care o contactase își inclesta dinţii, strânse 
din pumni şi spuse: 

— OK. 

— Ar trebui să mergeţi la ferma familiei Deforge, îi spuse ea. Îmi 
aduc aminte că unul dintre băieţii lor se juca întotdeauna cu aparate 
de radio. 

— Cum îl chema pe acest băiat? 

Doamna Moreau se gândi: Care dintre ei era? Era Henri, cel mai mare, 
si fratele lui mai mic... Cum îl chema? 

— Numele, va rog, insistă bărbatul din Gestapo. 

Nu, nu putea să fie el, oricum. Henri era cel practic, care făcea 
întotdeauna lucruri din nimic sau care îi repara maşina lui taică-său. El 
trebuie să fi fost. 


— Henri Deforge, spuse doamna Moreau. Am adresa lor, daca 
doriti. 

In dimineata urmatoare, Saffron deschisese usa de la ascunzatoare 
si era pe cale sa traga intr-o parte lazile, cand auzi vehicule, un 
camion si o mașină, venind pe drumul ce ducea de la drumul 
principal la fermă. 

Inchise ușa si se aseza pe saltea. 

Nu putea sa faca nimic decat sa stea si sa astepte. Si sa se roage ca 
nimeni să nu vrea să vada ce se afla în spatele gramezii de lăzi. 

Julie Deforge stătea la usa din fata, uitându-se prin curte si făcând 
tot ce putea ca să rămână calmă în timp ce privea soldații care 
coborau din camionul lor. Portiera pasagerului de la maşină se 
deschise si de acolo coborî Krankl. Purta un costum simplu. Asta o 
sperie pe Julie mai mult decât arma pe care o purta soldatul de lângă 
el. Însemna că era de la Gestapo. 

Il auzi pe Luc venind pe hol în spatele ei, apoi îi simți mâinile pe 
umeri în timp ce o dădea într-o parte cu delicateţe, spunându-i: 

— Mă ocup eu de asta. 

leși afară. 

Julie isi urmă soțul. Luc era un bărbat bun si curajos, dar era prea 
onest, prea direct. Ca soț, îl iubea pentru aceste calități ale sale. Însă, 
când se ocupa de germani, onestitatea era rareori cea mai bună 
politică, iar el putea intra în panică dacă era presat. Exista 
posibilitatea să aibă nevoie de ea, ca să-l protejeze de el însuși. 


Luc se opri in fata ușii, cu picioarele depărtate, cu mâinile in 
buzunare, privindu-l pe Krankl în ochi și întrebându-l: 

— Ce doriţi? 

— Sunteţi Luc Deforge? 

— Da. 

— Si aceasta este soția dumneavoastră, Julie Deforge? 

— Da, ce este? 

— Și aveţi un fiu, Henri, corect? 

— Da. 

— Şi este pasionat de aparatură radio? 

Fără să gândească, Luc răspunse: 

— Nu,elnu... 

Înainte să poată termina propoziţia, Julie sări înainte, îl prinse pe 
soțul ei de mână și spuse: 

— Nu, Luc! Nu încerca să negi! 

ÎI privi în ochi si se rugă la Dumnezeu ca el să înțeleagă ce făcea 
ea. 

— Nu vezi? Nu merită. 

Se întoarse spre Krankl şi spuse: 

— Da, este adevărat. Henri a fost pasionat de aparate radio încă de 
când era un băieţel. De ce întrebaţi? 

— Am interceptat transmisii radio trimise de spioni britanici 
șefilor lor de la Londra. Transmisiunile veneau din această zonă. 

— Ei bine, Henri nu ar fi avut cum să le trimită, domnule ofiţer. 

— De ce nu? 

— Pentru că este în Germania, unde lucrează într-o fabrică. 
Oamenii dumneavoastră l-au luat si l-au trimis departe. 

— Înţeleg... 

În mintea lui, Krankl îl blestemă pe informatorul care îi trimisese 
în aceasta misiune fără rost. Dar se putea să nu fie totul pierdut. 

— Este posibil ca altcineva să-i fi folosit echipamentul. Aratati-mi-l 
acum... sau oamenii mei o să-l găsească si, credeti-ma, o sa vă 


regretati lipsa de cooperare. 

— Da, desigur, domnule ofiter, spuse Julie. Urmati-ma. 

Preluase conducerea acum, iar Luc, văzând ce punea la cale, o lăsă 
să se ocupe de asta. 

Krankl se întoarse către sergentul șef de lângă el. 

— Stai aici, Schmitt. Asigură-te că oamenii tăi sunt pregătiți dacă 
am nevoie de ei. 

Intră în casă împreună cu soţii Deforge. 

Julie îl conduse pe Krankl în dormitorul lui André, care era în 
mare parte aşa cum fusese în copilărie. Lângă fereastra care dădea 
înspre grădină era aşezată o staţie radio rudimentară. 

— Acesta este radioul fiului meu, spuse ea. 

Începu să râdă şi adăugă: 

— Dar nu cred că poate să ajungă până la Londra. Fiul meu a 
întâmpinat dificultăți şi ca să vorbească cu prietenii lui din sat. 

— Asta e tot? întrebă Krankl. 

— Cred că mai sunt niște componente de la el în sertarul mesei, 
dar să nu mă întrebaţi ce sunt ele. 

Krankl deschise sertarul si dădu peste o grămadă de sârme, valve 
vechi, o diodă și câteva surubelnite și alte unelte. 

— Sper că asta vă convinge, domnule ofițer, spuse Julie. Suntem 
oameni buni. Vrem o viata liniștită. Nu vrem să facem probleme. 

Vedea cum se gândea germanul ce să facă în continuare. Te rog, 
Doamne, nu-i lăsa să caute prin casă, se rugă ea. Nu te duce în pod. Nu 
încerca să te uiţi în spatele lăzilor de ceai. 

Krankl simţi că Julie era nelinistita, cu nervii incordati. Dar asta nu 
însemna nimic. Toţi cei cu care se întâlneau ofițerii din Gestapo erau 
nelinistiti. 

leşi afară. Tot ceea ce spuseseră soţii Deforge sunase firesc, si dura 
doar două ore să verifice dacă fiul lor era în ţară sau nu. Ar fi făcut 
dinainte deja această verificare de bază dacă n-ar fi fost într-o 


asemenea grabă sa rezolve cazul. Dar ceva il sâcâia: De ce și-a 
întrerupt aşa sotul? Ce urma să spună el? 

Privi înapoi către fermă. Ceva se întâmpla aici, era sigur de asta. 
Dar nu avea niciun rost să-i interogheze pe soții Deforge daca nu știa 
care erau întrebările pe care trebuia să le pună, nici să dea casa peste 
cap dacă nu ştia ce să caute. Ar fi creat şi mai mult resentiment 
printre localnici. 

Cea mai bună opţiune era să-i lase să creadă că au scăpat și apoi să 
se expună singuri. 

Krankl se duse spre maşină și îi spuse sergentului: 

— Să mergem. 

După ce urcă în mașină, îi spuse şoferului: 

— Du-mă la postul de poliție din Spa. 

Maşina porni, urmată de camion. Când ajunseră în Spa, Krankl 
vorbi cu inspectorul şef care se ocupa de poliția locală. Îi dădu 
adresa fermei Deforge. 

— Vreau să fie supravegheați, spuse el. În continuu. Fii discret. 

Se întoarse înapoi la maşini. Fabienne Moreau nu era singura 
informatoare care pretindea să aibă informaţii despre utilizatorii de 
stații radio. Merse vorba din casă în casă despre banii pe care îi 
plătiseră lui Moreau. lar Prosper le dăduse încă șase piste ce 
trebuiau verificate. 

Piloții escadrilei F.A.R. 161 (Sarcini Speciale) isi aveau baza la 
Tempsford, în Bedfordshire, pe un aerodrom a cărui existență era la 
fel de secretă ca munca pe care o desfăşurau ei acolo împotriva 
nazistilor. Pentru că treaba Escadrilei 161 era să zboare noaptea si să 
transporte agenții care lucrau pentru SOE si diferite alte agenții de 


informaţii în Europa Ocupata. Puţinii bărbaţi şi femei care știau cu 
ce se ocupau îi numeau Escadrila de Noapte. 

În biroul său, comandorul de aviaţie Percy Pickard, cunoscut 
tuturor oamenilor săi drept „Pick”, se cocota pe marginea biroului, 
cu o mână în buzunar. În faţa lui ședea unul dintre cei mai buni 
oameni ai săi, locotenentul Bobby Warden, pe care îl chemase ca să 
discute o misiune urgentă dată escadrilei. 

— E o treabă dură, Bobby, nu pot să pretind altceva, dar m-am 
gândit ca ti se potrivește, începu Pick. O domnita în pericol are 
nevoie de un cavaler într-o armură strălucitoare ca s-o salveze. Aud 
că este si al naibii de frumoasă domnita. 

— Sper ca va fi suficient de recunoscătoare, domnule, răspunse 
Warden. Fericiti până la adânci batraneti si tot restul. 

— Serios, bătrâne, asta e prioritate zero. Cei din Baker Street nu 
vor să ne dea mai multe detalii, știi cum sunt ei. Dar au fost foarte 
clari că această tânără a pus mâna pe o informaţie al naibii de 
importantă. Unitatea de Recunoaștere Fotografică a trimis un avion 
Spit peste zona respectivă; ar trebui să avem imaginile după-amiază. 
Să-ţi clăteşti ochii cu ele înainte să te uiţi putin la Tangmere, ca să te 
ocupi de carburant și de ultimele verificări. 

— Nu pot să nu remarc că nu mi-ati spus unde merg. 

— Destinația iti va spune cât de disperaţi sunt s-o aduci pe fata 
asta la Blighty... Mergi în Belgia. 

Lui Warden nu-i veni să creadă. 

— În Belgia? Dar am crezut că asta e politica: fără parasutari sau 
preluări în Ţările de Jos. Prea aglomerat, prea puţin teren deschis, 
prea multe mitraliere antiaeriene. 

— Asta e politica, da. Dar nu în noaptea asta. lată câteva detalii 
care să-ți ofere confort: în noaptea asta luna e aproape plină si cei de 
la vreme prezic cer senin pentru mare parte din drum, deci 
vizibilitatea nu ar trebui să fie o problemă. Ca bonus, cei de la 
Comanda Bombardierelor organizează în noaptea asta un spectacol 


mare. Sapte sute de avioane Lancaster si Stirling sunt gata sa plece 
spre Frankfurt O să zboare peste Belgia, asa că asta ar trebui să-i tina 
ocupați pe băieţii de la antiaeriene si din Luftwaffe, ceea ce o să-ți 
ofere ceva acoperire. 

— Ar trebui să fie un zbor interesant, domnule. Să sperăm că ea 
merită. 

Cam la o oră după vizita lui Krankl în Spa, unul dintre poliţiştii 
locali isi luă postul în primire lângă ferma Deforge. La prânz, Luc 
iesi cu bicicleta pe poarta proprietății sale. Avea în fata un cos in care 
era o sticlă cu cidru de casă si o bagheta cu sunca. Îi făcu semn cu 
mâna politistului, se dădu jos si o luă spre el, cu proviziile în mână. 

— Salut, Pierre! spuse el Julie s-a gândit că poate ţi-e foame. 

— A, Luc, prietene, eşti un norocos că ai așa o nevastă. 

— O, ştiu, crede-mă. Deci tu esti pus să ne supraveghezi? 

Pierre ridică din umeri. 

— Ei! Ce pot eu să fac? Un nenorocit de la Gestapo a spus că eşti 
pus sub observaţie continuă. 

— Oare de ce? 

— Cine ştie ce le trece prin minţile lor nebune? 

— Mă tem că n-o să ai multe de observat. 

Polițistul chicoti. 

— Chiar dacă aş avea, m-aş asigura că nu văd. 

Se uită împrejur ca să se asigure că nu putea fi auzit de altcineva și 
adăugă: 

— Orice cred ei că faci tu, sper că merge bine. 

— Iti mulţumesc, Pierre. Si eu sper. Orice ar fi. Mă duc la barul lui 
Manu să cumpăr niște ţigări. Vrei si tu? 


Polițistul dădu din cap, desfăcu hârtia de pe pâinea cu şuncă si 
mușcă o dată cu poftă. 

La bar, Luc îşi cumpără ţigări şi folosi telefonul public ca să sune 
la laboratorul universităţii unde fiul său studia la masterat. 

— Buna, André, tata la telefon. Te așteptăm să vii la cină. Am vrut 
să ştii că avem vizitatori neasteptati. Ne vedem la ora opt. 

Spre deosebire de Tempsford, F.A.R. Tangmere nu era deloc 
secretă. În timpul bătăliei din Marea Britanie devenise faimoasă ca 
una dintre bazele cheie ale Comandamentului Aviatic si, începând 
de atunci, se putea lauda cu doi dintre cei mai performanti piloți: 
Douglas Bader si Johnnie Johnson. Era baza de unde isi începea 
Escadrila 161 misiunile de zbor care implicau ducerea sau aducerea 
agenţilor de la sol din Europa, spre deosebire de misiunile care îi 
parasutau. Dar prezenta Escadrilei de Noapte era intr-atat de 
clandestina, incat pilotii ei nu intrau niciodata in salile de mese ale 
ofiterilor Tangmere. 

Se pregăteau pentru misiunile lor si se relaxau dupa încheierea 
acestora intr-o casa aflata dincolo de portile aerodromului. Era un 
loc primitor si rustic, cu tavane joase, cu grinzi vopsite in negru si cu 
focuri mari de lemne care alungau frigul nopții. 

In acea seara, Bobby Warden, care zburase de nenumărate ori in 
Franta si inapoi, statea la o masa in salonul casei, dandu-si toata 
silinta sa se familiarizeze cu ruta spre Belgia. 

In cele optsprezece luni de activitate a escadrilei, Warden si 
camarazii săi invatasera că supraviețuirea unui om are putin de-a 
face cu îndrăzneala sau cu talentele lui de pilot, ci depinde aproape 
în totalitate de meticulozitatea cu care era pregătită. 


In acea după-amiază, la Tempsford, i se oferise un număr de hărți 
cu teritoriul si apa peste care avea să treacă în zborul său de trei sute 
cincizeci de mile până la punctul de aterizare de lângă Spa. Marcase 
pe hărţi linia traseului cu un creion gros. Pe lângă linie, erau note, 
săgeți, stele, semne de exclamatie și alte simboluri care-i aminteau de 
orice amenințare, cum ar fi o bază Luftwaffe sau o baterie 
antiaeriană cunoscută de care trebuia să se ferească. 

Tăiase o serie de secțiuni dreptunghiulare din hartă, dintre care 
fiecare acoperea o porţiune a traseului său, cu terenul sau apa din 
apropierea acestuia. În cele din urmă, lipi secțiunile traseului pe 
bucăţi de carton de aceeași mărime, le numerotă și le puse într-un 
teanc în ordine, cu prima secțiune a călătoriei în partea de sus. 

Experienţa îi arătase că acesta era cel mai ușor mod pentru un 
pilot solo, aflat într-o carlingă îngustă, care nu putea să desfacă și să 
examineze hărţi, să-și găsească drumul peste Canal sau Marea 
Nordului și apoi peste zone lungi de teritoriu ostil spre destinaţii din 
mijlocul pustietatii. 

Warden avea şi o selecţie de fotografii de recunoaştere făcute mai 
devreme în acea zi. Aduceau la iveală atât vești bune, cât şi proaste. 
Vestea bună era că destinaţia lui era ușor de găsit, de vreme ce se afla 
lângă un drum principal, cu oraşul Spa la câteva mile spre nord-vest 
și cu circuitul de motociclete Spa-Francorchamps la sud-est. Totuși, 
aceasta era și vestea proastă. Se apropia de o comunitate cu prea 
multi oameni ca să se simtă în siguranţă. 

Un alt pilot din escadrilă veni în locul unde stătea Warden și 
aruncă o privire peste umerii acestuia la hărțile pe care le tăia. 

— Unde-i asta? întrebă el. Nu arată a nimic din ce cunosc eu. 

— Belgia, răspunse Warden. 

— Drace. 

— Exact. 

— Nu contează, bătrâne. Uită-te la partea bună. O să-ți dea o cină 
bună înainte să pleci - cârnaţi cu cartofi piure în seara asta, din câte 


am auzit - iar când te întorci, o să ai la micul dejun ouă cu sunca mai 
mult decât poţi înfuleca. Unde poate un tip să pună mâna pe o 
asemenea ofertă în zilele noastre? 

— Și o fată frumoasă pe care să o iau cu mine când ajung acolo, 
spuse Warden. 

— Eşti de invidiat. 

O oră mai târziu, întremat de mâncare și cafea, Warden se duse la 
hangarul unde îl aștepta avionul său Westland Lysander, vopsit în 
negru mat. Lizzie, după cum îi spuneau toți piloţii, nu era o 
mașinărie care să arate impresionant. Fuzelajul era scurt şi gros ca 
un trabuc fumat pe jumătate, și era înclinat în spatele unor aripi 
lungi, romboidale, îndreptate în fata, de parcă ar fi fost un pescarus. 
Lizzie era înceată, nu era agilă şi, când era configurată pentru 
servicii speciale, nu avea arme cu care să se apere. Ca avion de luptă, 
era o ţintă sigură. Dar avea un dar care o făcea perfectă pentru acest 
tip de misiuni: avea nevoie de putin spaţiu unde să aterizeze si de 
unde să decoleze. Și se descurca pe orice teritoriu cât de cât plan. Nu 
exista avion mai bun pentru plasarea agenţilor sau pentru extragerea 
lor din situaţii problematice. 

Warden își făcu verificările finale. Avionul era în condiţie bună. 
Harta si lanterna îi erau la îndemână și funcţionale. Ştia bine unde 
merge și după ce trebuia să se uite odată ce ajungea acolo. 

Când motorul se trezi la viaţă, elicea se roti, iar Lizzie o luă încet 
spre pista Tangmere, mergând ca un bancher corpolent, Warden îi 
aruncă avionului său un ultim cuvânt de încurajare. 

— Așa, pornim, fetito. Sus, sus... și departe. 


>o ktoe 


La opt seara, era rândul lui Julie Deforge să-l viziteze pe polițistul 
care făcea de paza lângă proprietatea lor. Ducea cu ea o farfurie de 


tinichea cu tocana ei minunată de carne de porc cu mere şi o sticlă de 
vin. 

Polițistul era nou în zonă, dar, când preluase schimbul, ofițerul pe 
care îl înlocuise îl asigurase că avea să fie tratat bine, pentru că cei 
din familia Deforge erau oameni de treabă şi înțelegeau cum 
trebuiau făcute lucrurile. Iniţial refuză vinul, de vreme ce nu ar fi 
trebuit să bea la datorie. Dar doamna Deforge insistase că un pahar 
nu-i putea face niciun rău, aşa că omul, după ce se gândi putin, 
acceptă. 

In timp ce santinela era distrasă, Jean Burgers si André Deforge 
intrara in ferma prin spate. Luara cina in timp ce Saffron le explica 
care avea sa fie rolul lor atunci cand avea sa vina avionul s-o ia. Cu 
putin înainte de zece seara, ora lor, se dusera in hambar. 

Mesajul din Londra sosi la timp. Ea il decoda si citi: 


AVION TRIMIS LA LOCATIA CONVENITA. SOSIREA 23.30 GMT. LITERA 
VERIFICARE W, LITERA CONFIRMARE P. NOROC. 


Saffron răspunse: 


MESAJ PRIMIT. AM INTELES. PE MAINE. 


Saffron și cei doi bărbaţi se dusera pe unul dintre câmpurile fermei 
Deforge si repetară procedurile de aterizare până când toţi trei 
deveniră încrezători în rolurile lor. Se odihni o jumătate de oră, fără 
să încerce să doarmă, dar stând întinsă, respirând încet, relaxandu-si 
corpul si golindu-si mintea. 

La unsprezece jumătate, ora locală, cu o oră înainte de preluare, o 
luară pe jos spre terenul de aterizare. Drumul era de mai putin de 
trei kilometri și cel mai bine era să fie parcurs peste pământuri, în 


tacere, unde puteau sa profite de tufisurile sau paduricile ce fi 
puteau ascunde de orice ochi iscoditor. 

Ajunsera la teren cu o jumătate de ora mai repede si se asezara ca 
să aștepte. 

Jumătatea de oră trecu fără să se audă sau să se vadă vreun avion, 
cu toate că cerul huruia de bombardierele care zburau la mare 
înălțime. 

Mai trecură cincisprezece minute. 

Saffron încerca să-și tina sub control neliniștea pe care o simţea 
crescând în ea. Atât de multe lucruri puteau merge prost. Avionul 
putea să fi fost lovit de o baterie anti-aeriană care trăgea în 
bombardiere, sau doborât de un avion de noapte Luftwaffe. 

— Cât ar mai trebui să așteptăm? întrebă Andre. 

— Cât este nevoie, răspunse Saffron. O să vină. Ştiu asta. 

Dar mai trecură cinci minute și tot nu apăru niciun semn. 

Înainte de război, Michi Schmitt lucrase ca sudor într-o fabrică. 
Fusese sindicalist înainte ca Hitler să interzică mișcarea. Muncitorii 
de la fabrica sa din Mainz îl aleseră ca șef de sindicat pentru că ştiau 
că întotdeauna avea să lupte cu șefii pentru cauza lor. Cei din 
management îl respectau pentru că, oricât de dur şi de neclintit ar fi 
fost, dacă Schmitt își dădea cuvântul, ei știau că avea să și-l respecte. 

Când fusese chemat în armată, Schmitt urcase repede în rang. 
Când războiul din Rusia intrase în cel de al doilea an al său, era 
Oberfeldwebel, sau sergent major într-un regiment de grenadieri cu 
blindate - infanteria care lupta cu tancurile în momentul de vârf al 
oricărui atac. 

Unitatea sa îşi petrecuse optsprezece luni ca parte a Grupului de 
Armate Nord, în marea majoritate campat în afara orașului 


Leningrad intr-un asediu care parea condamnat sa dureze la 
nesfarsit. Venise un moment in care pierdusera atat de multi oameni, 
iar cei rămași erau într-o stare atât de proastă, încât trebuia să fie 
îndepărtați de pe front. Acum se aflau în Belgia, stationati la Spa ca 
să se odihnească, să-și recupereze forțele și să-și sporească rândurile 
cu alti soldaţi înainte de a se îndrepta din nou către front. 

Să-şi petreacă ziua la cheremul unui ofițer din Gestapo aflat în 
căutarea fără succes a unei staţii radio și a unei spioane britanice nu 
era genul de îndatorire de care Schmitt să se bucure. Prea mulți 
dintre prietenii săi comuniști fuseseră arestați de poliţia secretă, aşa 
că nu se mai simţea în largul lui când trebuia să le îndeplinească 
sarcinile murdare, chiar dacă se aflau în căutarea dușmanului. 

Când se întoarseră la bază şi iesira din schimbul de lucru, Schmitt 
obtinu de la comandantul său permisiunea să meargă să bea ceva cu 
alti doi sergenti si cu vreo duzină de soldaţi, cu toţii veterani în 
războiul din Est. Luară camionul pe care îl conduseră în spatele lui 
Krankl si se îndreptară spre un han de tara din afara oraşului Spa, 
unde mâncarea era bună, berea era din producţie locală, iar 
proprietarul era dispus să ţină deschis până la orele mici ale 
dimineții. 

Erau înarmați, pentru că serviseră in Rusia si ştiau ce erau în stare 
partizanii să le facă soldaţilor prinşi că trăgeau un pui de somn. Doar 
un nebun ar fi umblat neînarmat prin teritoriile ocupate. Dar Schmitt 
nu se aștepta să aibă parte de acțiune în acea seară. 

Era o seara călduroasă, așa că el și doi dintre prietenii săi - 
camarazi vechi, care luptaseră cot la cot încă din timpul Campaniei 
din Polonia din 1939 - stăteau la intrarea în han, în timp ce-și beau 
berea, își fumau tigarile şi priveau cerul nopții în timp ce 
bombardierele treceau la înălțime. 

— Îi urăsc pe nenorocitii ăia, spuse Schmitt. Le e prea frică să lupte 
fata în fata, ca bărbaţii. Mai degrabă ne-ar omori femeile și copiii. 


— Nu-ti pierde timpul cu ei, Michi, spuse unul dintre ceilalti 
sergenti. Nu are rost. Nu poti sa schimbi nimic. 

— Pe de altă parte, ne-ai putea aduce la toţi câte o băutură, spuse 
alt subofițer. E rândul tău, smechere. 

Michi se duse în han să ia berea. Îndreptându-se către ieşire, se 
afla la jumătatea drumului până la masa unde se aflau prietenii săi, 
cand se opri si ascultă: 

— Auzi asta? întrebă el. 

— Ce? întrebă unul dintre ceilalți. 

— Un motor de aeroplan. 

Bărbatul râse. 

— Nu, serios? La naiba, omule, au trecut pe deasupra noastră sute 
de avioane toată noaptea. 

— Nu, ăsta e diferit. Ascultati. 

Bărbaţii tăcură si intelesera acum la ce se referea Schmitt. Era ceva 
acolo sus. Dar nu era huruitul unui bombardier cu patru motoare; 
era sunetul mai înalt al unui avion mic, cu un singur motor. 

— Sună ca un Storch, spuse cineva. 

— Ăla e un avion de recunoaştere. De ce ar zbura cineva cu așa 
ceva la ora asta? întrebă Schmitt. 

— Nu, iau si pasageri. Cei de la vârf le folosesc pentru transport. 
Am auzit că Rommel are unul numai pentru el, aranjat aşa cum îi 
place. 

— Poate... spuse Schmitt 

— Ne aduci berile sau o să stai acolo toată noaptea? 

— A... 

Schmitt duse berile la masă. Bărbaţii se reintoarsera la băut si 
vorbit, dedicând o mare parte din conversaţie neplăcerii lor de a fi 
trataţi ca niște lachei de cei din SS şi de oamenii lor. 

Apoi se auzi din nou același sunet de avion. 

Cineva râse. 

— Idiotul ăla are rahat în loc de creieri, dacă se învârte în cerc. 


— Poate ca e la fel de beat ca si tine, spuse altul. 

— Sau poate s-a pierdut, spuse Schmitt, pentru ca nu stie unde 
este... pentru că este un afurisit de Tommy“. 

— Cerule - dacă gestapovistul ăla a avut dreptate în legătură cu 
agentul inamic? 

— Orice caută, trebuie să fie pe aproape. De aceea zboară în cerc. 

— Există un singur mod de a afla, spuse Schmitt. Spune-le 
băieţilor că ne mișcăm. Acum! 

Zgomotul motorului se pierdea spre sud. Schmitt arătă cu mâna 
spre el. 

— Şi aia e direcţia în care mergem. 

— La naiba cu toate! 

Bobby Warden își blestemă nenorocitul de ghinion si încă şi mai 
nenorocitul sistem de navigaţie. Din motive pe care nu reuşea încă să 
și le explice, se trezi la nordul, nu la sudul oraşului Spa. Asta 
însemna că trebuia să facă un ocol mare în jurul orașului ca să 
ajungă înapoi la terenul de aterizare, ceea ce-l făcea să se apropie de 
locul respectiv din direcţia greșită, ratând toate semnalele de la sol 
pe care conta ca să-l ghideze. 

Cel mai evident dintre acestea era drumul de la Spa la 
Francorchamps si singurul mod prin care îl putea găsi era să 
încercuiască zona în general şi să spere că linia drumului avea să se 
intersecteze cu traseul său la un moment dat. Făcu o dată tot cercul 
fără succes, conştient că trecea timpul. Urma să întârzie la punctul de 
preluare si, cu cât întârzia mai mult, cu atât era mai mare pericolul 
pentru toți cei implicați. 

Nu avea altceva de făcut decât să încerce din nou. De data asta, 
spre usurarea lui, văzu linia neagră-argintie a asfaltului strălucind în 


lumina lunii. Era pe punctul s-o îndrepte pe Lizzie in direcția bună, 
când observă ceva cu coada ochiului. Întoarse capul ca să vadă 
lumina slabă care se revărsa pe usa a ceea ce părea să fie versiunea 
belgiană a unui vechi bar de ţară englezesc. Văzu niște bărbaţi în 
uniformă așezați la două mese, band, si un camion de armată pe 
drumul din spatele lor. 

Germani nenorociti! Și, dacă nu cumva sunt surzi sau orbi, m-au văzut. 

Bobby începu să calculeze în cap. Se afla la câteva mile de terenul 
de aterizare. Urma să ajungă acolo în mai puţin de un minut. Să 
zicem că le-ar fi luat un minut, cel mult, să se urce în camion și să 
pornească; camionul mergea, să zicem, cu treizeci de mile pe oră - 
odată ce ajungeau pe drumul principal, îl puteau vedea aterizând. Şi 
și-ar conduce camionul cu viteză maximă. 

Apoi avea să aibă loc o cursă. 

Lor le-ar lua poate patru, cinci minute să ajungă acolo. În acel 
timp, el trebuia să identifice locul de preluare - ceea ce, conform 
experienţei sale, era mai ușor de spus decât de făcut - să aterizeze, să 
oprească, să întoarcă avionul și să meargă până în locul unde îl 
aştepta fata, s-o ia și să decoleze. 

— Isuse, murmură Warden. O să fie o cursă la limită. 

Era un set de proceduri pe care Saffron, la fel ca toţi ceilalți agenți 
de pe Baker Street, le învățase pentru a pregăti un teren pentru o 
aterizare neprevăzută. Erau necesare trei lanterne sau torţe, 
cunoscute drept A, B si C, aranjate in formă de L, cu A la capătul 
părții mai lungi, C la capătul părții mai scurte, și B la colțul unde se 
întâlneau cele două laturi. L-ul avea măsurile de 150 de metri pe 50 
de metri. 


Agentul statea in punctul A. Cand avionul se apropia, Agentul 
trimitea litera de confirmare in cod Morse: în această seară avea sa 
fie W. Apoi pilotul trimitea răspunsul, în acest caz P. 

Atunci fiecare parte ştia că cealaltă este autentică. 

În acel moment se aprindeau cele trei marcaje. Pilotul, care până în 
acea clipă făcuse probabil o tură a locului, se apropia încercând să 
aterizeze în punctul A si apoi să se îndrepte spre B si C: cu alte 
cuvinte, pe banda lungă, si apoi spre mijlocul benzii scurte. 

Bobby Warden fusese antrenat pentru această procedură și o 
dusese la îndeplinire în mai mult de o duzină de misiuni din Franţa. 

Toată lumea știa ce trebuia să se întâmple. 

Dar numai Warden știa ce se întâmpla de fapt. 

Văzuse camionul. Se năpustea pe drumul Francorchamps, spre el. 

Nu era vorba de patru minute. Mai degrabă de două. 

Saffron stătea în punctul A, cu Burgers în punctul B şi Deforge în 
punctul C. Sunetul avionului care se apropia devenea tot mai 
puternic, și apoi îl văzu, o umbră neagră pe cer, apropiindu-se la 
joasă înălțime peste copacii de dincolo de drum. 

Saffron semnaliză W: punct-linie-linie. 

Nu primi niciun răspuns. 

Avionul continuă să zboare către ei, coborând pe măsură ce se 
apropia. Dar nu transmise litera de confirmare şi nu era niciun semn 
că pilotul era autentic. Putea fi o capcană. Şi se apropia de pământ. 


Si Schmitt văzu avionul, mergând atât de încet încât nu-i venea sa 
creadă că putea să se menţină în aer, zburând de-a curmezisul 
drumului din fata lor, doar putin mai sus de copacii de pe marginile 
șoselei. 

— lată-l! strigă el. 

— Îl văd! răspunse șoferul. 

Apăsă cu putere pe acceleraţie, iar camionul luă viteză cu avântul 
greoi al unui rinocer care se aruncă înainte. 

Avionul se afla la mai putin de un kilometru înaintea lor. 
Vitezometrul camionului urca spre 60... 70... 80 km/h. 

Schmitt strigă: 

— Putem să-i prindem! 

Şoferul rânji. 

— De-abia astept să vad figura ăluia de la Gestapo. 

— Hai, strigă Schmitt. Dă-i bătaie... dă-i bătaie! 

Warden nu avea timp pentru rutina unei aterizări obişnuite. Intră, 
întoarce, ia fata, decolează. Asta era tot ce putea să facă. 

Dacă era norocos. 

Dar mai întâi trebuia să-şi aducă aminte: mai puțină grabă, mai 
multă viteză. 

Lizzie putea să stea în aer la viteze remarcabil de mici si, cu cât 
Warden se apropia mai încet de sol, cu atât mai repede putea să 
oprească, să întoarcă avionul şi să decoleze din nou. 

Când ateriză, Warden nu mergea mult mai repede decât camionul. 

Il văzuse când trecuse peste drum. Era prea aproape ca să fie in 
siguranţă. 

Putea doar să se roage ca fata şi oamenii care erau cu ea să 
priceapă ce se întâmpla. 

Saffron era paralizată de indecizie. Avionul era suficient de 
aproape de ea încât să fie sigură că era un Lysander. Dar dacă era 
unul dintre cele capturate de germani? Dacă cei din Abwehr găsiseră 
o modalitate prin care să descifreze codul cu o singură utilizare? 
Conduceau oare si această operațiune, la fel ca pe toate celelalte? 

Se gândi la Leo Marks. Fusese sigur că germanii spărseseră 
codurile vechi, și avusese dreptate. Era convins şi că găsise un mod 
prin care să-i împiedice să facă asta cu noul cod. Saffron avea 
încredere că avusese dreptate și în legătură cu asta. 

Făcu semn cu torta deasupra capului, semnalizându-le celor doi 
bărbați să-și aprindă luminile. 

Avionul era deasupra câmpului, apropiindu-se, si apoi trecu de ea 
foarte aproape deasupra capului ei. Văzu cercul F.A.R. vopsit în alb, 
albastru si roşu pe o laterală si literele de identificare ale avionului. 
Şi, cu toate că mai persista în capul ei o voce care spunea, Ar putea să 
fie o capcană, ea se forţă să creadă. Nu, este adevărat. A venit să mă ta 
Acasă. 

Se uită cum opri avionul aproape pe loc. Se întoarse si o luă spre 
ea. Burgers și Deforge alergau de la poziţiile lor, apropiindu-se să-și 
ia la revedere. 

Saffron le făcu cu mâna, zâmbind acum, sigură că totul decursese 
bine. Și apoi Burgers se opri şi, o secundă mai târziu, tot așa făcu şi 
Deforge. Burgers arătă dincolo de avion, spre drum. Ezitară, apoi se 
întoarseră și o luară în direcţia din care veniseră, spre adăpostul de 
copaci din partea îndepărtată a câmpului. 

Saffron se întoarse să vadă ce anume îi speriase pe cei doi belgieni. 

La marginea drumului principal, un camion cotea spre câmp, 
venind către ei. 


Acum intelese de ce pilotul nu mai avusese timp sa execute 
procedurile obisnuite de aterizare. 

Văzu ieşind o forma neagră din laterala camionului. Apoi o serie 
de lumini şi, imediat după, tacanitul unei mitraliere. 

Saffron începu să alerge spre avion. 

— Urcă! 

Warden se înclină cât de tare putu în afara carlingii, făcând gesturi 
frenetice spre scara fixată pe fuzelaj care ducea în partea din spate a 
carlingii. 

Saffron alerga repede spre Lizzie, fortandu-se să iasă din bătaia 
focului, fugind ca un atlet, cu genunchii ridicați și dând din coate. 
Dar nu putea nicicum să câștige o cursă împotriva camionului, care 
accelera spre ei pe câmp. Era încă la patru sau cinci sute de metri, 
dar, la viteza cu care venea, avea să-i ajungă în mai puţin de 
douăzeci de secunde. 


Schmitt avea capul şi umerii scoase afară pe geamul lateral al 
camionului, trăgând cu arma semiautomată în direcția avionului şi a 
femeii care alerga. Camionul sălta ca un iepure și ambele ţinte îi erau 
în mișcare. Sansele ca el să nimerească ceva erau mici. Însă focurile 
de armă îi distrăgeau şi îi speriau chiar și pe cei mai duri soldaţi şi 
nu avea nevoie decât de o lovitură norocoasă ca să ucidă agentul sau 
pilotul din avion. 

Saffron ajunse la baza scării. Se arcă pe a doua treaptă, insfaca 
partea de jos a carlingii, care era prinsă în partea opusă ca să poată fi 


deschisă peste fuzelaj, şi o desfacu. Într-o clipita, apăru o scânteie pe 
fuzelajul din faţa ei, se auzi un zgomot strident şi se înfioră când 
glontul care ricoşase pe laterala avionului îi trecu prin păr, pe la 
ceafă. Corpul îi rămase neatins, dar fusese la un deget distanță de 
moarte. 

Abia trecuseră cinci secunde de când apucase scara, dar camionul 
se apropiase cu cel puţin o sută de metri. 

Saffron se aruncă în carlingă, lovindu-se cu genunchii și cu 
gambele de rama de metal si ignorând durerea. Își trase capota peste 
cap. 

Înainte să aibă timp să-şi pună centura sau casca de zbor care avea 
să-i ofere oxigen şi o legătură vocală cu pilotul, Lizzie se pusese în 
mișcare. 

În momentul în care fu închisă capota carlingii, Warden porni 
motorul şi o lăsă pe Lizzie să-şi ia avânt. Manualul spunea că 
Lysander avea nevoie de 279 de metri de pistă ca să decoleze şi să 
ajungă la o înălțime de cincizeci de picioare. Camionul era la maxim 
50 de metri şi distanța se reducea din ambele parti. 


Schmitt își golise încărcătorul. Alunecă înapoi pe locul său. Nu 
avea timp să reîncarce. Prin parbriz, nu vedeau decât imaginea 
avionului care se grăbea să decoleze. 

Saffron isi tragea peste umeri centurile de la echipamentul Sutton. 
Simtea cum ia avionul viteză. În următoarele câteva secunde avea să 
se ridice în aer sau să se izbească de camion ca două trenuri 
grăbindu-se în aceeași direcţie. Ea nu putea face nimic. 

Camionul era atât de aproape, încât Warden, privind dincolo de 
vârful ridicat al lui Lizzie, nu-i vedea decât partea de sus a cabinei si 
prelata remorcii. 

Asteapta, nenorocitule... așteaptă... Warden se luptă împotriva 
instinctului de a trage de manetă. Nu avea decât o încercare să 
decoleze. Trebuia să fie bine de prima dată. Nu avea unde altundeva 
să meargă decât în sus. Fiecare fracțiune de secundă, fiecare milă pe 
ora de viteză, fiecare centimetru de pământ acoperit îi creșteau 
şansele de a decola. 

Dar, în acelaşi timp, apropia avionul de o coliziune fatală. 

Warden isi păstră calmul. 


one 


— Nu te opri, nu te opri! strigă Schmitt. 

Încheieturile mâinilor șoferului erau albe în timp ce acesta 
strângea de volan, cu ochii holbati si cu gura deschisă într-un urlet 
de groază. 

Warden nu mai putea astepta. Trase de maneta cu toata puterea pe 
care o aveau braţele și umerii lui. 

Lizzie gemu si se scutură, încercând să se ridice în aer. 

Şoferul camionului își pierdu curajul. Trase de volan spre dreapta. 

Camionul se afla lângă avion, când acesta se ridică în aer. 

Lizzie lupta împotriva gravitaţiei. 

Rotile i se desprinseră de pământ. Se ridicară la un metru 
deasupra solului, apoi şi mai mult. 

Rotile sfâșiară prelata camionului, lovind doi oameni dinăuntru si 
aruncându-i într-o parte ca pe niște popice lovite de o minge, în timp 
ce Warden isi ridica avionul spre cerul întunecat. Continuă să se 
înalțe cu toată puterea până când se opri la aproape două mii de 
metri şi vorbi în cască. 

— Eşti bine acolo în spate? 

— Stau foarte confortabil, răspunse Saffron. 

Warden râse. 

— Splendid. Bine ai venit la bord în Expresul de Tangmere. O să fii 
acasă cât ai zice peşte. 

În spatele lor, Jean Burgers si André Deforge, târându-se printre 
copacii din partea îndepărtată a câmpului, se uitară cum dispărea 
avionul Lysander. Se ridicară în picioare, își strânseră mâinile cu 
căldură și dispărură în întuneric. 


Trecuseră opt luni de când armata germană fusese pusă pe fuga 
din Stalingrad. De atunci, se retrăseseră o mie două sute de 
kilometri. Kiev era pe punctul de a fi adăugat pe listă. Săptămână 
după săptămână, grupul de avioane de vânătoare pe care le 
comanda Gerhard se trezea mutat dintr-o bază într-alta, tot mai 
aproape de casă. 

În aceste zile, își petrecea tot atât timp în spatele biroului său, 
scriind documente, cât la comenzile avionului său de luptă. Într-o zi 
de la sfârșitul lui octombrie 1943, lucra la un teanc de formulare de 
rechizitie. Se opri să se uite pe fereastră in timp ce ploaia nesfarsita 
de toamnă transforma aerodromul într-o mlaștină adâncă și 
lipicioasă, când un funcţionar intră și îi spuse: 

— A venit un general să vă vadă, Herr Oberst... generalul von 
Tresckow. 

— Ai face bine să-l poftești înăuntru, răspunse Gerhard, 
ridicându-se în picioare. 

Von Tresckow isi făcu apariţia, un bărbat cu grade de general pe 
umeri şi pe guler, de vreo patruzeci de ani, cu un început de chelie, 
fruntea înaltă și trăsături puternice și regulate care îi dădeau un aer 
de distincţie. 

Gerhard îl salută cu salutul obligatoriu: „Heil Hitler”. 

Von Tresckow răspunse cu o ridicare superficială a mâinii, dar 
neinsotita de salutul verbal. Se uită la scaunul pliant de lemn, așezat 
la masă vizavi de Gerhard, și întrebă: 

— Pot? 

— Desigur, Herr Generalmajor, spuse Gerhard. Pot să vă aduc ceva? 
O cană de cafea? E surogat, mă tem... Sau poate ceva mai puternic... 


am o vodcă destul de buna. 

— Eşti amabil, dar nu. Nu o să stau mult. 

Von Tresckow scoase o tabacheră gravată cu un blazon heraldic, 
isi alese o țigară şi-i oferi tabachera lui Gerhard, care dădu din cap ca 
nu. 

— Nu te deranjează dacă fumez? întrebă el. 

Avea vocea şi manierele unui aristocrat, potrivite cu numele și 
familia de pe blazon. Von Tresckow era membru al nobilimii 
prusace care, de secole, își trimisese fiii departe pentru a comanda 
armata germană. 

— Deloc, domnule, răspunse Gerhard. Ce pot să fac pentru 
dumneavoastră? 

— Sunt aici din cauza unei discuţii în contradictoriu la care ai luat 
parte într-un bar, acum câteva luni... în Taganrog. Poate iti aduci 
aminte de asta? 

— A... mă întrebam când o să primesc o vizită în legătură cu asta. 
Cu toate că, trebuie să recunosc, mă așteptam la cineva din SS sau 
din Gestapo - unul dintre oamenii fratelui meu. Mă simt onorat că 
merit o vizită de la cineva de rangul dumneavoastră. 

Von Tresckow zâmbi 

— Crezi că mă aflu aici ca să te interoghez? Înţeleg că ai putea să-ți 
închipui asta. Din câte am înţeles, ai fost foarte direct în felul cum ti- 
ai exprimat opiniile şi acestea erau departe de a fi măgulitoare 
pentru comanda ţării noastre. 

Gerhard hotărâse de multă vreme să nu nege ce spusese atunci 
când aveau să vină după el. 

— Am fost în Stalingrad din momentul când oraşul a fost atacat. 
Am plecat de acolo cu un pas înainte să vină ruşii. Mi-am câștigat 
dreptul să-mi spun părerea. 

Von Tresckow incuviinta, suflă fumul care alunecă peste masa si 
întrebă: 

— Şi într-adevăr crezi ce ai spus atunci? 


— Da. 

Von Tresckow inhala, isi stinse tigara si spuse: 

— Bine. Speram sa spui asta. Vezi tu, sunt de acord cu tine. Si 
multi alții sunt, pana la ofițerii cei mai înalți din Wehrmacht. Vedem 
cu totii ca nazistii sunt niste monstri. Ai idee ce au facut aici in 
Rusia... ai auzit de uciderile in masa? 

Gerhard se incrunta, se gândi o clipă si adauga: 

— l-am văzut odată folosind o duba de gazare. De aproape... Am 
auzit oamenii dinăuntru. Am văzut ce s-a ales de ei după aceea. Așa 
că, da, ştiu ce au făcut. 

— Şi ştii că războiul este pierdut? 

Gerhard râse sec. 

— V-am spus. Am fost în Stalingrad. 

— Acum ești aici, în Kiev. Peste un an, dacă ești suficient de 
norocos încât să trăieşti atâta, o să zbori probabil peste baze din 
Germania. Barbarii vor fi la porţile Berlinului. Asta dacă nu oprim 
toată treaba acum. 

— Există un singur fel prin care se poate face asta. 

— Da. 

— Cum ati ajunge la el? 

— Avem oameni care sunt aproape, oameni dornici să riște şi chiar 
să-și sacrifice viețile pentru această cauză. 

— Şi apoi ce? Bormann, Himmler, Goebbels, Goring si toată 
adunătura aia o să se ploconească și or să vă dea Reich-ul pe tavă? 

— Nu, dar avem planuri. Credem că le-o putem lua înainte să-și 
dea seama că au pierdut jocul. 

— Voi şi generalii voştri aveți putere. Și ce-ar urma? 

— Cerem pace. 

— Aliaţii vor solicita predare necondiționată. 

— Dacă naziștii vor fi în continuare la putere, da. Dar, dacă nu mai 
sunt, s-ar putea să fie mai rezonabili. Austriacul ăla arogant a avut 
dreptate cu un lucru: adevăratul inamic este bolsevismul. Poate că 


britanicii și americanii nu cred încă asta, dar o să creadă curând. Nu 
vor să se trezească într-o dimineaţă şi să descopere că tancurile lui 
Stalin au ajuns la Rin, pentru că nu se vor opri acolo. O să aibă 
nevoie de o Germanie puternică și liberă ca bastion împotriva 
bolșevicilor. 

— Ce doriţi de la mine? 

— Nimic... nu încă. Dar, când va veni ziua, dacă o să reusim, 
trebuie să ştim că există formaţiuni în Luftwaffe pe care să putem 
conta. Ne poţi susține cu grupul vostru de zbor? 

— Asta depinde de oamenii mei. Unii dintre ei sunt încă nazişti 
inraiti. Dar cei mai multi vor să trăiască suficient de mult încât sa 
vada sfarsitul razboiului. Daca le spun ca acesta este cel mai bun 
mod prin care sa facem pace si sa ne salvam tara de la o distrugere 
totala, o sa ma urmeze. 

— Excelent. Mai este un lucru... Trebuie sa ne atragem oamenii de 
partea noastră. Ar fi de mare ajutor daca ne-ar auzi mesajul de la un 
erou autentic, un exceptional pilot de vanatoare, cu medalii pe piept. 

Von Tresckow făcu o pauză si se uită intrebator la Gerhard. 

— De ce zambesti asa? 

— Pentru că asta mi-au spus băieţii cu propaganda de la 
Ministerul Forţelor Aeriene, când m-au trimis să fac un tur prin tara 
acum vreo doi ani. 

— Nu mă surprinde. Piloții de vânătoare sunt cavaleri în armură 
moderni. Toţi vă vor de partea lor... Deci... Eşti de partea noastră? 

— Da, spuse Gerhard. Sunt de partea voastră. 

— Bine. Atunci nu o să mai auzi de mine. Dar, la momentul 
potrivit, o să ne bazam pe tine să-ţi joci rolul. 

— Înţeleg. 

Von Tresckow se ridică să plece, dar se opri şi adăugă: 

— Intelegi, aceasta este ultima şansă a țării noastre. Dacă nu facem 
ceva curând, o să fie prea târziu, iar Germania va deveni o Cartagină 


moderna: dărâmată până la ultima cărămidă... ștearsă de pe fata 
pamantului. 


Era mijlocul zilei in 1 aprilie 1944, cand usa de la biroul lui Saffron 
se deschise fără să fi bătut cineva si Leo Marks dădu năvală 
înăuntru, cu o privire furioasă, fluturând în aer o bucată de hârtie de 
teleprinter. 

— Ai văzut asta? întrebă el, prea enervat ca să se mai deran- jeze 
cu introduceri. Este glumita de 1 aprilie a lui Herr Giskes. 

Saffron se ridică și ocoli biroul ca să-l întâmpine. 

— lată, spuse Marks, dându-i hârtia. 

Pe ea era tipărit textul unei telegrame, care spunea: 


INCERCATI SĂ VĂ FACEŢI TREABA ÎN OLANDA FĂRĂ ASISTENȚA NOASTRĂ. 
CONSIDERĂM CĂ ESTE DESTUL DE NECINSTIT AVÂND ÎN VEDERE 
COOPERAREA NOASTRĂ LUNGĂ ȘI PLINĂ DE SUCCES CA AGENTI Al VOŞTRI. 
DAR NU CONTEAZĂ, ORICÂND O SĂ VREŢI SĂ FACEŢI O VIZITĂ PE 
CONTINENT PUTEŢI SĂ FIŢI SIGURI CĂ O SĂ FIŢI PRIMIȚI CU ACEEAȘI GRIJĂ 
ȘI CONSECINȚE CU CARE AU FOST PRIMIŢI TOȚI CEI PE CAPE I-ATI TRIMIS 
PÂNĂ ACUM. LA REVEDERE. 


— Ha! râse Saffron sec în timp ce-i dădea mesajul înapoi lui 
Marics. Presupun că asta este ideea de glumă a celor din Abwehr. 

— Obraznic nătărăul, nu-i asa? A trimis-o simultan de pe zece 
stații radio ale noastre, ca sa stim că la el au fost în tot acest timp. Pe 
de altă parte... 

Marks făcu câţiva paşi spre usa, o închise și se întoarse. 

— Nu ştii de la mine, dar chiar în clipa când Giskes îşi făcea farsa, 
noi ne strecuram pe teritoriul lor. Azi noapte au fost două parașutări 
diferite în Olanda, patru agenţi în total. Şi nu a știut că veneau. 

— Sper că au multe rezerve din tabelele noastre de unică folosinţă. 

— Au, într-adevăr... şi totul datorită tie, draga mea soție, pentru că 
ai dovedit că sunt funcționale. 


— Orice ca sa te ajut, dragul meu sot. 

Saffron si Marks isi spuneau sot si sotie de cand se intorsese ea de 
la Londra, rămăsese ca o glumă între ei in toate aceste luni. Cand 
ajunse înapoi din Belgia, fu interogată minuţios. Le explică lui 
Gubbins şi Amies cu cele mai profesioniste detalii tot ce i se 
întâmplase, cum reactionase, care îi erau impresiile din fiecare 
întâlnire, eveniment sau loc, în cazul în care ar fi fost nuanţe ce ar fi 
putut fi obținute din informaţiile pe care le avea. Le spuse despre 
discursul lui Schroder de la Ridderzaal din Haga si despre planul 
nazist de a rezolva chestiunea evreiască în Olanda şi, se părea, 
despre ambițiile lor monstruoase de a eradica toți evreii din Europa. 

Îi informă cu privire la suspiciunile lui jean Burgers în legătură cu 
Prosper Dezitter şi la amanta lui, Florie Dings. Burgers era convins 
că aceștia erau spioni germani şi compromiteau activitățile Grupului 
G. din Belgia, intiltrându-se în grupurile de Rezistență, oferind 
adăposturi doar pentru a le divulga şi adunând informaţii despre 
activitățile agentilor. Erau agenți dubli extrem de eficienţi. Dezitter 
era un maestru al identitatilor false, dar putea fi identificat ușor prin 
faptul ca îi lipseau una sau două falange de la degetul mic al mâinii 
drepte. Era o trăsătură pe care o putea ascunde în majoritatea 
timpului, dar nu întotdeauna. 

În săptămânile care urmaseră, Burgers făcuse publice descrierile 
lui Dezitter și Dings în presa underground, iar Amies organizase 
Săptămâna Operațiunii Sobolanul™, trimițând agenţi să asasineze 
trădătorii din Belgia. Dezitter și Dings erau în capul listei. Guvernul 
belgian din exil, de la Londra, se declară nemulțumit de ideea unor 
execuţii fără proces, iar operaţiunea fu întreruptă oficial. Totuși, 
Saffron auzi rapoarte că Dings fusese găsită moartă la intrarea în 
blocul ei, ucisă de douăzeci și două de lovituri cu o şurubelniţă 
ascuţită. Dezitter fugise din Belgia și era urmărit de Rezistență. 


Saffron fusese promovata la gradul de capitan si i se oferi un rol 
nou: conducerea agentilor care erau trimisi in Belgia, planificarea 
misiunilor acestora si observarea activitatilor lor odata ce erau 
trimiși pe teren. Asta însemna că era in contact cu multe persoane 
din grupurile de Rezistenta locală din Belgia, ale căror activități 
deveneau tot mai eficiente, în timp ce soarta războiului se întorcea 
împotriva Germaniei, iar agenţii de pe Baker Street deveneau tot mai 
experimentați în felul cum își duceau la îndeplinire sarcinile. 

Slujba lui Saffron presupunea multe ore de lucru și îi puse multă 
responsabilitate pe umeri. Era interesată la nivel personal de 
siguranța agenţilor ei şi se temea pentru ei mai mult decât se temuse 
vreodată pentru ea însăși. Chiar și când cei de pe Baker Street își 
făceau treaba cât se putea de bine, viata unui agent din Europa 
Ocupată era ameninţată de un pericol teribil, pentru că tot mai erau 
trădători, colaboratori şi agenţi dubli imprastiati în rândurile forțelor 
de Rezistență. Doi dintre agenţii lui Saffron fuseseră tradati si dati pe 
mâna Gestapo-ului, iar pierderea lor o lovise greu. 

Erau si triumfuri printre dezastre. Cu mai putin de trei luni mai 
devreme, Grupul G. reuşise o lovitură uimitoare: o serie de atacuri 
simultane cu bombă împotriva reţelei de electricitate belgiene, care 
lăsară ţara fără energie în ziua următoare. Birourile, fabricile, minele 
și căile ferate - toate fuseseră închise, iar unele dintre ele nu se 
reîntoarseră la capacitate maximă decât după o săptămână. Inamicul 
primise o lovitură serioasă, iar tara primi un mesaj clar că invadatorii 
lor nu mai aveau controlul deplin. Știrile o încântară pe Saffron, iar 
faptul că Jean Burgers ajutase la organizarea schemei făcea ca 
victoria să fie cu atât mai satisfăcătoare. 

— Așadar, mergi la conferința asta cu verisorii noştri americani? 
întrebă Marks, schimbând subiectul. 

— Da, Amies m-a rugat să reprezint secțiunea T. 

— Ne vedem acolo. O să ţin celor prezenţi o prelegere despre noile 
metode de criptografie... Între timp, te-ai mai refăcut? După 


povestea din Olanda, mă refer... 

Cei din Baker Street nu obișnuiau să recunoască efectele fizice şi 
psihologice ale unei misiuni. Lui Saffron îi era greu să-și scoată din 
minte ce se întâmplase în noaptea când îl ucisese pe Karsten 
Schroder, dar nu făcuse niciodată o dramă din asta. Leo Marks era 
singurul căruia i se confesa. Dar chiar şi fata de el, simțea o pornire 
să-şi treacă sentimentele sub tăcere. 

— O, este în regulă, spuse ea. Nimic de care să te îngrijorezi. 

Marks nu putea fi prostit atât de ușor. 

— Mai ai coşmaruri, fetito? întrebă el cu grija autentică a unui 
prieten, lăsându-și deoparte neseriozitatea obişnuită. 

— Câteodată... suspină Saffron. Mă simt de parcă nenorocitul ăla 
mă bântuie. Poate asta sunt fantomele, prezența morţilor în visele 
celor vii. 

— Hmm... murmură Marks în semn de apreciere. Fraza asta 
aproape că merită să intre într-unul dintre poemele mele mult 
lăudate. 

Marks era aproape la fel de cunoscut pe Baker Street pentru poezia 
sa cum era pentru coduri. 

— O poţi folosi, spuse Saffron, în schimbul unei fripturi zdravene. 
Am fost crescută carnivoră. Am nevoie de carne rosie ca să 
supraviețuiesc, mai mult decât pot primi pe cartelă. 

— Atunci ne-am înțeles: îmi dai cuvintele tale la schimb pentru 
niscaiva carne de vită. O să-mi întreb sursele imediat. 

— Oh, iti mulțumesc, dragul meu, ce furnizor minunat esti tu! 
Acum trebuie să mă întorc la lucru. Nu vreau ca yankeii ăia să 
creadă că nu-mi fac treaba. 

Doua zile mai tarziu, dupa ce cinara la Lyons Corner House, unde 
se testară reciproc în legătură cu prezentările pe care urmau sa le 
ţină, ca niște elevi care se pregătesc pentru examen, Saffron si Marks 
o luară prin Whitehall spre War Office, apoi pe sub arcadele sale 
negre și întunecoase. Erau într-o stare de spirit bună. Întâlnirea avea 
ca obiect coordonarea diverselor mișcări de Rezistență din Europa 
Ocupată în faţa invaziei care urma. În Olanda, Belgia și Franţa aveau 
să aibă loc o serie de sabotaje si de războaie de gherilă organizate în 
mare parte de SOE, concretizate prin sabotarea căilor ferate, blocarea 
drumurilor, detonarea podurilor si prin orice alte acțiuni care să-i 
oprească pe cei din Wehrmacht să aducă întăriri pe plajele unde 
aveau să debarce forţele britanice, americane și canadiene. În trecut, 
celor din Baker Street le-ar fi fost greu să ducă la îndeplinire o 
asemenea misiune. Dar acum organizaţia era încurajată de abilitatea 
sa de a introduce în Europa agenţi si de a-i extrage de acolo, de a le 
asigura forțelor din Rezistență arme, muniții, echipament radio și 
bani şi de a planifica campanii subversive și de sabotaj. 

Succesul invaziei depindea de abilitatea de a securiza un avanpost 
pe teren francez. Baker Street avea să joace un rol important în 
această acţiune, iar Saffron abia aștepta să-și prezinte contribuţia pe 
care avea să o aibă secțiunea belgiană. 

Ea si Marks o luară pe niște trepte spectaculoase de marmură alba 
care urcau până la jumătate înainte să se despartă în două culoare 
separate ce ocoleau prin stânga și prin dreapta atriumul central, 
reîntâlnindu-se după aceea la etajul întâi. Pe peretele din fata lor 
atârrna un ceas ornamentat de aur, iar deasupra lui se profila un 
balcon din colonada ce înconjura partea de sus a scărilor. Saffron 
văzu bărbaţi în uniformă din diferite tari si servicii, unii fumând, 
alții ţinând în mână căni de ceai, vorbind între ei înainte de 
deschiderea formală a prezentărilor. 

Un bărbat îi atrase atenţia. Purta uniforma albastru închis și sapca 
albă a Marinei Statelor Unite. Avea gradul de locotenent comandor. 


Se sprijinea de balustrada de piatra sculptata care inconjura 
balconul, cu o postură relaxată care lui Saffron îi păru cunoscută. 

Se opri ca trăsnită pe scări, în timp ce inima prinse să-i bată 
nebunește. Nu, nu poate fi el! 

Locotenentul comandor îşi întoarse capul si privi spre scări. Ochii 
li se întâlniră si se priviră cu o intensitate care o făcu să simtă un soc 
ca o lovitură în stomac. 

— Danny, oftă ea. 

Când se oprise Saffron, se oprise şi Marks. Văzuse cum se uitaseră 
unul la celălalt ea şi americanul şi efectul pe care-l produsese asupra 
el; 

— Un cunoscut? întrebă el cat putu de firesc. 

Saffron nu scoase o vorbă. Încuviinţă din cap. Își mușcă buza de 
jos. Şi, fără cuvinte, urcă restul scărilor. 

Un alt ofițer de pe Baker Street îi aștepta. 

— Unde ati fost? intreba el. Spectacolul este pe cale sa inceapa, dar 
bătrânul vrea să ne pregătească mai înainte. L-ati facut să aştepte... 

— A, spuse Marks. 

Ştiau cât de mult ţinea la punctualitate generalul Gubbins. Se 
grăbiră in antecamera unde aşteptau Gubbins si alti oameni din SOE. 

Gubbins nu le spuse nimic lui Saffron si Marks. Nu era nevoie. O 
privire rece din partea acelor ochi albaştri ca gheaţa îi puse la locul 
lor la fel de eficient ca o tiradă. 

— Bine, acum că suntem toți aici, să ne asigurăm că suntem pe 
aceeași lungime de undă, spuse Gubbins. Fiecare dintre voi are de 
adus o contribuţie în programul zilei de azi. Faceti-o. Cititi-va 
prelegerile. Să nu fiți tentaţi să improvizati. Fără glume în timpul 
prezentărilor. 

— Cu mine vorbeşte? îi șopti Marks lui Saffron. 

Ea nu-i răspunse. Mintea i-o luase razna după ce îl văzuse pe 
Danny. O parte din ea voia să năvălească afară pe ușă din camera 
asta întunecoasă şi mică, să alerge spre balcon și să i se arunce în 


brate. O alta parte era recunoscatoare ca nu avusese prilejul de a se 
face de ras. 

Nu-l ascultase pe Gubbins, dar simţi, mai mult decât auzi, ca 
acesta ajungea la finalul observatiilor. 

— Da, domnule, spuse ea împreună cu ceilalți, atunci cand îi 
întrebă dacă intelesesera mesajul. 

— Foarte bine atunci, spuse Gubbins. Urmati-ma. 

Îi conduse într-o sală de conferinţe care avea pereții cu lambriuri 
închise la culoare sub un tavan boltit și alb. Două candelabre de 
bronz, suspendate din tavan în lanţuri, atârnau deasupra unei mese 
de stejar, destul de lungă încât să găzduiască o duzină de scaune pe 
fiecare parte. Reprezentanţii britanici si canadieni fură conduși spre 
o latură a mesei. Omologii lor americani, spre cealaltă. 

Saffron isi ocupă locul. Era singura femeie din cameră, cu excepţia 
unei stenografe așezate într-o parte, care lua notițe de la întâlnire. Îi 
luă câteva secunde să-şi scoată din geantă toate lucrurile de care 
avea nevoie şi să se asigure că avea la dispoziţie raportul despre 
Belgia, un carnet de notițe și un stilou. 

Privi înainte, peste masă, drept în ochii lui Danny Doherty. El îi 
zâmbi: zâmbetul leneş, plin de încredere în sine și devastator de 
seducător pe care ea și-l amintea cu atâta claritate din Arisaig. 
Trecuseră aproape doi ani, dar când văzu acel zâmbet şi felul cum i 
se strânseră ochii, i se păru că se despartisera doar de câteva minute. 

Îşi folosi tot autocontrolul pe care îl avea la dispoziţie ca să treacă 
ziua cu bine. Se trezi recunoscătoare pentru instrucțiunile abia auzite 
ale lui Gubbins. Tot ce i se cerea era să rezume operaţiunile curente 
ale secțiunii T şi cele planificate să coincida perfect cu invazia. Cand i 
se puseră întrebări, răspunse la acestea cât putu de detaliat. Nu vorbi 
în alte situaţii şi făcu tot ce putu să fie atentă la cine vorbea, nu la 
chipul bărbatului ce se afla de partea cealaltă a mesei. Era greu să nu 
se întrebe ce făcuse Danny de când o întâlnise ultima oară. Din câte 
știa ea, urma să se însoare cu iubita lui din Washington DC. Nu avea 


verigheta pe deget, dar erau suficienti barbati casatoriti care nu o 
purtau. Din cate stia ea, putea sa fie deja tata. 

În cele din urmă, întâlnirea se încheie. Generalul în rezervă care 
găzduise întâlnirea rezumă toate punctele asupra cărora se 
intelesera, privi spre Gubbins și agenţii SOE și spuse: 

— Ştiţi, domnule general de brigadă trebuie să recunosc ca am fost 
destul de sceptic cu privire la oamenii dumneavoastră. Presupun că 
sunt un traditionalist. Felul în care înțeleg eu un război este sa 
înrolez o mulțime de flăcăi, să-i antrenez până scot untul din ei, să le 
dau cel mai bun echipament pe care îl are de oferit Unchiul Sam şi 
să-i pun să lupte împotriva nenorocitilor de inamici. Ideea de a 
trimite civili, inclusiv femei civile, la pierzanie, ca să-l omoare pe 
inamic și să-i saboteze operaţiunile, ei bine, nu m-am împăcat 
niciodată prea bine cu asta. Dar trebuie să recunosc, rezultatele pe 
care le obţineţi sunt foarte impresionante. 

Ochii îi căzură asupra lui Saffron. 

— Spune-mi, căpitane, ai vorbit bine despre mişcarea de 
Rezistență din Belgia si despre eficienţa ei împotriva germanilor. Ai 
fost acolo si i-ai întâlnit tu insati pe oamenii ăştia? 

— Nu sunt sigură dacă am voie să răspund la această întrebare, 
domnule, spuse Saffron. 

Se uită către Gubbins. Acesta incuviinta din cap abia vizibil. Ea i se 
adresă din nou generalului. 

— Da, domnule, am fost. Am petrecut câteva luni anul trecut în 
Ţările de Jos. M-am întâlnit cu câţiva dintre membrii-cheie ai 
Rezistenței... şi cu câțiva din administrația germană. 

— Ei, să fiu al naibii. lată-ne, domnilor, visând la ziua când o să 
punem piciorul în Europa Ocupată, iar domnita de aici ne-a luat-o 
înainte. Felicitările mele, doamnă. 

— Mulţumesc, domnule. 

Saffron auzi o tuse la dreapta ei. Marks îi dădea un bilet. Te 
avertizez! scria. De acum înainte plănuiesc să-ți spun Domnita. 


Saffron se gândi câteva secunde si apoi, în timp ce generalul se 
ridica să plece, scrise răspunsul: Și eu te avertizez. Sunt antrenată să 
ucid. 

— I-ai cucerit pe toţi, îi spuse Danny. 

O aştepta pe Saffron la ieşirea din sala de conferinţe. 

— Nu pot să vorbesc, spuse ea. Gubbins vrea să ne întoarcem pe 
Baker Street pentru o şedinţă. 

— Trebuie să te văd, Saffron. 

Se strădui din greu să reziste. Și apoi se gândi: De ce? De ce trebuie 
să-mi refuz asta? Probabil că Gerhard este mort. Dacă Danny este căsătorit, 
asta este problema lui. De ce trebuie să fiu atât de singură tot timpul? 

— Ar trebui să pot ieși la opt jumătate, spuse ea, 

— O să fiu acolo, la intrare. 

— Nu. O să fim văzuţi. Ascultă, o să iau autobuzul de la lucru 
până la Knightsbridge. Ne întâlnim la intrarea în Scotch House. Este 
la colt, la capătul străzii Sloane. Nu ai cum s-o ratezi. 

— O știu, zâmbi el. Am cumpărat de acolo o pătură în carouri 
pentru mama. 

— O să încerc să fiu acolo la ora nouă. Dar nu sunt sigură că o să 
pot ajunge la timp. 

— Osa aştept. 

Era aproape zece fără un sfert cand Danny o văzu pe Saffron 
coborând din autobuz. Se sprijinea de cantul unei porți, în umbră, ca 
să nu poată să-l vadă dacă s-ar fi uitat împrejur. O văzu cum ezită şi 
cum îi căzură umerii când nu văzu pe nimeni la locul întâlnirii. 

Atunci el înaintă pe trotuar. Faţa ei se lumină, întregul corp i se 
îndreptă, iar Saffron alerga înspre el, cu o expresie încântată pe fata. 
Dar era și disperare. El isi deschise mâinile să o primească, iar ea i se 


aruncă in braţe. Își înfundă capul in umărul lui, fără să-l privească, 
ținându-l de mijloc si lipindu-se tot mai strâns de corpul lui, aproape 
cu înverșunare. 

El o tinu si îi simţi trupul tremurând în braţele sale. Plangea. 

El o mângâie pe par şi murmura: 

— Gata, gata... 

Se aplecă si o sărută pe creștetul capului, iar mirosul ei îi umplu 
nările. Ea scoase un sunet, un geamăt moale. 

Danny nu reuşi să-şi dea seama ce era cu el. Simtea o nevoie 
copleșitoare s-o protejeze pe fata asta care încerca atât de tare să fie 
puternică; își dorea s-o ţină în siguranță pentru ca ea să nu mai fie 
nevoită să fie puternică. Voia să-i fie zid în fata lumii, cavalerul ei in 
armură strălucitoare. Și, în același timp, voia s-o posede, s-o 
dezbrace, s-o răvășească și s-o audă cum ţipă. 

Totuși, pentru moment, ştia că trebuia să-i ofere un timp. O tinu 
strâns si, după o vreme, ea își ridica fata către el, iar în ochii ei era o 
privire pe care el nu o mai văzuse niciodată. Nu era agentul dur si 
bine antrenat pentru spionaj sau fata bogată şi sofisticată. Chipul i se 
înmuiase și arăta toată durerea și vulnerabilitatea și pierderea unei 
fiinţe orfane de mamă. Se străduise atât de mult să-și ascundă 
suferința asta, de ea însăși si de toți ceilalți. Simti că o vedea pe 
adevărata Saffron Courtney. Avusese suficientă încredere în el încât 
să-i arate sufletul ei, iar Danny nu ştiu cum să reacționeze la asta. Îi 
luă capul în mâini si o sărută, sperând că iubirea lui îi putea cumva 
vindeca rănile. 

Rămaseră imbratisati în timp ce, în jurul lor, oamenii care mergeau 
cu metroul ieseau și intrau în valuri în stația Knightsbridge, iar 
mașinile și autobuzele își vedeau de drumul lor prin intersecții. 

Saffron fu cea care se desprinse în cele din urmă. Îl luă pe Danny 
de mână şi spuse: 

— Vino cu mine. 


Mersera la brat pe Chesham Court, apoi reusira sa se tina la o 
oarecare distanta unul de altul in timp ce urcau cu liftul lent si 
zanganitor pana la etajul lui Saffron împreună cu o doamnă în vârstă 
și cu pechinezul acesteia. Liftul ajunse la destinaţie. Saffron si Danny 
iesira din el si se îndreptară, ţinându-se de mână, spre usa ei. 

— Nu încă, sopti ea, atunci când Danny încercă să-şi pună brațul 
în jurul ei. S-ar putea să ne vadă cineva. 

Stăpânirea de sine era chinuitoare. Pe Saffron o durea dorinţa de a 
face dragoste cu el, iar frustrarea îi făcea disperarea şi mai intensă. 

Întoarse cheia. Intrară. În secunda în care ușa se închise în spatele 
lor și puseră zăvorul, Saffron se lipi strâns de corpul lui Danny, 
simtindu-l excitat si nerăbdător. Mersera împleticindu-se pana la 
dormitorul ei, inca imbratisati, dupa care incepura sa se dezbrace. 

Saffron reusi sa se elibereze prima din uniforma. Nu-i mai pasa de 
nimeni și nimic în afară de ea însăşi si de Danny si de dorința de a-l 
simți în ea. Îşi petrecuse aproape toată viața în sarcini și 
responsabilități. Nu voia să gândească, să ia decizii sau să-i pese de 
orice altceva în afară de plăcere. 

El avea un corp zvelt, cu umerii lati şi puternici, şi se uita la ea cu 
hotărârea feroce a unui vânător. 

Saffron îl privi în ochi şi spuse: 

— lată-mă. 

Mai târziu în acea noapte, Danny îi spuse lui Saffron că reușise să 
fie transferat înapoi în Marină. 

— Am fost plecat de atât timp, încât nu mai știu care e capul și 
care e coada navei. 

— Capătul ascuţit e în partea din fata, spuse Saffron. 

Danny râse. 

— Partea din faţă - aia e tribordul, nu-i așa? 

Nu vorbiră de război sau de alte persoane din vieţile lor. Danny 
nu-i spuse lui Saffron dacă era căsătorit şi ea nu-l întrebă. Petrecură 
trei nopți și două zile împreună, când Saffron observă că îi era 


aproape imposibil sa se concentreze la munca, din cauza frisoanelor 
ce-i treceau prin corp ca nişte replici de cutremur de câte ori isi 
aducea aminte de noaptea precedentă. 

Apoi veni a treia dimineaţă şi, de data aceasta, rucsacul lui Danny 
stătea pe podeaua din camera de zi a lui Saffron când se duse în 
bucătărie să-i facă o cană de cafea. Danny se ridică din pat şi nimic 
nu-l mai tentă să se mai întoarcă acolo, deoarece un jeep venea să-l ia 
la ora 8:00 fix şi trebuia să-l aștepte pe trotuar. 

Plecă la fel de brusc precum apăruse. Saffron își păstră calmul 
când îi făcu cu mâna. Voia ca ultima lui amintire legată de ea să fie 
una bună. Numai după ce jeepul dispăru pe drum în jos, iar ea urcă 
în liftul subred înapoi în apartamentul ei, închizând ușa după ea, 
izbucni în plâns. 

Se liniști după un timp şi, la fel cum soarele iese la iveală din 
spatele celor mai intunecati nori dupa ce trece ploaia, asa i se 
îmbunătăţi si ei starea de spirit, simțindu-se aproape bucuroasă când 
luă autobuzul spre Baker Street. Trebuia să recunoască, nimic nu-i 
făcea corpul să se simtă mai viu ca nopţile de dragoste. 

Îşi aminti momentul când se dezbrăcase de uniformă și avusese 
revelația corpului său gol. Războiul dura de aproape cinci ani. Îşi 
petrecuse acest timp ca şofer, luptător, agent şi ofițer. Dar în cele trei 
nopţi nu fusese altceva decât femeie. Şi era de-a dreptul uimitor. 

Otto, tatăl lui Konrad von Meerbach, fusese infidel pe toată durata 
căsniciei sale. Nu făcuse niciun efort sa fie discret, si nici sa usureze 
durerea personală şi umilirea în societate a soției sale, Athala. Voia s- 
o părăsească. Nu ținea ascuns acest lucru. Cu toate astea, nu reuși 
niciodată să obțină un divorț. Credința catolică a Athalei însemna că 


nu ar fi facut acest pas in nicio circumstanta si, macar o data in viata, 
sotul ei se vazu obligat sa-i faca pe plac. 

Privind inapoi, Konrad gasea comportamentul tatalui sau fata de 
mama sa vrednic de dispreţ. Desigur ca nu găsea obiecţii pentru toți 
acei ani de cruzimi şi neglijente. Din perspectiva lui, mama sa nu 
reuşise să-și satisfacă soțul și merita orice pedeapsă pe care acesta ar 
fi vrut să i-o dea. Ce-l făcea pe Konrad să dispreţuiască 
comportamentul tatălui său era slăbiciunea bătrânului de a nu fi 
reușit să divorţeze de soţia lui, dincolo de dorinţele ei. 

Când se ivi şansa să scape de prima lui soţie, Trudi, Konrad nu 
pierdu timpul. Trudi era o blondă drăguță, docilă, dar insipida, a 
cărei primă calitate era că era nepoata îndepărtată a lui Gustav von 
Bohlen und Halbach, sau Gustav Krupp din marea companie 
Krupps implicată in industria oțelului si a armamentelor. În ciuda 
statutului şi a avantajelor în afaceri pe care Trudi i le oferea lui 
Konrad, era o dezamăgire în pat, iar el avu multe aventuri. O 
informa că ea avea sa fie de acord cu divorțul în orice termeni ar fi 
ales el pentru ea. 

— Si dacă nu sunt de acord cu termenii tăi? întrebă ea. 

— Atunci o să-ţi petreci restul zilelor într-un lagăr de munca 
silnică. 

Chiar si după ani de căsnicie, ticăloşia lui Konrad îi putea lua soția 
pe nepregătite. 

— Dar... dar... 

Abia dacă putea să scoată cuvintele. 

— Sunt mama copiilor tăi. Cum le-ai putea lua mama de lângă ei? 

— Uşor. Ar fi alegerea ta, în cele din urmă. Dacă vrei să aibă o 
mamă copiii tăi, o să mă lași să divortez. 

Divorțul fu semnat o lună mai târziu. 

Konrad era liber să se căsătorească cu Francesca von Schondorf. 
Francesca era amanta lui şi se căsători cu Konrad ca să se răzbune pe 
fratele său, Gerhard, care o refuzase în favoarea lui Saffron. Cu cât 


observa mai mult efectele urii asupra personalitatii ei, cu atat gasea 
mai multă plăcere în a găsi moduri noi de a o corupe. Stia ca nu-l 
iubea într-un fel siropos. Își dădea seama că o parte din ea se ura 
pentru că îi permitea s-o ia în stăpânire cu violență. Dar asta făcea 
sexul cu ea și mai atrăgător, pentru că era asemănător unui viol și 
astfel mai satisfăcător decât un act voluntar de împerechere pentru 
că era vorba de control și de putere. 

Ea i se supunea lui Konrad pentru că devenise dependentă de 
toate lucrurile pe care acesta i le putea oferi. Chiar și înainte de 
divorţ, devenise de mult stăpâna castelului Meerbach, cu o armată 
de oameni la cheremul ei. Se îmbrăca în cele mai frumoase haine pe 
care i le putea oferi Parisul. Se mișca în cercurile cele mai înalte ale 
societăţii naziste. Eva Braun şi Magda Goebbels se numărau printre 
cele mai apropiate prietene ale ei. Până şi Fiihrer-ul se declarase 
fermecat de ea. Pentru o fată crescută într-o familie al cărei nume 
aristocratic nu era egalat de o avere mare, acestea erau culmi 
ameţitoare, intoxicate de consumul prodigios de alcool şi narcotice 
în anturajul Fiihrer-ului vegetarian, abstinent și nefumător. 

Konrad și Francesca se căsătoriră sâmbătă, 15 iulie 1944, iar el îşi 
luă o săptămână liberă ca să-şi petreacă luna de miere la castelul 
Meerbach. Cinci zile mai târziu, în timp ce navigau pe apele limpezi 
ale lacului Constance (deoarece Konrad se considera un navigator 
desăvârșit), liniştea le fu deranjată de o barcă cu motor a armatei 
care se îndrepta cu viteză către ei. Se opri în fata ambarcatiunii lui 
Konrad, forțându-l să oprească şi să dea drumul la pânze. 

— Asta este o ofensă! strigă Konrad, stând în picioare la proră si 
ridicând pumnii către barca cu motor. Sunt în luna de miere. Am dat 
ordine stricte să nu fiu deranjat. 

Un ofițer tânăr ieși din cabina bărcii cu motor și se apropie de 
balustrada bărcii cu pânze, care stătea acum aliniată cu a lui. 

— Îmi cer scuze, Herr Brigadefiihrer. Am primit ordine să vă 
escortez la mal cât mai repede posibil. 


Primul instinct al lui Konrad fu acela de teama ca cineva din Berlin 
il trădase. Se simti btusc îngrozit, pentru că lupta pentru putere din 
vârful Reich-ului era, conform fiihrer-ului, o continuă luptă pe viata 
și pe moarte. Din această cauză, putea fi la propriu fatal să arăţi 
semne de slăbiciune. Se hotări să se arate tare. 

— Sper să existe un motiv foarte bun pentru asta, strigă Konrad, 
sau tu și toți oamenii tăi o să vă treziti pe frontul rusesc. 

— Da, domnule. Ordinele mele vin direct de la Berlin. Trebuie să 
vă informez că aceasta este o problemă de stat urgentă, ce implică 
siguranţa Fiihrer-ului. 

— A Fiihrer-ului? S-a întâmplat ceva? A fost rănit sau... 

Konrad nu reuși să-şi termine propoziția. 

— Nu ştiu, domnule, răspunse tânărul ofițer de marina. Nu mi s-a 
dat nicio informatie despre Führer în afară de ce v-am spus. Pot doar 
să vă spun că trebuie să mergeţi la cel mai apropiat telefon cu linie 
securizată si să sunati imediat la comandamentul SS. Vă rog, Herr 
Brigadefiihrer, dacă dumneavoastră și contesa ati urca la bordul bărcii 
noastre, am putea să vă legăm yachtul de barca noastră și să-l 
tractăm la mal. O să dureze doar câteva minute. 


Un sfert de oră mai târziu, Konrad se afla în biroul său privat din 
castelul Meerbach, unde dispunea de o linie securizată cu Berlinul. I 
se spuse că fusese detonată o bombă la Wolf's Lair, cartierul general 
al Fiihrer-ului din Prusia de Est, de unde conducea luptele pe Frontul 
de Est și pe noul front din Normandia, unde Aliaţii invadaseră 
Franţa. Printr-un miracol, bomba fusese aşezată lângă piciorul unei 
mese de metal, care îl protejase pe Führer de explozie. Acţiunea de 
descoperire a conspiratorilor era deja în desfăşurare. Tuturor 
ofițerilor superiori li se cerea prezenţa imediată la post. 

— Îmi pare rău, draga mea, dar luna noastră de miere s-a încheiat, 
o informa Konrad pe Francesca. Va trebui să-ți găsești distracţii aici. 
Trebuie să mă întorc imediat la Berlin. 


— Cum este Fiihrer-ul? întrebă ea. 

— A supravietuit unei tentative de asasinat si este teafar. Pot sa te 
asigur că nu se va putea spune același lucru despre cei care au 
încercat să-l omoare. 

În 21 iulie, general maiorul Henning von Tresckow se sinucise pe 
front, lângă satul Krolowy Most din estul Poloniei, detonându-și sub 
bărbie o grenadă de mână. În dimineaţa următoare, când cei din SS îi 
perchezitionara lucrurile, căutând indicii care i-ar fi putut îndrepta 
spre alti conspiratori, un ofițer - al cărui rang civil era acela de 
inspector în poliția criminalistică - citea un carnet de notițe care 
fusese găsit sub salteaua lui von Tresckow, când dădu peste ceva 
care îl făcu să se oprească. Puse carnetelul jos și fuma o ţigară în 
timp ce se gândea la ce să facă în continuare. Ajunse la aceeași 
concluzie la care ar fi ajuns orice individ cu rang de mijloc din orice 
organizație mare: să dea problema mai sus în lanţul de comandă. 

Duse jurnalul la şeful său direct şi spuse: 

— Ma scuzati, Sturmbannführer, dar am descoperit ceva ce cred că 
trebuie să vedeți. 

Fostul polițist găsi notita la care se referea şi îi explică semnificaţia. 

Sturmbannfiihrer Franz Minke îşi câştigase rangul mai degrabă prin 
linguşeală politică decât prin competenţă şi depindea foarte mult de 
experienţa şi cunoștințele ajutorului său. 

— Ce crezi că ar trebui să fac? întrebă el. 

— As merge la Berlin, aș insista să obţin o întâlnire personală, as 
explica de ce mă aflu acolo si că este vital ca el să vadă prima oară 
asta, fiindcă ar fi, desigur, dreptul lui să decidă cum anume să 
continue. 

— N-o să fie mulțumit să vadă asta. 


— Poate ca nu, dar va fi foarte mulţumit daca o vede el mai 
degrabă decât cineva care ar putea-o folosi împotriva lui. 

— Atunci va fi bucuros că a aflat de la mine? 

— Da, domnule... și ușurat... si foarte recunoscător. 

În mai puţin de o oră, Sturmbannfiihrer Minke şi carnetul lui von 
Tresckow se aflau în drum spre Berlin. 

Lui Sturmbannführer Minke i se opri inima pentru câteva secunde, 
crezând că făcuse o greşeală teribilă. Brigadeführer von Meerbach nu 
era cunoscut ca un om blând. Se stia despre el ca era de o cruzime 
rece si nemiloasă, excepțională chiar si pentru standardele SS. Dar 
atunci von Meerbach făcu ceva ce îl luă total prin surprindere pe 
Minke. Începu să râdă în hohote. Se cutremura de râs. Se ținea cu 
mâinile de burtă, de parcă tocmai îl văzuse pe cel mai amuzant 
comediant spunând cea mai bună glumă a lui. 

Minke chicoti nervos, nesigur dacă trebuia să reacționeze tot asa în 
fata amuzamentului ofițerului său superior. 

— O, asta e nepretuita... absolut nepretuita, spuse von Meerbach 
îndreptându-se si stergandu-si o lacrimă de râs din colțul ochiului. 
Cum ai spus că te cheamă? 

— Minke, Brigadefiihrer. 

— Ei bine, Minke, mi-ai înseninat ziua... si pe a dragii mele soții, 
când o să audă despre asta. lată dovada că fratele meu cel îngâmfat 
și iubitor de evrei e trădătorul care am crezut întotdeauna că este. O, 
a crezut că i-a prostit pe toţi, frumosul pilot de performanţă, cu toate 
medaliile alea. Dar pe mine nu m-a prostit. Am ştiut că, dacă o să las 
capcana deschisă suficient timp, o să calce în ea. Și uite aici, în acest 
carnet, dovada că făcea parte din grupul lui Tresckow, unul dintre 
oamenii-cheie din conspirația împotriva Fiihrer-ului. Priveşte aici, 


spuse von Meebach, mergând către aghiotantul său, care stătuse 
discret până atunci într-un colt umbrit al biroului. 

Puse carnetul sub nasul aghiotantului şi îi arătă cu degetul pagina. 

— Numele fratelui meu, data și locul întâlnirii lor și un singur 
cuvânt: ,,Ja”. Doar două litere, dar spun totul. 

Aghiotantul se încruntă. 

— Ma scuzati, Brigadeführer, poate că nu înţeleg suficient astăzi, 
dar ce spun literele? 

— Că fratele meu i-a spus da lui von Tresckow, desigur. A fost de 
acord să se alăture conspirației. Normal, nu o scrie clar. Pentru el 
însuși nu era nevoie si n-ar fi vrut să facă evident înţelesul dacă ar fi 
găsit cineva carnetul. Dar, privind înapoi, acum că știm ce avea în 
minte... O, nu am niciun dubiu ce înseamnă acel „Ja”, si nici 
Tribunalul Poporului nu o să aibă. Arestează-l pe fratele meu. Şi, 
Minke, spune-mi, cine a ajuns primul la această pagină? 

Minke îi dădu numele fostului polițist şi adăugă, pentru că acum 
vedea că își putea permite să fie generos: 

— A înţeles imediat, la fel ca dumneavoastră, ce însemna această 
remarcă. 

— Atunci este un ofițer bun, aşa cum esti și tu, Minke, pentru că 
te-ai gândit să-mi aduci asta. Nu o să-ţi uit eforturile, poţi să fii sigur. 

— Vă mulțumesc, Herr Brigadefiihrer. 

Minke strălucea tot. 

— Pentru nimic... Acum am face bine să sunăm la Tribunalul 
Poporului, câtă vreme e caldă treaba. Cu cât îşi primeşte fratele meu 
pedeapsa pe care o merită din plin, cu atât mai bine. 


Gerhard nu mai conducea misiuni deasupra pământului rusesc. 
Grupul de Armate Sud fusese împins înapoi în Balcani, iar avioanele 
de vânătoare erau angajate în misiuni constante împotriva 
bombardierelor ruseşti si americane care încercau să distrugă 
câmpurile de ţiţei și rafinăriile românești, sursa principală de 
combustibil pentru Germania. Prima oară când auzi de tentativa de 
asasinat din 20 iulie se întorcea dintr-o misiune și isi găsi baza roind 
de zvonuri că Fiihrer-ul era mort si că avusese loc o lovitură de stat 

Se gândi la întâlnirea sa cu von Tresckow. Se întrebă dacă asta nu 
era cumva opera lui. Dar apoi sosiră ştirile că Fiihrer-ul 
supravietuise. 

Păcat, se gândi Gerhard, si deveni clar din starea de spirit a 
multora dintre piloții săi că nu era singurul care avea această opinie. 

Două zile mai târziu, complotul împotriva lui Hitler era aproape 
uitat. Aveau lucruri mai urgente la care să se gândească. Zilele când 
Luftwaffe deținuse supremaţia pe cer trecuseră demult. Acum rușii 
aveau avioane mai bune, produse în număr foarte mare. De câte ori 
zbura, Gerhard simţea cum îi scădeau șansele de supraviețuire. 
Supravietuise cumva, însă era tot mai mică posibilitatea să o mai 
ducă mult timp. 

Într-o după-amiază din prima săptămână a lunii august, se dădu 
jos din avion şi fu întâmpinat nu de echipajul de la sol, ci de un 
bărbat în civil - Gestapo, înțelese Gerhard imediat - acompaniat de o 
jumătate de duzină de soldați Waffen-SS. 

Gerhard fu arestat, aruncat în spatele unui camion, dus la Berlin și 
închis într-o celulă subterană. Fu interogat timp de trei nopți. 
Interogatoriile păreau în mod ciudat să fie infuzate doar pe jumătate 


cu ură, de parcă nimănui nu i-ar fi pasat ce răspunsuri dădea. Nu-l 
torturară, dar il bătură de câteva ori. Chiar si atunci, fusese lovit fara 
să fie rănit serios. 

Cei care-l interogau îl acuzau că participase la complotul 
împotriva Fiihrer-ului, însă întrebările lor erau straniu de vagi. Nu 
încercau să-l facă să mărturisească ceva ce știau sigur că ar fi făcut. 
Încercau să-şi dea seama dacă făcuse ceva. Si, pe măsură ce continua 
interogatoriul, Gerhard trase concluzia că singura lor probă era o 
notita dintr-un carnet în care cuvântul cheie părea să fie „Ja”. 

Nu existau suficiente probe care să dovedească altceva în afară de 
faptul că proferase insulte la adresa Fiihrer-ului într-o ceartă cu un 
om dintr-un bar. Cei care îl interogau pe Gerhard nu păreau 
deranjati de incapacitatea lor de a-i descoperi o ofensă mai serioasă. 
În loc să devină mai agresivi sau mai disperaţi în procesul 
interogării, atitudinea lor luă forma unei indiferente obosite, până in 
clipa în care încetară să-l mai târască din celula lui la interogatorii. 

Trecu o săptămână în care fu lăsat în pace în celula îngustă, fără alt 
mijloc de a măsura trecerea timpului decât foamea crescândă care-i 
rodea stomacul. Era hrănit de două ori pe zi și mâncarea era atât de 
proastă - cartofi rozalii de mucegai, varză putredă, pâine neagră si 
uneori un cârnat tare ca piatra făcut din sânge congelat de animal - 
încât abia dacă reușea să o înghită. 

Apoi, într-o dimineaţă, gardianul îl informă că procesul lui avea să 
aibă loc peste două zile. 

— Avocatul tău o să vină să te vadă astăzi, spuse gardianul. 

Începu să râdă şi adăugă: 

— Sunt sigur că o să facă o treabă bună. 

Chiar si după doisprezece ani in care naziștii se aflaseră la 
conducere, Gerhard tot mai credea că un avocat criminalist era un 
om strălucit, motivat de credința într-un sistem de justiţie, cu un 
intelect ascuțit dedicat apărării clientului său. Bărbatul care veni să-l 
vadă, strângând în mână un dosar de hârtie care conţinea două file 


de hartie pe care erau trecute acuzatiile care i se aduceau, era scund, 
îmbrăcat sărăcăcios, cu nişte dinți care îi ieșeau ușor în afară si cu 
părul unsuros lipit de cap. Vocea îi era subțire, iar accentul dur. 
Insigna Partidului Nazist de pe rever arăta în care tabără era. 

— Mă numesc Karpf, spuse el. Presupun că te întrebi ce se va 
întâmpla la proces. 

— Mă aștept să-mi prezentaţi cazul, răspunse Gerhard. Nu am 
jucat niciun rol în atacul împotriva Fihrer-ului. Singura proba 
împotriva mea e formată dintr-un cuvânt din două litere din jurnalul 
unui ofițer pe care l-am întâlnit doar o data în toată viata mea. Nu 
sunt avocat, dar am presupus întotdeauna că tribunalele operează pe 
bază de probe şi dovezi. În cazul meu, nu există niciuna. Nu sunt 
vinovat. 

Faţa de şobolan a lui Karpf se schimonosi într-o grimasă 
dureroasă. 

— A... da... 

Îşi trase documentul din dosar. 

— Văd că ai servit pe frontul rusesc. 

— Da. De aceea nu as fi avut cum să am de-a face cu acest 
complot. Eram în avion când a explodat nenorocita aia de bombă. 

— Presupun că asta e explicaţia. 

— Pentru ce? 

— Pentru incapacitatea ta de a înțelege scopul pe care îl are 
Tribunalul Poporului. Dacă ai fi fost mai aproape de casă, ai fi știut 
că tribunalul nu are nevoie să stabilească dacă o persoană este 
inocentă sau vinovată. Tribunalul există pentru ca furia indreptatita 
a oamenilor să poată fi directionata înspre aceia care încearcă să 
submineze Fiihrer-ul, Partidul și Reich-ul. Oamenii au nevoie să vadă 
că inamicii lor sunt pedepsiţi, pentru ca ei să se poată simți în 
siguranţă. 

— Cu alte cuvinte, un proces de dragul spectacolului. 


— Nu ar trebui sa folosesti expresia asta, Meerbach, suna a 
bolsevism. 

— Sunt colonelul von Meerbach. 

— Pentru tine, poate, dar nu pentru Tribunalul Poporului. 

Karpf puse hartia inapoi in dosar. 

— Ma bucur ca am avut ocazia sa vorbim. O sa ne intalnim din 
nou peste două zile. Firește, o sa pledez vinovat în numele tau. O zi 
bună. 

Reacţia iniţială a lui Gerhard fu de furie la adresa nedreptatii 
situaţiei sale si de frustrare în fata incapacității de a face ceva. Acum 
înțelegea de ce se purtau cei care îl interogaseră cu atâta indiferenţă. 
Probele erau irelevante. Justiţia încetase să existe. 

Dar, în timp ce orele continuau să treacă, gândirea i se schimbă. 
Acum furia i se întoarse împotriva propriei prostii. Cum ar fi putut 
să se aștepte la altceva? Ţara lui era condusă de lideri care închideau 
oameni despuiati, bărbaţi şi femei laolaltă, într-o dubă pentru a-i 
ucide prin gazare; lideri care își petreceau timpul până murea ultima 
victimă bând cafea şi înfulecând pateuri. Conducătorul ei lăsase o 
întreagă armată să moară de foame și frig, mai degrabă decât să se 
facă de râs permițându-le să se retragă. Într-o asemenea lume, de ce 
s-ar fi așteptat cineva să existe justiție? 

Stătea treaz noaptea, întrebându-se care avea să-i fie soarta şi cum 
avea s-o întâmpine. Presupunea că pedeapsa pentru presupusa sa 
trădare avea să fie moartea. Dar văzuse atât de multă moarte, 
provocată în atât de multe feluri, încât perspectiva dispariției sale 
nu-i mai stârnea teroare. În plus, de moarte nu poate scăpa nimeni. 
lar execuţia, fie prin împușcare, fie prin spânzurare, era o moarte 


mai rapidă si mai îndurătoare decât puteau aştepta majoritatea 
oamenilor. 

Dimineaţa, în celulă sosi un al doilea vizitator. 

Era un maior Luftwaffe pe care îl chema Bayer și care era, din toate 
punctele de vedere, opusul avocatului Karpf. Bayer era înalt, bine 
făcut şi frumos ca un manechin. Avea uniforma imaculată și era tuns 
impecabil. Gestul prin care salută „Heil Hitler!” era demn de paradă. 

— Lucrez la Ministerul Forţelor Aeriene, spuse el. Am marea 
onoare de a servi în stafful privat al Reichsmarschall Goring, aşa că 
ceea ce urmează să-ți spun vine de la cel mai înalt nivel. Am vorbit 
clar? 

— Da, răspunse Gerhard. 

Avea în stomac o senzaţie nefamiliară pe care nu o putea identifica 
foarte clar. Îi luă o secundă să-și dea seama că era vorba despre 
speranţă. 

— Sunt sigur că nu trebuie să-ţi spun asta, și anume faptul ca, din 
postura de vicecancelar al Germaniei, imediat sub comanda Führer- 
ului, că Reichsmarschall-ul condamnă comploturile lașe și trădătoare 
împotriva vieţii Fiihrer-ului şi a Reich-ului. 

— Desigur, incuviinta Gerhard. 

— Astea fiind spuse, au fost exprimate îngrijorări cu privire la 
nerăbdarea cu care au condus anumite elemente din SS cazul 
împotriva ta. A fost observat contrastul dintre lipsa unei dovezi clare 
de trădare din partea ta și anii de curaj şi serviciu pentru Patrie. 

Gerhard nu spuse nimic, dar o înclinare abia perceptibilă din cap 
fu de ajuns să indice că auzise complimentul lui Bayer. 

— Mai există şi un puternic sentiment de consternare ca un 
serviciu al Reich-ului să facă eforturi atât de mari ca să murdărească 
reputaţia unui bărbat dintr-un alt serviciu. Luftwaffe este dezonorată 
de atacul adus împotriva onoarei tale. Nu poate fi un lucru bun să 
organizezi un atac public asupra unui bărbat care a fost prezentat 
oamenilor drept un erou. Îi va deruta și îi va face să-i pună sub 


semnul intrebarii pe toti eroii. Nimic din toate astea nu aduce niciun 
ajutor acelora cărora le pasa cu adevărat de bunăstarea Reich-ului. 

— Și care-i concluzia? întrebă Gerhard. 

Bayer zâmbi cu jumătate de gură. 

— O întrebare firească. Răspunsul este după cum urmează. S-a 
intervenit. S-a negociat. După cum iti poți imagina, Ministerul 
Justiţiei si SS sunt la fel de invidioase una pe reputaţia celeilalte. 
Multi oameni ocupați și-au dedicat o cantitate considerabilă de timp 
cazului tău... 

Bayer se uită la Gerhard ca să scoată în evidenţă ce voia să spună. 
Acum era dator să justifice eforturile acestor oameni 

— S-a ajuns la o înţelegere multumitoare pentru ambele parti. O sa 
admiti în fata tribunalului că te-ai întâlnit cu trădătorul von 
Tresckow, că acesta ţi-a spus pe fata care îi erau opiniile anti-Fiihrer 
și că ai neglijat să informezi autorităţile competente cu privire la 
această întâlnire. Este adevărat, nu-i asa? 

— Mă va incrimina dacă o să spun da? 

— Dimpotrivă, o să te salveze. 

— Atunci da, acesta este adevărul. 

— În schimb, tribunalul va accepta că nu ai ştiut de complotul din 
20 iulie, că nu ai avut niciun rol si că nu porți nicio responsabilitate 
criminală în această privinţă. 

— Si asta este adevărat. 

— Foarte bine atunci, o să fii găsit vinovat pentru câteva acuzații 
minore - frazele specifice sunt încă în discuţie — si o să fii condamnat 
la treizeci de zile de izolare, sub supervizarea Luftwaffe. 

Bayer se uită prin celulă. 

— O să ai parte de mâncare bună, de facilități sanitare, de cărți pe 
care să le citești. O să ti se pară ca o camera de hotel după asta... sau 
în comparaţie cu ce ti s-ar întâmpla dacă Tribunalul Poporului ar 
face cum vor ei. 

Bayer dădu din cap cu dezgust. 


— Spune-mi, ce crezi ca ti-ar face? 

— Plutonul de execuţie... spânzurătoarea, probabil. 

— Și nu-ţi este frică de asta? 

— Nu în mod special. 

— Înţeleg. Eşti obișnuit să faci faţă morții. Dar nu ai fi atât de 
norocos. Tribunalul Poporului te-ar trimite într-una dintre lagărele 
de concentrare, ca pe un criminal sau ca pe un evreu. Ai muri... în 
cele din urmă. Ar fi o moarte teribilă și lentă. De aceea încerc să te 
conving - acceptă oferta. 

— Dar nu mi-ati spus totul. Dacă asta ar fi fost tot, nu ar fi fost 
nevoie sa incercati sa ma convingeti. Numai un nebun ar refuza. 

— Ai dreptate. Mai este o condiţie, una asupra căreia au căzut de 
acord cei din Luftwaffe şi celelalte părți implicate. Trebuie să te ridici 
în picioare in tribunal si să-ți afirmi loialitatea fata de Führer, 
credinţa ta absolută în conducerea lui și încrederea ta neclintită într- 
o victorie certă. 

— Ah... 

— Ascultă-mă, colonele. Oricine știe ce se întâmplă înțelege de ce 
ai putea considera că aceste cuvinte ti se opresc în gât. Zi de zi si 
noapte de noapte, națiunea noastră este atacată de tot mai multe 
bombardiere ale Aliaților. Şi avem tot mai puţine avioane și tot mai 
puțini piloți cu care să ne opunem lor. Chiar dacă avem avioane de 
vânătoare, nu avem suficient combustibil pentru ele. Chiar dacă 
avem piloți, cei mai multi dintre ei sunt neexperimentați și incapabili 
să lupte. Ştim că există un singur final posibil, dar deocamdată... 

Bayer ridică din umeri. 

— Trebuie să facem fata vieții asa cum putem. Spune cuvintele - 
dacă nu de dragul tău, măcar de dragul celor pe care îi iubeşti... 
pentru camarazii tăi, a căror reputaţie ar fi pătată prin asocierea cu 
tine... şi chiar pentru Luftwaffe. Spune nenorocitele alea de cuvinte. 

Gerhard se gândi la mama lui si la Saffron. Am față de ele datoria sa 
încerc să supraviețuiesc? Își aminti de Berti Schrumpp si de toți ceilalți 


prieteni pe care îi pierduse în ultimii cinci ani. Am dreptul să arunc o 
umbră peste reputația lor? 

Lua în considerare alternativele pe care i le puse Bayer în fata. Ce- 
ar câștiga dacă s-ar autocondamna la suferință într-un lagăr de 
concentrare? La ce ar servi asta? Reich-ul se dezintegra. Singurul 
lucru care mai conta acum era supraviețuirea. 

Gerhard se uită la Bayer și spuse: 

— Va rog să-i transmiteti sincerele mele mulțumiri domnului 
Reichsmarschall. Spuneti-i că sunt de acord. 

Judecătorii intrară în Tribunalul Poporului din Berlin, cu vulturul 
nazist brodat pe robele lor. Salutară „Heil Hitler!” după care își luară 
locurile. 

Lui Gerhard i se ordonă să stea în picioare. Nu i se permisese să se 
spele sau să se bărbierească timp de luni de zile. I se dăduse un 
costum sărăcăcios care nu era mărimea lui. Singurul lucru pe care 
reușise să-l păstreze era fotografia lui cu Saffron pe care o împături şi 
o vari într-una dintre sosete cand nu se uita nimeni. Când fusese 
arestat, purta cizmele cu care zbura. Acum avea o pereche de pantofi 
nelustruiti, uzati la călcâi. Una dintre tălpi începea să i se desprindă 
în dreptul degetelor. 

Imaginea pe care o aducea în fata Tribunalului nu era aceea a unui 
ofițer Luftwaffe într-o uniformă plină de medaliile primite pentru 
curajul său. În schimb, judecătorii vedeau un om de nimic, murdar, 
neîngrijit și urât mirositor, reprezentat de un smecher care arăta doar 
putin mai bine. 

Gerhard trecu cu privirea peste sala de judecată care era plină. 
Văzu ofițeri, membri SS şi oficiali de partid; reporteri sau, mai bine 
spus, scriitori de propaganda, cu stilourile pregătite deasupra 


carnetelor lor; berlinezi bine îmbrăcaţi, veniţi aici sa petreacă o zi de 
amuzament. Câţiva ofițeri superiori Luftwaffe erau aşezaţi unul 
lângă altul, aproape de partea din fata a sălii de judecată. 

Au venit să mă susțină, să-i țină în frâu pe judecători sau să se asigure că 
nu renunţ la înțelegere? se întrebă Gerhard. 

Il văzu pe Konrad, cu Chessi aşezată lângă el. Îi zâmbea lui 
Gerhard cu o privire de triumf rece si răutăcios, în timp ce Konrad 
sedea jubilând în fata a ceea ce credea că este încununarea eforturilor 
sale de a-și zdrobi fratele mai mic. Gerhard înţelese că ei erau 
motivul pentru care se afla în boxă. Adevărata sa crimă nu avea 
nimic de-a face cu întâlnirea sa cu Tresckow. Crimele sale erau că o 
părăsise pe Chessi pentru Saffron și că dejucase schemele lui Konrad 
de a-l nimici. 

Şedinţa începu și Gerhard realiză că nu se afla deloc într-o sală de 
judecată. Se afla într-o casă de nebuni. 

Trei bărbaţi erau așezați în posturile de judecători: un general de 
armată, Hermann Reinecke; un procuror, Ernst Lautz; și între ei, 
prezidând peste toată nebunia, președintele tribunalului, dr. Roland 
Freisler. 

După cum îşi dădu seama Gerhard, Freisler era singurul dintre cei 
trei care conta. Avea rolul de procuror, judecător și jurat - un om 
urât, cu nasul mare şi coroiat, de aproape cincizeci de ani, cu părul 
negru și sârmos care-i înconjura scăfârlia cheală. Îi plăcea să-și 
prezinte cazul începând prin a-l mustra pe acuzatul din faţa lui. Şi, 
în clipa în care Freisler își începu această diatribă specifică, Gerhard 
știu cine anume îi oferise informațiile. 

— Provii dintr-o familie plină de privilegii şi bogăţie. Iei bani care 
ar hrăni o familie cinstită de germani ani de zile şi îi risipesti ca să-ți 
ajuţi prietenii evrei. Respingi femeile germane în favoarea târfelor 
britanice. Fiihrer-ul iti întinde o mână cu prietenie, iar tu îl rasplatesti 
prin trădare. 


In timp ce vorbea, volumul și ascutimea vocii îi creșteau până se 
transformară într-un scartait dur și strident. 

— Ai fost auzit insultându-l pe Führer în termeni atât de infami 
încât nu o să-i repet în această sală de judecată! L-ai insultat beat în 
public, scuipand asa cum ţi-e felul în fata unor soldați germani loiali! 
Esti un pierde-vară, o lipitoare, un trădător si un las! Te provoc sa 
negi! 

Gerhard nu spuse nimic. Era prea obosit și prea înfometat ca să se 
certe cu nebunul ăsta, și nu avea niciun rost. Înțelegerea fusese 
făcută și amândoi ştiau asta. 

— Tăcerea te condamnă! strigă Freisler. Esti un asociat cunoscut al 
trădătorului von Tresckow și al adunăturii lui oribile de asasini, 
conspiratori și agenţi subversivi. Avem dovada, o dovada 
copleşitoare, că te-ai întâlnit cu von Tresckow și că ai fost de acord 
cu opiniile lui. De asemenea, este indiscutabil că nu ai raportat 
întâlnirea superiorilor tăi sau celor ai trădătorului, pentru ca 
împotriva lui să se poată lua măsurile adecvate. Lipsa ta de acţiune 
este trădătoare. Nespunând nimic, l-ai pus în pericol pe iubitul 
nostru Führer. Un pilot loial luptă pentru Fihrer-ul său. Dar tu nu 
lupti pentru el. Tu lupti împotriva lui. Eşti o rușine, un criminal! 

Gerhard tot nu spuse nimic. Starea din sala de judecată se 
schimba. Era un aer general de nemulțumire. Spectacolul nu urmase 
scenariul aprobat. Unul dintre actori nu reuşea să-și joace rolul. 
Majoritatea acuzaților ar fi implorat, bărbaţi în toată firea cu lacrimi 
în ochi și-ar fi recunoscut plini de umilință vina si ar fi implorat 
iertare. Nu se aștepta nimeni de la ei să rămână tacuti, refuzând sa 
aprobe discursul agresiv al judecătorului. 

Și Freisier simţea asta. Dar știa că nu putea să facă nimic. Îşi 
primise ordinele de sus și, dacă îndrăznea să se împotrivească, data 
următoare când avea să se întoarcă în Tribunalul Poporului avea să 
fie ca acuzat, nu ca judecător. Trase adânc aer în piept, făcut tot ce 
putu să-şi păstreze un ton impunător și asertiv și spuse: 


— Gerhard von Meerbach, esti acuzat de trei capete de 
comportament anti-social... 

Freisier făcu o pauză. Era imposibil să ignore murmurul din 
rândul spectatorilor sau starea de surpriză şi dezamăgire ca urmare 
a ceea ce spusese. Oamenii așteptaseră acuzaţii de trădare, de 
răzvrătire sau chiar de tentativă de asasinare. Se așteptau la o 
pedeapsă cu moartea, nu la o infracțiune de nesupunere măruntă și 
o palmă dată peste ceafa. 

— Tăcere! urlă Freisier, lovind cu ciocanul de judecător. În această 
sală de judecată va fi tăcere! 

Aşteptă până când se stinse zumzetul și continuă. 

— În primul rând, eşti acuzat că ai făcut remarci derogatorii la 
adresa Fuhrer-ului și a comportamentului acestuia din război. La 
acest prim cap de acuzare, cum pledezi? 

— Vinovat, răspunse Gerhard. 

— În al doilea rând, ești acuzat că ai luat parte la o întâlnire 
privată cu un trădător cunoscut. La acest al doilea cap de acuzare, 
cum pledezi? 

— Vinovat, răspunse Gerhard. 

— În al treilea rând, ești acuzat că nu ai raportat această întâlnire 
sau ce a spus trădătorul von Tresckow. Cum pledezi? 

— Vinovat. 

Recunoaşterea vinei păru să mai îmblânzească starea din sala de 
judecată. Freisler continuă mai încrezător în el însuși. 

— Acestea sunt probleme serioase, iar acuzatul şi-a recunoscut 
vina. Dar tribunalul este conștient de serviciile aduse de el în cadrul 
războiului si va arăta clementa daca acuzatul isi va afirma acum 
loialitatea sa necondiționată fata de Führer, dorința de a lupta si a 
muri pentru cauza national-socialista si încrederea lui in victoria 
certă a Reich-ului împotriva inamicilor sai. Gerhard von Meerbach, 
juri solemn aceste lucruri în această sală de judecată si iti arăţi 


jurământul de credinţă in fata acestui tribunal, ca sa fie auzit de către 
toata lumea? 

Se lăsă o tăcere profundă în timp ce spectatorii asteptau răspunsul 
lui Gerhard. Acesta privi împrejur. Ofițerii Luftwaffe priveau fix 
înainte, încrezători că omul lor își va duce la îndeplinire partea lui 
din înţelegere, păstrându-le onoarea. Konrad nu-și ascundea furia de 
a fi fost driblat în ultima clipă. Chessi se uita la el, cu ochii plini de 
pumnale otrăvite. 

Pe Gerhard îl miră că, din nou, cazul său se redusese la aceleași 
două litere: „Ja”. 

Freisler devenea nerăbdător. 

— Răspunde în fata Curţii, îi ceru el. 

Gerhard își îndreptă corpul. Luă poziţie de drepți. Își spuse că tot 
ce avea de făcut era să-și ducă la îndeplinire partea lui de înţelegere 
și să rămână în viata, prin orice modalitate, pana când Aliaţii aveau 
să câștige, nazismul să fie distrus şi Germania să fie salvată de răul 
care o înrobise. 

Si apoi ştiu, mai brusc decât stiuse orice altceva în viata lui, că nu 
putea să jure aşa ceva. Văzu că aceasta nu era o înţelegere pentru 
libertatea sa, ci i se cerea sufletul. Dacă ar fi declarat ce i se ceruse, s- 
ar fi trădat pe sine însuși atât de profund încât nu ar mai fi în stare să 
se uite vreodată la propria sa imagine în oglindă fără să vadă un om 
care se condamnase singur. Care mai era scopul supravieţuirii dacă 
ar deveni atât de abject încât să nu o mai poată privi pe Saffron sau 
pe mama lui în ochi? Ce ar putea trăda amintirea lui Schrumpp mai 
deplin decât asta? 

În trecut, Gerhard se lăsase o dată pradă santajului nazist si își 
trădase principiile. Nu avea să facă asta din nou. 

— Nu, spuse el. Refuz să jur aşa ceva. 

Liniştea se transformă brusc în vacarm. Konrad începu să aplaude 
în fata dorinţei vii a fratelui său de a se autodistruge. Bărbaţii din 


Luftwaffe se ridicasera in picioare si urlau la el, iar unul sau doi 
dintre ei isi ridicară pumnii. 

Judecătorii păreau uluiti, apoi se întoarseră si se consultară între 
ei, cu capetele plecate unul spre altul si indicând ce credeau doar 
printr-o ridicare ocazională a mâinii. 

Gerhard zâmbi în sinea lui. Pledase vinovat la o serie de crime 
minore. Nu mai puteau insista acum că ar fi trebuit acuzat a doua 
oară pentru crime mai serioase. Dar apoi înțelese. Nu trebuiau să-i 
aducă noi acuzaţii. Il puteau condamna ca vinovat de trădare. 

Apoi cele trei capete se îndepărtară unul de altul. Freisier privi 
prin sală. 

— Acuzatul a sfidat Curtea, declară el. A scuipat în fata oamenii 
care i-au arătat clementa. Şi-a exprimat cât se poate de clar ura 
pentru Fuhrer-ul nostru, pentru partidul nostru și pentru tara 
noastră. Foarte bine atunci, Gerhard von Meerbach, ai ales şi trebuie 
să platesti prețul pentru asta. Acest tribunal iti va arăta care-i soarta 
trădătorilor, a conspiratorilor antisociali şi a dușmanilor statului. Vei 
fi trimis în lagărul Sachsenhausen să executi o pedeapsă de muncă 
silnică. Nu voi numi durata sentinţei. Nu are rost. Până o să se 
încheie chiar și cel mai scurt timp, o să fii de mult mort de foame, 
epuizare sau boală. 

Câţiva spectatori izbucniră în aplauze. Unul sau doi aclamară. 
Spectacolul fusese salvat de turnura de la final. 

— Luati-l! comandă Freisler. Să trecem la următorul trădător care 
trebuie judecat. 

Gerhard fu luat din sala de judecata, urcat in spatele unei dube si 
dus impreuna cu alti trei prizonieri in nordul Berlinului, in orasul 
Oranienburg. Era o distanta de aproximativ treizeci si cinci de 


kilometri si, cand ajunseră in oraș, duba trecu pe lângă o serie de 
clădiri mari și albe care găzduiau birourile administraţiei lagărelor 
de concentrare ale Reich-ului. Duba se apropie de o poartă, tot albă, 
pe ale cărei panouri de metal stătea scris sloganul lagărelor de 
concentrare: „Arbeit Macht Fret” sau „Munca te face liber”. 

În partea de sus a secțiunii centrale a porţii se afla un ceas de turn, 
iar Gerhard observă mitraliera Maxim lungă, cu ţeavă groasă, ce 
ieşea din intrarea turnului de pază al porții. Omul de la mitralieră îi 
lua în vizor pe prizonieri de parcă ar fi făcut exerciţii de tragere. 

Prizonierii fură împinşi într-o cameră şi li se ordonă să se 
dezbrace. Pe urmă se aliniară și unul dintre bărbaţi fu întors de un 
gardian cu fata la perete. Îşi trecu mâna prin părul gros si des al 
prizonierului, îl prinse de el şi îl lovi de peretele de faianţă albă. 
Gerhard văzu cu coada ochilor stropii roşii de pe faianţă. 

— Ai părul prea mare, spuse gardianul. Încalci regulile. 

Prizonierii fură spalati cu un furtun, cu o apă rece ca gheaţa. Unul 
câte unul, li se ordonă să se așeze pe o ladă de lemn, în timp ce 
trupurile le tremurau. Fura rasi în cap. Gerhard simți tăieturile lamei 
pe pielea capului şi picăturile de transpiratie pe de frunte. De acolo îi 
duseră într-o altă cameră. 

Li se spuse că nu mai aveau nume. În continuare, aveau să fie 
cunoscuți doar după numerele lor. Dacă erau întrebaţi care le era 
identitatea, trebuiau să-și spună numărul. Dacă nu făceau asta, 
aveau să fie pedepsiți. Dacă nu răspundeau când le era strigat 
numărul, aveau să fie pedepsiți din nou. 

— O să ne salutati cu salutul de la Sachsenhausen, le declară cu un 
ranjet unul dintre gardieni. 

Gardianul se zgâi de aproape la fiecare prizonier în parte, cu un 
amestec de fascinatie si dezgust. Il scuipă în față pe prizonierul al 
cărui nas continua să sângereze. 

Din acest moment, Gerhard von Meerbach nu mai exista! Era 
prizonierul numărul 57803. Numărul era tipărit pe o bucată de 


material însăilată pe uniforma dungata de închisoare care îi fusese 
data. Un triunghi rosu cu varful in jos indica faptul ca era prizonier 
politic. Spre usurarea lui, îi lăsară încălțămintea si ciorapii. 
Fotografia era încă în siguranţă. 

Pe drumul de la ieșirea din dubă până la clădirea unde li se dădea 
uniforma, Gerhard văzuse câţiva prizonieri din Sachsenhausen, 
mergând încet printr-un spaţiu mare deschis. Cu toate că era o zi 
dogoritoare de august, câțiva dintre ei aveau jachete si chiar haine 
peste uniforme. Acum înțelegea asta: un obiect de îmbrăcăminte în 
plus era o comoară prețioasă, pentru că iarna putea să le salveze 
viaţa. 

Gerhard îl remarcă pe ofițerul superior al gardienilor care le 
supravegheau sosirea în lagăr. Era un SS-Rottenfiihrer, un caporal, în 
termeni militari. Acum zece zile, ar fi sărit în poziţie de drepți la 
vederea lui Gerhard, în uniforma lui de locotenent colonel. Acum 
rolurile lor se inversaseră, şi Gerhard se dovedi cel care adoptă un 
ton supus şi respectuos, atunci când întrebă: 

— Vă rog, domnule, aş putea să întreb ceva? 

— Tocmai ai făcut-o, spuse Rottenfiihrer-ul. 

Izbucni în râs, împreună cu ceilalți gardieni. 

— Mai vrei să mai întrebi ceva? 

— Da, domnule, vă rog, dacă se poate. 

— Cum te cheamă? 

Gerhard se opri la titnp. Aruncă o privire la peticul de pe uniforma 
lui. 

— Prizonierul 57803, domnule. 

— Aproape că te-am prins, nu-i aşa? Hai, spune. Ce vrei? 

— Pot să-mi păstrez haina? 

Rottenfâhrer-ul ridică haina și o examina cu dezgust. O mirosi si 
se trase înapoi plin de oroare. 

— Dumnezeule mare! Miroase de parcă o curvă s-a şters la cur cu 
ea. Asta esti, o curva? 


Mai mult decât orice, Gerhard tânji să spună ce credea cu 
adevărat, să spună ca e bărbat şi să-l pună pe badaranul agresiv la 
locul lui. Dar ştia că nu avea nimic de câștigat din asta. Tot ce conta 
era să fie lăsat să-și păstreze haina. 

— Da, domnule, dacă așa spuneţi, domnule. Sunt o curvă. 

— Curvo, te-ai șters la cur cu jacheta? 

— Da, domnule. 

— Atunci ar fi mai bine s-o ţii. În cazul că te caci din nou. 

— Vă mulţumesc, domnule. Va mulțumesc foarte mult. 

Gerhard şi ceilalți prizonieri fură duşi la baraca unde aveau să stea 
de acum înainte. Era o clădire lungă şi joasă. În interiorul prost 
iluminat se vedeau două rânduri neîntrerupte de paturi de lemn, 
aşezate pe lungimea clădirii, cu un culoar îngust între ele. Paturile 
erau pe trei niveluri. Prizonierii dormeau pe scândurile goale de 
lemn, fără saltele sau pături, doi sau chiar trei în fiecare pat. 

Lui Gerhard i se dădu un spaţiu într-un pat de jos, ceea ce făcea să 
fie expus la dejectii, sânge sau puroi care s-ar fi putut prelinge din 
paturile de deasupra. Impartea spaţiul cu un fost politician 
democrat, nr. 36419, care i se prezentă drept Karl. 

— Între noi mai folosim nume, spuse el. Acesta este singurul mod 
prin care ni le putem aminti. 

Era dureros de slab. Ochii lui îl priveau fix de pe fata emaciată. 
Când zâmbea, dinţii îi erau galben-maronii. 

— De cât timp eşti aici? îl întrebă Gerhard, gândindu-se că trebuia 
să fie unul dintre prizonierii cei mai vechi. 

— Am ajuns în martie, răspunse Karl. Ce dată este azi? Nu mai 
știu ce lună este. 

Il întrebă pe Gerhard de ce crimă se făcea vinovat. Discutară 
despre experienţele lor diferite cu Tribunalul Poporului, iar Gerhard 
îi descrise cum fusese în stare să-și păstreze haina care îi fusese dată 
pentru proces. 


— Apropo, adauga el, cand ni s-au dat numerele, unul dintre 
gardieni a pomenit ceva despre salutul Sachsenhausen. Ce este? 

Karl izbucni într-un ras suierator care se transformă într-o tuse 
spartă. 

— Te aşezi pe vine cu brațele îndreptate în fata. Stai asa cât vor ei. 
Cu orele. Pentru un bărbat bine făcut, asta e greu chiar și pentru 
câteva minute. Pentru oamenii care se află în starea noastră... 

Se cutremură. 

— Asta e Sachsenhausen. 

În următoarele câteva zile, Karl îl ajută pe Gerhard să se orienteze. 
Partea centrală a lagărului se afla în interiorul unui triunghi imens, 
demarcat printr-un gard de sârmă ghimpată şi păzit de un turn de 
control din care o mitralieră veche din Primul Război Mondial era 
atintita spre închisoarea de dedesubt. 

La baza triunghiului, lângă poartă, se afla un spaţiu deschis 
semicircular, unde erau chemaţi la apel, si unde erau poziționate 
două rânduri de spânzurători. Toate barăcile porneau radial dinspre 
acest loc. 

— Fiecare baracă a fost construită să găzduiască o sută patruzeci 
de prizonieri, spuse Karl, dar naziștii sunt atât de ocupați arestandu- 
i pe toţi cei care nu le plac, încât acum sunt aproape patru sute de 
amarati în fiecare baracă. Uneori mor o grămadă, aşa că numărul 
scade. Alteori sosesc multi, iar numărul crește. Dar cam patru sute 
este media. Sunt şi barăci pentru femei. 

Se uită la Gerhard și râse din nou suierat. 

— Să nu-ţi faci speranţe. Nu prea sunt întâlniri romantice pe aici. 
Si, dacă tu crezi că gardienii nostri sunt răi, ar trebui să le vezi pe 
târfele care le păzesc pe femei. Încă o problemă - nu par să fi crescut 
rațiile în funcție de numere. Vreau să spun, uită-te la noi... 

Pe lângă barăci, cele două clădiri principale din interiorul 
triunghiului erau închisoarea Gestapo, unde erau aduşi pentru 


interogatoriu si tortura suspectii arestati de politia secreta, si cladirea 
in care erau carcerele. 

— Te izolează, spuse Karl. Celule foarte mici, în beznă completa, 
fără lumină, fără aer, cu si mai puțină mâncare decât primesti aici. 
Majoritatea celor care ajung acolo nu mai ies niciodată. Cei care ies 
sunt atât de bolnavi și atât de nebuni încât nu mai rezistă mult. 

În afara perimetrului triunghiului mai erau încă alte două blocuri. 
Unul găzduia Lagărul Special pentru prizonierii de înaltă securitate. 
În altul erau închiși ofiţerii britanici şi americani care fuseseră prinși 
în timp ce încercau să scape din lagăre convenționale pentru 
prizonieri de război, sau care erau considerați mai degrabă spioni 
decât prizonieri militari. 

— Vin şi ruși, cu miile. Dar majoritatea par să fie omorâţi și 
aruncați acolo... 

Arătă cu mâna spre o clădire înaltă din care ieşea un fum gri. 

— Crematoriul. 

Dincolo de triunghi, erau mai multe clădiri industriale unde 
prizonierii erau trimiși să lucreze. Cea mai grea muncă era în 
fabricile de cărămizi, unde erau manufacturate materiale de 
construcție pentru Welthaupstadt sau „Capitala Lumii”, Germania, la 
care Hitler visa încă din zilele dinainte de război, când Gerhard era 
un tânăr arhitect în birourile lui Alber Speer. Ar fi fost o ironie a 
sorții ca Gerhard să fie repartizat să lucreze în praful înecăcios si in 
căldura infernală a cuptoarelor de cărămidă. În schimb, îi fu dată o 
altă treabă; să lucreze într-o fabrică care producea piese pentru 
bombardierele Heinkel. 

Karl era la aceeaşi linie de producţie. 

— Unii oameni fac intenţionat componente defecte, spuse el. Le 
place ideea că ar putea să facă să se prăbușească unul dintre 
bombardierele alea nenorocite. 

— Nu pot să fac asta. Îi cunosc pe oamenii care pilotează acele 
avioane. Sunt oameni obișnuiți, care încearcă să supraviețuiască 


razboiului. Nu este vina lor ca liderii lor sunt nebuni. Pe langa asta, 
nu e nevoie sa sabotam nimic. O sa pierdem războiul în curând, 
orice am face noi aici. 

— Cât crezi că o să mai dureze? întrebă Karl. 

— După viteza cu care avansează ruşii în Est, ar putea să ajungă în 
Berlin de Crăciun. Nu știu ce este în Franţa. Dar, dacă britanicii si 
americanii se mișcă la fel de repede cum ne-am mișcat noi când am 
invadat în '40, o să fie trecuţi de Rin la toamnă. 

Ochii lui Karl străluciră plini de speranță. 

— S-ar putea să se termine anul ăsta? Așa crezi? 

— S-ar putea. Dar, dacă nu... va trebui să mai așteptăm putin. 
Aliaţii nu se vor grăbi peste iarnă, își vor reface forțele. O să aștepte 
să lovească la primăvară. 

— Și apoi? 

— Al Treilea Reich se va prăbuși ca... 

Gerhard era pe punctul de a spune: „un pachet de cărți”. Dar apoi 
îşi aminti ceva din copilărie şi spuse: 

— Am un frate mai mare. Are o funcție înaltă în SS. De fapt, din 
cauza lui sunt aici. 

— Nu e un frate foarte bun. 

— Un agresor, așa a fost dintotdeauna. Când eram mic, obișnuiam 
să construiesc clădiri din cuburi de lemn. Îmi petreceam ore întregi 
cu ele. Fratele meu aştepta până când terminam și totul arăta perfect. 
Apoi le lovea cât de tare putea, zvârlind cuburile prin toată camera. 
Asta se va întâmpla cu Germania. Când sosesc Aliaţii, o să ne 
distrugă tara. 

— Dar va fi sfârşitul lui Hitler şi al SS și al lagărelor de 
concentrare... aşa că va merita. 

— De aceea am de gând să trăiesc să văd asta. 

Karl zâmbi trist. 

— Nu-ţi pune prea multe speranţe, prietenul meu. Aici trăim în 
umbra morţii. Poate veni în orice moment și în orice fel poţi să mori 


de foame, de boala sau poate sa te ucida un membru SS care decide, 
fără niciun motiv, că tu esti amărâtul pe care el vrea să-l omoare azi. 

— Înţeleg, răspunse Gerhard. Am fost la Stalingrad. Am văzut o 
dată cum arată iadul și am supravieţuit. Jur pe Dumnezeu că o să 
supraviețuiesc si la Sachsenhausen. 


— Iti vine să crezi că este al şaptelea an calendaristic în care ne 
aflăm în război? observă Leo Marks în timp ce el şi 

Saffron mergeau spre Baker Street, îndreptându-se spre ser- viciu 
în ziua de Anul Nou 1945. 

— Dar e cu siguranţă ultimul, răspunse ea. 

— În Europa, cu siguranţă. De data asta chiar se va termina cu 
mult înainte de Crăciun. Dar nu sunt atât de sigur în ceea ce priveşte 
Orientul Îndepărtat. Uite, acum japonezii apără niște bucăţi de 
stâncă în mijlocul Oceanului Pacific. Iti imaginezi cum vor fi când o 
să încercăm să le invadăm insulele? 

— Mulţumesc lui Dumnezeu, secţiunea T nu trebuie să-şi facă griji 
cu asta. 

În ultima vreme, subiectul care o preocupa tot mai mult pe Saffron 
era ce avea să se întâmple după înfrângerea, devenită inevitabilă, a 
lui Hitler. Mai erau încă zeci de agenți SOE ţinuţi captivi de către 
germani. Fuseseră făcute toate eforturile de a le descoperi urmele, ca 
să poată fi salvaţi imediat ce Aliaţii aveau să intre în Germania. 

— Nu mai durează mult până trecem peste Rin, spuse Amies într- 
o dimineaţă de la începutul lui februarie. Monty o să-i conducă pe 
băieţii noștri şi pe canadieni să lovească în nordul Germaniei. 
Americanii iau centrul și sudul. Gubbins vrea să fim în spatele 
liniilor de front. Nu o să ne lăsăm oamenii să-și petreacă în 
captivitate nicio secundă în plus. 

Dar, douăzeci și patru de ore mai târziu, sosiră veşti că trei dintre 
agentele secţiunii F, Violette Szabo, Denise Bloch şi Lilian Rolfe, 
fuseseră executate la Ravensbriick, un lagăr de concentrare pentru 
femei, la o oră distanţă de Berlin. Veştile îi afectară puternic pe toți 


cei de pe Baker Street, asa ca Saffron nu se miră să-l găsească pe 
Amies preocupat si pesimist cand fu chemata in biroul lui in 
dimineata urmatoare. 

— Stai jos, spuse el. 

După aceea, o rugă pe secretara care o condusese pe Saffron: 

— Ai putea să ne faci ceai la amândoi? 

Secretara incuviinta si se grăbi să plece, evitând privirea lui 
Saffron când aceasta se uită către ea. Angajaţii de pe Baker Street nu 
erau de obicei evazivi în fața unui dezastru profesional. Nici 
încordarea din expresia lui Amies nu era normală. Era ceva personal. 

O senzaţie bolnăvicioasă de teamă o cuprinse atunci când Amies îi 
spuse: 

— Mă tem că am niște vești proaste pentru tine... 

Prima oară, Saffron crezu că probabil murise tatăl ei. Cine altcineva 
ar putea fi? 

— Este vorba despre locotenentul Doherty... 

— Nu, oftă ea, ducându-și mâinile la fata. 

— A fost ucis în acţiune, în largul insulelor Filipine. Îmi pare foarte 
rău... 

Saffron se așeză, amortita și nemișcată, de parcă nu auzise ceea ce 
tocmai spusese Amies. Apoi se aplecă în fata pe scaunul ei, 
izbucnind în lacrimi și plângând atât de tare, încât aproape că nu 
mai reușea să tragă aer în piept. 

Amies ocoli biroul și tsi trase un scaun lângă al ei. Se întinse si o 
mângâie pe ceafă şi pe spate. 

— Fată dragă, îmi pare rău, spuse el. Mi-aş dori să fi fost un alt 
mod prin care să anunţ o asemenea veste ori să nu fie nevoie s-o 
spun deloc. 

Uşa se deschise și secretara puse o tavă pe birou. Începu să toarne 
ceai în cele două căni. 

— Cu mult zahăr, cred, spuse Amies, pentru că, dacă era o 
credință care unea populaţia britanică, aceasta era că nimic nu reface 


moralul unei persoane ca o cană de ceai fierbinte și dulce. 

Saffron reuşi să-şi revină până se răci putin ceaiul. Îşi șterse fata cu 
batista, reuși să schiteze un zâmbet palid când i se înmână cana de 
ceai și sorbi o dată din băutură. 

— Ce s-a întâmplat? întrebă ea. 

— Unul dintre atacurile alea nenorocite cu kamikaze, răspunse 
Amies. Avionul a lovit puntea cuirasatului unde Doherty se afla la 
datorie. Bomba pe care o purta nu a explodat, mulțumim lui 
Dumnezeu. Dar forța impactului a fost de ajuns de mare încât să 
ucidă pe toată lumea din imediata apropiere, îndrăznesc să spun că e 
o mică consolare, dar totul s-a întâmplat instantaneu. Nu a suferit. 

— Oh, Danny... Danny... 

Saffron începu să plângă din nou, dar se forţă să nu cedeze în fata 
durerii. Nu încă. Trebuia să afle ceva înainte de a-și permite un nou 
hohot de plâns. 

— Cum ati aflat? Nu înţeleg... Cum de știau de mine? 

— Au găsit o scrisoare în dulapul lui. Se afla înăuntrul unui plic 
nelipit. Nu terminase de scris scrisoarea, dar plicul iti era adresat... 
aici, in Norgeby House. 

— De ce aici? spuse ea, îndreptându-și întrebarea atât către sine, 
cât şi către Amies. 

Faptul că pusese întrebarea implica faptul că Doherty îi știa adresa 
de acasă. 

— Probabil că s-a gândit că va ajunge la tine mai repede dacă era 
trimisă la o adresă militară, sugeră Amies. 

— O... da... presupun că are sens. Ce... ce zicea? 

— Nu ştiu. Dar o am aici, împreună cu o notă de la comandantul 
său. Stai să ţi-o dau. 

Amies se ridică şi se aplecă peste birou ca să ajungă la un plic 
maroniu mare pe care i-l înmână lui Saffron. 

— Sunt amândouă aici. Ascultă-mă, trebuie să merg la o întâlnire, 
dar de ce nu rămai aici, ca să citeşti totul în liniște? O să mă asigur că 


nu o să fii deranjată. Nu e nevoie sa te grabesti... 

— Sunteţi sigur? 

— Categoric. Măcar atâta lucru să fac pentru tine. Avem multe în 
comun noi doi... 

Saffron aşteptă până când Amies ieși din încăpere. Îşi termină cana 
de ceai si apoi deschise plicul si îi scoase conținutul: o scrisoare 
bătută la maşină, învelită în jurul unui al doilea plic. Își văzu 
numele: Căpitan Saffron Courtney, Divizia de Prim Ajutor®’... 

Scrisul lui de mână i-l readuse în minte într-un mod dureros. 
Gândul că fusese viu când îşi trecuse stiloul pe foaie si imaginea care 
se forma atât de dar în mintea ei, cu el scriind, erau prea mult de 
suportat pentru ea. 

Incepu din nou să plângă și se forţă să se oprească, știind că avea 
să facă asta multă vreme de acum înainte. Citi prima scrisoare. 


Dragă domnişoară Courtney, 


Știu că în astfel de momente se pot spune puține lucruri care să micşoreze durerea şi doliul. 
Dar mă rog ca aceste cuvinte să vă usureze cât de putin suferința. 

Locotenent comandorul Daniel P. Doherty a fost un ofițer foarte competent şi curajos, în 
cea mai bună tradiție a Marinei Statelor Unite. A fost foarte admirat de colegii săi ofițeri si 
foarte respectat de oamenii pe care îi conducea. A servit cu distincție în mijlocul luptei şi a 
murit cu onoare la postul său. 

Nu şi-a regretat nici măcar o secundă hotărârea de a reveni în serviciul activ şi nici nu s-a 
îndoit de cauza pentru care luptăm cu toții. Sunt sigur că, şi dacă ar fi ştiut ce soartă il 
așteaptă, decizia lui ar fi fost aceeaşi. 

Ca notă personală, aş dori să adaug armatorul lucru. Danny mi-a vorbit despre 
dumneavoastră numai o dată, dar a făcut-o cu atâta afecțiune, respect şi admiraţie încât nu am 
avut niciun dubiu cât de mult ati însemnat pentru el. 

Cu cele mai adânci condoleanţe, 

al dumneavoastră, cu sinceritate, 

James F. Vinston (Cpt. Marina SUA) 


Amintirile o invadau din nou pe Saffron: prima oară când intrase 
în camera ei de la Arisaig; plimbarea de dincolo de dune până la 
mare, in Camusdarach; zâmbetul de pe fata lui, ca al unui băiat care 


scăpase dupa ce făcuse o strengarie, când se uitase în jos spre ea, 
după ce făcuseră dragoste pentru prima oară. 

Se întrebă dacă Amies avea la îndemână pe undeva prin biroul său 
o sticlă de scotch sau de brandy; majoritatea ofițerilor superiori 
aveau. Simtea că avea nevoie de ceva mai tare înainte să citească 
scrisoarea lui Danny. Se îndemnă să nu fie atât de slabă. El merita 
mai mult din partea ei. O scoase din plic şi citi: 


Draga si dulcea mea Saffy, 


Dumnezeu ştie câte scrisori am început să-ți scriu şi nu am terminat nici măcar una până 
acum. Poate că de data asta o să am noroc. O să spun lucrul pe care am fost prea laş să-l spun 
mai înainte. 

Draga mea, sunt nebun după tine. 

Iti aminteşti prima noapte pe care am petrecut-o împreună, înainte să plec din Scotia? Iti 
aduci aminte cum m-ai întrebat dacă am fost vreodată îndrăgostit? Am spus că nu ştiu. Și te- 
am întrebat cum poți să-ți dai seama. 

Ai spus că nici măcar nu trebuie să te gândeşti la asta. Dragostea te umple de la sine. Nu 
poți să nu o observi. Şi ţi-am spus că îl invidiez pe tipul care te-a făcut să te simţi asa. 

M-am întors în America si am ştiut că nu am simţit niciodată asta pentru Meg şi că nu o 
să simt niciodată, chiar dacă este drăguță si dulce. Chiar dacă, însurându-mă cu ea, i-aş face 
invidiosi pe toți băieții pentru că am aşa o soție drăguță. Dar, dacă nu simțeam dragostea in 
felul în care ai descris-o tu, cum puteam să mă căsătoresc cu ea? 

Cred că pentru o vreme am uitat de dragoste şi am lucrat pe rupte şi m-am distrat când am 
putut. Nimic serios. 

Apoi am venit în Londra. Nu m-am putut decide dacă ar trebui să te caut. Nu ştiam dacă ai 
fi mulțumită să mă vezi. Dar presupun că soarta a decis pentru mine. Erai acolo, în fata mea, 
la masa de la conferință. Şi chiar şi atunci acolo gândul m-a lovit ca un fulger. 

Eram îndrăgostit. De tine. 

Trebuia să te văd. Trebuia să fiu cu tine. Dar ştiam că aveam să plec pe vas în curând. Mi- 
am spus: „Nu fi nebun. Asta nu se poate întâmpla. Ştii că ea nu simte la fel pentru tine. Are 
un iubit. Toată afurisita de Marină japoneză aşteaptă să te trimită în împărăția cerurilor. Nu 
vorbi despre dragoste”. 

Nu ştiu dacă am făcut ce trebuia. Dar vreau să ştii că... 

La naiba! Ne cheamă la posturi. Mă întorc curând!! 


Când se întoarse Amies, Saffron plânsese din toată inima. 
— Imi pare rău, probabil că arat ca o sperietoare, spuse Saffron în 
timp ce el intra în birou. 


— Ăsta e un semn bun, răspunse el. Când o femeie și-a recăpătat 
vanitatea, nu este totul pierdut. Acum, draga mea, ai avut parte de 
șocul cel mai înfiorător. Ai vrea să-ţi iei liber pentru restul zilei? Nu e 
nimic urgent. Ne descurcăm fără tine măcar o dată. 

Saffron dădu din cap. 

— Nu, spuse ea. Danny Doherty a murit în timp ce-şi făcea treaba. 
Merită cel puţin ca eu să continui să o fac pe a mea. 

— Bine spus... Apropo, nu pot să spun că l-am cunoscut bine pe 
Doherty, dar mi s-a părut întotdeauna un bărbat foarte bun. Și, dacă 
pot să spun așa, dat naibii de frumos. 

Saffron zâmbi. 

— Da, domnule, chiar era frumos... şi era şi dat naibii. 

Konrad von Meerbach isi spuse că in Reich existau puțini oameni 
care să fi făcut mai multe decât el pentru ca soluția finală să devină 
realitate. Nu i se oferise oportunitatea de a lua parte la o execuție 
într-o operațiune anti-evreiască din Est. Si nici nu i se dăduse un 
post de comandă într-unul dintre centrele de ucidere în care erau 
procesati evrei din toată Europa. Dar contribuise esențial, chiar dacă 
invizibil, la toate astea. 

Himmler îi spusese: 

— Dacă nu i-ai fi pus la punct pe funcționarii ăia din Reichsbahn, n- 
am fi avut nici măcar un singur tren spre Sobibor sau Treblinka. Și 
fără ele nu ar fi putut să existe Auschwitz-Birkenau. 

Asta era adevărat. Relaţia dintre SS şi autoritatea căilor ferate 
Deutsche Reichsbahn era o sursă constantă de frustrare. Orarele erau 
făcute aproape fără nicio considerație pentru nevoile practice ale 
bărbaţilor şi femeilor care trebuiau să întâmpine trenurile când 
acestea ajungeau la destinație si să se ocupe de preluarea 


încărcăturilor lor. Erau certuri nesfârșite pentru bani. Reichsbahn era 
plătit pentru fiecare kilometru parcurs de fiecare evreu. Când von 
Meerbach observă încasările imense pe care le făceau cei de la căile 
ferate, fu tentat să se ducă la cartierul lor general, să şteargă pe jos cu 
tot consiliul de directori și să-i informeze că aveau de luat o decizie 
simplă: să ceară mai puţini bani, ori să fie împușcați. 

Aceştia nu erau singurii nenorociti care-și luau partea leului din 
operațiunea soluției finale. Companiile de produse chimice, fabricantii 
de crematorii și organizaţiile de constructori profitau de asemenea, 
cu toate că depindeau de lucrătorii străini ce nu puteau fi adunați 
fără ajutorul SS. Dar îşi arătau recunostinta pentru asta când venea 
clipa în care îşi prezentau facturile? Nu şi-o arătau. 

Von Meerbach se simţi înviorat să afle că eforturile sale erau făcute 
în serviciul unei cauze marete şi nobile. Cifrele care înregistrau 
procesarea soseau săptămânal, suma totală creștea, iar exterminarea 
evreilor din Europa se apropia putin câte putin de obiectiv. Mai erau 
și alte compensaţii. Von Meerbach vizitase toate cele şase lagăre de 
exterminare din Polonia Ocupată, ceea ce-i permise să-i cunoască pe 
oamenii care le conduceau si să formeze cu aceștia relaţii esenţiale 
pentru desfăşurarea eficientă a oricărei operaţiuni industriale 
majore. 

Însă SS-iştii nu erau preocupaţi doar de Problema Evreiască. Erau 
responsabili pentru lagărele de concentrare în care erau închiși toți 
cei care nemultumisera autorităţile Reich-ului din Germania sau din 
teritoriile cucerite. 

Konrad se străduise din plin să le transmită angajaţilor din aceste 
lagăre că Berlinul nu-i uitase: că munca de calitate va fi răsplătită si 
că ineficienta sau dezordinea va fi pedepsită. Îşi întări mesajul prin 
inspecții personale în lagărele de pe cuprinsul ţării. Astăzi făcea o 
asemenea vizită. O așteptase multe săptămâni şi acum, că venise 
ziua, starea lui de spirit era mai senină decât fusese de luni de zile. 


Vestile de pe front, atat din est, cat si din vest, erau nemilos de 
rele. Reich-ul era tot mai amenintat in fiecare zi. Rusii erau la cel 
mult șaizeci de kilometri est de Berlin. Britanicii și americanii erau 
pe malul vestic al Rinului. Dar deocamdată astfel de griji puteau fi 
uitate. Astăzi Konrad von Meerbach își putea permite să se răsfeţe. 


Gerhard intră cu paşi târșâiți în sala de operaţie a doctorului. 
Afară, zăpada se asezase într-un strat gros. Chiar şi înăuntru, 
respirația lui şovăitoare făcea aburi în aer. Un funcţionar îi luă 
numărul, îl scrise într-un formular și lătră: 

— Sufleca-ti manecile. 

Gerhard se uita la el cu o privire amortita. I se parea greu sa 
inteleaga ce i se spusese, si cu atat mai greu sa transforme cuvintele 
in actiuni. Frigul, foamea constanta si persistenta si oboseala 
zdrobitoare provocată de imposibilitatea de a dormi ca lumea in 
paturile supraaglomerate îi anesteziaseră creierul, îi diminuaseră 
capacitatea de a gândi. 

Infirmierul îi trase o palmă. Simti cum îi cădea un dinte. Era 
durere undeva, dar simțurile îi erau amortite. 

— Suflecă-ți mânecile, strigă infirmierul. 

De data asta, Gerhard îl auzi, însă degetele sale neindema- natice 
nu actionara cum le comanda el. Infirmierul împinse mânecile de la 
haina si uniforma lui Gerhard în sus pe braţul slab ca un bat, il 
prinse de încheietură și îl târî până la doctor, care tinea o seringă de 
metal și sticlă. 

— Cum dracu’ să înfig un ac în brațul ăsta? murmură doc- torul, 
privindu-i brațul slab. Îndoaie-i cotul, îi spuse el infir- mierului. Ca și 
cum și-ar arăta bicepsii. 

Infirmierul făcu după cum i se spuse. Deasupra osului apăru o 
părere de mușchi. Doctorul îl împunse cu acul. 

Infirmierul îi împinse pe Gerhard, care se împiedică spre partea 
îndepărtată a încăperii, unde aştepta un kapo, un prizonier care lucra 


în administraţia lagărului de concentrare. Era un bărbat mare, bine 
hrănit, care o ducea bine în haina lui de blană. 

Gerhard îl recunoscu, nu cu vreun gând conștient, ci în modul în 
care recunoaşte un animal un om de care îi este frică pentru că acel 
om s-a purtat urât cu el. Un reflex născut dintr-o pedeapsă repetată îi 
spuse ca acest kapo era un bărbat crud și violent, așa că se aplecă în 
fata şi îşi ridică braţele să-și protejeze capul când trecu pe lângă el. 

Kapo-ul îl lovi pe Gerhard în spate, făcându-l să se rostogolească 
pe podea. Îl lovi din nou în coaste, strigând: 

— Ridică-te, rahat ce esti! 

Spre surprinderea sa, prizonierul 57803 sari in picioare. Era ca si 
cand cineva i-ar fi trimis un soc electric prin corpul scheletic. 

Reactia lui Gerhard veni ca un soc pentru el. Nu o putea intelege. 
Se simţi din nou viu: corpul i se umplu de energie, iar mintea îi 
deveni mai clară decât îi fusese in ultimele luni. Se uită la kapo și se 
gândi: Te cunosc. Esti unul dintre prizonierii de război ruşi. Înainte de 
război erai într-o bandă de criminali. De aceea te-au recrutat cei din SS să 
fii kapo. Îi recrutează pe cei sadici. Sunt aliați folositori în războiul 
împotriva umanității. 

Înapoi în dispensar, doctorul observă că Anton Kaindl, 
comandantul lagărului de concentrare, intrase în încăpere. 

— Suntem gata pentru experiment? întrebă Kaindl. 

— Da, Standartenfiihrer. Prizonierii au fost injectati cu formula 
noastră de creștere a performanţei D-IX. Este un amestec de cocaină, 
stimulentul cu metamfetamina Pervitin şi opioidul analgezic 
Eukodal. Asta ar trebui să le sporească foarte mult încrederea în sine 
și nivelurile de energie, crescându-le și rezistenţa la durere. 

— O să se comporte mai animat decât de obicei? 


— Da. Cu toate astea, nu putem face inca observatii definitive 
pana cand rezultatele nu vor fi colectate si comparate cu cifrele 
standard. Dar, daca ipoteza noastra de lucru este buna, asta ar trebui 
să ducă la o performanţă crescută într-un mod semnificativ. 

— Şi care te aștepți că vor fi consecinţele acestui lucru? 

— Prizonierii au fost slabiti de mâncarea proastă şi de boli. Nu mai 
au putere; niciun medicament nu poate schimba asta. Astfel, 
corpurile lor își vor exploata resursele mai mult decât ar face-o în 
altă situaţie, cu consecinţe mult mai drastice. 

— Descrie-mi consecinţele, te rog. 

— Ca să rezum, o să meargă mai repede. O să-și ignore durerea 
provocată de băşici și tăieturi. Apoi inima le va exploda și vor cădea 
morți. 

Kaindl radia. 

— Perfect. Astăzi avem un vizitator important, doctore. I-am 
promis o distracţie de primă mana. N-aș vrea sa fie dezamăgit. 

Motivul oficial pentru care prizonierii erau nevoiți să meargă până 
la patruzeci de kilometri pe zi în cizme militare care nu li se 
potriveau era testarea încălțămintei înainte ca aceasta să le fie dată 
soldaților. Al doilea motiv era să-i testeze pe oamenii care mergeau. 
Doctorii doreau să știe cât de mult timp poate rezista un corp uman 
cand era prost hrănit, rupt de oboseală si măcinat de boală, pe 
punctul de a muri. După cum demonstrase Stalingradul, era posibil 
ca soldații de pe linia frontului să ajungă într-o asemenea stare. 
Generalii lor trebuiau să ştie ce puteau înfăptui în aceste 
circumstante. 

Dar adevăratul motiv pentru care comandanții din Sachsenhausen 
si personalul lor îi obligau pe bărbații si femeile de sub controlul lor 


să treacă prin asa ceva, împreună cu toate celelalte chinuri si înjosiri 
nemiloase la care erau supuși în lagărul de concentrare era faptul că 
adevăratul principiu care-i călăuzea pe cei din personalul lagărului 
era cruzimea. Scopul nu era atât să-i pedepsească sau chiar să-i 
omoare pe inamicii Reich-ului, cât să le răpească demnitatea, 
umanitatea si identitatea. Pentru prizonieri, lupta nu era numai 
pentru supravieţuire, ci şi pentru a-şi păstra un sens, nu conta cât de 
diminuat, al propriei lor umanitati. 

Gerhard încerca să meargă cu capul sus, menţinând un ritm 
constant, cu toate că fiecare celulă din trupul lui îi striga să se 
oprească, să se adune ghem la pământ și să plângă de durere și 
umilință. Astăzi această sarcină era mai ușoară decât de obicei. Știa 
că picioarele îi sângerau de la basicile și rănile produse de 
precedentele marșuri impuse, fiindcă simţea sângele dintre talpa 
piciorului său în interiorul cizmei. Astăzi, cizmele care îi fuseseră 
date erau prea mari. Nu putea spune ce era mai rău: încălțări prea 
mari sau prea mici - nu păreau niciodată să fie de mărimea potrivită. 
Cu cele mici picioarele începeau să te doară din clipa în care le 
incaltai, dar spaţiul în care era prins, oricât de chinuitor, tinea 
piciorul în cizmă. Cu o pereche mai mare era mai bine la început, 
dar, după ce piciorul aluneca spre vârf, pielea era frecată precum 
lemnul sub acțiunea smirgheiului, iar rănile erau si mai rele. 

După ce făcuse doar trei kilometri, cu mulți alții în faţa lui, ar fi 
trebuit să simtă fiecare pas ca pe o tortură. Cu toate astea, nu era mai 
mult decât o durere surdă. Cana de tinichea cu lichidul apos și negru 
despre care se spunea că era cafea și bucata de pâine de hrișcă pe 
care o consumase în acea dimineață nu-i puteau nicicum oferi 
suficientă energie. Şi, cu toate astea, se simțea capabil de mai mult 
efort decât înainte. Avea chiar un sentiment ciudat de euforie. 

Bărbaţii din jurul lui Gerhard păreau invigorati în același fel. Unul 
fluiera o melodie în timp ce mergea. Gerhard isi dădu seama că 
acestea erau efectele medicamentului pe care li-l injectaseră si că 


scopul acestuia era să-i țină pe oamenii din Wehrmacht în luptă în 
condiţiile în care un om întreg la minte ar capitula. Îşi aminti de 
scenele la care fusese martor în Stalingrad si se gândi, chiar si acum, 
chiar și aici. Nu sunt mai rău decât nenorociții ăştia, bieţii de ei. 

Gerhard continuă să meargă, privind înainte, în loc să se uite 
orbește la pământul rece și tare de sub picioarele lui. Privi peste 
întinderea zonei unde mergeau în cerc și văzu cum se deschiseră 
porţile lagărului și cum intrară motociclişti care însoțeau o maşină 
neagră si mare. Intelese că acolo se afla Kaindl împreună cu un grup 
de întâmpinare care aştepta în timp ce oamenii săi deschiseră usa 
pasagerului si toată lumea luă poziție de drepţi. Un ofiţer SS în 
uniformă ieşi din maşină. Kaindl făcu un pas înainte ca să-l 
întâmpine. Cei doi se salutară cu salutul „Heil Hitler”. 

În tot acest timp, Gerhard își spunea: Nu se poate... nu poate fi 
adevărat. Dar, în timp ce ofițerul SS înainta de-a lungul oamenilor 
care îi erau prezentaţi, identitatea lui nu mai putea fi pusă la 
îndoială. 

În toate farmaciile si la toți doctorii care lucrau să producă 
medicamente minune pentru Reich, nu exista nici măcar o singură 
substanță care ar fi putut să vindece amestecul bolnăvicios de 
neajutorare, ruşine și furie neputincioasă care se ghemuise ca o 
broască rece și rea în măruntaiele lui Gerhard. 

— Probabil că-l hranesti prea bine, Kaindl, observă Konrad cand 
se oprira să-l privească pe fratele lui care trecea prin dreptul lor. 
Uită-te la el cum se plimbă de parcă locul asta ar fi tot al lui. 

Kaindl râse nervos. 

— Nicidecum, Brigadeführer. Este efectul medicamentului care i-a 
fost injectat azi dimineață. Am fost asigurat de personalul nostru 


medical ca, data viitoare când o să ne întoarcem să-l vedem pe 
fratele dumneavoastră, o să se afle într-o stare mult mai 
satisfăcătoare. 

— Sper. Ce altceva mai ai să-mi arăţi? 

Trecură pe lângă o patrulă de gardiene care supravegheau 
douăsprezece femei. Toate fuseseră găsite vinovate de încălcări 
minore ale disciplinei din lagărul de concentrare și erau obligate să 
execute salutul Sachsenhausen. Stăteau pe vine cu braţele întinse în 
fata lor, iar gardienele le certau pe victimele rase în cap strigându-le 
insulte si ordine, iar orice femeie care isi lăsa mâinile sa cadă ori se 
dezechilibra era așezată la loc şi lovită cu cizmele si cu bastoane de 
lemn. 

Într-un alt alt loc, două șiruri de prizonieri stăteau drepți, 
întrerupte din loc în loc de corpuri nemișcate întinse pe pământ. 

— Cine sunt oamenii aceia? întrebă Konrad. 

— Sunt prizonierii care susțin că nu sunt în stare să lucreze. 
Trebuie să-şi petreacă ziua de lucru în poziţie de drepți. După cum 
puteți observa, le conferă o formă folositoare de uzură. Ne aşteptăm 
să moară cam şase pe zi în acest fel. 

— Ce rată a deceselor aveţi? întrebă Konrad. 

Kaindl strânse din buze în timp ce se gândi la întrebare. 

— Dacă lăsăm deoparte execuțiile - de exemplu, am eliminat mai 
mult de o sută de dizidenti și sabotori numai din Reichskommissariat 
Niederlande - si îl considerăm un proces datorat uzurii, atunci 
eliminăm în medie cinci, şase mii de bărbați si femei pe an. Asta ar fi 
o rată zilnică, să văd... de aproximativ cincisprezece pe zi. 
Predecesorul meu, Albert Sauer, a fost foarte prevăzător că a instalat 
un crematoriu care să se ocupe de rămășițe. 

— Ati folosit și instalaţia de gaz pe care a construit-o tot el? 

— E folosită, cu toate că este doar o instalație mică. Oricum, 
pentru procesarea la scară mare folosim încă metoda împușcării. 

— Metodele vechi sunt întotdeauna cele mai bune. 


Turul lagărului de concentrare îi duse apoi la cuptoare, unde 
prizonierii făceau cărămidă, şi la atelierele de piese pentru avioane. 
Apoi ajunseră la un atelier care prezenta un interes special pentru 
Konrad: încăperile în care falsificatori care lucrau sub supravegherea 
SS, produceau bancnote false de cinci lire în valoare de sute de 
milioane. 

— Astea ar putea să fie folositoare în zilele si lunile care o să vină, 
observă Konrad. 

— Oamenii aproape că au ajuns să falsifice și dolarul american, 
spuse Kaindl, dându-i lui Konrad o bancnotă de 100 de dolari cu 
profilul lui Benjamin Franklin. 

Konrad era rareori impresionat, dar nu reuși să-şi ascundă 
admiraţia pentru munca făcută de falsificatori. 

— Remarcabil... se si simte ca o bancnotă adevărată. 

— Poftiti, spuse Kaindl. Va rugăm să acceptaţi această bancnotă in 
dar, cu complimente din partea lagărului Sachsenhausen. 

Îi dădu lui Konrad încă o bancnotă. Bărbatul ai cărui portret era 
ilustrat pe ea era un secretar al Trezoreriei si judecător al Curţii 
Supreme din secolul al XIX-lea, numit Salmon P. Chase“. Era o 
bancnotă de 10.000 de dolari. 

Chipul lui Konrad străluci de plăcere. 

— Am auzit de bancnotele astea înainte de război, când făceam 
afaceri in America. Trebuie să spun, Kaindl, că este un suvenir foarte 
agreabil din această vizită a mea. 

— Acum, îl întrebă gazda, ati dori să luaţi prânzul? 

Gerhard trase adânc aer în timp ce o suferință atroce îi cuprindea 
pieptul. Era ca și când inima îi era strânsă de un cleşte de oţel. 
Plămânii îi capitulaseră. Gâtul îi era prins într-un lat invizibil. Desi 


corpul sau isi dorea cu disperare aer, nu putea sa respire. Credea ca 
o să moară. 

Căzu în genunchi, se prinse cu mâinile de coșul pieptului, 
incapabil să scoată vreun strigăt de disperare în afara sunetelor 
frenetice pe care le scotea în căutare de aer. Nu se întâmplă nimic. 
Tot nu putea să respire. Inima părea să nu-i mai bată. 

Şi apoi îl trezi un oarecare instinct primar şi adânc de 
supraviețuire, dincolo de controlul său conştient. Presiunea din gât îi 
scăzu, trase aer cu urgenţa unui om pe cale să se înece care ar ieși la 
suprafața apei si isi simţi din nou bătaia slabă a inimii. 

Îi reveni pentru scurt timp întreaga claritate a gândului şi a 
percepției, împreună cu rămăşiţe de energie și putere. Aceeași 
obsesie animalică de a trăi care îi repornise respiraţia îi spunea că 
trebuia să meargă mai departe. 

Gerhard încercă să se ridice în picioare. Însă corpul refuză să se 
supună comenzilor minţii sale. Nu-și putea pune membrele să facă 
ce trebuia ca să stea în picioare, și cu atât mai putin să meargă. Nu-si 
putea aminti cum se făcea așa ceva. 

Dar putea să se târască, cu toate că era mai mult o tăvălire, sprijinit 
pe genunchi şi coate, cu fata aproape de gheaţa si noroiul de sub el. 

Gerhard începu să se târască pe terenul de paradă. Abia dacă 
observă râsul batjocoritor al gardienilor sau pietrele pe care aceştia le 
aruncau în el până în clipa în care unul dintre ofițerii SS, în timp ce 
colegii săi îl aclamau, se duse în spatele lui, se pregăti ca un fotbalist 
pe punctul de a suta un penalti, isi luă un avânt si îl lovi pe Gerhard 
cât putu de tare, aruncămdu-l cu fata la pământ. 

Era a doua lovitură pe care o primea Gerhard pe ziua respectivă, 
dar de data asta nu se mai ridică în picioare. Umbra rece și scheletică 
a bărbatului care fusese cândva Gerhard rămăsese nemișcată pe 
pământul îngheţat, în timp ce viaţa i se scurgea din trup. 


oo ktoe 


Angajaţii de la Sachsenhausen mâncau mai bine decât prizonierii, 
însă erau totuși pe ratii reduse, pentru că întregul Reich suferea de 
foame. Kaindl făcuse tot ce putea pentru a organiza o masă 
cumsecade pentru distinsul său oaspete, însă Konrad nu acordă 
nicio atenţie mâncării. Își goli farfuria cu rapiditate, după care le 
ordonă tuturor, cu excepţia lui Kaindl, să părăsească încăperea. 

Konrad aşteptă fără să spună nimic până când ofițerii din lagărul 
de concentrare plecară. Unii dintre ei se retraseră aruncând priviri 
stresate peste umăr. Ştia ce se întrebau: cine are probleme - şeful sau 
unul dintre noi? 

Konrad i se adresă comandantului lagărului, care acum era agitat, 
doar când fu sigur că erau singuri. 

— Trebuie să facem aranjamente pentru situații neprevăzute, 
începu el. Desigur, avem încă încredere în geniul Fiihrer-ului 
nostru... 

— Da, din toată inima, fu de acord Kaindl cu o promptitudine 
venită din cunoașterea faptului că mulți dintre prizonierii săi, 
inclusiv fratele Brigadefiihrer-ului, se aflau acolo pentru că nu 
manifestaseră suficientă încredere în conducătorul lor. 

— Cu toate astea, continuă Konrad, evreii din toată lumea încă îşi 
tes comploturile lor murdare, o alianță cu bolșevicii, cu cei 
nemulțumiți, cu ticăloșii si cu sabotorii. Trebuie să luăm în calcul 
posibilitatea, oricât de putin probabilă, că Reich-ul, sau mari parti 
din el, ar putea să cadă în mâini inamice. Trebuie să fim pregătiți 
pentru orice eventualitate. 

— Sunt sigur că aveţi dreptate, Brigadeführer. 

— Oameni ca mine, a căror dedicare pentru national-socialism 
rămâne absolută și de neclintit duc la îndeplinire pregătiri detaliate 
ca să ne asigurăm că lupta continuă, orice ar fi. Timp de mai mult de 


un an, sub supravegherea personala a SS-Reichsfiihrer Himmler, s-au 
facut planuri pentru crearea unei Fortarete Alpine in muntii din 
sudul Bavariei și in Tirol, in partea austriacă și italiană. 

— Nu am știut... spuse Kaindl, evitând cu tact faptul că, dacă 
planurile erau în circulație de mai mult de un an, atunci mințile cele 
mai înalte din Reich anticipaseră deja înfrângerea încă de la sfârșitul 
lui 1943. 

— Din motive evidente, aceste planuri nu au fost discutate decât 
într-un grup restrâns de ofițeri superiori. Te adaug la aceasta lista. 

— Sunt cu adevărat onorat, Brigadefiihrer. 

— Acum, prizonierii tăi includ un număr de persoane care au 
mare valoare ca ostatici. Unii sunt bogaţi si ar putea aduce un venit 
mare dacă sunt rascumparati. Alţii au statut social sau politic acasă 
la ei ori sunt agenţi valoroși si, astfel, ar putea fi folosiți ca moneda 
de schimb în orice negociere viitoare. 

— A, va referiti la cei gazduiti în Lagărul Special. Am manifestat 
întotdeauna o grijă deosebită fata de ei... în cazul în care se 
dovedesc folositori la un moment dat. Avem și numeroși ofițeri 
inamici. 

— Bine... Trebuie sa faci o listă cu toți prizonierii despre care crezi 
că fac parte din una sau alta dintre categoriile pe care ti le-am 
descris. În eventualitatea în care lagărul este amenințat de inamici, 
aceştia trebuie mutați într-o locaţie mai sigură. Trebuie să fii pregătit 
să-i transporti cu un tren in orice moment. E clar? 

— Da, Brigadefiihrer. Doriţi să-l includ pe fratele dumneavoastră pe 
acea listă? 

Konrad se gândi înainte să dea un răspuns. 

— Dacă mă gândesc, cred că ar fi un ostatic care ar putea fi 
negociat, cu toate că pot spune cu siguranţă absolută că familia lui n- 
ar plăti nici măcar un banut pentru întoarcerea lui! 

Kaindl chicoti politicos la glumita lui Konrad. 


— Însă alţii ar putea să fie dispuşi să facă aranjamente pentru 
binele lui. Nu a fost lipsit de prieteni bogaţi. Include-l. Dar insist: 
fără tratament special. Trebuie ţinut în aceleaşi condiţii ca şi ceilalți 
prizonieri de pe listă. 

— Și dacă moare? 

Kaindl se temea de consecințele unei asemenea eventualitati, dar 
Konrad îl asigură bucuros: 

— Dacă moare, moare. Pentru mine nu contează. Cine știe, poate 
că îl vedem murind chiar astăzi 

Se auzi o bătaie în usa. Kaindl se uită la Konrad, care incuviinta. 

— Lasă-l să intre. Ne-am încheiat treaba. 

Doctorul care administrase injectiile intră în camera. 

— Mă scuzati că vă deranjez, Brigadefiihrer, dar am veşti care s-ar 
putea să vă intereseze. Efectele substanţei administrate prizonierilor 
au dispărut mai devreme decât mă aşteptam, probabil datorită 
condiţiei fizice a specimenelor supuse experimentului. Dar efectele 
ulterioare sunt foarte evidente. Cred că o să le găsiți foarte 
interesante, Brigadefiihrer. 

Cei trei bărbaţi stiura imediat ce însemna asta. Pe fata cărnoasă a 
lui Konrad se întinse un zâmbet. 

— În acest caz, Herr Doktor, va fi plăcerea mea să văd rezultatele 
cercetării dumneavoastră. 

Gerhard găsise în el voința de a nu muri. Se forță să se ridice în 
genunchi. Dar medicamentul îl lăsase derutat. Ştia că trebuia să 
meargă undeva, dar nu înțelegea unde se afla și în ce direcţie ar 
trebui să o ia. Rămase în patru labe, privind împrejur cu ochi 
pierduţi, încercând să găsească un semn care să-i spună ce să facă în 
continuare, în vreme ce gardienii făceau pariuri legate de ce direcţie 


avea sa aleaga in cele din urma animalul jalnic si lipsit de creier din 
fata lor. 

— Nu cred că o să meargă niciunde, spuse unul dintre ei, cu aerul 
unui om care știe cel mai bine. Eu zic că o să moară acolo unde e. 
Toţi ceilalți au patit așa. 

Ceilalți gardieni se văzură obligaţi să accepte această concluzie, 
fiindcă zona terenului de paradă era plină de cadavrele celorlalți 
prizonieri care isi începuseră marșul în acea dimineaţă. Acesta era 
singurul supravieţuitor. 

Unul dintre ei abia putea să-și tina în frâu câinele lup care lătra si 
se încorda în lesă, încercând să se apropie de Gerhard. 

— Crede că este o catea, spuse el strigând peste zgomotul facut de 
câine. Vrea s-o fută. 

— Poate că vrea un os pe care să-l roadă, spuse un altul. 

Dar, înainte ca problema să poată fi dezbătută mai departe, unul 
dintre ei şuieră: 

— Rahat! Uite cine vine. 

Ceilalți isi aruncara ţigările, isi îndreptară uniformele, făcură 
câinele să se aşeze şi luară poziție de drepți, când medicul se apropie 
împreună cu doi ofițeri. 

— După cum puteţi vedea, spuse doctorul, medicamentul pare să 
aibă puteri uluitoare pe termen scurt, dar apoi se plătește un pret 
pentru asta. Acesta, spuse el, uitându-se la placuta pe care o purta 
detinutul numărul 5-7-8-0-3, este singurul supraviețuitor. Înţeleg că 
îl cunoaşteţi, Brigadeführer. 

— Da... spuse Konrad. 

Vederea fratelui său în starea aceea jalnică îl făcu să simtă o 
plăcere atât de intensă, încât era aproape sexuală. Iată-l pe tânărul 
arhitect plin de el, care fusese cândva lăudat de însuși Fiihrer-ul 
pentru proiectele sale, căpriorul frumos si tânăr care avea 
întotdeauna parte de cele mai frumoase fete, asul cutezător a cărui 
uniformă fusese cândva împodobită cu atât de multe medalii pentru 


curaj, redus acum la o grămadă de oase cu înfățișare neomeneasca, 
scâncind la picioarele lui. 

Era o fixatie de-a lui Konrad să poarte întotdeauna cu el un bici 
când era plecat cu treburi oficiale. Simtea că se potrivea cu cizmele 
de călărie ale uniformei sale şi că reprezenta esența a ceea ce 
însemna să fii un ofiţer SS. Îl lansă spre fata lui Gerhard. Lovitura nu 
fu puternică, dar pielea lui Gerhard era atât de subţire si de întinsă 
pe oase, încât pe obraz începu să i se prelingă o dungă subţire de 
sânge. 

Pe chipul lui Gerhard se aşternu o expresie de neînțelegere. 
Încercă să-și ducă o mână la obrazul rănit, dar înainte ca degetele să- 
i atingă tăietura, isi pierdu echilibrul si se prabusi într-o parte. 

Unul dintre soldaţi râse, apoi se opri. Privi stresat către Konrad, 
dar apoi si acesta începu să râdă şi, o clipă mai târziu, toți bărbaţii se 
prăpădeau de râs în timp ce Gerhard încerca să-și îndrepte corpul cu 
neajutorarea unui gândac răsturnat pe spate. 

Cu un efort neîndemânatic care-i solicita fiecare rămășiță de 
concentrare și putere, nefericitul cunoscut drept 57803 reuşi să 
ajungă din nou în poziția de mai devreme, când se târa. Dar acum 
era înapoi la punctul de început, incapabil să-şi dea seama unde să 
meargă mai departe. 

Konrad avea o soluţie. Cu câteva lovituri de bici pe coapsele lui 
Gerhard, îl făcu să se întoarcă până când îl îndreptă spre direcţia 
corectă. Apoi se adresă audienței sale admirative, spunând: 

— Acum, domnilor, observați cum până şi cel mai prost animal 
poate fi antrenat să respecte o comandă. 

Se posta în fata lui Gerhard, cu vârful unei cizme sub bărbia lui. 

— Linge-mi cizma, spuse eL 

Gerhard dădu din cap, însă era greu de înţeles de cei care priveau 
dacă o făcea pentru că refuza să se supună ordinului sau pentru că 
nu înțelegea. 

Konrad îl lovi cu biciul peste spate. 


— Linge-mi... cizma. 

Gerhard ramase unde era, nemiscat. 

Konrad îl biciui din nou. Îşi puse capătul biciului sub bărbia lui 
Gerhard, o ridică şi văzu, spre deliciul său, că pe fata lui murdară 
curgeau lacrimi. 

Konrad îl privi în ochi si spuse: 

— Linge. 

Apoi făcu un gest de lingere grotesc si exagerat în semn de 
instruire. 

Își îndepărtă biciul, iar capul lui Gerhard căzu din nou. 

— Linge-mi... cizma. 

Konrad își ridică biciul, gata să lovească din nou. Apoi Gerhard își 
cobori fata pe cizma lui Konrad. O linse. 

Din partea bărbaţilor care îi priveau se auziră urale brute. 

Konrad își întinse mâna înmănușată, îl ciufuli pe Gerhard pe 
creștet de parcă ar fi fost un câine şi spuse: 

— Bravo. 

Făcu un pas înapoi, își bătu cizma cu biciul şi spuse: 

— Aici! 

Gerhard îşi ridică fruntea si se uită la el, neintelegand nici 
cuvântul, nici gestul. Dar, cand Konrad isi ridică din nou biciul, 
Gerhard, cu mișcări dureros de încete, se tari peste metrul de 
pământ până când faţa îi ajunse din nou la cizma lui Konrad. 

— Linge! 

Gerhard linse. 

— Felicitări, Brigadefiihrer, exclamă doctorul. Nici măcar Pavlov 
însuşi n-ar fi putut desfăşura o demonstrație mai convingătoare a 
psihologiei animale! 

— Iti mulțumesc, Herr Doktor, spuse Konrad incuviintand. Kaindl, 
trebuie să mă întorc la Berlin. A fost o vizită cât se poate de 
instructivă. Vreau ca prizonierul să fie pus să facă un tur al terenului 
de paradă în modul pe care tocmai l-am demonstrat. Dacă se 


supune, este cruțat. Dacă nu se supune, e lovit. Si, înainte să ma 
întrebaţi din nou - nu, nu mă interesează dacă moare înainte să 
termine turul. 

La mijlocul lui aprilie, trupele Armatei a 7-a a Statelor Unite 
intrară în Nurnberg, nu departe de domeniul unde crescuse 
Francesca von Meerbach. În timp ce invadatorii lor mai adăugau un 
oraş german pe listă, ea și Cora, menajera ei, fură duse de la Schloss 
Meerbach la complexul de fabrici al familiei. În urma limuzinei 
Mercedes venea o dubă mică. 

Uzinele de motoare care aduseseră familiei averea ei imensă 
fuseseră ținta unei duzini de atacuri ale bombardierelor americane. 
Cu toate astea, într-un colt mai erau nişte semne de viata din cei 
câțiva kilometri pătrați pe care îi acopereau uzinele. Lângă 
aerodromul privat unde fuseseră testate atât de multe motoare 
aeronautice de piloţii care lucrau pentru von Meerbach, un hangar 
mare era încă plin de oameni şi întreținut corespunzător. Lângă 
acesta se aflau buncăre cu rezervoare care conțineau multe mii de 
litri de combustibil pentru aviație. 

Acest lichid era probabil cea mai valoroasă rezervă din teritoriul 
ce-i rămânea celui de Al Treilea Reich, fiindcă era foarte căutat și 
aproape imposibil de obţinut. Dar Konrad von Meerbach avea 
autoritatea deplină a SS în spate și își permitea să plătească orice pret 
pentru ceea ce dorea. 

Maşina Francescăi intră în hangar. Când ieși din ea, văzu două 
avioane. Primul arăta ca un avion de luptă supradimensionat, cu un 
fuzelaj aerodinamic şi cu o singură elice. 

— Am găsit exact lucrul de care avem nevoie, îi spusese Konrad de 
Crăciun, când discutaseră pentru prima oară planurile lor de salvare. 


Este un Heinkel He 70 „Lightning”. A fost conceput ca un mic avion 
de curse expres, care să transporte posta aeriană, asa ca este al naibii 
de rapid. Luftwaffe a folosit avioane Lightning pentru curierat, dar 
un capitan de escadrila avea unul de care nu avea nevoie, iar eu am 
avut o punga plina cu dinti de aur, asa ca acum este al meu. 

— Dinti de aur? intreba Francesca. 

— Da, posesorii lor n-au mai avut nevoie de ei. 

— Ma bucur sa aud ca acei oameni pot fi folositori la ceva. 

Sotul ei rase. 

— Cerule, eşti o catea cu inima de gheaţă. 

— Asta iti place la mine. 

Multumit, Konrad zâmbi aprobator, apoi spuse: 

— Oricum, avionul Lightning poate transporta patru pasageri și 
bagajele lor. O să fie loc pentru tine şi menajera aia a ta, împreună cu 
lucrurile noastre de valoare. 

Avionul Heinkel fusese vopsit kaki și împodobit cu dungi late și 
albe în jurul aripilor și al calei, pe care erau pictate cruci roşii mari. 
Orice agresor posibil care l-ar vedea ar presupune că transporta 
pasageri bolnavi sau răniți si, cu putin noroc, l-ar lăsa în pace. Doar 
o examinare atentă ar scoate la iveală umbra abia vizibilă a crucilor 
negre, emblema Luftwaffe sub vopseaua roșie şi albă. 

Celălalt avion nu arăta a nimic din ce văzuse Francesca în toată 
viata ei. Nu era foarte mare, dar părea extrem de amenintator. 
Partial, asta se datora vopselei sale negre, pe care nu erau marcaje: 
nu avea număr de serie, nu purta emblema Luftwaffe, nimic din ce i- 
ar fi indicat identitatea sau apartenența. 

Fuzelajul era un tub neted si zvelt, cu un bot uşor bombat și lucitor 
care, în ochii Francescai, îi împrumuta un aspect falic inconfundabil. 
De aripi erau prinse patru module în perechi de câte două pe fiecare 
parte a fuzelajului, ambele deschise la fiecare capăt. Avea impresia că 
astea erau motoare, dar nu avea nicio idee cum funcționau. Oricum, 
ce era evident era că acest aparat arăta ca un avion dintr-o cu totul 


altă vârstă a istoriei. Nu numai că mergea mai departe și mai repede 
decât orice avion obișnuit, dar lăsa si impresia că ar fi putut să 
zboare până la stele. 

Francesca scutura din cap în fata gândurilor sale fanteziste. Avea 
în minte probleme mai practice. 

— Aveţi grija cu cutiile alea, se răsti ea la doi mecanici în salopete 
albe care începuseră să-i mute bagajele din dubă în Heinkel. Erau 
două cufere de călătorie mari, de metal, şi mai multe cutii mai mici. 

— Of! mormăi unul dintre mecanici în timp ce se străduiau să 
ridice cufărul pe un cărucior de lângă maşină. Ce aveţi aici, doamnă? 
Ţevi de plumb? 

De fapt, sunt lingouri de aur, se gândi Francesca, sub rochiile si hainele 
mele de blană. 

Celălalt cufăr conţinea alte haine şi pantofi, și trei etuiuri din piele 
în care erau rulate pânze pictate - capodopere de Raphael, Vermeer 
și un Renoir pe care Konrad îl criticase ca fiind „un gunoi 
sentimentalist, impresionist și dulceag”, dar pe care Francesca îl 
adora. Cele mai bune bijuterii ale familiei umpleau două cutii mari 
de pălării. Si, pe lângă poseta ei, Francesca ducea o valiză plină cu 
două milioane de dolari americani sub formă de obligaţiuni pe care 
Konrad le achizitionase în călătoria sa din Portugalia, cu trei ani mai 
devreme. 

Valoarea totală a bunurilor conţinute în bagajul Francescăi era 
suficientă ca să-i asigure ei și lui Konrad o viata ușoară și plină de 
lux până la sfârșitul zilelor. Însă, când avea să ajungă în Elveţia, 
această comoară avea să-şi ia locul în seiful băncii care conţinea şi 
multe obiecte de valoare puse la păstrare în secret de Konrad înainte 
și în timpul războiului. Îşi jefuise firma familiei încă din prima zi în 
care ajunsese la conducerea ei. Începând cu 1939, luase parte la 
acţiunile de prădare, jefuire și furt ce însoţiseră fiecare invazie 
nazistă și care reprezenta o parte atât de importantă din soluția finală. 
Dar nici măcar acum nu era de ajuns: nu pentru Konrad. 


Sirul gândurilor Francescăi fu întrerupt de pilotul personal al 
familiei von Meerbach, Berndt Sperling, care tusi politicos pentru a- 
și face simțită prezenţa şi spuse: 

— Mă scuzati, doamnă, dar avionul este pregătit să decoleze. 

Francesca zâmbi grațios. 

— Iti mulțumesc, Berndt. Cât crezi ca o să dureze zborul? 

— Mă aştept la un zbor frumos și liniștit, așa că ar trebui să vă trec 
dincolo de Lacul Constanţa, în Elveţia, în zece minute de la decolare, 
și să aterizăm în Zurich la mai puţin de o jumătate de oră după 
aceea. 

— O să te întorci în Germania imediat după aceea? 

— Da, doamnă. l-am promis domnului conte că o să-i stau la 
dispoziție, dacă o să aibă nevoie de mine. 

— Foarte bine, Berndt, atunci să mergem. 

La fel ca Reich-ul, lagărul Sachsenhausen decădea. Morții 
rămâneau acolo unde căzuseră fiindcă gardienii isi pierduseră 
interesul să-i ia de acolo, iar prizonierii erau prea slabiti ca sa facă 
singuri treaba. Faceau cel mult gramezi cu morți, aruncați unul peste 
altul ca nişte marionete scheletice ale căror sfori fuseseră tăiate. 
Stateau pe terenul de paradă imprastiate ca nişte sosete aruncate pe 
podeaua unui dormitor. În baracile supraaglomerate, unde 
prizonierii erau îngrămădiți câte trei, patru într-un pat, cei vii erau 
blocați si incapabili să se miste printre morți si muribunzi. Chiar si 
cei aparent vii nu erau mai mult decât nişte cadavre putrezite care 
abia dacă mai respirau. 

Bolile scăpaseră de sub control, aşa cum se întâmplase în toate 
celelalte lagăre de concentrare. Latrinele dădeau pe dinafară de 
diareea ce improsca din cei bolnavi de dizenterie, ale căror sisteme 


digestive date peste cap nu puteau extrage nici cea mai marunta 
cantitate de energie din ratiile tot mai jalnice inainte de a se goli din 
nou. Paduchii care cotropeau toti barbatii si femeile din lagar 
raspandeau tifosul care incepea cu simptome de febra, dureri de cap 
și frisoane, înainte să apară o iritatie ce se răspândea de pe butrtile si 
piepturile celor suferinzi pana cand le acoperea fiecare centimetru 
din corp, și numai fețele, palmele mâinilor si tălpile picioarelor le 
rămâneau neafectate. Ajunși în acest stadiu, oamenii cădeau în delir, 
bâlbâindu-se incoerent înainte să se prăbușească într-o comă finală. 

Zi de zi, avioane ruseşti, britanice şi americane le treceau pe 
deasupra capului, atât bombardiere, cât şi avioane de luptă, aparent 
nederanjate de vreo rezistență din partea Luftwaffe. Prin lagărul de 
concentrare se răspândise vestea că ruşii erau pe punctul de a intra 
în sfârșit în Berlin. Gardienii se purtau mai brutal decât de obicei, 
impuscand prizonieri la cel mai mic pretext, după cum li se năzărea, 
de parcă știau că le venise vremea. Între timp, rutina se prabusea: 
germanii nu se mai deranjau cu apelul zilnic. Atelierele şi fabricile de 
cărămidă isi încetară activitatea. Şi apoi veniră veşti că SS-iştii aveau 
să scoată pe toată lumea din lagărul de concentrare ca să îndepărteze 
dovezile vii a ceea ce făcuseră, cu toate că puţinii prizonieri care erau 
în stare să rationeze se întrebau la ce mai folosea asta, câtă vreme 
morții erau niște mărturii atât de năucitoare. 


Gerhard nu știa cum, dar inima îi batea în continuare după ce se 
târâse împrejurul terenului de paradă. Gerhard avea un singur gând 
în minte: mâncarea. Raţiile zilnice erau aduse de la bucătării la 
barăci de echipe de prizonieri, inhamati ca niște boi la un cărucior în 
care se afla cazanul de oţel cu terci și cosurile cu pâine care trebuia 
să-i hrănească pe deținuți. 

Existase un timp când mâncarea fusese distribuită adecvat. Era 
adusă în barăci, iar oamenii se aliniau ca să-şi primească portia lor 
neînsemnată. Gardienii aveau grijă ca fiecare să-şi primească partea 


pe care o merita, oricât de mica ar fi fost aceasta. Dacă rămâneau 
resturi de supă sau bucățele de pâine, acelea erau prada celor care 
aduseseră mâncarea. Acum abia dacă mai era cine să aducă 
mâncarea sau să o servească. Castroanele pe jumătate goale erau 
lăsate în afara barăcilor, cu pâinea pe jos, lângă ele. 

Bărbaţii mureau în paturile lor şi erau lăsaţi să se descompună 
acolo, pentru că nu avea cine să-i mute sau să-i îngroape. Cei bolnavi 
de tifos deveneau prea slabiti ca să se dea jos din pat, să împingă 
deoparte cadavrele întinse lângă ei și să-şi facă drum afară. Erau 
incapabili să mănânce şi erau tot mai aproape de moarte. În iadul 
acesta, supraviețuirea depindea de abilitatea de a-ţi croi drum la 
cazan și de a pune stăpânire pe oricâtă hrană puteai, chiar dacă asta 
însemna să te lupti cu alti bărbaţi care mureau de foame si care 
voiau să facă acelaşi lucru. 

Şi, dincolo de toate, frigul refuza să le dea drumul din strânsoare 
și să lase primăvara să aducă puţină căldură pentru oasele bărbaţilor 
și femeilor ale căror degete de la mâini şi de la picioare erau 
înnegrite de degeraturi şi ale căror corpuri nu se opriseră din 
tremurat în timpul lunilor nesfârșite, întunecate si negre ale acelei 
ierni. 

Într-o zi, se făcu apelul, în timp ce rațiile pentru micul dejun erau 
aruncate în fata barăcilor. Când se încheie, un număr fu strigat si 
gardianul spuse: 

— Adună-ţi lucrurile şi prezintă-te imediat la terenul de paradă. 

Numărul era 57803. 

Gerhard ajunsese în punctul în care răspundea automat la 
numărul său si în care sunetul numelui său i-ar fi derutat. Singurul 
lucru pe care îl avea - fotografia - se afla în siguranţă, în haină. Nu 
avea ce lucruri să-și adune. Era pe punctul să-i spună asta 
gardianului, când îl auzi pe un om spunându-i altuia: 

— Mă întreb unde îl duc. 


— Nu-l duc într-un loc bun, răspunse celălalt. 


Caruciorul pe care fusese tras micul dejun statea afara. Canistra de 
cafea era goală. Bucatile de pâine fuseseră luate din coşuri. Dar 
experiența îl învățase pe Gerhard că întotdeauna merita să 
scormonească după resturi. Se uită sub cărucior si văzu o bucată de 
pâine şi, dincolo de ea, încă una. Ca un hot de buzunare speriat, 
aruncă pâinea în buzunarele hainei: câte o coajă tare şi uscată în 
fiecare parte. 

După ce se prezentă așa cum i se comandase, Gerhard fu condus 
în exteriorul lagărului principal, într-o altă zonă, unde un grup de 
oameni erau aliniati lângă niște camioane. Erau tot deținuți, dar erau 
îmbrăcaţi în costume și uniforme militare și păreau mai sănătoși şi 
mai bine hraniti decât el. Îi văzu cum se uitau la el in timp ce se 
apropia, întrebându-se ce căuta împreună cu ei cineva atât de 
murdar, fără îndoială plin de păduchi şi măcinat de boli. Unul dintre 
bărbaţi se dădu înapoi când Gerhard fu așezat în linie lângă el. 

Nu voia să facă nimic ce ar fi putut atrage atenţia cuiva. Nu voia 
să-şi irosească energia pentru nimic din ce nu era esenţial. 
Demnitatea sa era irelevantă. Singurul lucru care conta era 
supraviețuirea. 

Fura conduşi într-o gară de triaj şi incarcati în două vagoane de 
marfă acoperite. Trenul porni, trecând prin ceea ce părea să fie vestul 
Berlinului și, de acolo, mai departe. Totuși, iarna nu ceda, şi singura 
căldură din vagon venea de la corpurile care se lipeau unele de 
altele. Totuşi, Gerhard fu lăsat în afara grămezii Era murdar și 
contagios. Fu lăsat singur, într-un colț. 

Înaintau încet, întrucât călătoria era întreruptă des, fara 
avertismente și în locaţii aleatorii. Trenul stătea nemișcat ore în șir şi, 
dacă erau norocosi, prizonierilor li se permitea să iasă ca să-și facă 
nevoile, o binecuvântare, fiindcă singura toaletă din fiecare vagon 
era o găleată urât mirositoare care dădea pe dinafară. 

Când motoarele porniră din nou, trenul schimbă macazul pe o altă 
linie: una ale cărei şine și poduri să nu fi fost distruse de 


bombardierele Aliatilor sau de partizanii locali. Intarzierile nesfarsite 
insemnau că o călătorie care ar fi trebuit sa fie făcută în câteva ore se 
întindea pe parcursul câtorva zile. Ratiile se terminară, iar Gerhard 
se trezi că era recunoscător pentru bucăţile de pâine adunate înainte 
de plecare si pentru izolarea care îi permitea sa le ronţăie in secret, 
fără să ştie ceilalți ce făcea. 

În cea de a patra noapte, se opriră la marginea unui sat. Localnicii 
probabil că auziseră voci provenind din interioarele camioanelor 
pentru că, la câteva ore, ieşiră din pădure pe ambele parti ale sinelor 
de cale ferată, cu pâine si supă de legume si chiar brânză pentru 
prizonieri. Vorbeau cehă. Gardienii SS, care erau aproape la fel de 
infrigurati si de înfometați ca deținuții lor supraviețuitori, încercară 
să-i oprească pe săteni, chiar ame- nințându-i că-i împușcă. Dar apoi 
unul dintre localnici, vorbind în germană, le făcu o ofertă simplă: 
dacă ofițerii SS îi lăsau pe prizonieri să mănânce, puteau să mănânce 
ȘI el. 

Sătenii erau săraci și abia aveau cât să supraviețuiască ei. Puteau 
oferi fiecăruia doar o cantitate mică de mâncare. Dar era în regulă, 
pentru că orice cantitate mai mare de mâncare l-ar fi omorât pe 
bărbatul sau femeia care ar fi consumat-o: sistemul lor digestiv nu ar 
fi putut face fata. 

Mâncarea pe care o primiseră îi tinu pe aproape toți prizonierii în 
viata în timp ce trenul isi continuă călătoria. Apoi se opri într-o gară. 
Pe semnul de pe peron scria Flossenbiirg®”. 

— Capătul liniei; toată lumea afară! anunţă un gardian SS, iar ei se 
dădură jos din vagoane înainte să fie incarcati în camioane pentru 
încă două zile de condus, oprit, aşteptat şi condus din nou. 

— Mergem spre sud, spuse cineva. Îmi dau seama după soare. 

— Poate că ne oferă o vacanţă în Alpi, cârâi altul. 

Gerhard avea dureri de cap care păreau să-i crape teasta la mijloc. 
Se întinse în partea din spate a camionului, adunându-se într-o 


pozitie fetala, un specimen subuman ras in cap, identificabil doar 
după numărul lui, complet amortit, indiferent la mediul 
înconjurător, indiferent la viata însăşi. 

Camionul o luă pe un drum lateral care trecea printr-o 
deschizătură într-un gard de sârmă ghimpată. Se opri. Gerhard auzi 
strigăte, câini care lătrau, huruitul lanțurilor deblocate şi loviturile 


de lemn pe metal in timp ce părţile din spate ale camioanelor erau 
desfăcute. 


Undeva, o voce strigă: 

— De unde ati venit în numele Cerului? 

— Din Sachsenhausen, răspunse altul. 

— Sachsenhausen? Rahat, vă aşteptam acum două zile. 
Gerhard auzi un râs sec, după care: 

— Bine ati venit la Dachau®™. 


Zi după zi şi săptămână după săptămână, durerea morţii lui 
Danny se mai alina. Saffron se antrenase cândva să facă fata 
alergărilor pe distanţe tot mai lungi la Arisaig sau învățase cum să 
supraviețuiască cu putin somn. Acum își antrena emoţiile. Se 
concentra să nu se gândească o oră la Danny Doherty, apoi două, 
apoi o dimineaţă întreagă. Se disciplină să nu plângă în public când 
o izbea o amintire vie si, încet-încet, îşi impuse să nu mai plângă 
deloc. 

La urma urmei, o mai făcuse și înainte. Crezuse că Gerhard era 
mort, apoi, pentru o clipă, îl recâștigase. Dar, pe măsură ce anii 
trecuseră și șansele ca ei doi să supraviețuiască războiului, și cu atât 
mai puţin să se întâlnească, scăzuseră tot mai mult. Îşi spusese că ar 
fi bine să nu se mai gândească la un viitor cu el. Era aproape o 
binecuvântare că Danny nu mai era. Nu exista posibilitatea de a 
suferi din cauza fiorilor de speranţă care chiar și acum o luau uneori 
pe nepregătite când se trezea visând că l-ar fi putut întâlni pe 
Gerhard. 

Era o iluzie prostească. Danny nu mai era. Gerhard nu mai era. În 
curând, războiul care îi nimicise pe amândoi avea să fie încheiat. 

Și atunci, o să încep să trăiesc din nou. 

Deocamdată, avea de lucru. Aliaţii trecuseră dincolo de Rin la 
sfârşitul lui martie, aşa cum spusese Amies că se va întâmpla. La 
început, germanii luptaseră puternic, însă liniile lor păreau aproape 
de colaps în timp ce ritmul înaintării Aliaților creştea. Între timp, 
rușii strângeau latul în jurul Berlinului. În curând, Hitler avea să fie 
izolat. Se spunea că trăia foarte retras si că abia dacă ieşea din 
buncărul său. 


In 15 aprilie 1945, trupele de asalt ale Diviziei Armatei a 11-a 
Britanice, care înaintau în sudul Saxoniei, ajunseră la Bergen-Belsen, 
primul lagăr de concentrare eliberat de Aliaţii care invadau 
Germania dinspre vest. 

Acestea văzură scene de o oroare inimaginabilă. Oricât i-ar fi 
crezut de răi pe Hitler si pe adepții lui naziști, lipsa de umanitate din 
lagărele de concentrare era dincolo de puterea de imaginaţie a unei 
minţi normale. 

Două zile mai târziu, BBC difuză primul reportaj radio din 
interiorul lagărului de concentrare. Saffron isi aminti de discursul 
ofițerului Schroder de la Haga, de banalitatea cuvintelor sale, de 
absurdele fantezii naziste: „nu ne-a fost teamă să lichidăm grupuri 
mari de ostatici”, „gunoaiele de evrei” „relocările evreilor vor fi de 
scurtă durată”. Acum aceasta era realitatea. Împreună cu o întreagă 
națiune, Saffron auzi despre o lume infernală de cadavre lăsate să 
putrezească pe pământ, în vreme ce deținuții supraviețuitori, dar pe 
jumătate morți se miscau fără rost printre ele, si de mame innebunite 
de suferință şi durere care cerseau lapte pe care să-l dea bebelusilor 
morți pe care îi purtau în braţe. 

Bărbaţii și femeile de pe Baker Street trecuseră prin război, 
înduraseră blikkrieg-ul şi atacurile cu rachete V-1, văzuseră oameni 
nevinovaţi, bărbați si femei, trimişi în Europa să moară si, la fel ca 
Saffron, suferiseră pierderi personale. La întoarcerea ei din Belgia, 
Saffron îi pusese la curent cu privire la teama ei referitoare la 
genocidul nazist, dar aceasta era o crimă prea întunecată încât să 
poată fi concepută. Era o uşă deschisă către un abis fără fund. 

Saffron și ceilalți membri ai echipei care lucrau la recuperarea 
prizonierilor fură luaţi cu asalt de o nouă urgenţă. Într-o dimineaţă, 
fu chemată de Gubbins în sala de şedinţe. 

Anii de muncă necruțătoare peste program și stresul îl 
îmbătrâniseră pe bărbatul care fusese odată sufletul organizaţiei de 


pe Baker Street însă ochii își păstraseră claritatea cristalină, iar 
energia lui părea cumva întreagă. 

— Ce-ai zice să te întorci înapoi pe teren, Courtney? o întrebă el. 
Nimic sub acoperire. Vreau să mergi în Germania, să dai de urma 
unui grup de oameni dintre ai noştri. 

— Mi-ar plăcea foarte mult, domnule. 

— Ai crezut că nu te mai întreb, nu-i așa? Ei bine, uite care e 
situația... 

Se duse în cealaltă parte a camerei până la o hartă agatata pe zid, 
pe care erau marcate cu pioneze locaţiile lagărelor de concentrare 
naziste de care aflaseră Aliaţii. Cu fiecare descoperire oribilă făcută 
de armatele care avansau, numărul de piuneze creștea. Gubbins 
alese una la nord de Berlin, la est de poziţia curentă a armatei 
britanice, aflată în ofensivă. 

— Acest loc se numeşte Sachsenhausen. A fost organizat de naziști 
înainte de război pentru a-i închide pe deținuții lor politici: 
comuniști, liberali, pacifisti, dizidenti de toate felurile. De cand a 
inceput razboiul, l-au folosit, printre altele, pentru a gazdui detinuti 
politici din tarile pe care le-au cucerit - lideri de partide ostile fata de 
national-socialism, lucruri de felul asta - si, de asemenea, pe unii 
dintre băieții nostri. Aici intervii tu. l-au prins pe unii dintre oamenii 
noștri, britanici şi danezi, ca și niște agenţi SIS și câțiva militari care 
i-au înfuriat prin insistența cu care au încercat să scape din lagărele 
de concentrare dedicate prizonierilor de război. Doi dintre 
prizonieri, inclusiv unul de-al nostru, se numesc Churchill. Nicio 
legătură cu Winston, dar germanii nu ştiu asta. Oricum, sunt mulți - 
de la Broadway, numărul 10 şi din alte locuri - care vor ca oamenii 
noștri să se întoarcă acasă. Dar există un factor care complică 
lucrurile... 

Harta îi arătă lui Saffron care era acest factor. 

— Vreti să spuneți rușii, domnule? 


— Da. Credem că o să elibereze Sachsenhausen astăzi sau mâine, 
dacă nu au făcut deja asta. Dar „eliberare” nu este cuvântul potrivit 
pentru ce fac ruşii. Există o părere în anumite cercuri, iar eu cred la 
fel, că o să schimbăm în curând războiul împotriva unui regim 
dictatorial dornic să domine întreaga lume cu altul, la fel de rău. 

— O, Doamne... Nu putem trăi în pace? 

— Să sperăm. Între timp, nu vrem ca oamenii noștri care scapă din 
mâinile germanilor să cadă în mâinile rușilor. Vreau să zbori în 
Germania. Unităţile noastre cele mai apropiate de Sachsenhausen fac 
parte din Corpul al 12-lea de Armată. Vreau să te duci la sediul 
diviziei care e în prima linie. Pune-ti urechea la pământ. Află care e 
treaba... O să fim la o aruncătură de bat de ruşi până o să ajungi tu 
acolo. Dacă poți să găsești o modalitate de a lua legătura cu ei, cu 
atât mai bine. Dacă poţi să ajungi la Sachsenhausen, asta ar fi cel mai 
bine. Procedează cum știi tu mai bine. 

— Da, domnule, spuse Saffron, incapabilă să-şi rețină zâmbetul. 

Doar acum, când i se dădea această șansă, realiză cât de mult îi 
lipsise aventura în mijlocul acţiunii. 

— Pot sa vă cer ceva, domnule? 

— Depinde despre ce este vorba. 

— Ar fi de mare ajutor dacă aș avea un fel de dovadă a bunei mele 
credinţe si a importanţei misiunii mele. Sunt sigură că, dacă as fi un 
militar ocupat să închei un război şi o femeie ciudată ar apărea în 
biroul meu, întrerupându-mă cu o vorbărie despre lagăre de 
concentrare și persoane importante capturate, i-aş spune să se ducă 
dracului 

Gubbins zâmbi. 

— Nu ești prima persoană care a avut acest gând. Uite aici... 

Îi înmână un dosar subţire legat cu spirală. Conţinea două 
documente tipărite pe o hârtie cu antetul din Downing Street 
numărul 10, fiecare introdusă într-o folie de plastic transparent. Pe 
una era scrisă o declaraţie scurtă care afirma faptul că misiunea 


capitanului Saffron Courtney, de o importanta nationala, consta in 
incercarea de a recupera prizonieri capturati de SS si trebuia sa i se 
ofere toata asistenta de care avea nevoie. 

Era semnata Winston S. Churchill. 

— Cerule, spuse ea. Asta ar trebui sa fie de ajuns. 

— Asa speram. A doua foaie poarta acelasi mesaj, in rusa. 

Saffron se uita la o pagina acoperita de o scriere chirilica 
indescifrabila. 

— L-am pus pe unul dintre băieţii de la secțiunea noastră cehă sa 
arunce un ochi, o asigură Gubbins. Ştie rusă și m-a asigurat că are 
sens ce scrie acolo. 

— Când plec? 

— Mâine dimineață la prima oră, cu un avion Dakota, din 
aeroportul Forţelor Aeriene din Northolt. Cei din corpul al 12-lea 
știu că mergi, aşa că te va aștepta cineva acolo. Vreau să mă tii la 
curent cu ce se întâmplă. Codifica-ti toate mesajele ca de obicei. 
Poate că războiul e aproape încheiat, dar nu putem să fim suficient 
de atenţi. O avertizare; mi se spune că vremea din Europa Centrală 
este neobișnuit de rece anul acesta, îmbracă-te călduros. O să 
primeşti o sumă de bani în dolari americani. Dolarul este cea mai 
utilă monedă din Germania în acest moment. Dar folosește-o 
inteligent și vino înapoi cu hârtii de decont până la ultimul banut. 
Armurierul să-ţi dea un revolver de serviciu şi un toc. Sper să nu fii 
obligată să-ți foloseşti arma. 

Ziua era umedă şi rece. Zgomotul armelor rusești creştea în 
intensitate. Nu peste mult timp, Berlinul avea să fie în mâinile lui 
Stalin. 


Cum dracu’ s-a ajuns la asta? se gandi Konrad von Meerbach in 
timp ce se uita cum inainta Adolf Hitler prin fata sirului de 
adolescenţi adunaţi în fata Fiihrerbunker-ului. Uită-te la el! E un 
dependent de droguri care vorbeşte fără sens şi îşi ascunde mâinile la spate 
ca oamenii să nu vadă că îi tremură, împlineşte cincizeci si şase de ani. 
Arată mai degrabă de şaptezeci şi şase. 

În vreme ce Hitler prindea încă o medalie pe pieptul unui tânăr 
mândru, vederea acelor băieți, îmbrăcaţi în uniforme de luptă, îl 
întrista pe von Meerbach şi mai mult. Anii pe care şi-i dedicase 
Fiihrer-ului si gloria de care avusese parte se reduceau la asta: 
recrutarea disperată de copii neantrenati, pentru că toți bărbaţii 
arieni buni și puternici erau morți. 

Ceremonia se încheie. Cameramanul se grăbi să ducă filmul la 
developat, desi numai Dumnezeu ştia cine avea să-l vadă, pentru că 
nu erau cinematografe deschise în resturile celui de Al Treilea Reich 
care nu căzuseră încă în mâini inamice. 

Von Meerbach îşi termină ţigara, savurând plăcerea din plămânii 
săi, pentru că fumatul era interzis în buncăr conform ordinelor 
stricte ale Fiihrer-ului. Îi urmă pe cei care participaseră la festivitate 
și coborau pe scara în spirală, în catacombele de beton. 

Intră în camera de gardă, unde un funcționar stătea în spatele unui 
birou. 

— Actele, ceru funcţionarul. 

— A trecut mai puţin de o oră de când le-ai verificat ultima dată, 
obiectă von Meerbach, deşi știa că nu ajuta la nimic. Cerule, omule, 
pistolul meu e încă în dulapul din spatele tău. 

Faţa funcţionarului nu trăda nicio emoție. Repetă: 

— Actele. 

Von Meerbach i le dădu. Pe coridorul din spatele camerei de gardă 
îl văzu pe Hermann Fegelein, ofițerul de legătură al lui Himmler, 
împreună cu personalul de la cartierul general. Fegelein îi făcea 
semne. Von Meerbach reuși să incuviinteze laconic în semn de 


raspuns. Fegelein era un carierist lipsit de principii, un om care se 
casatorise cu sora Evei Braun, Greti, pentru a ajunge mai aproape de 
cercul apropiaților Fiihrer-ului. Ca lucrurile să fie și mai rele, 
mişcarea lui functionase. Fegelein era acum un general SS, ceea ce 
insemna ca avea o functie superioara celei a lui von Meerbach. 

Funcţionarul îi dădu înapoi actele. Von Meerbach trecu de birou si 
o luă înainte pe coridor. Fegelein nu așteptă să-l întâmpine. 

— Urmează-mă, spuse. 

O porni prin lunga sală de așteptare din mijlocul buncărului 
principal și o luă la dreapta spre toalete. Fegelein verifică toate 
cabinele să se asigure că sunt goale. Deschise ușa din celălalt capăt, 
care dădea spre lavoar. Si acela era gol. Incuie usa de la toaletă. 

— Acum putem să vorbim singuri, spuse el. 

Scoase un pachet de ţigări din buzunarul de la piept. 

— O ţigară? 

Von Meerbach se întrebă ce s-ar întâmpla dacă ar fi prinși. 
Concluziona că nu ar fi mai rău decât ce li se întâmpla oricum si 
spuse: 

— Mulţumesc, domnule general. 

— A, nu e nevoie să fii ceremonios, Konrad. Noi, bătrânii din SS, 
trebuie să fim uniți. 

Vocea lui Fegelein suna de parcă era pe punctul să ceară o favoare. 
Poate că rangul lui von Meerbach era inferior, dar resursele lui 
personale erau infinit mai mari. 

În schimb, Fegelein spuse: 

— M-am gândit că ar trebui să ştii: Himmler părăsește astăzi 
Berlinul. Nu se mai întoarce. 

— Dar l-am auzit azi-dimineata cum jura că îi este loial Führer- 
ului. A promis că o să stea până la sfârşit. 

Fegelein zâmbi sardonic. 

— Ce altceva ar fi putut spune? Realitatea este că pleacă si tu ar 
trebui să faci la fel. Tempelhof este încă deschis, dar nu o să mai fie 


mult timp. Plecarea lui Himmler” iti va oferi justificarea de a-l imita. 
Urmezi exemplul comandantului tău SS. Cine poate spune că nu el 
ţi-a ordonat să te retragi? 

Fegelein isi stinse ţigara în chiuvetă, clăti scrumul si împinse 
mucul în gaura scurgerii, ca un școlar neastâmpărat care speră că 
profesorul nu-l va prinde. 

Se ridică din nou și spuse: 

— Ascultă, este în joc siguranţa ta personală. O să fie nevoie de 
tine când se va termina războiul Poţi să ajuţi să reconstruim ţara în 
viitor. 

Von Meerbach incuviinta si întrebă: 

— Și dumneata? Pleci și dumneata? 

— Nu pot. Se aşteaptă încă de la mine să slujesc în postul meu 
împreună cu Înaltul Comandament. Cu asta te alegi dacă eşti parte 
din familie, nu-i așa? 

— Hitler n-o să se lase capturat viu, nici Eva. Ti-ar putea cere 
același lucru. 

— O, nu te îngrijora. O să mă strecor afară înainte de a se ajunge 
acolo. 

— Atunci iti urez noroc. 

Von Meerbach își aruncă si el ţigara. 

— Îndrăznesc să spun că o să avem nevoie de cât mai mult noroc. 

Von Meerbach merse cu maşina la Sediul Principal de Securitate a 
Reich-ului pe de strada Prinz Albrecht, un set de clădiri care serveau 
drept cartier general al Gestapoului, al serviciului de informații SD şi 
al SS. Când se îndreptă spre intrare, în aer era fum, dar acesta nu era 
produs de bombe sau de proiectile. Fiecare petic de pământ din 
curțile dintre clădiri și chiar în grădinile din spatele complexului era 


folosit pentru a arde documente secrete, potential incriminatorii. 
Puteau fi vazuti barbati si femei stand langa ferestrele deschise, 
aruncand afara hartii care pluteau si fluturau pana sa atinga 
pământul, unde oamenii le adunau ca pe niște frunze de toamnă si le 
aruncau în foc. 

Von Meerbach se îndreptă spre biroul său din partea laterală a 
clădirii, unde îl așteptau cele două secretare ale sale, Heidi și Gisela, 
și, cu toate că în mod normal nu se gândea deloc la bunăstarea 
subordonatilor săi, se trezi mișcat de loialitatea lor. 

Heidi îl întrebă dacă voia o ceasca de cafea. Gisela, care tinea în 
mâini un caiet și un pix, îl anunţă că primise mai multe mesaje. 

Von Meerbach dădu din mână. 

— Nu e timp pentru nimic de genul acesta. 

Se uită la Heidi. 

— Adu-mi servieta. 

Apoi îi spuse Giselei: 

— Urmează-mă. 

Ea se duse cu el în sanctuarul lui. 

— Scoate fotografiile de pe birou din ramele lor, spuse el. 

În timp ce Gisela făcea asta, el se îndreptă spre un seif instalat în 
zid, invarti cifrele în combinaţia corectă si îl deschise. 

Între timp, Heidi se întorsese, aducând cu ea servieta. Von 
Meerbach mută un milion de dolari în obligaţiuni din seif în servietă. 
Acestea fură urmate de trei pachete de bancnote americane de 
diferite valori, care însumau aproximativ 15.000 de dolari. 

— Fotografiile, te rog, spuse Meerbach. 

Gisela i le dădu: erau semnate, cu dedicație de la Hitler, Himmler 
și Heydrich; una era cu Francesca; și una cu fiul şi fiica lui de la 
prima lui soţie, Trudi. Ambele secretare păreau agitate, aproape sa 
plângă. Era evident că von Meerbach era pe punctul de a fugi, 
lăsându-le pradă rușilor. Şi ştiau, așa cum știa fiecare femeie din 
Reich, ce soartă le pregătiseră rușii. 


Von Meerbach vazu ca secretarele se asteptau ca el sa spuna ceva: 
să le spună ce se întâmpla, să le dea asigurări că totul avea sa fie bine 
- orice. După cum îi era felul, începu cu el însuși. 

— Poate părea că fug din calea luptei. Dimpotrivă, plec de aici, 
unde situaţia e fără speranţă, ca să pot ajuta la ofensivă, atunci când 
va veni. Cred în cauza noastră. Sunt mândru de munca pe care am 
făcut-o... 

Pe von Meerbach îl miră că cele două secretare ale sale nu erau 
impresionate de aceste cuvinte, așa cum sperase el. Doar atunci se 
gândi. Sunt femei. Au nevoie de vorbe dulci, să le flatez, nimicuri cu care 
să le umplu capetele lor seci. Ei bine, dacă insistă... 

— Şi, desigur, va sunt profund recunoscător pentru ajutorul 
vostru din ultimii câțiva ani. Nu as fi putut îndeplini tot ce am dus la 
bun sfârşit fără voi. 

Se uită spre seif. Mai era acolo un teanc de bancnote, în valoare de 
câteva mii de dolari. Germania era pe punctul de a fi aruncată înapoi 
în epoca de piatră: fără electricitate, fără lumină, fără combustibil, 
fără locuinţe, fără apă curată sau canalizări funcţionale și fără 
mâncare. Dar banii aceștia ar fi mai mult decât suficienţi ca să se 
asigure că Heidi şi Gisela și-ar putea cumpăra cel putin mâncare de 
pe piața neagră. 

— Uite, spuse el, împărțind aproximativ teancul și dându-le 
fiecăreia câte o jumătate. Luaţi ăștia. Folositi-i cu înţelepciune. Aceşti 
bani ar putea să reprezinte biletul vostru afară din oraş. O să vă 
acopere nevoile de hrană şi adăpost. Dar, pentru numele lui 
Dumnezeu, orice faceţi, nu-i lăsați pe nenorocitii de cazaci sa 
descopere că îi aveţi... Ati înțeles? 

Cele două femei incuviintara, apoi Heidi spuse: 

— Chiar este sfârșitul? Nu ne poate salva Fuhrer-ul? 

Von Meerbach dădu din cap. 

— Nu. Nu se poate salva nici măcar pe el. Dati-mi mâinile... 

Ele se întinseră, iar el le prinse de mâini. 


— Ascultati-ma: mergeţi in cea mai adâncă pivniţă pe care o puteţi 
găsi. Luaţi fiecare picătură de apă, orice fel de mâncare pe care puteți 
pune mâna. Puteţi începe cu toate sticlele din dulapul meu de 
băuturi: brandy-ul și whisky-ul o să vă tina de cald în nopțile reci. 
Ştiţi unde este depozitată mâncarea mea personală: conservele cu 
pateu, foie gras si caviar. Nu-mi sunt de niciun folos, luati-le pe toate. 
Dacă vine ce e mai rău, măcar puteţi da o petrecere înainte de 
sfârşitul lumii. 

Gisela îi privi cu o expresie derutata și nesigură pe fata, de parca 
toate astea erau o capcană: 

— De ce... de ce sunteţi atât de bun cu noi? întrebă ea. 

Von Meerbach se întrebase același lucru. 

— Nu ştiu... Presupun că nu văd niciun motiv în a fi rău. Nu mi- 
ati făcut niciodată vreun rău. Însă alti oameni mi-au făcut rău, si 
puteţi fi sigure că, dacă am sansa să le întorc răul de zece ori, 0 s-o 
fac cu siguranţă. Ti-am răspuns la întrebare? 

— Da, cred că da. 

— Atunci vă spun la revedere amândurora. 

Von Meerbach nu pierdu timp cu îmbrăţișări și sărutări. Se 
întoarse la mașină ținându-şi strâns servieta si îi spuse şoferului: 
Tempelhof. 

Sperling îl aştepta acolo. Von Meerbach se aşteptase întotdeauna 
să vină acest moment, cu toate că probabil nu atât de repede. Îi 
spusese pilotului să fie pregătit să zboare în orice moment. Se aseza 
pe scaunul maşinii şi privi pe fereastră orașul în ruine. Una dintre 
puţinele clădiri rămase în picioare purta un slogan de propagandă 
văruit pe zidul frontal: Fiecare german îşi va apăra capitala. O să oprim 
hoardele roșii la zidurile Berlinului nostru. 

A produs vreodată cineva mai mult rahat decât Goebbels? se întrebă 
von Meerbach. Trecură pe lângă un pluton de bătrâni care purtau pe 
umeri rachete antitanc panzerfaust, ca și cum ar fi fost soldaţi 
adevăraţi într-o armată care mai putea lupta. Văzu înaintea lui o 


linie de stâlpi de iluminat, rămasă într-un mod miraculos in picioare. 
De ei fuseseră atârnate cadavre, câte unul sub fiecare felinar: bătrâni, 
tineri, doi băieţi, o femeie. Aceștia fuseseră executați de gloatele de 
fanatici de partid care cutreierau străzile în căutare de tapi ispasitori 
pe care să-i invinovateasca pentru moartea celui de-Al Treilea Reich. 

Fiecare dintre ei avea o pancarta agatata de gat cu o acuzaţie 
scrijelită pe ea: „Sunt un laş fără coaie” „târfă comunistă”, „m-am 
ascuns in timp ce oamenii curajoși s-au luptat” si asa mai departe. 

Von Meerbach rânji la gândul plăcerii pe care golanii fără creier 
care duseră la îndeplinire execuțiile astea sumare trebuie s-o fi simțit 
prin acţiunile lor. Erau un adaos lipsit de sens si logică la crimele in 
masă de peste tot din jurul lor. Nu aveau niciun efect asupra bătăliei 
deja pierdute de multă vreme. Dar le oferea plăcerea de a-și exercita 
puterea asupra unei alte ființe umane - puterea ultimă de a-i lua 
viata - si dacă asta le oferea o fărâmă de plăcere înainte sa cada 
cortina, cine le putea purta pică? 

Şi apoi îşi dădu seama brusc care era răspunsul la întrebarea 
secretarei lui. Le dăduse acelor fete bani pentru că putea. Orice 
formă de caritate era în esenţă o demonstraţie de putere si statut. 

Von Meerbach rânji din nou când înţelese corolarul logic. Toţi 
binefăcătorii piosi care făceau un spectacol din generozitatea lor fata 
de săraci și nevoiași se tăvăleau în propria lor putere, ca şi în 
virtutea lor. Erau toți niște ipocriti mizerabili. El cel putin, 
concluziona von Meerbach, avea calitatea de a fi onest. 

Se bucură foarte mult la acest gând al său. 

Când ajunse în Tempelhof, îl găsi pe Sperling trăgând un pui de 
somn lângă avion, dar pilotul se trezi şi se puse pe treabă. Zburară 
spre sud în afara orașului, peste trupele ruseşti care avansau, în timp 
ce Sperling se străduia să ajungă la viteza maximă cu avionul său 
Lightning. La sfârşitul după-amiezii aterizară pe aerodromul de la 
Uzinele de Motoare Meerbach și intrară în hangar. 


Când cobori din avionul care îl adusese din Berlin, von Meerbach 
privi mașinăria ciudată şi futuristă care stătea în cealaltă parte a 
clădirii. 

Îi făcu semne lui Sperling să se apropie si îl întrebă: 

— Eşti sigur că poţi să pilotezi asta? 

— Cu siguranţă. La urma urmei, am luat parte la testele de zbor. 

— Şi eşti sigur că poate să acopere distanța? 

— În mod normal, nu. Dar cu rezervoarele suplimentare pe care 
le-am adăugat ar trebui să fie în regulă. 

— Si poate întrece în viteză orice pot trimite pe cer britanicii sau 
americanii? 

— O, da. În afară de rachetele V, nimic nu merge mai repede. 

— Bine. Zburăm mâine dimineață. Să fii pregătit la răsărit. 

Gubbins avusese dreptate. Vântul mușcător din est care biciuia 
câmpia nord-germană venea tocmai din Siberia, iar Saffron era 
recunoscătoare pentru puloverul de lână groasă si colantii de lana 
pentru schi pe care le purta pe sub uniforma de lupta. Avea un bagaj 
mic, un rucsac de armată uşor, împreună cu geanta din pânză care o 
insotise inca din primele zile în care îi fusese şofer lui Jumbo Wilson 
în Cairo, în 1940. În ea avea poseta, dosarul cu scrisorile semnate de 
către primul ministru şi câteva obiecte personale care includeau 
fotografia făcută împreună cu Gerhard în fata Turnului Eiffel. Abia 
dacă se mai uita vreodată la fotografia aceea ştearsă, dar o insotise 
peste tot pe unde fusese ea. Chiar şi în Ţările de Jos o vârâse în 
compartimentul secret unde isi tinea tampoanele. 

Saffron își aruncă geanta peste gât şi își luă rucsacul pe un umăr. 
Intentiona să-și care ambele bagaje cu ea tot timpul, oriunde ar fi 


mers. Dacă misiunea ei decurgea bine, trebuia s-o ia pe nepusa masa 
în direcţii neaşteptate. Nu voia să lase nimic în urmă. 

În avion fuseseră si alti ofiţeri, asa că la baza scărilor era o 
adunătură de oameni care aşteptau să le fie înmânate bagajele mari 
sau îi căutau pe şoferii care îi așteptau. Saffron făcea acelaşi lucru, 
când auzi o voce lângă ea: 

— Bună ziua, doamnă. 

Omul care i se adresase era un sergent. Era înalt și avea umerii lati, 
cu trăsături puternice şi osoase si cu tenul sănătos si rumen al 
omului de la tara care şi-a petrecut toată viata afară. 

— Sunt sergent Dunnigan, doamnă. Divizia de Puscasi 
Cumberland. O să vă însoțesc la cartierul general al diviziei. 

— E departe? întrebă ea, în timp ce Dunnigan o conducea spre 
jeepul său. 

— Depinde, doamnă, răspunse el. Ar putea dura o oră, ar putea 
dura toată ziua. Ştiţi cum se spune: e război. 

Purta pe beretă o insignă militară pe care Saffron o recunoscu 
imediat. 

— Divizia de Puscasi Cumberland, spuse ea, zâmbind la amintirea 
călătoriei sale în Africa de Sud. 

— Da, doamnă. Am fost la castelul Capetown, așa v-am 
recunoscut, desi nu am fost unul dintre norocosii care v-au auzit 
discursul. A trebuit să-l ascult prin difuzoarele navei. Ce vremuri, 
nu-i așa? 

Până la urmă, călătoria dură putin peste două ore. Peisajul era 
distrus şi plin de gropi de proiectile. Din vehiculele în flăcări, din 
clădiri și din vegetaţia pârjolită se ridica fumul, cu toate că uneori 
treceau pe lângă păduri verzi care rămăseseră în picioare, 
maiestuoase si neatinse. După care treceau de un colt, iar ceea ce ar fi 
trebuit să fie case, nu erau decât moloz; şcoli, biserici, magazine și 
locuri de joacă erau făcute una cu pământul și distruse; iar oamenii 


stăteau printre ele, incremeniti de șoc. Era imaginea unei umanitati 
ruinate, a unei înfrângeri de proporții epice. 

În timp ce conducea, Dunnigan îi povestea lui Saffron despre soţia 
lui și despre fiica şi fiul său cel mic, născut după ce fusese el ultima 
oară acasă, pe care nu-l văzuse niciodată. Îi spuse despre ferma sa de 
oi de pe dealurile de lângă Keswick și îi povesti insufletit despre 
pasiunea sa pentru cursele de ogari. 

— Zece mile aleargă câinii ăia, peste dealuri si văi, si sar peste 
ziduri - nimic nu-i opreşte. Se pun tot felul de pariuri; poţi sa faci o 
avere frumoasă, chiar asa. Ar trebui să vedeţi asta, doamnă. 

— Mi-ar plăcea, spuse Saffron din toată inima, şi apoi îi descrise 
dealurile kenyene ale locului in care crescuse, cu vacarii si vitele lor. 

Dunnigan o intrerupse, spunând: 

— Am ajuns. 

leşi de pe drum și trecu pe sub o poartă pe care era făcut un semn. 
Saffron văzu cuvântul Akademie şi apoi traseră într-o curte din fata 
unei clădiri de cărămidă roşie. Într-o parte, despre care Saffron 
realiză că trebuia să fi fost cândva un teren de joacă, stăteau aliniate 
camioane, motociclete și jeepuri pe o suprafață mare de asfalt. 

Dunnigan sări din jeepul decapotabil, luă rucsacul lui Saffron din 
spate şi-l aruncă pe umăr, conducand-o spre ușă. 

— O, am uitat să vă spun, doamnă. Generalul vă trimite 
complimentele sale, dar nu o să poată să vă întâlnească azi. Maiorul 
Farrell, asistentul său, se va ocupa în schimb de dumneavoastră. 

Intrară în vechea clădire a școlii, care era acum centrul de bază al 
diviziei. Saffron văzu un ofițer cu obraji rozalii și cu o creastă 
zburlită de păr blond, care dădea cu calm ordine într-o atmosferă de 
activitate frenetică. Cu toate că abia dacă părea să aibă vârsta la care 
să fi absolvit Academia Militară Sandhurst, se dovedi că acesta era 
maiorul. Dunnigan o conduse la el și-i spuse: 

— A venit căpitanul Courtney, domnule. 


Când ajunse in fata lui, Saffron își dădu seama ca înfățișarea 
tinerească a lui Farrell era temperată de ridurile și umbrele 
întunecate întipărite pe chipul lui de război. Dar acesta zâmbi și 
chipul i se lumină când spuse: 

— Ce surpriză minunată. Ne-au spus să-l întâmpinăm pe 
căpitanul Courtney, atașat la Ministerul de Război. Mă aşteptam să 
fie vreun funcționar groaznic, venit să verifice dacă folosim așa cum 
trebuie agrafele de birou, sau ceva de genul asta. 

— Ei, iată-mă, domnule. 

— Deci, ce putem face pentru dumneavoastră? 

Saffron îi explică misiunea ei, după care îi dădu scrisoarea de pe 
Downing Street. 

— Ei bine, dacă Winnie e de partea dumneavoastră, cine sunt eu să 
mă opun? Unde este Sachsenhausen, mai exact? 

— Oranienburg, la douăzeci și cinci de mile nord-vest de Berlin. 
Mă aştept ca până acum să fi intrat pe mâinile rușilor. 

— Ah... atât de aproape si, totuşi, atât de departe. Ne apropiem de 
ruşi cu fiecare minut care trece, aşa cum se apropie şi ei de noi. Dar 
sunt mulți germani prinşi între cele două armate care înaintează, 
majoritatea încercând să ni se predea înainte să-i ia în braţe unchiul 
Joe... De fapt, asta mi-a dat o idee. Veniti cu mine... 

Farrell o conduse pe un coridor pe care erau agatate plăci de plută 
pe care atârnau desene de copii, bătu la o ușă și intră fără să aştepte 
un răspuns. Saffron se trezi în ceea ce trebuia să fi fost cândva o sală 
de clasă. Înăuntru se aflau hărți lipite pe ziduri și împrăștiate pe o 
masă lungă, instalată în mijlocul încăperii. Într-un colţ doi operatori 
erau așezați la o alta masă, plină de echipament radio. Doi subofiteri 
erau așezați într-o bancă, bătând rapoarte la mașină. Un bărbat cu 
ochelari, cu fruntea înaltă şi părul blond şi rar, se ridică de la biroul 
său și veni către ei. 

— Andy, spuse Farrell, ţi-o prezint pe capitan Saffron Courtney de 
la Divizia de Infirmiere Voluntare de Prim Ajutor. Saffron Courtney, 


acesta este capitanul Andrew Halsey de la Corpul de Informatii. Este 
una dintre acele creaturi rare in cazul căruia expresia „inteligență 
militară” nu este o contradicţie în termeni. A predat la Cambridge 
înainte de război. 

— Ce interesant, spuse Saffron în timp ce dădeau mâna. Ce ati 
predat? 

— Istoria politicii germane, răspunse Halsey. Și iată-mă aici, 
văzând-o cum se desfășoară sub propriii mei ochi. 

Se uită la Farrell. 

— Deci, ce pot face pentru dumneavoastră, domnule? 

— Este vorba mai degrabă despre ce poți face pentru domnisoara 
Courtney, răspunse Farrell. După cum probabil ai dedus până acum, 
nu se află aici să-ți ia temperatura sau să-ți calmeze fruntea 
înfierbântată. Se află într-o misiune de depistare a câtorva dintre 
băieţii noștri care au fost duși într-un lagăr de concentrare numit 
Sachsenhausen. Ai auzit de locul ăsta? 

— Da, a fost unul dintre primele lagăre de concentrare pe care le- 
au creat naziștii pentru prizonierii politici, după ce au ajuns la 
putere. 

— Mă gândesc că ar putea să fie oameni din personalul de la 
Sachsenhausen ascunși printre nemţii pe care i-am capturat. Spune- 
le celorlalți băieţi de la informaţii că suntem în căutarea oricui are 
cunoştinţe pe care să ne putem baza despre prizonierii britanici din 
lagărul de concentrare. Transmite-le că o să manifestăm bunăvoință 
fata de oricine ne ajută. 

— Toată lumea este destul de ocupată, domnule. Nu sunt sigur că 
o să aibă timpul să facă asta imediat 

— Atunci spune-le să-și facă timp. Este important. Churchill și-a 
manifestat interesul personal. 

Se uită la Saffron. 

— Arată-i scrisoarea. 

Halsey se uită peste document, fluieră ușor și spuse: 


— A, da, asta aruncă o lumină destul de diferită asupra lucrurilor. 
O să mă apuc de treabă imediat. Mă îndoiesc că o să aflăm ceva 
pentru dumneavoastră astăzi. Ne-am putea întâlni mâine dimineață, 
să vă raportez orice iese la lumină. 

— Bine. Ne întâlnim aici la ora nouă. Conducerea Corpului al 12- 
lea va fi foarte neplăcut impresionată dacă nu au ceva răspunsuri 
pentru noi, poţi să le spui asta băieților. Clar? 

— Cât se poate de clar. 

— Bravo. Acum, căpitan Courtney, aratati de parcă ati avea nevoie 
de o masă caldă. Mă tem că proviziile noastre sunt destul de simple, 
dar, dacă v-aţi întrebat vreodată în câte feluri poate cineva să 
gătească carne de vită conservată, o să aveţi parte de ceva special. 

Când primele raze ale răsăritului începură să scalde Uzinele de 
Motoare Meerbach, Berndt Sperling se duse pe asfaltul din fața 
hangarului principal, privi in sus către conturul amenințător de 
abanos al bombardierului cu reacție Arado AR234 P-1 pe care avea 
să-l piloteze si se întrebă: Cum am pierdut încă un război, când putem 
produce asa ceva? 

— E frumos, nu-i așa? spuse mecanicul şef care se ocupa de 
întreținerea avionului. 

— Dacă am fi avut o mie dintr-astea acum câţiva ani, rusnacii n-ar 
fi avut nicio șansă. 

— E putin cam târziu acum, nu-i așa? Oricum, trebuie să-l feliciti 
pe conte. Are un avion pe care nici cei din Luftwaffe nu-l au. 

Von Meerbach observase potenţialul lui Arado când _ iesisera 
primele modele de pe linia de productie, cu un an mai devreme. Era 
o singură problemă: avionul era construit pentru a transporta o 
singură persoană. Dar după câteva luni, la un prânz de afaceri cu 


cativa dintre superiorii de la Arado, aflase ca in planurile companiei 
se prevedea producţia unei versiuni pentru două persoane si se 
ajunsese suficient de departe încât să fie construite fuzelajele pentru 
câteva prototipuri. Comandaseră până şi motoarele pe care urmau să 
le folosească. Dar, aşa cum stăteau lucrurile, nu mai erau șanse să le 
termine vreodată. 

— Uite, vă cumpăr eu unul dintre prototipurile astea și încă patru 
motoare, spusese von Meerbach. O să văd ce pot să facă băieţii mei. 
O să-l asamblăm și o să punem la punct motoarele, să vedem dacă 
nu le putem face mai eficiente... 

Se dovedise că nu mai voia nimeni o plată în mărci germane. Toată 
lumea știa că în curând aveau să fie inutile. Dar asta făcea aurul pe 
care îl oferea von Meerbach cu atât mai dorit. 

Bătuseră palma, iar componentele avionului fuseseră livrate într-o 
zonă încă intactă a Uzinelor de Motoare Meerbach. Şi iată-l aici, la fel 
de suplu și de zvelt ca o panteră neagră care așteaptă să i se dea 
drumul din lesă. 

— lată-l că vine, spuse mecanicul în timp ce limuzina lui 
Meerbach intră torcând în hangar. Mai bine mă duc să fac verificările 
finale. 

— Il salut, după care le fac împreună cu tine, răspunse Sperling. 

Se duse să-şi întâmpine şeful. Von Meerbach părea remarcabil de 
calm, având în vedere circumstanţele, dar pus pe fapte. 

— Ai stabilit cursul? întrebă el. 

— Da, domnule. O să zburăm aproape direct spre sud, pe 
deasupra Elveţiei şi a nord-vestului Italiei, din care mare parte este 
încă în mâinile noastre, o să trecem coasta mediterană între Geneva 
și San Remo, înainte să schimbăm cursul spre vest. De acolo o să fim 
în spaţiul aerian al Aliaților. Dar o sa zburăm atât de sus și atât de 
repede, încât, chiar dacă ne văd aparatul pe radar, nu o să fie în stare 
să facă nimic în legătură cu asta. 


Von Meerbach incuviinta aprobator. Era îmbrăcat în costum de 
zbor, cu casca de piele, ochelari si masca. Se catara in botul lucios al 
avionului, se aseza, isi puse centura si isi aruncă servieta pe podeaua 
carlingii, sub picioare. Sperling se asigură că pasagerul său stătea 
confortabil, după care porni motoarele. 

Acestea răspunseră cu un urlet asurzitor, copleșit de un vuiet 
înnebunitor și înalt, un zgomot care nu mai fusese scos de niciun alt 
avion în istoria aviaţiei, pentru că niciun alt avion cu reacție cu patru 
motoare nu mai zburase vreodată pe cer. 

Von Meerbach simţi un fior de entuziasm și surescitare la gândul 
zborului ce urma. Avionul Arado începu să se miște, așezându-se la 
capătul pistei, întorcându-se şi făcând o pauză, iar apoi, când 
Sperling ambala motoarele la putere maximă și zgomotul deveni 
chiar mai teribil, avionul porni pe pistă, luând viteză incredibil de 
repede până când peisajele din ambele părţi ale pistei devenită 
neclare. Continuară așa, aruncându-se către capătul pistei, înainte ca 
avionul să se ridice în aer. 

Von Meerbach fu proiectat în scaun si se simți apăsat de o greutate 
imensă în timp ce avionul Arado urca vertiginos. Urcară mult, după 
care Sperling îndreptă avionul. Von Meerbach îi auzi vocea spartă în 
căști, abia perceptibilă peste zgomotul motoarelor. 

— Am ajuns la altitudinea de zece mii de metri. Am putea zbura 
direct peste Muntele Everest! Și o să avem o viteză de zbor de opt 
sute de kilometri pe oră. 

Facu o pauză ca să lase informaţia să se aşeze, după care adauga: 

— Felicitări, domnule, ati reușit să evadați. 


>o ktoe 


— Avem noroc, le spuse Halsey lui Saffron si lui Farrell când se 
intalnira din nou in sala de clasă confiscată. Unul dintre băieții nostri 


de la unitatea de detentie din Luneburg Heath a iesit cu masina ieri 
cu o portavoce, intreband daca a fost cineva la Sachsenhausen. A 
spus ca oricine are informatii poate fi sigur ca va fi tratat 
corespunzator. Au iesit in fata mai mult de cincizeci de oameni. A 
durat aproape toata noaptea sa-i chestioneze si fireste ca aproape toti 
minteau, in speranţa că o să aibă parte de condiții mai bune. Dar era 
un bărbat a cărei poveste părea adevărată, pe nume Mikhail 
Șevcenko. Conform variantei lui, e prizonier de război rus, cu toate 
că a ţinut să remarce că e ucrainean şi că-i urăşte pe ruși. A fost dus 
la Sachsenhausen pentru că lagărul de concentrare unde fusese 
initial era pe punctul de a fi cucerit de Armata Rosie. Majoritatea 
tovarășilor lui au murit până au ajuns în noul loc, dar lui i s-a dat 
sansa de a evita execuția dacă voia să devină unul dintre oamenii de 
încredere care să se ocupe de ceilalți prizonieri. Se pare că o să 
intelegeti de ce l-au ales nemții când o să-l vedeţi cu ochii voştri. 
Șevcenko spune că ştie de un grup de prizonieri speciali care au fost 
scoși din lagărul de concentrare acum aproximativ două săptămâni. 
Crede că erau câţiva britanici printre ei. Dar nu o să spună mai multe 
decât dacă vorbeşte cu cineva cu care poate fece o înțelegere. Cred că 
este vorba de dumneavoastră, domnişoară Courtney. 

— Cât de departe de aici este unitatea? 

— Cam la cincisprezece mile. 

— S-ar putea să vă ia ceva timp să ajungeţi acolo, spuse Farrell. 
Daca vă întâlniți cu o divizie armată care vine din direcţia opusă, ei 
au dreptul să treacă primii. 

— Atunci cu cât plec mai repede, cu atât mai bine, spuse Saffron. 
Mă întreb, domnule maior, dacă vă pot cere o favoare. M-aş putea 
folosi de jeepul dumneavoastră, condus de sergent? 

— Sigur că da, sunteți invitata mea. 

Centrul de detentie era un camp care se intindea pe mai mult de 
un hectar, înconjurat de un gard de sârmă ghimpată în interiorul 
căruia erau soldați din trupele germane și cei care lucraseră cu 
aceştia. Fuseseră instalate corturi care adăposteau bucătării de 
campanie şi tratament medical pentru prizonieri, ca și locuri de 
lucru si birouri pentru personalul care îi păzea. Nu erau multi 
gardieni. Doi soldaţi britanici întâmpinară la poartă jeepul și le 
făcură semn să intre, dar nu erau turnuri de control, nu erau 
mitraliere îndreptate către prizonieri, iar gardul construit în grabă ar 
fi putut fi dărâmat dacă oamenii din interior ar fi făcut un efort 
comun de a ieși. 

— Dar nu vor să iasă, nu-i așa? spuse sergentul Dunnigan atunci 
cand Saffron mentiona lipsa măsurilor de securitate. Au scăpat de 
ruşi, sunt hraniti şi nu trage nimeni în ei. Știu că războiul o să se 
termine curând. Pot foarte bine să stea aici până se termină. 

La cortul administraţiei lagărului fură întâmpinați de un alt ofițer 
de la Serviciul de Informaţii, care se prezentă ca locotenentul Hart şi 
îi conduse într-un cort mai mic, folosit drept cameră improvizată 
pentru interogatorii. La ieşire aşteptau doi bărbaţi. Unul era un 
polițist militar înarmat. Celălalt era un tip scund, cu mustață, cu ochi 
căprui închis sub nişte sprâncene stufoase şi incruntate. 

— Acesta este caporalul Panchewschi, spuse Hart. Este polonez, 
vorbește rusă şi chiar şi puţină ucraineană, nu-i așa? 

Panchewschi incuviinta. 

— Va deranjeaza daca asist la interogatoriu? intreba Hart. As fi 
recunoscător pentru orice informatie legată de lagărele de 
concentrare. Vreau cu adevarat sa aflu tot ce se poate. 

— Desigur, raspunse Saffron. 

Intrară în cort. Înăuntru era o masuta cu două scaune într-o parte, 
cu spatele la intrare şi cu un alt scaun în partea cealaltă. Cel puţin, 


Saffron presupuse ca era un scaun. Dar nicio parte din el nu era 
vizibila sub masa enorma a celei mai masive fiinte umane pe care 
Saffron o văzuse vreodată. 

Mikhail Șevcenko dădea impresia că toate celelalte persoane din 
încăpere erau niște copii. Avea umerii aproape la fel de lati ca masa, 
brațele la fel de groase ca picioarele unui bărbat obişnuit, iar capul 
său chel era dominat de proeminenta neanderthaliana a liniei 
sprâncenelor. Mărimea îi era şi mai mult exagerată de haina din 
piele groasă de oaie pe care o purta, însemnul statutului său 
privilegiat ca unul dintre oamenii în care cei din SS aveau încredere. 
Culoarea era un gri spălăcit, dar pe partea stângă a pieptului 
rămăsese un dreptunghi negru în locul unde îi fusese cusută bucata 
de material cu numărul său. 

Omul acesta este la fel de mare și de periculos ca un bivol african, se 
gândi Saffron ştiind, cum știa orice african, că un bivol furios putea 
răni la fel de mortal ca un leu. 

Se așeză, cu Panchewski lângă ea. Hart şi Dunnigan stăteau în 
picioare în spatele lor, supraveghind procedurile. Se uită la muntele 
de om din fata ei si întrebă: 

— Sprechen sie Deutsch’°? 

Sevcenko ridică din umeri si nu făcu altceva decât să murmure cu 
o voce atât de adâncă și imperceptibilă încât abia dacă distinse 
singurul cuvânt care îi ieși din gură: 

— Bisschen. Putin. 

Ea i se adresă lui Panchewski: 

— Vă rog să-i spuneți că vreau să vorbim în germană, pentru că 
vreau să ştiu ce a spus. Dar dacă nu-și găseşte cuvintele să-mi 
răspundă în germană, atunci ar trebui să vorbească cu 
dumneavoastră, iar dumneavoastră să-mi traduceti. 

Panchewski dădu drumul unui torent de cuvinte în rusă, la care 
Sevcenko reactiona privind-o pe Saffron şi răspunzându-i în 


germana: 

— De ce as vorbi cu fetița asta? 

Se lăsă pe spate, uitându-se la Saffron cu o sfidare arogantă si 
insolentă ce venea din certitudinea propriei sale puteri fizice. Ea 
înțelese cum îi funcționa mintea. Un lucru pe care Sachsenhausen îl 
învățase - dacă restul vieţii lui nu făcuse asta înainte să ajungă acolo 
- era diferența dintre numărul mic de oameni de care trebuia să se 
teamă și multitudinea pe care îi putea agresa. 

În ochii lui Șevcenko, Saffron arăta ca una dintre cei slabi. Nu avea 
să-i spună nimic dacă ea nu-l putea convinge să o facă. Argumentele 
verbale nu aveau să facă asta. Trebuia să-i dovedească într-un mod 
cât de concret posibil. 

Il privi în ochi la rândul ei, sustinandu-i privirea, provocându-l in 
timp ce îi răspunse: 

— Pentru că sunt singura persoană de aici care are autoritatea să 
încheie o înţelegere cu tine. Și, în plus... 

Se aplecă înainte, făcându-i semn din deget ca să ştie că ar trebui 
să facă la fel și trăgându-și mâna ca să-l aducă mai în faţă. 

Era o tânără frumoasă care încuraja un bărbat să se apropie. 
Șevcenko îi făcu pe plac. Își înclină capul său gigantic înspre ea. 

Saffron îl lovi mai tare decât lovise pe oricine altcineva în viaţa ei, 
în același fel în care îl atacase pe Schroder în acea noapte în Haga: cu 
baza palmei în laterala barbiei. Se simți de parcă lovise un zid de 
granit, acoperit cu şmirghel. 

Capul lui Șevcenko zvâcni in spate. Cazu de pe scaun, clipind plin 
de mirare. Apoi rușinea de a fi fost lovit pe neașteptate de o femeie îi 
transformă șocul în furie, se ridică în picioare, aruncă într-o parte 
masa și privi înainte... spre ţeava revolverului lui Saffron. 

ÎL tinea nemișcat, drept către fruntea lui. 

— Ştiu să-l folosesc, spuse ea, vorbind calm si amenintator. Și ştiu 
cum să ucid cu el. 


El rămase în picioare, cu furia care-i urca în corp, inabusindu-si 
energia vizibilă în fiecare fibră a fiinţei sale în timp ce-şi calcula 
șansele. 

Panchewski se trase în partea din spate a cortului, îngrozit de ce ar 
fi putut face Șevcenko. 

— Vă acopăr eu, doamnă, spuse Dunnigan, ridicându-și pistolul. 

Încercase să sune încurajator, dar nu-şi putea ascunde propria 
tensiune. Saffron nu putea să conteze pe faptul că el și-ar fi păstrat 
sângele rece. 

— Nu va fi nevoie, sergent, răspunse ea, neluându-și ochii de la 
Șevcenko. 

— Ridică masa, îi spuse ea ucraineanului. Încet. Nu încerca nimic, 
altfel ai să mori. 

În Sachsenhausen, Șevcenko fusese un kapo. Ştia cât de uşor putea 
fi spulberată o viata umană. Făcu după cum i se spuse. 

— Acum scaunul... asaza-te. 

Saffron se întoarse spre Panchewski. 

— Vă puteţi întoarce acum. Sunteţi în siguranţă. Eu și domnul 
Șevcenko ne înțelegem. Dacă îmi oferă informaţii bune, o să fiu 
rezonabilă. Dacă încearcă vreo prostie, îl omor. 

— Dar Convenţia de la Geneva... protestă Hart. 

— Dacă aveţi vreo obiectie, o puteţi discuta cu mine după aceea. 

Saffron se aseza. 

— Acum, Sevcenko, te rog să-mi spui de îndatoririle tale de la 
Sachsenhausen... 

În următoarele câteva minute, trecând uneori pe rusă atunci când 
nu-și găsea cuvintele în germană, kapo-ul rezumă cum fusese lagărul 
de concentrare și ce rol jucase el. Făcu tot ce putu să ocolească 
adevărul si insistă că nu luase parte la atrocități. Dar, chiar si asa, nu 
avea cum să ascundă coșmarul de nedescris pe care îl creaseră acolo 
cei din SS, ca în atât de multe alte lagăre de concentrare. 


— Acum spune-mi te rog ce s-a întâmplat cu prizonierii din 
Sachsenhausen odată ce a devenit clar că lagărul de concentrare o să 
fie eliberat de ruși. 

— Germanii nu au vrut să lase martori care ar fi putut depune 
mărturie despre ce au făcut. 

— Lagărul de concentrare însuşi nu era o dovadă suficientă? Tu ai 
spus că era plin de cadavre. 

— Morţii nu pot vorbi. Aproape toţi prizonierii au fost scoşi din 
lagărul de concentrare. Un „marș al morții”, după cum l-au numit 
SS. Voiau să moară cât mai mulți oameni cu putinţă. 

— Unde ducea acest mars al morţii? 

— Nu ştiu. Nu exact. Au început sa meargă spre nord-est. Am fost 
cu ei, dar am scăpat. 

— Cum? 

— Cum crezi? Am ucis un gardian și am fugit. Câţiva din rând au 
încercat să mă urmeze, dar cred că au fost împușcați. 

— Erau prizonieri britanici în acest mars? 

Șevcenko clătină din capul său masiv, de bivol. 

— Nu, nu cred. Cred că erau cu ceilalți prizonieri. Cei care au 
plecat mai devreme. Dar, dacă vrei să-ți spun despre ei, trebuie sa 
știu ce primesc în schimb. 

Saffron era pe punctul să vorbească, dar Sevcenko își ridică mâna 
s-o oprească. 

— Nu-mi spune că fie vorbesc, fie mor. Dacă mor, nu ai nicio șansă 
să-ți găsești oamenii. Ai o şansă numai dacă trăiesc. Ce oferi? 

— Un avans, spuse Saffron. După ce războiul se va încheia, 
oamenii ca tine, care au colaborat cu germanii în lagărele de 
concentrare, vor fi căutaţi și judecaţi ca şi criminali de război. 

— Nu am avut de ales! 

— Toţi vor spune asta... Acum, nu pot să-ţi ofer grațiere si să-ți 
spun că nu o să fii niciodată adus in fata justiției. Dar pot să-ți 


garantez asta: spune-mi ceva care se dovedeste adevarat si 0 sa poti 
iesi din lagarul asta. Dupa asta, esti pe cont propriu. Si inca ceva.. 

— Da? 

În glasul lui Șevcenko era o undă de speranţă, de parcă se aștepta 
ca ea să mai adauge ceva la ofertă. 

— Dacă stau să mă gândesc, ar fi o prostie din partea mea să te 
ucid azi. Noi, britanicii, nu suntem ca naziștii. Noi nu suntem de 
acord cu crimele, şi există trei martori care ar fi obligaţi să depună 
mărturie împotriva mea. Așa e, locotenente? 

— Mă tem că da, doamnă, răspunse Hart. 

— Dar există o soartă mai rea decât moartea pentru tine, Șevcenko, 
și este și legală. Ai servit în Armata Roşie? 

— Da. 

— Atunci ar fi bine să te predăm alor tăi. Este corect, nu-i așa, 
locotenente? 

— Este, aproba Hart. De fapt, este probabil obligatoriu. 

Vazand incotro se indrepta Saffron, Panchewski traduse schimbul 
de replici dintre ea si Hart in rusa. 

Ochii lui Sevcenko se umplură de groază. Era mai îngrozit de acel 
gând decât fusese de pistolul lui Saffron. 

— Nu! Vă rog! Vă implor... nu asta. Dacă află ce am făcut... 

— Spune-mi ce vreau să aflu și nu va fi cazul. 

— A fost un grup mic de prizonieri, poate cincizeci sau șaizeci. A 
trebuit să ajut să-i adunăm și să-i ducem la tren. 

— Un tren? 

— Da... unul mic, doar două vagoane. 

— Stiai cine erau acești prizonieri? 

— Nu, în lagăr nu erau nume, doar numere. Dar cei mai mulți 
erau din Lagărul Special, unde îi ţineau pe prizonierii importanţi - 
știți, afară. l-am auzit pe doi ofițeri vorbind. Au fost duşi ca ostatici, 
asa că poate... 


Turui câteva propoziții în rusă către Panchewski, care îi spuse lui 
Saffron: 

— Spune că ideea a fost să-i ducă pe aceștia într-o fortăreață unde 
SS isi pregăteau ultima formă de rezistență. Apoi puteau fi folosiți în 
negocieri cu Aliaţii, dând la schimb vieţile prizonierilor pentru 
viețile ofițerilor SS. 

— Ce fel de fortăreață? întrebă Saffron. 

— Ma scuzati, dar s-ar putea să fiu în stare să ajut în acest punct, 
spuse Hart. Și noi am auzit oameni vorbind despre asta. Se refereau 
la o „Fortăreaţă Alpina”, prin care înțelegeau o zonă muntoasă mare 
din Alpi care ar putea fi apărată împotriva inamicilor. 

— Acolo mergeau - în munți? 

— Nu, spuse Șevcenko. 

Părea nesigur. 

— A fost o schimbare de planuri Au luat-o spre sud, dar nu spre 
munți, ci spre un alt lagăr de concentrare. Nu-i știu numele exact, 
dar începea cu ceva de genul Dak... 

— Te referi la Dachau? întrebă Saffron. 

— Da... Dachau... acela este. Sunt sigur. Spun adevărul, jur. 

— Stai pe loc, îi spuse Saffron lui Șevcenko. 

Apoi vorbi către Dunnigan: 

— Fii cu ochii pe el. Dacă mişcă si te simți ameninţat, ai 
permisiunea mea să tragi. 

— Da, doamnă. 

— Locotenent Hart, să vorbim, te rog. 

leșiră din cort. 

— A fost foarte impresionant, spuse Hart. Felul cum l-aţi pus la 
punct pe Șevcenko. M-a luat prin surprindere, trebuie să spun, 
zâmbi el. Au fost ceva rumori despre cum faceţi lucrurile voi, cei din 
SOE. Trebuie să recunosc că n-am crezut Dar... 

— Nu știu despre ce vorbiti, i-o reteză Saffron. Acum, s-ar putea ca 
Șevcenko să spună adevărul. Au mai fost rapoarte despre ofițeri 


britanici care au fost duşi ia Dachau. Si unii dintre oamenii pe care îi 
caut ar fi cu siguranță văzuţi de către germani drept „persoane 
importante”. 

— Dacă spune adevărul, astea nu sunt vești bune. Am primit ştiri 
azi dimineaţă: americanii tocmai au eliberat Dachau. 

Se pare că ceea ce au văzut acolo este inimaginabil. Cel mai rău de 
până acum. 

— Cine se ocupă acum de acel loc? 

— Unităţile din cadrul Corpului 15, parte din Armata a VI-a, sub 
conducerea generalului Devers. 

— Puteţi, vă rog, să mă puneţi în legătură cu comandamentul 
generalului Devers? Trebuie să aflu ce știu ei, dacă i-a găsit cineva pe 
oamenii noştri. 

— Pot, dar... pot să vă dau un sfat, domnişoară Courtney? Daca la 
Dachau este atât de rău pe cât se spune, și dacă putem să luăm în 
considerare experiența noastră de la Belsen, atunci mă tem că nimeni 
de acolo n-are habar cine sunt acei prizonieri, si mă îndoiesc că o sa 
vrea să meargă să-i caute pentru dumneavoastră, în baza unui mesaj 
radio... orice ar scrie în mesajul de pe Broadway numărul 10. Cel 
mai bun mod de a afla este să mergeţi acolo. Până ajungeţi, yankeii 
vor mai face puţină ordine, şi sunt sigur că vor fi mai mult de ajutor 
dacă le cereti asta în persoană. 

Saffron se gândi la ce spuse Hart. 

— În acest caz, mă puteţi pune în legătură cu maiorul Farrell de la 
comandamentul diviziei? O să mai am nevoie de sergentul 
Dunnigan și de jeepul lui. Și, dacă îmi puteţi oferi o hartă bună a 
Germaniei si ratii de armată pentru câteva zile, v-aş rămâne 
îndatorată. 

— Cu siguranţă, doamnă. Dar ce facem cu Șevcenko? Nu o să-l 
lăsaţi să plece, nu-i așa? Vreau să spun, după toate lucrurile pe care 
le-a făcut. 


— Nu... Nu-mi place să-mi încalc cuvântul dat, nici măcar unui 
om ca el, dar cred că trebuie să urmăm procedura standard. Nu-i 
putem lăsa pe ruşi să urle în stânga şi-n dreapta pentru că nu le-am 
dat înapoi pe unul dintre oamenii lor. 

— Ar putea cauza un incident diplomatic - foarte jenant. 

— Atunci trebuie să procedăm corect si să-l înapoiem oamenilor 
lui. 

— Da, doamnă... Sunt cu totul de acord! 

Saffron studie harta auto a Germaniei, găsită de Hart într-un 
Volkswagen Beetle abandonat, o maşină pe care i-o dăduse ei. Văzu 
că distanţa de la lagărul din Luneburg Heath până la Dachau era de 
aproximativ șase sute de kilometri în linie dreaptă, deci trei sute 
șaptezeci de mile. Dar, de vreme ce drumul ocolea frontul, cea mai 
rapidă şi mai sigură cale era să intre pe autostrada care trecea pe la 
sud de Hamburg, pe lângă Frankfurt, spre Stuttgart. Apoi aveau s-o 
ia pe o altă autostradă, care mergea de la Stuttgart la München, iar 
de aici până la lagăr distanţa era foarte mică. 

Dacă ar fi fost primăvara lui 1939, iar Saffron ar fi fost lângă 
Gerhard in Mercedes-ul Cabriolet care mergea cu o viteză 
ameţitoare, ar fi făcut călătoria confortabil într-o singură zi si ar fi 
ajuns la vreun hotel foarte elegant suficient de devreme încât să facă 
o baie si să se schimbe pentru cină. Se strădui din greu să nu 
rememoreze bucuria de a sta lângă el, dar cedă tentatiei si se 
scufundă scurt în amintirea senzatiei trupurilor lor atingându-se si a 
forței mâinilor lui pe volan, după care se blestemă în mintea ei 
pentru prostie. 

Nu este aici, probabil a murit, nu o să ne mai întâlnim niciodată, iar eu 
nu sunt o fată răsfăţată care merge la un hotel luxos. Sunt ofiter SOE în 


drum spre un loc despre care am auzit că e iadul pe pământ. Ofta. Mai bine 
îmi continui treaba. 

Il văzu pe Dunnigan apropiindu-se cu un rucsac kaki pe umăr. Îl 
aruncă în spatele jeepului, unde ateriză cu un zgomot de cutii de 
conserve, si îşi frecă umărul care-l durea. 

— E greu al dra... 

Se opri. 

— Mă scuzati, doamnă. Era greu, cu toate conservele alea. 

Saffron râse. 

— Este în regulă, sergent. Sunt obişnuită cu limbajul militar. Nu 
leşin în fata unei înjurături. 

— Aveţi dreptate, doamnă, zâmbi Dunnigan. 

— Deci, suntem gata? 

— Am alimentat jeepul cu motorină, și mai am încă trei canistre 
pline, aşa că ar trebui să putem să ajungem acolo chiar dacă nu avem 
de unde să mai băgăm pe drum. Avem și un bidon mare cu apă de 
băut. Ştiţi cum este. După ce ai luptat în desert, nu pleci nicăieri fara 
apă. 

— E probabil tot aşa. Nu cred să avem acces la multă apă potabilă 
oriunde în Germania. 

— Am o plită de campanie şi suficient ceai, asa că putem oricând 
să ne facem. Şi mai este un cort pentru dumneavoastră, doamnă, în 
cazul că rămânem peste noapte sub cerul liber. 

— Şi tu? 

— Pot să atipesc în jeep sau sub el, dacă plouă. 

— Nu m-aș îngrijora în direcția asta. Nu m-aș opri peste noapte 
niciunde decât dacă nu avem de ales. Putem conduce pe rând... 

— Da, doamnă. Cu cât ajungem mai repede acolo, cu atât mai 
bine, nu-i asa? 

— Cam aşa... Și, cu cat ne ia mai mult, cu atât creşte riscul să nu-i 
mai găsim pe oamenii pe care îi caut sau să moară până îi găsim. 

— Urcati-va, doamnă, şi pornim. 

Ieşiră din Lüneburg, îndreptându-se spre cea mai apropiată intrare 
pe autostradă. La început merseră încet pe șoseaua aglomerată de 
vehicule ale armatei britanice. Călătoreau printr-o zonă rurală, plină 
de gropi si cratere făcute de bombe, cu case în ruină si cabluri de 
electricitate si de telefon care atârnau; treceau pe lângă epavele 
tancurilor arse, unele rasturnate într-o parte, altele cu roțile in sus; si, 
ici şi colo, pe lângă cadavre de soldați pe care nimeni nu-și făcuse 
timp să le îngroape. 

Pe cer erau o mulțime de avioane de vânătoare, de la frumoasele şi 
agilele Spitfire, la bombardierele huruitoare Lancaster, îndreptându- 
se spre nord ca să arunce ultimele rămășițe ale mașinii de război 
germane în praful rece şi îngheţat. Iar vehiculele britanice continuau 
să treacă de ei, pline de trupe vesele, care fluierau ocazional. 

— O să li se şteargă curând de pe fata zâmbetul, spuse Dunnigan. 
Corpul 30 a avut al naibii de furcă până a luat Bremenul, iar 
Hamburgul încă rezistă. 

După patru ore, se opriră să se dezmorteasca si să-şi facă o 
băutură caldă din ceaiul de armată, gata amestecat cu lapte praf si 
zahăr. Saffron deschise un pachet pe care scria ,,Biscuiti” si un altul 
cu „Ciocolată cu vitamine”. 

— Ăsta numesc eu un festin adevărat, spuse Saffron în timp ce 
împachetau. Acum treci în dreapta, sergent, şi trage un pui de somn 
dacă vrei. E rândul meu să conduc. 

Saffron conduse în timp ce se însera în direcţia soarelui care 
apunea, ştiind că, dacă se îndrepta spre vest, avea să ajungă la un 
moment dat la autostradă. 

Odată cu ultimele lumini ale zilei, în timp ce pământul şi cerul 
erau reduse la câteva umbre de gri, apăru brusc un semn care ghida 


traficul spre Nordern, către Hamburg. Il ignoră si mai conduse putin 
pana când întâlni un alt semn, răsturnat într-o parte pentru că unul 
dintre stâlpii care îl susțineau fusese smuls, pe care era scris Sud spre 
Hanovra şi Frankfurt. 

— Ăsta e! își spuse și o luă pe drumul care o scotea pe autostradă. 

Era goală. Norii care atârnaseră greoi din cer toată ziua se 
îndepărtară, scoțând la iveală o lună plină, si în fata lor era drumul, 
lat si primitor, întinzându-se până în depărtare, implorând să fie 
parcurs. Şi, cu lumina argintie a lunii care ilumina scena, nu mai 
conta că regulile referitoare la camuflaj îi interziceau să folosească 
farurile, pentru că se vedea aproape la fel de bine ca ziua. 

Saffron zâmbi fericită şi apăsă acceleraţia până în podea, schimbă 
în viteza a treia, cea mai mare viteză pe care o avea autovehiculul, și 
porni în forță pe autostradă. 

Jeepul era o creatură agilă, al cărei motor rapid era adorat de 
soldați pentru performanţele sale, şi în curând Saffron atinse 
aproape nouăzeci de kilometri pe oră. Saffron se gândi că, mergând 
în acel ritm, aveau să ajungă la destinaţie dimineaţa. Dunnigan 
dormea lângă ea; soldaţii experimentați cum era el deprinseseră de 
multă vreme abilitatea de a trage un pui de somn oriunde şi oricând 
puteau. 

Saffron condusese aproape nouăzeci de kilometri, menţinând 
ritmul, cu toate că monotonia drumului părea s-o facă să-i fie mai 
greu să-şi tina ochii deschişi. 

Încă putin, după care putem schimba locurile, se gândi ea. 

Când ajunse în vârful unei pante line, ceva îi atrase atenţia la 
câteva sute de metri în fata, în josul pantei. Umbre întunecate erau 
răspândite pe drum pe ambele benzi, iar o duzină sau mai multe 
erau chiar în calea mașinii. 

Clipi, încercă să se concentreze și se strădui să-şi facă mintea 
obosită să înțeleagă ce vedea. 

Umbrele se apropiau. 


Daca erau umbre, insemna ca erau proiectate de ceva. Se uita in 
sus. Singurii nori de pe cer erau subțiri şi pluteau sus de tot pe cer. 

Saffron era epuizată. Ceva o deranja. Norii se miscau... umbrele sunt 
nemişcate... 

Aproape ajunse la ele, repetând: umbrele sunt nemişcate... Și apoi 
înțelese: nu sunt umbre... sunt cratere de bombe! Acum era trează. 

Apăsă instantaneu pedala frânei, dar mașina era grea si mergea la 
vale, la viteză maximă, așa că abia dacă încetini. În timp ce primele 
cratere se deschideau în fata mașinii, deschizandu-si fălcile ca să-o 
înghită, Saffron trase frâna de mână și răsuci volanul spre stânga. 

Maşina patină sălbatic, se întoarse, alunecă și trecu pe marginea 
craterului, cu cauciucurile aproape pe punctul de a se prabusi. 

Dunnigan fu aruncat în umărul lui Saffron, aproape smulgandu-i 
volanul din mână. Îl împinse, iar el se lovi cu capul de parbriz. Urlă 
de durere, după care se trezi aruncat în cealaltă direcție în timp ce 
Saffron cârmi jeepul în direcția opusă. 

Terenul era acum drept, iar ei încetineau, dar numai puţin, şi apoi 
apăru un alt crater, ceva mai mic. Reusi să-l ocolească, apoi si pe al 
treilea, de data asta cu mai mult control, până când, în cele din urmă, 
jeepul se opri. Saffron cobori din mașină, ținându-se de margine în 
timp ce se asigura unde calcă şi isi limpezea mintea. Privi împrejur. 
Maşina se oprise în mijlocul a ceea ce părea să fie un șir de bombe 
aruncate dintr-un singur avion. Era ca și când ar fi fost blocaţi într-o 
bucată de svaiter gigantică, opriți pe una dintre secțiunile înguste si 
solide, cu gropi mari peste tot împrejurul lor. 

Intelese de ce nu mai era nimeni altcineva pe această bucată de 
autostradă. Forţele aeriene se asiguraseră că era imposibil de folosit 
de convoaiele de tancuri și camioane, pentru a împiedica mișcările 
trupelor germane. 

Dunnigan ieși pe cealaltă parte a mașinii, frecându-și capul. 

— Vă deranjează dacă vă fac o sugestie, doamnă? Dacă conduceţi 
ca un om nebun, poate ar fi bine s-o faceți în timpul zilei. 


Privi imprejur la peisajul selenar. 

— Acum, doamnă, spuse el, este rândul meu, şi nu-i felul meu sa 
mă sustrag. Am să mă urc la volan... când ajungem la drumul 
frumos şi neted de acolo. Scuzati-mi impertinenta, doamnă, dar ne 
puteți duce cu bine de aici până acolo? Că eu nu pot. 

— Ai dreptate, sergent, spuse Saffron. A fost o impertinenta... dar 
pe de-a-ntregul meritată. Urcă-te și trecem... încet și frumos, fii fără 
grijă. 


Ajunsi la Dachau, Gerhard si ceilalti prizonieri supravietuitori din 
Sachsenhausen fuseseră asezati într-un rând de-a lungul 
camioanelor lor. Trecuseră în marş printr-un peisaj familiar, un 
pământ sterp împânzit de cadavre sfrijite până la o baracă care arăta, 
de afară, exact ca acelea in care fuseseră cazaţi în Sachsenhausen. 
Dar, când se deschise ușa, Gerhard intră într-o cameră care părea 
desprinsă dintr-un vis, o amintire îndepărtată din trecut, devenită 
reală. Era mobilată cu scaune confortabile, canapele, mese și veioze 
cu abajururi de satin roșiatic. Pe pereți erau fotografii cu femei 
frumoase, pe jos era un covor, iar ferestrele aveau draperii cu 
modele în culori vii. 

Ofițerul SS care îi aștepta în baracă părea amuzat de privirile 
mirate ale noilor deținuți. 

— Unităţile noastre de cazare sunt oarecum supraaglomerate în 
acest moment, spuse el. Dar de această încăpere nu mai este nevoie. 
S-ar putea să fiți trişti să aflați că persoanele care au locuit aici au 
plecat... 

Gluma lui nu primi niciun răspuns. Ofiţerul oftă iritat în fata 
acestei audienţe lipsite de apreciere. 

— Pentru Dumnezeu, inveseliti-va... Acesta este bordelul Dachau. 

Fură închişi în camerele pe care le ocupaseră cândva târfele 
lagărului, în care fiecare avea parte de luxul de neimaginat al unui 
pat - o ramă simplă de metal, cu arcuri şi o cuvertură din păr de cal - 
care lui Gerhard îi păru un paradis după paturile de scândură 
înghesuite din Sachsenhausen. Mâncarea era mai bună decât 
mâncase vreodată Gerhard în ultimele luni, cu o chiflă întreagă 
dimineaţa, o supă la prânz, în care plutea din când în când câte un 


morcov sau un cartof, și o fiertură de hrisca cu bucăţi de carne grasa 
seara. 

Gerhard nu mânca fără să stea pe gânduri. Corpul îi cerea asta. 
Dar condiţia lui fizică se inrautatea, fiindcă se îmbolnăvise de tifosul 
care ucisese atât de multi dintre prizonierii din lagăr. Corpul îl 
durea. Îl treceau valuri de transpiratie arzătoare, urmate de frisoane 
care făceau să-i clantane dinţii în gură. Dar, după câteva zile, cand se 
dădu brusc ordinul să se mute, mai era suficient de puternic încât să 
se târască afară din bordel şi să-i urmeze pe ceilalți încet şi dureros 
prin lagăr până la locul unde fusese asamblat un convoi pestrit de 
camioane și autobuze vechi. 

Acolo așteptau şi alți prizonieri: o sută și ceva, dintre care 
aproximativ o treime erau femei care se aflau deja la Dachau când 
sosise transportul de la Sachsenhausen. Câţiva erau la fel de prost 
hraniti ca Gerhard, dar cei mai multi, cum erau prizonierii din 
Lagărul Special din Sachsenhausen, abia dacă arătau slabi conform 
unui standard obișnuit. În ochii lui Gerhard, aceștia păreau atât de 
grași si bine hraniti, încât erau de invidiat. Auzi vorbindu-se în mai 
multe limbi. Pe câteva, cum erau engleza, franceza, italiana şi rusa, le 
recunoscu. Altele îi erau mai putin familiare. 

Fura incarcati în vehicule, iar Gerhard se trezi într-unul dintre 
autobuze. Scaunul era tare şi genunchii i se frecau de spatele 
scaunului din fata. Dar, după mizeria din vagoanele și camioanele 
care îi aduseseră la Dachau, nu avea de ce să se plângă. 

Vehiculele o luară spre sud, fiecare păzit de oameni din SS 
înarmaţi. Dar prezența acestora nu-i împiedica pe pasageri să 
susoteasca între ei, făcând schimb de informații când gardienii nu se 
uitau. 

Gerhard află că prizonierii împreună cu care călătorea îi includeau 
pe prim-ministrii Franţei si Austriei, ca și pe primarul Vienei, 
împreună cu alte personalități politice, militare şi industriale. Mai 
erau şi aproape patruzeci de „prizoniere rude” după cum le numeau 


nazistii pe femeile din familiile celor implicati in atentatul din 20 
iulie impotriva lui Hitler. 

Circula un zvon care se raspandea prin convoi mai repede decat 
oricare altul. Ofițerii responsabili fuseseră auziti primindu-si 
ordinele finale, chiar înainte de a pleca din Dachau. Unul dintre 
aceste ordine fusese: „Dacă în timpul călătoriei vă aflați în pericol de 
a fi capturați de inamic, omorâţi toți prizonierii.” 

Gerhard îi auzi pe cei doi bărbaţi din spatele lui, care vorbeau 
amândoi în engleză, încercând să-şi dea seama dacă zvonul era 
adevărat sau nu. 

— Nu are niciun sens, murmură unul încet ca să nu fie auzit de 
gardieni. De ce să ne fi ţinut vii în tot acest timp, numai ca să ne 
omoare? 

— Pentru că războiul este pierdut. Nu le mai suntem de niciun 
folos. 

— În cazul ăsta, de ce nu ne-au omorât deja? 

— Nu ştiu. Nimic din ce fac animalele astea nu are vreun sens. 

— Eu spun că le suntem de folos. Suntem monedă de schimb. O să 
amenințe că ne omoară, ca să ne oblige ţările să le dea ce vor. Dar nu 
o să ne omoare, sunt sigur de asta. 

Englezul vorbea acum puţin mai tare. Era singurul mod prin care 
se putea face auzit peste tusea lui Gerhard. 


Avionul Arado care îl transporta spre o zona liberă pe Konrad von 
Meerbach aterizase dupa cum fusese planificat pe un aerodrom de 
langa Girona, in nord-estul Spaniei, la mai putin de cincizeci de 
kilometri de granita franceza. Konrad fu intampinat de o echipa de 
ofițeri din Brigada Politico-Social, sau BPS, unitate de poliţie secretă 
înființată de dictatorul spaniol, generalul Franco, în 1941. Himmler îi 
oferise asistență lui Franco, iar BPS fusese înființată şi antrenată cu 
ajutor din partea SS. Ca rezultat, BPS era dornică să-i întoarcă 
favoarea si să-l ajute pe Konrad la nevoie. 

— Madre de dios!” exclamă ofiţerul superior BPS când ieşi Konrad 
din Arado. 

Trecu pe germana pe care o învățase de la instructorii săi ca să 
spună: 

— Vă felicit, domnule - ce aparat de zbor! Ce mărturie a geniului 
german! 

— Consideră că e al tău. Nu mai am nevoie de el. Sunt sigur că o 
să obţii un pret bun pe el dacă le spui ruşilor şi americanilor că e de 
vânzare. 

— Generalul nu ne lasă să facem afaceri cu comuniștii. 

— Trebuie să ştie? Eu sigur nu o să-i spun. 

Bărbatul din BPS zâmbi. 

— A, domnule, sunteţi un om de lume, văd asta. Acum, 
transportul vă este aranjat. O să vă conducem la Barcelona. Ar fi 
onoarea noastră dacă ne-ati însoţi pe mine și pe câţiva dintre colegii 
mei la prânz. După care o să vă îmbarcăm pe un tren cu destinația 
Madrid, care ajunge la timp ca să prindeti trenul de noapte spre 
Lisabona. V-au fost rezervate cusete private în ambele trenuri. 


Se uita la ceas. 

— Ati ajuns inainte de ora stabilita. Nu ne-a venit sa credem cand 
ne-ati spus cat de putin o sa dureze zborul si, totusi... Incredibil. 

Se uita din nou la avionul Arado. 

— În cele din urmă, poate ca o să-l păstrăm pentru noi. 

— Este numai decizia ta. 

— Și ce facem cu... 

Konrad se uită în direcția pe care i-o indicase spaniolul şi îl văzu 
pe Sperling, care fuma relaxat după zbor. Pilotul făcuse familiei von 
Meerbach un mare serviciu, scotandu-i atât pe conte, cât si pe 
contesă din Germania si lăsându-i în siguranţă la destinatiile lor. Pe 
de altă parte, ştia unde trebuia să înceapă căutarea pentru fiecare 
dintre ei. 

— Fă-l să dispară, spuse Konrad. 

— Desigur. 

Luă un prânz agreabil cu oameni care gândeau ca el, dormi 
buştean în drumul spre Lisabona şi se cază într-un apartament pe 
care îl rezervase într-un hotel de lux de pe malul mării la Estoril. 
Trimise o telegramă la Zurich prin care îi spunea Francescăi că 
ajunsese în siguranţă și îi cerea să i se alăture imediat ce războiul din 
Europa se va fi terminat și se va putea călători în siguranţă. 

În acea seară, vizită cazinoul și avu considerabil mai mult noroc la 
masa de cărți decât ultima oară când fusese acolo. Națiunea lui 
Konrad suferise o înfrângere zdrobitoare. Liderul său mult iubit 
avea să fie în curând mort, dacă nu era deja. Partidul Nazist, căruia îi 
dedicase mai mult de cincisprezece ani din viaţa lui, era, cel puţin 
deocamdată, pe punctul de a fi desființat. Dar el era viu, sănătos şi 
foarte bogat. Se simţea excelent în timp ce începea să-și construiască 
un plan de răzbunare, cu fiecare componentă disecată în detaliu, de 
parcă ar fi făcut-o cu bisturiul unui chirurg. 


oo ktoe 


Dupa ce abia scapase de craterele facute de bombe, Saffron accepta 
că era o idee bună să se oprească și să se odihnească, cel putin pentru 
câteva ore. Dar la ora cinci dimineața prima rază de lumină a 
răsăritului se prelingea deja pe cerul gri. Ea si Dunnigan luară micul 
dejun format din şuncă la conserva si biscuiţi, împreună cu un ceai 
dulce. Puseră la fiert nişte apă cu care să se spele. Dunnigan scoase 
un brici dintr-un buzunar și se bărbieri. Apoi plecară din nou. 

În următoarele optsprezece ore, Saffron fu martora imaginii vii a 
unei națiuni înfrânte. Armatele care invadaseră Germania din vest o 
traversaseră în câteva coloane separate, unele păstrând linia dreaptă 
spre inima Germaniei, altele luând-o spre nord sau sud ca să ajungă 
în fiecare colt. 

Pe unde trecuseră armatele si întâmpinaseră rezistență, rămășițele 
războiului erau la vedere. Dar în locurile în care traficul sau 
stricăciunile drumului îi fortau să iasă de pe autostradă pe 
drumurile de ţară care se desfășurau de-a lungul ei, părăseau liniile 
pe care mărşăluiseră armatele si ajungeau în sate ale căror clădiri 
medievale de lemn, ca desprinse dintr-o carte de basme, rămăseseră 
neatinse de război. Trecura pe lângă vaci care pasteau multumite pe 
camp, pe lângă ferme cu păsări și porci grași, plini de noroi. 

Vedeau peste tot numai femei, pentru că toți bărbaţii fuseseră 
chemaţi să lupte. O data Saffron se opri să întrebe pe unde s-o ia si se 
trezi povestind cu o taranca căreia nu-i venea să creadă că prima 
experiență cu inamicul invadator era o conversație agreabilă cu o 
femeie - si în plus cu una care vorbea germană. Era epuizată de anii 
de conflict, așa cum erau și femeile din Anglia, și devastată de 
distrugerea Reich-ului despre care fusese asigurată că va dura o mie 
de ani. 


— Sunt suficient de bătrână încât să-mi aduc aminte ultimul 
război, spuse ea. Cum am putut să permitem să se întâmple din nou 
același lucru? 

Se uită la Saffron cu o expresie în care se citeau durerea, mirarea, 
umilirea și furia. 

— Ne-a minţit. Ne-a spus că o să fim din nou o naţiune măreaţă, și 
noi l-am crezut ca nişte proști. Și acum asta... Cum o să ne revenim? 
Ei, bine... oftă ea. Oamenii ca mine sunt cei norocosi. Ati ajuns la noi 
înaintea rușilor. Cel putin, cu voi suntem în siguranță. 

Îi oferi lui Saffron puţin lapte proaspăt, ouă și o bucată de brânză 
de casă pentru drum, și fu încântată atunci când Saffron se oferi să o 
plătească cu o bancnotă de cinci dolari. 

— Asta e mai bună decât aurul, spuse ea. 

Primul oraş de mărime considerabilă care le ieși în cale era 
Bielefeld. Era un oraş medieval vechi, cu un castel înălțat pe o colină, 
cu două biserici gotice înalte, o primărie frumoasă si o piaţă veche 
înconjurată de clădiri atrăgătoare cu acoperișuri tuguiate. Avea un 
viaduct care aducea calea ferată până la mari șantiere şi o uzină de 
gaz, toate bombardate strategic. 

Stricăciunile erau foarte mari în oraș si, când văzu ruinele 
viaductului căii ferate, Saffron îşi aminti ştirile din ziare pe care le 
citise doar cu două săptămâni mai devreme. Aici fusese aruncată cea 
mai mare bombă creată vreodată de om: cutremurătoarea bombă 
„Grand Slam”, cunoscută si sub numele de „Less Zece Tone”. 

— A distrus o groază, nu-i așa? spuse Dunnigan, aruncându-și 
privirea peste rămășițele viaductului. 

— Ce risipă... se gândi Saffron. Gandeste-te la tot timpul și ideile 
și efortul de care a fost nevoie pentru construirea acelei bombe, 
numai ca să distrugă. 

— Din perspectiva mea, nu este o risipă, doamnă, răspunse 
Dunnigan. Nu și dacă a scurtat acest război nenorocit chiar și numai 
cu o singură zi, sau dacă a salvat viata unuia dintre băieţii nostri. 


Trecura pe dealurile padurii Teutobutg, pe langa Dortmund, si 
apoi o luară spre sud, spre Frankfurt. Se aflau în partea americana 
acum, şi dintr-o dată totul păru să se desfășoare la o altă scară. 
Americanii erau mai dotați decât englezii din toate punctele de 
vedere. Camioanele lor erau mai mari, oamenii din ele păreau mai 
bine hraniti, mai bine îmbrăcați și mai bine echipați. 

— Da, şi de cinci ori mai bine plătiţi, observă taios Dunnigan. 
Aduceti-va aminte că am luptat alături de yankei în Tunisia şi s-au 
descurcat bine. Nu sunt băieți răi dupa ce ajungi să-i cunoști. 

De câte ori se bloca jeepul printre mașini americane, Saffron 
devenea obiectul atenţiei soldaţilor. Sunetul vocilor lor, modul 
deschis în care se prezentau, diferit de stânjeneala şi rezerva 
britanicilor, o făcură să se gândească la Danny. lar buna lor 
dispoziție era atât de contagioasă, încât era greu să rămâi multă 
vreme înnegurat, iar ea se decise sa vadă in asta momente de usurare 
într-o misiune stresantă. Nu stricau nici rezerva constantă de țigări, 
sticlele de Coca Cola și batoanele de ciocolată oferite de americanii 
care treceau pe lângă ei 

— O să fac o adevărată avere dacă vând toate astea când ne 
întoarcem la regiment, spuse Dunnigan în timp ce prada creştea pe 
bancheta din spate a jeepului. 

Starea îi se schimbă când trecură pe lângă coloanele lungi de 
germani, o imagine aproape la fel de obișnuită ca aceea a 
americanilor ce avansau. Unele grupuri încă marsaluiau în ordine, 
de parcă ar fi fost hotărâte să-şi păstreze demnitatea de luptători, 
chiar si după actul rusinos al predării. Altele erau mulțimi amorfe de 
bărbaţi mânate de polițiști militari americani. 

Saffron fu uimită de cât de mulți dintre germanii capturați erau 
băieţi tineri, ale căror fete purtau expresia nedumeririi și a șocului 
creat de diferența sumbră dintre promisiunea gloriei pe care le-o 
insuflaseră șefii lor și realităţile oribile ale războiului și ale 
înfrângerii. Lângă ei mergeau bărbaţi suficient de bătrâni încât să fie 


veterani din Primul Razboi Mondial, pentru care predarea armelor 
din 1918 se repeta acum in circumstante inca si mai zdrobitoare. 
Majoritatea soldaţilor păreau suficient de sănătoși, cu toate că 
Saffron observă multe capete bandajate, braţe în atele și bărbaţi care 
se clătinau în cârje, în vreme ce alţii îi duceau pe camarazii lor răniți 
mai grav pe tărgi, cu câte un om la fiecare colt al tărgii. 

Cei mai multi isi purtau încă șepcile militare; unii aveau 
pardesiuri care le fluturau pe lângă picioare; alții mergeau cu 
mâinile la piept ca să le ţină de cald. Pentru că vremea rămăsese rece 
și, din loc în loc, era zăpadă proaspătă pe pământ. 

Saffron se întoarse cu gândul la Gerhard. Mergea pe undeva prin 
Germania într-o coloană ca aceasta? Era închis într-un lagăr de 
concentrare în fundul Rusiei, sortit să nu se mai întoarcă niciodată? 
Poate că era mort. 

Fie ca era în viata sau nu, ea se resemnase că nu avea să-l mai vadă 
niciodată, şi poate că așa era mai bine. Ce bărbat putea să îndure să 
fie umilit și înjosit în ochii femeii pe care o iubea? 

Când se lăsă seara, ajunseră la Frankfurt. Sau mai degrabă 
ajunseră la o întindere de ruine care fusese odată orașul numit 
Frankfurt și acum era un deşert de cenuşă și moloz. 

Saffron se obisnuise cu stricăciunile făcute de bombe. Dar chiar si 
în Londra, oraşul era o entitate funcţională și vie, unde oamenii 
puteau să trăiască si să lucreze şi să-și ducă la îndeplinire activitățile 
normale ale vieții moderne. Lumina se aprindea când apăsai pe 
întrerupător. Apa curgea când învârteai de robinet. Dar Frankfurtul 
fusese distrus atât de tare, încât nu-și putea imagina cum ar fi putut 
supraviețui Armageddon-ului cu care se confruntaseră oricare dintre 
oamenii care mergeau ca niște umbre de-a lungul liniilor ce fuseseră 
cândva străzi sau care scormoneau prin molozul clădirilor prăbuşite 
- căutându-şi, presupuse ea, lucrurile sau poate oamenii pe care îi 
pierduseră acolo. 

Dunnigan conducea. 


— Poate ca asta o să-i învețe minte, nu-i asa? spuse el. Poate ca 
acum o să înveţe să lase războiul deoparte. Şi dacă nici asta n-o sa 
tina minte... 

Ofta si privi spre Saffron. 

— Da-mi 0 tigara, draguto. Cred ca am nevoie de una... 

Ea nu făcu scandal pentru că fusese numită „draguţo” în loc de 
„doamnă”. Erau momente, iar acesta era unul dintre ele, când ei doi 
nu erau un căpitan si un sergent, ci un bărbat și o femeie aflați într-o 
mașină, călătorind printr-un loc ciudat în care nu se aplica niciuna 
dintre vechile reguli. 

— Mersi, spuse Dunnigan, luând ţigara. Stiti, aveati dreptate... 
Cand spuneati despre toată distrugerea asta. M-am săturat de ea. Mă 
face numai să vreau să mă întorc la ferma mea. 

Trecură de Frankfurt şi se grăbiră s-o ia pe autostrada spre 
Miinchen. De data asta nu se opriră să doarmă pe timpul nopții, ci 
continuară să meargă, făcând cu rândul la volan în timp ce celălalt 
dormea. 

La prima lumină a zilei, ajunseră la Dachau. 

Simtira mirosul lagărului de concentrare înainte să-l vadă, o 
putoare densă şi gretoasa care la început era ameţitoare si apoi te 
coplesea: duhoarea de fecale se amesteca în aer cu putreziciunea a 
mii de cadavre neîngropate. Era mirosul anihilării umane. 

Saffron fu nevoită să încetinească jeepul până aproape în ritm de 
mers în timp ce se apropiau de porțile lagărului de concentrare. În 
fata lor, pe o parte a drumului, se deplasa încet o coadă lungă de 
civili germani escortati de soldați americani. Numai după ce se 
apropiară realizară că civilii mergeau pe lângă cadavre aflate într-un 
șir neîntrerupt, unele prezentând semne de răni fatale, cu craniile 


explodate pe jumătate, dar majoritatea moarte fără un motiv 
aparent. Doar că, atunci când se uită mai bine, cadavrele nu erau 
decât piele şi os, îmbrăcate în zdrente dungate. 

— Yankeii îi pun să se uite la ce a făcut binecuvântatul lor Reich, 
spuse Dunnigan. 

— Dar ei nu fac asta, nu-i aşa? spuse Saffron, pentru că aproape 
fiecare pereche de ochi, bărbați și femei deopotrivă, era fixată în fata, 
incapabilă să suporte adevărul a ceea ce fusese făcut în numele lor. 

Saffron intră în lagărul Dachau și se forță să privească, cu toate că 
șocul a ceea ce vedea era atât de mare încât mintea aproape refuza 
să-i dea un sens. Impresiile i se fragmentară în imagini separate, ca 
nişte poze aleatorii îngrămădite pe zidul distrus al unei galerii. 

Văzu SS-işti, încă îmbrăcaţi în uniforme, cu cadavre aruncate pe 
umeri - saci de oase la propriu - în timp ce le duceau la gropi imense 
ca să fie inhumate. Un grup de demnitari locali erau forțați să 
privească în timp ce un buldozer împingea morţii - cu zecile, cu 
sutele - într-una dintre gropi. Un soldat american, nimic mai mult 
decât un băiat, cu un păr roşu aprins şi cu pistrui pe nas, alergă la 
unul dintre gardienii lagărului de concentrare care se întorcea de la 
groapă să ia alt cadavru, si urlă: 

— Neamt imputit ce esti! 

Apoi începu să-l lovească sălbatic si necontrolat cu pumnii. 
Gardianul nu făcut nimic ca să se apere şi vomită pe pământ. Doi 
americani îşi tinura camaradul şi îl luară de acolo. 

Saffron se duse la o baracă. Un alt militar american - mai bătrân, 
nebărbierit - ridică mâna s-o oprească când era pe punctul să 
deschidă ușa şi spuse: 

— Credeti-ma, nu vreţi să intraţi acolo, doamnă. 

— ÎI caut pe... 

Gândurile i se învârteau în minte. Pe cine caut? Ce caut aici? Îşi veni 
în fire şi spuse: 

— Trebuie să vorbesc cu cine este la conducere aici. 


Soldatul dadu din cap. 
— Maiorul este acolo, doamna. 
Arata spre un american care statea langa demnitari. 


— Dar este foarte ocupat. Se spune că vine Ike”? după-amiază, 
vrea sa vada locul cu ochii lui. 

Saffron incuviinta si murmura un multumesc, dupa care se duse sa- 
l caute pe maior. Își explică misiunea si îi arată scrisoarea de la 
Churchill. 

— Este autentică? întrebă el. 

— Domnul Churchill a arătat un interes personal pentru această 
problemă. Sunt implicaţi inclusiv membri din familia sa. 

— OK, atunci ati face bine sa vă duceti la clădirea administraţiei, e 
chiar acolo. Acolo îi interoghează pe cei din SS. Poate că unul dintre 
nenorocitii ăia vă poate ajuta. 

Saffron urmă instrucţiunile maiorului. Mai multi SS-işti stăteau 
aliniati la usa unui birou, asteptand să fie interogati. Un locotenent 
american veni pe coridor spre ea. 

— Am nevoie de nişte informaţii. S-ar putea ca unul dintre aceşti 
oameni să fie în stare să mă ajute. Vă deranjează dacă le pun câteva 
întrebări? 

— Dati-i drumul. 

Se infiinta in fata bărbaţilor SS, cu Dunnigan lângă ea. 

— Vreau sa dau de urma unui grup de prizonieri. Au ajuns aici de 
la Sachsenhausen, de numai două săptămâni, poate mai putin. 
Printre ei erau câteva persoane importante. Ce s-a întâmplat cu 
aceşti oameni? Mă poate ajuta cineva? 

Nimeni nu răspunse. Dar Saffron simţi ca era tăcerea incapatanata 
a unor oameni care ascund adevărul, nu ignoranta celor care nu îl 
cunosc. 

Saffron il inghionti pe Dunnigan. 

— Imi dai, te rog, pachetul tau de tigari? 


— ÎI dati nemernicilor ăştia? 

— Da... daca salveaza viata unui om. 

Dunnigan făcu o grimasa, după care îi înmână un pachet aproape 
plin de Lucky Strikes. 

Saffron îl ridică deasupra capului. 

— Astea, pentru oricine îmi poate spune ce vreau să aflu. 


Îşi dădu seama că erau tentaţi. Mirosul de tutun ar fi acoperit 
duhoarea din lagărul de concentrare. 


— Haideţi... îi încuraja ea. Nu? Ei bine... 


Se întoarse să-i dea pachetul înapoi lui Dunnigan, apoi o voce 
spuse: 
— Aşteaptă, pot să te ajut. 

Unii injurara soptit în germană si omul se răsti către ei: 

— Ce dracului mai contează? S-a terminat... totul. S-a terminat. 

— Găseşte o cameră goală pentru noi, îi spuse ea lui Dunnigan. 

El o lua pe coridor, deschizând şi închizând uși. La cea de-a treia 
încercare, avu noroc şi îi făcu semn lui Saffron. 

Ea îl conduse pe SS-ist în încăpere, îl puse să se aşeze și spuse: 

— Nu-mi irosi timpul. Vorbeşte. 

— O sută treizeci și nouă de prizonieri se află acum într-un convoi 
de maşini. Au plecat de aici cu numai două ore înainte să sosească 
americanii. Și merg spre sud. 

În acest punct negocie și el, întocmai cum făcuse Șevcenko. 

— Dă-mi tigarile daca vrei să auzi restul. 

Saffron îi dădu pachetul. 

— Acum vorbește. 


— Iti pot spune că se îndreptau spre un lagăr de concentrare din 
Innsbruck, în Austria, unde să aștepte ordine care să-i ghideze către 
destinaţia lor finală. Numele acestui loc este Lagărul de Muncă 


Corectionala’’. Dar nu are sens să-i urmezi acolo. 
— De ce? 


— Pentru ca soldatii care se ocupa cu transportul au primit ordine: 
daca se află in pericol de a fi capturați, să-i impuste pe toți 
prizonierii. Dacă tu sau oricare dintre prietenii tăi americani vă 
apropiaţi de convoi, vor muri toți înainte să-i puteţi salva. Și, daca 
sunt vii, asta este numai din cauză că nu i-a găsit nimeni. 

Zâmbi atunci când concluzionă: 

— Pierzi în oricare variantă. 


Corpul lui Gerhard era ravasit de febră. Temperatura îi crescu atât 
de mult, încât transpira pe sub haine. Apoi scazu brusc, făcându-l sa 
tremure pe locul său. Motaia tot mai mult, după care se prabusea în 
episoade de inconstienta fara vise. 

Unul dintre englezii din spatele lui spuse: 

— Crezi ca ar trebui sa-i dam putin din supa noastra? Stiu ca e 
neamt, dar a făcut el ceva să-l enerveze pe Hitler, altfel nu ar fi aici. 

— Este o ființă omenească. Ar trebui să-l ajutăm. Asta e ceea ce ne 
face mai buni decât ei. 

Gerhard își reveni din lesin și descoperi că autobuzul se oprise. 
Cineva îl strângea de umăr și îl scutura. Deschise ochii și se întoarse, 
văzându-l pe unul dintre englezi întins peste spătarul său, cu o 
bucată de pâine într-o mână şi o cană de tinichea în cealaltă. 

— Mâncare, spuse el în engleză. Să mănânci. 

Se făcu că mestecă si apoi spuse: 

— Mmm. 

— Multumesc, raspunse Gerhard. 

Lua painea si cana, care era umpluta cu o fiertura subtire si apoasa 
de hrisca. Nu avea niciun gust si era destul de neplacuta, dupa cum 
știa că avea să fie, iar Gerhard se simţea atât de bolnav încât nu avea 
nicio poftă de mâncare. Dar fiertura era fierbinte si lichidă și îi oferea 
o frântură de energie, aşa că se strădui s-o înghită. 

— Vorbeşti engleză? întrebă bărbatul. 

— Putin... 

Gerhard se uită pe geamul autobuzului. Văzu barăci și un gard de 
sârmă ghimpată, deci era un lagăr de concentrare, însă mai mic decât 
cele de la Dachau sau Sachsenhausen. Fu nevoit să-şi închidă ochii. 


Afară era soare, iar strălucirea luminii era de nesuportat. Il făcea să-l 
doară capul chiar mai tare decât de obicei. 

— Unde suntem? întrebă el, întorcându-și privirea. 

— La Innsbruck. 

— Coborâm aici? 

Gerhard isi termină supa si mestecă încet pâinea în timp ce 
englezul îi răspunse: 

— Bună întrebare. Băieţii noștri din SS par să se certe exact pe 
acest subiect. L-ai cunoscut pe Obersturmführer Schiller? 

Gerhard dădu din cap. Se simţea brusc foarte ametit și abia daca 
isi putea tine ochii deschişi. 

— Este tipul responsabil cu turul nostru prin Alpi. 

Englezul se intoarse si privi afara pe geam, continuand: 

— Din cate inteleg, pare dornic sa ne dea jos aici. Dar tipul din 
partea locului, care în mod evident conduce groapa asta de gunoi, 
pare să le spună că e deja plin. Îmi aduce aminte de Iosif, când a sosit 
la Betleem și i s-a spus că nu este nicio cameră liberă la han. 

— Iti răceşti gura de pomană, bătrâne, spuse celălalt englez. 

Cei doi se uitară la Gerhard, care își pierduse cunoștința pe 
scaunul său. 

— A, da, bietul băiat a leşinat. 

— E mai mult de atât. Aș spune că a intrat în comă. 

— Săracul de el, pare pierdut. 

— As spune că nu mai e de pe lumea asta. 

— Nu, probabil că nu... Dar cine dintre noi mai e? 

Priviră câteva minute cum se certau între ei ofițerii SS. Apoi 
Schiller o luă înapoi spre mașina de serviciu din care conducea 
convoiul. 

— Se pare că i-au fost date ordinele de deplasare. 

— Atunci o să plecăm imediat... dar încotro? 

Autobuzul tuşi și se scutură când porni motorul, iar convoiul 
începu să se miște îndreptându-se în continuare spre sud, tot mai 


adanc in Alpii Tirolieni. O ora mai tarziu, trecea prin Stramtoarea 
Brenner, la granita dintre Austria si Italia. 

— Uluitor peisaj, nu-i asa? spuse unul dintre englezi in timp ce 
treceau prin pajistile care se intindeau pe fundul trecatorii, cu varfuri 
muntoase ridicându-se pe ambele laturi ale acesteia. 

— Da... răspunse celălalt. O, stai. Cred că prietenul nostru german 
îşi revine. Uite, mi-a mai rămas un strop din supa aia, rece, desigur. 

Unul dintre bărbaţi îi sprijini capul lui Gerhard pentru ca celălalt 
să-i poată turna cele câteva picături de supă în gură. 

— Mulţumesc, murmură Gerhard cu o voce atât de slăbită încât 
abia îl puteau auzi peste zgomotul motorului. 

— Băiete, întrebă englezul care tinea cana, cum te cheamă? Ca să le 
putem da detaliile despre tine... dacă e nevoie. 

Gerhard închise ochii si se încruntă, de parcă ar fi facut un efort 
enorm să se concentreze. 

— Cinci... şapte... opt... 

— Nu, nu numărul tău din lagăr. Asta vedem si noi. Numele tău... 
O, Doamne, cum se spune asta în germană? 

— Ah, ceva de genul... Was ist dein Name, bitte?”* 

Gerhard incuviinta. 

— Von Meerbach... Gerhard von Meerbach. 

Apoi închise ochii și lesina. 

— Ai înțeles? întrebă englezul cu cana. 

— Cred că da... mai mult sau mai puţin, oricum. 


In timp ce părăsea clădirea administraţiei, Saffron auzi un ofițer 
care striga de bucurie. Deschise ușa, aruncă o privire înăuntru și 
văzu patru soldaţi americani adunați în jurul unui radio. Înainte să 
poată să spună ceva, unul dintre ei exclamă: 

— Hitler e mort! Nenorocitul şi mizerabilul ăla a murit ieri. Nemţii 
au anunţat pe postul lor de radio. Nemernicul de Adolf Hitler e 
mort! 

Era de parcă un nor imens și negru care atârnase deasupra lumii 
ani de zile dispărea în văzduh. Moartea unuia nu avea nicio 
importanţă în fața măcelăririi a milioane de oameni, dar acum exista 
posibilitatea ca supraviețuitorii să spere, să creadă în schimbare, să 
vadă cum se destrămă teribilul întuneric al cruzimii și al vărsării de 
sânge şi cum reapărea lumina ca o nouă primăvară. 

Saffron se simţea amortita. Simturile sale păreau s-o pără- seasca 
în timp ce ea si Dunnigan mergeau prin sudul peisajului bavarez cu 
dealuri acoperite de păduri bătrâne și lacuri scânteietoare spre 
munții ce se ridicau în depărtare. Se întreba dacă experiența 
lagărului de concentrare îi lăsase în suflet cicatrici pentru totdeauna, 
dacă avea să mai poată vedea vreodată frumuseţea. Se simțea 
murdărită, dar aici natura se reînnoia cu siguranţă. 

Spuse aproape pentru sine: 

— Aerul e atât de proaspăt și curat. 

— Nu pentru mine, doamnă, spuse Dunnigan. Nu cred că o să-mi 
mai iasă vreodată din nări mirosul din locul ăla... 

Tăcu şi, pentru o clipă, atenţia lui Saffron fu distrasă de craterul 
unei bombe sau al unui proiectil din fata lor, pe care il observă 
imediat și îl ocoli fără mari probleme, pentru că devenise o rutină în 


ultimele zile. Doar că, după ce reveni pe suprafața netedă a 
drumului, privi spre bărbatul din stânga si, în clipa în care făcu asta, 
se văzu nevoită să tragă pe marginea drumului. 

Sergentul acela puternic, care văzuse lupte grele în viata lui, era 
aplecat în fata, cu capul în mâini, plângând fără speranţă. 

Saffron se aplecă spre el şi îi puse o mână pe spate. 

— Ce este, Dunnigan, ce s-a întâmplat? 

Sergentul trase aer adânc în piept, își șterse fata si o privi cu ochii 
încă plini de lacrimi. 

— Locul ăla... locul ăla nenorocit... 

— Ştiu... spuse ea. Înţeleg. 

— Ştii cum este războiul. Vezi lucruri teribile. Camarazi aruncaţi 
în aer, făcuți bucățele în fata ochilor tăi. Băieți cu un picior spulberat, 
cu matele atârnându-le pe afară. Dar lagărul ăla... ăsta a fost cel mai 
rău lucru dintre toate... a fost ca si când am intrat pe porțile 
iadului... 

Se îndreptă în scaun. 

— Totuşi, îmi pare bine că am văzut Dachau. Am văzut ce este mai 
rău şi sunt mândru că am luptat împotriva lor, iar acum o să ne 
asigurăm că nu se mai întâmplă niciodată. 

Ajunseră în Innsbruck după-amiaza târziu, la numai câteva ore 
după Divizia de Infanterie americană 103, care intrase în oraș fără 
nicio rezistență semnificativă. Saffron găsi cartierul general al 
diviziei și se apucă să-i caute pe ofițerii de informații, în vreme ce 
Dunnigan se duse să facă rost de combustibil pentru jeep. 

O combinaţie de iniţiativă, capacitate de convingere și folosire 
regulată a numelui „Winston Churchill” îi permise să-l găsească pe 
maiorul responsabil cu serviciul de informaţii al diviziei, să-i explice 
misiunea şi să-i spună despre Lagărul de Muncă Corectionala. 

— Da, cred că ştiu locul despre care vorbiti. Acum supraveghem 
aceste lagăre de concentrare... după Dachau. Dar acolo nu a fost la 
fel, slavă Domnului. Era cam pustiu. Cei din SS au şters-o toți de 


acolo si, daca au fost detinuti inchisi in lagar, e cat se poate de sigur 
ca nu mai sunt acolo. 

Saffron ofta si umerii i se încovoiară. 

— Am străbătut Germania dintr-o parte în alta, acum si Austria. 
Sunt atât de aproape să-i găsesc pe oamenii ăștia... Refuz să renunţ 
acum. 

— Uitaţi ce e, se face târziu. De ce nu găsiți un loc sa dormiti? Ce 
grad are șoferul dumneavoastră? 

— Sergent. 

— OK, îl pun pe sergentul meu să-i ducă ceva de mâncare. Dar nu 
știu ce să spun despre dormit. Abia am ajuns aici. 

— Este în regulă. O să fie mai mulțumit dacă doarme în jeep. N-ar 
vrea să se apropie cineva de el. 

Maiorul râse. 

— Da, băieţii pot să devină foarte posesivi când e vorba de maşina 
lor. Dar o să-l pun pe unul dintre băieţii mei să întrebe în stânga şi-n 
dreapta. Acum controlăm cam tot pe aici. Credeti-ma, dacă sunt o 
sută de prim-miniștri, prinți, milionari si aristocrați care stau în nişte 
camioane undeva în teatrul asta de operaţiuni, sigur că trebuie să-i fi 
găsit cineva... vii sau morți. 

Saffron îşi luă de mâncare de la bucătăria de campanie a 
cartierului general si primi un pat la un hotel care fusese 
rechizitionat pentru ofiţerii superiori. În dimineaţa următoare, luă 
un mic dejun hrănitor si apoi se duse să-l caute pe maior. 

Acesta o întâmpină cu un zâmbet larg. 

— Căpitan Courtney - tocmai vă căutam. Am veşti pentru 
dumneavoastră, dar mă îndoiesc că o să le credeți. 

— De ce nu? 

— Se pare că i-am găsit pe prizonierii dumneavoastră dispăruți. 
Unul dintre ei - un englez, dacă stau să mă gândesc - a mers prin tara 
până când a dat peste unități ale Diviziei de Infanterie 42. Le-a 
condus înapoi ca să se întâlnească cu ceilalți oameni ai săi. Erau în 


siguranță în grija unor ofițeri germani, care îi ţineau ostatici - 
maiorul făcu o pauză ca să obţină un efect dramatic și apoi încheie - 
într-un hotel de lux. 

— Cum? oftă Saffron. Un hotel adevărat? E o glumă? 

— Nu glumesc. Oamenii pe care îi căutaţi sunt în siguranţă, și 
majoritatea sunt bine. Soldaţii germani obişnuiţi i-au luat în grijă şi i- 
au îndepărtat de gardienii criminali din SS, care aveau ordine să-i 
ucidă dacă li se părea că o să câştigăm războiul. Şi, dacă veniţi cu 
mine şi vă uitaţi la harta asta, o să vă arăt unde îi găsiți... 

Conduceau de trei ore şi parcurseseră în jur de o sută patruzeci de 
kilometri, când Dunnigan văzu un semn de circulație pe care scria 
ST. VEIT şi spuse: 

— Cred că aici este. 

Acum se obișnuiseră cu peisajul pitoresc, niște privelişti şi mai 
impresionante, în timp ce conduceau pe fundul unei văi presărate cu 
ferme şi hambare de lemn. Nu mai erau uimiti la vederea unor 
dealuri şi munţi noi, aşa cum se întâmplase când isi începuseră 
călătoria cu o zi mai devreme prin Tirol. Merseră până la capătul 
drumului, unde se afla locul pe care îl căutau. 

Hotelul Pragser Wildsee părea să fie făcut din trei cabane elveţiene 
imense, construite din piatră şi unite între ele: două clădiri mai mari 
pe fiecare parte, care flancau una mai mică, din mijloc. Dealuri 
abrupte acoperite cu pini se ridicau împrejurul hotelului, iar la 
distanță Saffron văzu conturul dur şi impozant al unor munți înalți, 
cu crestele încă acoperite de zăpadă. 

Jeepurile şi camioanele armatei americane erau parcate peste tot 
împrejurul lor, iar soldaţii se miscau printre ele, arătând relaxaţi. 


Multi purtau ochelari de soare si aveau pieptul descoperit ca sa 
prindă căldura soarelui. Un militar îi opri și îi întrebă ce căutau. 

— Avem englezi aici, doamnă, asta e sigur, spuse el după ce îi 
răspunse ea. Nu știu dacă sunt cei pe care-i căutați, dar sunteți 
binevenită să vă uitaţi. 

Parcară jeepul. Dunnigan rămase lângă el să fiarbă o cană de ceai 
și să fumeze în timp ce Saffron se duse la intrarea de sub o copertină 
în dungi galbene si albe. 

Când intră în foaier, un bărbat îmbrăcat elegant care fuma o pipă 
trecu pe lângă ea, cu o blondă drăguță la brat. Două femei, o blondă 
și o brunetă, cu hainele putin ponosite, dar cu maniera și accentul 
fără îndoială din clasa superioară, vorbeau între ele în germană. 
Dincolo de ele, un grup de bărbaţi în uniformă militară se îndreptau 
râzând spre partea din spate a clădirii. 

Lui Saffron i se părea imposibil să creadă că aceşti oameni, care 
păreau relaxaţi în locul acesta, ar fi putut să fi scăpat dintr-un lagăr 
de concentrare. Dar aici fuseseră trimiși prizonierii, asa că unde 
altundeva ar fi putut să fie? 

Saffron se apropie de femei și întrebă: 

— Mă scuzati, ati venit cu transportul de la Dachau? 

Cele două femei deveniră rigide. 

— De ce întrebaţi? se interesă cea brunetă. 

— Caut câţiva prizonieri britanici care au fost duşi de la 
Sachsenhausen la Dachau. Cred că au fost aduși aici. 

Niciuna dintre femei nu se înduplecă să răspundă. Saffron își jucă 
ultima carte. 

— Sunt aici la cererea personală a lui Winston Churchill. 

— Puteţi dovedi asta? întrebă blonda. 

— Da, spuse Saffron, si le arătă scrisoarea semnată. 

Blonda se relaxă. 

— Presupun că ati face mai bine să vorbiti cu un alt Churchill. 
Dragă, zise ea privind-o pe brunetă, l-ai văzut pe Jack recent? 


— Cred că e pe terasă. N-aveti cum să nu-l remarcati: un bărbat 
incredibil de frumos, în uniformă militară. Cred că este colonel. Și 
atât de amuzant... 

Blonda râse. 

— Ştiţi că oamenii lui îi spun Jack Nebunul, pentru că a insistat să 
meargă la luptă cu o sabie? 

— Spune că un ofițer nu este îmbrăcat adecvat dacă nu poartă una, 
interveni prietena ei. 

— A purtat si un arc cu săgeți şi a cântat la un cimpoi scoţian! Un 
bărbat deosebit. A mers pe jos cea mai mare partea a drumului până 
la Verona ca să-i aducă pe americani... O să vă spună tot ce vreți să 
știți. Terasa este acolo... 

Arătă în direcţia în care o luaseră cei trei bărbaţi. Saffron împinse 
câteva uși de sticlă si ajunse într-un loc ce părea desprins dintr-o 
lume dispărută. În fata ei se afla o terasă plină cu alti civili predati în 
bune condiţii și vreo douăzeci de militari din toate naţiunile aliate. 
Dincolo de ei se întindea un lac alpin mic, înconjurat de munți. Pe 
apă trecea o barcă cu motor si din ea săreau soldați americani în 
timp ce prietenii lor strigau şi îi încurajau. 

Saffron se uită în mulțimea de pe terasă până când văzu un bărbat 
înalt, zvelt și cu mustață, îmbrăcat în uniforma kaki a armatei 
britanice, cu grade de locotenent-colonel pe epoleti. Era chipeș, asa 
cum îi spusesera femeile, cu părul nisipiu pieptanat pe spate, cu 
trăsături puternice şi o gropita în barbie. 

Se apropie de el şi îl întrebă: 

— Ma scuzati, domnule, sunteţi locotenent colonelul Churchill? 

— Da, spuse el. Cine sunteți? 

— Căpitan Saffron Courtney, Divizia de Infirmiere Voluntare de 
Prim Ajutor, domnule. 

— Spuneti-mi, aveţi o panglică decorativă pe piept în partea 
stângă sau purtați Medalia George? 

— Este medalia, domnule. 


Incuviinta aprobator. 

— Sice face o infirmiera singura in Tyrol? 

— Vă caut pe dumneavoastră, domnule, printre alţii. Am fost 
trimisă să găsesc prizonieri care prezintă un interes particular. V-am 
luat urma de la Sachsenhausen, prin Dachau și acum aici. 

— Hmm... văd că sunteţi înarmată. Nu prea e stilul Diviziei de 
Prim Ajutor. Înţeleg că știți cum să folosiți arma aia. 

— Da, domnule. 

— Sunteţi, din întâmplare, în aceeaşi barcă cu Peter Churchill? 

— Mă tem că nu pot să vă spun asta, domnule. 

Churchill râse. 

— Asta spune și el. 

— Pot sa vă întreb cum ati ajuns toţi aici dupa Innsbruck? 

— Ei bine, am continuat să ne îndreptăm spre sud. În tot acest 
timp, statul german se prăbușea, organizarea și disciplina o luaseră 
razna. Am fost foarte îngrijoraţi că SS-istii o să ne umfle pe toți. 

— Asta urmau să facă. Aveau ordine să împuște pe oricine dacă se 
aflau în pericolul de a fi capturați. 

— Da, ne-am gândit la asta. Oricum, câţiva dintre băieţii din 
grupul nostru erau ofiţeri superiori germani care iesisera din grațiile 
lui Adolf. Unii au fost implicaţi în conspirația de la Stauffenberg, 
altul a fost închis pentru că a ordonat o retragere de pe frontul 
rusesc. Pe scurt, am trimis vorbă armatei germane. Au venit și i-au 
izgonit pe SS-isti si am fost aduși aici. 

Bărbatul râse. 

— Mai multi generali nemți au decis să asiste la război din 
confortul de aici. Am cam dat buzna peste ei. După câteva zile, 
germanii au dispărut. Îndrăznesc să spun că au planificat să se ducă 
discret acasă la familiile lor, în loc să devină prizonieri de război. Am 
fost să văd dacă putem să-i aducem aici pe prietenii noștri americani. 
Câţiva dintre noi aveau nevoie de asistență medicală, unul sau doi 


destul de serios. Mă tem că n-am reușit să-i aduc la timp. A, iată-l pe 
Peter... 

Churchill îi făcu cu mâna unui bărbat cu ochelari îmbrăcat cu un 
costum care nu i se potrivea si îi făcu semn să se apropie: 

— Peter, spuse el, ţi-o prezint pe capitan Saffron Courtney. Este 
membră a Diviziei de Prim Ajutor. A venit tocmai din Anglia ca să te 
găsească. 

Peter Churchill îi strânse mâna. 

— De unde din Anglia, mai exact! întrebă el. 

Părea neatent. 

— Baker Street... la ordinele generalului de brigadă Gubbins. 

— Nu o să vă faceţi unul altuia un semn secret? întrebă Jack 
rânjind. 

— Uite, îmi pare foarte rău, Courtney, dar nu pot vorbi acum. A 
intervenit ceva. 

Se uită la Jack. 

— Este vorba de Meerbach - doctorul crede că este aproape de 
sfârșit. 

Saffron scoase un strigăt înăbușit. 

— Sunteţi bine? o întrebă Peter. 

Saffron, cu fata albă ca varul, se uită ţintă la el si îl prinse de brat. 

— Aţi spus von Meerbach? 

— Da, dar de ce, Doamne... 

— Gerhard von Meerbach? 

— Cerule, spuse Jack. Nu-l căutaţi și pe el, nu-i așa? 

— Trebuie să-l văd! strigă ea. Vă rog, vă implor. Duceti-ma la el 
acum! 


Aceasta clipa le fusese prezisa. Trecusera patru ani de cand se 
urcase Saffron pe varful unui munte care se inalta dintre campiile 
proprietăţii tatălui său. Acolo vorbise cu prezicătoarea Lusima, 
regina tribală al cărei nume îl purta domeniul lor. Desprinsă de 
lumea materială, în transă, bătrâna prezicătoare îi spusese: 

— O să treci pe lângă moarte, dar o să scapi... Pe tine te văd, dar 
nu pot sa văd leul. Este acolo, dar e de nerecunoscut. O să-l cauţi, 
dar n-o să-l găsești decât după ce îţi vei încheia căutarea, dacă este sa 
fie vreodată găsit, si dacă o să-l vezi nu o să-l recunosti pentru că n-o 
să aibă nume și o să fie de nerecunoscut, și dacă ochii tăi o să se lase 
peste faţa lui, n-o s-o vadă pentru că n-o să ştie că e a lui. Și dacă este 
viu, o să fie de parcă ar fi mort. Şi totuși... și totuși... trebuie să 
continui să cauţi pentru ca, dacă este să fie salvat, numai tu îl poți 
salva. 

Acum, stând într-o cameră din hotelul Pragser Wildsee, Saffron 
înțelese în cele din urmă sensul si adevărul acelor cuvinte. Se uită la 
ființa omenească imputinata, rasă în cap, prea putin umană care 
zăcea în pat cu o perfuzie in brat. Din cauza foametei, avea fata trasă. 
Deasupra oaselor ieşite ale obrajilor, tâmplele îi erau scobite. Sub ele, 
pe obraji, pielea era subţire ca foaia de hârtie si întinsă să plesneasca. 
Bratele goale care stăteau nemiscate pe cearsaful cu care era acoperit 
erau livide de sus până jos și pline de o spuzeală roșiatică, la fel ca 
umerii si gâtul. Ea nu vedea si nu auzea dacă respira, atât de putin i 
se ridica coșul pieptului. Şi, totuși, ştia că era el. 

— Este persoana pe care o caut ati? întrebă Peter Churchill. 

— Da, răspunse Saffron, fără nici cea mai mică urmă de îndoială în 
glas. 


— Cum puteti fi sigura? 

— Pentru ca... 

Saffron tacu. Cum îi putea explica profetia? Poate că bărbaţii erau 
politicosi cu ea la suprafață, dar știa ce ar fi gândit în mintea lor: încă 
o femeie nebună care crede în prostii și aberaţii. Apoi ceva îi atrase 
atenția, o bucată de carton îngălbenită de timp și murdară, 
împăturită în patru si aşezată pe masa de lângă pat. O ridică si o 
desfăcu. Vru să strige, să plângă, să-şi sfâşie hainele ca într-un doliu 
biblic. Dar se forță să rămână calmă si isi retinu lacrimile în timp ce 
așeza cartonul pe masă și îl netezea pentru ca bărbaţii să vadă 
fotografia, cu toate că imaginea gri era uzată și ștearsă. 

Saffron îşi luă geanta şi scoase fotografia care era întotdeauna cu 
ea. O puse pe masă lângă cealaltă. 

— Priviţi, spuse ea. 

Cei doi englezi și tânărul doctor american, care se aflase lângă pat 
când intraseră ei, se aplecară deasupra fotografiilor. 

— Doamne Dumnezeule, murmură Jack Churchill. 

— Incredibil, spuse doctorul. 

Peter Churchill se îndreptă. 

— Văd că sunteți dumneavoastră, dar omul cu care suntem aici 
chiar este el? 

— Da, în Paris, în primăvara lui '39. 

Doctorul o luă de brat şi o conduse într-o parte. 

— Doamnă, trebuie să vă spun că domnul von Meerbach este 
foarte aproape de moarte. Are febră tifoidă. l-am administrat 
penicilină imediat ce l-am găsit, dar... ei bine... mă tem că am ajuns 
prea târziu. 

— Nu, spuse Saffron, iar acum vocea îi era fermă și neclintită. Nu 
este adevărat. Ştiu că nu e. Trebuie să trăiască. Eu... 

Se întrebă cum le putea explica credinţa pe care o avea în profeție 
și se decise ca nu avea sens nici măcar să încerce. 

— Trebuie să trăiască, insistă ea. 


— Doamna, imi pare rau pentru dumneavoastra. Chiar imi pare 
rau. Dar uneori trebuie sa acceptam inevitabilul. 

— Asta fac. Și vă spun că inevitabilul este că Gerhard von 
Meerbach o să supraviețuiască. $i eu o să mă asigur că așa se va 
întâmpla. 

Saffron statu trei zile si trei nopti langa patul lui Gerhard. I se 
aduse un pat de campanie, care fu instalat langa un perete pentru ca 
ea să se odihnească în puţinele momente de somn pe care si le 
permitea. Când îi crescu febra, o potoli cu comprese reci pe frunte. Îi 
schimba cearșafurile ude cu unele curate în timp ce doctorul sau 
unul dintre cei doi Churchill îl ridica pe Gerhard în braţe, pentru că 
nu cântărea mai mult decât un copil. Când avea frisoane, îl acoperea 
cu plăpumi și pături. 

În tot acest timp, doctorul se asigură că soluţia salină cu glucoză îl 
tinea hidratat pe Gerhard si că îi oferea suficientă energie încât să-i 
menţină corpul functional. 

— Trebuie să va avertizez, spuse el, malnutritia dusă la acest nivel 
este un motiv suficient să-i cedeze toate organele, ca să nu mai 
vorbim că este însoţită de o boală atât de gravă ca febra tifoidă. Ar 
putea să moară în orice moment. 

— Nu o să moară, insistă Saffron. 

Cu toate astea, știa că Gerhard mai mult exista decât trăia. 
Rămânea inconştient şi imobil, într-o comă adâncă din care părea să 
nu existe nicio scăpare. Dar ea refuză să-l lase să alunece mai adânc 
în negura finală a morţii. Vorbi cu el, povestindu-i despre viata ei de 
pe Baker Street, despre antrenamentele din Scoţia, despre aventurile 
ei în nordul Africii, în Grecia și în Ţările de Jos - totul în afară de 


Danny. I se aduseră cărți de la biblioteca hotelului si îi citi și in 
germană, și în engleză. 

Undeva înăuntru îmi poate auzi vocea, îşi spuse Saffron. Asta îl va 
trezi. 

Dar el nu se trezi şi apoi, în cea de-a patra noapte, trupul lui 
Gerhard fu cuprins de febră. Și de data asta nu trecu. 

— Acesta este momentul decisiv, îi spuse doctorul. Cred că as 
putea spune că acum ori se vindecă, ori moare. 

Femeile de serviciu din hotel îi aduseră un teanc de asternuturi si 
prosoape. Saffron isi petrecu nenumărate ore făcând tot ce putea ca 
să-i scadă temperatura lui Gerhard si să-i schimbe asternuturile. 
Noaptea trecu, dar febra continua încă să facă ravagii. Trupul fragil 
al lui Gerhard părea să fie consumat dinăuntru. Nu părea posibil să 
poată slăbi mai mult şi, totuşi, pierdea vizibil în greutate. 

La ora 11 în dimineaţa următoare, temperatura lui Gerhard începu 
să scadă. O oră mai târziu, era înapoi la valorile normale. Părea mai 
puţin zbuciumat. Însă era în continuare cufundat adânc în comă. 

— Acum nu mai poţi face nimic pentru el, îi spuse doctorul lui 
Saffron. După cum am spus, a fost momentul decisiv... Acum 
trebuie să aşteptăm să vedem care-i e soarta. 

O privi de parcă ar fi examinat un alt pacient si spuse: 

— Eşti epuizată. Ar trebui să te odihnesti. 

— Nu pot. 

— Sigur că poţi. Trebuie. Nu-i esti de folos în halul asta. 

Era singurul argument care o putea convinge, iar doctorul ştia 
asta. 

Saffron îl sărută pe Gerhard pe frunte. 

— O să dorm putin, spuse ea. Dar nu te îngrijora, sunt tot aici. Nu 
o să te părăsesc niciodată. 

Se întinse, fără să vrea să doarmă, de teamă că el putea să moară 
fără ca ea să fie aproape. Dar trupul îi era epuizat și se cufundă în 
somnul de care avea o nevoie atât de disperată. 


Două ore mai târziu intră doctorul, îi luă pulsul lui Gerhard si 
scutură din cap, pentru că era mai slab ca niciodată. Se uită la fata lui 
Saffron, care dormea, şi apoi din nou la muribund. Făcu o pauză, isi 
luă în calcul opţiunile, apoi hotărî să o lase să doarmă și părăsi 
camera. 

Saffron visa ca ea si Gerhard erau impreuna. Era frumos si plin de 
viata asa cum fusese înainte de război. Razand, ridică mana și îi 
spuse: 

— la-mă de mână. Vino cu mine. 

Dar ea nu putea. Nu-si putea ridica brațul. Nu se mișca, oricât de 
tare încerca. Apoi găsi un mod prin care să ridice braţul, dar nu reuși 
să ajungă la mâna lui Gerhard. Părea departe, iar vocea lui era atât 
de slabă încât n-o putea auzi în timp ce o chema să meargă cu el: 

— Saffron... Saffron... 

Nu mai suporta, frustrarea era prea ingrozitoare. 

Saffron se forță să se trezească. Și apoi îi auzi din nou vocea, atât 
de încet de parcă continua să viseze: 

— Saffron... Saffron... 

Se trezi complet, sari din patul de campanie, repezindu-se spre 
locul unde zacea Gerhard. Avea ochii deschisi si se uita la ea. Clipi 
din nou, nevenindu-i sa creada, si spuse: 

— Saffron, draga mea... chiar esti tu? 

Ea căzu în genunchi lângă pat si îi luă mâna fragilă şi osoasă într-a 
ei, spunând: 

— Da. Dragostea mea... sunt aici. 

Lacrimile îi curgeau pe fata, dar erau lacrimi de fericire, lacrimi 
care scoteau la suprafaţă toată emoția pe care o tinuse îngropată în 
ea atât de multă vreme. 


— Te iubesc, spuse ea. Te iubesc atat de mult. 

— Si eu te iubesc. 

Zambi slab, dar ceva îi spuse ca adevăratul Gerhard era încă acolo. 

Ea auzi de pe fereastra deschisă strigăte de bucurie și râse printre 
lacrimi, gândindu-se: Oare se bucură pentru noi? 

Strigătele crescură în intensitate si se răspândiră într-o asemenea 
măsură încât le putea auzi peste tot în jurul ei, din fiecare parte a 
hotelului, oameni strigând și bătând din palme, chiuind veseli. 

Pe coridorul de afară se auzeau paşi alergând în sus şi în jos. 

Usa se deschise și în camera isi vari capul doctorul, care întrebă: 

— Ai auzit? Germanii s-au predat! S-a terminat războiul! 

Făcu o pauză în timp ce pe toată faţa i se răspândea un zâmbet 
imens de bucurie. 

— Am câștigat! 

Saffron privi spre Gerhard. Acum ştia că profeția se adeverise. Își 
găsise leul și-l adusese înapoi la viata. Acum nu-i mai putea despărți 
nimic. 

— Da, spuse ea triumfător. Am câștigat. 

Notes 


ia 
Cu toate că era liber, Danzig era un oraş germanofon, argument folosit de Hitler în 


anexarea acestuia. In septembrie 1939, guvernul nazist al oraşului a votat unificarea 
cu Germania. 


[<2] 


Second Lieutenant Leon Ryder Courtney. 


[<3] 


Eva von Wellberg. 


[<4] 


Denumirea cvasi-oficiala a Primului Razboi Mondial in perioada interbelica. 


[<9] 
Colin Gubbins (1896-1976) a condus Serviciul Operatiunilor Speciale in cel de al 
Doilea Razboi Mondial. 


[<—6] 


War Office (cf. orig.) - A fost un departament (secretariat) al guvernului britanic 
responsabil de administrarea armatei britanice intre 1857 si 1964, cand functiile sale 
au fost transferate noului Minister al Apărării (Ministry of Defence - MoD). (n. hy.) 


[+7] 


Forţele armate unite naziste (1935-1945). 


[<8] 


Protocolul Wannsee a avut ca obiect implementarea unei politici prin care 


organismele administrative ale teritoriilor ocupate să coopereze cu aparatul de stat 
german în vederea deportării evreilor în Polonia. 


[+9] 


Forţele aeriene naziste. 


[—10] 


Cuvântul shturmovik (chirilic: nrrypmoBuKk), termen generic rusesc pentru o 
aeronavă de atac la sol, a devenit o sinecdocă pentru Il-2 în sursele engleze, unde este 
redat in mod obișnuit Shturmovik, Stormovik și Sturmovik. 


[11] 


Organizaţie paramilitară majoră sub conducerea lui Adolf Hitler si a Partidului 


Nazist în Germania nazistă şi, ulterior, în întreaga Europă ocupată de Germania. 


[—12] 


Protocolul Wannsee este unul dintre cele mai importante documente germane 
privind Holocaustul. Conferinţa de la Wannsee a avut loc la 20 ianuarie 1942. 
Conferinţa a fost prezidată de Reinhard Heydrich, care era şeful Biroului principal de 
securitate al Reichului (Reichssicherheitshauptamt; RSHA). În cadrul conferinței, 
Heydrich a subliniat extinderea masacrului nazist pentru a cuprinde 11 milioane de 
evrei din Europa. Procesul-verbal al conferinţei, revizuit cu atenţie, este cunoscut sub 
numele de Protocolul Wannsee. (n. hy.) 


[13] 


Internat privat si scoala de zi fondata in 1885 in Roedean Village, la periferia 
orasului Brighton, East Sussex, Anglia. (n. hy.) 


[—14] 


Special Operations Executive. (n. hy.) 


[—15] 


Office of the Coordinator of Information. (cf. orig.) 


[16] 


Cum să fii agent în Europa ocupată. 


[—17] 


Vera Lynn, Well meet again, 1939. 


[—18] 


Domnisoara” în neerlandeză, în original. 
IZA > 


[—19] 


„Siguranţa Statului”, în limba franceză în original. 


[20] 


Blitzkrieg, (in germana Razboiul Fulger) strategie germana pentru evitarea unui 
razboi lung in prima parte a celui de-Al Doilea Razboi Mondial in Europa printr-o 
serie de campanii neasteptate, scurte, desfasurate in forta. Aici se refera la atacurile 
germanilor asupra Marii Britanii din 1940 si 1941. 


[21] 


Termen peiorativ pentru germani in al Doilea Razboi Mondial. 


[<—22] 


„Mult noroc” in limba franceză, in original. 


[23] 


General colonel. (n. hy.) 


[24] 


Volgograd, azi. Orașul se află pe malul de vest al Volgăi. În timpul celui de-al 
Doilea Război Mondial, forțele Axei au atacat orașul, ducând la Bătălia de la 
Stalingrad, cea mai mare și mai sângeroasă bătălie din istoria războiului, primind 
titlul de Oraș Erou. (n. hy.) 


[—25] 


„Horrido!” provine dintr-un cântec al armatei germane cântat de trupele alpine. În 
acest context, „Horrido!” era folosit pentru a semnifica o victorie. (n. hy.) 


[—26] 


Bătălia de la Stalingrad din perioada 23 august 1942-2 februarie 1943 a reprezentat 
un important punct de cotitură în desfășurarea celui de-al Doilea Război Mondial si 
este considerată cea mai sângeroasă si mai mare bătălie din istoria omenirii. Numărul 
total al pierderilor de vieți umane este estimat aproximativ la 3 milioane. (n. hy.) 


[27] 


Interzise” în limba germană în original. 

[<—28] 


Ministry of Ungentlemanly Warfare. (cf. orig.) 


[<29] 


Secret Intelligence Service. (n. hy.) 


[30] 


Foreign Office. (n. hy.) 


[31] 
Aluzie la Bataille de Verdun (21.02-18.12.1916) - Bătălia a fost cea mai lungă din 
Primul Razboi Mondial si a avut loc pe dealurile de la nord de Verdun-sur-Meuse. 
Batalia a durat 302 zile, una dintre cele mai lungi si mai costisitoare din istoria 
omenirii. In 2014, William Philpott a scris despre 714.000 de victime suferite de 
ambele parti în timpul bătăliei de la Verdun din 1916 și că aproximativ 1.250.000 de 
victime au fost suferite in apropierea Verdunului in timpul razboiului. (n. hy.) 


[32] 


Abwehr (in germ. Apărare) - serviciul de informații si contrain- formaţii al armatei 


germane, funcționând pe lângă Marele Stat Major german în anii 1919-1944. 


[33] 


Cotidian britanic, publicat incepand din 1827. 


[34] 


“It is not even the beginning of the end. But it is, perhaps, the end of the 
beginning.” (cf. orig.) 


[35] 


Nume familiar pentru Johannesburg. 


[36] 


Denumire dati cetățenilor sud-africani, în special de origine olandeză, dar si 


germană, franceză, belgiană, scandinavă etc. 


[<—37] 


Termen peiorativ ce desemneaza un vorbitor de limba engleza, in afrikaans, in 


original. 


[38] 


South African Gentile National Socialist Movement. (cf. orig.) 


[39] 


„Da, şeful”, în limba germană, in original. 


[40] 


Erich von Manstein (1887-1973) Generalfeldmarschall. (n. hy.) 


[41] 


Convoaie ale armatei britanice in al Doilea Rizboi Mondial organizate si 
coordonate prin ordinul direct al lui Winston Churchill. 


[42] 


„Fată” în limba germană, in original. 


[43] 


Brigadefiihrer - Generalmajor era echivalentul gradului de general de brigadă, 
general cu o stea în Armata SUA. 


[44] 


„Pionieri” în afrikaans, in original. Colonisti olandezi care, dupa 1834, părăsit 


Colonia Cape și au migrat în nord, spre interiorul continentului. 


[45] 


Fostul imn national al Africii de Sud. 


[46] 


Teritoriu aflat intre 1915 si 1970 in administratia Africii de Sud, care a devenit mai 
apoi Namibia. 


[47] 


Teritoriu colonial portughez (1575-1975) din partea de vest a sudului Africii, ce 
corespunde aproximativ Angolei de astazi. 


[48] 


My God, My Volk, My Land, My Suid-Afrika. (cf. orig.) 


[49] 


„Şefu” -în afrikaans, în original. 


[—50] 


Curva” -în afrikaans, în original. 
A 


[51] 


termen medical pentru respiratia cu miros neplacut. (n. hy.) 


[<—52] 


Fratioare” - în afrikaans, in original. 
ZA $ 


[<—53] 


Henning von Tresckow (1901-1944) - General maior, a ajutat la organizarea 
rezistenței germane împotriva lui Adolf Hitler. El a încercat să-l asasineze pe Hitler pe 
13 martie 1943 si a elaborat planul Valkyrie pentru o lovitura de stat impotriva 
guvernului german. El a fost descris de Gestapo drept „primul motor” din spatele 
complotului din 20 iulie 1944 de asasinare a lui Hitler. S-a sinucis la Krdlowy Most 
(Polonia) pe Frontul de Est după ce a aflat de eșecul complotului. (n. hy.) 


[<4] 


Membru al ,Vlaamsch Nationaal Verbond” (Liga nationala flamanda) grupare 
politica nationalista profascista din Belgia in cel de-al Doilea Razboi Mondial. 


[—55] 


Doamna” în neerlandeză, în original. 
ym 


[<6] 


Groupe Général de Sabotage de Belgique. (cf. orig.) 


[97] 


,Germanii” termen peiorativ, in limba franceza, in original. 


[<—58] 


Domnul” în neerlandeză, in original. 
ny 


[—59] 


„Rahat” in limba franceză, în original. 


[60] 


„Atenţie! Atenţie!” în limba germană, in original. 

[61] 


„Omul cu degetul tăiat” in limba franceză, în original. 


[62] 
Corpul de Signals a supervizat interceptarea mesajelor germane in cel de-Al Doilea 
Razboi Mondial. 


[63] 
Poreclă generică pentru soldatul britanic, dată de germani in cel de-Al Doilea 
Război Mondial. 


[64] 


Operation Rat Week. (n. hy.) 


[65] 


First Aid Nursing Yeomanry. (cf. orig.) 


[66] 


Salmon P. Chase (1808-1873) - a fost al 25-lea secretar al Trezoreriei Statelor Unite 
intre 1861 si 1864 in timpul administratiei lui Abraham Lincoln. (n. hy.) 


[<—67] 
Lagarul de concentrare al national-socialistilor a fost situat in Flossenbiirg, Bavaria, 
între 1938 - 1945 la graniţa cu Cehia. (n. hy.) 


[68] 


Dachau a fost primul lagar de concentrare nazist (in germana Konzentrationslager 
(KZ)) înfiinţat în Germania, pe terenul unei foste fabrici de munitii, lângă orașul 
Dachau, la aproximativ 16 km nord-vest de Miinchen, în landul Bavaria. (n. hy.) 


[69] 


Dupa debarcarea fortelor anglo-americane in Normandia, Himmler cauta sa obtina 
azil pentru sine si alte personalitati ale regimului nazist. Dupa sinuciderea lui Hitler 
(30 aprilie 1945), Himmler s-a autoamăgit ca va fi noul conducător german. Hitler 
însă îl preferă pe Donitz, care îl demite din toate funcțiile deținute pe Himmler, si îl 
consideră nesigur din punct de vedere politic. 

În acel moment își dă seama că nu mai avea nicio şansă. Renunta la ochelari si isi 
schimbă numele în Heinrich Hitzinger. Încearcă să fugă din Germania, dar este prins 
şi capturat de forţele britanice. În închisoare este recunosut și cere să vorbească cu 
Montgomery. Cererea îi este refuzată. Atunci când o echipă de la serviciul de 
informaţii britanic vine să-l interogheze, sparge o capsulă de cianură ascunsă într-o 
plomba şi moarte instant. Cadavrul este dus în Lüneburg Heath (Saxonia) si îngropat 
într-un loc nemarcat din pădure. (n. hy.) 


[70] 


Vorbiti germană?” în limba germană, în original. 
IZA s 


[71] 


Sfântă Fedoară! in limba spaniolă, în original. 


[72] 


Dwight D. Eisenhower. 


[73] 


Labor Education Camp. (cf. orig.) 


[74] 


„Cum te cheamă, te rog?” in limba germană, în original. 


